
PRO P. QUINTIO 

ORATIO. 


ARGUMENTUM. 

i 

Quaesito: An Sex. Naevius bona P. Quintii ex edicto 
praetoris possederit. Actor , Naevius; Patronus Nae- 
vii , Hortensius: Reus , Quintius: Patronus Quini ii, Ci- 
cero; Judex , C . Aquilius ; eique in consilio , L. Luci- 
lius , P. Quinctilius, M. Marcellus. Acta est haec causa 
in Comitio , Anno U. C. 6j2 , Ciceronis 26. Lis , ut 
videtur , secundum Quintium data. 

I. Quae res in civitate «June plurimum possunt, eae 
contra nos ambae faciunt in hoc tempore, summa gratia, 
et eloquentia : quarum alteram , C. Aquili , vereor , al- 
teram metuo. Eloquentia Q. Hortensii ne me in dicendo 
impediat , nonnihil commoveor : gratia Sex, Naevii ne 
P. Quintio noceat , id vero non mediocriter pertimesco. 
Neque hoc tantopere querendum videretur , haec summa 
in illis esse; si in nobis essent saltem mpdiocria : verum 
ita se res habet, ut ego, qui neque usu satis, et ingenio 
parum possum, cum patrono disertissimo comparer; P. Quin- 
tius, cui tenues opes , nullae facultates , exiguae amico- 
rum copiae sunt , cum adversario gratiosissimo conten- 
dat. Illud quoque nobis accedit incommodum, quod M. 
Junius, qui hanc causam, Aquili , aliquoties apud tc egit, 
homo et in aliis causis exercitatus , et in hac multum , 
et saepe versatus, hoc tempore abest, nova legatione im- 
peditus: et ad me ventum est, qui, ut summa haberem ce- 
tera , temporis quidem certe vix satis habui , ut rem tan- 

tam, tot controversiis implicitam , possem cognoscere. Ita 
quod mihi consuevit in ceteris causis esse adjumento, id 
quoque in liac causa deficit : nam , quo minus ingenio 
possum, subsidio mihi diligentiam comparavi: quae quan- 
ta sit , nisi tempus , et spatium datum sit, intelligi non 
]K)test. Quae quo plura sunt, C. Aquili, eo te, et hos, 
qui tibi in consilio adsunt , meliori mente nostra verba * 

audire oportebit : ut multis incommodis veritas debilita- 
ta , tandem aequitate talium virorum recreetur. Quod si 
tu judex nullo praesidio fuisse videbere contra vim , et 
gratiam solitudini , atque inopiae ; si apud hoc consilium 
ex opibus , non ex veritate causa pendetur: prolecto ni- 
hil est jam sanctum , atque sincerum in civitate ; nihil , 
quod humilitatem cujusquara gravitas , et virtus judicis , 

consoletur. Certe aut apud te , et eos , qui tibi adsunt, 
veritas valebit; aut ex hoc loco repulsa vi, et gratia, lo- 
cum , ubi consistat , reperire non poterit. 

II. Non eo dico , C. Aquili, quo mihi veniat in dubium 
tua fides, et constantia; aut quo non in iis, quos tibi ad- 
vocasti, viris electissimis civitatis, spem summam habere 
P. Quintius debeat. Quid ergo est ? Primum magnitudo 
periculi summo timore hominem afficit, quod uno judicio * 

de fortunis omnibus decernit: idque dum cogitat, non mi- 
nus saepe ei venit in mentem potestatis, quam aequita- 
tis tuae ; propterca quod omnes , quorum in alterius ma- 
nu vita posita est , saepius illud cogitant , quid possit 
is , cujus in ditione , ac potestate sunt , quam, quid de- . 
beat facere. Deinde habet adversarium P. Quintius ver- 
bo Sex. Naevium , re vera hujusce aetatis homines di- 
sertissimos , fortissimos , ornatissimos nostrae civitatis , 
qui communi studio summis opibus Sex. Naevium de- 
fendunt : si id est defendere , cupiditati alterius obtem- 
perare , quo is facilius , quem velit , iniquo judicio op- 
primere possit. Nam quid hoc iniquius , aut indignius , 

C. Aquili , dici , aut commemorari potest , quam me , 
qui caput alterius , famam, forlunasque defendam prio- 
re loco causam dicere? quum praesertim Q. Hortensius, 
qui hoc judicio partes accusatoris obtinet, contra me sit 
dicturus ? cui summam copiam , facultatemque dicendi 
natura largita est. Ita fit , ut ego , qm tela depellere , 
et vulneribus mederi debeam, tum id tacere cogar, quum 
etiam telum adversarius nullum jecerit: illis autem id tem- 

pus impugnandi detur , quum et vitandi illorum impe- 
tus potestas adempta nobis erit; et, si qua in re, id quod 
parati S unt facere, falsum crimen, quasi venenatum ali- 
quod telum jecerint, medicinae faciendae locus non erit. 
Id accidit praetoris iniquitate et injuria: primum , quod 
contra omnium consuetudinem judicium prius de probro, 
quam de re, maluit fieri : deinde , quod ita constituit id 
ipsum judicium , ut reus , antequam verbum accusatoris 
audisset , causam dicere cogeretur : quod eorum gratia , 
et potentia factum est , qui , quasi sua res , aut honos 
agatur , ita diligenter Sex. Nevii studio , et cupiditati 
morem gerunt; et in ejusmodi rebus opes suas experiun- 
tur, in quibus, quo plus propter virtutem, nobilitatemque 
possunt, eo minus, quantum possint, debent ostendere. 
Quum tot, tantisque difficultatibus affectus, atque afflictus, 
in tuam, C. Aquili , fidem , veritatem , misericordiam 
P. Quintius confugerit ; quum adhuc ei propter vim ad- 
versariorum non jus par , non agendi potestas eadem , 
non magistratus aequus reperiri potuerit; quum ei summam 
per injuriam omnia inimica , atque infesta luerint: te,C. 
Aquili, vosque, qui in consilio adestis, orat, atque obse- 
crat, ut multis injuriis jactatam, atque agitatam aequita- 
tem, in| hoc tandem loco consistere, et confirmari patiamini. 
Id quo facilius facere possitis, dabo operam, ut a principio 
res quemadmodum gesta, et contracta sit , cognoscatis. 

III. C. Quintius fuit P. Quintii hujus frater, sane ce- 
terarum rerum paterfanilias et prudens, et attentus, u- 
na in re paulo minus consideratus , qui societatem cum 
Sex. Naevio fecerit , viro bono, verumtamen non 1 a . in- 
stituto ut jura societatis , et officia certi palnsfamilias 
nosse posset : non quod ei deesset ingenium ( nam neque 
parum facetus scurra Sex. Naevius , neque inhumanus 
praeco est unquam existimatus. ) Quid ergo est. Quum 
ei natura nihil melius , quam vocem, dedisset ; pater 
nihil, praeter libertatem, reliquisset; vocem in quae- 
stum contulit : libertate usus est , quo impunius dicax 
esset. Quare quod socium tibi eum velles adjungere , 
nihil erut , nisi ut in tua pecunia condisceret, qui 
pecuniae fructus esset. Tamen inductus consuetudine , 
ac familiaritate Quintius fecit, ut dixi, societatem earum 
rerum quae in Gallia comparabantur. Erat ei pecua- 
ria res ampla , et rustica sane bene culta, et fructuosa. 

Tollitur ab atriis Liciniis , atque a praeconum consessu 
in Galliam Naevius , et trans Alpes usque transfertur: ^ 

fit magna mutatio loci , non ingenii ; nam, qui ab ado- 
Iesccnlulq quaestum sibi instituisset sine impendio ; po- 
steaquani nescio quid impendit, et in commune contulit, 
mediocri quaestu contentus esse non poterat. Nec mirum, 
si is, qui vocem venalem habuerat, ea, quae voce quae- 
siverat , magno sibi quaestui fore putabat : itaque lier- ’ 
cule haud mediocriter de communi , quidquid poterat, ad 
se in privatam domum sevocabat. Qua in re ita dili- 
gens erat, quasi ii, qui magna fide societatem gererent, 
arbitrium pro socio condemnari solerent. Verum his de 
rebus non neccssc habeo dicere ea , quae me P. Quin- 
tius cupit commemorare , tametsi causa postulat; tamen, 
quia postulat , non ilagitat , praeteribo. 

IV. Cum annos jam complures societas esset; ct cum saepe 
suspectus Quintio Naevius fuisset, neque. ita commode pos- 
set rationem reddere earum rerum, quas libidine, non ra- 
tione gesserat; moritur in Gallia Quintius, cum adesset Nae- 
vius, ct moritur repentino. Haeredem testamento reliquit 
hunc P. Quintium; ut ad quem summus moeror morte sua 
veniebat, ad eundem summus honos quoque perveniret. Quo 
mortuo , nee ita multo post, in Galliam proficiscitur Quin- « 
tius. Ibi cum*isto Naevio familiariter vivit: annum fero 
una sunt ; cum ct de societate inter sc multa communi- 
carent , ct de tota illa ratione , atque re Gallicana : ne- 
que interea verbum ullum interposuit Naevius, aut socie- 
tatem sibi quippiam debere, aut privatim Quintium de- 
buisse. Cum acris alieni aliquantulum esset relictum, qui- 
bus nominibus pecuniam Romae curari oporteret; auctio- 
nem in Gallia P. hic Quintius Narbone se facturum esse 
proscribit earum rerum, quae ipsius erant privatae. Ibi 
tum vir optimus Ser. Naevius hominem multis verbis de- 
terret, ne auctionctur : eum non ita commodo posse eo 
tempore , quae proscripsisset, vendere: Romae sibi num- 
morum facultatem esse , quam , si saperet , communem 
existimaret pro Iratcrna illa necessitudine, ct pro ipsius 
affinitate. Nam P. Quintii consobrinam habet in matri- 
monio Naevius , et ex ea liflcros. Quia , quod virum bo- 
num facere oportebat, id loquebatur Naevius; credidit 
Quintius, eum, qui orationem bonorum imitaretur, facta 
quoque imitaturum. Auctionem velle facere desistit; Ro- 2 

mam proficiscitur : decedit ex Gallia Rotnam simul Nae- 
vius. Cum pecuniam C. Quintius P. Scapulae debuisset ; 
per te, C. Aquili, decidit P. Quintius, quod liberis 
ejus dissolveret. IIoc eo per te agebatur , quod propter 
aerariam rationem non satis erat in tabulis inspexisse , 
quantum deberetur, nisi a quaestoribus quaesisset, quan- 
tum solveretur. Decidis, statuisque tu, propter necessitu- 
dinem , quae tibi cum Scapulis est , quid iis ad dena- 
rium solveretur. 

V. Haec omnia Quintius agebat auctore , et consuaso- 
re Naevio : nec mirum , si ejus utebatur consilio , cu- 

{ 'us auxilium sibi paratum putabat. Non modo enim pol- 
icitus erat in Gallia , sed Romae quotidie , simul at- 
que sibi hic annuisset , numeraturum se dicebat. Quin- 
tius porro istum posse facere videbat : debere , 'intelli- 
gebat: mentiri, quia causa, cur mentiretur, non erat , 
non putabat. Quasi domi nummos haberet , ita constitu t 
Scapulis se daturum: Naevium certiorem facit; rogat , 
ut curet , quod dixisset. Tum iste, vir optimus ( vereor, 
ne se derideri putet , quod iterum jam dico , optimus ) 
qui hunc in summas angustias adductum putaret; ut eum 
suis conditionibus in ipso articulo temporis adstringeret , 
assem sese negat daturum , nisi prius de rebus , ratio- 
nibusque societatis omnibus decidisset, et scisset sibi cum 
Quintio controversiae nihil futurum. Posterius , inquit , 
ista videbimus , Quintias : nunc hoc velim cures, si tibi 
videtur , quod dixisti. Negat se alia ratione facturum , 
quod promisisset , non plus sua referre , quam si cum 
auctione venderet , domini jussu quippiaui promisisset. 
Destitutione illa perculsus Quintius, a Scapulis paucos dies 
aufert : in Galliam mittit, ut ea, quae proscripserat, ve- 
nirent: deteriore' tempore absens auctionatur: Scapulis dif- 
ficiliore conditione dissolvit. Tunc appellat ultro Nae- 
vium , ut quoniam suspicaretur aliqua de re fore con- 
troversiam , videret , ut quamprimum , et quam minima 
cum molestia tota res transigeretur. Dat iste amicum M. 
Trebellium: nos communem necessarium, qui istius domi 
erat educatus, et quo utebatur iste plurimum , propin- 
quum nostrum , Sex. Alphenum. Res convenire nullo 
modo poterat : propterea quod hic mediocrem jacturam 
facere cupiebat ; iste mediocri praeda contentus non erat. 
Itaque ex eo tempore res esse in vadimonium coepit, cum 
vadimonia saepe dilata essent ; et cum aliquantum loin- 

poris in ea re e?set consumptum , neque quidquam pro- 
fectum esset ; venit ad vadimonium Naevius. 

VI. Obsecro te, C. Aquili, vosque qui adestis in consilio. ut 
diligenter attendatis, ut singulare genus fraudis, ct novam 
rationem insidiarum cognoscere possitis. Ait se auctionatum 
esse in Gallia: quod sibi videretur, se vendidisse: curasse, 
ne quid sibi societas deberet : se jam neque vadari am- 
plius , neque vadimonium promittere : si quid agere se- 
cura velit Quintius , non recusare. Hic cum rem Galli- 
canam cupcret revisere , hominem in praesentia non va- 
datur: ita sine vadimonio disceditur. Deinde Romae dies 
XXX fere Quintius commoratur. Cum caeleris, quae ha- 
bebat , vadimonia differt , ut expeditus in Galliam profi- 
cisci posset: proficiscitur: Roma egreditur ante diem IV 
Kal. Febr. Scipione et Norbano coss. Quaeso , ut cum 
diem memoriae mandetis. L. Albius, Sex. filius Quirina, 
vir bonus, et cum primis honestus , una profectus est. 
Cum venissent ad Vada Volaterrana quae nominantur , 
vident perfamiliarem Naevii , qui ex Gallia pueros vena- 
les isti adducebat, L. Publicium; qui, ut Romam venit, 
narrat Naevio, quo in loco viderit Quintium. Quod nisi 
ex Publicio narratum Naevio esset, nt>n tam cito res in 
contentionem venisset. Tum Naevius ipse pueros circum 
amicos dimittit : ipse suos necessarios ab atriis Liciniis, 
et a faucibus macelli corrogat , ut ad tabulam Sextiani 
sibi adsint hora secunda postridie. Veniunt frequentes. 
Testificatur iste, P. Quintium non stitisse , et se stitisse. 
Tabulae maximae signis hominum nobilium consignantur: 
disceditur. Postulat a Burrieno praetore Naevius , ut ex 
edicto bona possidere liceat. Jussit bona proscribi ejus . 
quicum familiaritas fuerat , societas erat , affinitas, libe- 
ris istius vivis , divelli nullo modo poterat. Qua ex re 
intelligi facile potuit , nullum esse officium tam sanctum, 
atque solemne , quod non avarit a comminuere , atque 
violare soleat. Etenim si veritate amicitia, fide societas, 
pietate propinquitas colitur: necesse est, iste, qui ami- 
cum , socium , affinem fama . ac fortunis spoliare cona- 
tus est, vanum se . et perfidiosum' j et impium esse fa- 
teatur. Libellos Sex. Alphenus, procurator P. Quintii, fa- 
miliaris, et propinquus Sex. Naevii, deiicit : servulum 
unum , quem iste prehenderat, abducit : denunciat , sese 
procuratorem esse : istum aequum esse famae , fortunis- 

que P. Quintii consulere , et adventum ejus expeclare : 
quod si facere nolit, atque imbiberit ejusmodi rationibus 
illum ad suas conditiones perducere, sesp nihil precari; 
et , si quid agere velit , judicio defendere. Haec dum 
Romae geruntur , Quintius interea contra jus , et con- 
suetudinem , edicto praetoris de saltu , agroque commu- 
ui a servis communibus vi detruditur. 

VII. Existima, C. Aquili , modo, et ratione omnia Ro- 
mae Maevium fecisse, si hoc, quod per litteras istius in 
Gallia gestum est, recte, atque ordine facium videtur. 
Expulsus , atque ejectus e praedio Quintius , accepta in- 
signi injuria, confugit ad C. Flaccum imperatorem, qui 
tum erat in provincia: quem, ut ipsius dignitas poscit, 
honoris gratia nomino. Is eam rem quam vehementer vin- 
dicandam putarit , ex decretis ejus poteritis cognoscere. 
Alplienus interea Romae cum isto gladiatore vetulo quo- 
tidie pugnabat: utebatur populo sane suo ; propterea quod 
iste caput petere non desinebat. Iste postulat, ut procu- 
rator judicatum solvi satisdaret: negat Alphenus aequum 
esse procuratorem satisdare, quod reus satisdare non de- 
beret, si ipse adesset. Appellantur tribuni: a quibus Cum 
esset cerlpm auxilium petitum , ita tamen disceditur, ut 
idihus Sept. P. Quintium sisti Sex. Alphenus promitteret. 

VIII Venit Romam Quintius, vadimonium sistit. Iste ho- 
mo acerrimus, bonorum possessor, expulsor,ereptor, annum, 
et sex menses nihil petit , quiescit , conditionibus hunc , 
quoad potest, producit: a Cn. Dolabella denique praetore 
postulat, ut sibi Quintius judicatum solvi satisdet, ex for- 
mula, quod ab eo petat, cujus ex edicto praetoris Romani 
bona dies XXX possessa sint . Non recusabat Quintius , 
quin ita satisdare juberet, ni bona possessa essent cx edi- 
cto. Decernit: quam aequum, nihil dico: unum hoc dico, 
novum: ct hoc ipsum tucuissc mallem; quoniam utrumque 
quivis intelligere potuisset. Jubet P. Quintium aut satis- 
dare , aut sponsionem cum Sex. Naevio facere, si bona 
sua ex edicto P. Burrieni praetoris dies XXX posses- 
sa essent. Recusabant, qui aderant tum Quintio: de- 
monstrabant, de re judicium fieri oportere, ut aut ulcr- 

J [ue inter se , aut neuter satisdaret ; non necesse esse 
amam alterius in judicium venire. Clamabat porro ipse 
Quintius , sese idcirco nolle satisdare , ne videretur ju- 
dicasse , bona sua ex edicto possessa esse : sponsionem 

porro si istiusmodi faceret, se, id quod nunc evenit, de 
capite suo priore loco causam esse dicturum. Dolabella 
( quemadmodum solent homines nobiles : seu recte , seu 
perperam facere coeperunt, ita in utroque excellunt , ut 
nemo nostro loco natus assequi possit ) injuriam facere 
fortissime perseverat ; aut satisdare , aut sponsionem ju- 
bet facere; et interea recusantes nostros advocatos acer- 
rime submoveri. Conturbatus sane discedit Quintius: ne- 
que mirum , cui haec optio tam misera , tamque iniqua 
daretur, ut aut ipse se capitis damnaret, si satisdedis- 
set ; aut causam capitis , si sponsionem fecisset , priore 
loco diceret. Cum in altera re causae nihil esset , quin 
secus judicaret ipse de se, quod judicium gravissimum 
est; in altera spes esset ad talem tamen virum, judicem, 
veniendi, unde eo plus opis auferret, quo minus attulis- 
set gratiae ; sponsionem facere maluit: fecit; te judicem, 
C. Aquili , sumpsit ; ex sponso egit. In hoc summa ju- 
dicii , causaquc tota consistit. 

IX. Judicium esse, C. Aquili , non de re pecunia- 
ria , sed de fama , forlunisquc P. Quintii vides, cum 
majores ita constituerint, ut qui pro capite diceret, 
is posteriore lo'co diceret : nos , inaudita criminatione 
accusatorum , priore loco causam dicere intclligis : eos 
porro , qui defendere consueverunt , vides accusare , ct 
ea ingenia converti ad perniciem , quae antea versaban- 
tur in salute, atque auxilio ferendo. Illud etiam resti- 
terat , quod hesterno die fecerunt , ut te in jus ad- 
ducerent , ut nobis tempus , quamdiu diceremus , prae- 
stitueres : quam rem facile a praetore impetrassent, nisi 
tu , quod esset tuum jus, ct officium, partesque, docuis- 
ses. Neque nobis adhuc, praeter te, quisquam fuit, ubi 
nostrum jus contra illos obtineremus: neque illis u nquam 
salis fuit illud oblinere , quod probari omnibus posset. 
Ita sine injuria potentiam levem , atque inopem esse ar- 
bitrantur. 

X. Verum , quoniam tibi instat Hortensius , ut eas 
in consilium ; a me postulat , ne dicendo tempus absu- 
mam ; queritur, prioro patrono causam defendente, nun- 
quam perorari potuisse: non patiar istam manere suspi- 
cionem , nos rem judicari nolle ; nec illud mihi arroga- 
bo, me posse causam commodius demonstrare, quam an- 
tea demonstrata sit: neque tamen tam multa verba fa- 

clam : propterea quod et ab illo , qui ante dixit , infor- 
mata jam causa est; ct a me, qui neque excogitare, ne- 
que pronuntiare multa possum, brevitas postulatur , quae 
mihimct ipsi amicissima est- Faciam, quod tc saepe ani- 
madverti facere , Hortensi : totam causae meae dictionem 
certas in partes dividam. Tu id semper facis, quia sem- 
per potes ; ego in hac causa faciam, propterea quod in 
hac videor posse facere. Quod tibi natura dat , ut sem- 
per possis , id milii causa dat , ut hodie possim- Certos 
mihi fines , terminosque constituam , extra quos egredi 
non possim , si maxime velim : ut et milii sit propositum, 
de quo dicam ; et Hortensius habeat exposita , ad quae 
respondeat ; et tu , C. Aquili , jam ante animo prospi- 
cere possis , quibus de rebus auditurus sis. Negamus, te 
bona P. Quintii , Sex. Naevi , possedisse ex edicto prae- 
toris. In eo sponsio facta est. Ostendam primum, cau- 
sam non fuisse , cur a praetore postulares , ut bona P. 
Quintii possideres : deinde , ex edicto te possidere non 
potuisse : postremo, non possedisse. Quaeso , C. Aquili , 
vosque, qui estis in consilio, ut quid pollicitus sim, di- 
ligenter memoriae mandetis: etenim rem facilius lotam 
accipietis , si haec memineritis ; et me facile vestra exi- 
stimatione revocabitis , si extra hos cancellos egredi co- 
nabor , quos milii ipse circumdedi. Nego fuisse causam, 
cur postularet : nego ex edicto possidere potuisse : nego 
possedisse. Haec tria cum docuero , perorabo. 

XI. Non fuit causa, cur postularet. Qui hoc intelligi po- 
test? quia Sex. Naevio neque ex societatis ratione, neque 
privatim quidquam debuit Quintius.Quis huic rei testis est? 
idem, qui acerrimus adversarius. In hac rc te, te, inquam, 
testem, Naevi , citabo. Annum , et eo diutius post mor- 
tem C. Quintii fuit in Gallia tccum simul Quintius. Doce, 
te petiisse ab eo istam nescio quam innumerabilem pecu- 
niam: doce aliquando mentionem fecisse: dixisse , deberi: 
debuisse , concedam. Moritur C. Quintius , qui tibi , ut 
ais , certis nominibus grandem pecuniam debuit: haeres 
ejus P. Quintius in Galliam ad tc ipsum venit, in agrum 
communem : eo denique , ubi non modd res erat , sed 
ratio quoque omnis , et omnes litterae. Quis tam disso- 
lutus in re familiari fuisset , quis tam negligens , quis 
tam tui, Sexte, dissimilis, qui, cum res ab co, quicum 
contraxisset , recessisset , et ad haeredem pervenisset , 

non haeredem, cum primum vidisset, certiorem faceret? 
appellaret ? rationem afferret ? si quid in controversiam 
veniret, aut intra parietes, aut summo jure experiretur? 
Itane est? Quod viri optimi faciunt, si qui suos propin- 
quos , ac necessarios caros , et honestos esse , atquo ha- 
beri volunt ; id Sex. Naevius non faceret, qui usque eo 
fervet, ferturque avaritia, ut de suis commodis nolit ali- 
quam partem amitlere , ne quam partem huic propinquo 
suo ullius ornamenti relinquat? Et is pecuniam , si qua 
deberetur, non peteret, qui, quia quod debitum numquam 
est, id datum non est, non pecuniam modo, verum etiam 
hominis propinqui sanguinem, vilamquc eripere conatur? 

XII. Huic tu molestus esse videlicet noluisti, quem nunc 
respirare libere non sinis? quem nunc inlerGcerc nefarie 
cupis, eum tum pudenter appellare nolebas? Ita credo, 
hominem propinquum , tui observantem , virum bonum , 
pudentem , majorem natu, nolebas, aut non audebas ap- 
pellare. Saepe , ut fit, cum ipse te confirmasscs , cum 
statuisses de pecunia mentionem facere , cum paratus , 
meditatusque venisses, homo timidus, virginali verecun- 
dia, subito ipse te relinebas, excidebat repente oratio. Cum 
euperes appellare, non audebas ne invitus audiret. Id erat 
profecto. Credamus hoc, Sex. Naevium , cujus capnt op- 
pugnet, ejus auribus pepercisse. Si debuisset, Sexte, pe- 
tisses stalim ; si non statim , paulo quidem post ; si non 
paulo , at aliquando ; sex quidem illis mensibus profecto; 
anno vertente sine controversia. Anno , et sex mensibus 
vero , cum tibi quotidie potestas hominis fuisset admo- 
nendi , verbum nullum facis : biennio jam confecto fere 
appellas. Quis tam perditus, ac profusus nepos, non adesa 
jam , sed abundanti pecunia, sic dissolutus fuisset , ut 
fuit Sex. Naevius? Cum hominem nomino, satis mihi vi- 
deor dicere. Debuit tibi C. Quintius : nunquiro peti ti. 
Mortuus est ille : res ad haeredem venit. Cum eum quo- 
tidie videres , post biennium denique appellas. Dubitabi- 
tur , utrum sit probabilius, Sex. Naevium stalim, si quid 
deberetur, petiturum fuisse, an no appellaturum quidem 
biennio? Appellandi tempus non erat? at tecum anno plus 
vixit. In Gallia agi non potuit? at et in provincia jus 
dicebatur; et Romae judicia fiebant. Restat, ut aut sum- 
ma negligentia tibi obstiterit , aut unica libcralitas. Si 
negligentiam dices, mirabimur: si bonitatem, ridebimus. 

Neque praeterea quid possis dicere, invenio. Satis est ar- 
gumenti, nihil esse debitum Naevio, quod tam diu nihil 
petivit. • ■ 

XIII. Quid , si hoc ipsum, quod nunc facit , ostendo 
testimonio esse , nihil deberi? Quid enim nunca^it Sex 
Naevius? qua de re controversia est? quod est hoc iudi’- 
cium , in quo jam biennium versamur? quid negotii ge- 
ntur , in quo ille tot, et tales viros defatigat? Pecunitm 
petit. Nunc denique ? verumtamen petit : audiamus. De 
rationibus, et controversiis societatis vult- dijudicari Se- 
ro: verum aliquando tamen : concedamus. Non inquit 
id ago , C. Aquili , neque in eo nunc laboro pecunia 
mea tot annos utitur P. Quintius: utatur sane, non peto 
Quid igitur pugnas? an, quod saepe multis in Jocis dixi’- 
S D, ne in civitate sit ? ne locum suum, quem adhuc ho- 
nestissime defendit, obtineat? ne numeretur inter vivos’ 
decernat de vita , et ornamentis suis omnibus ? apud in- 
dicem causam priore loco dicat , et eam eum peroraril 
tum denique vocem accusatoris audiat ? Quid ? hoc quo 
pertinet ? Ut ocius ad tuum pervenias? at, si id velles 
jam pridem actum esse poterat. Uthonestiorejudiciocon- 
fhetere ? at sine summo scelere P. Quintium, vrov Z 
quum tuum, jugulare non pote*. Ut facilius judicium sit? 
a neque C. Aquilius de capite alterius libenter judicat-, 
et Q. Hortensius contra caput non didicit dicere. Ouida 
nobis autem, C. Aquili, refertur? pecuniam petit : nc°-a- 
inus deberi. Judicium fiat statim: non recusamus. I\Sm 
quid praeterea? si veretur , ut res, judicio facto, parata 
sit; judicatum solvi satis accipiat: quibus a me verbis sa 
tis accipiet , iisdem ipse , quod peto , satisdet. Actum 
jam potest esse, C. Aquili-: ja!n tu’ potes discedere 
liberatus molestia , prope dicam non minore, quam 

XIV Quid agimus, Hortensi? quid de hac condi- 
tione dicimus i possumus aliquando , depositis armis 
sine penculo fortunarum , do re pecuniaria disceptare ? 
possumus ita rem nostram persequi , ut hominis pro- 
pinqui caput incolume esse patiamur ? possumus petiio- 
ns personam capere , accusatoris deponere ? Immo j n - 
quit, abs te satis accipiam, ego autem tibi non satisda- 
bo. Quis tandem nobis ista jura tam aeqtia describit? quis 
hoc statuit , quod aequum sit iu Quintium , id iniquum 

esse in Naevium ? Quintii bona, inquit , ex edicto prae- 
toris possessa sunt. Ergo , id ut conGtcar , postulas : ut 
quod nunquam factum esse judicio defendimus , id perin- 
de quasi factum sit , nostro judicio confirmemus. Inveni- 
ri ratio , C. Aquili, non potest, ut ad suum quisque 
quamprimum sine cujusquam dedecore , infamia , perni- 
cicquc perveniat? profecto, si quid deberetur, peteret; 
non omnia judicia fieri mallet, quam unum illud, unde 
haec omnia nascuntur. Qui inter tot annos ne appellarit 
quidem Quintium , cum potestas esset agendi quotidie ; 
qui quo tempore primum male agere coepit , in vadimo- 
niis differendis tempus omne consumpserit : qui postea- 
quam vadimonium missum fecerit, hunc per insidias vi 
de agro communi dejecerit : qui , cum de re agendi , 
nullo recusante , potestas fuisset , sponsionem de probro 
facere maluerit : qui , cum revocetur ad id judicium, un- 
de haec nata sunt omnia , conditionem aequissimam re- 
pudiet ; fateatur , se non pecuniam , sed vitam , et san- 
guinem petere : is non hoc palam dicit ? Mihi si quid 
deberetur , peterem , atque adeo iam pridem abstulissem: 
nihil hoc tanto negotio , nihil tam invidioso judicio , ni- 
hil tam copiosa advocatione uterer , si petendum esset : 
extorquendum est invito, atque ingratiis, quod non de- 
bet : eripiendum , atque -exprimendum est : de fortunis 
omnibus P. Quintius deturbandus est: potentes, diserti, 
nobiles omnes advocandi sunt : adhibenda vis est verita- 
ti : minae jactentur : pericula intendantur: formidines op- 
ponantur , ut his rebus aliquando victus , et pefterrilus 
ipse cedat. Quae .mehercule omnia, cum , qui contra pu- 
gnent video , et cum illum consessum considero, adesse, 
atque impendere videntur , neque vitari ullo modo posse. 
Cura autem ad te, C. Aquili , oculos , animumque retu- 
li ; quo majore conatu , studioque aguntur , eo leviora , 
infirmioraque existimo. 

XV. Nihil igitur debuit, ut tu ipse praedicas : quid, 
si debuisset ? continuo ne causa fuisset , cur a praeto- 
re postulares , ut bona possideres ? non opinor id qui- 
dem neque jus esse , neque cuiquam expedire. Quid igi- 
tur demonstrat ? vadimonium sibi ait esse desertum. An- 
tequam doceo id factum non esse , libet mihi , C. A- 
quili , ex olficii ratione , atque ex omnium consuetu- 
dine rem ipsam , et factum simul Sex, Naevii conside- 

rare. Ad vadimonium non venerat, ut ai3, is, quicum 
tibi affinitas , societas , omnes denique causae, et neces- 
situdines veteres intercedebant. Illico ne ad praetorem x 
ire convenit? continuo ne "verum fuit postulare ,, ut ex 
edicto bona possidere liceret ? Ad haec extrema , et ini- 
micissima jura tam cupide decurrebas, ut tibi nihil in 
posterum , quod gravius , atque crudelius facere posses , - 
reservares? Nam quid homini potest turpius, quid vero 
miserius , aut acerbius usuvenire ? quod tautum evenire 
dedecus ? quae tanta calamitas inveniri potest ? pecu- 
niam si cuipiam fortuna ademit, aut si alicujus eripuit iniu- 
ria ; tamen dum existimatio est integra , facile consola- 
tur honestas egestatem. At non nemo ‘aut ignominia affe- 
ctus, aut judicio turpi convictus , bonis quidem suis uti- 
tur ; alterius opes , id quod miserrimum est , non expe- 
ctat; hoc tamen in miseriis adjumento , et solatio suble- 
vatur. Cujus vero bona venierunt; cujus non modo illae 
amplissimae fortunae, sed etiam victus, vestitusque ne- 
cessarius sub praecone cum dedecore subjectus est ; is • 
non modo ex numero vivorum exturbatur, sed, si fieri 
potest, infra etiam mortuos amandatur. Etenim mors ho- 
nesta saepe vitam quoque turpem exornat: vita turpis ne 
morti quidem honestae locum relinquit. Ergo hercule cu- 
jus bona ex edicto possidentur, hujus omnis fama, et exi- 
stimatio cum bonis simul possidetur: de quo libelli in ce- 
leberrimis locis proponuntur , huic nc perire quidem cer- 
te tacite, obscureque conceditur: cui magistri fiunt, et. 
domini constituuntur , qui qua lege , et qua conditione 
pereat, pronuntient; de quo homine praeconis vox prae- 
dicat , et pretium conficit ; huic acerbissimum vivo , vi- 
dentique funus ducitur , si funus id habendum sit , quo 
non amici conveniunt ad exequias cohonestandas, sed ho- 
norum emptores, ut carnifices, ad reliquias vitae lace- 
randas, et distrahendas. , 

XVI. Itaque majores nostri raro id accidere volue- 
runt ; praetores, ut considerate fieret, comparaverunt. Vi- 
ri boni , cum palam fraudantur , cum experiundi pote- 
stas non est , timido tamen et pedetentim istuc descen- 
dunt , yi , ac necessitate coacti, inviti , multis vadimo- 
niis desertis, saepe illusi, ac destituti. Considerant e- 
nim , quid , et quantum sit , alterius bona proscribe- 
re. Jugulare civcra nc juro quidem quisquam bonus 

vult : mavult enim commemorare , se , cum posset per- 
dere , pepercisse , quam , cum parcere potuerit , perdi- 
disse. Haec in homines alienissimos , denique in inimi- 
cissimos viri boni faciunt, et homiaum existimationis , et 
communis humanitatis causa ; ut cum ipsi nihil alteri 
scientes incommodarint , nihil ipsis jure incommodi ca- 
dere possit. Ad vadimonium non venit. Quis ? propin- 
quus. Si res ista gravissima sua sponte videretur, tamen 
ejus atrocitas necessitudinis nomine levaretur. Ad vadi- 
monium non venit. Quis ? socius. Etiam gravius aliquid 
ei deberes concedere, quicum te aut voluntas congregas- 
set , aut fortuna conjunxisset. Ad vadimonium non ve- 
nit. Quis? is, qui tibi praesto semper fuit. Ergo in eum, 
qui semel hoc commisit, ut tibi praesto non esset, omnia 
tela conjecisti , quae parata sunt in eos , qui permulta 
male agendi causa, fraudandiquo fecerunt ? Si de prae- 
diis tuis ageretur , Sex. Naevi , si in parvula re captio- 
nis aliquid verercre, non statim ad C. Aquilium, aut ad 
eorum aliquem, qui consuluntur , concurrisses? Cum jus 
amicitiae , societatis , affinitatis ageretur ; cum officii ra- 
tionem , atque existimationis duci conveniret ; eo tempo- 
re tu non modo C. Aquilium, aut L. Lucilium , sed ne 
ipse quidem te consuluisti, sed ne ipse quidem ad te re- 
tulisti : ne haec quidem tecum locutus es : Horae duae 
fuerunt ; Quintius ad vadimonium non venit ; quid ago? 
Si mehercule haec tecum duo verba fecisses, quid ago ? 

• respirasset cupiditas , atque avaritia paululum : aliquid 
loci rationi , et consilio dedisses : tu te collegisses : non 
in eam turpitudinem venisses , ut hoc tibi esset apud ta- 
les viros confitendum , qua tibi vadimonium non sit obi- 
tum , eadem te hora consilium cepisse hominis propinqui 
fortunas funditus evertere. 

XVII. Ego pro te nunc hos consulo, post tempus, et in 
aliena re , quod tu in tua re, cum tempus erat , consu- 
lere oblitus es. Quaero abs te , C. Aquili , L. Lucili , 
P. Quinctili , M. Marcelle : vadimonium mihi non obiit 
quidam socius , et affinis meus , quicum mihi necessitudo 
vetus, controversia de re pecuniaria recens intercedit: 
postulo ne a praetore, ut ejus bona mihi possidere liceat; 
an , cum Romae domus ejus, uxor , liberi sint , domum 
potius denuntiem ? Quid est, quod hac tandem de re vo- 
bis possit videri ? Profecto , si recte vestram bonitatem, 

atque prudentiam cognovi, non multum me fallit, si con- 
sulamini, quid sitis responsuri : primum , expectare; dein- 
de, si latitare, ac diutius ludificare videatur, amicos con- 
venire ; quaerere , quis procurator sit : domum denuntia- 
re. Dici vix potest, quam multa sint , quae respondeatis 
ante fieri oportere, quam ad hanc rationem extremam ne- 
cessariam devenire. » 

XVIII. Quid ad haec Naevius ? Ridet scilicet nostram a- 
mentiam, qui in vita sua rationem summi officii desidere- 
mus, et instituta bonorum virorum requiramur. Quid mi- 
hi, inquit, cum ista summa sanctimonia, ac diligentia? vi- 
derint ista officia viri boni; de me autem ita considerent: 
non quid habeam, sed quibus rebus invenerim, quaerant; et 
quemadmodum natus, et quo pacto educatus sim, memine- 
rint. Vetus est, de scurra mullo facilius divitem , quam 
palrem f amilias feri posse. Haec ille si verbis non audet, 
re quidem vera' palam loquitur. Etenim si vult virorum 
bonorum instituto vivere , mulla oportet discat , atque 
dediscat :> quorum illi aetati utrumque difficile est. Non 
dubitavi, inquit, cum vadimonium desertum esset, bona 
proscribere improbe : verum , quoniam tu id tibi arrogas, 
et concedi postulas , concedamus. Quid , si nunquam de- 
seruit ? si ista causa abs te tota per summam fraudem , 
et malitiam ficta est? si vadimonium omnino tibi cum P. 
Quintio nullum fuit ? quo te nomine appellemus? Impro- 
bum ? at , etiamsi desertum vadimonium esset, tamen in 
ista postulatione, et proscriptione bonorum improbissimus 
reperiebare. Num malitiosum? non negas. Fraudulentum? 
jam id quidem arrogas tibi , et praeclarum putas. Auda- 
cem?cupidum? perfidiosum? Vulgaria, et obsoleta sunt; res 
autem nova, atque inaudita. Quid ergo est? vereor meber- 
cule , ne aut gravioribus utar verbis , quam natura fert, 
aut levioribus , quam causa postulat. Ais esse vadimo- 
nium desertum. Quaesivit a te slatim , ut Romam rediit, * 
Quintius, quo die vadimonium istuc factum esse diceres: 
respondisti statim , noni? Febr. Discedens in memoriam 
rediit Quintius, quo die Roma in Galliam profectus sit. Ad 
ephemeridem revertitur : invenitur dies profectionis , IV 
Ral. Febr. Nonis Febr. si Romae fuit , causae nihil di- 
cimus , quin tibi vadimonium promiserit. Quid ? hoc in- 
veniri qui potest ? Profectus est una L. Albius , homo in 
primis honestus: dicet testimonium. Profecti sunt fami- J 

liares et Albii, et Quintii: dicent hi quoque testimonium. 
Litterae P. Quintii, testes tot, quibus omnibus causa ju- 
stissima est cur scire potuerint , nulla cur mentiantur , 
cum adstipulatorc tuo comparabuntur. Et in hac ejusmodi 
causa P. Quintius laborabit? et diutius in tanto metu mi- 
ser , periculoque versabitur ? et vehementius cum gratia 
adversarii perterrebit , quam fides judicis consolabitur ? 
V ixit enim semper inculte, atque horride : natura tristi, 
ac recondita fuit: non ad solarium , non in campo, non 
in conviviis versatus est: id egit, ut amicos observantia, 
rem parsimonia retineret : antiquam officii rationem di- 
Icxit , cujus splendor omnis his moribus obsolevit. At si 
in causa pari discedere inferior videretur , tamen esset 
non mediocriter conquerendum: nunc in causa superiore, 
ne ut par quidem sit , postulat : inferiorem se esse pa- 
titur , duntaxat usque eo , ne cum bonis, fama , fortu- 
nisque omnibus Sex. Naevii cupiditati, crudclitatiquc de- 
datur. 

XIX. Docui , quod primum pollicitus sum , C. Aquili, 
causam omnino, cur postularet, non fuisse; quod neque 
pecunia debebatur; et, si maxime deberetur, commissum 
nihil erat , quare ad istam rationem perveniretur. At- 
tende nunc , ex edicto praetoris bona P. Quintii possi- 
deri nullo modo potuisse. Recita edictum. QUI FRAU- 
DATIONIS CAUSA LATITARIT. Non est is Quintius : 
nisi si latitant, qui ad negotium suum, relicto procurato- 
re, proficiscuntur. CUI IIAERES NON EXT ABIT. Ne is 
quidem. QUI EXSILII CAUSA SOLUM VERTERIT. Dici 
id non potest. QUI ABSENS JUDICIO DEFENSUS NON 
FUERIT. Ne id quidem. Quo tempore existimas oportuisse, 
Naevi, absentem Quintium defendi? aut quo modo? Tum, 
cum postulabas, ut bona possideres ? nemo affuit. Neque 
enim quisquam divinare poterat te postulaturum: neque 
queraquam attinebat id recusaro, quod praetor non fieri, 
sed fieri ex edicto suo jubebat. Qui locus igitur absentis 
defendendi procuratori primus datus cst?cum proscribebas? 
ErgoafTuit; non passus est; libellos dejecit Sex. Alphenus.- 
Qui primus erat officii gradus, servatus est a procuratore 
summa cum diligentia. Videamus, quae deinde sint con- 
secuta. Hominem P. Quintii deprehendis in publico, co- 
naris abducere: non patitur Alphenus ; vi tibi adimit; 
curat , ut domum reducatur ad Quintium. Hic quoqne 

summe constat procuratoris diligentis officium. Debere 
tibi dicis Quintium : procurator negat. Vadari vis : pro- 
mittit. In jus vocas: sequitur. Judicium postulas : non 
recusat. Quid aliud sit absentem defendi , ego non in* 
telligo. 

XX. At quis erat procurator ? credo aliquem ejectum 
hominem , egentem , litigiosum , improbum , qui posset 
scurrae divitis quotidianum convicium sustinere. Nihil 
minus. Eques R. locuples , sui negotii bene gerens : de- 
nique is , quem , quoties Naevius in Galliam profectus 
est, procuratorem Romae reliquit. Et audes, Sex. Naevi, 
negare abscutem defensum esse Quintium, cum eum de- 
fenderit idem , qui te solebat? et cum is judicium acce- 
perit pro Quintio , cui tu et rem, et famam tuam com- 
mendare proGciscens , et concredere solebas: conaris hoc 
dicere , neminem extitisse , qui Quintium judicio defen- 
deret? Postulabam , inquit , ut satisdaret ; injuria postu- 
labas. Ita videbat. Recusabat Alphenus. Ita: verum prae- 
tor decernebat. Tribuni igitur appellabantur. Hic te, in- 
quit , teneo : non est istud judicium pati , neque judicio 
defendere, cum auxilium a tribunis petas. Hoc ego, cum 
attendo, qua prudentia sit Hortensius, dicturum esse eum 
non arbitror. Cum autem antea dixisse audio, et causam 
ipsam considero , quid aliud dicere possit , non reperio. 
Fatetur enim libelios Alphenum dejecisse ; vadimonium 
promisisse ; judicium quia acciperet in ea ipsa verba , 
quae Naevius edebat , non recusasse , ita tamen , more, 
et instituto, per eum magistratum , qui auxilii causa con- 
stitutus est. Aut baec facta uon sint ncccsse est; aut C. 
Aquilius, talis vir , juratus, hoc jus in civitate consti- 
tuat, cujus procurator non omnia judicia acceperit, quae 
quisque in verba postularit ; cujus procurator a praetore 
tribunos appellare ausus sit, eum non defendi; ejus bona 
recte possideri posse ; ei misero , absenti , ignoro omnia 
fortunarum suarum, omnia vitae .ornamenta per summum 
dedecus , et ignominiam diripi convenire. Quod si pro- 
bari nemini potest ; illud certe probari omnibus necesse 
est, defensum esse judicio absentem Quintium. Quod cum 
ita est , ex edicto bona possessa ' non sunt. 

XXI. At enim tribuni pl. ne audierunt quidem. Fateor, si 
ila est, procuratorem decreto praetoris R. oportuisse parere. 
Quid, si M. Brutus intercessurum se dixit palum, nisi quid 

inter ipsum Alphenum, et Naevium conveniret? nonne vide- 
tur intercessisse appellatio tribunorum non more, sed auxi- 
lii causa? Quid deinde iit? Alphenus, ut omnes intelligere 
possent, judicio defendi Quintium, ne qua subesse posset 
aliena aut ipsius officio, aut hujus existimatione suspicio, 
viros bonos complures advocat. Testatur isto audiente, se 
pro communi necessitudine id primum petere ,. ne quid 
atrocius in P. Quintium absentem sine causa facere co- 
netur : sin autem inimicissime, atque- infestissime con- 
tendere perseveret , se paratum esse omni recta , atque 
honesta ratione defendere , quod petat , non deberi : se 
judicium id, quod edat , accipere : ejus rei , conditionis- 

J ue tabellas obsignaverunt viri boni complures : res in 
ubium venire non potest. Fit , rebus omnibus integris, 
neque proscriptis , neque possessis bonis , > ut Alplienus 
promittat Naevio, sisti Quintium. Venit ad vadimonium 
Quintius : jacet res in controversiis , isto calumniante , 
. biennium, usque dum inveniretur, qua ratione res ab usi- 
tata consuetudine recederet, et in hoc singulare judicium 
causa omnis concluderetur. 

XXII. Quod officium , Aquili, commemorari procura- 
toris potest, quod ab Alpheno praeteritum esse videa- 
tur? Quid affertur, quare P. Quintius absens nege- 
tur esse defensus ? An vero id, quod Hortensium, quia 
nuper injecit , et quia Naevius semper id clamitat , 
dicturum arbitror , non fuisse Naevio parem certatio* 
nem cum Alpheno :, illo tempore , illis dominantibus? 
Quod si velim confiteri ; illud , opinor , concedent , non 
procuratorem P. Quintii neminem fuisse , sed gratio- 
sum fuisse. Mihi autem ad vincendum satis est , fuisse 
procuratorem , quicum experiri posset. Qualis is fuerit , 
si modo absentem defendebat per jus , et magistratum , 
nihil ad rem arbitror pertinere. Erat , inquit , illaruni 
partium. Quid ni ? qui apud te esset educatus : quem tu 
a puero sic 'instituisses , ut nobili gladiatori ne quidem 
«ederet. Sicut tu semper summe concupisti , idem vo- 
lebat Alphenus : ea re tibi cum eo par contentio erat, 
finiti, inquit, erat familiaris: itaque is intercedebat. Tu 
contra Burricni , qui injuriam decernebat; omnium de* 
. nique illorum, qui tum et poterant per vim, et scelus 
plurimum , et , quod poterant , id audebant. An omnes 
tu ietos vincere volebas , qui nunc , tu ut vincas , tan- 

topere laborant? aude id dicere , non palam , sed his ip- 
sis, quos advocasti. Tametsi nolo eam rem commemoran- 
do renovare , cujus omnino rei memoriam omnem tolli 
funditus , ac deleri arbitror oportere : unum illud dico , 
si propter partium studium potens erat Alpbenus; poten- 
tissimus Naevius : si fretus gratia postulabat aliquid ini- 
quius Alpbenus ; multo iniquiora Naevius impetrabat. 
Neque enim inter studium vestrum quidquam, ut opinor, 
interfuit: ingenio, vetustate, artificio tu facile vicisti. 
Ut alia omittam , hoc satis est : Alpbenus cum iis , et 
propter eos periit, quos diligebat: tu, postquam, qui tibi 
erant amici , non poterant vincere; ut amici tibi essent, 

I ii vincebant , effecisti. Quod si tum par tibi jus cum 
ipheno fuisse non putas, quia tamen aliquem contra te 
advocare poterat ; quia magistratus aliquis reperiebatur , 
apud quem Alpheni causa consisteret: quid hoc tempore 
Quintio statuendum est ? cui neque magistratus adhuc 
aequus inventus est; neque judicium redditum est usita- 
tum ; non conditio , non sponsio , non denique ulla un- 
quam intercessit postulatio, mitto aequa, verum ante hoc 
tempus ne fando quidem audita. De re pecuniaria cnpio 
contendere : non licet. At ea controversia est : nihil ad 
me attinet : causam capitis dicas , oportet. Accusa , ubi 
ita necesse est ; non , inquit , nisi tu ante, novo modo, 
priore loco dixeris. Dicendum necessario est ; praestituen- 
dae horae ad arbitrium nostrum : judex ipse arcessetur. 
Quid tum ? tu aliquem patronum invenies , hominem an- 
tiqui officii , qui splendorem nostrum , et gratiam negli- 
gat? Pro me pugnabit L. Philippus, eloqueptia , gravi- 
tate , honore florentissimus civitatis : dicet Hortensius , 
excellens ingenio , nobilitate , existimatione; aderunt au- 
tem homines nobilissimi , ac potentissimi , quorum fre- 
quentiam , et consessum non modo P. Quintius , qui de 
capite decernit, sed quivis, qui extra periculum sit, per- 
horrescat. Haec est iniqua certatio , non illa , qua ia 
•ontra Alphenum velitabaris. Huic , ne ubi consisteret 
quidem contra te , locum reliquisti. Quare aut doceaa 
oportet , Alphenum negasse se procuratorem esse , non 
dejecisse libellos , judicium accipere noluisse : aut , cum 
haec ita facta sint , ex edicto te bona P. Quintii nort 
possedisse concedas. 

XXII I. Etenim , si ex edicto possedisti ; quaero , cur 

bona non venierint? cur caeleri sponsores , ct credito- 
res non convenerint ? Nemo ne fuit, cui deberet Quin- 
tius ? fuerunt , et complures fuerunt : propterea quod 
Cajus frater aliquantum aeris alieni reliquerat. Quid 
ergo est ? homines erant ab hoc omnes alienissimi , et 
iis debebatur ; neque tamen quisquam inventus est tam 
insigniter improbus , qui violare P. Quintii existimatio- 
nem absentis auderet. Unus fuit affinis , socius , neces- 
sarius , Sex. Naevius, qui cum ipse ultro deberet, quasi 
eximio praemio sceleris exposito , cupidissime contende- 
ret , ut per se afflictum , atque eversum , propinquum 
suum non modo honeste partis bonis , verum etiam com- 
muni luce privaret. Ubi erant caeteri creditores ? Deni- 
que hoc tempore ubi sunt? quis est, qui fraudationis causa 
latuisse dicat? quis , qui absentem defensum neget esse 
Quintium? nemo invenitur. At contra omnes, quibuscum 
ratio huic aut est , aut fuit , adsunt , defendunt : fides 
hujus , multis locis cognita , ne perfidia Sex. Naevii de- 
rogetur , laborant. In hujusmodi sponsionem testes dare 
oportebat ex eo numero, qui haec dicerent : vadimonium 
milii deseruit: me fraudavit: a me nominis ejus, quod 
inficiatus esset , diem petivit : ego experiri non potui : 
latitavit , procuratorem nullum reliquit, llorum nihil di- 
citur. Parantur testes , qui haec dicant. Verum , opinor, 
viderimus , cum dixerint. Unum tamen hoc cogitent, ita 
se graves esse , ut , si veritatem volent retinere , gra- 
vitatem possint obtinere ; sin eam negligent , ita leves 
sint , ut omnes intelligant , non ad obtinendum menda- 
cium , sed ad verum probandum, auctoritatem adjuvare. 
Ego haec duo quaero: primum, qua ratione Naevius sus- 
ceptum negotium non transegerit: hoc est, cur bona, quae 
ex edicto possidebat , non vendiderit : deinde , cur ex 
tot creditoribus aliis ad istam rationem nemo accesserit : 
ut necessario confiteare , neque eorum tam temerarium 
quemquam fuisse , neque te ipsum id , quod turpissime 
suscepisses , perseverare , et transigere potuisse. Quid , 
si tu ipse, Sex. Naevi, statuisti bona P. Quintii ex edicto 
possessa non esse ? Opinor , tuum testimonium , quod in 
aliena re leve esset , id in tua , quoniam contra te est , 
gravissimum debet esse. Emisti bona Sex. Alpheni , L. 
Sulla dictatore vendente : socium tibi in his bonis edi- 
disti Quintium. Plura non dico. Cum eo tu voluntariam 

societatem coibas, qui te in haereditaria societate frau- 
darat? et eum judicio luo comprobabas, quem spoliatum 
ia in a , fortunisque omnibus arbitrabare. 

XXIV. Diffidebam meliercule, C. Aquili, satis animo cer- 
» to, et confirmato me posse in hac causa consistere: sic cogi- 
tabam, cum contra dicturus esset Hortensius, et cura esset 
attente auditurus Philippus, fore , uti permultis in rebus ti- 
more prolaberer. Dicebam huic Q. Roscio, cuius soror est 
cum P. Quintio, eunt a me peteret, et summe contenderet , 
ut propinquum suum defenderem , mihi perdifficile esse, 
contra tales oratores , non modo tantam causam perora- 
re , sed omnino verbum facere conari. Cum cupidius in- 
staret , homini pro amicitia familiarius dixi, mihi videri 
ore durissimo esse , qui praesente eo gestum agere co- 
naretur ; qui vero cum ip contenderent, eos , etiamsi 
quid antea recti aut venusti habere visi suat , id amit- 
tere : ne quid mihi ejusmodi accideret, cum contra talem 
artiiicem dicturus essem , me vereri. Tum mihi Roscius 
et alia multa , confirmandi mei causa , dixit: et meher- 
cule, si nihil diceret, tacito ipso officio, et studio, quod 
adhibebat erga propinquum suum , quemvis commoveret. 
Etenim, cum artifex ejusmodi sit, ut solus dignus videa- 
tur esse , qui in scena spectetur : tum vir ejusmodi est, 
ut solus dignus videatur , qui eo non accedat. Verumta- 
roen , quid si , inquit , habes ejusmodi causam , ut hoc 
tibi planum sit faciendum , neminem esse, qui possit 'bi- 
duo, ad summum triduo DCC. millia passuum ambulare? 
tamen ne vereris , ut possis haec contra Hortensium con- 
tendere? Minime, inquam. Sed quid id ad rem? Nimium, 
inquit : in eo causa consistit, quo modo? docet me ejus- 
modi rem , et factum simul Sex. Naevii , quod si solum 
proferretur , satis esse deberet, quod abs te, C. Aquili , 
et a vobis , qui adestis in consilio, quaeso, ut diligenter 
attendatis , profecto intelligetis , illinc ab initio cupidi- 
tatem pugnasse, ct audaciam; hiuc veritatem, et pudo- 
rem , quoad potuerit , restitisse. 

XXV. Bona, postulas, ut ex edicto possidere liceat: quo. 
die? te ipsum, Naevi, volo audire : volo inauditum facinus 
ipsius, qui id commisit, voce convinci. Dic, Naevi, diem. 

Ante V. Ral. intercalares. Bene agis, quam longo est hinc 
ia saltum vestrum Gallicanum? Naevi, te rogo. DCC. millia 
passuum, optime. De saltu dejicitur Quintius, quo die? pos- 

sumus hoc quoque es te audire? quid taces? dic, inquam, 
diem: pudet dicere, intelligo: verum et sero, et nequidquara 
pudet.: dejicitur de saltu, C. Aquili , pridie Kal. inter- 
calares , biduo post , aut , ut statim de jure aliquis cu- 
currerit, non toto triduo DCC. millia passuum conficiun- 
tur. 0 rem incredibilem! o cupiditatem inconsideratam ! 
o nunciura volucrem! admnislri, et satellites Sex. Naevii 
Roma trans Alpes in Sebusianos biduo veniunt. O homi- 
nem fortunatum , qui ejusmodi nuncios , seu potius Pe- 
gasos habeat ! Hic ego , si Crassi omnes cum Antoniis 
cxistant ; si tu , L. Philippe , qui inter illos florebas , 
lianc causam voles cum Hortensio dicere; tamen superior 
sim necesse est. Non enim , quemadmodum putatis, o- 
mnia sunt in eloquentia : est quaedam tamen ita perspicua 
veritas, ut eam infirmare nulla res possit. An, antequam 
postulasti, ut bona possideres, misisti , qui curarent, ut 
dominus de suo fundo a sua familia vi dejiceretur? utrum- 
libet elige: alterum incredibile est, alterum nefarium; et 
ante hoc tempus ulrumque inauditum. DCC. millia pas- 
suum vis esse decursa biduo ? dic : negas ? ante igitur 
misisti : mulo. Si enim illud diceres , improbe mentiri 
vidercre : cum hoc conGteris , id te admisisse concedis , 
quod ne mendacio quidem tegere possis. 

XXVI. Hoc consilium Aquilio, et talibus viris, tam cupi- 
dum, tam audax, tam temerarium, probabitur? quid haec a- 
mentia? quid haec festinatio? quid haec immaturitas tanta 
n significat? non vim? non scelus? non latrocinium? non de- 
nique omnia potius , quam jus, quam officium, quam pudo- * 
rem? mittis injussu praetoris: quo consilio? jussurum scie- 
bas? quid? cura jussissct , tum mittere nonne poteras? po- 
stulaturus eras: quando? post dies xxx. nempe, si te nihil 
impediret ; si voluntas .eadem maneret , si valeres; de- 
nique si viveres. Praetor jussisset , opinor, si vellet , si 
valeret , si jus diceret, si nemo recusaret, qui ex ipsius 
decreto et 6atisdaret , et judicium accipere vellet , nam, 
per deos immortales, si Aiphcnus , procurator P. Quin- 
tii , tibi tum satisdaret, et judicium accipere vellet: de- 
nique omnia , quae postulares , facere voluisset , quid 
ageres? revocares cum, quem in Galliam miseras? at hic 
quidem jam de fundo expulsus: jam a suis diis penatibus 
praeceps ejectus : jam , quod indignissimum est, suorum 
servorum manibus , nuncio , atque imperio tuo violatus 

esset , corrigeres haec scilicet tu postea. Dc cujusquam 
vita dicere audes , qui hoc concedas necesse est , ita te 
caecum cupiditate, et avaritia fuisse, ut, cum postea quid 
futurum esset, ignorares (accidere autem multa possent) 
spem maleficii praesentis in incerto reliqui temporis even- 
tu collocares ? Atque haec perinde loquor , quasi ipso 
illo tempore , cum te praetor jussisset ex edicto posside- 
re , si in possessionem misisses , debueris , aut potueris 
P. Quintium de possessione deturbare. 

XXVII. Omnia sunt, C. Aquili , ejusmodi, quiris ut per- 
spicere possit, in hac causa improbitatem , et gratiam cum 
inopia , et veritate contendere. Praetor quemadmodum pos- 
sidere jussit? opinor, ex edicto. Sponsio quae in verba facta 
' est? m ea? edicto praetoris bona P. Quintii possessa non 
sini. Redeamus ad edictum. Id quidem quemadmodum jubet 
possidere? numquid est causae , C. Aquili , quin , si longe 
aliter possedit , quam praetor edixit , iste ex edicto non 
possederit , ego sponsione vicerim? nihil , opinor, cogno- 
scamus edictum : QUI EX EDICTO MEO IN P.OSSES- 
SIONEM VENERIT. De te loquitur, Naevij quemadmo- 
dum tu putas: ais enim, te ex edicto venisse: tibi quid 
facias , definit , te instituit, tibi praecepta dat. EOS ITA 
VIDETUR IN POSSESSIONE ESSE OPORTERE. Quo 
modo? QUOD IBIDEM RECTE CUSTODIRE POTERUNT, 
ID IBIDEM CUSTODIANT , QUOD NON POTERUNT, 
ID AUFERRE , ET ABDUCERE LICEBIT. Quid tum ? 
DOMINUM, inquit, INVITUM DETRUDERE NON PLA- 
CET , eum ipsum , qui fraudandi causa latitet ; eum ip- 
sum , quem judicio nemo defendat; eum ipsum, qui cum 
omnibus creditoribus suis male agat; invitum de praedio 
detrudi vetat , proficiscenti tibi in possessionem praetor 
ipse . Sex. Naevi , palam dicit : ita possideto , ut tecum 
simul possideat Quintius : ita possideto , ut Quintio vis 
ne afferatur. Quid ? tu id quemadmodum observas? mitto 
illud dicere , eum , qui non latitarit , cui Romae domus, 
uxor , liberi , procurator esset ; eum , qui tibi vadimo- 
nium non deseruisset ; haec omnia mitto; illud dico, do- 
minum expulsum esse de praedio ; domino a familia sua 
manus allatas esse ante suos lares familiares, hoc dico... 

XWIII. Naevium ne appellasse quidem Quintium, eum 
fimul esset. experiri posset quotidie: deinde, quod omnia 
udicia difficillima cum sumina sua invidia , maximoque 
ericulo P. Quintii fieri mallet, quam illud pecuniarium 
udiciuiu , quod uno die transigi posset: ex quo uno liaec 
omnia nata, et profecta esse concedit. Quo in loco con- 
dilionem tuli ; si vellet pecuniam petere, P. Quintium 
judicatum solvi satisdaturum; dum ipse, si quid peteret, 

pari conditione uteretur. _ . 

XXIX. Ostendi , quam multa ante fieri convenerit , 
nuam hominis propinqui bona possideri postularentur . 
praesertim cum Romae domus ejus , uxor , uberi es- 
sent . et procurator aeque utriusque necessarius. 
cui . cum desertum esse dicat vadimonium , omnino va- 
dimonium nullum fuisse : quo die hunc sibi promisisse 
dicat, eo die ne Romae quidem eum fuisse : id testi Inis 
me pollicitus sum planum tacturum , qui ct scire debe- 
rent , et causam , cur mentirentur , non haberent, tx 
edicto autem non potuisse bona possideri , demonstravi . 
quod neque fraudandi causa latitasset, neque exilii causa 
solum vertisse diceretur. Reliquum est, ut cum nemo ju- 
dicio defenderit; quod contra copiosissime defensum esse 
contendi, non ab homine alieno, neque ab aliquo calum- 
niatore , atque improbo ; sed ab equite R. propinquo, e 
necessario suo, quem ipse Sex. Naevius procura orem 
relinquere antea consuessel : neque eum , si ti i unos ap 
nellarit, idcirco minus judicium pati paratum luisse: ne- 
que poteutia procuratoris Naevio jus ereptum . con ra , 
istum potentia sua tum tantummodo superiorem luisse , 
nunc nobis vix respirandi potestatem dare. Quaesivi, quae 
causa fuisset , cur bona non venissent , cum ex edicto 
possiderentur. Deinde illud quoque requisivi, qua ratione 
ex tot creditoribus nemo neque tunj idem fecerit, neque 
nunc contradicat, omnesque pro P. Quintio pugnent; 
praesertim cum in tali judicio testimonia creditorum exi- 
stimentur ad rem maxime pertinere. Postea sum usus ad- 
versarii testimonio , qui sibi eum nuper edidit socium , 
quem , quo modo nupe intendit , ne in vivorum quidem 
numero tum demonstrat fuisse. Tum illam incredibilem 
celeritatem , seu potius audaciam protuli : confirmavi ne- 
cesse esse aut biduo DCC. millia passuum esse decursa , 
aut Sex. Naevium diebus compluribus ante in possessio- 


Digitized by Gc 


PRO P. QUINTIO. 29 

nom misisse , quam postularet , ut ei liceret bona possi- 
dere. Postea recitavi edictum , quod aperte dominum de 
praedio detrudi vetaret : in quo constitit , Naevium ex 
edicto non possedisse , eum confiteretur , ex praedio vi 
detrusum esse Quintium. Omnino autem bona possessu 
non esse constitui, quod bonorum possessio spectetur nou 
in aliqua parte , sed in universis , quae teneri, ac pos- 
sideri possint. Dixi Romae domum fuisse , quo iste ne 
aspirarit quidem ; servos complures, ex quibus iste pos- 
sederit neminem , ne attigerit quidem: unum fuisse, quem 
attingere conatus sit , prohibitura fuisse : quievisse , in 
ipsa Gallia cognostis in praedia privata Quintii Sex. Nae- 
vium nou venisse: denique ex hoc ipso saltu, quem, pot 
vim expulso socio , possedit , servos privatos Quintii nou 
omnes ejectos esse. Ex quo, et ex caeteris dictis, factis, 
cogitatisque Set. Naevii quivis potest intelligere, istum 
nihil aliud egisse, neque nunc agere, nisi uti per vim, 
per injuriam, per iniquitatem judicii totum agrum , qui 
communis est , suum facere possit. 

XXX. Nunc, causa perorata, res ipsa, et periculi magni- 
tudo, G. Aquili, cogere videtur, ut te, atque eos, qui tibi in 
consilio sunt, obsecret, obtesteturque P. Quintius per sene- 
ctutem, ac solitudinem suam, nibil aliud , nisi ut Vestrae 
naturae, bonitatique obsequamini : ut, cum veritas cum hoc 
faciat , plns hujus inopia possit ad misericordiam, quam 
illius opes ad crudelitatem , quo die ad te judicem ve- 
nimus, eodem die illorum minas, quas ante horrebamus, 
negligere coepimus , si causa cum causa contenderet , 
nos nostram perfacile cuivis probaturos statuebamus, quod 
vitae ratio cum ratione vitae decerneret , idcirco nobis 
etiam magis te judice opus esse arbitrati sumus. Ea res 
enim nunc in discrimen versatur, utrum ne possit se 
contra iuxurium , ac licentiam rusticana illa , atque in- 
culta parsimonia defendere ; an deformatu , atque orna- 
mentis omnibus spoliata, nuda cupiditati , petulanliaeque 
addicatur. Non comparat se tecuin gratia P. Quintius , 
Sex. Naevi , nou opibus , non facultate contendit: omnes 
tuas artes , quibus tu magnus es , tibi concedit : fatetur 
se non belle dicere, non ad voluntatem loqui posse, non 
ab afllicta amicitia transfugere, atque ad florentem aliam 
devolare, non profusis sumptibus vivere, non ornare ma- 
gnifice j splendideque convivium , non habere domum 

clausam pudori , et sanctimoniae , patentem, atque adeo 
expositam cupiditati , et voluptatibus: contra sibi officium, 
fidem , diligentiam ; vitam omnino sempcr horridam, at- 
que aridam cordi fuisse : ista superiora esse , ac pluri- 
mum posse his moribus sentit, quid ergo est? non usque 
eo tamen , ut in capite , fortunisque hominum honestis- 
simorum dominentur ii, qui, relicta bonorum virorum di- 
sciplina , et quaestum , et sumptum Gallonii sequi ma- 
luerunt, atque etiam, quod in illo non fuit, cum auda- 
cia , periidiaque vixerunt : si licet vivere eum , quem 
Sex. Naevius non vult ; si est liomiui honesto locus in 
civitate , invito Naevio; si fas est respirare P. Quintium 
contra nutum , ditionemque Naevii : si quae pudore or- 
namenta sibi peperit , ea potest contra petulantiam , te 
defendente , oblinere ; spes est , et hunc miserum, atque 
infelicem aliquando tandem posse consistere, sin et po- 
terit Naevius id , quod libet , et ei libebit, quod non li- 
cet: quid agendum est? qui deus appellandus est? cujus 
hominis fides imploranda est ? qui denique questus , qui 
moeror dignus inveniri in calamitate tanta potest? 

XXXI. Miserum est, exturbari fortunis omnibus , mise- 
rius est, injuria: acerbum est , ab aliquo circumveniri; a- 
cerbius, a propinquo: calamitosum est, bonis everti, cala- 
mitosius, cum dedecore : funestum est a forti, atque hone- 
sto viro jugulari, funestius, ab eo, cujus vox in praeconio 
quaestu prostitit: indignum est, a pari vinci, aut superiore, 
indignius, ab inferiore , atque humiliore: luctuosum est, 
tradi alteri cum bonis, luctuosius, inimico: horribile est, 
causam capitis dicere , horribilius , priore loco dicere. 
Omnia circumspexit Quintius , omnia periclitatus est, C. 
Aquili : non praetorem modo, a quo jus impetraret, in- 
venire non potuit, atque adeo ne unde arbitratu quidem 
suo postularet : sed ne amicos quidem Sex. Naevii, quo- 
rum saepe , et diu ad pedes jacuit stratus, obsecrans per 
deos immortales, ut aut secum jure contenderent, aut in- 
juriam sine ignominia sibi imponerent. Denique ipsius 
inimici vultum superbissimum subiit: ipsius Sex. Naevii 
lacrymans manum apprehendit, in propinquorum bonis 
proscribendis exercitatam,: obsecravit per fratris sui mor- 
tui cinerem , per nomen propinquitatis , per ipsius con- 
jugem , ct liberos , quibus propior P. Quintio nemo est, 
ut aliquando misericordiam caperet ; aliquam , si non pro- 

pinquitatis , at aetatis suae ; si non hominis, at humani- 
tatis rationem haberet ; ut secum aliquid , integra sua 
fama, qualibet., dummodo tolerabili, conditione transi- 
geret , ab ipso repudiatus , ab amicis ejus non subleva- 
tus, ab omni magistratu agitatus, atque perterritus, quem 
praeter te appellet , habet neminem: tibi se, tibi suas 
omnes opes , fortunasque commendat : tibi committit exi- 
stimationem , ac spem reliquae vitae : multis vexatus 
contumeliis , plurimis jactatus injuriis, non turpis ad te , 
sed miser confugit : e fundo ornatissimo dejectus , igno- 
miniis omnibus appetitus, cum illum in suis paternis bo- 
nis dominari videret , ipse filiae nubili dotem conficere 
non posset, nihil alienum tamen vita superiore commisit. 
Itaque te hoc obsecrat , C. Aquili , ut , quam existima- 
tionem , quam honestatem in judicium tuum, prope acta 
jam aetate , decursaque attulit , eam liceat ei secum ex 
hoc loco etferre ; ne is , de cujus officio nemo umquam 
dubitavit , sexagesimo denique anno dedecore , macula , 
lurpissimaque ignominia notetur ; ne ornamentis ejus o- 
mnibus Sex. Naevius pro spoliis abutatur: ne per te ferat, 
quo minus , quae existimatio P. Quintium usque ad sene- 
ctutem perduxit, eadem usque ad rogum prosequatur. 

argumentum. 

Quaestio: Jn Sex . Roscius patrem suum interfecerit , eo- 
nue nomine bona Sex. Roscii jure occupata fuerint ab 
ejus adversariis. Accusator , C. Erulius: Reus , Sex. 
Roscius : Patronus Sex. Roscii , Cicero : Quaesitor , 
M. Fannius Praetor , cui tn consilio Judices ex or- 
dine senatorio. Acta haec causa inforo , anno U . C. 

■ 6/3. Ciceronis 26 . Absolutus Sex. Roscius. 

I. Credo ego vos, judices , mirari , quid sit. quod, cum 
tot summi oratores, hominesque nobilissimi sedeant, e- 
so potissimum s urrexerim , qui neque aetate , neque in- 
genio , neque auctoritate sim cum iis, qui sedeant, com- 
parandus. Omnes enim hi , quos videtis adesse m hac 
causa , injuriam novo scelere conflatam putant oportere 
defendi , defendere ipsi propter iniquitatem temporum non 
audent:. ita fit, ut adsint, propterea quod officium se- 
quuntur ; taceant autem idcirco, quia periculum metuunt, 
quid ergo ? audacissimus ego ex omnibus ? numme : at 
tanto officiosior , quam caeteri? ne istius quidem laudis 
ita sum cupidus, ut aliis eam praereptam velim, ytiae me 
icitur res praeter cacteros impulit, ut causam bex Roscii 
reciperem? quia si quis istorum dixisset , quos videtis 
adesse , in quibus summa auctoritas est , atque amplitu- 
do, si verbum de rep. fecisset, id quod in hac causa fieri 
necesse est ; multo plura dixisse, quam dixisset , puta- 
retor: ego etiam si omnia , quae dicenda sunt 5 libero 
dixero , nequaquam tamen similiter oratio mea exire a(- 

que in vulgus emanare polerit: deinde, quod caeterorum 
neque dictum obscurum potest esse propter nobilitatem , 
et amplitudinem ; neque temere dicto concedi propter ae- 
tatem , et prudentiam ; ego si quid liberius dixero , vel 
occultum esse propterea, quod nondum ad rerap. accessi, 
vel ignosci adolesccntiae meae poterit: tametsi i\on modo 
ignoscendi ratio , verum etiam cognoscendi consuetudo 
jam de civitate sublata est , accedit illa quoque causa , 
quod a caeleris forsitan ita petitum sit , ut dicerent , ut 
utrumvis salvo officio se facere posse arbitrarentur : a me 
autem ii contenderunt , qui apud me et amicitia , et be- 
neficiis , et dignitate plurimum possunt : quorum ego ne- 
que benevolentiam erga me ignorare , nec auctoritatem 
aspernari , nec voluntatem negligere debeam. 

II. His de causis ego huic causae patronus extilf, non c- 
lectus unns, qui maximo ingenio, sed relictus ex omnibus, 
qui minimo periculo possem dicere : neque uti satis firmo 
praesidio defensus Sex. Roscius, verum uti ne omnino de- 
sertus esset. Forsitan auaeratis, qui iste terror sit, et quae 
tanta formido , quae tot , ac tales viros impediat , quo- 
minus pro capite , et fortunis alterius , quemadmodum 
consueverunt, causam velint dicere. Quod adhuc vos igno- 
rare- non mirum est: propterea quod consulto ab accusa- 
toribus ejus rei, quae conflavit hoc judicium , mentio facta 
non est , quae res ca est? bona patris hujusce Sex. Ro- 
scii , quae sunt sexagies, quae de vito fortissimo, et cla- 
rissimo L. Sulla , quem honoris causa nomino , duobus 
millibus nummum se dicit emisse , adolescens, vel po- 
tentissimus lioc tempore nostrae civitatis , L. Cornelius 
Chrysogonus , - is a vobis, judices , hoc postulat , ut qu - 
niani in alienam pecuniam, tam- plenam , atque praecla- 
ram , nullo jure invaserit; quoniamque ei pecuniae vita 
Sex. Roscii obstare , atque officere videatur , deleatis ex 
animo suo suspiciouem omnem , metumque tollatis : sese, 
boc incolumi , non arbitratur hujus innocentis patrimo- 
nium tam amplum , et copiosum posse obtinere ; damna- 
to , et ejecto, sperat se posse, quod adeptus est per sce- 
lus , id per luxuriam effundere , atque consumere. Hunc 
sibi ex animo scrupulum , qui se dies , noctesque stimu- 
lat , ac pungit, ut evellatis , postulat, ut ad hanc suam 
praedam lam nefariam adjutores vos profiteamini. 

III. Si vobis aequa, et honesta postulatio videtur, judices; 

ego contra brevem postulationem affero, ct quo modo mihi 
persuadeo , aliquanto aequiorem. Primum a Chrysogono 
peto , ut pecunia , fortunisque nostris contentus sit , san- 
guinem , et vitam ne petat : deinde a vobis , judices, -ut 
audacium sceleri resistatis , innocentium calamitatem le- 
vetis, et in causa Sex. Roscii periculum', quod in omnes 
intenditur , propulsetis. Quod si aut causa criminis, aut 
facti suspicio, aut quaelibet denique vel minima res re- 
perielur, quamobrem videantur ilii non nihil tamen in 
deferendo nomine secuti ; postremo si praeter eam prae- 
dam , quam dixi , quidquam aliud causae inveneritis , 
non recusamus, quin illorum libidini Sex. Roscii vita de- 
datur : sin aliud agitur nihil , nisi ut iis ne quid desit , 
quibus satis nihil est ; si hoc solum hoc tempore pugna- 
tur , ut ad illam opimam , praeclaram que praedam dam- 
natio Sex. Roscii, velut cumulus , accedat.; nonne cum 
multa indigna , tum vel hoc indignissimum est, vos ido- 
neos habitos, per quorum sententias, jusque jurandum 
id assequantur, quod antea ipsi scelere, cl ferro assequi 
consuerunt ? qui ex civitate in senatum propter digni- 
tatem , ex senatu in hoc consilium delecti estis propter 
severitatem , ab his hoc postulare homines sicarios, atque 
gladiatores , non modo ut supplicia vitent', quae a vobis 
pro maleficiis suis metuere, atque horrere debent; verum 
etiam ut spoliis Sex. Roscii boc judicio ornati, auctique 
discedant? >>*** 

IV. His de rebus tantis , tamque atrocibus neque sa- 
tis me commode dicere , neque satis graviter conqueri , 
neque satis libere vociferari posse intelligo , nam com- 
moditati ingenium , gravitati aetas , libertati tempora 
sunt impedimento. Huc accedit summus timor, quem mihi 
natura, pudorque meus attribuit, et vestra dignitas, et 
vis adversariorum., et Sex. Roscii pericula. Quapropter 
vos oro , atque obsecro, judices, ut attente, bonaque 
cum venia verba mea audiatis. .Fide, sapientiaque vestra 
fretus , plus oneris sustuli , quam ferre me posse intelli- 
go : boc onus si vos aliqua ex parte allevabitis, feram , 
ut poteto, studio , et industria , judices : sin a vobis, id 

S iod JMm spero , deserar; tamen animo non deficiam, et 
, qfpd suscepi, quoad potero, perferam: et quod si per- 
ferre non potero , opprimi me onere officii malo , quam 
id,, qnod mihi cum fide semel impositum est , aut propter 

perfidiam abjicere , aut propter infirmitatem animi depo- 
nere. 

V. Te quoque magnopere, M. Fanni, quaeso,, ut qua- 
lem te jam antea populo R. praebuisti , cum huic eidem 
quaestioni judex praeesses , talem te et nobis, et populo 
R. hoc tempore impertias. Quanta multitudo hominum 
convenerit ad hoc judicium, vides: quae sit omnium mor- 
talium expectatio, quae cupiditas, ut acria, ac severa 
judicia fiant , intelligis. Longo intervallo judicium inter 
sicarios hoc primum committitur, cum interea caedes in-, 
dignissimae , maximaeque factae sint. Omnes hanc quae- 
stionem , te praetore , de manifestis maleficiis , quotidia- 
noque sanguine haud remissius sperant futuram, qua vo- 
ciferatione in caeteris judiciis accusatores uti consueve- 
runt , ea nos hoc tempore utimur , qui causam dicimus. 
Petimus abs te, M. Fanni, a vobisque, judices, ut quam 
acerrime maleficia vindicetis: ut quam fortissime homi- 
nibus audacissimis resistatis : ut hoc cogitetis , nisi in 
hac causa, qui vester animus sit, ostendetis, eo prorum- 
pere hominum cupiditatem , et scelus , et audaciam , ut 
non modo clam , verum etiam hic in foro ante tribunal 
tuum, M. Fanni, ante pedes vestros , judices, inter ipsa 
subsellia caedes futurae sint. Etenim quid aliud hoc ju- 
dicio tentatur , nisi ut id fieri liceat? Accusant ii, qui in 
fortunas hujus invaserunt : causam dicit is , cui praeter 
calamitatem nihil reliquerunt. Accusant ii , quibus occidi 
patrem Sex. Roscii ,-bono fuit : causam dicit is , cui non 
modo luctum mors patris attulit, verum etiam egestatem. 
Accusant ii, qui huuc ipsum jugulare summe cupierunt: 
causam dicit is , qui etiam ad hoc ipsum judicium cum 
praesidio venit; ne hic ibidem ante ocnlos vestros truci- 
detur. Denique accusant ii, quos populus poscit : causam 
dicit is , qui unus relictus ex illorum nefaria caede re- 
stat» Atque ut faciljus iutelligere possitis, judices , ea , 
quae facta sunt, indigniora esse, quam haec sunt, quae 
dicimus : ab initio res quemadmodum gesta sit , vobis 
exponemus; quo facilius et hujus hominis innocentissimi mi- 
serias, et illorum audaciam cognoscere possitis , et reip. 
calamitatem. 

" VI. Sex. Roscius pater hujusce , municeps Ameri- 
nus , fuit cum genere , et nobilitate , et pecunia non 
modo sui municipii , verum etiam ejus vicinitatis facile 

primus , tum gratia, atque hospitiis florens hominum no- 
bilissimorum. Nam cum Metellis , Serviliis , Scipionibus 
erat ei non modo hospitium, verum etiam domesticus usus, 
et consuetudo : quas, ut aequum est, familias honestatis, 
amplitudinisque gratia nomino : itaque ex suis omnibus 
commodis hoc solum filio reliquit : nam patrimonium do- 
mestici praedones vi ereptum possident; lama et vita in- 
nocentis ab hospitibus, amicisque paternis defenditur. Ilie 
cum omni tempore nobilitatis fautor fuisset , tum hoc 
tumultu proximo, cum omnium nobilium dignitas, et salus 
in discrimen veniret, praeter caeteros in ea vicinitate eam 
partem, causamque opera, studio, auctoritate defendit. Ete- 
nim rectum putabat , pro eorum .honestate se pugnare , 
propter quos ipse honestissimus inter suos numerabatur. 
Postea quam victoria constituta est, ab armisque reces- 
simus ; cura proscriberentur homines, atque ex omni re- 
gione caperentur ii , qui adversarii fuisse putabantur ; 
erat ille Romae frequens , atque in foro, et in ore o- 
mnium quotidie versabatur: magis ut exultare victoria no- 
bilitatis videretur, quam timere ne quid ex ea calamitatis 
sibi accideret. Erant ei veteres inimicitiae cum duobus 
Rosciis Amerinis: quorum alterum sedere in accusatorum 
subselliis video ; alterum tria hujusce praedia possidere 
audio; quas inimicitias si tam cavere potuisset, quam 
metuere solebat, viveret. Neque enim , judices , injuria 
metuebat ; nara duo isti sunt T. Roscii , quorum alteri 
Capitoni cognomen est ; iste , qui adest , Magnus voca- 
tur: homines ejusmodi ; alter plurimarum palmarum ve- 
tus , ac nobilis gladiator habetur : hic nuper se ad eum 
lanistam contulit , qui cum ante hanc pugnam tyro e - 
set scientia , facile ipsum magistrum scelere, audaciaque 
superavit. 

VII. Nam cum hic Sex. Roscius esset Ameriae , T. 
autem iste Roscius Romae ; cum hic filius assiduus iu 
praediis esset , cumque se voluntate patris rei familia- 
ri , vitaeque rusticae dedisset; iste autem frequens Ro- 
mae esset ; occiditur ad balneas Palatinas rediens a 
coena Sex. Roscius. Spero ex hoc ipso non esse obscu- 
rum , ad quem suspicio maleficii pertineat , verum id , 
quod adhuc est suspiciosum , nisi perspicuum res ipsa 
fecerit, hunc affinem culpae judicatote. Occiso Sex. Ro- 
scio, primus Ameriam nuntiat Manlius Glaucia quidam. 

homo tenuis , libertinus , cliens , et familiaris istius T., 
Roscii: et nuntiat domum , non filii, sed T. Capitonis 
inimici: et cum post horam primam noctis occisus esset, 
primo diluculo nuncius hic Ameriam venit ; decem horis 
nocturnis sex, et quinquaginta millia passuum cisiis per- 
volavit ; non modo ut exoptatum inimico nuncium primus 
afferret, sed etiam cruorem inimici quam recentissimum, 
telumque paulo ante e corpore extractum ostenderet. Qua- 
triduo quo haec gesta sunt , res ad Chrysogonum in ca- 
stra L. Sullae Volaterras defertur: magnitudo pecuniae 
demonstratur, bonitas praediorum, (nam fundos decem , 
et tres reliquit , qui Tyherim fere omnes tangunt ) hujus 
inopia , et solitudo commemoratur; demonstrant, cum pater 
hujusce Sex. Roscius, homo tam splendidus, et gratiosus, 
nullo negotio sit occisus, perfacile hunc hominem in- 
cautum , et rusticum, et Romae ignotura, de medio tolli 
posse; ad eam rem operam suam, pollicentur. Ne diutius 
, vos teoeam, judices , societas coitur. « 

VIII. Cum jam proscriptionis mentio nulla fieret ; et 
cum etiam qui antea metuerant, redirent, ac jam defunctos 
sese periculis arbitrarentur , nomen refertur in tabulas 
Sex. Roscii , hominis studiosissimi nobilitatis ; manceps 
fit Chrysogonus; tria praedia vel nobilissima Capitoni pro- 
pria traduntur, quae hodie possidet: in reliquas oinnes 
fortunas iste T. Roscius nomine Chrysogoni , quemadmo- 
dum ipse dicit, impetum facit, llacc bona sexagies IIS. 
emuntur duobus millibus nummum. Ilaec omnia, judices, 
imprudente L. Sulla facta esse certo scio. Neque enim 
mirum , cum eodem tempore, et ea, quae praeterita sunt, 
et ea , quae videntur instare, praeparet: cuni et pacis 
constituendae rationem , et belli gerendi potestatem solus 
habeat : cura omnes in unum spectent , unus omnia gu- 
bernet ; cum tot, tantisque negotiis distentus sit, ut re- 
spirare libere non possit , si aliquid non animadvertat j 
cum praesertim tam multi occupationem ejus observent , 
tempus aucupentur , ut, simul atque ille despexerit, ali- 
quid hujuscemodi moliantur. Huc accedit, quod, quamvis 
ille felix sit , sicut est ; tamen in tanta felicitate nemo 
potest esse in magna familia , qui neminem neque ser- 
vum, neque libertum improbum habeat. 

IX. Interea isteT. Roscius, vir optimus, procurator Chry- 
sogoni, Ameriam venit; in praedia hujus invadit; hunc mi- 

serum, luctu perditum, qui nondum etiam omnia paterno fu- 
neri justa solvisset, nudum ejecit domo, atque focis patriis, 
diisque penatibus praecipitem , judices , exturbat: ipse am- 
plissimae pecuniae fit dominus:qui in sua re fuisset egentis- 
simus.erat, ut fit, insolens in aliena: multa palam domum 
suam auferebat, plura clam de medio removebat: non pauca 
suis adjutoribus large, effuseque donabat : reliqua consti- 
tuta auctione vendebat, quod Amerinis usque eo visum est 
indignum, ut urbe tota fletus, gemitusque fieret. Etenim 
multa simul ante oculos versabantur: mors liomm.s floren- 
lissimi Sex. Itoscii crudelissima; filii autem ejus egestas 
indignissima , cui de tanto patrimonio praedo iste nota- 
rius nc iter quidem ad sepulcrum patrium reliquisset; bono- 
rum emptio flagitiosa, flagitiosa possessio, furta, rapinae, 
donationes. Nemo erat , qui non ardere omnia mallet , 
«uam videre in Sex. Roscii , viri optimi , atque honestis- 
simi , bonis jactantem se , ac dominantem T. Roscium. 
Itaque decurionum decretum statim fit, ut decem primi 
proficiscantur ad L. Sullam , doceantque eum , qui vir 
Sex. Roscius fuerit ; conquerantur de istorum scelere , 
et injuriis ; orent , ut et illius mortui famam , et hlii 
innocentis fortunas conservatas velit , a 
tum, quaeso, cognoscite. DECRETUM DECURIONUM. 
Legati in castra veniunt; intelligitur , judices, id , quod 
jam ante dixi , imprudente L. Sulla scelera liacc, et fla- 
gitia fieri ; nam statim Chrysogonus et ipse ad eos ac- 
• cedit, et homines nobiles allegat ne, qui peterent, ne 
ad Sullam adirent, et omnia Chrysogonum, quae vellent , 
esse facturum pollicerentur. Usque adeo autem ille i perti- 
muerat, ut mori mallet, quam de his rebus Sullam doceri. 
Homines antiqui , qui ex sua natura caeteros fingerent, 
cum ille confirmaret sese nomen Sex. Roscii de tabulis 
exempturum, praedia vacua filio traditurum: cumque id ita 
futurEm T. Roscius Capito, qui m x.^ legalis erat, adpro- 
m i Iteret , crediderunt : Ameriam re inorata reverterunt. 

X Ac primo rem differre quotidie , ac procrastina- 
re illi coeperunt : deinde aliquanto lentius , nihil age- 
re atque deludere: postremo, id quod facile intelle- 
ctum est , insidias vitae hujusce Sex. Roscii parare , 
neque sese arbitrari posse diutius alienam pecuniam, do- 
mino incolumi, obtinere. Quod is simul atque sensit, de 
amicorum, cognatorumque sententia Romam confugit, ct 

sese ad Caeciliam Nepotis filiam, quam honoris causa 
nomino , contulit , qua pater usus erat plurimum: in qua 
muliere , judices , etiam nunc , id quod omnes semper 
existimaverunt , quasi exempli causa vestigia antiqui of- 
ticu remanent, ea Sex. Roscium inopem, ejectum domo, 
atque expulsum ex suis bonis , fugientem latronum tela, 
et mmas , recepit domum : hospitique oppresso jam, de-- 
speratoque ab omnibus opitulata est. Ejus virtute , fide , 
diligentia factum est , ut hic potius vivus in reos, quam 
occisus in proscriptos referretur. Nam postquam isti in- 
teilexerunt, summa diligentia vitam Sex. Roscii cu- 
stodiri, neque sibi ullam caedis faciundae potestatem 
dari ; consilium ceperunt plenum sceleris , et audaciae 
ut nomen hujus de parricidio deferrent; ut ad eam rem 
aliquem accusatorem veterem compararent, qui de ea re 
posset dicere aliquid , in qua re nulla subesset suspicio; 
clemque, ut, quoniam crimine non polerant, tempore ipso 
pugnarent. Ita loqui homines: quod judicia tamdiu facta 
non essent , condemnari eum oportere , qui primus in 
judicium adductus esset; huic autem patronos propter 
Uirysogoni gratiam defuturos ; de bonorum venditione , 
et de ista societate verbum esse facturum neminem; ipso 
nomine parricidii , et atrocitate criminis , fore , ut hic 
nullo negotio tolleretur, cum ab nullo defensus esset. Hoc 
consilio , afque adeo hac amentia impulsi , quem ipsi , 
cum cuperent , non potuerunt occidere, eum jugulandum 
Vobis tradiderunt. 

XI. Quid primum querar? Aut unde potissimum judi- 
ces , ordiar ? Aut quod , aut a quibus auxilium petam ? 
Deorum ne immortalium ? populi ne Romani ? vestram 
ne , qui summam potestatem habetis , hoc tempore fi- 
dem. implorem ? Pater occisus nefarie, domus obsessa, 

. inimicis bona adempta , possessa , direpta: filii vita 
,Q , ^ a i,. sae P e ferro, atque insidiis appetita. Quii ab his tot 
maleficiis sceleris abesse videtpr?Tam’ , n liaec aliis nefariis 
cumulant, afqne adaugent: crimen incredibile confingunt: 
testes in liunc, et accusatores bujusce pecunia comparant; 
hanc conditionem misero ferunt, ut optet, utrum malit ce * 
vices Roscii dare , an insutus in culleum , supplicium par- 
ricidarum, per summum dedecus vitam amittere. Patronos 
huic defuluros putaverunt : desunt : qui libere dicat, qui 
cum fide defendat , id quod in hac causa est satis, quo- 

niant quidem suscepi , non deest profecto , judices. Et 
forsitan in suscipienda causa temere impulsus adolescentia 
fecerim: quoniam quidem semel suscepi ; licet hercules un- 
dique omnes in me terrores, minae, periculaque impendeant 
omnia , succurram , atque subibo. Certum est , delibera- 
tumque , quae ad causam pertinere arbitror , omnia non 
modo dicere , verum etiam libenter, audacter , libereque 
dicere. Nulla res tanta existet , judices , ut possit vim . 
mihi majorem adhibere metus , quum fides. Etenim quis 
tam dissoluto animo est , qui , haec cum videat, tacere , 
ac negligere possit? Patrem meum, cum proscriptus non 
esset , jugulastis: occisum in proscriptorum numerum re- 
tulistis : me demo mea per vim expulistis , patrimonium 
meum possidetis : quid vultis amplius? etiam ne ad sub- 
sellia cum ferro , atque telis venistis , ut hic attt jugu- 
letis , aut condemnetis Sex Roscium ? 

XII. Hominem longe audacissimum nuper habuimus in ci- 
vitate C. Fimbriam, et , quod inter omnes constat, nisi in- 
ter eos, qui ipsi quoque insaniunt, insanissimum. Is cum cu- 
rassetut in funere C. Marii, Q. Scaevola vulneraretur, vir 
sanctissimus, atque ornatissimus nostrae civitatis, de cujus 
laude neque hic locus est , ut multa dicantur, Dequc plura 
tamen dici pdssunt, quam populus R. memoria retinet: diem 
Scaevolae dixit , posteuquam eomperit eum passe vivere. 

■ Cum ah eo quaereretur , quid tandem accusaturus esset 
eum, quem pro dignitate ne laudare quidem quisquam 
satis commode posset , ajunt hominem , ut erat luriosus, 
respondisse , quod non totum telum corpore recepisset. 
Quo populus R,. nihil vidit indignius , nisi ejusdem viri 
mortem: quae tantum potuit, ut omnes cives suos perdi- 
derit , et afflixerit : ques quia servare per compositionem 
volebat , ipse ab iis interemptus est. Est ne hoc illi dicto, 
atque facto Fimbriae non simillimum? accusatis Sex. Ro- 
scium: quid ita? Quia de manibus vestris effugit: quia se 
occidi passus non est.. Illud , quia in Scaevola Tactum est, 
magis indignum videtur: hoc, quia fit a Chrysogono, non 
est ferendum. Nam, per deos immortales, quid est in hae 
e$usa, quod defensionis, indigeat? qui locus ingenium pa- 
troni requirit , aut oratoris eloquentiam magnopere desi- 
derat ? totam causam , judices , explicemus , atque ante 
oculos expositam consideremus. Ita facillime, quae res to- 
tum judicium contineat , et quibus de rebus nos dicere 
onorteat , ct quid vos sequi couvcnLt, intclligitls. 

XIIF. Tres sunt res, quantum ego existimare possum , 
quae obstont hoc tempore Sex. Roscio : crimen adversa- 
riorum, et audacia et potentia. Criminis confictionem accu- 
sator Erutius suscepit : audaciae partes Roscii sibi poposce- 
runt. Chrysogonus autem, is, qui plurimum potest, poten- 
tia pugnat. l)e hisce omnibus rebus me dicere oportere 
intelligo. Quid igitur est? non eodem modo de omnibus : 
ideo quod prima illa res ad meum officium pertinet: duas 
autem reliquas vobis populus R. imposuit.- Ego crimen , 
oportet , diluam : ves et audaciae resistere , et hominum 
ejusmodi perniciosam, atque intolerandam potentiam pri- 
mo queque tempore extin^uere , atque opprimere debetis. 

XIV. Occidisse patrem Sex. Roscius arguitur. Scelestum, 
dii immortales, ac nefarium facinus, atque ejusmodi, quo 
uno maleficio scelera omnia complexa esse videantur. Ete- 
nim si ( id quod praeclare a sapientibus dicitur ) vultu 
saepe laeditur pietas: quod supplicium sais acre reperietur 
in eum, qui mortem obtulerit parenti? Pro quo mori ip- 
sum , si res postularet , jura divina , atque humana co- 
gebant? in boc tanto , tam atroci , tam singulari malefi- 
cio , quod ita raro extitit , ut, si quando auditura sit, 
portenti, ac prodigii simile numeretur, quibus tandem te , 
C. Eruti, argumentis accusatorem censes uti oportere-? 
nonne et audaciam ejus , qui in crimen voeetur , singu- 
larem ostendere, et mores i eres , immanemque naturam, 
et vitam vitiis , flagitiisque omnibus deditam, et denique 
omnia ad perniciem proiligata, atque perdita? Quorum tu 
nihil in Sex. Roscium , ne obiiciendi quidem causa, con- 
tulisti. * 

XV. Patrem occidit Sex. Roscius. Qui homo? Adolescen- 
tulus corruptus, et ah hominibus nequam inductus? annos 
natus magis quadraginta. Vetus videlicet sicarius , homo 
audax, et saepe in caede; versatus? At hoc ab accusatore 
ne dici quidem audistis. Luxuries igitur hominem nimi- 
rum, et aeris alieni magnitudo , et indomitae animi cu- 
piditates ad hoc scelus impulerunt. De luxuria purgavit 
Erutius, cum dixit hunc ne in convivio quidem ullo fere 
interluisse. Nihil autem unquam debuit. Cupiditates porro 
quae possunt esse in eo , qui ( ut ipse accusator objecit ) 
ruri semper habiturit , et in agro colendo vixerit? Quae 
vita maxime disjuncta a cupiditate , et cum officio con- 
juncta. Quae res igitur tantuin istum furorem Sex. Roscio 

objecit? Patri, inquit, non placebat. Patri non placebat? 
Quam ob causam? Nccesse est enim eam quoque justam , 
et magnam, et perspicuam fuisse. Nam, ;ut illud incre- 
dibile est, mortem oblatam esse patri a lilio sine plurimis 
et maximis causis : sic boc verisimile non est, odio fuisse 
parenti lilium sine causis multis, et magnis, et necessariis. 
Rursus igitur eodem revertamur, et quaeramus, quae tanta 
vitia fuerint in unico filio , quare is patri displiceret. At 
perspicuum est, nullum fuisse. Pater igitur amens, qui 
odisset eum sine causa, quem procrearat. At is quidem 
fuit omnium constantissimus. Ergo illud jam perspicuum 
profecto est, si neque amens pater, neque perditus filius 
fuerit, neque odii causam patri, neque sceleris lilio fuis- 
se. Nescio , inquit , quae causa odii fuerit , fuisse odium 
intelligo : quia antea , cum duos filios haberet , illum al- 
terum , qui mortuus est , secum omni tempore volebat es- 
se , hunc in praedia rustica relegarat. Quod Erutio acci- 
debat in mala,, nugntoriaque accusatione, idem milii usu- 
venit in causa optima. Ille , quo modo crimen commenti- 
tium confirmaret , non inveniebat : ego res tam leves , 
qua ratione infirmem, ac diluam , reperire non possum. 
Quid ais, Eruti? tot praedia, tam pulchra, tam fructuosa 
Sex. Roscius filio suo relegationis, ac supplicii gratia co- 
lenda , ac tuenda tradiderat? Quid hoc? Patrestamilias , 
qui liberos habent , praesertim homines illius ordinis, ex 
municipiis rusticanis , nonne optatissimum sibi putant esse, 
filios suos rei familiari maxime servire, et in praediis co- 
lendis operae plurimum, studiique consumere? An araan- 
darat hunc sic , ut esset in agro , ac tantummodo alere- 
tur ad villam ? ut commodis omnibus careret ? Quid , si 
Constat, hunc non modo colendis praediis praefuisse , sed 
certis fundis, patre vivo, frui solitum esse? tamen ne haec 
attenta vita , et rusticana, relegatio, atque amandatio ap- 
pellabitur? Vides, Ei uti, quantum distet argumentatio tua 
ab re ipsa , atque a veritate. Quod consuetudine patres 
faciunt, id quasi novum reprehendis: quod benevolentia 
fit , id odio factum criminaris: quod honoris causa pater 
filio suo concessit , id eum supplicii causa fecisse dicis. 
Neque haec tu non inlelligis: sed usque eo, quid arguas, 
non habes , ut non modo tibi contra nos dicendum putes, 
verum etiam contra rerum naturam, contraquc consuetu- 
dinem hominum , contraquc opiniones omnium. 

XVI. At enim , cum duos filios haberet, alterum a se 
non dimittebat, alterum ruri esso patiebatur. Quaeso, Eru- 
ti , ut hoc in bonam partem accipias : < non enim expro- 
brandi causa, sed commonendi gratia dicam. Si tibi for- 
tuna non dedit , ut patre certo nascerere , ex quo intel- 
ligere posses , qui animus patrius in liberos esset : at na- 
tura certe dedit , ut humanitatis non parum haberes. Eo 
accessit studium doctrinae, ut ne a litteris quidem alienus 
esses. Ecquid tandem tibi videtur (ut ad fabulas venia- 
mus) senex ille Caecilianus minoris facere Eutychum fi- 
lium rusticum, quam illum alterum Chaerestratum? (nam, 
ut opinor , hoc nomine est ) alterum in urbe secum ho - 
noris causa habere, alterum rus supplicii causa relegasse? 
quid ad istas ineptias abis? inquies. Quasi vero mihi dif- 
ficile sit quamvis multos nominatim proferre (ne longius 
abeam ) vel tribules, vel vicinos meos , qui suos liberos, 
quos plurimi faciunt, agricolas assiduos esse cupiunt. Ve- 
rum homines notos sumere odiosum est: cum et illud in- 
certum sit , velint ne hi sese nominari ; et nemo vobis 
magis notus futurus sit, quam est hic Eutychus: et certe 
ad rem nihil intersit , utrum hunc ego comicum adole- 
scentem , an aliquem ex agro Vejente nominem. Etenim 
haec conficta arbitror a poetis esse, ut effictos nostros mo- 
res in alienis personis , expressamque imaginem nestrae 
vitae quotidianae videremus. 

XVII. Age nunc , refer animum, sis, ad veritatem; et 
considera , non modo in Umbria , atque in ea vicinitate, 
sed in his veteribus municipiis , quae studia a patribusfa- 
milias maxime laudentur : jam profecto te intelliges ino- 
pia criminum summam laudem Sex. Roscio vitio , et cul- 
pae dedisse. At non modo hoc patrum voluntate liberi 
laciunt ; sed permultos et ego novi, et nisi m; fallit ani- 
mus, unusquisque vestrum, qui et ipsi incensi sunt studio, 
quod ad agrum colendum attinet : vitamque hanc rusti- 
cam , quam tu probro, et crimini putas esse oportere, et 
honestissimam , et suavissimam esse arbitrantur. Quid cen- 
ses hunc ipsum Sex. Roscium , quo studio , et qua intel- 
ligentia esse in rusticis rebus? Ut ex his propinquis ejus, 
hominibus honestissimis, audio, non tu in isto artificio 
accusatorio callidior es, quam hic in suo. Verum, ut opi- 
nor , quoniam ita Chrysogono videtur , qui huic nullum 
praedium reliquit, et artificium obliviscatur, et studium 

deponat , licebit : quod tamelsi miscrura, et indignum est, 
feret tamen aequo animo , judices , si per vos vitam, et 
famam potest obtinere. Hoc vero est, quod ferri nou po- 
test, si et in hanc calamitatem venit propter praediorum 
bonitatem , et multitudinem ; et quod ea studiose coluit , 
id erit ei maxime fraudi , ut parum miseriae sit , quod 
aliis coluit, non sibi; nisi etiam, quod omnino coluit, 
crimini fuerit. 

XVIII. Nae tu , Eruti , accusator esses ridiculus , si 
illis temporibus natus esses , cum ab aratro arcessebantur, 
> qui consules fierent. Etenim , qui praecsso agro colendo 
tlagitium putes , profecto illum Atilium , quem sua manu 
spargentem semen , qui missi erant , convenerunt, homi- 
nem turpissimum , alque inhonestissimum judicares. At 
hercule majores nostri longe aliter et de illo, et de cae- 
tirjs talibus viris existimabant : itaque ex minima, tenuis* 
simaque republ- maximam, et florentissimam nobis relique- 
runt. Suos enim agros studiose colebant, non alienos cu- 
pide appetebant : quibus rebus et agris , et urbibus , et 
nationibus rempubl. atque hoc imperium, et populi Rom. 
nomen auxerunt. Neque ego haec eo profero, quo confe- 
renda sint cum hisce , de quibus nunc quaerimus; sed ut 
iUud intelligatur, cura apud majores nostros summi viri, 
clarissimique homines , qui omni tempore ad gubernacula 
rcipubl. sedere debebant, tamen in agris quoque colendis 
aliquantum operae , temporisque consumpserint : ignosci 
oportere ei homini , qui se fateatur esse rusticum, cum 
ruri assiduus semper vixerit ; cum praesertim nihil esset, 
quod aut patri gratius , aut sibi jucuudius , aut re vera 
honestius facere posset. 

XIX. Odium igitur acerrimum patris in filium ex hoc, 
opinor , ostenditur , Eruti , quod hunc ruri- osse patiebatur. 
Numquid est aliud ? Imo vero , inquit , est. Nam istum 
exheredare iu animo habebat. Audio; nunc dicis aliquid,- 
quod ad rem pertineat. Nam illa opinor tu quoque con- 
cedis levia esse, atque inepta. Convivia cum patre non 
inibat. Quippe qui ne in oppidum quidem , nisi perraro , 
veniret. Domum suam istum non fere quisquam vocabat. 
Nec mirum , quem neque in urbe viveret , neque re- 
vocaturus esset. Verum haec tu quoque intelligis esse nu- 
gatoria. IUud, quod coepimus, videamus: quo certius ar- 
gumentum odii reperiri nullo modo potest. Exheredare pa- 


Digitized by Google 



'• PRO SEX. ROSC. AMER. 4$ 

ter filium cogitabat. Mitto quaerere, qua de causa: qrtacro, 
qui scias? Tamelsi te dicere, atque enumerare causas o- 
innes oportebat : et id erat certi accusatoris officium , qui 
tanti sceleris argueret, explicare omnia Titia, atque pec- 
cata filii , quibus incensus parens potuerit animum indu- 
cere , ut naturam ipsam Tinceret , ut amorem illum pe- 
nitus insitum ejiceret ex animo , ut denique patrem esse 
sese oblivisceretur: quae sine magnis hujusce peccatis ac- 
cidere potuisse non arbitror. Verum concedo tibi , ut ea 
praetereas , quae cum taces , nulla esse concedis. Illum 
quidem voluisse exheredare, certe tu planum facere debes. 
Quid ergo affers , quare id factum putemus ? Vere nibil 
potes dicere. Finge aliquid saltem commode : ut ne plane 
videaris id facere , quod aperte facis , hujus miseri for* 
tunis , et horum virorum talium dignitati illudere. Exhe- 
redare filium voluit : quam ob causam ? Nescio. Exhere- 
davit ne? Non. Quis prohibuit? Cogitabat. Cogitabat? Cui 
dixit? Nemini. Quid est aliud, judicio, ac legibus, ac 
majestate vestra abuti ad quaestum , atque ad libidinem , 
uisi hoc modo accusare , atque id objicere, quod planum 
facere non modo non possis , '.verum ne eoneris quidem? 
Nemo nostrum est , Eruti, quin sciat tibi inimicitias cum 
Sex. Roscio nullas esse; vident omnes , qua de causa huic 
inimicus venias; sciunt hujusce pecunia te adductum esse. 
Quid ergo est? Ita tamen quaestus te cupidum esse opor- 
tebat , ut horum existimationem, et legem Remmiam pu- 
tares aliquid valere oportere. 

XX. Accusatores multos esse in civitate utile est , ut 
metu contineatur audacia. Verumtamen hoc ita est utile, 
ut ne plane illudamur ab accusatoribus. Innocens est quis- 
piam : verumtamen quamquam abest a culpa , suspicione 
tamen non caret. Tametsi miserum est , tamen ei , qui 
liunc accuset , possim aliquo modo ignoscere : cum enim 
aliquid habeat , quod possit criminose , ac suspiciose di- 
cere, aperte ludificari, et calumniari sciens non videatur. 
Quare facile omnes patimur esse quam plurimos accusa- 
tores , quod innocens, si accusatus sit, absolvi potest : no- 
cens , nisi accusatus fuerit, condemnari non potest. Uti- 
lius est autem absolvi innocentem, quam nocentem causam 
non dicere. Anseribus cibaria publice locantur , et canes 
aluntur in Capitolio, ut significent, si fures venerint. At 
fures internoscere non possunt:signifieant tamen, si qui noctu 

in Capitolium venerint: et, quia iil est suspiciosum, tametsi 
bestiae sunt, tamen in eam partem potius peccant, quae est 
cautior. Quod si luce queque canes latrent, cum deos saluta- 
tum aliqui venerint: opinor, iis crura suffringantur; quod a- 
eres sint etiam tum, cum suspicio nulla sit. Simillima est 
accusatorum ratio. Alii vestrum anseres sunt, qui tantum- 
modo clamant , nocere non possunt: alii canes, qui et la- 
trare , et mordere possunt. Cibaria vobis praeberi vide- 
mus : vos autem maxime debetis in eos impetum facere , 
qui merentur. Hoc populo gratissimum est. Deinde, si vo- 
letis , etiam tum, cum verisimile erit, aliquem commisis- 
se, in suspicione latratote. Id quoque concedi potest. Sin 
autem sic agetis , ut arguatis aliquem patrem occidisse , 
neque dicere possitis aut quare , aut quo modo ; ac tan- 
tummodo sine suspicione latrabitis: crura quidem vobis ne- 
mo sulTringet ; sed si ego hos bene novi , litteram illam , 
cui vos usque eo inimici estis , ut etiam eas omnes ode- 
ritis , ita Tehemenler ad caput alligent , ut postea nemi- 
nem alium , nisi fortunas vestras accusare possitis. 

XXI. Quid milii ad defendendum dedisti , bone accu- 
sator ? Quid bisce autem ad suspicandum'? Ne exhereda- 
retur , veritus est. Audio : sed qua de causa vereri de- 
buerit , nemo dicit. Habebat pater in animo : plqnum fac. 
Nihil est : non quicuin deliberari! , quem certiorem fece- 
rit , unde istud vobis suspicari in mentem venerit. Cura 
hoc modo accusas , Eruti , nonne hoc palam dicis ? Ego, 
quid acceperim, scio: quid dicam, nescio. Unum illud 
spectavi , quod Chrysogonus ajebat , neminem isti patro- 
num futurum ; de bonorum emptione , deque ea societate 
neminem esse , qui verbum facere hoc tempore auderet. 
Haec te opinio lalsa in istam fraudem impulit. Non me- 
hcrcule verbum fecisses,- si tibi quemquam responsurum 
putasses. Operae pretium erat, si animadvertistis, judices, 
negligentiam ejus in accusando considerare. Credo , cum 
vidisset , qui homines in hisce subselliis sederent , quae- 
sisse , num ille , aut ille defensurus esset : de me ne su- 
spicatum quidem , quod antea causam publicam nullam 
dixerim. Posteaquam invenit , neminem eorum , qui pos- 
sunt , et solent, ita negligens esse coepit, ut cum in men- 
tem veniret ei , resideret , deinde spatiaretur : nonnun* 
quam etiam puerum vocaret , credo cui coenam impera- 
- ret; prorsus ut vestro consessu, et hoc conventu pro sura- 

ma solitudine abuteretur. Peroravit aliquando , assedit. 
Surrexi ego : respirare visus est , quod non alius potius 
diceret. Coepi dicere. Usque eo animadverti, judices, eum 
jocari , atque alias res figere, antequam Chrysogonum no- 
minavi. Quem simulatque attigi , statim homo se erexit , 
mirari visus est. Intellexi, quid eum pupugisset. Iterum, 
ac tertio nominavi. Postea homines cursare ultro, et citro 
non destiterunt , credo , qui Chrysogono nunciarent, esse 
aliquem in civitate , qui contra voluntatem ejus dicere 
auderet ; aliter causam agi , atque ille existimaret, ape- 
riri bonorum emptionem, vexari pessime societatem, gra- 
tiam , potentiamque ejus negligi, judices diligenter atten- 
dere , populo rem indignam videri. 

XXII. Quae quoniam te fefellerunt, Eruti; quoniamque 
vides versa esse omnia ; causam pro Sex. Roscio si non 
commode , at libere dici : quem dedi putabas , defendi 
inlelligis; quos tradituros sperabas, vides judicare : resti- 
tue nobis aliquando veterem tuam illam calliditatem, at- 
que prudentiam ; confitere huc ea spe venisse , quod pu- 
tares hic latrocinium , non judicium futurum. De par- 
ricidio causa dicitur : ratio ab accusatore reddita non est, 
quam ob causam patrem filius occiderit. Quod in minimis 
noxiis, et in his levioribus peccatis, quae magis crebra , 
et jam prope quotidiana suut, maxime, et primum quae- 
ritur , quae causa maleficii fuerit ; id Erutius in parricidio 
quaeri non putat oportere. In quo scelere , judices, etiam 
cum multae causae convenisse unum in locum, atque in- 
ter se congruere videntur ; tamen non temere creditur ; 
neque levi conjectura res penditur ; neque testis incertus 
auditur ; neque accusatoris ingenio res judicatur : cum 
multa antea commissa maleficia , tum vita hominis perdi- 
tissima, tum singularis audacia ostendatur , necesse est , 
neque audacia solum , sed summus furor), atque amentia. 
Haec cum sint omnia , tamen extent oportet expressa sce- 
leris vestigia , ubi , qua ratione , per quos, quo tempore 
maleficium sit admissum. Quae nisi multa , et manifesta 
sunt , profecto res tam scelesta , tam atrox , tam nefaria 
credi non potest. Magna est enim vis humanitatis: multum 
valet communio sanguinis : reclamitat istiusmodi suspicio- 
nibus ipsa natura: portentum*, atque monstrum certissi- 
mum est , esse aliquem humana specie > et figura , qui 
tunlum immanitate bestias Ticfcrii f ut propter quos hanc 


Digitized by Google 


4S ORATIO 

suavissimam lucem aspexerit , eos indignissime luce pri- 
\urit; cum etiam feras inter sese parius, atque educa- 
tio - cl natura ipsa conciliet. 

XXIII. Non ita multis ante annis ajunt T. Cloelium 
quendam Terracinensem , hominem non obscurum , tura 
( oenatus cubitum in idem conclave cum duobus adolescen- 
tibus Gliis isset, inventum esse mane jugulatum. Cura ne- 
que servus quisquam reperirelur, neque liber , ad quem 
ea suspicio pertineret ; id aetatis autem duo filii propter 
cubantes ne sensisse quidem se dicerent : nomina filio- 
rum de parricidio delata sunt. Quid postea ? Erat sane 
suspiciosum. Neutrum sensisse? Ausum autem esse quem- 
quam se in id conclave committere , eo potissimum tem- 
pore, cum ibidem essent duo adolescentes filii, qui ct 
sentire , et defendere facile posseut ? Erat porro ucmo , 
in quem ea suspicio conveniret. Tamen , cum planum ju- 
dicibus esset facium , aperto ostio dormientes eos reper- 
tos esse , judicio absoluti adolescentes , et suspicione omni 
liberati sunt. Nemo enim putabat quemquam esse, qui 
cum omnia divina , atque humana jura scelere nefario 
polluisset, somnum statim capere potuisset; propterea quod 
qui lanium facinus commiserunt , non modo sine cura 
quiescere , sed ne spirare quidem sine metu possunt. 

XXIV. Videtis ne , quos nobis poetae tradiderunt pa- 
tris ulciscendi causa supplicium de matre sumpsisse, cum 
praesertim deorum immortalium jussis , atque oraculis id 
fecisse dicantur , tamen ut eos agitent furiae, nequo con- 
sistere usquam patiantur? Quod no pii quidem sine scelere 
esse potuerunt. Sic se res habet , judices : magnam vim, 
magnam necessitatem , magnam possidet religionem pa- 
ternus , m iternusque sanguis. Ex quo, si qua macula con- 
cepta est , non modo elui non potest , verum . usque eo 
permanat ad animum, ut summus furor, atque amentia 
consequatur. Nolite enim putare , quemadmodum in fabu- 
lis saepenumero videtis , eos , qui aliquid impie , scele- 
rateque commiserint, agitari , et perterreri luriarum tae- 
dis ardentibus. Sua quemque fraus , et suus terror maxi- 
me vexat t suum quemque scelus agitat , amentiaque affi- 
cit : suae malae cogitationes , conscicntiaeque animi ter- 
rent. Hac sunt impiis assiduae,, domesticacque furiae , 
quae dies, noctesque parentum poenas a consceleratissimis 
filiis repetant. Ilacc magnitudo maleficii facit, ut nisi pene 

manifestum parricidium proferatur , credibile non sit: nisi 
turpis adolescentia, nisi omnibus flngitiis vita inquinat», 
nisi sumptus eflusi cum probro, atque dedecore, nisi pro- 
rupta audacia, nisi tanta temeritas, ut non procul ab- 
horreat ab insania. Accedat huc oportet odium parentis , 
animadversionis paternae metus , amici improbi , servi 
conscii , tempus idoneum , locus opportune captus ad eam 
rem: pene dicam, respersas manus sanguine paterno ju- 
dices videant , oportet , si tantum facinus, tam immane, 
tam acerbum credituri sint. Quare hoc , quo minus est 
credibile , nisi ostenditur; eo magis est , si convincitur, 
vindicandum. 

XXV. Itaque tum multis ex rebus intelligi potest, ma- 
jores nostros non modo armis plus, quam caeteras natio- 
nes , verum etiam consilio , sapientiaque potuisse , tum 
ex hac re vel maxime , quod in impios singulare suppli- 
cium invenerunt ; qua in re quantum prudentia praestite- 
rint iis , qui apud caeteros sapientissimi fuisse dicuntur, 
considerate. Prudentissima civitas Atheniensium, dum ea 
rerum potita est, fuisse traditur. Ejus porro civitatis sa- 
pientissimum Solonem dicunt fuisse, eum, qui leges, qui- 
bus hodie quoque utuntur , scripserit. Is cum interroga- 
retur , cur nullum supplicium constituisset in cum , qui 
parentem necasset , respondit, se id neminem facturum 
pntasse. Sapienter feoisse dicitur , cum de eo nihil san- 
xerit , quod antea commissum non erat, ne non tam pro- 
hibere, quam admonere videretur. Quanto majores nostri 
sapientius , qui cum intelligerent , nihil esse tam san- 
ctum , quod Don aliquando violaret audacia , supplicium 
iu parricidas singulare excogitaverunt: ut, quos natura 
ipsa retinere in officio non potuisset, ii magnitudine poe- 
nae maleticio summoverentur ? Insui voluerunt in culleum 
vivos , atque ita in flumen dejici. 0 singularem sapien- 
tiam , judices 1 Nonne videntur hunc hominem ex rerum 
natura sustulisse , et eripuisse , cui repente coelum, so- 
lem , aquam, terramque ademerunt , ut, qfui eum necas- 
set , unde ipse natus esset , careret iis rebus omnibus , 
ex quibus omnia nata esse dicuntur? Noluerunt feris cor- 
pus objicere , ne bestiis quoque, quae tantum scelus atti-, 
gissent , immanioribus uteremur: non sic nudos in ilumen 
dejicere , ne , cum delati essent in mare , ipsum pollue* 
rent , quo caetera , quae violata sunt , expiari putantur. 
Cicer. Orat. 3 

Denique nihil tara vile, neque tam vulgare est , cujus 
pariem ullam reliquerint ; etenim quid tam est commune* 
quam spiritus vivis, terra mortuis, mare fluctuantibus * 
litus ejectis ? ila vivunt , dum possunt , ut ducere ani- 
mam de ccelo non queant ; ita moriuntur , ut eorum ossa 
terra non tangat : ita jactantur Ructibus , ut numquam 
abluantur: ila postremo ejiciuntur, ut ne ad saxa quidem 
mortui conquiescant. t • . 

XXVI. Tanti maleficii crimen , cui maleficio tara in- 
signe supplicium est constitutum, probare te, Eruci, cen- 
ses posse talibus viris , si ne causam quidem maleficii 
protuleris ? Si hunc apud bonorum emptores ipsos accu- 
sares, eique judicio Chrysogonus praeesset , tamen dili- 
gentius , paratiusque venisses. Utrum, quid agatur, non 
vides ! an apud quos agatur? Agitur de parricidio: quod 
sine multis causis suscipi non potest. Apud bomines au- 
tem prudenlissimos agitur : qui intelligunt neminem ne 
minimum quidem maleficium sine causa admittere. 

XXVII. Esto : causam prolerre non potes : tametsi sta- 
lim vicisse debeo, tamen de meo jure decedam , ct tibi, 
quod in alia causa non concederem , in hac concedam , 
fretus hujus innocentia. Non quaero abs te, quare patrem 
Sex. Roscius occiderit: quaero, quo modo occiderit. Ita 
quaero abs te, C. Eruci, quomodo: et sic tecum agam, 
ut in eo loco vel respondendi , vel interpellandi tibi po- 
testatem faciam, vel etiam, si quid voles, interrogandi. '• 
Quo modo occidit ? Ipse percussit , an aliis occidendum 
dedit? Si ipsum argu s , Romae non fuit: si per alios fe- 
cisse dicis: quaero, servos ne, an liberos? Quos homines? 
Indidem ne Ameria , an hosce ex urbe sicarios? Si Ame- 
ria: qui suut lii ? Cur nou nominantur ? Si Roma : unde 
eos noverat Roscius , qui Romam multis annis non venit, 
neque umquam plus triduo fuit, ubi eos convenit? Quicum 
locutus est? Quomodo persuasit? Pretium dedit? Cui de- i 
dit? Per quem dedit? Unde, aut quantum dedit ? Non ne 
his vestigiis ad caput maleficii perveniri solet ? Et simul 
tibi in mentem veniat , facito, quemadmodum vitam; hu- 
jusce depinxeris : hunc hominem ferum , atque agrestem 
* fuisse: numquam cum homine quoquam collocutum esse 
numquam in oppido constitisse. Qua in re praetereo illud ' 
quod milii maximo argumento ad hujus innocentiam poto 
i ut esse , in rusticis moribus > in yictu arido, in hac hor- 

rida , incultaque vita i&tiusmodi maleficia gigni non so- 
lere. Ut non omnem frugem, neque arborem iu omni agro 
reperire possis ; sic non omne facinus in omni vita nasci- 
tur. In urbe luxuries creatur ; ex luxuria existat avaritia 
necesse est ; ex avaritia erumpat audacia: inde omnia sce- 
lera, ac maleficia gignuntur. Vita autem haec rustica , 
quam lu agrestem vocas , parsimoniae, diligentiae, justi- 
tiae magistra est. 

XXVIII. Verum haec missa facio. Illud quaero, is ho- 
mo, qui, ut tute dicis , numqiiam inter homines fuerit , 
per quos homines hoc tantum facinus, tam occultum, ab- 
sens praesertim , conficere potuerit. Multa sunt falsa, ju- 
dices, ‘quae tamen argui suspiciose possunt: in his rebus 
si suspicio reperta erit , culpam inesse concedam. Romae 
Sex. Roscius occiditur, cum in agro Amerino esset filius: 
litteras , credo , misit alicui sicario, qui Romae noverat 
neminem. Arcessivit aliquem. At quando? Nuncium misit. 
Quem? Aut ad quem? Pretio , gratia , spe , promissis in- 
duxit aliquem? Nibil horum nc confingi quidem potest, et 
tamen causa de parricidio dicitur. Reliquum est , ut per 
servos id admiserit. 0 dii immortales , rem miseram , et 
calamitosam ! quod in tali crimine innocenti saluti solet 
esse, ut servos in quaestionem polliceatur, id Sex. Roscio 
facere non licet: vos , qui hunc accusatis , omnes ejus 
servos habetis: unus puer , victus quotidiani administer , 
ex tanta familia Sex. Rescio relictus non est. Te nunc 
appello , P. Scipio ; te , Metelle , vobis advocatis, vobis 
agentibus, aliquoties duos servos paternos in quaestionem 
ab adversariis Sex. Roscius postulavit. Meministi ne te, T. 
Rosci, recusare? Quid? Ii servi ubi sunt? Chrysogonum, 
judices, sectantur: apud eum sunt in honore , et in pre- 
tio: etiam nunc , ut ex his quaeratur , ego postuto, hic 
orat , atque obsecrat , quid facitis? Cur recusatis ? Dubi- 
tate etiam nunc , judices, si potestis, a quo sit Sex. Ro- 
scius occisus: ab eo ne, qui propter illius mortem in ege- 
state , et insidiis versatur , cui ne quaerendi quidem de 
morte patris potestas permittitur: an ab iis, qui quaestio- 
nem fugitant , bona possident, in caede, atque ex caede 
yivuat. Omnia , judices, in hac causa sunt misera, atque 
indigna : tamen lioc nibil neque acerbius, neque iniquius 
proferri potest: mortis paternae de servis paternis quae- 
stionem habere lilio non licet : ne tam diu quidem dorai- 

nus erit in suos , dum ex iis de patris morte quaeratur. 
Veniam, neque ita multo post, ad hunc locum. Nam hoc 
totum ad Roseios pertinet, de quorum audacia tum me 
dicturum pollicitus sum , cum Erucii crimina diluissem. 

XXIX. Nunc , Eruci , ad te venio : conveniat mihi te- 
curn necesse est , si ad hunc maleficium istud pertinet , 
aut ipsum sua manu fecisse , id quod negas: aut per ali- 
quos liberos , aut servos : liberos ne? Quos neque ut con- 
venire potuerit, neque qua ratione inducere, neque .ubi, 
neque per quos , neque qua spe , aut quo pretio , potes 
ostendere. Jtgo contra ostendo , non modo nihil eorum 
fecisse Sex. Roscium, sed ne potuisse quidem facere: quod 
neque Romae mullis annis fuerit , neque de praediis um- 
quuin temere discesserit. Restare tibi videbatur servorum 
nomen , quo , quasi in portum, rejectus e caeteris suspi- 
cionibus , confugere posses : ubi scopulum offendis ejus- 
modi , ut non modo ab hoc crimen resilire videas, verum 
omnem suspicionem in vosmetipsos recidere intelligas. 
Quid est ergo, quo tandem accusator inopia argumento- 
rum confugerit? Ejusmodi tempus erat, inquit, ut homines 
vulgo impune occiderentur: quare tu hoc, propter multi- 
tudinem sicariorum nullo negotio lacere potuisti. Intc- 
rim mihi videris , Eruci , una mercede duas res assequi 
velle : nos judicio perfundere : accusare autem eos ipsos, 
a quibus mercedem accepisti. Quid ais? Vulgo occideban- 
tur? Per quos? Et a quibus ? Non ne cogitas, te a secti- 
ribus huc adductum esse? Quid postea? Nescimus, per 
ista .tempora, eosdem fere sectores fuisse collorum , et bo- 
norum? Ii denique, qui tum armati dies, noetet,que con- 
cursabant , qui Romae erant assidui , qui omni tempore 
in praeda, et sanguine versabantur, Sex. Roscio tempo- 
ris illius, acerbitatem , iniquitatemque objicient : et illam 
sicariorum multitudinem, in qua ipsi duces, ac principes 
Orant , huic crimini putabunt fore? Qui non modo Romae 
non fuit , sed omnino , quid Romae ageretur , nesciret ; 
propterea quod ruri assiduus, quemadmodum tute confi- 
teris, fuit. Vereor , ne aut molestus sim vobis, judices, 
aut ne ingeniis vestris videar diffidere , si de tam per- 
spicuis rebus diutius disseram. Erucii criminatio tota, ut 
arbitror , dissoluta est : nisi forte expectalis , ut illa di- 
juam , quae de peculatu , ac de ejusmodi rebus commen- 
• tiliis, inaudita nobis ante hoc tempus, ac nova, objecit,- 

qu ie mihi iste visus est ex alia oratione declamare, quam 
i ii alium reuin cpmmentaretur : ita neque ad crimen par- 
ricidii, neque ad eum, qui causam dicit, pertinebant: de 
quibus quoniam verbo arguit , verbo satis est negare. Si 
quid est , quod ad testes refervet , ibi nos quoque, ut in 
ipsa causi, paratiores reperiet , quam putabat. 

XXX. Venio nu.:c eo, quo me non cupiditas ducit, sed 
Gdes : nam si mihi liberet accusare, accusarem .alirs po- 
tius , ex quibus possem crescere : quod certum est non 
facere , dum utruravis licebit. Is enim mihi videtur am- 
plissimus , qui sua virtute in alliorem locum pervenit, non 
qui adseendit per alterius incommodum , et calamitatem. 
Desinamus aliquando ea scrutari, quae sunt inania; quae- 
ramus, ubi maleficium et est, et inveniri potest. Jam i n- 
telliges, Eruci, certum' crimen quam multis suspicionibus 
coarguatur : tametsi neque omnia dicam, et leviter ur.ura- 
quodque tangam : neque enim id facerem , nisi necesse 
esset: et id erit signi, me invitum facere, quod non pro- 
sequar longius, quam salus hujtis , et mea fides postu- 
labit. Causam tu nullam reperiebas in Sex. Roscio. At 
ego in T. Roscio reperio : tecum enim mihi res est, T. 
Rosci, quoniam istic sedes, ac te palam adversarium esse 
profiteris. De Capitone post viderimus , si , qu madmo- 
dum paratam esse audio, testis prodierit : tuin alias quo- 
que suas palmas cognoscet , de quibus me ne audisse 
quidem suspicatur. L. Cassius ille, quem populus R. ve- 
rissimum , et sapieulissimum judicem putabat, identidem 
in causis quaerere solebat , cui bono fui set. Sic vita ho- 
minum est, ut ad maleficium nemo conelur sine spe, 
atque emolumento accedere. Hunc quaesitorem, ac judi- 
cem fugiebant , atque horrebant ii , quibus periculum 
creabatur: ideo, quod tametsi veritatis erat amicus, tamen 
natura non tam propensus ad misericordiam, quam im- 
plicatus ad severitatem videbatur. Ego, quamquam praeest 
liuic quaestioni vir et contra audaciam fortissimus, et ab 
innocentia clementissimus , tamen facile me paterer, vel 
illo ipso acerrimo judice quacreDte , vel apud Cassianos 
judices , quorum etiam nunc ii, quibus causa dicenda est, 
nomen ipsum reformidant , pro Sexto Roscio dicere. 

XXXI. In hac enim causa cum viderent , illos amplis- 
simam pecuniam possidere , hunc in summa mendicitate 
esse ; illud quidem non quaererent , cui bono fuisset ; sed 

eo perspicuum crimen , et suspicionem potius ad praedam 
adjungerent, quam ad egestati m. Quid si accedit eodem, 
ut tenuis autea lueris? quid si, ut avarus ? quid si , ut 
audax ? quid si , ut illius qui occisus est , inimicissimus? 
num quaerenda causa , quae te ad tantum facinus addu- 
xerit ? Quid ergo Irorum negari potest ? Tenuitas homi- 
nis ejusmodi est , ut dissimulari non queat ; atque eo ma- 
gis eluceat , quo magis occultatur. Avaritiam praefers , 
qui societati m coieris de municipis, coguatique fortunis 
cum alienissimo. Quam sis audax ( ut alia obliviscar ) hinc 
omnes intelligere potuerunt , quod cx tota societate , hoc 
est, ex tot sicariis , solus tu inventus es , qui cum ac- 
cusatoribus sederes , atque os tuum nou modo ostenderes , 
sed etiam offerres. Inimicitias tibi fuisse cum Sex. Ro- 
scio, et magnas rei familiaris controversias , concedas ne- 
cesse est. Restat , judices , ut hoc dubitemus , uter po- 
tius Sex. Roscium occiderit: is, ad quem morte ejus di- 
vitiae, venerint , an is , ad quem mendicitas : is, qui an- 
tea tenuis fuerit , an is , qui postea factus sit egentissi- 
muS : is , qui ardens avaritia leralur infestus in suos , an 
is , qui semper ita vixerit , ut quaestum uosset nullum , 
fructum autem cum solum , quem labore peperisset : is, 
qui omnium sectorum audacissimus sit , au is , qui pro- 
pter fori judicioruuiquc insolentiam nou modo subsellia, 
verum etiam urbem ipsam reformidet: postremo , judices, 
id quod ad rem , mea sententia , maxime pertinet , u- 
tium inimicus potius , an Clius. 

XXXII. Haec tu, Eruci, tot et tanta si naclus esses in 
reo , quamdiu diceres ? quo te modo jactares ? tempus , 
bercule , te citius , quam oratio dcGceret. Etenim iu sin- 
gulis rebus ejusmodi materies rst, ut dies singulos possis 
consumere. Xeque ego nou possum : non . enim mihi tan- 
tum derogo, tametsi niliil arrogo , ut tc copiosius, quam 
me , putem posse dicere : verum ego forsitan, propter mul- 
titudinem patronorum in grege annumerer : tc pugna Cau- 
neusis accusatorem sat bonum facit. Multos caesos non 
ad Tbrasimenum lacum, sed ad Servilium vidimus. Quis 
ibi non est vulneratus ferro Phrygio ? non necesse est 
omnes commemorare ,• Curlics , Murios , denique Mamer- 
cos , quos jam aetas a praeliis avocabat: pi slremo Pria- 
mum ipsum, senem Antistium : quem nou modo aetas , 
sed etiam leges pugnare prohibebant. Jam , quos ucuiq 

propter ignobilitatem nominat , sexcenti sunt , qui inter 
sicarios-, et de veneficiis accusabant: qui omnes (quod 
ad me attinet ) vellem viverent. Nihil enim mali est, ca- 
nes ibi quam plurimos esse , ubi permulti observandi , 
raultaquo. servanda sunt. Verum, ut fit , inulta saepe, im- 
prudent bus imperatoribus * vis belli , ac turba molitur: 
dum is in aliis rebus erat occupatus , qui summam rerum 
administrabat , erant interea , qui suis vulneribus mede- 
rentur : qui tamquam si otFusa rcipublicae sempiterna nox 
esset, ita ruebant in tenebris, omniaque miscebant : a qui- 
bus miror, ne quod judiciorum esset vestigium , non sub- 
sellia quoque esse combusta : nam et accusatores , et ju- 
dices sustulerunt. Hoc commodi est, quod ita vixerunt , 
ut testes omnes , si cupereet , interficere non possent : 
'nam, dum hominum genus erit, qui accuset eos, non 
deerit : dum civitas erit , judicia fient. Verum , ut coe- > 
pi dicere , et Erucius , haec si haberet in causa , quae 
commemoravi , posset ea quamvis diu dicere , et ego, ju- 
dices , possum: sed in animo est , quemadmodum ante dixi, 
leviter transire , ac tantummodo perstringere unamquam- 
que rem: ut omnes intelligant, me nou studio accusare, 
sed officio defendere. 

XXX1I1. Video igitur causas esse permultas, quae i- 
slura impellerent. Videamus nunc, ecqua facultas susci- 
piendi maleficii fuerit. Ubi occisus est Sex. Roscius ? Ro- 
mae. Quid ? tu , Rosci , ubi tunc eras ? Romae. Verum 
quid ad rem? et alii multi. Quasi nunc id agatur, quis 
ex tanta multitudine occiderit , ac non hoc quaeratur , 
cum, qui Romae sit occisus, utrum verisimilius sit ab 
eo esse occisum , qui assiduas eo tempore Romae fuerit, 
an ab eo , qui multis annis Romam omnino non accesse- 
rit. Age , nunc ceteras facultates quoque consideremus. 
Erat tum multitudo sicariorum , id quod commemoravit 
Erucius , et homines impune occidebantur. Quid ? ea mul- 
titudo quae erat? opinor , aut eorum , qui in bonis erant 
occupati, aut eorum, qui ab iis conducebantur, ut ali- 
quem occiderent. Si eos putas , qui alienum appetebant, 

Lu es in eo numero , qui nostra pecunia dives es : sin 
eos , quos , qui leviore nomine appellant , percussores 
vocant, quaere in cujus fide sint , et clientela : mihi cre- 
de, aliquem de societate tua reperies : et quidquid tu con- 
tra dixeris , id cum defensioue nostra contendito : ita l'a- 

cillime causa Sex. Roscii cum -tua conferetur. Dices : Quid 
p oslea , si Romae assiduus fui ? Respondebo : At ego o- 
muino non fui. Fateor , me sectorem esse , verum et alii 
multi. At ego , ut tute arguis , agricola , et rusticus. Non 

continuo , si me in gregem sicariorum contuli , sum sica- 
rius. At ego profecto, qui ne novi quidem quemquam si- 
carium , longe absum ab ejusmodi crimine. Permulta sunt, 
quae dici possunt, quare intelligatur , summam tibi fa- 
cultatem fuisse maleficii suscipiendi : quae non modo id- 
circo praetereo, quod teipsum non libenter accuso: ve- 
rum eo magis etiam , quod si de illis caedibus velim com- 
memorare , quae tum factae sunt ista eadem ratione, qua . 
Sex. Roscius occisus est , vereor , ne ad plures oratio 
mea pertinere videatur. 

XXXIV. Videamus nunc strictim , sicut cetera , quae 
post mortem Sex. Roscii abs te , T. Rosci, facta sunt : 
quae ita aperta , et manifesta sunt , ut mediusfidius , ju- 
dices , invitus ea dicam : vereor enim , cuicuimodi es , 

T. Rosci , ne ita hunc videar voluisse servare , ut tibi 
omnino non pepercerim. Cum hoc vereor , et cupio libi 
aliqua ex parte, quod salva fide possim, parcere , rur- 
sus inimut-. voluntatem meam : venit enim mihi in men- 
tem oris tui. Te ne , cum ceteri socii tui fugerent , ac 
se occultarent , ut hoc judicium non de illorum praeda , 
sed de hujus maleficio fieri videretur , potissimum tibi par- 
tes istas depoposcisse , ut in judicio versavere , et sede- 
res tum accusatore? qua in re nihil aliud assequeris, ni- 
si ut ab ommbus mortalibus audacia tua cognoscatur , et 
impudentia. Occiso Sex. Roscio , qui primus Ameriam nun- 
tiat ? Mallius Glaucia , quem jam antea nominavi , tuus 
cliens , et familiaris. Quid attinuit eum potissimum nun- 
tiare ? quod si nullum jam ante consilium de morte ac de 
bonis ejns inieras , nullumque societatem neque sceleris, 
neque praemii cum homine ullo coieras , ad te minime 
omnium pertinebat. Sua sponte Mallius nuntiat. Quid , 
quaeso, ejus intererat? an, cum Ameriam non hujusce 
rei causa venisset , casu accidit , ut id, quod Romae au- 
dierat , primus nuntiaret ? Cujus rei causa venerat Ame- 
riam ? Non possum , inquit , divinare. Eo rem jam ad- 
ducam , ut nihil divinatione opus sit. Qua ratione Ro- 
scio Capitoni primum nuntiavit ? Cum Ameriae Sex. Ro- 
scii domus , uxor , liberique essent : cum tot propinqui , 

cognatique optime convenientes : qua ratione factum est, 
ut iste tuus cliens , sceleris tui nuntius , T. Roscio Capi- 
toni potissimum nuntiaret ? Occisus est a coena rediens : 
nondum lucebat , cum Ameriae scitum est. Quid hic in- 
credibilis cursus : quid haec tanta celeritas , festinatio- 
que significat ? non quaero quis percusserit : nihil est 
Glaucia , quod metuas : non excutio te , siquid forte fer- 
ri habuisti: non scrutor: nihil ad me arbitror pertinere: 
quoniam cujus consilio occisus sit, invenio: cujus manu 
sit percussus , non laboro. Unum hoc sumo , quod mihi 
apertum tuum scelus , resque manifesta dat. Ubi , aut 
unde audivit Glaucia? qui tam cito scivit? Fac audisse 
statim.Quae res cura nocte una tantum itineris contendere 
coegit ? quae necessitas eum tanta premebat , ut , si sua 
sponte iter Ameriam faceret , id temporis Roma profi- 
cisceretur , nullam partem noctis requiesceret? 

XXXV. Etiam ne in tam perspicuis rebus argumenta- 
tio quaerenda , aut conjectura capienda sil ? Nonne vobis 
haec , quae audistis , cernere oculis videmini , judices ? 
non illum miserum, ignarum casu- sui, redeuntem a 
coena videtis ? non positas insidirs? non impetum repen- 
tinum ? non versatur ante oculos vobis in caede Glaucia? 
non adest iste T. Roscius ? non suis manibus in curru 
collocat Automedontem illum , sui sceleris acerbissimi , 
nefariacque victoriae nuntium ? non orat , ut eam no- 
ctem pervigilet? ut honoris sui causa laboret? ut Capitoni 
quam primum nuntiet? Quid erat , quod Capitonem pri- 
mum scire voluerit ? Nescio : nisi hoc video , Capitonem 
in his bonis esse socium : de tribus, et decem fundis tres 
nobilissimos fundos eum video possidere. Audio praeterea, 
non hanc suspicionem nunc primum in Capitonem con- 
ferri : multas esse infames pulm.s : hanc primam esse t.i- ' 
men lemniscatam, quae Romae deferatur : nullum modum 
esse hominis occidendi , quo ille non aliquot occiderit : 
multos ferro , multos veneno. Habeo etiam dicere , quem 
contra morem majorum minorem annis x.x de ponte in 
Tiberiih dejecerit: quae, si prodierit|, atque adeo cum 
prodierit ( scio enim proditurum esse ) audiet : veniat mo- 
do : explicet suum volumen illud , quod ei planuin facere 
possum Erucium conscripsisse : quod ajunt illum Sex. Ro- 
scio intentasse , et minitatum esse , se omnia illa pro te- 
stimonio esse dicturum. 0 praeclarum testem , judices ! o 

graTitatcm dignam exspectatione ! o vitam honestam , 
atque ejusmodi , ut libentibus animis ad ejus testimonium 
vestrum jusjurandum accommodetis I Profecto non tam per- 
spicue istorum maleficia videremus , nisi ipsos caecos red- 
deret cupiditas , et avaritia , et audacia. 

• XXXVI. Alter ex ipsa caede volucrem nuntium Ame- 
riam ad socium, atque ad magistrum suum misit : ut , si 
dissimulare omnes cuperent sc scire , ad quem maleficium 
pertineret ; tamen ipse apertum suum scelus ante omnium 
oculos poneret. Alter , si diis immortalibus placet, testi- 
monium etiam in Sex. Roscium dicluius est. Quasi vero 
id nunc agatur , ulruni is quod dixerit , credendum ; an, 
quod fecerit , vindicandum sit. Itaque more majorum com- 
paratum est , ut in minimis rebus homines amplissimi te- 
stimonium de sua re non dicerent. Africanus , qui suo co- 
gnomine declarat , tertiam partem orbis terrarum se sub- 
egisse , tamen , si sua res ageretur , testimonium non 
diceret: nam illud in talem virum non audeo dicere : si 
diceret, non crederetur. Videte nunc, quum versa, et 
mutata in pejorem partem sint omnia. Cum de bonis , et 
de caede agatur , testimonium dicturus est is , qui et se- 
ctor est , et sicarius : hoc est , qui et illorum ipsorum 
bonorum, de quibus agitur, emlor ; atque possessor est, 
et eum hominem occidendum curavit , de cujus morte 
quaeritur. Quid tu vir optime ? ecquid habes , quod di- 
eas ? milii ausculta: vide, uc tibi desis: tua quoque res 
permagna agitur : mulla scelerate , multa nudaciter , mul- 
ta improbe fecisti : unum stultissime , prolecto tua spon- 
te , non de Erucii sententia : nihil opus fuit te istic se- 
dere. Neque enim accusatore muto ,’neque teste quisquam 
utitur co , qui de accusatoris subsellio surgit. IIuc acce- 
dit , quod paullo occultior , atque lectior vestra ista cu- 
piditas esset : nunc quid est , quod quisquam ex vobis 
audire desideret , cum quae facitis ejusmodi sint , ut ea 
dedita opera a nobis contra vosmelipsos facere videami- 
ni ? Age nunc , illa videamus , judices , quae statirn con- 
secuta sunt. 

XXXVII . Ad Volaterras in castra L. Sullae mors Sex. 
Roscii quatriduo, quo is occisus est , Chrysogono nuntia- 
tur. Quaeritur etiam nunc, quis eum nuntium miserit? Non 
ne perspicuum est, eumdem, qui Ameriam? Curat Chryso 
gonus } ut ejus bona veneant st itim , qui non norat ho- 

minem , aut rem. At qui ei venit in mentem praedia con- 
cupiscere hominis ignoti , quem omnino numquam vide- 
rat? Soletis., cum aliquis hujuscemodi auditis , judices , 
continuo dicere: Necesse est aliquem dixisse municipem, 
aut vicinum : ii plerumque indicant : per eos plerique 
produntur. Hic nihil est , quod suspicionem hanc putetis. 
Mon enim ego ita disputabo: Verisimile est, Roscios istam 
rem ad Chrysogonum detulisse : erat enim eis eum Chry- 
sogono jam antea amicitia : nam cum multos veteres a 
majoribus Roscii patronos , hospitesque haberent , omnes 
eos colere , atque observare destiterunt , ac se in Chry- 
sogoni fidem , et clientelam contulerunt. Haec possum o- 
rania vere dicere : sed in hac causa conjectura nihil ty- 
pus est : ipsos certo scio non negare , ad haec bona Chry- 
sogonum accessisse impulsu suo. Si eum , qui indicii par- 
tem acceperit , oculis cernetis, poteritis ne dubitare, ju- 
dices , qui indicari t ? Qui sunt igitur in istis bonis , qui- 
bus partem Chrysogonus dederit? duo Roscii? Nurn quis- 
nam praeterea ? nemo est, judices. Num ergo dubium 
est, quin ii obtulerint hanc praedam Chrysogono , qui ab 
eo partem praedae tulerunt ? Age , nunc ex ipsius Chry- 
sogoni judicio Rosciorum factum consideremus. Si nihil in 
ista pugna Roscii , quod operae pretium esset , fecerant, 
quam ob causam a Chrysogono tantis praemiis donaban- 
tur ? Si nihil aliud fecerunt , nisi rem detulerunt , nonno 
satis fuit , bis gratias agi ? denique, ut perlbieraliter age- 
retur , honoris aliquid haberi ? cur tria praedia tantae 
pecuniae statim Capitoni dantur? cur, quae reliqua sunt, 
iste Roscius omnia cum Chrysogono communiter possidet? 
nonne perspicuum est, judices, has manubias Rosciis Chry- 
sogonum , re cognita, concessise? 

XXXVIII. Venit in decem primis legatus in castra Ca- 
pito : totam vitam , naturam , moresque hominis ex ipsa 
legatione cognoscite. Nisi intellexeritis , judices , nullum 
esse officium, nullum jus tam sanctum, atque integrum, 
quod non ejus scelus , atque perfidia violarit , et immi- 
nuerit , virum optimum esse eum judicatote. Impedimen- 
to est , quo minus de his rebus Sulla doceatur : cetero- 
rum legatorum consilia , et voluntatem Chrysogono enun- 
tiat: monet, ut provideat, ne palam res agatur: osten- 
dit , si sublata sit venditio bonorum illum pecuniam gran- 
dem amissurum , sese capitis periculum aditurum ; illum 

acuere , hos , qui simul erant missi', fallere : illam iden- 
tidem monere , ut caveret , hisce iusidiose spem falsam 
ostendere : cum illo contra hos inire consilia , horum Con- 
silia illi enuntiare : cum illo, partem suam depacisci , 
hisce aliqua fretum hora semper omnes aditus ad Sollam 
intercludere. Postremo, isto hortatore, auctore , interces- 
sore , ad Sullam legati non adierunt : istius fide , ac po- 
tius perfidia decepti , id quod ex ipsis cognoscere pote- 
ritis , si accusator voluerit testimonium eis denuntiare , 
pro re certa spem falsam domum retulerunt. In privatis 
rebus si qui rem mandatam non modo malitiosius ges- 
sisset , sui quaestus , aut commodi causa, verum etiam 
negligenlius , eum majores summum admisisse dedecus 
existimabant : itaque mandati constitutum est judicium , 
non minus turpe , quam furti : credo proplerea , quod , 
quibus in rebus ipsi interesse non possumus , in his ope- 
rae nostrae vicaria fides amicorum supponitur : quam qui 
laedit, oppugnat omnium commune praesidium , et, quan- 
tum in ipso est, disturbat vitae societatem. Non enim 
possumus omnia per nos agere : alius in alia est re magis 
utilis. Idcirco amicitiae comparantur , ut commune com- 
modum mutuis officiis gubernetur. Quid recipis manda- 
tum , si aut neglecturus , aut ad tuum commodum con- 
versurus es? cur mihi te offers, ac meis commodis officio 
simulato officis , et obstas ? recede de medio , per alium 
transigam. Suscipis onus officii, quod te putas sustinere 
posse , quod minime videtur grave iis , qui minime ipsi 
leves sunt. 

XXXIX. Ergo idcirco turpis haec culpa est , ‘ quod 
duas res sanctissimas violat , amicitiam , et fidem : nam 
neque mandat quisquam fere, nisi amico : neque credit, 1 
nisi ei , quem fidelem putat. Perditissimi est igitur ho- 
minis , simul et amicitiam dissolvere , et fallere euin , 
qui laesus non esset , nisi credidisset. Ita ne est ? in mi- 
nimis rebus qui mandatum neglexerit, turpissimo judicio 
condemnetur nccesse est : in re tanta , cum is , cui fama 
mortui , fortunae vivi commendatae sunt , atque concre- 
ditae , * * ignominia mortuum affecerit ; is inter hone- 
stos homines , atque adeo inter . vivos numerabitur ? Iu 
minimjs , privatisque rebus etiam negligontia in crimen 
mandati, judiciumque infamia revocatur ; propterea quod, 
si recte fiat , illum negligere oporteat , qui mandarit , 

non illam , qui mandatum receperit ! in re tanta , quae 
publice gesta atque commissa sit , qui non negligentia 
privatum aliquod commodum laeserit , sed perfidia lega- 
tionis ipsius caeremoniam polluerit: maculaque affecerit* 
qua is tandem poena afficietur ? aut quo judicio damna- 
bitur ? Si hanc ei rem privatim Sex. Roscius mandavis- 
set , ut cum Chrysogono transigeret , atque decideret, in- 
que eam rem fidem suam, si quid opus esse putaret, inter- 
poneret : ille , qui sese facturum recepisset , non ne si 
ex eo negotio tantulum in rem suam eonvertisset ; da- 
mnatus per arbitrum et rem restitueret, et honestatem 
omnem amitteret ? Nunc non hanc ei rem Sex. Roscius 
mandavit, sed , id quod multo gravius est , ipse Sex. 
Roscius cum fama , vita , bonisque omnibus a decurio- 
nibus publice Roscio mandatus est: et ex eo T. Roscius 
non paullum nescio quid in rem suam convertit ; sed hunc 
funditus evertit bonis : ipse tria praedia sibi depactus est, 
voluntatem decurionum , ac municipum omnium tantidem, 
quanti fidem suam fecit. 

XL. Videte jam porro cetera , judices , ut intelligatis, 
fingi maleficium nullum posse, quo iste sese non conta- 
minarit. In rebus minoribus socium fallere turpissimum 
est , aequeque turpe , atque illud , de quo ante dixi : neque 
injuria : propterea quod auxilium sibi se putat adjunxis- 
se , qui cum altero rem communicavit. Ad cujus igitur 
fidem confugiet , cum per ejus fidem laeditur , cui se 
commiserit ? Atqui ea sunt animadvertenda peccata ma- 
xime , quae difficillime praecaventur. Tecti esse ad alie- 
nos possumus : intimi multa apertiora videant necesse est: 
socium vero cavere qui possumus ? quem etiam si metui- 

* mus , jus officii laedimus. Recte igitur majores eum , qui 
socium fefellisset , in virorum bonorum numero non pu- 

• tarunt haberi oportere. At vero T. Roscius non unum rei 
pecuniariae socium fefellit: quod, tametsi grave est, ta- 
men aliquo modo posse ferri videtur, verum novem ho- 
mines honestissimos, ejusdem muneris , legationis , offi- 
cii, mandatorumque socios induxit, decepit, destituit, 
adversariis tradidit, omni fraude, et perfidia fefellit: qui 
de ejus scelere suspicari nihil potuerunt, socium officii me- 
tuere non debuerunt: ejus malitiam non viderunt, orationi, 
vanae crediderunt. Itaque nunc illi homines honestissimi 
propter istius insidias parum putantur cauti , providique 

fuisse. Iste, qui initio proditor fuit, deinde perfuga: qui 
primo soeiorum consilia adversariis enunciavit , deinde 
societatem eum ipsis adversariis coiit , terret etiam nos, 
BC minatur , tribus - praediis , hoc est, praemiis sceleris 
ornatus. In ejusmodi vita, judices , in liis tot , tantisque 
flagitiis hoc quoque maleficium, de quo judicium est, 
reperietis. Etenim quaerere ita debetis : ubi multa avare, 
multa audacter , multa improbe , multa perfidiose facta 
videtis, ibi scelus quoque latere inter illa tot flagitia pu- 
datote. Tametsi hoc quidem minime latet, quod ita prom- 
tum , et propositam est , ut non ex illis maleficiis , quae 
in illo constat esse , hoc intelligatur : verum ex hoc e* 
tiam , si quod illorum forte dubitabitur , convincatur. 
Quid tandem , quaeso , judices ? num aut ille lanista omni- 
no jam a gladiatore recessisse videtur : aut iste discipur 
lus magistro tantulum de arte concedere ? Par est ava- 
ritia , similis improbitas , eadem imprudentia , gemina 
audacia. 

XLI. Etenim, quoniam fidem magistri cognoscitis, co- 
gnoscite nunc discipuli aequitatem. Dixi jam antea, sae- 
penumero postulatos esse ab istis duos servos in quaestio- 
nem : lu semper , T. Rosci , recusasti : quaero abs te , 
ii ne , qui postulabant , indigni erant , qui impetrarent? 
an iste non commovebat , pro quo postulabant ? an res 
ipsa tibi iniqua videbatur ? postulabant bomines nobilis- 
simi , atque integerrimi nostrae civitatis , quos jam antea 
nominavi: qui ita vixerunt, talesque a populo Romano 
putantur, ut, quidquid dicerent, nemo esset, qui non 
aequum putaret. Ppstulabant autem pro bomiue miserri- 
mo , atque infeiicissimo , qui vel ipse se^e in cruciatum 
dari cuperet , dum de patris morte quaereretur. Res porro* 
abs te ejusmodi posulabatur, ut nihil interesset , utrum 
eam rem recusares, an de maleficio confiterere. Quae 
eum ita sint , quaero abs te , quam ob causam recusaris. 
Cum occiditur Sex. Rc scius , ibidem fuerunt. Servos ipsos, 
quod ad me attinet , neque arguo , neque purgo : quod 
a vobis boc pugnari video , ne in quaestionem dentur , 
suspiciosum est ; quod vero apud vos ipsos in honore tanto 
sunt , profecto neeesse est sciant aliquid , quod si di- 
xerint, perniciosum vobis futurum sit. In dominos quaeri 
de servis iniquum est. An ne quaeritur ? Sex. enim Ro- 
scius reus est. JNeque enim , cum de hoc quaeritur , vos 

dominos esse dicitis. Gum Chrysogono sunt. Ita credo : 
litteris eorum , et urbanitate Chrysogonus ducitur, ut inter 
suos omnium deliciarum , atque omnium artium puerulos, 
cx tot elegantissimis familiis lectos , velit hos versari , 
homines paene operarios , ex Amerina disciplina patrisfa- 
miliac rusticani. Non est ita prolecto, judices: non est 
verisimile , ut Chrysogonus horum litteras adamarit ; aut 
humanitatem : non ut rei familiaris negotip diligentiam 
cogiiorit eorum , et fidem .• est quiddam , quod occultatur; 
quod, quo studiosius ab ipsis opprimitur , et absconditur, 
eo magis eminet , et apparet. 

XLII. Quid igitur ? Chrysogonus sui maleficii occul- 
tandi causa quaestionem de his haberi non vult ? mini- 
me r judices: non in omnes arbitror omnia convenire. 
Ego in Chrysogono, quod ad me attinet, nihil ejusmodi 
suspicor .: neque hoc mihi nunc primum in mentem venit 
dicere. Meministis, me ita distribuisse initio causam , in 
crimen , cujus tota argumentatio permissa Erucio> est: et 
in audaciam , cujus partes Rosciis impositae sunt : quid- 
quid maleficii , sceleris , caedis erit , proprium id Roscio- 
rum esse debebit : nimium gratiam , potentiumque Chry- 
sogoni dicimus et nobis obstare , et perferri nullo modo 
posse : et a vobis , quoniam potestas data est , non modo 
infirmari , verum etiam vindicari oportere. Ego sic exi- 
stimo : qui quaeri* velit ex iis , quos constat , cum caedes 
facta sit, adfuisse , eum cupere verum invenire: qui re- 
euset , eum profecto , tamelsi verbo non audeat , tamen 
re ipsa de maleficio suo confiteri. Dixi initio , judices , 
nolle me plura de istorum scelere dicere , quam causa 
postularet , ac necessitas ipsa cogeret. Nam et multae res 
afferri possunt, et unaquaeque earum multis cum argu- 
mentis dici potest. Verum ego , quod invitus , ac neces- 
sario facio , neque diu , neque diligenter facere possum : 
quae praeteriri nullo modo poterant , ea leviter , judices, 
attigi : quae posita sunt in suspicionibus , de quibus si 
coepero dicere , pluribus verbis sit differendum , ea ve- 
stris ingeniis , conjecluraeque committo. 

XLII1. Venio nunc ad illud nomen aureum Chrysogo- 
ni , sqh quo nomine tota societas statuitur: de quo, ju- 
dices,. neque quomodo dicam , neque quomodo taceam , 
reperire possum. Si enim taceo ; vel maximam partem 
relinquo : sin autem dico; Tereor , ne non ille solus , id 

quod ad me nihil attinet , sed alii quoque plures laesos 
Se esse putent. Tametsi ita se res habet , ut mihi in com- 
munem causam sectorum dicendum nihil magnopere vi- 
deatur. Haec enim causa nova profecto et singularis est. 
Bonorum Sex. Roscii emlor est Chrysogonus. Primum hoc 
videamus, ejus hominis bona qua ratione venierunt, aut 
quomodo venire potuerunt. Atque hoc non ita quaeram , 
judices , ut id dicam esse indignum , hominis innocentis 
bona venisse. Si enim haec audientur, ac libere dicen- 
tur, non fuit tantus homo Sex. Roscius in civitate, ut- 
de eo potissimum conqueramur. Verum hoc ego quaero , 
qui potuerunt ista ipsa loge , quae de proscriptione est , 
sive Valeria est , sive Cornelia , non enim novi, nec scio, 
verum ista ipsa lege bona Sex. Roscii venire qui potue- 
runt? Scriptum enim ita dicunt esse, vt eorvm bona, 
veneant , QVI PROSCIUPTI SVNT : quo in numero Sex. 
Roscius non est: aut EORVM , QVI IN ADVERSARIO- 
RVM PRAESIDIIS OCCISI SVNT. Dum praesidia ulla 
fuerunt, in Sullae praesidiis fuit : posteaquam ab armis 
Tecesserunt, in summo otio rediens a coena Romae occisus 
est. Si lege, bona quoque lege venisse fateor: sin autem 
constat contra omnes non modo veteres leges, verum 
e*iam novas , occisum esse, bona quo jure , aut quo mo- 
do , aut qua lege venierint , quaero. 

XLIV. In quem hoc dicam , quaeris , Eruci ? non in 
eum , quem vis, et putas : nam Sullam et oratio mea ab 
initio , et ipsius eximia virtus omni tempore purgavit. 
Ego haec omnia Chrysogonum fecisse dico , ut ementi- 
retur, ut malum civem Roscium fuisse fingeret , ut eum 
apud adversarios occisum esse diceret , ut hisce de rebus 
a legat s Amerinorum doceri L. Sullam passus non sit. 
Denique etiam illud suspicor, omnino haec bona non ve- 
nisse : id quod postea , si per vos , judices , licitum erit, 
aperietur. Opinor enim esse in lege , quam ad diem pro- 
scriptiones venditionesque liant : nimirum ad Kalendas Iu- 
nias. Aliquot post menses et homo occisus est , et bona 
venisse dicuntur. Profecto aut haec bona in tabulas pu- 
blicas nulla redierunt , nosque ab isto nebulone facetius 
eludimur , quam putamus: aut , si redierunt , tabulae pu- 
blicae corruptae aliqua ratione sunt. Nam lege quidem 
bona venire non potuisse constat. Intelligo , me ante tem- 
puSj judices, haec scrutari, et propemodum errare , qui, 

cum capiti Sex. Roscii mederi debeam, rediviam curem . 
INon enim labo.rat de pecunia , non ullius rationem sui 
commodi ducit: facile egestatem suam se laturum putat, 
si iiac indigna 'suspicione , et ficto crimine liberatus sit. 
Verum quaesi a vobis, judices , ut haec pauca , quae re- 
stant, ita audiatis , ut partim me dicere pro me ipso pu- 
tetis , partim pro Sex. Roscio. Quae enim mihi ipsi in- 
digna , et intolerabilia videntur, quaeque ad omnes , riisi 
providemus, arbitror pertinere, ea pro me ipso ex animi 
mei sensu, ac dolore pronuatio. Quae ad hujus vitae 
casum , causamque pertineant , et quid hic pro se dici 
velit, et qua conditione contentus sit, jam in extrema 
oratione uoslra , judices , audietis. Ego haec a Chryso- 
gono mea sponte , remoto Sex. Roscio , quaero. 

XLV. Primum , quare civis optimi bona venierint : 
deinde, quare hominis ejus , qui neque proscriptus , ne- 
que apud adversarios occisus est , bona venierint , cum 
in eos solos lex scripta sit: deinde, quare aliquanto post 
eam diem venierint , quae dies in lege praelinita est : 
deinde , cur tantulo venierint. Quae omnia si , quemad- 
modum solent liberti nequam , et improbi facere , in pa- 
tronum suum voluerit conferre , nihil egeri!. Nemo est 
enim , qui nesciat, propter magnitudinem rerum multa 
inultos, partim connivente , partim imprudente L. Sulla, 
commisisse. Placet igitur in his rebus aliquid imprudentia 
praeteriri? non placet, judices: sed necesse est. Etenim 
si lupiter optimus maximus , cujus nutu, et arbitrio coe- 
lum , terra , mariaque reguntur , saepe ventis vehemen- 
tioribus , aut immoderatis tempestatibus , aut nimio calo- 
re , aut intolerabili frigore hominibus nocuit , urbes de- 
levit, fruges perdidit: quorum nihil pernicii causa divino 
consilio , sed vi ipsa, et magnitudine rerum factum pu- 
tamus : at contra commoda , quibus utimur , lucemque, 
qua fruimur , spirilumque , quem ducimus , ab eo nobis 
dari, atque impertiri videmus: quid miramur, L Sul- 
lam, cum solus remp. regeret, orbemque terrarum guber- 
naret , imperiique majestatem , quam amis receperat , 
legibus conlirmaret , aliqua animadvertere non potuisse? 
nisi hoc mirum est , quod vis divina assequi non possit , 
si id mens humana adepta non sit. Verum, ut haec missa 
faciam , quae jam facta sunt , ex iis , quae nunc maxi- 
mi: fiunt , nonne quivis potest intelligere , omnium archi- 

tectum, ct machinatorem unum esso Chrysogonum, qui 
Sex. Roscii nomen deferendum curavit? Inc judicium, 
cujus honoris causa accusare se dixit Erueius ? 


Desunt non pauca. 

* 

J. _ • ? 

XLVI. Aptam, et ratione dispositam se habere existi- 
mant , qui in Sulcntinis , aut in Brutiis habent , unde 
vix !cr in anno audii e nuntium possunt: alter tibi de- 
scendit de palatio , et aedibus suis : habet animi rela- 
xandi causa rus amoenum, et suburbanum, plura prae- 
terea praedia , neque tamen ullum , nisi praeclarum , et 
propinquum: domus referta vasis Corinthiis, cl Deliacis, 
in quibus est authepsa illa , quam tanto pretio nuper mer- 
catus est, ut, qui praetereuntes pretium enumerari au- 
diebant , fundum venire arbitrarentur. Quid praeterea 
■ cael: ti argenti? quid stragulae vestis ? quid pictarum 
tabularum ? quid signorum ? quid marmoris apud illum, 
putatis esse ? tantum scilicet, quantum e multis, splen- 
didisque familiis in turba , et rapinis coacervari una in 
domo potuit. Familiam vero quantam , et quam variis cum 
artificiis habeat , quid ego dicam ? Mitto hasce artes vul>- 
gares , coquos , pistores , lecticarios : animi , et aurium 
causa tot homines habet , ut quotidiano cantu vocum , 
ct nervorum , et tibiarum , nocturnisque conviviis tota, 
vicinitas personet. In hac vita , judices , quos sumtus quoti- 
dianos, quas eifusiones fieri putatis? quae vero convi- 
via? honesta, credo, in ejusmodi domo : si domus haec 
habenda est potius , quam officina nequitiae , et diver- 
sorium flagitiorum omnium. Ipse vero quemadmodum com- 
posito', et delibuto capillo passim per forum volitet cum 
magna caterva togatorum , videtis , judices. Etiam vi- 
detis , judices .,, ut omnes despiciat , ut hominem prae se 
neminem putet, ut se solum beatum, solum potentem putet. 
Quae vero afficiat , et quae conetur , si velim commemo- 
rare , vereor , judices , ne quis imperitior existimet , me 
causam nobilitatis , victoriamque voluisse laedere : tametsi 
meo jure possum, si quid in hac parte mihi non placeat, 
vituperare. Nou enim vereor , ne quis alienum me ani- 
mum habuisse a causa nobilitatis existimet, 
t r.XLVII, Sciunt ii, qui me norunt, me pro illa tenui, 
infirmaque parte , posteaquam id , quod maxime volui , 

fieri non potuit , ut componeretur, id maxime defendisse, 
ut, ii 'vincerent , qui vicerunt. Quis enim, erat , qui, non 
videret , humilitatem cupi dignitate dc amplitudine con- 
tendere? quo in certamine perditi civis erat, non se ad 
eos jungere. , quibus incolumibus , et domi dignitas , et 
foris auctoritas retineretur.. Quae perfecta esse; et suum 
cuique honorem , et gradum, redditum gaudeo , judices , 
vehi menterque laetor ; eaque omnia deorum voluntate , 
studio populi , Romani , consilio, et imperio, et felicitate 
L. Sullae . gesta esse intelligo. Quod animadversum est 
in eos, qui contra omni ratione pugnarunt, non debeo 
reprehendere: quod viris fortibus , quorum opera eximia, 
in rcb. gerendis exstitit , honos habitus est , laudo : quae 
Ut fierent , idcirco pugnatum esse arbitror, meque in eo 
studio partium luisse confiteor. Sin autem id actum est, 
et idcirco anna suinta sunt, ut homines postremi pecuniis 
alienis locupletarentur, et iu fortunas uniuscujusque im- 
petum facerent , et id non modp.re prohibere non licet, 
sed ne verbis quidem vituperare , tum vero in isto bello 
non recreatus jpcque rejstjlulps , sed subactus, oppres- 
susque populus Romanus est. Verum longe aliter est : 
jiiiiil horum est , judices : non modo non laedetur causa 
nobilitatis , si istis hominibus resistetis ; verum etiam or- 
nabitur. . , ; , • 

XLVIII. Etenim qui haec vituperare volunt , Chryso- 
gonum tantum posse queruntur : qui laudare volunt , con- 
cessum ei non esse commemorant. Ac jam nihil est, quod 
quisquam aut tam stultus, aut tarn improbus sit, qui dicat: 
vellem quidem liceret : huc, dixissem : Dicas licet. Hoc 
fecissem : Facias licet ; nemo prohibet. Hoc decrevissem: 
Decerne, modo recte; omnes adprobabunt. Hoc judicas- 
sem : Laudabunt .omnes , si recte , et ordine judicaris. 
Dum necisse erat , resque ipsa cogebat, unus omnia po- 
terat : qui posteaquam magistratus creavit , legesque con- 
stituit , sua cuique procuratio , aUctoritasque est restituta. 
Quam si retinere volunt ii , qui recuperarunt , in perpe- 
tuum poterunt obtinere : sin has caedes , et rapinas , et 
hos tantos , tumque prolusos sumtus aut facient , aut ad- 
probabunt, nolo in eos gravius quidquam, ne ominis qui- 
dem causa , dicere; unujn hoeidico : nostri isti nobiles , 
nisi vigilantes., et boni, et fortes , et misericordes erunt, 
iis homiuibus , ia quibus haec ecuut , ornamenta sua con- 

cedant, necesse est. Quapropter desinant aliquando dice- 
re , male aliquem loculum esse , si quis vere , ac libere 
locutus sit : desinant suam causam cum Chrysogono com- 
municare : desinant, si ille laesus sit, de se aliquid de- 
tractum arbitrari : videant , ne turpe , miserumque sit , 
cos, qui equestrem splendorem pati non potuerunt , servi 
nequissimi dominationem ferre posse. Quae quidem domi- 
natio , judices , in aliis rebus antea versabatur : nunc 
vero quam viam munitet, quod iter affectet, videtis: 
ad fidem , ad jusjurandum, ad judicia vestra, ad id, 
quod solum prope in civitate sincerum , sanctumque re- 
stat. Ific ne etiam sese putat aliquid posse Chrysogonus? 
hic etiam potens esse vult ? o rem miseram , atque acer- 
bam ! Neque mehercule hoc indigne fero , quod verear, 
ne qiud possit: verum quod ausus est , quod speravit , 
sese apud tales viros aliquid ad perniciem posse innocen- 
tis , idipsum queror. 

XLIX.' Idcirco ne experrecta nobilit is armis , atque 
ferro rempub. recuperavit , ut ad libidinem suam liberti, 
servulique nobilium bona, fortunas vestras , nostrasque 
vexare poss mt ? Si id actum est , fateor me errasse , qui 
hoc 'inaluerim : fateor insanisse , qui cum illis senserim ; 
tametsi inermis , judices , sensi. Sin autem victoria no- 
bilium ornamento , atque emolumento reipublicae , popu- 
loque Romano debet esse , tum vero optimo , et nobi- 
lissimo cuique meam orationem gratissimam esse oportet. 
Qu >d si quis est qui et se , et causam laedi putet , cum 
Chrysogonus vituperetur , is causam ignorat, seipsum 
prope non novit. Causa enim splendidior fit, si nequis- 
simo cuique resistetur. Ille improbissimus Chrysogoni fau- 
tor , qui sibi cum illo rationem communicatam putat , 
laeditur , cum ab hoc splendore causae separatur. Verum 
haec omnis oratio , ut j<un ante dixi, mea est: qua me 
uti resp. et dolor meus , et istorum injuria coegit. Sed 
Roscius Jiorum nihil indignum putat , neminem accusat, 
nihil de suo patrimonio queritur: putat homo imperitus 
morum, agricola , et rusticus , ista omnia , quae vos per 
Sullam gesta esse dicitis , more , lege , jure gentium 
facta : culpa liberatus , et crimine nefario solutus cupit 
a vobis discedere. Si hac indigua suspicione careat, animo 
aequo se carere suis omnibus commodis dicit : rogat , 
oratque te, Chrysogone, si nihil de patris fortunis am- 

plissimis in suam rem convertit ; si nulla in re te frau- 
davit ; si tibi optima fide sua omnia concessit , adnumc- 
ravit, appendit ; si vestitum, quo ipse tectus erat , an- 
nulumque de digito suum tibi tradidit : si ex omnibus 
rebus se ipsum nudum , neque praeterea quidquam , exce- 
pit : ut sibi per te liceat innocenti amicorum opibus vitam 
in egestate degere. , ... 

L. Praedia mea tu possides , ego aliena misericordia 
vivo : concedo , et quod animus aequus est , et quia ne- 
cesso est. Mea domus tibi patet, mihi clausa est: fero,: 
familia mea maxima uteris , ego servum habeo nullum : 
patior , et ferendum puto. Quid vis amplius ? quid inse* > 
queris ? quid oppugnas ? qua in re tuam voluntatem laedi 
a me putas ? ubi tuis commodis officio ? quid tibi obsto? 
si spoliorum causa vis hominem occidere , spoliastL Quid 
quaeris amplios ? t Si inimicitiarum : quae suat tibi inimi- 
citiae cum eo , cujus ante praedia possedisti , quam ipsum 
cognosti ? Sin metuis : ab eo ne aliquid metuis , quem 
vides ipsum ab sese tam atrocem injuriam propulsare non 
posse ? Sin , quod bona , quae Roscii fuerunt , tua facta 
sunt , idcirco hunc illius filium studes perdere : non ne 
ostendis , id te vereri , quod praeter ceteros tu metuere 
non debeas , ne quando liberis proscriptorum bona pa- 
tria reddantur ? Facis injuriam , Chrysogono , si mujo- 
rem spem emtionis tuae in hujus exitio ponis , quam ia 
bis rebus , quas L. Sulla gessit. Quod si tibi causa nulla 
est , cur huuc miserum tanta calamitate affici velis : si 
tibi omnia sua praeter animam tradidit , nec sibi quid- 
quam paternum , ne monumenti quidem causa , reserva- 
vit:, per deos immortales , quae ista tanta crudelitas est? 
quae tam fera , immanisque natura ? quis umquam prae- 
do fuit tam nefarius , quis pirata tam barbarus , ut , cum 
integram praedam sine sanguine habere posset , cruenta 
spolia detrahere mallet ? Scis hunc nihil habere , nihil 
audere , nihil posse , nihil umquam contra rem tuam co- 
gitasse : et tamen oppugu&s eum , quem neque metuere 
potes , neque odisse debes , nec quidquam habere jam 
reliqui vides , quod ei detrahere possis : nisi hoc indi- 
guum putas, quod vestitum sedere in judicio vides, quem 
tu e patrimonio , tamquam e naufragio , nudum, expuli- 
sti. Quasi vero nescias hunc et ali , et vestiri a Caeci- 
lia , Balearici filia, Nepotis sorore , spectatissima femina- 

quae cum palrem clarissimum , amplissimos patruos . or- 
natissimum fratrem haberet ; tamen , cum esset mulier 
> irtule perfecit , ut , ^quanto honore ipsa ex illorum di- 
gnitate afficeretur, non minora illis ornamenta ex sua 
laude redderet. 

LI. An quod diligenter defenditur, id tibi indignum 
facinus ridetur V Mihi crede , si pro patris ejus hospitiis, 
et gratia, vellent omnes hujus hospites adesse , et aude- 
rent libere defendere , satis copiose defenderetur : sin 
autem pro mignitudine injuriae , proque eo , quod sumina 
resp. in hujus periculo tentatur , haec omnes vindica- 
rent , consistere meliercule vobis isto in loco non liceret. 
IVunc ita defenditur, non sane ut moleste ferre adversa- 
rii debeant, neque ut se potentia superari putent. Quae 
donn gerenda sunt , ea per Caeciliam transiguntur : fori 
.ludicnquo rationem Messalla, ut videtis, judices, susce- 
pit : qui , si jam satis aetatis , alque roboris haberet , 
ipse pro Sex. Roscio diceret : quoniam ad dicendum im- 
pedimento est aetas , et pudor, qui ornat aetatem, cau- 
sam mihi tradidit , quem sua causa rupere , ac debere 
mtelligebat : ipse assiduitate 9 consilio , auctoritate, dili- 
gentia perfecit , ut Sex. Roscii vita , erepta de manibus 
sectorum, sententiis judicum permitteretur. Nimirum, 
judices , pro hac nobilitate pars maxima civitatis in ar- 
mis fuit: haec acta res est, uti nobiles restituerentur 
in civitatem , qui hoc facerent', quod facere Messallam 
videtis : qui caput innocentis defenderent , qui injuriae 
resisterent, qui , quantum possent, in salute alterius , 
quam in exitio , mallent ostendere. Quod si omnes , qui 
eodem loco nati sunt , facerent , ct respublica cx illis , et 
ipsi ex invidia minus laborarent. 

LU. Verum si a Chrysogono , judices , non impetra- 
mus , ut pecunia nostra contentus sit , vitam ne petat : 
si ille adduci non potest , ut , cum ademerit nobis omnia, 
quae nostra erant propria , ne lucem quoque hanc , quae 
communis est * eripere cupiat: si non satis habet avari- 
tiam suam pecunia explere, nisi etiam crudelitate san- 
guinis perlitus sit : unum perfugium , judices , una spes 
reliqua est Sex. Roscio, eadem, quae reipublicae, \o- 
stra pristina bonitas, et misericordia: quae si manet , 
salvi etiam nunc esse possumus: sin ea crudelitas , quae 
hoc tempore in republ. versata est , vestros quoque ani- 

mos, id quod fieri profecto non potest , duriores, acer- 
bioresque reddidit, actum est , judices : inter feras satius 
est aetatem degere , quam in liac tanta immanitate ver- 
sari. Ad eam ne rem vos reservati estis ? ad eam ne rem 
delecti , ut eos condemnaretis , quos sectores , ac sicarii 
jugulare non potuissent ? Solent hoc boni imperatores fa- 
cere , cum praelium committunt , ut in eo loco , quo fugam 
hostium fore arbitrentur , milites collocent : in quos , si 
qui ex acie fugerint, de improviso incidant. Nimirum si- 
militer arbitrantur isti bonorum emlofds vos hic tales 
viros sedere , qui excipiatis eos , qui de suis manibus 
effugerint. Dii prohibeant , judices , ut hoc , quod majo- 
res consilium publicum vocari voluerunt , praesidium se- 
ctorum existimetur. An vero, judices, vps non intelligi- 
tis , nihil aliud agi, nisi ut proscriptorum liberi quavis 
ratione tollantur; et ejus 'rei initium in vestro jureju- 
rando , atque in Sex. Roscii periculo quaeri ? Dubium 
est , ad quem maleficium pertineat , cum videatis ex al- 
tera parte sectorem , inimiciyn , sicarium , eumdemque 
accusatorem hoc tempore: ex altera par td egentem, pro- 
batum suis filium , in quo non modo culpa nulla , sed ne 
suspicio quidem potuit consistere? Numquid. aliud vide- 
tis obstare Roscio , nisi quod.„patris bona venierunt ? 

LII1. Quod si vos id suscipitis , et ad eamdem rem ope- 
ram vestram proGtemini ; si idcirco sedetis , ut ad vos 
adducantur eorum liberi , quorum bona venierunt , ca- 
vete , per deos immortales, judices, ne nova, et multo 
crudelior per vos proscriplio instaurata esse videatur. 
Illam priorem , quae facta est in eos , qui arma capere 
potuerunt , tamen senatus suscipere noluit, ne quid acrius, 
quam more majorum comparatum est , publico consilio 
factum videretur. Hanc vero , quae ad eorum liberos , 
atque infantium puerorhm incunabula pertinet, nisi hoc 
judicio a vobis rejicitis et aspernamini , videte , per deos 
immortales , quem in locum rempubl. perventuram pute- 
tis. Homines sapientes , et ista auctoritate , et potestate 
praeditos, qua vos estis, ex quibus rebus maxime respubl. 
laborat, iis maxime mederi convenit. Vestrum nemo esi, 
quin intelligat , populum Romanum , qui quondam in ho- 
stes lenissimus existimabatur,’ hoc tempore domestica cru- 
delitate laborare. Hanc tollite ex civitate, judices , hanc 
pati nolite diutius in hac republ. versari , quae non mo- 

do id habet In se mali , quod tot cives atrocissime su- 
stulit, verum etiam hominibus lenissimis ademit miseri- 
cordiam consuetudine incommodorum. Nam cum omnibus 
horis aliquid atrociter fieri videmus , aut audimus : etiam 
qui natura mitissimi sumus , assiduitate molestiarum sen- 
sum omnem humanitatis ex animis amittimus. 

M. T. CICERONIS 
ORATIO 

e 

IN C. VERREM DIVINATIO 

Victo Caecilio , accusatio ad Ciceronem delata est . 


Si quis vestrum, judices , aut eorum, qui adsunt, 
forte miratur , me , qui tot annos in causis , judiciisque 
publicis ita sim versatus , ut defenderim multos , laeserim 
neminem , subito nunc mutata voluntate ad accusandum 
descendere : is , si mei consilii causam rationemque co- 
gnoverit , una et id quod facio probabit , et in hac causa 

profecto neminem praeponendum esse mihi actorem puta- 
bit. Cum Quaestor m Sicilia fuissem , judices , itaque er 
ea provincia decessissem , ut Siculis omnibus iucundam 
diuturnninque memoriam quaesturae, nominisque mei re- 
linquerem: factum est, uti cum summum in veteribus p a * 
tronis multis, tum nonnullum etiam in me praesidium suis 
iortums constitutum esse arbitrarentur. Qui nunc populati 
atque vexati cuncti ad me publice saepe venerunt, ut suarum 
lortunarum omnium causam, defensionemque susciperem - 
me saepe esse pollicitum , saepe ostendisse dicebant si 
quod tempus accidisset, quo tempore aliquid a me requi- 
rerent , commodis eorum me non defuturum : venisse tem- 
pus ajebant , non jam ut commoda sua , sed ut vitam 
saJutcmque totius provinciae defenderem : sese iam ne deos 
quidem m suis urbibus, ad quos confugerent, habere* 
quod eorum simulacra sanctissima C. Verres ex delubris 
religiosissimis sustulisset : quas res luxuries in flagitiis 
crudelitas in suppliciis , avaritia in rapinis , superbia in 
contumeliis efficere potuisset ; eas omnes sese hoc uno prae- 
tore per triennium pertulisse: rogare, et orare, ne illos 
supplices aspernarer , quos , me incolumi , nemini suppi i- 
ces esse oporteret. 

H. Tuli graviter, et acerbe , judices , in eum me lo- 
cum adductum , ut aut eos homines spes falleret qui 0 - 
pem a me, atque auxilium petissent ; aut ego, qui me ad 
defendendos homines ab ineunte adolescentia dedissem tem- 
pore, atque officio coactus ad accusandum traducerer Di- 
cebam, habere eos actorem 1Q. Caecilium, qui praesertim 
quaestor in eadem provincia post me quaestorem fuisset, 
yuo ego adjumento sperabam hanc a me molestiam posce 
ffimoven id mihi erat adversarium maxime : ■ 2Fm 
multo nulu hoc facibus remisissent, si istum non nossent, 
aut s! iste apud eos quaestor non fuisset. Adductus sum' 
judices , officio , lide , misericordia , multorum honorum 
exemplo , veteri consuetudine , institutoque maiorum ut 
onus hoc laboris , atque officii non ex meo, sed ex meo- 

Oun rrTT 1 tem ^ re mihi s “roipiendum putarem. 

miod hn^ g l ° a , l k mC rCS ’ J udices i consolatur , 
quod haec , quae videtur esse accusatio mea, non potius 

accusatio , quam defensio est existimanda : defendo P enim 
S t0S n m ° rt ^ eS ’ mu . ltas M civitates ’ provinciam Siciliam to- 

Ci^^Orat^ ’ 81 uflus e8t accusaudus 5 prope- 

mcfflum manere m instituto jneo videor, et non omnino a 
defendendis hominibus, slrolevandisque discedere. Quod 
si hanc causam tam idoneam , tam illustrem , tam gra- 
vem non haberem : si aut hoc a me Siculi non petissent, 
aut milii cum Siculis causa tantae necessitudinis non interce* 
deret : et hoc, quod facio, me reip. causa facere profite- 
rer , ut hemo singulari cupiditate, audacia , scelere prae- 
ditus , cujus furta , atque fiagitia non in Sicilia solum , 
sed in Achaia , Asia , Cilicia , Pamphilia , Romae deni- 
que ante oculos rmnium maxima, turpissimaque nossemus, 
me agente in judicium vocaretur: quis tandem esset, qui 
meum consilium , aut factum posset reprehendere ? 

III. Quid est , pro deum , heminumque fidem , in quo 
ego reip. plus hoc tempore prodesse possim ? Quid est , 
quod aut populo Rom. gratius esse debeat, aut sociis, ex- 
terisque nationibus optatius esse possit, aut saluti, forlu- 
nisque omnium magis accommodatum sit? Populatae, vexa- 
tae , funditus eversae provinciae : socii , stipendiariique 
populi R. afflicti , miseri jam nou salutis spem, sed exi- 
tii solati um quaerunt. Qui judicia manere apud ordinem 
senatorium volunt , queruntur accusatores se idoneos non 
habere , qui accusare possunt judiciorum severitatem de- 
siderant. Populus R. interea , tametsi multis incommodis, 
difficultatibusque affectus est , tamen nihil aeque in rep. 
atque illam veterem judiciorum vim , gravitatemque re- 
quirit. Judiciorum desiderio tribunitia potestas efflagita- 
ta est : judiciorum levitate ordo quoque alius ad res ju- 
dicandas postulatur : judicum culpa , atque dedecore e- 
tiam censorium nomen , quod asperius antea populo vi- 
deri solebat , id nunc poscitur : id jam populare, at- 
que plausibile factum est. In hac libidine hominum no- 
centissimorum , in populi Rom. quotidiana querimonia, ju- 
diciorum infamia , totius ordinis offensione, cum hoc u- 
num his tot. incommodis remedium esse arbitrarer, ut ho- 
mines idonej , atque integri causam reip. legumque susci- 
perent: fateor me salutis omnium causa ed eam partem 
accessisse rpipub. sublevandae , quae maxime laboraret. 
jNunc , quoniam,, quibus rebus adductus ad causam acces- 
serim, demonstravi j dicendum necessario est de conten- 
tione nostra , ut in constituendo accusatore quid sequi pos- 
sitis , habeatis. Ego sic intolligo , judices , cum de pecu- 
niis repetundis nomen cnjuspiam deferatur, si certamen 

inter aliquos sit , cui potissimum delatio detur, haec duo 
In primis spectari oportere, quem maxime velint actorem 
esse ii , quibus factae esse dicantur injuriae : et quem mi- 
nime velit is , qui eas injurias fecisse arguatur. 

IV. In hac causa , judices, tametsi utrumque esse ar- 
bitror perspicuum , tamen de utreque dicam , et de eo 
prius , quod apud vos plurimum debet valere , hoc est , 
de voluntate eorum , quibus injuriae factae sunt: quorum 
causa judicium de pecuniis repetundis est constitutum. Sici- 
liam provinciam C. Verres per triennium depopulatus esse, 
Siculorum civitates vastasse , domos exinanisse , fana spo- 
liasse dicitur. Adsunt, queruntur Siculi universi: ad meam 
fidem , quam habent spectatam jam , et diu cognitam , 
confugiunt : auxilium sibi per me a vobis, atque a populi 
Rom. legibus petunt : me defensorem calamitatum suarum, 
me ultorem injuriarum , me cognitorem juris sui, me a- 
ctorem causae totius esse voluerunt. Utrum , Q. Caecili, 
hoc dices , me non Siculorum rogatu ad causam accedere: 
an optimorum , fidelissimorumque sociorum voluntatem a- 
pud bos gravem esse non oportere ? Si id audebis dice- 
re , quod C. Verres , cui te inimicum esse simulas, ma- 
xime existimari vult , Siculos hoc a me non petisse; pri- 
mum causam inimici tui sublevabis , de quo non praeju- 
dicium , sed plane judicium jam factum putatur, quod ita 
percrebruit , Siculos omnes actorem suae causae contra 
illius injurias quaesisse. IIoc si tu inimicus ejus factum 
negabis, quod ipse , Cui maxime haec res obstat , nega- 
re non audet , videto , ne nimium familiariter inimicitias 
exercere videare. Deinde sunt testes, viri clarissimi no- 
strae civitatis , quos omnes a me nominari non est ne- 
cesse : eos , qui adsunt , appellabo : quos , si mentirer , 
testes esse impudentiae meae minime vellem. Scit is, qui 
est in consilio , C. Marcellus : scit is , quem aderse vi- 
deo , Cn. Lentulus Marcellinus: qtiorum fide alque prae- 
sidio Siculi maxime nituntur, quod omnino Marcellorum 
nomini tota illa provincia adjuncta est. Hi sciunt, hoc non 
modo a me petitum esse, sed ita saepe , et ita vehemen- 
ter esse petitum , ut aut causa mihi suscipienda fuerit, 
aut officium necessitudinis repudiandum. Sed quid ego bis 
testibus utor, quasi res dubia , aut obscura sit ? Adsunt 
homines ex tota provincia nobilissimi, qui praesentes vos 
orant , atque obsecrant , judices, ut in actore causae suae 

deligendo vestram judicium ab suo judicio ne discrepet. 
Omnium civitatum totius Siciliae legationes adsunt, prae- 
ter duas civitates: quarum duarum, si ades6ent, duo cri- 
mina vel maxima minuerentur, quae cum his civitatibus 
C. Verri communicata sunt. At enim cur a me potissimum 
hoc praesidium petiverunt? Si esset dubium , petissent a 
me praesidium, nec ne, dicerem, cur petissent. Nunc vero, 
cum id ita perspicuum sit , ut oculis judicare possitis : 
nescio cur hoc mihi detrimento esse debeat , si id mihi 
objiciatur , me potissimum esse delectum. Verum id mihi 
non sumo, judices, et hoc non modo in oratione mea non 
pono , sed ne in opinione quidem cujusquam relinquo , 
me omnibus patronis esse praepositum. Non ita est : sed 
uniuscujusque temporis , valetudinis , facultatis ad agen- 
dum ducta ratio est. Mea fuit semper haec in hac re vo- 
luntas , et sententia , quemvis ut hoc mallem de iis , 
qui essent idonei , suscipere, quam me: me ut mallem , 
quam neminem. 

V. Reliquum est jam , ut illud quaeramus , cum hoc 
constet , Siculos a me petisse , ecquid hanc rem apud 
vos , animosque vestros valere oporteat : ecquid auctori- 
tatfs apud vos in suo jure repetundo socii populi Rom. 
supplices vestri habere debeant. De quo quid ego plura 
commemorem ? quasi vero dubium sit , quin tota lex de 
pecuniis repetundis sociorum causa constituta sit. Nam 
civibus cum sunt ereptae pecuniae , civili fere actione , 
et privato jure repetuntur. Haec lex socialis est : hoc jus 
nationum exterarum est : hame habent arcem , minus ali - 
quanto nunc quidem munitam , quam antea ; verumtameu, 
si qua reliqua spes est , quae sociorum animos consolari 
possit, ea4ota in hac lege posita est: cujus legis non 
modo a populo Rom. sed etiam ab ultimis nationibus jam- , 
pridem severi custodes requiruntur. Quis igitur est , qui 
neget oportere eorum arbitr^u lege agi , quorum causa 
lex sit constituta ? Sicilia tota , si una voce loqueretur, 
hoc diceret : quod auri, quod argenti quod ornamen- 
torum in meis urbibus, sedibus, delubris fuit ; quod 
in unaquaque re. beneficio senati, populique Rom. juris 
habui , id mihi tu , C. Verres , eripuisti , atque abstuli- 
sti : quo nomine abs te sestertium millies ex lege repeto. 
Si Universa , ut dixi , provincia loqui posset , hac voce 
uteretur : quoniam id non poterat , harum rerum actorem, 

quem idoneum esse arbitrata est, ipsa delegit. In hujus- 
modi re quisqnam tam impudens reperietur , qui ad alie- 
nam causam invitis iis , quorum negotium est , accedere, 
aut adspirare audeat ? 

VI. Si tibi, Q. Caecili, hoc Siculi dicerent : te non 
novimus , nescimus , qui sis : numquam te antea vidimus: 
sine, nos per eum nostras fortunas defendere , cujus fides 
est nobis cognita : nonne id dicerent , quod cuivis pro- 
bare deberent ? nunc hoc dicunt , utrUmque se nosse; al- 
terum se cupere defensorem esse fortunarum suarum ; 
alterum plane nolle. Cur nolint , etiam si tacerent , satis 
dicunt: verum non tacent : tamen his invitissimis te of- 
feres ? tamen in aliena causa loquere ? tamen eos defen- 
des , qui se ab omnibus desertos potius , quam abs te 
defensos esse malunt ? tamen his operam tuam polli- 
cebere , qui te neque velle sua causa , nec , si cupias , 
posse arbitrantur ? Cur eorum spem exiguam reliqua- 
rum fortunarum , quam habent in legis , et judicii se- 
veritate positam , vi extorquere conaris ? cur te inter- 
ponis , invitissimis his , quibus maxime lex consultum 
esse vult ? cur de quibus in provincia non optime es 
meritus, cos nunc plane fortunis omnibus conaris ever- 
tere ? cur his non modo persequendi juris sui, sed etiam 
deplorandae calamitatis adimis potestatem? Num, te a- 
ctore , quem eorum affuturum putas, quos intelligis , non 
ut per te alium, sed ut per aliquem teipsum' ulciscan- 
tur, laborare ? ' 

VII. At enim solum i$ est , ut me Siculi maxime ve- 
lint , alterum illud, credo , obscurum est , a quo Ver- 
res minime se accusari velit. Ecquis umquam tam palam 
de honore , tam vehementer de salute sua contendit, 
qnam ille , atque illius amici j ut ne haec mihi delatio 
detur ? Sunt multa , quae Verres in me esse arbitra- 
tur , quae scit in te , Q. Caecili , non esse : quae cu- 
jusmodi in utroque nostrum sint , paulo post comme- 
morabo. Nunc tantum id dicam quod tacitus tu mihi 
assentiare : nullam rem in me esse , quam ille con- 
temnat : nullam in te , quam pertimescat. Itaque ma- 
gnus ille defensor, et amicus ejus tibi suffragatur, me 
oppugnat : aperte ah judicibus petit , ut tu milii antepo- 
nare : et ait , hoc se honeste sine ulla invidia , ac sine 
ulla offensione contendere. Non enim, inquit , illud peto, 

quod soleo, cum vehementius contendi, impetrare: reus 
ut absolvatur , non peto : sed ut ab hoc potius , quam 
ab illo accusetur , id peto. Da mihi hoc : concede , quod 
facile est , quod honestum , quod non invidiosum: quod 
cum dederis , sine ullo tuo periculo , sine infamia illud 
dederis , ut is absolvatur , cujus ego causa laboro. Et 
ait idem , ut aliquis metus adjunctus sit ad gratiam , cer- 
tos esse in consilio, quibus ostendi tabellas velit: id esse 
perfacile : non enim singulos ferre sententias , sed uni- 
versos constituere : ceratam unicuique tabellam dari cera 
legitima , non illa infami , ac nefaria. Atque is non tam 
propter Verrem laborat , quam quod eum minime res tota 
delectat: videt enim , si a pueris nobilibus, quos adhuc 
elusit , si a quadruplatoribus, quos non sine causa con- 
temsit semper , ac pro nihilo putavit , accusandi volun- 
tas ad viros fortes , spectatosque bc-mines translata sit , 
se in judiciis dominari non posse. ^ - 

VIII. Huic ego homini jam ante denontio, si a me 
causam hanc vos agi volueritis , rationem illi defendendi 
totam esse mutandam , et ita tamen mutandam , ut me- 
liore , et honestiore conditione sit , quam qua ipse esse 
vult ; ut imitetur homines eos, quos ipse vidit, amplis- 
simos, L. Crassum , et M. Antonium: qui nihil se ar- 
bitrabantur ad judicia, causasque amicorum praeter fidem, 
et ingenium afferre oportere. Nihil erit , quod me agente 
arbitretur judicium sine magno multorum periculo posse 
corrumpi. Ego in hoc judicio mihi Siculorum causam re- 
ceptam , populi Rom. susceptam esse arbitror : ut mihi 
non unus homo improbus opprimendus sit, id quod Si- 
cpli petiverunt : sed omnino improbitas , id quod popu- 
lus Rom. jamdiu flagitat , exstinguenda , atque delenda 
sit. In quo ego quid eniti , aut quid efficere possim, malo 
in aliorum spe relinquere , quam in oratione mea pone- 
re. Tu vero , Caecili , quid potes ? quo tempore , aut 
qua in re non modo specimen ceteris aliquod dedisti , 
sed tute tui periculum fecisti ? In mentem tibi non venit, 
quid negotii sit causam publicam sustinere ? vitam alte- 
rius totam explicare , atque cam non modo in animis ju- 
dicum , sed etiam in oculis , conspectuque omnium ex- 
ponere : sociorum salutem , commoda provinciarum , vim 
legum , gravitatem judiciorum defendere ? 

IX. Cognosce ex mc , quoniam hoc primum tempus 

discendi naclus es , quam multa esse oporteat in eo , qd 
alterum accuset : ex quibus si unum aliquod in te cogno- 
veris , ego jam tibi ipse isthuc , quod expetis , mea vo- 
luntate concedam. Primum integritatem , atque innocen- 
tiam singularem. Nihil est enim , quod minus ferendum 
sit, quam rationem ab altero vitae reposcere eum, qui 
non possit suae reddere. Hic ego de te plura non dicam: 
unum illud credo omnes animadvertere , te adhuc ab 
nullis , nisi a Siculis , potuisse cognosci : Siculos hoc di- 
cere, cum eidem sint irati, cui tu te inimicum esse dicis, 
sese tamen te actore ad judicium non affuturos. Quare 
negent , ex me non audies: hos patere id suspicari , quod 
necesse est. Illi quidem , ut est hominum genus nimis 
acutum , et suspiciosum , non te ex Sicilia litteras ia 
Verrem deportare velle arbitrantur : sed cum iisdem lit- 
teris illius praetura , et tua quaestura consignata sit , 
asportare te velle ex Sicilia litteras suspicantur. Deinde 
accusatorem firmum , verumque esse oportet. Eum ego 
si te putem cupere esse , facile iutelligo esse non posse. 
Nec ea dico , quae si dicam , tamen infirmare non pos- 
sis : te , antequam de Sicilia decesseris , in gratiam re- 
disse cum Verre. Potamonem , scribam , et familiarem 
tuum retentum esse a Verre in provincia , cum tu de- 
cederes: M. Caecilium, fratrem tuum, lectissimum at- 
que ornatissimum adolescentem, non modo non adesse, 
neque tecum tuas injurias persequi : sed esse cum Verre, 
cum illo familiarissime , atque amicissime vivere. Sunt 
haec , et alia in te falsi accusatoris signa permulta : qui- 
bus ego nunc non utor : hoc dico , te , si maxime cu- 
pias , tamen verum accusatorem esse non posse. Video 
enim permulta esse crimina , quorum tibi societas cum 
Verre ejusmodi est , ut ea in accusando attingere non 
audeas. 

X. Queritur Sicilia tota , C. Verrem ab aratoribus , 
cum frumentum sibi in cellam imperavisset , et cum esset 
tritici modius h-s ii. pro frumento in modios singulos , 
duodenos sestertios exegisse. Magnum crimen , ingens 
pecunia, furtum impudens , injuria non ferenda : ego hoc 
uno crimine illum condemnem , necesse est. Tu Caecili, 
quid facies ? utrum hoc tantum crimen praetermittes , an 
objicies ? Si objicies , id ne alteri crimini dabis , quod 
eodem tempore, ia eadem provincia, tu ipse fecisti? 



8o IN VERHfiM 

audebis ita accusaro alterum, ut, quo minus tute con- 
demnere , recusare non possis ? Sin praetermittes , qualis 
erit ista tua accusatio, quae domestici periculi metu cer- 
tissimi, qt maximi criminis non modo suspicionem , verum 
etiam mentionem ipsam pertimescat? Emtum est ex S. 
C. frumentum ab Siculis , praetore Verre , pro quo fru- 
mento pecunia omnis soluta non est. Grave est boc cri- 
men in Verrem, grave , me agente; te accusante, nul- 
lum: eras enim tu quaestor, pecuniam publichm tu tra- 
ctabas, cx qua, etiam si cupcret praetor , tamen ne qua 
deductio fieret , magna cx parte tua potestas erat. Hujus 
quoque igitur criminis , te accusante, mentio nulla fiet. 
Silebitur toto judicio de maximis , et notissimis illius 
furtis, et iujuriis. Mihi crede, Caecili, non potest in 
accusando socios vere defendere is , qui cum reo crimi- 
num societate conjunctus est. Mancipes a civitatibus pro 
frumento pecuniam exegerunt. Quid ? Hoc Verre praetore 
factum est solum ? non : sed etiam quaestore Caecilio. 
Quid igitur ? daturus es huic crimini , quod et potuisti 
prohibere ne fieret , et debuisti? an totum id relinques? 
Ergo id omnino Verres in judicio suo non audiet , quod 
cum faciebat, quemadmodum defensurus esset , non re- 
periebat. 

XI. Atque ego haec , quae in medio posita sunt , com- 
memoro. Sunt alia magis occulta furta : quae ille , ut 
istius credo animos, atque impetus retardaret , cum quae- 
store suo benignissime communicavit. Haec tu scis ad 
, me esse delata : quae si velim proferre , facile omnes in- 
telligcnt , vobis inter vos non modo voluntatem fuisse 
conjunctam , sed ne praedam quidem adhuc esse divisam. 
Quapropter si tibi indicium postulas dari , quod tecum 
una fecerit , concedo , si id lege permittitur: sin autem 
de accusatione dicimus , concedas oportet iis , qui nullo 
suo peccato impediuntur, quo minus alterius peccata de- 
monstrare possint. Ac vide quantum inlcrfuturum sit inter 
meam atque luam accusationem. Ego etiam quae tu sine 
Verre commisisti , Verri crimini daturus sum , quod te 
non prohibuerit , cum summam ipse haberet potestatem: 
Iu contra ne quae ille quidem fecit objicies, ne qua ex 
parte conjunctus cura eo reperiare. Quid illa , Caecili ? 
condemnanda ne tibi videntur esse , sine quibus causa 
sustineri , praesertim tanta , nullo modo potest ? aliqua 

facultas agendi ? aliqua dicendi consuetudo ? aliqua in 
foro , judicijs , legibus aut ratio , aut exercitatio ? In- 
telligo , quam scopuloso , difficiiique in loco verser : nam 
cum omnis arrogantia odiosa est , tum illa ingenii , atque 
eloquentiae multo molestissima. Quamobrem nihil dico do 
meo ingenio , neque est quod possim dicere , neque , si 
esset , dicerem : aut enim id mihi satis est , quod est de 
me opinionis, quidquid est: aut , si id parum est, ego 
majus id commemorando facere non possum. 

XII. De te , Caecili ( jam meliercule boc extra hanc 
contentionem, certamenque nostrum est ) familiariter tccum 
loquar. Tu ipse quemadmodum existimes , vide etiam at- 
que etiam , et tu te collige , et qui sis, et quid facere 
possis , considera. Putas nc posse de maximis aeerbissi- 
misque rebus , cura causam sociorum , fortunasque pro- 
vinciae , jus populi llom. gravitatem judicii , legumque 
susceperis , tot res , tam graves , tam varias , voce , me- 
moria , consilio , ingenio sustinere ? Putas ne te posse , 
quae C. Verres in quaestura , quae in legatione , quae 
in praetura , quae Romae , quae in Italia , quae in A- 
chaia , Asia , Pamphiliaque peccarit , oa , quemadmodum 
locis , temporibusque divisa sint , sic criminibus , et ora- 
tione distinguere ? Putas ne te posse , id quod in ejus- 
modi reo maxime necessarium est, facere', nt , quae 
ille libidinose , quae nefarie , quae crudeliter fecerit , 
ea aeque acerba , et indigna videantur esse iis , qui au- 
dient , atque illis visa sunt, qui senserunt ? Magna sunt 
ea quae dico , mihi crede : noli haec contemnere : dicen- 
da , demonstranda , explicanda sunt omnia : causa non 
solum exponenda , sed etiam graviter , copioseque agenda 
est : perGcienduin est , si quid agere , aut perficere vis,* 
ut homines te non solum audiant , verum etiam libenler, 
sludiosequc audiant. 

XIII. In quo si te multum natura adjuvaret , si opti- 
mis a pueritia disciplinis , atque artibus studuisses , et 
in his elaborasses , si litteras Graecas Athenis , non Li- 
lybaei , Latinas Romae , iion in Sicilia didicisses , tamen 
esset magnum tantam causam , tam exspectatam et dili- 
gentia consequi, et memoria complecti, et oratione expo- 
nere , et voce , et viribus sustinere. .Fortasse dices , 
Quid ? ergo haec in te sunt omuia ? Vtinara quidem es- 
sent: verumlauicn ut esse possent, magno studio mihi a 

pueritia est elaboratum. Quod si ego haec propter ma- 
gnitudinem rerum , ac difficultatem , assequi non potui, 
qui in omni vita nihil aliud egi ; quam longe tu te ab 
liis rebus abesse arbitrare , quas non modo antea nurn- 
quam cogitasti , sed ne nunc quidem , cum iu eas in- 
grederis , quae , et quantae sint , suspicari potes ? Ego, 
qui , sicut omnes sciunt , in foro , judiciisque ita ver- 
ser , ut ejusdem aetatis uul nemo , aut pauci plures cau- 
sas defenderint , et qui omne tempus , quod mihi ab ami- 
corum negotiis datur , in Iris studiis , laboribusque con- 
sumam , quo paratior ad usum forensem , promliorque 
esse possim: tamen, ita deos mihi vcliin propitios, ut, 
cura illius temporis mihi venit in mentem , quo die , ci- 
tato reo , mihi dicendum sit , non solum commoveor 
animo , sed etiam toto corpore perhorresco. Ium nu.ic 
mente , et cogitatione prospicio , quae (um studia homi- 
num , qui concursus futuri sint : quantam exspectationem 
magnitudo judicii sit allatura: quantam auditorum multi- 
tudinem C. Verris infamia concitatura : quantam deni- 
que audientiam orationi meae improbitas illius factura. 

XIV. Quae cum cogito , jam nunc timeo , quidnam 
pro offensione hominum , qui illi inimici , infensique sunt, 
et exspectatjone omnium , et magnitudine rerum di- 
gnum eloqui possim. Tu horum nihil metuis , nihil co- 
gitas , nihil laboras : et si quid ex vetere aliqua oratio- 
ne , Jovem ego optimum maximum: aut, vellem , si Jie- 
ri potuisset , judices : aut aliquid ejusmodi ediscere po- 
tueris, praeclare te paratum in judicium venturum ar- 
bitraris. Ac, si tibi nemo responsurus esset-, tamen ipsam 
causam , ut ego arbitror, demonstrare non posses. i\unc 
ne illud quidem cogitas, tibi cum homine disertissimo , 
et ad dicendum paratissimo futurum esse certamen : qui- 
cum modo disserendum , modo omni ratione pugnandum, 
certandumque sit ? Cujus ego ingenium ita laudo , ut non 
pertimescam : ita probo , ut me ab eo delectari facilius , 
quam decipi putem posse. Numquam ille me opprimet 
consilio r numquam illo artificio pervertet : numquam in- 
genio me suo labefactare , atque infirmare conabitur : 
novi omnes hominis petitiones , rationesque dicendi : saepo 
in iisdem , saepe in contrariis causis versati sumiis. Ita 
contra me ille dicet , quamvis sit ingeniosus , ut non- 
nullum etiam de suo ingenio judicium fieri arbitretur. 

Te tero, Caecili, quemadmodum sit elusurus, quam omni 
ratione jactaturus , videre jam videor : quoties ille libi 
potestatem , optionemque facturus sit , ut eligas utrum 
velis , factum esse nec ne verum esse , an falsum : utrum 
dixeris , id contra te futurum. Qui tibi aestus , qui error, 
quae tenebrae , dii immortales , erunt homini minime ma- 
lo ? Quid , cum accusationis tuae membra dividere coe* 
perit , et in digitis suis singulas partes causae constitue- 
re ? Quid , cum unumquodque transigere , expedire , ab- 
solvere ? Ipse profecto metuere incipies , ne innocenti 
periculum facesseris. Quid, cum commiserari , conqueri, 
ct ex illius invidia deonerare aliquid, et in te trajicere 
coeperit ? commeijttorare quaestoris cum praetore deces- 
situdinem constitutam ? morem majorum ? sortis religio- 
nem ? Poteris ne ejus orationis subire invidiam ? Vide 
modo , etiam atque etiam considera; mihi enim videtur 
periculum fore , ne ille npn modo verbis te obruat , sed 
gestu ipso, ac motu corporis praestringat aciem ingenii 
tui , teque ab iustitutis tuis , cogitationibusque abducat. 
Atque bujusce rei judicium jam continuo video fulurura. 
Si enim milii hodie respondere ad haec , quae dico , po- 
tueris : si ab isto libro , quem tibi magister ludi nescio 
qui ex alienis orationibus compositum dedit , verbo uno 
discesseris , posse te et illi quoque judicio non deesse , 
et causae , atque officio tuo satisfacere arbitrabor : sin 
mecum in hac prolusione nihil fueris : quem te in ipsa 
pugna cum acerrimo adversario fore putemus ? 

XV. Esto: ipse nihil est , nihil potest : at venit para- 
tus cum subscriptoribus exercitatis , et disertis. Est ta- 
men hoc aliquid ; tametsi non est satis. Omnibus enim 
rebus is , qui princeps in agendo est ; ornatissimus , et 
paratissimus esse debet. Verumtamen L. Apuleium esse' 
video proximum subscriptorem , hominem non aetate , 
sed usu forensi , atque exercitatione tironem. Deinde , 
ut opinor, habet Allienum , hunc tamen a subselliis: qui 
quii in dicendo posset , numquam satis attendi : in cla- 
mando quidem video eum esse bene robustum , atque 
exercitatum : in hoc spes tuae sunt omnes. Hic , si tu e- 
ris actor constitutus, totum judicium sustinebit. At ne 
is quidem tantum contendet in dicendo , quantum potest, 
sed consulet laudi , et existimationi tuae : et ex eo , quod 
ipse potest ia dieeado, aliquantum remittet, ut tutamen 

aliquid esse videarc. Ut in actoribus Graecis Geri vide- 
mus : saepe illum , qui est secundarum , aut tertiorum 
partium , cum possit aliquanto clarius dicere, quam ipse 
primarum , multum submittere , ut illo princeps quam 
maxime excellat : sic faciet Allicnus : libi serviet , tibi 
lenocinabitur : minus aliquanto contendet , quam potest, 
lam hoc considerate , cujusmodi accusatores in tanto ju- 
dicio simus habituri: cum ct ipse Allicnus ex ea faculta- 
te , si quam habet , aliquantum detracturus sit : ct Caeci- 
lius tum denique se aliquid futurum putet, si Allicnus mi- 
nus vehemens fuerit, et sibi primas in dicendo partes con- 
cesserit. Quartum quem sit habiturus , non video , nisi 
quem forte ex illo grege inoratorum , qui subscriptionem 
sibi postularunt , cuicumque vos delationem dedissetis. 
Ex quibus alienissimis hominibus , ita paratus venis , ut 
tibi hospes aliquis sil recipiendus. Quibus ego non sum 
tantum honorem habiturus, ut ad ea, quae dixerint, 
certo loco , aut singulatim unicuique respondeam : sic 
breviter , quoniam non consulto : sed casu in eorum men- 
tionem incidi , quasi praeteriens satisfaciam universis. 

XVI. Tanta ne vobis inopia videor cssc amicorum , ut 
mihi non ex his , quos mccum adduxerim , sed de popu- 
Id subscriptor addatur ? vobis autem tanta inopia reo- 
rum est , ut milii causam praeripere conemiui potius , 
quam aliquos a columna Maenia vestri ordinis reos repe- 
riatis ? Custodem, inquit , Tullio , n:e apponite. Quid ? 
mihi quam multis custodibus opus erit , si te semel ad 
meas capsas admisero ? qui non solum , nc quid enun- 
ties , seu etiam ne quid auferas , custodiendus sis. Sed 
de isto custode toto sic vobis Lrevissimc respondebo : non 
esse hos tales viros commissuros , ut ad causam tantam, 
a me susceptam , mihi creditam , quisquam subscriptor , 
me invito , adspirare possit. Etenim fides mea custodem 
repudiat , diligentia speculatorem reformidat. Verum , ut 
ad te , Caecili ,vredeam , quam multa te deficiant vides: 
quam mulla sint in te , quae reus nocens in accusatore 
suo cupiat esse, profecto tam intclligis. Quid ad haec 
diei potest ? non enim quaero , quid tu dicturus sis : 
video mihi non te , sed hunc librum esse responsurum , 
quem monitor tuus hic tenet : qui , si te recte monere 
volet , suadebit tibi , ut hinc discedas, neque mihi ver- 
bum ullum respondeas, Quid euirn dices ? an id , quod 

dictitas , injuriam tibi fecisse Verrem ? Arbitror': neque 
enim esset verisimile , cum omnibus Siculis faceret in- 
jurias , te illi unum eximium , cui consuleret , fuisse. 
Sed ceteri Siculi ultorem suarum injuriarum invenerunt: 
tu , dum tuas injurias per te, id quod non potes , per- 
sequi conaris , id agis , ut ceterorum que que injuriae sint 
impunitae , alque inultae : et hoc te praeterit , non id 
solum spectari solere ,■ qui debeat , sed etiam illud , qui 
possit ulcisci : in quo utrumque sit, cum superiorem esse, 
in quo alterum , in eo non , quid is velit , sed quid fa- 
cere possit , quaeri solere. Quod si ei potissimum censes 
permitti oportere accusandi potestatem , cui maximam C. 
Verres injuriam fecerit , utrum tandem . censes hos judi- 
ces gravius ferre oportere, te ab illo esse laesum, an 
provinciam Siciliam esse vexatam , ae perditam ? Opinor, 
concedis , multo hoc et esse gravius , et ab omnibus ferri 
gravius oportere. Concedo igitur, ut libi anteponatur in 
accusando provincia ; nam provincia accusat , cum is a- 
git causam, quem sibi illa defensorem sui juris, ultorem 
injuriarum , actorem causae totius adoptavit.- ; 

XVII. At eam tibi C. Verres fecit injuriam , quae ce- 
terorum quoque animos posset alieno incommodo commo- 
vere. Minime ; nam id quoque ad rem pertinere arbitror, 
qualis injuria dicatur ; quae causa inimicitiarum profera- 
tur. Cognoscite ex me ; nam iste eam profecto , nisi plane 
nihil sapit , nuraquam proferet. Agonis est quaedam Lily- 
baetana , liberta Veneris Erycinae : quae mulier ante hunc 
quaestorem , qopiesa plane, ct locuples fuit. Ab hac prae- 
lectus Antonii quidam symphoniacos servos abducebat per 
injuriam , quibus se in classe uti velle dicebat. Tum il- 
la , ut mos in Sicilia est omnium Venereorum , et eo- 
rum , qui a Venere se liberaverunt , ut praefecto illi 
religionem Veneris , nomenque objiceret , dixit et se , 
et omnia sua Veneris esse. Ubi hoc quaestori Caecilio , 
viro optimo , 'et homini aequissimo , nuntiatum est , vo- 
cari ad se Agonidem jubet : judicium dat statim si pare- 
ret , eam se , ex sva Veneris esse dixisse : judicant re- 
cuperatores id , quod necessc erat; neque enim erat cui- 
quam dubium , quin illa dikisset. Iste in possessionem bo- 
norum mulieris mittit , ipsam Veneri in servitutem adju- 
dicat , deinde bona vendit , pecuniam redigit. Ita , dum 
pauca mancipia Veneris .nomine Agonis, ac religione re- 

tinere vult , fortunas omnes , libertatemque suam istius 
injuria perdidit. Lilybaeum Verres venit postea , rem co- 
gnoscit , factum improbat , cogit quaestorem suum pecu- 
niam , quam ex Agonidis bonis redigisset , eam mulieri 
omnem annumerare, et reddere. Est adhuc, id quod vos 
omnes admirari video, non Verres , scdQ. Mutius. Quid 
enim facere potuit elegantius ad hominum existimationem? 
aequius ad levandam mulieris calamitatem ? vehementius 
ad quaestoris libidinem coercendam ? Summe haec omnia 
milii videntur esse laudanda. Sed repente , e vestigio , 
ex homine , tamquam aliquo Circaeo poculo , factus est 
Verres; redit ad se atque ad mores sues ; nam ex illa 
pecunia magnam partem ad sc vertit , mulieri reddidit 
quantulum visum est. 

XVliJ. Ilie tu , si laesum tc a Verre esse dices , pa- 
tiai**, et concedam : si injuriam tibi factam quereris , de- 
fendam , et negabo. Deinde de injuria , quae tibi facta 
sit, neminem nostrum graviorem vindicem esse oportet, 
quam te ipsum , cui facta dicitur. Si tu cum illo postea 
in gratiam redisti , si domi illius aliquoties fuisti , si ille 
apud te postea cenavit , utrum te perfidiosum , an prae- 
varicatorem existimari mavis ? video esse necesse alteru- 
trum. Sed ego tecum in eo non pugnabo , quo minus 
utrum velis eligas. Quid , si ne injuriae quidem , quae 
tibi ab illo facta sit , causa remanet ? quid habes , quod 
poss s dicere , quamobrem non modo mihi ,, sed cuiquam 
unteponare? nisi 1'ortc illud , quod dicturum te esse audio, 
quaestorem illius fuisse. Quae causa gravis esset , si cer- 
tares mecum , uter nostrum illi amicior esse deberet. In 
contentione suscipiendarum inimicitiarum , ridiculum est 
putare , causam necessitudinis ad inferendum periculum 
justam videri oportere. Etenim si plurimas a tuo praetore 
injurias accepisses , tamen eas ferendo majorem laudem, 
quam ulciscendo mererere ; cum vero nullum illius in 
vita rectius lactum sit, quam id , quod tu injuriam ap- 
pellas , hi statuent, hanc causam , qaam ne in alio qui- 
dem probarent , in te justam ad necessitudinem violandam 
videri ? qui si summam injuriam ab illo accepisti , tamen, 
quoniam quaestor ejus fuisti , pon potes eum sine ulla vi- 
tuperatione accusare : si vero nulla tibi facta est inju- 
ria , sine scelere cum accusare non potes. Quare cum in- 
certum sit de injuria , qu ‘inquam esse horum putas , qui 

non malit} te sine vituperatione , quam cum scelere dis- 
cedere ? • 

XIX. At vide, quid differat inter meam opinionem, ac 
tuam. Tu, cum omnibus rebus inferior sis , hac una in 
re te mihi anteferri putas oportere , quod quaestor illius 
fueris : ego , si superior ceteris rebus esses , hanc unam 
ob causam te accusatorem repudiari putarem oportere. 
Sic enim a majoribus nostris accepimus , praetorem quae- 
stori suo parentis loco esse oportere : nullam neque ju- 
stiorem , neque graviorem causam necessitudinis posse 
reperiri , quum conjunctionem sortis , quam provinciae , 
quum ofhcii , quam publicam muneris societatem.- Quam- 
obrem si ju c eum possis accusare , tamen , cum is tibi 
parentis numero fuisset , id pie facere non posses : cum 
vero neque injuriam acccper>s , et praetori tuo periculum 
crees , latearis necesse est , te illi injustum , impiumque 
bellum inferre conari. Etenim ista quaestura ad eam rem 
volet, ut elaborandum tibi in ratione reddenda sit , quam- 
obrem , qui quaestor ejus fueris , accuses : non ut ob 
eam ipsam causam postulandum sil , ut tibi potissimum 
accusatio delur. Neque fere umquam venit in contentio- 
nem de accusando , qui quaestor fu sset , quin repudiare- 
tur. Itaque neque L. Philoni in C. Servilium nominis de- 
ferendi potestas est daU , neque M. Aurelio Scauro in 
L. Flaccum, neque Cn. Pompeio in T, Albuciunx : quo- 
rum nemo propter indignitatem repudiatus est sed ne li- 
bido violandae necessitudinis auctoritat • judicum com pro- 
baretur. Atque ille Cu. Pompeius ila cum C. Iulio con- 
tendit , ut tu mecurn. Quaestor enim Albucii fuerat , ut 
tu Verris. Iulius hoc secum auctoritatis ad accusandum 
afferebat , quod , ut boc tempore nos ab Siculis , sic tum 
ille ab Sardis rogatus ad causam accesserat. Semper baec 
causa plurimum valuit t semper haec ratio accusandi fuit 
honestissima , pro sociis , pro salute provinciae , pro exte- 
rarum nationum commodis inimicitias suscipere: ad peri- . 
culum accedere , operam , studium , laborem interponere. 

XX. Etenim si probabilis est eorum causa , qui inju- 
rias suas persequi volunt : qua in re dolori suo , non reip. 
commodis serviunt : quanto illa causa honestior , quae non 
solum probabilis videri , sed etiam grata esse debet, nulla 
privatim accepta injuria , sociorum , atque amicorum 
populi Rom, dolore , alque injuriis commoveri ? Nuper 

cum in P. Gabinium vir fortissimus , et innoccntissimus 
L. Piso delationem nominis postularet, et contra Qu. Cae- 
cilius peteret , isquc se veteres inimicitias jam diu susce- 
ptas persequi diceret , cum auctoritas , et dignitas Piso- 
nis valebat plurimum , tum illa erat causa justissima , 
quod eum sibi Achaei patronum adoptarant. Etenim, cum 
lex ipsa de pecuniis repetundis , sociorum , atque amico- 
rum populi Rom. causa parata sit , iniquum est , non eum 
legis , judiciique actorem idoneum maxime putari, quem 
actorem causae suae socii, defensoremque fortunarum sua- 
rum potissimum esse voluerunt. An, quod ad commemo- 
randum est honestius , id ad probandum non mullo vi- 
deri debet aequius ? Utra igitur est splendidior, utra il- 
lustrior commemoratio? Accusavi eum , cui quaestor fue- 
ram , quicum me sors , consuetudoque majorum , quicuin 
me deorum , hominumque judicium conjunxerat: an ac- 
cusavi rogatu sociorum, atque amicorum? delectus sum 
ab universa provincia, qui ejus jura, forlunasque defen- 
derem ? Dubitare quisquam potest , quin honestius sit , 
eorum causa , apud quos quaestor fueris , quam eum, cu- 
jus quaestor lueris , accusare? Clarissimi viri nostrae ci- 
vitatis , temporibus optimis, hoc sibi amplissimum, pul- 
cherrimum que ducebant, ab hospitibus, clientibusque suis, 
ab exteris nationibus, quae in amicitiam populi Rom. di- 
tionemque essent , injurias propulsare , eorumque fortu- 
nas defendere. M. Catonem illum sapientem , clarissimum 
virum, et prudentissimum , cum multis graves inimicitias 
gessisse accepimus, propter Hispanorum , apud quos con- 
sul faerat , injurias : nuper Cn. Domitium scimus Deci- 
mo Silano diem dixisse propter unius hominis jEgritoraa- 
ri , paterni amici , atque hospitis injurias. 

XXI. Neque enim magis animos hominum nocentium 
res umquarn ulla commovit , quam haec majorum consue- 
tudo longo intervallo repetita, ac relata , sociorum queri- 
moniae delatae ad hominem non inertissimum, susceptae 
ab eo , qui videbatur eorum fortunas fide , diligentiaque 
sua pesse defendere. IIoc timent homines , hoc laborant, 
hoc institui, alquc adeo institutum referri , ac renovari mo- 
leste ferunt ; putant fore, uti , si paulalim haec consue- 
tudo serpere, ac prodire coeperit , per homines honestis- 
simos , virosque fortissimos , non imperitos adolcscenlu- 
los , aut illiusmodi quadruplatores , leges , judiciaque ad- 

ministrentur. Cujus consuetudinis , atque instituti patres, 
majoresque nostros non poenitebat tum , cum P. Lentu- 
lus , is , qui princeps senatus fuit, accusabat M. Aqui- 
lium , subscriptore C. Rutilio Rufo : aut cum P. Afri- 
canus , homo virtute , fortuna , gloria , rebus gestis am- 
plissimus , postea quam bis consul , et censor fuerat , L. 
Cottam in judicium vocabat. Iure tum florebat populi 
Rom. nomen: jure auctoritas hujus imperii , .civitatisque 
majestas gravis habebatur : nemo mirabatur in Africano 
illo, quod in me nunc , homine parvis opibus , ac facul- 
tatibus praedito , simulant sese mirari , cum moleste fe- 
rant. Quid sibi iste vult * accusatorem ne se existimari , 
qui antea defendero consueverat : nunc praesertim , ea 
jam aetate , eum aedilitatem petat ? Ego vero aetatis non 
modo meae , sed multo etiam superioris , et honoris am- 
plissimi puto esse , et accusare improbos , et miseros , 
calamitososque defendere. Et profecto aut hoc remedium 
est aegrotae , ac prope desperatae reip. judiciisque cor- 
ruptis , ac contaminatis paucorum vitio , ac turpitudine, 
homines ad legum defensionem , judiciorumque auctori- 
tatem quam honestissimos , et integerrimos, dfligentissi- 
mosque accedere : aut , si ne hoc quidem prodesse po- 
terit , profecto nulla umquam medicina his tot incommo- 
dis reperietur. Nulla salus reip. major est , quam eos , 

J ui alterum accusant , non minus dc laude , de honore, 
e fama sua , quam illos , qui accusantur, de capite , 
ac fortunis ruis pertimescere. 

XXII. Itaque semper ii diligentissime, laboriosissimeque 
accusarunt , qui seipsos in discrimen existimationis ve- 
nire arbitrati sunt. Quamobrem hoc statuere , judices , 
debetis , Q. Caecilium , dc quo nulla umquam opinio fue- 
rit, nullaque in hoc ipso judicio exspectatio futura sit, 
qui neque , ut ante collectam famam conservet , neque 
uti reliqui temporis spem confirmet, laborat, non nimis 
hanc causam severe, non nimis accurate, non nimis di- 
ligenter acturum : habet enim 'nihil , quod in offensione 
deperdat : ut turpissime , llagitiosissinieque discedat, nihil 
de suis veteribus ornamentis requiret. A nobis multos 
obsides habet populus Rom. quos ut incolumes conserva- 
re , tueri , confirmare , ac recuperare possimus , omni 
ratione erit dimicandum : habet honorem , quem petimus: 
habet spem , quam propositam nobis habemus : habet exi- 

stimationem multo sudore , labore , vigiliisque collectam: 
ut , si in hac causa nostrum officium , ac diligentiam pro* 
baverimus , haec , quae dixi , retinere per populum Rom. 
incolumia , ac salva possimus : si tantulum offensum , ti- 
tubatumque sit , ut ea , quae singulatim , ac diu collecta 
sunt, uno tempore universa perdamus. Quapropter , ju- 
dices , vestrum est deligere , quem existimetis facillime 
posse magnitudinem causae , ac judicii sustinere fide , di- 
ligentia , consilio, auctoritate. Vos si mihi Q. Caecilium 
anteposueritis , ego me dignitate superatum non arbitra- 
bor: populus Rom. ne tara honestam , tam severam, di- 
ligentemque accusationem neque vobis placuisse , neque 
ordini vestro placere arbitretur , providete. 

Quaestio ; An Ciceroni in C. V erre accusando novum 
agendi genus concedendum sit propter insidias ejus , 
id conantis , ut in annum sequentem , ad alium Prae- 
torem , aliosque judices causa produceretur. Postulat 
novum agendi genus Cicero , consiliumque suum copiose 
aperit. Praetor , M. Glabrio ; judices in consilio , le- 
ctissimi Senatores. Habita est in foro anno U. C.683. 
Ciceronis 3y. Hac Oratione Cicero spem fraudis 
Verri praecidit, 

S uod erat optandum maxime , judices , et quod unum 
invidiam vestri ordinis , infamiamque judiciorum se- 
dandam maxime pertinebat ; id non humano consilio , 
sed prope divinitus datum , atque oblatum vobis summo 
reip. tempore videtur. Inveteravit enim jam opinio per- 
niciosa reip. nobisque periculosa , quae non modo Romae, 
sed et apud exteras nationes , omnium sermone percre- 
buit , his judiciis , quae nunc sint , pecuniosum homi- 
nem , quamvis sit nocens , neminem posse damnari. Nunc 
in ipso discrimine ordinis , judiciorumque vestrorum cum 
sint parati , qui concionibus , et legibus hanc invidiam 
senatus inflammare conentur, reus in judicium adductus 
est C. Verres, homo vita, atque factis omnium jam opi- 
nione damnatus: pecuniae magnitudine, sua spe, ac 
praedicatione absolutus. Huic ego causae , judices , cum 
summa voluntate , et exspectatione populi Rom. actor ac- 

cessi , non ut augerem invidiam ordinis , sed ut infamiae 
communi succurrerem. Adduxi enim hominem , in quo 
reconciliare existimationem judiciorum amissam , redire i 
in gratiam cum populo R. satisfacere exteris nationibus i 

? ossctis : depeculatorem aerarii , vexatorem Asiae , atque i 
amphiliae , praedonem juris urbani , labem , atque per* 
niciem provinciae Siciliae. De quo si vos severe , reli- 1 f 
gioseque judicaveritis , auctoritas ea , quae in vobis re» Ij 
manere debet , haerebit : sin istius ingentes divitiae ju» |i 
diciorum religionem , veritatemque perfregerint , ego 1 
hoc tamen assequar, ut judicium potius reip., quam aut l 
reus judicibus , aut accusator reo defuisse videatur. a 

II. Equidem ut de me confitear , judices , cum multae * 
mihi a C. Verre insidiae terra , marique factae sint , i 

quas partim me» diligentia devitarim , partim amicorum : 

studio , officioque repulerim ; numquam tamen neque tan* i 
tum periculum mihi adire visus sum, neque tantopere 5 
pertimui , ut nuuc in ipso judicio. Neque tantum me 
exspectatio accusationis meae , concursusque tantae mul- i 
titudinis , quibus ego rebus vehementissime perturbor , 
commovet , quantum istius insidiae nefariae , quas uno 
tempore mihi , M. Glabrioni praetori , sociis , exteris na* * !; 

lionibus , crdini , nomini denique senatorio facere cona- 
tur : qui ita dictitat , iis esse metuendum , qui , quod 
ipsis solis satis esset , surripuissent : sc tantum rapuisse, 
ut id multis satis esse possit : nihil esse tam sanctum , 
quod non violari , nihil tam munitum , quod non, expu- 
gnari pecunia possit. Quod si , quam audax est ad co* 
nandum , tam esset obscurus in agendo , fortasse aliqua 
in re nos aliquando fefelisset : verum hoc adhuc percom- 
mode cadit , quod cum incredibili ejus audacia singula- 
ris stultitia conjuncta est. Nam ut apertus in corripien- 
dis pecuniis fuit , sic in spe corrumpendi judicii perspw 
cua sua consilia , conalusque omnibus fecit. Semel ait se 
in vita pertimuisse : tum , cum primum reus a me fa- 
ctus sit: quod , cum c provincia recens esset, invidiaque, 
et infamia non recenti , sed vetere , ac diuturna flagra- 
ret , tum ad judicium corrumpendum tempus alienum of- . 
fenderet. Itaque cum ego diem in Siciliam inquirendi 
perexiguam postulavissem , invenit iste , qui sibi in A- 
chaiam biduo breviorem diem postularet: non ut idem 
conficeret diligentia , et industria sua , quod ego meo 

labore , et vigiliis consecuius sum. Etenim ille Achaicus 

. J"?„ U ‘ S10r . nc V ndis >m quidem pervenit : ego Siciliam 
u totam quinquaginta diebus sic obii, ut omnium populo- 
f ’ P r . IV «torumque litteras, injuriasque cognoscerem* 

f “; t tll P ^ 1 ’l piCUUm Cums . esse P° sset > hominem ab isto quae- 
itum esse , non qui reum suum adduceret , sed qui 
p nieura tempus obsideret, 9 . 

I auda .? l ‘ ssinlU3 ’ at< l ue ameutissimus hoc 

" DteI . ,I S lt me lta paratum, atque instructum in 
” !n d lnT Teni - re ’ Ut n ° n modo in auribus vestris , sed 
C 1S °™ nium saa Purta J atque flagitia defixurus sim. 
i 13 c e at ! re n multos esse teslcs audaciae suae : videt 
- 0 e 1 u . lles Romanos , frequentes praeterea cives, atque 
socios , quibus ipse insignes injurias fecerit. Videt etiam 
“ § raTes . fl h amicissimis civitatibus legationes cum 

! Litti I( *1 S a “ c * or R a tihus , ac testimoniis convenisse. Quae 

1 cum ita sint , usque eo de omnibus bonis male existi- 

S Ue , e ° sena f oria judicia perdita, profligataque 
sp rrinv/ 8 Uf ’ U - dictitet, non sine causa 

“ !® * u 5“ uni pecuniae fuisse , quoniam tantum in pecunia 
CX P e . riafur esse * sese, id quod difficillimum 
; 5 tem P us ipsum emisse judicii sui , quo cetera fa* 
^ emere posset: ut, quoniam criminum vim subter- 
3 ' a & 0 mod ° poterat , procellam temporis devitaret. 

* M. od . ff non modo in causa , verum in aliquo honesto 
v p aesidio , aut alicujus eloquentia , aut gratia spem ali- 
quam collocasset , profecto non haec omnia colligeret 
i a q^e aucuparetur , non usque eo despiceret , contemne- 
■t etque ordinem senatorium, ut arbitratu ejus deligeretur 
> ex senatu , qui reus fieret : qui , dum hic quae opus es-, 

2 sent compararet , causam interea ante eum diceret. Qui* 

! bus ego rebus quid iste speret , et quo animum intendat, 

facile perspicio. Quamobrem vero se confidat aliquid per- 
h ficere posse , hoc Glabrione praetore , et hoc consilio , 
'inteliigere non possum. Unum illud inlelligo , quod po- 
lulus -Romanus in rejectione judicum judicavit , ea spe 
■istum fuisse praeditum, ut omnem rationem salutis in 
' pecunia^ poneret ; hoc erepto praesidio, ut nullam sibi 
' rem adjumento fore arbitraretur. , . 

IV. Etenim quod est ingenium tantum ? quae tanta 
1 facultas dicendi , et copia , quae istius vitam , tot vitiis, 
ftagitiisque convictam , jampridem omnium voluntate , ju* 

dicioque damnatam aliqua ex parte possit defendere ? 
Cujus, ut adolescentiae maculas , ignominiasque praeter* 
eam, quaestura, primus gradus honoris, quid aliud 
habet -in se , nisi Cn. Carbonem spoliatum a quaestore 
suo pecunia publica? nudatum , et proditum consulem ? 
desertum exercitum? relictam provinciam ? sortis neces- 
situdinem , religionemque violatam ? Cujus legatio exi- 
lium fuit Asiae totius , et Pamphiliac : quibus in pro- 
vinciis multas domos plurimas urbes , omnia fana de- 
peculatus est , cum iu Cn. Dolabellam scelus suum illud 
pristinum renovavit , et instauravit quaestorium : cum 
eum , cui legatus, et pro quaestore fuisset, ct in invi- 
diam suis maieliciis adduxit , et in ipsis periculis non 
solum deseruit , sed etiam oppugnavit , ac prodidit. Cujus 
praetura urbana aedium sacrarum fuit , publicorumque 
operum depopulatio : simul in jure' dicundo bonorum , 
possessionumque , contra omnium instituta , addictio , et 
condonatio, lam vero omnium vitiorum suorum plurima, 
et maxima constituit monumenta , et indicia in provincia 
Sicilia .• quam iste per triennium ita vexavit , ac perdi- 
dit, ut ea restitui in antiquum statum nullo modo possit: 
vix autem per multos annos , innocentesque praetores ali- 
qua ex parte recreari aliquando posso videatur. Hoc prae- 
tore Siculi neque suas leges , neque nostra senatuscon- 
sulta , neque communia jura tenuerunt.* tantum quisque 
habet in Sicilia , quantum hominis avarissimi , et libidi- 
nosissimi «ut imprudentiam subterfugit , aut satietati su- 
perfuit. 

V. Nulla res per triennium , nisi ad nutum istius , ju- 
dicata est : nulla res tam patria cujusquam , atque avita 
fuit , quae non ab eo imperio istius abjudicaretur. Innu- 
merabiles pecuniae ex aratorum bonis , novo , nefarioque 
instituto coactae : socii fidelissimi in hostium numero exi- 
stimati : cives R. servilem in modum cruciati , et neca- 
ti: homines uocentissimi propter pecunias judicio liberati, 
honestissimi , atque integerrimi absentes rei facti, indi- 
cta causa damnati, et ejecti : portus munitissimi , ma- 
ximae , tutissimaeque urbes piratis , praedonibusque pa- 
tefactae : nautae, militesque Siculorum, socii nostri, 
atque amici fame necati : classes optimae , atque oppor- 
tunissimae oum magna ignominia populi Romani amissae, 
et perditae. Idem iste praetor monumenta antiquissima 

parlini regum locupletissimorum , quae illi ornamento 
urbibus esse voluerunt , partim etiam nostrorum impera- 
torum , ouae victores civitatibus Siculis aut dederunt , 
aut reddiderunt, spoliavit , nudavitque omnia. Neque lioc 
solum in statuis , ornamentisque publicis fecit ; sed etiam 
delubra omnia sanctissimis religionibus consecrata depe- 
culatus est: deum denique nullum Siculis, qui ei paulo 
magis affabre , atque antiquo artificio factus videretur , 
reliquit. !n stupris vero, et ilagitiis nefarias ejus libidi- 
nes commemorare pudore deterreor : simul illorum cala- 
mitatem commemorando augere nolo, quibus liberos , 
eonjugesque suas integras ab istius petulantia conservare 
non licitum est. At enim haec ita commissa sunt ab isto, 
ut non cognita sint ab omnibus. Hominem esse arbitror 
neminem , qui nomen istius audierit , quin facta quoque 
ejus nefaria eomme*morare possit : ut mihi magis timen- 
dum sit , ne multa crimina praetermittere , quam ne qua 
in istum fingere existimer. Neque enim mihi videlnr haec 
multitudo , quae ad audiendum convenit , cognoscere ex 
me causam voluisse ; sed ea , quae scit , mecum reco- 
gnoscere. , 

VI. Quae cum ita sint , iste homo amens , ac perdi- 
tus alia mccum ratione pugnat : non id agit , ut alicujus 
eloquentiam mihi opponat : non gratia , non auctoritate 
oujusquam, nou potentia nititur: simulat bis se rebus 
confidere : sed video , quid agat , neque enim agit oo- 
cultissime ; proponit inania mihi nobilitatis , hoc est , 
hominum arrogantium nomina ; qui non tam me impe- 
diunt, quod nobiles sunt, quam adjuvant, quod noti sunt : 
simulat se eorum praesidio confidere , cum interea aliud 
quiddam jam diu machinetur. Quam spem nunc habeat 
in manibus , et quid moliatur , breviter jam , judices , 
exponam: sed prius, ut ab initio res ab eo constituta sit, 

J uaeso , cognoscite. Primum ut e provincia rediit , re- 
emtio est hujus judicii facta grandi pecunia ; ea mansit 
in conditione, atque pacto usque ad eum finem , dum ju- 
dices rejecti sunt: posteaquam rejectio judicum facta est: 
quod et in sortitione istius spem fortuna populi Romani, 
et in rejiciendis judicibus mea diligentia istorum impu- 
dentiam vicerat, renunciata est tota conductio. Praeclare 
se res habebat .* libelli nominum vestrorum , consiliique 
hujus ia manibus erant omnium; nulla nota , nullus color, 

uullae sordes videbantur his sententiis allini posse: cum 
iste repente ex alacri, atque laeto sic erat ' humilis , 
atque demissus , ut non modo populo Rom. sed etiam sibi 
ipse condemnatus videretur. Ecce autem repente , his die- 
bus paucis , comitiis consularibus factis , eadem illa ve- 
tera consilia pecunia majore repetuntur , eaedemque ve- 
strae famae , fortunisque omnium insidiae per eosdem 
homines comparantur. Quae res primo , judices , perte- 
nui nobis argumento , judicioque patefacta est : post aper- 
to suspicionis introitu ad omnia intima istorum consilia 
sine ullo errore pervenimus. 

VII. Nam ut Hortensius Cos. designatus domum re- 
ducebatur e campo cum maxima frequentia a multitudine, 
iit obviam casu ei multitudini C. Curio , quem ego ho- 
minem honoris potius , quam contumeliae causa nomina- 
tum volo. Etenim ea dicam , quae ille , si commemorari 
noluisset , non tanto in conventu , tam aperte , palamque 
dixisset : quae tamen a me pedeteniim, cauteque dicentur, 
ht et amicitiae nostrae , et dignitatis illius habita ratio 
esse intelligatur. Videt ad ipsum fornicem Fabianum in 
turba Verrem : appellat hominem , et ei voce maxima 
gratulatur : ipsi Hortensio , qui Consul erat factus , pro- 
pinquis , necessariisque ejus , qui tum aderant , verbum 
nullum facit : cum hoc consistit , hunc amplexatur , hunc 
jubet sine cura esse. Renuntio , inquit , tibi , te hodier- 
nis comitiis esse absolutum. Quod cum tam multi homi- 
nes honestissimi audissent , statim ad me defertur : im- 
mo vero , ut quisque me viderat , narrabat. Aliis illud 
indignum , aliis ridiculum videbatur : ridiculum iis , qui 
istius causam in testium fide , in criminum ratione, in 
judicum potestate non in comitiis consularibus positam 
arbitrabantur : indignum his ^ qui altius perspiciebant, 
et hanc gratulationem ad judicium corrumpendum spe- 
ctare arbitrabantur. Etenim sic ratiocinabantur , sic hone- 
stissimi homines inter se , et mecum loquebantur : aperte 
jam ac perspicue nulla esse judicia : qui reus pridie jam 
ipse se condemnatum putabat , is , poste aquam defensor 
ejus Consul est factus , absolvitur. Quid igitur? quod 
tota Sicilia , quod omnes Siculi , omnes negotiatores , 
omnes publicae , privataeque litterae Romae sunt , nihil 
ne id valebit? Nihil, invito Consule designato. Quid ju- 
dices ? non crimina , non testes , non existimationem po- 

puli Romani sequentur ? Non : omnia in unius potestate, 
ac moderatione vertentur. Vere loquar , judices : vehe- 
menter me haec res commovebat. Optimus enim quisque 
ita loqqcbatur: iste quidem tibi eripietur : sed nos non te- 
nebimus judicia diutius : etenim quis poterit , Verre abso- 
luto , de transferendis judiciis recusare ? Erat omni- 
bus molestum : neque eos tam istius hominis perditi subi- 
ta laetitia , quam hominis amplissimi nova gratulatio com- 
movebat. Cupiebam dissimulare , me id moleste ferje : 
cupiebam animi dolorem vultu legere , et taciturnitate 
oelare. 

VIII. Ecce autem illis ipsis diebus, cum Praetores desi- 
gnati sortirentur, et M.Metello obtigisset, ut is de pecuniis 
repetundis quaereret: nuntiatur mihi, tantam isti gratulatio- 
nem esse factam , ut is quoque domum pueros mitteret* qui 
uxori suae nuntiarent. Sane ne haec quidem res mihi place- 
bat: neque tamen quid tantopere in hac sorte metuendum 
mibi esset, intelligebam. Unum illud ex hominibus certis, 
ex quibus omnia comperi , reperiebam , fiscos complures 
cum pecunia Siciliensi a quodam senatore ad equitem Ro- 
manum esse translatos : ex his quasi x fiscos ad senate- 
rem illum relictos esse comitiorum meorum nomine : di- 
visores omnium tribuum noctu ad istum vocatos. Ex qui- 
bus quidam , qui se omnia mea causa debere arbitraba- 
tur , eadem illa nocte ad me venit : demonstrat , qua 
iste oratione usus esset : commemorasse istum , quam li- 
bcralitcr eos tractasset etiam antea , cum ipse praeturam 
petisset , et proximis Consularibus , Praetori isque. comi- 
tiis : deinde continuo esse pollicitum , quantam vellent 
pecuniam , si me aedilitate dejecissent. Ilie alios negasse 
se audere, alios respondisse, non putare id perfici posse : 
inventum tamen esse fortem amicum , ex eadem familia 

' Q- Verrem, Romilia, ex optima divisorum disciplina, patris 
istius discipulum , atque amicum, qui h-s quingentis mil- 
libus depositis , id se perfecturum polliceretur: et fuisse 
tamen nonnullos , qui se una facturos esse dicerent : quae 
cum ita essent , sane benevolo animo me , ut magnopere 
caverem, praemonebat. 

IX. Sollicitabar rebus maximis uno , atque eo perexi- 
guo tempore. Urgebant comitia : et liis ipsis oppugnabar 
grandi pecunia. Instabat judicium : ei quoque negotio fisci 
Sicilienses minabantur. Agere, quae ad judicium perii- 

Cicer. Orat. - 5 

ucbant libere comitiorum metu deterrebar : petitioni toto 
animo servire propter judicium non licebat. Minari deni* 
que divisoribus ratio non erat , propterea quod cos intel- 
ligere videbam , me boc judicio districtum , atque obii* 
gatum futurum. Atque boc ipso tempore Siculis denun- 
tiatum esse audio primum ab Hortensio, domum ad illum 
ut venirent : Siculos in eo sane liberos fuisse , quum , 
quamobrem arcesserentur , intelligerent , non venisse. In- 
terea comitia nostra , quorum iste se , ut ceterorum hoc 
anno comitiorum , dominum esse arbitrabatur , haberi 
coepta sunt. Cursare iste homo potens cum lilio blando , 
ct gratioso circum tribus : paternos amicos , hoc est , di- 
visores , appellare omnes , et convenire. Quod cum esset 
intellectum , et animadversum , fecit animo libentissimo 
Populus Romanus ut , cujus divitiae me de fide deducere 
non potuissent , ne ejusdem pecuniae de bonorc dejice» 
rent. Posteaquam illa petitionis magna cura liberatus sum, 
animo coepi multo magis vacuo , ac soluto nihil aliud , 
nisi de judicio agere , et cogitare. Reperio , judices , 
haec ab istis consilia inita , et constituta , ut quacumque 
opus esset ratione res ita duceretur , ut apud M. Metel- 
lum praetorem causa diceretur : in eo esse haec comrao* 
da: primum M. Metellum, amicissimum: deinde Hor- 
tensium Consulem non solum , sed etiam Q. Metellum : 
qui quam isti sit amicus , attendite. Dedit enim praero- 
gativam suae voluntatis ejusmodi , ut isti pro praeroga» 
tivis eam reddidisse videatur. An me taciturum tantis de 
rebus existimavistis ? et in tanto reip. existimationisque 
tneac periculo cuiquam consulturum potius, quam officio, 
ct dignitati meae ? Arcessit alter consul designatus Sicu- 
los : veniunt nonnulli , propterea quod L. Metellus esset 
praetor in Sicilia : cura iis ita loquitur : se consulem es- 
se , fratrem suum alterum Siciliam provinciam obtinere, 
alterum esse quaesiturum de pecuniis repetundis : Verri 
ne noceri possit, multis rationibus esse provisum. 

X. Quid est , quaeso , Metelle , judicium corrumpere’, 
si boc non est ? testes , praesertim Siculos , timidos ho- 
mines, et afflictos , non solum auctoritate deterrere , sed 
etiam consulari metu , et duorum Praetorum potestate ? 
Quid faceres pro homine innocente , et propinquo , cum 
propter hominem perditissimum, atque alienissimum dc 
officio , ac dignitate decedis , ct committis , ut , quod ille 

dictitat , alicui , qui te ignorat , verum esse videatur ? 
Nam hoc Verrem dicere ajebant , te non fato , ut cete- 
ros ex vestra familia, sed opera sua consulem factum. 
Duo igitur Coss. et Quaesitor eruat ex illius voluntate. 
Non solum effugiemus , inquit , hominem in quaerendo 
nimium diligentem , nimium servientem populi existima- 
tioni , M. Glabrionem. Accedet nobis etiam Illud : judex 
est M. Caesonius , collega nostri accusatoris , homo in 
rebus judicandis spectatus , et cognitus , quem minime 
expediat esse in eo consilio , quod conemur aliqua ratio- 
ne corrumpere : propterea quod jam antea , cum judex 
in luniano consilio fuisset , turpissimum illud facinus non 
solum graviter tulit , sed etiam in medium protulit: hunc 
judicem ex Kal. Ian. non habebimus. Qu. Manlium , et 
Qu. Cornificium , duos severissimos , atque integerrimos 
judices , quod trib. pleb. tura erunt , judices non habeba- 
mus. P. Sulpicius , judex tristis , et integer , magistra- 
tum ineat necesse est Nonis Decembribus. M. Crepereius 
ex acerrima illa equestri familia, ct disciplina; L. Cas- 
sius ex familia tum ad ceteras res , tum ad judicandum 
severissima ; Cn. Tremellius , homo summa religione, et 
diligenlia : tres hi homines veteres tribuni militares sint 
designati: ex Kal. Ianuar. -non judicabunt. Subsortiemur 
etiam in M. Metelli locum , quoniam is huic ipsi quae- 
stioni praefuturus est. Ita secundum Kalendas Ianuar. et 
Praetore , et prope toto consilio commutato , magnas ac- 
cusatoris minas , magnamque judicii expectationem ad no- 
strum arbitrium , libidinemque eludemus. Nonae sunt ho- 
die- Sextiles: hora nona convenire coepistis: hunc diem jam 
ne numerant quidem. Decem dies sunt ante ludos votivos, 

} [Uos Cn. Pompeius facturus est: hi 'ludi dies quindecim au- 
erent : deinde continuo Romani consequcntur. Ita prope 
xii. diebus interpositis , tum denique se ad ea , quae a 
nobis dicta erunt , responsuros esse arbitrantur : dein- 
de se ducturos et dicendo , et excusando , facile ad ludos 
Victoriae. Cura bis plebejos esse conjuqctos : secundum 

? uos aut nulli , aut pauci dies ad agendum futuri sunt, 
th defessa , ac refrigerata accusatione , rem integram 
ad M. Metellum praetorem esse venturam : quem ego 
hominem , si ejus fidei diffisus essem , judicem non reti- 
nuissem. Nunc tomen eo animosum, ut eo judice, quam 
Praetore , hanc rem transigi malim : ct jurato suam , 
quam injurato aliorum tabellas committere. 

XI. Non ego , judices , jam vos consulo , quid mihi 
faciendum putetis : id enim consilii mihi profecto taciti 
dabitis , quod egomet mihi necessario capiendum intelli- 
go. Si utar ad dicendum meo legitimo tempore , mei 
laboris, industriae, diligentiaeque capiam fructum: ct 
accusatione perficiam , ut nemo unquam post hominum 
memoriam paratior, Tigilantior, compositior ad judicium 
venisse videatur. Sed in hac laude industriae meae reus 
ne elabatur , summum periculum est. Quid est igitur , 
quod fieri possit ? non obscurum , opinor, neque abscon- 
ditum. Fructum istum laudis , qui e* perpetua oratione 
percipi potuit, in alia tempora reservemus : nunc ho- 
minem tabulis , testibus , privatis , publicisque litteris 
auctoritatibusque accusemus. Res omnis mihi tecum e- 
rit , Hortensi. Dicam aperte. Si te mecum dicendo , ac 
diluendis criminibus in hac causa contendere putarem , 
ego quoque in accusando , atque in explicandis crimini- 
bus operam consumerem : nunc , quoniam pugnare contra 
me instituisti , non tam ex tua natura , quam ex istius 
tempore , et causa malitiose , necesse est istiusmodi ra- 
tioni aliquo consilio obsistere. Tua ratio est , ut secun- 
dum binos ludos milii respondere incipias : mea , ut ante 
primos ludos comperendinem. Ita fiet , ut tua ista ratio 
existimetur astuta : meum boc consilium necessarium. 

XII. Verum illud, quod institueram dicere, mihi rem te- 
cum esse , hujusmodi est. Ego cum hanc causam Sicu- 
lorum rogatu recepissem , idque mihi amplum , et prae- 
clarum existimassem , eos velle meae fidei , diligentiac- 

?[ue periculum facere , qui innocentiae , abstinentiaeque 
ecissent : tum , suscepto negotio , mqjus mihi quiddam 
proposui , in quo meam in rempublicam voluntatem popu- 
lus Romanus perspicere posset. Nam illud mihi nequaquam 
dignum industria , conatuque meo videbatur , istum a me 
in judicium jam omnium judicio condemnatum vocari , 
nisi ista tua intolerabilis potentia, et ea cupiditas, qua 
per llosce annos in quibusdam judiciis usus es, etiam in 
istius hominis desperati causa interponeretur.. Nunc vero, 
quoniam haec te omnis dominatio , regnumque judicio- 
rum tantopere delectat ; et sunt homines , quos libidinis, 
infamiaeque suae neque pudeat, neque taedeat , qui quasi 
de industria in odium, offensionemque populi Romani ir- 
ruere videantur ; hoc me profiteor suscepisse , magnum 

fortasse onus, et mihi periculosum, verum tamen dignum, 
in quo omnes nervos aetatis ; industriaeqne meae conten- 
derem. Quoniam ' totus ordo, paucorum improbitate, et 
audacia premitur , et urgetur infamia judiciorum ; pro- 
fiteor huic generi hominum me inimicum , accusatorem 
odiosum , assiduum , acerbum adversarium. Hoc milii su- 
mo , hoc mihi deposco , quod agam in magistratu, quod 
agam ex eo loco, ex quo me populus Romanus ex K.al. 
lau. secum agere de repub. aede hominibus improbis vo- 
luit: hoc munus AEdilitatis meae populo Romano amplis- 
simum , pulcherrimumque polliceor : moneo , praedico , 
ante denuntio , qui aut deponere , aut recipere , aut ac- 
cipere , aut polliceri , aut sequestres, aut interpretes cop* 
rumpendi judicii solent esse, quique ad hanc rem aut po- 
tentiam, aut imprudentiam suam professi sunt, abstineant 
in hoc judicio manus , animosque ab boc scelere nefe io. 

XIII. Erit tum Consul Hortensius cum sqmmo imperio, 
et potestate ; ego autem AEdilis, hoc est, paullo amplius, 
quam privatus : tamen haec hujusmodi res est, quam me 
acturum esse polliceor, ita populo Romano grata , atque 
jucunda, ut ipse Cos. in hac causa prae me minus etiam, 
si fieri possit , quam privatus esse videatur. Omnia non 
modo commemorabuntur , sed etiam, expositis cerlis re- 
bus , agentur , quae inter decem annos , posteaquam ju- 
dicia ad Senatum translata sunt, in rebus judicandis nefa- 
rie , fiagitioseque facta sunt. Cognoscet ex me populus 
Rotn. quid sit, quamohrem, cura equester ordo judicaret, 
annos prope quinquaginta continuos , nullo judice equite 
R. judicante, ne tenuissima quidem suspicio acceptae pe- 
cuniae ob rem judicandam constituta sit *. quid sit, quod 
judiciis ad senatorium ordinem translatis , sublataque po- 
puli Rom. in unumquemque nostrum potestate, Q. -Cali- 
dius damnatus dixerit, minoris hs. tricies praetorium ho- 
minem honeste non posse damnari : quid sit , quod , P. 
Septimio Senatore damnato , Q. Hortensio Praetore de 
pecuniis repetundis , Iis aestimata sit eo nomine , quod 
ille oh rem judicandam pecuniam accepisset; quod in C. 
Herennio , quod in C. Popillio , Senatoribus , qui ambo 
peculatus damnati sunt; quod in M« Attilio, qui de ma- 
jestate damnatus est , hoc planum factum est, eos pecu- 
niam ob rem judicandam accepisse : quod inventi sint 
Senatores , qui , C» Verre praet. urbano sortiente , exi- 

rent in eum reum , quem incognita causa condemnarent: 
quod inventus est Senator, qui cum judex esset , in eodem 
judicio et ab reo pecuniam acciperet , quam judicibus di- 
videret , et ab accusatore , ut reum damnaret. Iam vero 
quomodo illam labem , ignominiam , calamitatemque to- 
tius ordinis conquerar? iioc factum esse in hac civitate, 
cum Senatorius ordo judicaret , ut discoloribus signis ju- 
ratorum hominum sententiae notarentur ? Haec omnia me 
diligenter , severeque acturum esse polliceor. 

XIV. Quo me tandem animo fore putatis , si quid in 
hoc ipso judicio intellexero simili aliqua ratione esse vio- 
latum, atque commissum? Quum praesertim planum face- 
re multis testibus possim , C. Verrem in Sicilia multis 
audientibus saepe dixisse : se habere hominem potentem , 
cujus fiducia provinciam spoliaret: neque sibi soli pecu- 
niam quaerere , sed ita triennium illud Praeturae Sici- 
liensis distributum habere , ut secum praeclare agi dice- 
ret , si unius anni quaestum in rem suam converteret ,* 
alterum patronis , et defensoribus suis traderet , tertium 
illum uberrimum , quaesluosissitnumque annum totum ju- 
dicibus reservaret. Ex quo mihi venit in mentem illud 
dicere, quod apud M. Glabrionem nuper cum in rejicien- 
dis judicibus commemorassem, intellexi, vehementer po- 
pulum Rom. commoveri : me arbitrari , fore , uti natio- 
nes exterae legatos ad populum Rom. mitterent , ut lex 
de pecuniis repetundis , judiciumque tolleretur. Si enim 
judicia nulla sint , hintum unumquemque ablaturum pu- 
tant , quantum sibi , ac liberis suis satis esse arbitraren- 
tur ; nunc , quod ejusmodi judicia sint , tantum unum- 
quemque auferre , quantum sibi , patronis, advocatis , prae- 
toribus, judicibus satis luturum sit : hoc profecto infini- 
tum esse : se avarissimi hominis cupiditati satisfacere posse, 
nocentissimao victoriae non posse. 0 commemoranda ju- 
dicia , pracclaramque existimationem nostri ordinis ; cum 
socii populi Rom. judicia de pecuniis repetundis fieri no- 
lunt , quae a majoribus nostris sociorum causa comparata 
sunt ! An iste unquam de se bonam spem habuisset , nisi 
de vobis malam opinionem animo imbibisset ? Quo majore 
etiam , si fieri potest , apud vos odio esse debet , quam 
est apud populum Romanum , cum in avaritia , scelere, 
perjurio vos sui similes esse arbitretur. 

XV. Cui loco , per deos immortales , judices , consu- 

lite , ac providete : moneo , praedicoque id , qnod intelli- 
go tempus opportunissimum vobis hoc divinitus datum es- 
se , ut odio , invidia , infamia , turpitudine totum ordi- 
nem liberetis. Nulla in judiciis severitas , nulla religio , • 
nulla denique jam existimantur esse judicia. Itaque a pa- 
pulo Romano contemnimur , despicimur , gravi , diutur- 
naque jam flagramus infamia. Neque enim ullam aliam 
ob causam populus Romanus tribunitiam potestatem tanto 
studio requisivit : quam cum poscebat , verbo illam po- 
scere videbatur , re vera judicia poscebat. Neque hoc Q. 
Catulum , hominem sapientissimum , atque amplissimum 
fugit , qui, Cn. Pompeio , viro fortissimo, et clarissimo, 
de trihunitia potestate referente , cum esset sententiam 
rogatus , hoc initio est summa cum auctoritate usus : Pa- 
tres conscriptos judicia male , et jlagitiose tueri : quod 
si in rebus judicandis populi Romani existimationi satis - 
facere voluissent , non tantopere homines fuisse tribuni- 
tiam potestatem desideraturos. Ipse denique Cn. Pompeius, 
cum primum concionem ad urbem Cos. designatus habuit: 
ubi id , quod maxime exspectari videbatur , oBtendit , se 
tribunitiam potestatem restituturum , factus est in eo stre- 
pitus, et grata concionis admurmuratio. Idem in eadem 
concione cum dixisset , populatas vexatasque esse pro- 
vincias : judicia autem turpia , et Jlagiliosa jieri.' ei rei 
se providere , ac consulere velle : tum vero non stre- 
pitu, sed maximo clamore suam populus Romanus signi- 
ficavit voluntatem. : „ 

XVI. Nunc autem homines in speculis sunt : observant, 
quemadmodum sese unusquisque vestrum gerat in retinen- 
da religione , conservandisque legibus : vident adhuc post 
legem tribunitiam unum Senatorem vel tenuissimum esse 
damnatum: quod tametsi non reprehendunt, tamen ma- 
gnopere quod laudent , non habent. Nulla est enim laus, 
ibi esse integrum , ubi nemo est , qui aut possit , aut co- 
netur corrumpere. Hoc est judicium , in quo vos de reo, 
populus Romanus de vobis judicabit. Iu hoc homine sta- 
tuetur, possit ne, Senatoribus judicantibus, homo nocen- 
tissimus, pecuniosissimusque damnari. Deinde est hujus- 
modi reus , in quo nihil sit , praeter summa pecca- 
ta , maxirnamque pecuniam ; ut , si liberatus sit , nulla 
alia suspicio, nisi ea , quae turpissima est , residere pos- 
sit ; non gratia , non cognatione , non aliis rectef factis 



i<4 ACT. I. IN VERREM 

non denique aliquo mediocri Titio tot , tantaque ejus vitia' 
sublevata esse existimabuntur. Postremo ego causam sic 
agam , judices, ejusmodi res, ita notas , ita testatas , ita 
magnas , ita manifestas proferam , ut nemo a vobis , ut 
-istum absolvatis , per gratiam conetur contendere. Habeo 
autem certam viam , atque rationem , qua omnes iliorum 
conatus investigare , et consequi possim. Ita res a me 
agetur , ut in eorum consiliis omnibus non modo aures 
•hominum , sed etiam oculi populi Romani interesse videan- 
tur. Vos aliquot jam per annos conceptam buic ordini 
turpitudinem, atque infamiam delere , ac tollere potestis. 
Constat inter omnes , post haec constituta judicia , quibus 
nunc utimur , nullum hoc splendore , atque hac dignitate 
consilium fuisse. Hic si quid erit oifensum , omnes homi- 
nes non jam ex eodem ordine alios magis idoneos , quod 
fieri non potest , sed alium omnino ordinem ad res judi- 
candas quaerendum arbitrabuntur. 

XVII. Quapropter primum ab diis immortalibus , quod 
sperare mihi videor , boc idem , judices , peto , ut in hoc 
judicio nemo improbus , praeter eum , qui jampridem in- 
ventus est, reperiatur : deinde, si plures improbi fuerint, 
hoc vobis , boc populo Romano, judices, confirmo , vitam 
meherculo mihi prius , quam vim , perseverantiamque ad 
illorum improbitatem persequendam defuturam. Verum 
quod ego laboribus , periculis , inimicitiisque meis tum , 
cum admissum erit, dedecus, severe me persequturum esse 
polliceor , id no accidat , tu tua sapientia , auctoritate , 
diligentia , M\ Glabrio , potes providere. Suscipe causam 
judiciorum : suscipe causam severitatis , integritatis, fidei, 
religionis : suscipe causam Senatus , ut is boc judicio pro- 
batus , cum populo Romano et in* laude, et in gratia esse 
possit. Cogita , qui sis , quo loco sis , quid dare populo 
Romano , quid reddere majoribus tuis debeas: fac tibi 
paternae legis Aciliae veniat in mentem , qua lege po- 
pulus Romanus de pecuniis repetundis optimis judiciis, se- 
verissimisque judicibus usus est. Circumstant te summae 
auctoritates , qusie te oblivisci laudis domesticae non si- 
nant : quae te dies , noctesque commoneant , fortissimum 
libi patrem-, sapientissimum avum, gravissimum socerum 
fuisse. Quare si Glabrionis patris vim, etacrimoniam ceperis 
ad resistendum hominibus audacissimis ; si avi Scaevolae 
prudentiam ad prospiciendas insidias , quae tuae atque 

horum famao comparantur ; si soceri Scauri constantiam , 
ut ne quis te de vera, et certa possit sententia demove- 
re : intelliget populus Romanus , integerrimo , atque ho- 
nestissimo Praetore , delectoque consilio , nocenti reo ma- 
gnitudinem pecuniae plus habuisse momenti ad suspicio- 
nem criminis , quam ad rationem salutis. 

XYIII. Mihi certum est, non committere , ut in hac cau- 
sa Praetor nobis consiliumque mutetur. Non patiar rem 
in id tempus adduci , ut Siculi , quos adhuc servi desi- 
gnatorum Co6s. non moverunt , cum eos novo exemplo 
universo arcesserent , eos tum lictores consutum voceat: 
ut homines miseri , antea socii , atque amici populi Ro- 
mani , nunc servi , ac supplices , non modo jus suum , 
fortunasque omnes eorum imperio aini tlanl , verum etiam 
deplorandi juris sui potestatem nou habeant. Non sinam 
profecto , causa a me perorata, xl. diebus interpositis, 
tum nobis denique respondeant , cum accusatio nostra ia 
oblivionem diuturnitate adducta sit : non committam , ut 
tum res judicetur , cum haec frequentia totius Italiae Ro- 
ma discesserit , quae convenit uno tempore undique , co- 
mitiorum , judiciorum , censendique causa. Hujus judicii 
et laudis fructuuj , et offensionis periculum vestrum : la- 
borem , sollicitudinemque nostram : scientiam , quid aga- 
tur , memoriamque , quid a quoque dictam sit , omnium 
puto esse oportere. Faciam hoc nou novum , sed ab iis, 
qui nunc principes nostrae civitatis sunt , ante factam , 
ut testibus utar statim : illud a me novum , judices , co- 
gnoscetis , quod ita testes constituam , ut crimen totum 
explicem : ubi id interrogando , argumentis , atque ora- 
tione Rrrnavera , tum testes ad crimen accommodem : ut 
nihil inter illam usitatam accusationem , atque hanc no- 
vam intersit, nisi quod in illa tunc , cum omnia dicta 
sunt , testes dantur , hic ia singulas res dabuntur : ut 
illis quoque eadem interrogandi facultas, argumentandi , 
dicendique sit. Si quis erit , qui perpetuam orationem, 
accusationemque desideret, altera actione audiet: nunc 
id , quod facimus ( ea ratione facimus , ut malitiae illo- 
rum consilio nostro occuramus ) necessario fieri intelligat. 
Haec primas actionis erit accusatio. Dicimus , C.- Ver- 
rem, cum multa libidinose , multa crudeliter ia cives 
Romanos , atque in socios , multa in deos , hominesque 
nefarie fecerit , tum praeterea quadringenties sestertium. 

ex Sicilia contra leges abstulisse. Hoc testibus, hoc ta- 
bulis, privatis, publicisquc auctoritatibus ita vobis pla- 
num laciemus, ut boc statuatis , etiamsi spatium ad di- 
cendum nostro commodo , vacuosque dies habuissemus , 
tamen oratione longa nihil opus fuisse. 

est in foro , anno U. C. 68 7. Ciceronis 4 t • eventu 
prospero : nam cura Mithridatici belli , mullo majore , 
quam Lucullus habuerat , imperio, Pompejo demandata . 

I. Quamquam mihi semper frequens conspectus vester multo 
jucundissimus , hic autem locus ad agendum amplissimus, 
ad dicendum ornatissimus est visus , Quirites ; tamen hoc 
aditu laudis , qui semper optimo cuique maxime patuit , 
non mea me voluntas , sed meae vitae rationes ab ineun- 
te aetate susceptae prohibuerunt. Nam , cum antea per 
aetatem nondum hujus auctoritatem loci attingere aude- 

rem , statueremque , nihil huc, nisi perfectum ingenio , 
eleboratum industria afferri oportere , omne meum tem- 
pus amicorum temporibus transmittendum putavi. Ita neque 
hic locus vacuus unquam fuit ab iis, qui vestram cau- 
sam defenderent ; et meus labor in privatorum periculis 
caste integreque versatus , ex vestro judicio fructum est 
amplissimum consecutus. Nam quum propter dilationem co- 
mitiorum ter praetor primus centuriis cunctis renunciatus 
sum , facile intellexi , Quirites , et quid de me judica- 
retis , et quid aliis praescriberetis. Nunc quum ct aucto- 
ritatis in me tantum sit, quantum vos honoribus man- 
dandis esse voluistis ; ct ad agendum facultatis tantum v 
quantum homini vigilanti ex forensi usu prope quotidia- 
na dicendi exercitatio potuit afferre : certe , et si quid 
auctoritatis in me est , ea apud eos utar , qui eam mihi 
dederunt; et si quid etiam dicendo consequi possum, iis 
ostendam potissimum , qui ei quoque .rei fructum suo ju- 
dicio tribuendum esse censuerunt. Atque illud in primis 
mihi laetandum jure esse video , quod in hac insolita mi- 
hi ex hoc loco ratione dicendi , causa talis oblata est , 
in qua oratio deesse nemini potest. Dicendum est enim 
de Cn. Pompeii singulari eximiaque virtute : hujus autem 
orationis difficilius est exitum , quam principium inveni- 
re : ita mihi non tam copia , quam modus in dicendo quae- 
rendus est. 

II. Atque , ut inde oratio mea proficiscatur , unde haec 
omnis causa ducitur : bellum grave et periculosum ve- 
stris vectigalibus atque sociis a duobus potentissimis re- 
gibus infertur , Mithridate et Tigrane : quorum alter re- 
lictus, alter lacessitus occasionem sibi ad occupandam 
Asiam oblatam esse arbitratur. Equitibus Romanis hone- 
stissimis viris afferuntur ex Asia quotidie litterae , quo- 
rum magnae res aguntur in vestris vectigalibus exercen- 
dis occupatae : qui ad me pro necessitudine , quae mihi 
est cum illo ordine, causam reipublicae, periculaque 
rerum suarum detulerunt : Bithyniae , quae nunc vestra 
provincia est , vicos exustos esse complures : regnum Ario- 
barzanis , quod finitimum est vestris vectigalibus , totum 
esse in hostium potestate : Lucullum , magnis rebus ge- 
stis , ab eo bello discedere : huic qui successerit , non 
satis esse paratum ad tantum bellum administrandum : 
unum ab omnibus sociis , et civibus ad id bellum impe- 

ratorcm deposci, atque expeti : eumdem Iiunc unum ab 
bostibus metui , praeterea neminem. 

III. Causa quae sit, videtis: nunc quid agendum sit, 
-considerate. Primum mihi videtur de genere belli, deinde 
demagnitudine , tum de imperatore deligendo esse dicen- 
dum. Genus est belli ejusmodi, quod maxime vestros animos 
excitare, atque inflammare ad persequendi studium debeat. 
Agitur enim populi Romani gloria, quae vobis a majoribus 
cum magna in rebus omnibus, tuin summa in re militari 
tradita est: agitur salus sociorum , atque amicorum , pro 
qua multa majores vestri magna, et gravia bella gesse- 

„ runt : aguntur certissima populi Romani vectigalia , et 
maxima : quibus amissis et pacis ornamenta , et subsidia 
bdlli requiretis : aguntur bona multorum civium , quibus 
est a vobis , et ipsorum , et reipublicae causa consulen- 
dum. Et quoniam semper appetentes gloriae praeter ce- 
teras gentes , atque avidi laudis fuistis , delenda vobis 
est itla macula , Mithridatico bello superiore suscepta : 
quae penitus jam insedit, atque inveteravit in populi Ro- 
mani nomine : quod is , qui uno die , tota Asia , tot in 
civitatibus, uno nuncio, atque una litterarum significa- 
tione cives Romanos necandos , trucidandosque denota- 
vit , non modo adhuc poonam nullam suo dignam scelere 
suscepit , sed ab illo temere annum jam tertium et vi- 
cesimum regnat : et ita regnat , ut se non Ponto, neque 
■Cappadociae latebris occultare velit , sed emergere e pa- 
trio regno , atque in vestris vectigalibus , hoc est , in 
Asiae luce versari. Etenim adhuc ita vestri cum illo re- 
ge contenderunt imperatores, ut ab illo insignia victo- 
riae , non victoriam reportarent. Triumphavit L. Sulla, 
triumphavit L. Muracna de Mithridate , duo fortissimi 
vir i, et summi imperatores: sed ita triumpharunt, ut ille 
pulsus, superatusque regnaret. Verumlamen illis impera- 
toribus laus est tribuenda , quod egerunt: venia danda, 
quod reliquerunt : propterea quod ab eo bello Sullam in 
Italiam respublica, Muraenam Sulla revocavit. 

IV. Mithridates autem omne reliquum tempus non ad 
oblivionem veteris belli , sed ad comparationem novi con- 
tulit : qui posteaquam maximas aedificasset , ornassetque 
classes ; exercitusque permagnos, quibuscumque ex gen- 
tibus potuisset , comparasset ; et se Bosporanis , finitimis 
suis , bellum inferre simulassct , usque in Hispaniam le- 

gatos Ecbatanis misit ad eos duces, quibuscum tum bel- 
lum gerebamus: ut, cum duobus in locis disjunctissimis, 
maximeque diversis, uno consilio, a binis hostium copiis 
bellum terra, marique gereretur, vos ancipiti contentione 
districti de imperio dimicaretis. Sed tamen alterius partis 
periculum, (Sertorianae , atque Hispaniensis), quae multo 
plus firmamenti , ac roboris habebat, Cn. Pompeii divi- 
no consilio , ac singulari virtute depulsum est : in altera 
parte ita res a L. Lucullo , summo viro , est administra- 
ta , ut initia illa gestarum rerum magna, atque praecla- 
ra, non felicitati ejus , sed virtuti : haec autem extrema, 
quae nuper acciderunt , non culpae , sed fortunae tri- 
buenda osse videantur. Sed de Lucullo dicam alio loco , 
et ita dicam , Quirites , ut neque vera laus ei detracta 
oratione nostra , neque falsa afficta esse videatur : de ve^ 
stri imperii dignitate, atque gloria , quoniam is est exor- 
sus orationis meae , videte , quem vobis animum susci- 
piendum putetis. 

V. Maiores vestri saepe , mercatoribus ac naviculariis 
injuriosius tractatis , bella gcsserunl : vos , tot civium Ro- 
manorum millibus uno nuncio atque uno tempore neca- 
tis , quo tandem animo esse debetis? Legati quod erant 
appellati superbius, Corinthum patres vestri totius Grae- 
«iae lumen extinctum esse voluerunt: vos cum Regem 
inultum esse patiemini , qui Legatum populi Romani con- 
sularem vinculis , ac verberibus , atque omni supplicio 
excruciatum necavit ? Illi libertatem civium Romanorum 
imminutam non tulerunt : vos vitam ereptam negligetis ? 
Ius legationis verbo violatum illi persecuti sunt : vos Le- 
gatum populi Romani omni supplicio interfectum inultum 
relinquetis ? Videte , ne , ut illis pulcherrimum luit tan- 
tam vobis imperii gloriam relinquere : sic vobis turpissi- 
mum sit id , quod accepistis , tueri , et conservare non 
posse. Quid , quod salus sociorum summum in periculum, 
nc discrimen vocatur ? Regno expulsus est Ariobarzanes 
Rex, socius populi Romani, atque amicus : imminent duo 
Reges toti Asiae , non solum vobis inimicissimi , sed 
etiam vestris sociis , atque amicis : civitates autem omnes, 
cuncta Asia , atque Graecia vestrum auxilium exspectare 
propter periculi magnitudinem coguntur : imperatorem a 
vobis certum deposcere , cum praesertim vos alium mi- 
seritis , neque audent , ueque id se facere summo sine 

periculo posse arbitrantur. Vident , et sentiunt hoc idem, 
quod vos , unum virum esse , in quo summa sint omnia, 
et eum prope esse ( quo etiam carent aegrius ) cujus ad- 
ventu ipso , atque nomine , tametsi ille ad maritimum 
bellum venerit, tamen impetus hostium repressos esse in- 
telligunt, ac retardatos. Hi vos, quoniam libere loqui 
non licet , tacite rogant , ut se quoque , sicut ceterarum 
provinciarum socios , dignos existimetis , quorum salutem 
tali viro commendetis : atque hoc etiam magis , quam 
ceteros ; quod ejusmodi in provinciam homines cum im- 
perio mittimus , ut , etiam si ah hoste defendant , tamen 
ipsorum adventus in urbes sociorum non multum ab ho- 
stili expugnatione differant. Hunc audiebant antea , nunc 
praesentem vident , tanta temperantia , tanta mansuetu- 
dine , tanta humanitate ; ut ii beatissimi esse videantur, 
apud quos ille diutissime commoratur. 

VI. Quare si propter socios nulla ipsi injuria lacessiti 
majores nostri cum Antiocho , cum Philippo , cum Aeto- 
lis , cum Poenis hella gesserunt : quanto vos studio con- 
venit, injuriis provocatos, sociorum salutem una cum im- 
perii vestri dignitate defendere , praesertim cum de ve- 
stris maximis vectigalibus agatur ? Nam ceterarum pro- 
vinciarum vectigalia , Quirites , tanta sunt , ut iis ad 
ipsas provincias lutandas vix contenti esse possimus : A- 
sia vero tam opima est , ac fertilis , ut et ubertate agro- 
lum , et varietate fructuum , et magnitudine pastionis , 
et multitudine earum rerum , quae exportantur , facile 
omnibus terris antecellat. Itaque haec vobis provincia , 
Quirites , si ad belli utilitatem , et pacis dignitatem re- 
tinere vultis , non modo a calamitate , sed etiam a metu 
calamitatis est defendenda : nam ceteris in rebus , cum 
venit calamitas , tum detrimentum accipitur : at in ve- 
ctigalibus non solum adventus mali, sed etiam metus ipse 
affert calamitatem : nam cum hostium copiae non longo 
absunt , etiam si irruptio facta nulla sit , tamen pecora 
relinquuntur , agricultura deseritur , mercatorum naviga- 
tio conquiescit: ita neque ex portu, neque ex decumis, 
neque ex scriptura vectigal conservari potest : quare saepe 
totms anni fructus uuo r-umore periculi , atque uno belli 
terrore amittitur. Quo taudem animo esse existimatis aut; 
eos , qui vectigalia nobis pensitant , aut eos , qui exer- 
ceat , atque exigunt ; cum duo Reges cum maximis co- 

piis prope adsint ? cum una excursio equitatus perbrevi 
tempore totius anni vectigal auferre possit ? cum publi- 
cani familias maximas , quas in salinis habent , quas in 
agris , quas in portubus , atque custodiis , magno pericu- 
lo se habere arbitrentur ? Putatifc ne vos illis rebus frui 
posse , nisi eos , qui vobis fructui sunt , conservaretis , 
non solum , ut antea dixi , calamitate , sed etiam cala- 
mitatis formidine liberatos ? 

VII. Ac ne illud quidem vobis negligendum est , quod 
milii ego extremum proposueram , cum essem de belli 
genere dicturus , quod ad multorum bona civium Roma- 
norum pertinet : quorum vobis , pro vestra sapientia , 
Quirites , habenda est ratio diligenter. Nam ct publicani, 
homines et honestissimi, et ornatissimi, suas rationes, 
et copias in illam provinciam contulerunt : quorum ipso- 
rum per se res , et fortunae curae vobis esse debent. Ete- 
nim si vectigalia nervos esse reipublicae semper duximus: 
eum certe ordinem, qui exercet illa, firmamentum cetero- 
rum ordinum recte esse dicemus. Deinde ceteris ex ordini- 
bus homines gnavi, ct industrii partim ipsi in Asia nego- 
tiantur, quibus vos absentibus consulere debetis, partim suas, 
et suorum in ea provincia pecunias magnas collocatas ha- 
bent.Erit igitur humanitatis vestrae, magnum eorum civium 
numerum calamitate prohibere; sapientiae, videre, multorum 
civium calamititem a republica sejunctam esse non posse. 
Etenim illud primum parvi refert , vos publicanis amissa 
vectigalia postea victoria recuperare. Neque enim iisdem 
redimendi facultas erit propter calamitatem , neque aliis 
voluntas propter timorem. Deinde , quod nos eadem Asia, 
atque idem iste Mithridates initio belli Asiatici docuit ; 
id quidem certe calamitate docti memoria retinere debe- 
mus : nam tum , cum io Asia res magnas permulti ami- 
serant , scimus Romae , solutione impedita , fidem con- 
cidisse. Non enim possunt una in civitate multi rem , 
atque fortunas amittere , ut non plures sccum in eamdem 
calamitatem trahant. A quo periculo prohibete rempubli- 
cam , et mihi credite , id quod ipsi videtis : hacc fides , 
atque haec ratio pecuniarum , quae Romae , quae in fo- 
ro versatur , implicita est cum illis pecuniis Asiaticis, ct 
cohaeret : ruere illa non possunt , ut haec non eodem la- 
befactata motu concidant. Quare videte , num dubitandum 
vobis sit omni studio ad id bellum incumbere , in quo 

gloria nominis vestri , salus sociorum , vectigalia maxima* 
fortunae plurimorum civium cum republica defendantur. 

VIII. Quoniam de genere belli dixi , nunc de magni- 
tudine pauca dicam. Potest enim boc dici , bellLgenus 
esse ita necessarium , ut sit gerendum : non esse ita ma- 
gnum , ut sit pertimescendum. In quo maxime laboran- 
dum est , ne forte a vobis quae diligentissime providenda 
sunt, contemnenda esse videantur. Atque , ut omnes in- 
telligant , me L. Lucullo tantum impertire laudis , quan- 
tum forti viro , sapienti homini , et magno imperatori de- 
beatur ; dico , ejus adventu maximas Mithridatis copias 
omnibus rebus ornatps , atque instructas : fuisse ; urbem- 
que Asiae clarissimam , nobisque amicissimam Cyziceno- 
rum, obsessam esse ab ipso Rege maxima multitudine , 
ct oppugnatam vehementissime , quam L. Lucullus vir- 
tute , assiduitate , consilio , summis obsidionis periculis 
liberavit : ab eodem imperatore classem magnam , et or- 
natam , quae ducibus Sertorianis ad Italiam studio inflam- 
mato raperetur , superatam esse , atque depressam : ma- 
gnas hostium praeterea copias multis proeliis esse dele- 
tas : patefaciunt que nostris legionibus esse Pontum, qui 
ante populo Romano cx omni aditu clausus esset: Sino- 
pen , alque Amisum , quibus in oppidis erant; domicilia 
Re^is , omnibus rebus ornata , atque referta , ceterasque 
urbes Ponti , et Cappadociae permultas uno aditu , atque 
adventu esse captas : Regem spoliatum regno patrio , atque 
avito., ad alios se Reges, atque ad alias gentes suppli- 
cem contulisse : atque haec omnia , salvis populi Roma- 
ni sociis , atque integris vectigalibus , esse gesta. Satis 
opinor boc esse laudis; atque ita, Quirites, ut hoc vos 
intelligatis , a nullo istorum , qui huic obtrectant legi , 
atque causae, L. Lucullum similiter ex hoc loco esse 

laudatum. . , 

I£. Requiretur fortasse nunc , quemadmodum , cum 
' haec ita «int , reliquum possit esse magnum bellum- Co- 
gnoscite , Quirites ; non enjm boc sine causa quaeri vi- 
detur. Primum ex suo regno 6ic Mitliridates profugit, ut 
ex eodem Ponto Medea illa quondam profugisse dicitur : 
quam praedieant in fuga fratris sui membra m iis locis, 
qua se parens persequeretur, dissipavisse; ut eorum colle- 
ctio dispersorum, maerorque patrius celeritatem persequen- 
di retardaret. Sic Mithridates fugiens maximam vim au-c 

ri, atque argenti , pulcherrimarumque rerum omnium , 
quas et a majoribus acceperat, et ipse bello superiore ex 
tota Asia direptas in suum regnum congesserat, in Ponto 
omnem reliquit. Haec dum nostri colligunt omnia diligen- 
tius, Rex ipse e manibus effugit: ita illum in persequen- 
di studio maeror , hos laetitia retardavit. Hunc in illo 
timore , et fuga Tigranes , Ilex Armenius , excepit : dif- 
fidentemque rebus suis confirmavit , et afilictum erexit , 
perditumque recreavit. Cujus in regnum posteaquum L, 
Lucullus cum exercitu venit , plures etiam gentes contra 
imperatorem nostrum concitatae sunt. Erat enim metus 
injectus iis nationibus , quas nunquam populus Romanus 
neque lacessendas bello , neque tentandas putavit: erat 
etiam alia gravis, atque vehemens opinio, quae per ani- 
mos gentium barbararum pervaserat , fani locupletissimi, 
et religiosissimi diripieudi causa in eas oras nostrum exer- 
citum esse adductum. Ita nationes multae , atque ma- 
gnae novo quodam terrore , ac metu concitabantur. No- 
ster autem exercitus , etsi urbem ex Tigranis regno ce- 
perat , et proeliis usus erat secundis , tamen nimia lon- 
ginquitate locorum , ac desiderio suorum commovebatur. 
Hic jam plura non dicam: fuit enim illud extremum , ut 
ex iis locis a militibus nostris reditus magis maturu3 , 
quiin processio longior quaereretur. Mithridates autem 
et suam manum jam confirmarat , et eorum , qui se ex 
ejus regno collegerant, et magnis adventitiis auxiliis mul- 
torum Regum, et nationum juvabatur. Hoc jam fere sic 
fieri solere accepimus, ut Regum afflictae fortunae facile 
multorum opes atliciant ad misericordiam , maximeque 
eorum , qui aut Reges sunt , aut vivunt in regno; ut r er- 
gale iis nomen magnum , et sanctum esse videatur. Ita- 
que tantum victus efficere; potuit, quantum incolumis num- 
quam est ausus optare: nam cum se in regnum recepis- 
set suum , non fuit eo contentus , quod ei praeter spem 
acciderat , ut illam , posteaquam pulsus erat, terram un- 
quam attingeret : sed in exercitum vestrum clarum, atque 
victorem impetum fecit. Sinite hoc loco, Quirites ( sicut 
poetae solent , qui res Romanas scribunt ) praeterire mc 
nostram calamitatem : quae tanta fuit , ut eam ad aures 
L. Luculli non ex proelio nuncius , sed ex sermone ru- 
mor afferret. Hic in ipso illo malo , gravissimaque belli 
offensione , L. Lucullus , qui tamen aliqua ex parte iis 

incommodis mederi fortasse potuisset, vestro jussu coactus, 
quod imperii diuturnitati modum statuendum veteri e- 
xemplo putavistis , partem militum , qui jam stipendiis 
confectis erant , dimisit, partem Glabrioni tradidit. Multa 
praetereo consulto : sed ea vos conjectura perspicite, quan- 
tum illum bellum factum putetis , quod conjungant reges 
potentissimi , renovent agitatae nationes , suscipiant in- 
tegrae gentes , novus imperator vester accipiat , vetere 
pulso exercitu. 

X. Satis mibi multa verba fecisse videor , quare hoc 
bellum esset genere ipso necessarium , magnitudine peri» 
culosum : restat , ut de imperatore ad id bellum deligen- 
do , ac tantis rebus praeficiendo dicendum esse videatur. 
Utinam , Quirites , virorum fortium , atque innocentium 
copiam tantam haberetis , ut haec vobis deliberatio dif- 
ficilis esset , quemnam potissimum tantis rebus , ac tanto 
bello praeficiendum putaretis 1 Nunc vero cum sit unus 
Cn. Pompeius; qui non modo eorum hominum , qui nunc 
sunt , gloriam , sed etiam antiquitatis memoriam virtute 
superari t : quae res est , quae cuj usquam animum in hac 
causa dubium facere possit ? Ego enim sic existimo ■, in 
summo imperatore quatuor has res inesse oportere; scien- 
tiam rei militaris , virtutem, auctoritatem, felicitatem. 
Quis igitur hoc homine scientior umquam aut fuit , aut 
esse debuit? qui e ludo , atque pueritiae disciplinis, bello 
maximo , atque acerrimis hostibus , ad patris exercitum, 
atque in militiae disciplinam profectus est ? qui extrema 
pueritia miles fuit summi imperatoris ? iueunte adole- 
scentia maximi ipse exercitus imperator ? qui saepius cum 
hoste conflixit , quam quisquam cum inimico concertavit? 
plura bella gessit , quam ceteri legerunt ? plures provin- 
cias confecit , quam alii concupiverunt ? cujus adolescen- 
tia ad scientiam rei militaris non alienis praeceptjs , sed 
suis imperiis ; non offensionibus belli , sed victoriis ; non 
stipendiis , sed triumphis est-erudita ? Quod denique genus 
belli esse potest', in quo illum non exercuerit fortuna 
reipublicae ? Civile , Africanum , Transalpinum , Hispa- 
niense , mixtum ex civitatibus , atque ex bellicosissimis 
nationibus , Servile , navale bellum varia , et diversa 
genera et bellorum , et hostium , non solum gesta ab hoc 
uno, sed etiam confecta, nullam rem esse declarant in 
usu militari positam , quae hujus viri scientiam fugere 
possit. 

XI. Iam vero viriati Cn. Pompeii , quae potest par ora- 
tio inveniri? Quid est, quod quisquam aut illo dignum, 
aut vobis novum , aut cuiquam inauditum possit afferre? 
Neque enim illae sunt solae virtutes imperatoriae , quae 
vulgo existimantur , labor in negotio , fortitudo in peri- 
culis , industria in agendo , celeritas in conficiendo , con- 
silium in providendo: quae tanta suat in hoc uno , quanta 
in omnibus reliquis imperatoribus , quos aut vidjmus , 
aut audivimus , non fuerunt. Testis est Italia , quam 
ille ipse victor L. Sulla hujus virtute , et subsidio con- 
fessus est liberatam : testis est Sicilia , quam multis 
undique cinctam periculis, non terrore belli , sed celeri- 
tate consilii explicavit : testis est Africa , quae magnis 
oppressa hostium copiis , eorum ipsorum sanguine redun- 
davit : testis est Gallia , per quam legionibus nostris in 
Hispaniam , iter Gallorum internicione patefactum est : 
testis est Hispania , quae saepissime plurimos hostes ab 
hoc superatos , prostratosque conspexit : testis est iterum, 
et saepius Italia, quae cum Servili bello tetro , periculo- 
soque premeretur , ab hoc auxilium absente expetivit : 
quod bellum exspectatione Pompeii attenuatum , atque im- 
minutum est , adventu sublatum , ac sepultum : testes ve- 
ro jam omnes orae , atque omnes exterae gentes , ac 
nationes : denique maria omnia , tum universa , tum in 
singulis omnes sinus , atque portus. Quis enim toto mari 
locus per bos annos aut tam firmum habuit praesidium , 
ut tutus esset , aut tam luit abditus , ut lateret ? Quis 
navigavit , qui non se aut mortis , aut servitutis periculo 
committeret , cum aut hieme , aut referto praedonum ma- 
ri navigaret? Hoc tantum bellum, tam turpe , tam vetus, 
tam late divisum, atque dispersum, quis unquam arbi- 
traretur aut ab omnibus imperatoribus uno anno, -aut om- 
nibus annis ab uno imperatore confici posse? Quam pro- 
vinciata tenuistis a praedonibus liberam per hoscc annos? 
quod vectigal vobis tutum fuit ? quem socium defendi- 
stis? cui praesidio classibus vestris fuistis ? quam multas 
existimatis insulas esse desertas ? quam multas aut metu 
relictos , aut a praedonibus captas urbes esse sociorum ? 

XII. Sed quid ego longinqua commemoro ? Fuit hoc 
quondam, fuit proprium populi Romani longe a do- 
mo bellare , et propugnaculis imperii sociorum fortu- 
nas , non sua tecta defendere. Sociis ego vestris ma- 

re clausum per hosce annos dicam fuisse , cum exercitus 
nostri a Brundisio nunquam , nisi summa hieme , transmi- 
serint ? Qui ad vos ab exteris nationibus venirent , cap- 
tos querar , cum Legati pupuli Romani redemti sint ? 
Mercatoribus tutum mare non fuisse dicam , cum duode- 
cim secures in praedonum potestatem pervenerint ? Cni- 
dum , aut Colophonem , aut Samum , nobilissimas urbes, 
innumerabilesque alias captas esse commemorem , cum 
vestros portus , atque eos portus , quibus vitam , et spi- 
ritum ducitis, in praedonum fuisse potestatem sciatis ? An 
vero ignoratis , portum Caictae celeberrimum , atque ple- 
nissimum navium , inspectante Praetore, a praedonibus 
esse direptum ? £x Miseno autem , ejus ipsiu3 liberes , 
qui cum praedonibus antea ibi bellum gesserat , a prae- 
donibus esse sublatos ? Nam quid ego Ostiense incommo- 
dum , atque illam labem , atque ignominiam reipublicae 
querar , tum , prope inspectantibus vobis , classis ea , 
cui Consul populi Romani praepositus esset , a praedoni- 
bus capta, atque oppressa est? Proli dii immortales! tan- 
tam ne unius hominis incredibilis , ac divina virtus tam 
brevi tempore lucem afferre reipublicae potuit , ut vos , 
qui modo ante ostium Tiberinum classem hostium vide- 
batis , ii nunc nullam intra Oceani ostium praedonum 
navem esse audiatis ? Atque haec qua celeritate gesta sint 
quamqu im videtis , tamen a me in dicendo praetereun- 
da non sunt. Quis enim unquam aut obeundi negotii , 
aut consequendi quaestus studio , tam brevi tempore 
tot loca adire , tantos cursus conticere potuit , quam 
celeriter , Cn. Pompeio duco , tanti belli impetus na- 
vigavit ? Qui nondum tempestivo ad navigandum mari 
Siciliam adiit, Africam exploravit , inde Sardiniam cum 
classe venit : atque liaec tria frumentaria subsidia rei- 
publicae firmissimis praesidiis , classibusque munivit. In- 
de cum se in Ilaliain recepisset , duabus Hispaniis , et 
Gallia Cisalpina praesidiis , ac navibus confirmata , mis- 
sis itfem in oram Illyrici maris, et in Achaiam , om- 
nemque Graeciam navibus, Italiae duo maria maximis 
classibus, Grmissiinisque praesidiis adornavit: ipse autem, 
ut a Brundisio profectus est , undequinquagesimo die to- 
tam ad imperium populi Romani Ciliciam adjunxit : omnes, 
qui ubique praedones fuerunt , partim capti , interfecti- 
que sunt , partim unius hujus imperio , ac potestati sc dc- 

diderunt. Idem Cretensibus , eum ad eum usque in Pam- 
phyliam legatos , deprecatoresque misissent, spem dedi- 
tionis non ademit , obsidesque imperavit. Ita tantum bel- 
lum , tam diuturnum , tam longe , lateque dispersum , quo 
bello omnes gentes, ac nationes premebantur, Cn. Pom- 
peius extrema bieme apparavit ineunte vere suscepit, 
media aestate confecit. 

XIII. Est haec divina , atque incredibilis virtus impe- 
ratoris : quid ceterae , quas pauilo ante commemorare 
coeperam , quantae , atque quam multae sunt, non enim, 
solum bellandi virtus in summo , atque perfecto impera- 
tore quaerenda est : sed multae sunt artes eximiae hujus 
administrae , comitesque virtutis. Ac primum quanta 
innocentia debent esse imperatores ! quanta deinde om- 
nibus in rebus temperantia 1 quanta fide ! quanta facili- 
tate ! quanto ingenio! quanta humanitate! Quae breviter, 
qualia sint in Cn. Pompeio, consideremus. Summa enim 
omnia snnt , Quirites : sed ea magis ex aliorum conten- 
tione, quam ipsa per sese cognosci, atque intelligi pos- 
sunt. Q.uem enim possumus imperatorem ullo in numero 
putare , cujus in exercitu veneant centuriatus , atque ve- 
nierint ? quid hunc hominem magnum , aut amplum de 
repub. cogitare, qui pecuniam ex aerario depromtam ad 
bellum administrandum, aut propter cupiditatem provin- 
ciae magistratibus diviserit , aut propter avaritiam Ro- 
mae in quaestu reliquerit ? Vestra admurmuratio facit , 
Quirites , ut agnoscere videamini , qui haec fecerint : 
ego autem neminem nomino : quare irasci mihi nemo po- 
terit , nisi qui ante de se voluerit confiteri. Itaque pro- 
pter hanc avaritiam imperatorum , quantas calamitates , 
quocumque ventum sit, nostri exercitus ferant, quis igno- 
rat? Itinera , quae per hosce annos in Italia per agros , 
atque oppida civium Romanorum nostri imperatores fe- 
cerunt , recordamini : tum facilius statuetis , quid apud 
exteras nationes fieri existimetis. Utrum plures arbitra- 
mini per hosce annos militum vestrorum armis hostium 
urbes, an hibernis, sociorum civitates esse.deletas? Neque 
enim potest exercitum is continere imperator, qui se ipsum 
non continet : neque severus esse in judicando, qui alios 
in se severos esse judices non vult. Hic miramur, hunc 
hominem tantum excellere ceteris , cujus legiones sic in 
Asiam pervenerunt, ut non modo manus tanti exercitus, 

sed ne vestigium quidem cuiquam pacato nocuisse dica* 
tur? Iara vero, quemadmodum milites hibernent, quotidie 
sermones , ac litterae perferuntur: non modo ut sumtum 
faciat in militem , nemini vis affertur : sed ne cupienti 
quidem cuiquam permittitur. Hiemis enim, non avaritiae 
perfugium majores nostri in sociorum, atque amicorum 
tectis esse voluerunt. 

XIV. Age vero ceteris in rebus qualis sit temperantia, 
considerate. Undo illam tantam celeritatem , et tam in- 
credibilem rursum inventum putatis? non enim illum exi- 
mia vis remigum , aut ars inaudita quaedam gubernandi, 
aut venti aliqui novi , tam celeriter in ultimas terras per- 
tulerunt : sed hae res , qpae ceteros remorari solent, non 
retardarunt. Non avaritia ab instituto cursu ad praedam 
aliquam devocavit, non libido ad voluptatem , non amoe- 
nitas ad delectationem , non nobilitas urbis ad cognitio- 
nem , non denique labor ipBe ad quietem. Postremo si- 
gna , et tabulas , ceteraque ornamenta Graecorum oppi- 
dorum , quae ceteri tollenda esse arbitrantur, ea sibi ille 
ne visenda quidem existimavit. Itaque omnes quidem nunc 
in his locis Cn. Pompeium , sicut aliquem non ex hac 
urbe missura , sed de caelo delapsum intuentur : nunc 
denique incipiunt credere , fuisse homines Romanos hac 
quondam abstinentia ; quod jam nationibus exteris incre- 
dibile , ac falso memoriae proditum videbatur. Nunc im- 
perii nostri splendor illis gentibus lucet : nunc intelligunt, 
non sine causa majores suos tum , cum hac temperantia 
magistratus habebamus , servire populo Romano , quam 
imperare aliis maluisse. Jam vero ita faciles aditus ad 
eum privatorum, ita liberae cfuerimoniae de aliorum in- 
juriis esse dicuntur ; ut is, qui dignitate principibus ex- 
cellit , facilitate par infimis esse videatur. Iam quantum 
consilio , quantum dicendi gravitate , et copia valeat, ia 
qao ipso inest quaedam dignitas imperatoria , vos, Qui- 
rites , hoc ipso in loco saepe cognostis. Fidem vero ejus 
inter socios quantam existimari putafis , quam hostes om- 
nes omnium gentium sanctissimam judicarint? Humanitate 
jam tanta est , ut difficile dictu sit , utrum hostes magis 
virtutem ejus pugnantes timuerint , an mansuetudinem 
victi dilexcrint. Et quisquam dubitabit , quiu huic tantum 
bellum hoc transmittendum sit, qui ad omnia nostrae me- 
moriae bella conficienda divino quodam consilio natus esse 
videatur ? 

XV. Et , quoniam auctoritas multum in bellis quoque 
administrandis , atque imperio militari valet , certe ne- 
mini dubium est , quin ea re idem ille imperator pluri- 
mum possit. Vehementer autem pertinere ad bella admi- 
nistranda , quid hostes , quid socii dc imperatoribus ve- 
stris existiment, quis ignorat, cum sciamus, homines in 
tantis rebus, ut aut contemnant, aut metuant, aut ode- 
rint , aut ament , opinione non minus famae , quam ali- 
qua certa ratione commoveri? Quod igitur nomen unquam 
in orbe terrarum clarius fuit? cujus res gestae pares? de 
quo homine vos, id quod maxime facit auctoritatem, tan- 
ta , et tam praeclara judicia fecistis? An vero ullam us- 
quam esse oram tam desertam putatis, quo non illius diei 
fama pervaserit , cum universus populus Romanus referto 
foro , rcpletisque omnibus templis , ex quibus bic locus 
conspici potest , unum sibi ad commune omnium gentium 
bellum Cn. Pompeium imperatorem depoposcit ? Itaque, 
ut plura non dicam , neque aliorum exemplis confirmem, 

? uantum hujus auctoritas valeat in bello , ab eodem Cn. 
'ompeio omnium rerum egregiarum exempla sumantur : 
qui quo die a vobis maritimo bello praepositus est impe- 
rator, tanta repente vilitas annonae ex summa inopia et 
caritate rei frumentariae consecuta est , unius hominis 
spe , et nomine , quantam vix ex summa ubertate agro- 
rum diuturna pax efficere potuisset. Iam accepta in Ponto 
calamitate , ex eo proelio , de ijao vos paullo ante invi- 
tus admonui , cum socii pertimuissent ; hostium opes, ani- 
mique crevissent; satis firmum praesidium provincia non 
haberet; amisissetis Asiam , Quirites , nisi ad ipsum di- 
scrimen ejus temporis divinitus Cn. Pompeium ad eas re- 
giones fortuna populi Romani attulisset. Hujus adventus 
et Mithridatem insolita inflammatum victoria continuit , 
et Tigranem magnis copiis minitantem Asiae retar- 
davit. Et quisquam dubitavit , quid virtute profecturus 
sit , qui tantum auctoritate profecerit ? aut quam fa- 
cile imperio , atque exercitu socios , ct vectigalia con- 
servaturus sit , qui ipso nomine , ac rumore defende- 
rit ? Age vero , illa res quantam declarat ejusdem ho- 
minis apud hostes populi Roniani auctoritatem , quod 
ex locis tam longinquis, tamque diversis tam brevi tem- 
pore omnes huic uni se dediderunt ? quod Cretensium le- 
gati , cum io eorum insula noster imperator, exercitusque 

esset , ad Cn. Pompeium in ultimas prope terras vene- 
runt , ciqae se omnes Cretensium civitates dedere velle 
dixerunt? Quid?. idem iste Mithridates, nonne ad eum- 
dem Cn. Pompeium legatum usque in Hispaniam misit , 
eum, quem Pompeius legatum seinper judicavit; ii^ qui- 
bus semper erat molestum , ad eum potissimum esse mis- 
sum , speculatorem , quam legatum judicari maluerunt ? 
Potestis igitur jam constituere , Quirites , hanc auctorita- 
tem. multis postea rebus gestis, magnisque vestris judiciis 
amplilicatam, quantum apud illos reges, quantum apud exte- 
ras nationes valituram esse existimetis. 

XVI. Reliquum est , ut de felicitate, quam praestare 
dc se ipso nemo potest , meminisse , et commemorare de 
altero possumus , sicut aequum est homini de potestate 
deorum, timide, et pauca dicamus. Ego enim sic existi- 
mo , Maximo , Marcello , Scipioni , Mario , et ceteris 
magnis imperatoribus , non solum propter virtutem , sed 
etiam propter fortunam saepius imperia mandata , at- 
que exercitus esse commissos. Fuit enim profecto quibus- 
dam summis viris quaedam ad amplitudinem, et ad glo- 
riam , et ad res magnas bene gerendas divinitus ad- 
juncta fortuna. De hujus autem hominis felicitate , quo 
de nunc agimus , hac utar moderatione dicendi , non ut 
in illius potestate fortunam positam esse dicam, sed ut 
praeterita meminisse , reliqua sperare videamur ; ne aut 
invisa diis immortalibus oratio nostra , aut ingrata esse 
videatur. Itaque non sum praedicaturus , Quirites, quan- 
tas ille res domi, militiaeque, terra, marique, quanta- 
que felicitate gesserit : ut ejus semper voluntatibus non 
modo cives assenserint, socii obtemperarint , hostes obe- 
dierint: sed etiam venti, tempestatesque obsecundarim. Hoc 
brevissime dicam, neminem unquam tam imprudentem fuis- 
se , qui a diis immortalibus tot, et tantas res tacitus au- 
deret optare, quot, et quantas dii immortales ad Cn. Pom- - 
peituu detulerunt: quod ut ilii proprium, ac perpetuum sit, 
Quirites, cum commun-is salutis, atque imperii, tum ip- 
sius hominis causa, sicuti facitis, velle, et optare debetis. 

XVII. Quare cum et bellum ita necessarium sit , ut 
negligi non possit ; ita magnum , ut accuratissime sit 
administrandum ; et cum ei imperatorem praeficere possi- 
tis, in quo sit eximia belli scientia', singularis vir- 
tus , clarissima auctoritas , egregia fortuna : dubitabitis, 

Quirites , quin hoc tantum boni , quod vobis a diis im- 
mortalibus oblatum , et datum est , in rempublicam con- 
servandam , atque amplificandam conferatis ? 

XVII. Quod si Romae Cn. Pompeius privatus esset hoc 
tempore ; tamen ad tantum bellum is erat deligendus , 
atque mittendus : nunc , cum ad ceteras summas utilita- 
tes haec quoque opportunitas adjungatur , ut in iis ipsis 
locis adsit , ut habeat exercitum , ut ab iis, qui habent, 
accipere statim possit , quid exspectamus ? aut cur non 
ducibus diis immortalibus eidem , cui cetera summa cum 
salute reipublicae commissa sunt, hoc quoque bellum re- 
gium committimus ? At enim vir clarissimas , amantissi- 
mus reipublicae , vestris beneficiis amplissimis affectus , 
Q. Catulus : itemque summis ornamentis honoris , fortu- 
nae , virtutis , ingenii praeditus , Q. Hortensius ab hac 
ratione dissentiunt : quorum ego auctoritatem apud vos 
multis locis plurimum valuisse , et valere oportere confi- 
teor : sed in hac causa , tametsi cognoscitis auctoritates 
oontrarias virorum fortissimorum , et clarissimorum ; ta- 
men , omissis auctoritatibus , ipsa re , et ratione exqui- 
rere possumus veritatem : atque hoc facilius , quod ea 
omnia , quae adhuc a me dicta sunt, iidem isti vera es- 
se concedunt , et necessarium bellum esse , et magnum, 
et in uno Cn. Pompeo summa esse omnia. Quid igitur 
ait Hortensius ? Si uni omnia tribuenda sunt , unum di- 
gnissimum esso Pompeium : sed ad unum tamen omnia 
aeferri non oportere. Obsolevit jam ista oratio , re multo 
magis, quam verbis , refutata. Nam tu idem, Quinte Hor- 
tensi, multa, pro tua summa copia, ac singulari facultate 
dicendi, et in senatu contra virum fortem A. Gabinium, 
graviter, ornateque dixisti, cum is de uno imperatore con- 
tra praedones constituendo legem promulgasset: et ex hoc 
ipso loco permulta item contra legem eam verba fecisti. 
Quid ? tum , per deos immortales , si plus apud populum 
Romanum auctoritas tua, quam ipsius populi Romani sa- 
lus , et vera causa valuisset , hodie hanc gloriam , atque 
hoc orbis terrae imperium teneremus? An libi tum impe- 
rium esse hoc videbitur, cum populi Romani Legati, Prae- 
tores , Quaestoresque capiebantur? cum ex omnibus pro- 
vinciis commeatu et privato, et publico prohibebamur? cum 
ita clausa nob : s erant omnia maria , ut neque privatam 
rem transmarinam, neque publicam jam obire possemus? 
Cicer. Orat . 6 

XVIII. Quae civitas antea umquam fuit , non dico 
Atheniensium , quae satis late ‘ quondam mare tenuisse 
dicitur : non Carthaginiensium , qui permultum classe , 
inaritimisque rebus valuerunt : non Rhodiorum , quorum 
usque ad nostram memoriam disciplina navalis, et gloria 
remansit: quae civitas umquam antea tam tenuis, quae tam 
parva insula fuit , quae non portus suos, et agros, et ali* 
quam partem regionis, atque orae maritimae per se ipsa 
defenderet? At hercle aliquot annos continuos ante legem 
Gabiniam ille populus Romanus, cujus usque ad nostram 
memoriam nomen invictum in navalibus pugnis permanse* 
rat , magna , ac multo maxima parte non modo utiiita* 
tis , sed dignitatis \ atque imperii caruit. Nos , quorum 
majores Antiochum regem classe, Persenque superarunt, 
omnibusque navalibus pugnis Carthaginienses , homines 
in maritimis rebus exercitatissimos, paratissiraosque vi- 
cerunt , ii nullo in loco jam praedonibus pares esse po- 
teramus. Nos quoque , qui antea non modo Italiam tu- 
tam habebamus , sed opines socios in ultimis oris aucto- 
ritate nostri imperii salvos praestare poteramus , ‘ tum , 
cum insula Delos tam procul a nobis in JBgeo mari po- 
sita , quo omnes undique cum mercibus , atque oneribus 
commeabant , referta divitiis , parva , sine muro nihil 
timebat : iidem non modo provinciis , atque oris Italiae 
maritimis , ac portubus nostris, sed etiam Appia jam via 
carebamus : et bis temporibus non pudebat magistratus 
populi Romani in hunc ipsum locum escendere , cum eum 
vobis majores vestri exuviis nauticis, et classium spoliis 
Ornatum reliquissent. 

XIX. Bono te animo tum , Q. Hortensi , populus Ro- 
manus , et ceteros , qui erant in eadem sententia , dice- 
re existimavit ea , quae sentiebatis : sed tamen in salute 
communi idem populus Romanus dolori suo maluit, quam 
auctoritati vestrae obtemperare. Itaque mia lex , unus 
vir , imus annus , non modo nos illa miseria , ac turpi- 
tudine liberavit : sed etiam effecit , Ut aliquando vere 
videremur omnibus gentibus , ac nationibus terra , ma- 
rique imperare. Quo mihi etiam indignius videtur ob- 
trectatum esse adhuc Gabinio dicam, anne Pompeio, an 
utrique ? id quod est verius : ne legaretur Aulus Gabi- 
nius Cn. Pompeio expetenti , ac postulanti. Utrum ille , 
qui postulat Legatura ad tantum bellum , quem velit , 

idoneus non est , qui impetret , cum ceteri ad expilan- 
dos socios , diripiendasque provincias , quos voluerunt , 
Legatos eduxerint ? an ipse, cujus lege salus, ac digni- 
tas populo Romano , atque omnibus gentibus constituta 
est , expers esse debet gloriae ejus imperatoris , atque 
ejus exercitus , qui consilio ipsius , atque periculo est 
constitutus? An C. Falcidius, Q. Metellus, Q. Caelius 
Latiniensis , Cn. Lentulus , quos omnes honoris causa 
nomino , cum Tribuni plebis fuissent, anno proximo Le- 
gati esse potuerunt, in hoc uno Gabinio sunt tam dili- 
gentes , qui in hoc bello , quod lege Gabinia geritur , 
in hoc imperatore , atque exercitu , quem per vos ipse 
constituit , etiam praecipuo jure esse deberet ? De quo 
legando spero Consules ad senatum relaturos. Qui si du- 
bitabunt , aut gravabuntur , ego me profiteor relatufrim: 
□eque me impediet cuj usquam , Quirites , inimicum edi- 
ctum , quo minus fretus vobis , vestrum jus , benefi- 
ciumque defendam : neque praeter intercessionem quid- 
quam audiam : de qua , ut arbitror, isti ipsi , qui mi- 
nantur , etiam atque etiam , quid liceat , considerabunt. 
Mea quidem sententia , Quirites , unus A. Gabinius , 
belli maritimi , rerumque gestarum auctor , Cn. Pom- 
peio socius adscribitur: propterea quod alter uni id bel- 
lum suscipiendum vestris suffragiis detulit ; alter dela- 
tum , susceptumque confecit. 

XX. Reliquum est , ut de Q. Catuli auctoritate , et 
sententia dicendum esse videatur : qui cum ex vobis 
quaereret , si in uao Cn. Pompeio omnia poneretis , si 
quid eo factum esset , in quo spem essetis habituri : ce- 
pit magnum suae virtutis fructum , ac dignitatis , cum 
omnes una prope voce , in eo ipso vos spem habituros 
esse dixistis. Etenim talis est vir , ut nulla res tanta sit, 
ac tam difficilis, quam ille non et consilio regere, et in- 
tegritate tueri, et virtute conficere possit: sed in hoc ipsa 
ab eo vehementissime dissentio, quod, quo minus certa 
est hominum , ac minus diuturna vita , hoc magis respu- 
blica , dum per deos immortales licet, frui debet summi 
hominis vita, atque virtute. At enim nihil novi fiat con- 
tra exempla , atque instituta majorum. Non dico hoc lo- 
co , majores nostros semper in pace consuetudini , in 
bello utilitati paruisse: semper ad novos casus tempo- 
rum , novorum consiliorum rationes accommodasse: non 

dicam , duo bella maxima , Punicum , et Hispaniense ab 
uno imperatore esse confecta : duasque urbes potentissi- 
tuas , quae buie imperio maxime minitabantur , Cartha- 
ginem , atque Numantiam , ab eodem Scipione esse de- 
letas : non commemorabo , nuper ita vobis , patribusque 
vestris esse visum, ut in uno C. Mario spes imperii po- 
neretur , ut idem cum Iugurtha, idem cum Cimbris, idem 
cum Theutonis bellum administraret. In ipso Cn. Pom- 
peio , in quo novi constitui nihil vult Q. Catulus, quam 
multa sint nova , summa Q. Catuli voluntate constituta , 
recordamini. 

XXL Quid enim tam novum , quam adolescentulum 
privarum exercitum difficili rcipublicae tempore confice- 
re ? confecit : lmic pracesse ? praefuit: rem optime ductu 
suo gerere t gessit. Quid tam praeter consuetudinem , 
quam homini peradolescenti , cujus a senatorio gradu ae- 
tas longe abesset , imperium , atque exercitum dari? Si- 
ciliam permitti , atque Africam , bellumque in ea admi- 
nistrandum ? fuit in liis provinciis singulari innocentia , 
gravitate , virtute : bellum in Africa maximum confecit, 
victorem exercitum deportavit. Quid vero tam inaudi- 
tum , quam equitem Romanum triumphare? at eam quo- 
que rem populus Romanus non modo vidit , sed omnium 
etiam studio visendam , et celebrandam putavit. Quhl 
tam inusitatum , quam ut, cum duo Consules clarissimi, 
fortissimique essent , eques Ropnanus ad bellum maxi- 
mum , formidolosissimumque pro Consule mitteretur ? 
missus est : quo quidem tempore , cum esset nonnemo 
5 u Senatu , qui diceret, non oportere mitti hominem pri- 
vatum pro Consule ; L. Philippus «Jixisse dicitur , non 
se illum sua sententia pro Consule , sed pro Consulibus 
mittere. Tanta in eo reipublicae bene gerendae spes con- 
stituebatur , ut duorum Consulum munus unius adolescen- 
tis virtuti committeretur. Quid tam singulare 9 quam ut 
ex senatusconsulto legibus solulus Consul ante fieret , 
quam ullum alium magistratum per leges capere licuis- 
set ? Quid tam incredibile , quam Ut iterum eques Ro- 
manus exS. C. triumpharet? Quae in omnibus hominibus 
nova post hominum memoriam constituta sunt , ea tam 
multa non sunt , quam haec , quae in hoc uno homine 
vidimus. Atque haec tot exempla, tanta , ac tam nova 
profe c ta sunt iu eumdew homine© a Q. CaluU > atque 8 

ceterorum ejusdem dignitatis amplissimorum hominum 
auctoritate. 

XXII. Quare videant, ne sit periniquum, et non feren- 
dum , illorum auctoritatem de Cn. Pompeii dignitate a 
vobis comprobatam scmpcr esse : vestrum ab illis de eo- 
dem homine judicium , populique Romani auctoritatem 
improbari : praesertim cum jam suo jure populus Roma- 
nus , in hoc homine suam auctoritatem vel contra om- 
nes , qui dissentiunt, possit defendere : propterea quod ,' 
istis reclamantibus , vos unum illum ex omnibus delegi- 
stis , quem bello praedonum praeponeretis. Hoc si vos te- 
mere fecistis , 45t rcipublicae parum consuluistis , recte 
isti studia vestra suis consiliis regere conantur : sin au- 
tem vos plus tum in republica vidistis ; vos , his repu- 
gnantibus , per vosmetipsos dignitatem huic imperio , sa- 
lutem orbi terrarum attulistis : aliquando isti principes et 
sibi , et ceteris, populi Romani universi auctoritati pa- 
rendum esse fateantur. Atque in hoc bello Asiatico , et 
regio, non solum militaris illa virtus, quae est in Cn. Pom- 
peio singularis, sed aliae quoque virtutes animi multae, 
et maguae requiruntur. Difficile est iu Asia , Cilicia, Sy- 
ria , regnisque iuteriorum nationum ita versari vestrum 
imperatorem , ut nihil aliud , quam de hoste , ac de lau- 
de cogitet. Deinde etiam si qui sunt pudore , ac tem- 
perantia moderatiores , tamen eos esse tales , propter 
multitudinem cupidorum hominum nemo arbitratur. Dif- 
ficile est dictu , Quirites , quanto in odio simus apud ex- 
teras nationes , propter eorum , quos ad eas per hos aD- 
nos cum imperio misimus , injurias , ac libidines. Quod 
enim fanum putatis in illis terris nostris magistratibus 
religiosum , quam civitatem sanctam , quam domum sa- 
tis clausam , ac munitam fuisse ? urbes jain locupletes 9 
ac copiosae requiruntur , quibus causa belli propter di- 
ripienui cupiditatem inferatur. Libenter haec egram cum 
Q. Catulo, ct Q. Hortensio disputarem, summis, et cla- 
rissimis viris. Noverunt enim sociorum vulnera , vident 
eorum calamitates , querimonias audiunt. Pro sociis vos 
contra hostes exercitum mittere putatis , an hostium si- 
mulatione contrq socios, atque amicos ? quae civitas est 
in Asia , quae non modo Imperatoris , aut Legati , sed 
Unius Tribuni militum animos, ac spiritus capere possit? 
XXIIf. Quare , etiam si quem habetis , qui collatis 

sj<rnis cxorcilus regios superare posse videatur ; tamen , 
nisi erit idem, qui sc a pecuniis sociorum, qui ab eo- 
rum coniugibus , ac liberis , qui ab ornamentis fanorum, 
ataue oppidorum , qui ab auro , gazaque regia manus , 
oculos animnm cohibere possit , non erit idoneus , qui 
ad bollum Asiaticum , 'regiumque mittatur. Ecquam pu- 
tatis civitatem pacatam fuisse 9 quae locuples sit? ecquam 
esse locupletem , quae istis pacata esse videatur? Ora ma- 
ritima , Quirites , Cn. Pompeium non solum propter rei 
militaris gloriam , sed etiam propter animi continentiam 
requisivit. Videbat enim populus Romanus non locuple- 
tari quotannis pecunia publica , praeter paucos ; neque 
nos quidquam aliud adsequi classium nomine , nisi Ut de- 
trimentis accipiendis majore affici turpitudine videremur. 
Nunc , qua cupiditate homines in provincias , quihus 
iacturis quibus conditionibus proficiscantur , ignorant 
videlicet isti, qui ad unum deferenda esse omnia non ar- 
bitrantur ? quasi vero Cn. Pompeium non cum suis vir- 
tutibus tum etiam alienis vitiis magnum esse videamus. 
Ouarc nolite dubitare , quin huic uui credatis omnia , 
qui inter annos tot unus inventus sit , quem socii in ur- 
bes suas cum exercitu venisse gaudeant. Quod si aucto- 
ritatibus hanc causam , Quirites, confirmandam putatis , 
est vobis auctor , vir bellorum omnium , maximarurnque 
rerum peritissimus , P. Servilius: cujus tantae res ge- 
stae terra, marique exstiterunt, ut, cum de bello deli- 
beretis , auctor vobis gravior esse nemo debeat . est C. 
Curio summis vestris beneficus , maxunisque rebus ge- 
stis , summo ingenio , et prudentia praeditus : est Ln. 
Lentulus , in quo omnes , pro amplissimis vestris hono- 
ribus , summum consilium , summam gravitatem esse co- 
gnoscitis : est C. Cassius , integritate, virtute , constan- 
tia singulari. Quare videte , ut horum auctoritatibus, il- 
lorum orationi , qui dissentiunt , respondere posse vi- 

^XXIV. Quae cum ita sint , C. Manili , primum istam 
luam ct legem, et voluntatem , et sententiam laudo, ve- 
hementissimeque comprobo : deinde te hortor , ut aucto- 
re populo Romano maneas in sententia , neve cujusquam 
vira , aut minas pertimescas. Primum in te satis esse a- 
nimi , perseverantiaeque arbitror : deinde , cum tantam 
multitudinem cum tauto studio adesse videamus , quan- 

tam nunc iterum in eodem homine praeficiendo videmus, 
quid est , quod aut de re , aut de perficiendi facultate ' 
dubitemus ? Ego autem, quidquid in me est studii, con- 
silii , laboris, ingenii, quidquid hoc beneficio populi Ro- 
mani , atque hac potestate praetoria , quidquid auctorita- 
te , fide , constantia possum ; id omne ad hanc rem con- 
ficiendam tibi , et populo Romano polliceor , ac defero : 
testorque omnes deos , et eos maxime , qui huic loco , 
temploque praesident , qui omnium mentes eorum , qui 
ad rempublicam adeunt , maxime perspiciunt , me hoc 
neque rogatu facere cujusquam , neque quo Gn. Pompeii 
gratiam mihi per hanc causam conciliari putem , neque 
quo mihi ex cujusquam amplitudine aut praesidia pericu- 
lis , aut adjumenta honoribus quaeram : propterea quod 
pericula facile , ut hominem praestare oportet , innocen- 
tia tecti repellemus : honores autem neque ab uno , ne- 
que ex hoc loco , sed eadem nostra illa laboriosissima 
ratione vitae , si vestra voluntas feret , con sequemur. 
Quamobrem , quidquid in hac causa mihi susceptum est, 
Quirites , id omne me reipublicae causa suscepisse con- 
firmo : tantumque abest ., ut aliquam bonam gratiam mi- 
hi quaesisse videar , ut multas etiam simultates partim 
obscuras , partim apertas intelligam , milii non necessa- 
rias , vobis non inutiles , suscepisse : sed ego me hoc ho- 
nore praeditum , tantis vestris beneficiis affectum, statui, 
Quirites , vestram voluntatem , et reipublicae dignitatem, 
et salutem provinciarum , atque sociorum , meis omnibus 
commodis , et rationibus praeferre oportere. 

Quaestio : An lex Agraria , promulgata a P. Servilio 
Rullo Trib. pleb. sil accipienda . Hac Oratione ma- 
gnifica dissuadet vehementer Cicero Cos., quod hujus 
legis simulatione , ac nomine tyrannis constituatur. 
Habita est in concione Populi, anno U. C. Cgo. Ci- 
ceronis 44- Non lex modo sublata ; sed etiam con- 
jecti Tribuni plebis in desperationem eorum , quae mo- 
liebantur. . . . 

I. Est hoc In more positum, Quirites , institutoque ma- 
- jorurn, ut ii, qui beueticio vestro imagines familiae suae 
consecuti sunt, eam primam haboant concionem, qua gra- 
tiam benelicii vestri cum suorum laude conjungant. Qua 
in oratione nonnulli aliquando digni majorum loco repe- 
riuntur : pleriquc autem hoc perficiunt , ut tantum ma- 
joribus eorum debitum esse videatur , unde etiam , quod 
posteris solveretur , redundaret. Mihi quidem apud vos 
de meis majoribus dicendi facultas non datur : non quod' 
non tales fueriut, quales nos illorum sanguine creatos , 
disciplinisque institutos videtis ; sed quod laude populari, 
atque honoris vestri luce caruerunt. Dc me autem ipso 
vereor ne arrogantis sit apud vos dicere , ingrati tace- 
re ; nam et , quibus studiis hanc dignitatem consecuius 

sim , memelipsum commemorare perquam grave est , et 
silere de tantis vestris beneficiis nullo modo possum. Qua- 
re adhibebitur a me certa ratio , moderatioque dicendi , 
ut , quid a vobis acceperim , commemorem ; quare di- 
gnus vestro summo honore , singularique judicio sim , 
ipse modice dicam , si necesse erit : vos eosdem existi- 
maturos putem , qui judicavistis. Me perlongo intervallo 
prope memoriae , temporumque nostrorum primum homi- 
nem novuin Consulem fecistis : et cum locum, quem no- 
bilitas praesidiis firmatum , atque omni ratione obvalla- 
tum tenebat , me duce rescidistis, virtutique in posterum 
patere voluistis. Neque me tantummodo Consulem, quod 
est ipsum per sese amplissimum , sed ita fecistis , quo- 
modo pauci nobiles in hac civitate Consules facti sunt , 
novus ante me nemo. 

II. Nam profecto , si recordari volueritis, de novis ho- 
minibus, reperietis eos, qui sine repulsa Consules facti 
sunt , diuturno labore , atque aliqua occasione esse fa- 
ctos , cum multis anuis post petissent , quam Praetores 
fuissent, aliquanto serius, quam per aetatem , ac per 
leges liceret : qui aulem anno suo petierint , siae repul- 
sa non esse factos: me esse unum ex omnibus novis ho- 
minibus , de quibus meminisse possumus , qui consulatum 
petierim , cum primum licitum sit : Consul factus sim 9 
cum primum petierim: ut vester honos ad mei temporis 
diem petitus , non ad alienae petitionis occasionem inter- 
ceptus , nec diuturnis precibus efflagitatus, sed dignitate 
impetratus esse videatur. Est illud amplissimum , quod 
paullo ante commemoravi , Quirites, quod hoc honore ex 
novis hominibus primum me multis post annis affecistis: 
quod prima petitione : quod anno meo : sed tamen ma- 
gnificentius , atque ornatius esse illo nihil potest , quod 
meis comitiis nou tabellam vindicem tacitae libertatis , 
s>d vocem vivam prae vobis indicem vestrarum erga me 
voluntatum , ac studiorum tulistis. Itaque me non extre- 
ma tribus fcuflragiorum , sed primi illi vestri concursus; 
neque singulae voces praeconum , sed una voce univer- 
sus populus Romanus Consulem declaravit. Hoc ego tara 
insigne , tam singulare vestrum leneficium , Quirites , 
puni ad animi mei fructum , atque laetitiam duco esse 
permagnum , tum ad curam, sollicitudinemque inulto ma- 
jus. Yersanlur enim , Quirites , ia anime meo multae , 

et graves cogitationes , quae mihi nullam partem neque 
diurnae , neque nocturnae quietis impertiunt : primum 
tuendi consulatus : quae cum omnibus est difficilis , ct 
magna ratio , tum vero mihi , praeter ceteros : cui er- 
rato nulla venia , recte facto exigua laus , et ab invitis 
expressa proponitur : non dubitanti iidclc consilium, non 
laboranti certum subsidium nobilitatis ostenditur. 

III. Quod si solus in discrimen aliquod adducerer, fer* 
rem , Quirites , animo aequiore : sed mihi videntur certi 
homines , si qua in re me non modo consilio , verum 
etiam casu lapsum esse arbitrabuntur , vos universos , 
qui me antetuleritis nobilitati , vituperaturi. Mihi autem 
Quirites , omnia potius perpetienda esse duco , quam non ' 
ita gerendum consulatum , ut in omnibus meis factis , 
atque consiliis vestrum de me factum , consiliumque lau* 
detur. Accedit etiam ille mihi summus labor , ac diffi- 
cillima ratio consulatus gerendi , quod non eadem , qua 
superioribus Consulibus, lege, et conditione utendum esso 
«lecrevi ; qui aditum hujus loci , conspcclumque vestrum 
partim magnopere fugerunt , partim non vehemonter se- 
cuti sunt. Ego autem non solum hoc in loco dicam, ubi 
i U id dictu facillimum; sed in ipso Senatu, in quo esse 
locus huic voci non videbatur , popularem me luturum 
esse Consulem , prima mea illa oratione Kalendis Ianua- 
riis dixi. Neque enim ullo modo facere possum, ut, cum 
me intclligam non hominum potentium studio , non ex- 
cellentibus gratiis paucorum , sed universi populi Roma- 
ni judicio Consulem ita factum , ut nobilissimis homini- 
bus longe praeponerer, non et in hoc magistratu , et in 
omni vita sim popularis. Sed mihi ad hujusce verbi 
vim , et interpretationem vehementer opus est vestra sa- 
pientia. Versatur enim magnus error , propter insidiosas 
nonnullorum simulationes: qui cum populi non solum com- 
moda , verum etiam salutem oppugnant , et impediunt : 
oratione assequi volunt, ut populares esse videantur. Ego 
qualem Kalendis Ianuariis acceperim rempub. Quirites , 
intelligo : plenam sollicitudinis , plenam timoris : in qua 
nihil erat mali , nihil adversi, quod non boni metuerent , 
improbi, exspectarent. Omnia turbulenta consilia contra 
hunc reipub. statura , et contra vestrum otium partim 
iniri , partim, nobis Consulibus designatis , inita esse di- 
cebantur. Sublata erat de foro fitjesj non ictu aliquo no- 

vae calamitatis , sed suspicione , ac perturbatione judi- 
ciorum , infirmatione rerum judicatarum : novae domina- 
tiones , extraordinaria , non imperia , sed regna , quaeri 
putabantur. 

IV. Quae cum ego non solum suspicarer , sed plane 
cernerem : neque enim obscure gerebantur : dixi in Se- 
natu , in hoc magistratu me popularem Consulem futu- 
rum. Quid enim est tam populare , quam pax? qua non 
modo ii , quibus natura sensum dedit , sed etiam tecta , 
atque agri mihi laetari videntur. Quid tara populare, quam 
libertas ? quam non solum ab hominibus , verum etiam a 
bestiis expeti, atque omnibus rebus anteponi videtis. Quid 
tam populare , quam otium ? quod ita jucundum est , ut 
et vos , et majores vestri , et fortissimus quisque vir , 
maximos labores suscipiendos putet, ut aliquando in otio 
possit esse , praesertim in imperio , ac dignitate : qui 
idcirco etiam majoribus nostris praecipuam laudem, gra- 
tiamque debemus, quod eorum labore est factum, ut im- 
pune in otio esse possemus. Quare qui possum non esse- 
popularis , cum videam haec omnia , Quirites , pacem 
externam , libertatem propriam generis , ac nominis ve- 
stri , otium domesticum , denique omnia , quae vobis ca- 
ra , atque ampla sunt , in fidem , et quodam modo in 
patrocinium mei consulatus esse collata ? Neque enim , 
Quirites , illud vobis jucundum , aut populare debet vi- 
deri , largitio aliqua promulgata , quae verbis ostentari 
potest , re vera fieri , nisi exhausto aerario , nullo pacto 
potest ; neque vero illa popularia sunt existimanda , ju- 
diciorum perturbationes , rerum judicatarum infirmatio- 
nes , restitutio damnatorum : qui civitatum afflictarum , 
perditis jam rebus, extremi exitiorum solent esse exitus. 
Neque si qui agros populo Romano pollicentur, si aliud 
quiddam obscure moliuntur , aliud spe , ac specie simu- 
lationis ostentant , populares existimandi sunt. 

V. Nam vere dicam, Quirites, genus ipsum legis a- 
grariae vituperare non possum ; venit enim mihi in men- 
tem, duos clarissimos, ingeniOssissimos, anuntissimos ple- 
bis Romanae viros, Tib. et C. Gracchos, plebem in agris 
publicis constituisse , qui agri a privatis antea posside- 
bantur. Non sum autem ego is Consul , qui , ut pleri- 
que , nefas esse arbitrer, Gracchos laudare ; quorum con- 
siliis , sapientia , legibus , multas esse video reipublicac 

partes constitutas. Itaque , ut initio mihi designato Con- 
suli nuntiabatur, legem agrariam Tribunos plebis desi- 
gnatos conscribere , cupiebam , quod cogitarent , cogno- 
scere. Etenim arbitrabar , quoniam eodem anno gerendi 
nobis essent magistratus , esse aliquam oportere inter nbs • 
reipublicae bene administrandae societatem. Quum fami- 
liariter me in eorum sermonem insinuarem , ac darem ; 
celabar , excludebar , et , cum ostenderem , si lex utilis 
' plebi Romanae mihi videretur , auctorem me , atque ad- 
jutorem fulurum : tamen aspernabantur hanc liberaitta- 
tem meam , negabant me adduci posse , ut ullam largi- 
tionem probarem. Finem feci offerendi mei, ne forte mea 
sedulitas aut insidiosa , aut impudens videretur. Interea 
non desistebant clam inter se convenire , privatos quos- 
dam adbibere , ad suos coetus occultos noctem adjun- 
gere , et solitudinem. Quibus ift rebus quanto in meta 
fuerimus , ex vestra sollicitudine , in qua illis tempori- 
bus fuistis , facile adsequi conjectura poteritis. Ineunt 
tandem magistratus Tribuni pleb. Concio tandem exspe- 
ctata P. Rulli , quod et princeps erat agrariae legis , et* 
truculentius se gerebat , quam ceteri, lam designatus 
alio vultu , alio vocis sono , alio incessu esse meditaba- 
tur : vestitu obsoletiore , corpore inculto , et horrido , 
capillatior , quam ante , barbaque majore : ut oculis , et 
adspcctu dcnunciare omnibus vim tribuniciam , et mini- 
tari reipublicae videretur. Legem hominis , concionem- 
que exspectabam. Lex initio nulla proponitur : concionem 
in primis advocari jubet: summa cum expectalionc con- 
curritur. Explicat orationem sane longam , et verbis val- 
de bonis. Uuum erat , quod mihi vitiosum videbatur , 
quod tanta ex frequentia inveniri nemo potuit , qui in- 
lelligcre posset , quid diceret. Hoc ille utrum insidiarum 
causa fecerit , an hoe genere eloquentiae delectetur , ne- 
scio. Tamen si qui acutiores in concione steterant , de 
lege agraria nescio quid voluisse eum dicere suspicaban- 
tur. Aliquando tandem , me designato , lex in publicum 

{ iro ponitur : concurrunt jussu meo plures uno tempore 
ibrarii , descriptam legem ad me allerunt. 

VI. Omni hoc vobis ratione confirmare possum , Qui- 
rites , hoc .animo me ad legendam legem cognoscendam- 
que venisse , ut , si eam vobis accommodatam , atque 
utilem esse mtcUigercm , auctor ejus j atque adjutor es- 

scm. Non enim natura , neque discidio, neque odio pe- 
nitus insito bellum nescio quod habet susceptura consula- 
tus cum tribunatu ; quia persaepe seditiosis , atque im- 
probis Tribunis plebis boni , et fortes Consules ohstite- 
ruut , et quia vis tribunicia nonnumquam libidini restitit 
consulari. Non potestatum dissimilitudo , sed animorum 
disjunctio dissensionem facit. Itaque Iioc animo legem 
sumsi in manus , ut eam cuperem esse aptam vestris 
commodis: et ejusmodi , quam Consul re , non oratione 
popularis, et honeste, et libenter posset defendere. At- 
que ego a primo capite legis usque ad extremum repe* 
rio , Quirites , nihil aliud cogitatum , nihil aliud susce- 
ptum , nihil aliud actum, nisi ut decem reges, aerarii , 
vectigalium , provinciarum omnium , totius reipublicae , 
regnorum , liberorum populorum , orbis denique terrarum 
domini constituerentur , legis agrariae simulatione atque 
nomine. Sic confirmo , Quirites , hac lege agraria, put- 
rra , atque populari , dari vobis nihil , condonari certis 
hominibus omnia : ostentari populo RomanO agros , eripi 
etiam libertatem: privatorum pecunias augeri , publicas 
exhauriri : denique , quod est indignissimum , per Tri- 
bunum plebis , quem majores praesidem libertatis , cu- 
stodemque esse voluerunt , reges in civitate constitui. 
Quae cum exposuero , si falsa vobis videbuntur esse , 
sequar auctoritatem vestram ; mutabo meam sententiam; 
sin insidias fieri libertati vestrae simulatione largitionis 
intelligetis , nolitote dubitare , plurimo sudore , et san- 
guine majorum vestrorum partam , nobisque traditam li- 
bertatem uullo vestro labore , Consule adjutore , defen- 
dere. 

VII. Primum caput est legis' agrariae, quo, ut illi 

S utant , tentamini leviter , quo animo libertatis vestrae 
eminutionem ferre possitis. Iubet enim Tribunum plebis , 
qui eam legem tulerit , creare decemviros per tribus 
sepiemdedm , ut , quem novem Iribus fecerint , is decem - ’ 
vir sit. Hic quaero quam ob causam initium rerum , ac 
legum suarum hinc duxerit , ut populus Romanus suffra- 
gio privaretur. Toties legibas agrariis curatores consti- 
tuti sunt , triumviri , quinqueviri , decemviri : quaero a 
populari Tribuno plebejo , ecquando nisi per xxxv. tri- 
bus creati sint? Etenim cum omnes potestates , imperia, 
curationes ab universo populo Romano proficisci conve- 

nit , turfl cas profecto maxime , quae constituuntur ail > 

populi fructum aliquem , et commodum ; -in quo ot uni- r 

versi deligant , quem populo Romano maxime consultu- * 
rum putent , et unusquisque studio, et suffragio suo viam 
sibi ad beneficium impetrandum munire possit. Hoc Tri- 
buno plebis potissimum venit in mentem , populum Ro- 
manum universum privare suffragiis , paucas tribus , non ^ 
certa conditione juris , sed sortis beneficio , lorluito ad 
usurpandam libertatem vocare. Item , inquit , eodemque 
modo , capite altero , vt comitiis Pontificis Maximi. 

Ne boc quidem vidit , majores nostros tam fuisse popu- 
lares , ut, quod per populum creari fas non erat , prop- 
ter religionem sacrorum , in eo tamen , propter amplitu- 
dinem sacerdotii voluerint populo supplicari. Atque boc <- 
idem de ceteris sacerdotiis Cn. Domitius , Tribunus ple- 
bis , vir clarissimus , tulit : quod populus per religionem 
sacerdotia mandare non poterat , ut minor ^ pars populi 
vocaretur : ab ea parte qui esset factus , is a collegio 
cooptaretur. Videte , quid, intersit inter Cn. Domitium , 
Tribunum plebis , hominem nobilissimum , et P. Rullum, 
qui tentavit , ut opinor , patientiam vestram, cum se 
nobilem esse diceret. Domitius , quod per caeremonias j 
populi fieri non poterat , ratione assecutus est , ut id , j 
quoad posset , quoad fas esset , quoad liceret , populi ad 
partes daret : hic , quod populi proprium semper fuit , 
quod nemo imminuit, nemo immutavit , quin ii, qui po- 
pulo agros essent assignaturi, ante acciperent a populo 
beneficium , quam darent : id totum eripere vobis , at- 
que e manibus extorquere conatus est. Ille , quod dari 
populo nullo modo poterat , tamen quodam modo dedit : 
hic , quod adimi nullo pacto poterat , potestate quadam 
ratione eripere conatur. 

VIII. Quaeret quispiam , in tanta injuria tantaque im- 
pudentia quid spectarit. Non defuit consilium: fides erga 
plebem Romanam , aequitas in vos, libertatemque vestram 
vehementer defuit. Iubet enim comitia decemviris habere 
creandis eum , qui legem tulerit. Hoc dicam planius. Ju- 
bet Rullus, homo non cupidus, neque appetens, habere 
comitia Rullum. Nondum reprehendo ; video fecisse alios. * 
Illud , quod nemo fecit , de minore parte populi quo per- t 
tineat , videte. Habebit comitia , volet eos renuntiare , 
quibus regia potestas hac lege quaeritur. Universo po- 

pulo neque ipse committit , neque illi horum consiliorum 
auctores committi recte putaut posse. Sortietur tribus idem 
Rullus ; homo felix educet , quas volet ; tribus; quos no- 
vem tribus decemviros fecerint , ab eodem Rullo eductae, 
bos omnium rerum ( ut jam ostendam ) dominos habebi- 
mus ; atque ii , ut grati , ac memores beneficii esse vi- 
deantur , aliquid se novem tribuum notis hominibus de- 
bere confitebuntur : reliquis vero sex et xx. tribubus ni- 
hil erit , quod non se putent posse suo jure denegare. 
Quos tandem igitur decemviros creari vult ? Se primum. 
Qui licet? leges enim sunt veteres , neque eae consula- 
res , si quid interesse hoc arbitramini , sed tribunitiae , 
vobis , majoribusque vestris vehementer gratae , atque 
jucundae. Licinia est lex , atque altera /Ebutia : qiae 
non modo eum , qui tulerit de aliqua curatione , ac p«- 
testate , sed etiam collegas ejus , cognatos , affines exci- 
pit , ne eis ea potestas , curatiove mandetur. Etenim, si 
populo consulis , remove te a suspicione alicujus tui com- 
modi : fac fidem, te nibil nisi populi utilitatem , et fru- 
ctum quaerere : sine ad alios potestatem, ad te gratiam 
beneficii tui perveuire. Nam hoc quidem vix est liberi 
populi , vix vestrorum animorum , ac magnificentiae. 

IX. Quis legem tulit ? Rullus. Quis majorem partem 
populi suffragiis privavit ? Rullus. Quis comitiis praefuit? 
Rullus. Quis tribus , quas voluit,, vocavit, nullo custode 
sortitus? Quis decemviros , quos voluit, renujiciavit? Idem 
Rullus. Quem principem renunciavit ? Rullum. Vix me- 
hercule servis hoc eum suis , non vobis , omnium gen- 
tium dominis , probaturum arbitrarer. Optimae leges igi- 
ttrr hac lege sine ulla exceptione tollentur. Idem sibi sua 
lege curationem petet: idem majore parte populi suffra- 
giis spoliata comitia habebit : quos volet , atque in iis 
se ipsum reminciabit : et videlicet collegas suos, adserip- 
tores legis agrariae non repudiabit, a quibus ei locus 
primus ia indice , et ia praescriptione legis concessus ‘ 
est : ceteri fructus omnium rerum , qui in spe legis hu- 
jus positi sunt , communi cautione, atque aequa sibi par- ' 
te retinentur. At videte hominis diligentiam, si aut Rul- 
lum cogitasse , aut si Rulio potuisse in mentem venire 
arbitramini. Viderunt ii , qui haec machinabantur , sf 
vobis ex omni populo deligendi potestas esset data, quae- 
cumque res esset , ia qua Udes , integritas , virtus , au- 

ctoritas quaereretur , vos eam sine dubitatione ad Ca, 
Pompeium principem delaturos. Etenim , quem unum ex 
Cunctis delegissetis, ut eum omnibus omnium gentium 
bellis terra , et mari praeponeretis , certe in decemviris 
faciendis , sive fides haberetur, sive honos , et committi 
huic optime , et ornari hunc justissime posse Intellige* 
bant. Itaque excipitur hac lege non adolescentia , non 
legitimum impedimentum , non potestas , non magistratus 
ullus aliis negotiis , ac legibus impeditus, reus denique, 
'quo minus decemvir fieri possit, non excipitur. Cn. PoHi- 
'peius excipitur , ne cum P. Rullo , taceo do ceteris, de- 
cemvir fieri possit. Praesentem enim profiteri jubet, quod 
nul/a alia in lege umquam fuit, ne in his quidem magi- 
stratibus , quorum certus ordo est. Timebat enim, Pom- 
peius ne si adesset , ferrr non posset : aut , ne , si ac- 
cepta lex essdt , illum sibi collegam adseriberetis , cu- 
stodem, ac vindicem cupiditatum. 

■ X. Hic, quoniam video vos hominis dignitate, et con- 
tumelia legis esse commotps , renovabo illud , quod ini- 
tio dixi , regnum comparari , libertatem vestram hac le- 
ge funditus tolli. An vos aliter existimabatis, cum ad om- 
nia vestra pauci homines cupiditatis oculos adjecissent ? 
non eos in primis id acturos , ut ex omni custodia ve- 
strae libertatis , ex omni potestate , curatione , patroci- 
nio vestrorum commodorum Cn. Pompeius depelleretur ? 
Viderunt . et vident , si per imprudentiam vestram, ne- 
gligentiam meam , legem incognitam acceperitis , fore , 
uti postea cognitis insidiis , cum decemviros crearitis , 
tum vitiis omnibus, et sceleribus legis Cn. Pompeii prae- 
sidium oppouendum putetis. Et hoc parvum argumentum 
vobis erit , a certis hominibus dominationem , potestatem- 
que omnium rerum quaeri, cum videatis, eum quem cu- 
stodem vestrae libertatis fore videant , expertem fieri di- 
gnitatis? Cognoscite nunc , quae potestas decemviris , et 
quanta detur. Primum lege curiata decemviros ornat, lam 
noc inauditum , et plane novo more, uti; curiata lege ma- 
gistratus detur , qui nullis comitiis ante sit datus. Eam 
iegem ab eo Praetore P. R. qui sit primus factus , ferri 
.jubet. At quomodo? Ut ii decemviratum habeant, quos 
plebs designaverit. Oblitus est , nullos a plebe designari. 
Et is orbem terrarum constringit novis legibus, qui quod 
ia secundo capite scriptum est , uou meminit in tertio ? 

Atque hic perspicuum est , quid juris a majoribus acce- 
peritis , quid ab hoc Tribuuo plebis vobis relinquatur. 

XI. Majores de singulis magistratibus bis vos senten- 
tiam ferre voluerunt. Nam cum centuriata lex Censori- 
bus ferebatur , cum curiata ceteris patriciis magistrati- 
bus ; tum iterum de eisdem judicabatur , ut esset repre- 
hendendi potestas , si populum beneficii sui poeniteret. 
Nunc, quia prima illa comitia tertetis centuriata, et tri- 
buta , curiata tantum auspiciorum^ causa remanserunt. 
Hic autem Tribunus plebis , quia videbat , potestatem ne- 
minem injussu populi , aut plebis posse habere , curiatis 
ea comitiis, quae vos non finitis , confirmavit: tributa, 
quae vestra erant , sustulit. Ita , cum majores ^binis co- 
mitiis voluerint vos de singulis magistratibus judicare : 
Ilie homo popularis ne unam quidem populo comitiorum 

S olestatcm reliquit. Sed videte hominis religionem , ef 
iligentiam. Vidit , et perspexit , sine curiata lege de- 
cemviros habere poleslatcm non posse , quoniam per no- 
vem tribus essent constituti. Iubet ferre de his legem cu- 
riatam. Praetori imperat; quam id ipsum absurde, ni- 
hil ad me attinet ; jubet enim , Qui primus sit praetor 

V ACTUS EUM LEGEM CURIATAM FERRE: SIN IS FERRE NON POS- 
SET, qui postremus sit: ut aut lusisscin tantis rebus, aut 
profecto nescio quid spectasse Videatur. Verum hoc, quod 
est aut ita perversura , ut ridiculum; aut ita malitiosum, 
Ut obscurum sit , relinquamus : ad religionem hominis re- 
vertamur. Videt sine lege curiata nihil agi per decem- 
viros posse. Quid postea , si oa lata non erit ? Attendite 
ingenium. Tum ii decemviri ( inquit ) eodem iure sint, 
quo qui optima lege. Si hoc fieri potest, ut in hac civi- 
tate , quae longe jure libertatis celeris civitatibus ante- 
cellit , quisquam nullis comitiis imperium , aut potesta- 
tem assequi possit, quid attinet tertio capite legem curia- 
tam ferre jubere , quoniam quarto permittas, ut sine lege 
curiata idem juris habeant, quod haberent,' si optima le- 
ge a populo essent creati ? lteges constituuntur, non de- 
cemviri , Quirites: iique ah his initiis, fundamen lisquc nas- 
cuntur, ut non modo cum gerere coeperint, sed etiam cum 
constituentur , omne vesti um jus, potestas, libertasque tol- 
latur. At videte , quam diligenter retineat jus tribuni- 
tiae potestatis. Consulibus legem curiatam ferentibus a 
Tribunis plebis saepe est intercessum. Neque tamen nos 

id querimur , esse hanc Tribunorum plebis potestatem ; 
tantummodo si quis ea potestate temere est usus , existi- 
mamus. Hic Tribunus plebis lege curiata , quam Praetor 
ferat , adimit intercedendi potestatem. Atque hoc cum 
in e<r reprehendeadum est , quod per Tribunum plebis 
tribunitia potestas minuitur, tum in eo deridendum, quod 
Consuli , si legem curiatam non habet , attingere rem 
militarem non licet : hic , vetat intercedendi potestatem, 
etiam si intercessum sit, tamen eamdem constituit, quam, 
si lata esset lex : ut non intelligam , quare aut hic vetet 
intercedere, aut quemquam intercessurum putet, cum 
intercessio stultitiam intercessoris significatura sit , non 
rem impeditura. 

XII. Sint igitur decemviri neque veris comitiis , hoo 
est , populi suffragiis , neque illis ad speciem , atque 
ad usurpationem) vetustatis per xxx lictores auspicio- 
rum causa adumbratis constituti. Videte nunc eos , qui 
a vobis nihil potestatis acceperint , quanto majoribus or- 
namentis afficiat , quam omnes nos affecti sumus , qui- 
bus vos amplissimas potestates dedistis. Iubet auspicia co- 
loniarum deducendarum causa decemviros habere pulla- 
rios. Eodem iere (inquit) quo habeerent tresviri lege 
Sempronia. Audes etiam , -Rulle , mentionem facere le- 
gis Semproniae ? nec te ea lex ipsa commonet, tresviros 
illos xxxv tributtm suffragio esse creatos? Et, cum tu a Ti. 
Gracchi aequitate , ac pudore longissime remotus sis: id, 
quod dissimillima ratione factum sit, eodem jure putas esse 
oportere? Dat praeterea potestatem , verbo praetoriam , 
re vera regiam : definit in quinquennium, facit sempiter- 
nam ; tantis enim confirmat opibus , et copiis, ut invitis 
eripi nullo modo possit ; deinde ornat apparitoribus , scri- 
bis , librariis , praeconibus , architectis : praeterea mu- 
lis , tabernaculis , centuriis ^supellectili : sumtum haruit 
ex aerario , suppeditat a sociis : janitores ex equestri lo- 
co ducentos in annos singulos stipatores corporis consti- 
tuit : eosdem ministros , et satellites potestatis. Formam 
adhuc habetis , Quirites , et speciem ipsam tyrannorum: 
insignia videtis, potestatis , nondum ipsam potestatem/ 
Dixerit enim fortasse quispiam , quid me ista laedunt , 
scriba , lictor , “praeco , pullarius ? Omnia sunt haec 
hujusmodi , Quirites , ut ea qui habeat siue vestris suf- . 
fragiis, aut non ferendus , aut privatus furiosus ense 
videatur. 

XIII. Perspicite , quanta potestas permittatur : non 
privatorum insaniam , sed intolerantiam regum esse dice- 
tis. Primum permittitur infinita potestas innumerabilis pe- 
cuniae conficiendae de vestris vectigalibus , non fruen- 
dis f sed alienandis : deinde orbis terrarum , gentiumque 
omnium datur cognitio sine consilio , poena sine provo- 
catione , animadversio sine auxilio ; judicare per quin- 
quennium vel de Consulibus, vel de ipsis Tribunis plebis 

E otcrunt : de illis interea nemo judicabit. Magistratus 
is gerere licebit , causam dicere non licebit ^ emero 
agros a quibus volent , vel quos volent , quam volent 
magno, poterunt: colonias deducere novas, renovare ve- 
teres , totam Italiam suis coloniis ut complere liceat , 
permittitur: omnes provincias obeundi, liberos populos 
agris multandi , regnorum vel dandorum summa potestas 
datur , cum velint : Romae esse , cum commodum sit : 
quacumque velint summo cum imperio , judicioque om- 
nium rerum vagari ut liceat , conceditur. Interea dissol- 
vant judicia publica : de consiliis abducant, quos velint: 
singuli de maximis rebus judicent: Quaestori permittant: 
finitorem mittant : ratum sit, quod finitor uni illi, a quo 
missus erit, renuntiaverit. Verbum mibi deest, Quiri- 
tes , cum ego banc potestatem regiam appello ; sed pro- 
fecto major est quaedam. Nullum enim regnum fuit un- 
quam , quod non , si minus jure aliquo , at regionibus 
tamen certis contineretur. Hoc vero infinitum est , quo 
et regna omnia , et vestrum imperium , quod latissi- 
me patet , et ea quae partim libera a vobis , partim e- 
tiam ignorata vobis sunt, permissu legis continentur. 

XIV. Datur igitur eis primum , ut liceat eis ven- 
dere omnia , de quibus vendendis Senatusconsulta facta 
sunt , M. Tullio , Cn. Cornelio Coss. Cur boc est tam 
obscurum , atque caecum ? quid ? ista omnia , de qui- 
bus Senatus censuit , nominatim in lege perscribi non- 
ne potuerunt? Duae sunt hujus obscuritatis causae, 
Quirites: una pudoris, si quis pudor esse potest in tam 
insigni impudentia ; altera sceleris : nam neque ea , 
quae Senatus nominatim vendenda censuit , audet appel- 
lare : sunt enim loca publica urbis , sunt sacella , quae 
post restitutam tribunitiam potestatem nemo attigit; quae 
majores in urbe partim periculi perfugia esse voluerunt. 
Haec lege trihunitia decemviri vendent. Accedet eo mons 

Gaurus, accedent salicta ad Minturnas , adjungetur etiam 
illa via vendibilis Herculanea multarum deliciarum , et 
magnae pecuniae : permulta alia , quae Senatus propter 
angustias aerarii vendenda consuit , Consules propter in- 
vidiam non vendiderunt. Verum haec fortasse propter pu- 
dorem in lege reticentur. Sed illud magis est credendum, 
et pertimescendum , quod audaciae decemvirali corrum- 
pendarum tabularam publicarum , Gngendoruuique Sena- 
tusconsultorum, quae facta nunquam sunt , cum ex eo 
numero, qui per eos anno3 Consules fuerunt, multi mor- 
tui sint , magna potestas permittitur ; nisi forte nihil est 
aequum vos de eorum audacia suspicari , quorum cupi- 
ditati nimium angustus orbis terrarum esse videatur. 

XV. Habetis unum venditionis genus, quod, magnum 
videri vobis intelligo : sed attendite animos ad ea , quae 
consequuntur ; hunc quasi gradum quemdam , atque adi- 
tum ad cetera faotum intclligetis. Qvi agri , qvae loca, 
qvae aedificia. Quid est praeterea? multa iu mancipiis, 
in pecore , auro , argento, ebore, veste, supellectili, ce- 
teris rebus. Quid dicam ? invidiosum putasset hoc fore,, 
si omnia nommasset ? non metuit invidiam. Quid ergo ? 
longum putavit, et timuit , ne quid praeteriret.' adseri- 
psit , Alivdvb qvid. Qua brevitate rem nullam esse exce- 
ptam videtis. Quidquid ergo sit extra Italiam, quod pu- 
blicum populi Romani factum sit , L. Sulla, Q. Pompeio 
Consulibus , aut postea , id decemviros jubet vendere. 
Hoc capite, Quirites, omnes gentes , uationes , provin- 
cias, regna, decemvirum ditioni , judicio , potestatique 
permissa , et condonata esse dico. Primum enim hoc 
quaero, qui tandem locus usquam sit, quem non possint 
decemviri dicere publicum populi Romani esse lactum ; 
nam , cum idem possit judicare , qui dixerit ; quid est, 
quod non liceat ei dicere , cui liceat eidem judicare ? 
Commodum erit Pergamum, Smyrnam, Tralles, Ephe- 
sum, Milelum , Cyzicum, totam denique Asiam, quae 
post L. Sullam, Q. Pompeium Coss. recuperata sit , 
populi Romani factam esse dicere. Utrum oratio ad ejns 
rei disputationem deerit : an, cum idem et disseret , et 
judicabit , impelli non poterit , ut falsura judicet ? An , 
si condemnare Asiam volet, terrorem damnationis , et 
minas non quanti volet aestimabit ? Quid, quod disputari 
contra nullo pacto potest , quoniam statutum a vobis est. 

ct judicatum , quam hereditatem jam crevimus , regnum 
Bithyniae ? quod corte publicum est populi Romani fa- 
ctum: numquid causae est, quia omftes agros, urbes, stati- 
va , portus, totam denique Bithyniam decemviri venditu- 
ri sint ? Quid Mitylenae ? quae certe vestrae , Quirites , 
belli lege , ac victoriae jure factae sunt : urbs et natu- 
ra , et situ , et descriptione aedificiorum , et pulcritudi- 
ne in primis nobilis: agri jucundi, et fertiles: nempe 
eodem capite inclusi continentur. 

XVI. Quid Alerandria, cunctaquc /Egyptus ? ut oc- 
culte latet ? ut recondita est ? ut furtim tota decemviris 
(raditur. Quis enim vestrum hoc ignorat dici, illud regnum 
testamento regis Alexandri populi Romani esse factum? Hic 
ego Consul populi Romani non modo nihil judico, sed ne , 
quid sentiam, quidem profero. Magna cniin mihi res non 
modo ad statuendum, sed etiam ad dicendum videtur esse. 
Video, qui testamentum factum esse confirmet: auctoritatem 
Senatus exstare hereditatis aditae scntio,tum quando, Ale- 
xandro mortuo , legatos Tyrum misimus , qui ab illo pe- 
cuniam depositam nostris recuperarent. Haec L. Philip- 
pum saepe in Senatu confirmasse memoria teneo : cum, 
qui regnum illud teneat hoc tempore , neque genere, ne- 

S ue animo regio esse , inter omnes fere video convenire. 

icitur contra , nullum esse testamentum ; non oportere 
populum Romanum omnium regnorum appetentem videri: 
demigraturos in illa loca nostros homines , propter agro- 
rum bonitatem , et omnium rerum copiam. Hac tanta de 
re P. Rullus cum ceteris decemviris , collegis suis, judi- 
cabit ? et verum judicabit ? nam utrumque ita magnum 
est , ut nullo modo neque concedendum , neque ferendum 
sit. Volet esse popularis : populo Romano adjudicabit. 
Ergo idem ex sua lege vendet Alexandriani , vendet AS- 
gyptum : urbis copiosissimae , pulcherrimorum que agro- 
rum judex, arbiter, dominus, rex denique opulentissimi 
regni reperietur. Non sumet sibi tantum , non appetet ? 
judicabit, Alexandriam regis esse, a populo Romano ab- 
judicabit. Primum populi Romani hereditatem decemviri 
judicent , cum vos volueritis de privatis hereditatibus cen- 
tumviros judicare ? deinde quis aget causam populi Ro- 
mani ? ubi res ista agetur ? qui snnt isti decemviri , quos 
perspiciamus regnum Alexandriae Ptolemaeo gratis adju- 
dicaturos ? Quod si Alexandria petebatur : cur non eosdem 

cursus hoc tempore , quos,,L. Cotta, L. Torquato Coss. 
cucurrerant? cur non aperte , ut antea? cur non item, 
ut cura decreto , et palam regionem illam petierunt? an, 
qui etesiis , qui per cursum rectum regnum tenere non 

S otuerunt , nunc tetris tenebris , et caligine se Alexan- 
riam perventuros arbitrati suat? f* ■ • 

V XVll. Atque illud circumspicite mentibus vestris, Quiri* 
tesl Legatos nostros, homines auctoritate tenui, qui rerum 
privatarum causa legationes liberas obeunt, tamen exterae 
nationes ferre vix possunt. Grave est enim nomen imperii, 
atque id etiam in levi persona pertimescitur , propterea 
quod vestro , non suo nomine , cum hinc egressi sunt , 
abutuntur. Quid censetis, quum isti decemviri cum impe- 
rio, cum fascibus, cum illa delecta finitorum juventute per 
orbem terrarum vagabuntur ? quo tandem animo , quo 
metu , quo periculo miseras nationes futuras ? est in im- 
perio terror , patientur ; est in adventa sumtus , ferent ; 
imperabitur aliquid muneris , non recusabunt. Illud vero 
quantum est , Quirites , cum is decemvir , qui aliquam 
in urbem aut exspectatus , ut hospes , aut repente , ut 
dominus venerit , illum ipsum locum , quo venerit, illam 
ipsam sedem hospitalem , in quam erit deductus , publi- 
cam populi Romani esse dicet ? quanta calamitas populi, 
si dixerit ? quantus ipsi quaestus , si riegarit ? Atque 
iidem , qui haec appetunt , queri nonnumquam solent , 
omnes terras Cn. Pompeio , atque omnia maria esse per- 
missa. Simile vero est , multa committi , et condonari 
omnia ? labori , et negotio praeponi , an praedae , et 
quaestui ? mitti ad socios liberandos , an ad opprimen- 
dos ? denique , si jquis est honos singularis , nihil ne in- 
terest , utrum populus Romanus eum , cui velit , defe- 
rat ; an si impudenter populo Romano per legis fraudem 
surripiatur? ' 

XvIII. Intellexistis , quot res , et quantas decemviri 
legis permissu vendituri sint. Non est satis; cum sese 
sociorum , cum exterarum nationum , cum Regum san- 

S uine implerint : incidant nervos populo Romano , adhi- 
eant manus vectigalibus vestris , irrumpant in aerarium. 
Sequitur enim caput , quo capite ne permittit quidem , 
si fofrte desit pecunia , quae tanta ex superioribus recipi 
potest , ut deesse non debeat : sed plane, quasi ea res 
vobis saluti fulura sit , ita cogit , atque imperat , ut de- 

cemviri vestra vectigalia vendant nominatio. Quam tu 
mihi ex ordine recita de legis scripto populi Romani au* 
ctionem : quam mehercule ego praeconi huic ipsi luctuo* 
sam , et acerbam praedicationem lutaram puto. Auctio. 
Ut in suis rebus, ita in republica luxuriosus est nepos, 
qui prius silvas vendat , quam vineas. Italiam perccn* 
suisti : perge in Siciliam. Auctionis pars ea quae ad 
Siciliam pertinet. Nihil est in hac provincia , quod 
aut in oppidis , aut in agris maiores vestri proprium vobis 
reliquerint , quin id venire jubeat. Quod partum recenti 
victoria majores vobis in sociorum urbibus, ao finibus,' 
et vinculum pacis , et monumentum belli reliquerunt, id 
vos ab illis acceptum hoc auctore vendetis ? 

XIX. Hic mihi parumper mentes vestras, Quirites, com* 
mover/e videor, dum patefacio vobis, quas isti penitus ab* 
strusas insidias se posuisse arbitrentur contra Cn. Pompeii 
dignitatem; et mihi, quaeso , ignoscite , si appello talem 
virum saepius. Vos mihi Praetori biennio ante, Quirites, 
hoc eodem in loco personam hanc imposuistis , ut , qui- 
buscumque rebus possem, illius absentis dignitatem vobis* 
cum una tuerer. Feci adhuc, quae potui, neque familiari- 
tate illius adductus, nec spe honoris, atque amplissimae 
dignitatis, quam ego, etsi libente illo, tamen absente il- 
lo ,per vos consequutns sum. Quamobrem cum intelligam , 
hanc totam fere legem ad illius opes evertendas, tam- 
quam machinam , comparari : et resistam consiliis homi- 
num , et perficiam profecto , quod ego video comparari, 
ut id vos universi non solum videre , verum etiam tene- 
re possitis. Iubet venire, quae Attalensium, quae Phaseli- 
tum , quae Olympenorum fuerint , agrumque Agerensem, 
et Orindicum , et Gedusanum. Haec P. Servilii impedo, 
et victoria , clarissimi viri , vestra facta sunt. Adjungit 
agros Bithyniae regios , quibus nunc publicani fruuntur: 
deinde Attalicos agros in Cberroneso : in Macedonia qui 
regis Philippi, sive Persae fuerunt, qui item a Censori- 
bus locati sunt , et certissimum vectigal. AdScribit idem 
auctioni Corinthios agros, opimos, et fertiles^ et Cyre- 
nenses , qui Appionis fuerunt : et agros in Hispania pro- 
pter Carthaginem novam : et in Africa ipsam veterem 
Carthaginem vendit : quam videlicet P. Afrioanus non 
propter religionem sedium illarum , ac vetustatis , de con- 
silii sententia , consecravit , sed utipsclocus eorum, qui 

cum hac urbe de Imperio certarunt , vestigia calamitatis 
ostenderet» Sed non fuit tam diligens , quam est Rullus: 
aut fortasse emtorem ei loco reperin* non potuit. Verum 
inter hos agros regios , captos veteribus bellis virtute 
summorum imperatorum , adjungit regios agros Mithri- 
datis , qui in Paphlagonia , qui in Ponto , qui in Cap- 
padocia fuerunt , ut eos decemviri vendant. 

XX. Itane vero? non legibus datis , non auditis verbis 
imperatoris, nondum denique bello confecto, cnm Rex Mi- 
thridates, amisso exercitu, regno expulsus, tamen in ulti- 
mis terris aliquid etiam nunc moliatur, atque ab invicta 
Cn. Pompeii manu Maeotide , et illis paludibus, et itine- 
rum angustiis, atque altitudine montium defendatur: cum 
imperator in bello versetur: in locis autem illis etiam nunc 
belli nomen reliquum sit: eos agros , quorum ad liuc penes 
Cu. Pompeium omne judicium , et potestas , more ma- 
jorum debet esse , decemviri vendent? Et , credo, P. 
Rullus ( is enim sic se gerit , ut sibi jam decemvir desi- 
gnatus esse videatur ) ad eam auctionem potissimum pro- 
ficiscetur. Is videlicet antequam veniat in Pontum, litteras 
ad Cn. Pompeium mittet : quarum ego jam exemplum ab 
istis compositum esse arbitror. P.S ervilivs Rvllvs tribv- 
NVS PLEBIS DECEMVIR. S. D. Gn. POMPEIO Clf. F. NoU Credo 
adseripturum esse Magno; non enim videtur Id, quod im- 
minuere lege conatur, concessurus verbo. Te volo cvrare, 
vt misi Sinope praesto sis avxilivmqve addvcas dvm eos 

AGROS QVOS TVO LABORE CEPISTI EGO MEA LEGE VENDAM. An 

Pompeium non adhibebit? in ejus provincia vendet manu- 
bias imperatoris? Ponite ante oculos vobis Rullum in Ponto, 
inter vestra, atque hostium castra hasta posita , cum suis 
formosis finitoribus auctionan tem . Neq ue in hoc solum inest 
contumelia, quae vehementer et insignis est, ct nova, ut 
ulla res parta heQo , tlondum legibus datis , etiam tum 
imperatore bellum administrante, non modo venierit, ve- 
rum locata sit. Plus spectant homines certe , quam con- 
tumeliam: sperant, si concessum sit inimicis Cn. Pom- 
peii , cum imperio , cum judicio omnium rerum , cum 
infinita potestate , cum innumerabili pecunia , non so- 
lum aliis in locis vagari , verum etiam ad ipsius exer- 
citum pervenire: aliquid illi insidiarum fleri, aliquid de 
ejus exercitu , copiis , gloria , detrahi posse ; putant , 
si quam spem in Cn. Pompeio exercitus habeat , aut a- 

grorum , aut aliorum commodorum , hanc non habllnrum, 
quum viderit , earum rerum omnium potestatem ad de- 
cemviros esse translatam. Patior non moleste , tam stul- 
tos esse , qui haec sperent : tam impudentes , qui concn- 
tur. Illud queror , tam me ab iis esse contemtum , ut 
haec portenta , me Consule , potissimum cogitarent. 

XXI. Atque in omnibus his agris, aediliciisque ven- 
dendis permittitur decemviris , ut vendant quibuscum- 
que in locis videatur. 0 perturbatam rationem 1 o libi- 
dinem refrenandam I o consilia dissoluta , atque perdi- 
ta 1 Vectigalia locare nusquam licet, nisi in hac urbe, 
hoc ex loco , hac vestrum frequentia. Venire vestras 
res proprias, et in perpetuum a vobis alienari , in Paph- 
lagoniae tenebris , atque in Cappadociae solitudine li- 
cebit ? L. Sulla , cum bona indemnatorum civium fune- 
sta illa auctione sua venderet , et se praedam suam di- 
ceret vendere , tamen ex hoc loco vendidit : nec » quo- 
rum oculos offendebat , eorum ipsorum conspectum fu- 
gere ausus est» Decemviri vestra vectigalia non modo 
nc vobis quidem arbitris, sed ne praecone quidem publi- 
co teste vendent ? 

XXII. Sequitur: Omnes agros extra Italiam infi- 
nito ex tempore, non , ut antea , ab Sulla , et Pom- 
peio Coss. Cognitio decemvirum , privatus sit , an pu- 
blicus : sicque agro pergrande vectigal imponitur. Hoc 
quantum judicium , quam intolerandum , quam regiam 
sit, quem praeterit ? posse, quibuscumque locis velint, 
nulla disceptatione, nullo consilio, privata publicare, publi- 
ca liberare? Excipitur hoc capite ager in Sicilia Recenlo- 
ricus: quem ego excipi et propter hominum necessitudi- 
nem , et propter aequitatem , Quirites , saepe vehemen- 
ter gaudeo. Sed quae haec impudentia ? Qui agrum Re- 
centoricum possident , vetustate possessionis se , non ju- 
re , misericordia Senatus , non agri conditione defendunt: 
nam illum agrum publicum esse fatentur : se moveri pos- 
sessionibus , amicissimis sedibus , ac diis penatibus ne- 
gant oportere. At , si est privatus ager Recentoricus : 
quid eum excipis ? sin autem publicus , quae est ista ae- 
quitas , ceteros, etiam si privati sint, permittere, ut 
publici judicentur, hunc excipere nominatira , qui publi- 
cus esse fateatur ? Ergo eorum ager excipitur , qui apud 
Rullum alia ratione valuerunt : ceteri agri omnes , qui 
Cicer. Orat. 7 

ubique sunt , sine ullo delectu , sine populi Romani no- 
tione , sine judicio Senatus , decemviris addicentur. At* 
que etiam est alia , superiore capite , quo omnia ve* 
neunt , quaestuosa exceptio : quae teget eos agros , de 
quibus foedere cautum est. Audivit hanc rem non a 
ine , sed ab aliis agitari saepe in Senatu nonnumquam 
ex hoc loco , possidere agros in ora maritima regem 
Hiempsalem , quos P. Africanus populo Romano adjudi* 
carit : et tamen postea per C. Cottam Cos. cautum esse 
foedere. Hoc quia vos foedus non jusseritis , veretur 
Hiempsal , ut satis firmum sit , et ratum* Quid ? cujus* 
modi est illud ? tollitur vostrum judicium : foedus tomm 
excipitur : comprobatur. Quod minuit auctionem decem* 
viralem, laudo : quod Regi amico cavet, non reprehendo: 
quod non gratis fit , indico ; volitat enim ante oculos 
istorum Iuhae Regis filius, adolescens non minus bene 
nummatus , quam bene capillatus, v . 

XXIII. Vix jam videtur locus esse, qui tantos acervos 
pecuniae capiat. Auget, addit, accumulat: Aurum , ar* 
' genium ex praeda, ex manibus, ex coronario , ad quos- 
cumque pervenit, neque relatum est in publicum , neque 
in monumento consumptum, id profiteri apud decemviros, 
et ad eos referre jubet. Hoc capite etiam quaestionem de 
clarissimis viris , qui populi Romani bella gesserunt , ju- 
diciumque de pecuniis repetundis ad decemviros transla- 
tum videtis ; horum erit nullum judicium, quantae cujus* 
que manubiae fuerint , quid relatum , quid residuum sit. 
In posternra vero lex haec imperatoribus vestris constitui- 
tur , ut quicumque de provincia decesserit, apud eosdem 
decemviros , quantum habeat praedae , manubiarum , au- 
ri coronarii , profiteatur. Hic tamen vir optimus eum , 
quem amat , excipit , Cn. Pompeium. Unde iste amor 
tara improvisus , ac tam repentinus ? qui honore decem* 
viratus excluditur prope nominatim : cujus judicium , le* 
gumque datio , captorum agrorum ipsius virtute cognitio 
tollitur : cujus non ia provinciam , sed in ipsa castra de- 
cemviri cym imperio, infinita pecunia , maxima potesta- 
te , et judicio rerum omnium mittuntur : cui jus impera* 
{orium , quod semper omnibus imperatoribus est conser- 
vatum, soli eripitur; is excipitur unus, ne manubias refer- 
re debeat. Utrum tandem hoc capite honos haberi homini, 
an invidia quaeri videtur ? Remittit hoc Rullo Cn« Pom- 

peius : beneficio isto legis , benignitate decemvirali nihil 
utitur. Nam si est aequum , praedas , ac manubias suas 
imperatores non in monumenta deorum immortalium, ne* 
que in urbis ornamenta conferre , sed ad decemviros , 
tamquam ad dominos , deportare , nihil sibi appetit prae- 
cipue Pompeius , nihil : vult se in communi, atque in eo- 
dem , quo ceteri, jure versari. Sin est iniquum, Quirites, 
si turpe , si intolerandum, hos decemviros, portitores om- 
nibus omnium pecuniis constitui, qui non modo Reges, 
atque exterarum nationum homines , sed etiam imperato- 
res nostros excutiant : non mihi videntur honoris causa 
excipere Pompeium , sed metuere , ne ille eamdem con- 
tumeliam , quam ceteri , ferre non possit. Pompeius au- 
tem hoc animo sit, ut, quidquid vobis placeat, sibi fe- 
rendum putet: quod vos ferre non poteritis, id profecto 
perficiat , ne diutius inviti ferre cogamini. Verumtamen 
cavet , ut , si qua pecunia post nos Consules ex novis 
vectigalibus recipiatur, ea decemviri utantur; nova por- 
ro vectigalia videt ea fore , quae Pompeius adjunxerit. 
Ita remissis manubiis , vectigalibus ejus virtute partis se 
frui putat oportere. Parta sit pecunia, Quirites, decem- 
viris tanta, quanta sit in terris; nihil praetermissura: sed 
omnes urbes , agri , regna denique , postremo etiam ve- 
ctigalia vestra venierint : accesserit in cumulum manubiae 
vostrorum imperatorum : quantae , et quam immanes di- 
vitiae decemviris in tantis auctionibus, tot judiciis, tam 
infinita potestate rerum omnium quaerantur , videtis. 

XXIV. Cognoscite nunc alios immensos , atque intole- 
rabiles quaestus , ut intelligatis , ad certorum hominum 
importunam avaritiam hoc populare legis agrariae nomen 
esse quaesitum. Hac pecunia jubet agros emi , quo de- 
ducamini. Non consuevi homines appellare asperius, Qui- 
rites , nisi lacessitus. Velim fieri posset , ut a me sine 
contumelia nominarentur ii , qui se decemviros sperant 
futuros ; jam videretis, quibus hominibus omnium rerum 
et vendendarum , et emendarum potestatem permitteretis. 
Sed quod ego nondum statuo mihi esse dicendum, vos ta- 
men id potestis cum animis vestris cogitare. Unum hoc 1 
certe videor mihi verissime posse dicere : tum , cum ha- 
beret haec respublica Luscinos, Calatinos, Aeidinos, hc- 
mines non solum honoribus populi , rebusque gestis, ve- 
rum etiam patientia paupertatis ornatos: et tum cum erant 

Calones , Philippi , Laelii , quorum sapientiam , terape’ 
rauliamque in publicis , privatisque, forensibus , domesti’ 
cisque rebus perspexeratis : tamen hujuscemodi res com' 
missa nemini est, ut idem judicaret , et venderet, et hoc 
faceret per quinquennium toto in orbe terrarum : idem* 
que agros vectigales populi Romani abalienaret , et cum 
summam tantae pecuniae nullo teste sibi ipse ex sua vo» 
luntate fecisset ; tum denique emeret , a quibus vellet , 
qjiod videretur. 

XXV. Committite vos nunc , Quirites , his hominibus 
haec omnia , quos odorari hunc decemviratum suspicamit 
ni ; reperietis , partem esse eorum , quibus ad haben- 
dum, partem, quibus ad consumendum nibil satis esse vi» 
deatur. Hic ego jam illud , quod expeditissimum sit , ne 
disputo quidem , Quirites , non esse hanc vobis a majo- 
ribus relictam consuetudinem , ut emantur agri a priva» 
tis , quo plebs publice deducatur t omnibus legibus agris 
publicis privatos esse deductos : hujuscemodi me aliquid 
ah hoc horrido , ac truce Tribuno plebis exspectasse t 
hanc vero emendi , et vendendi , quaestuosissimam , ac 
turpissimam mercaturam, alienam actione trihuniciaj alie» 
nam dignitate populi Romani semper putavi, a Libet agros 
emi ? Primum quaero , quos agros ? et quibus in locis ? 
nolo suspensam , et incertam plebem Romanam obscura 
spe, et caeca exspectatione pendere. «Albanus ager est, 
Setinus , Privernas, Fundanus, Vescinus , Falernus, Lin* 
ternus, Cumanus, Casilinas.» Audio, t Ab alia porta, Cape* 
nas , Faliscus , Sabinus , Reatinus , Venafranas , Allifa- 
nus, Trebulanus. » Habes tantam pecuniam, qua bosce om- 
nes agros, et ceteros horum similes non modo emere, ve- 
rum etiam coacervare possis : cur eos non definis, neque 
nominas , ut saltem deliberare plebs Romana possit, quid 
intersit sua , quid expediat , quantum tibi in emendis , 
et in vendendis rebus committendum putet? < Definio, in- 
quit, Italiam.» Satis certa regio. Etenim quantulum inte- 
rest , utrum in Massici radices , an in Apuliam , aliove 
deducamini? Atge, non definis locum. Quid? naturam agri? 

< Vero, inquit, qux akari avt coti possit. iQui possit ara- 
ri, inquit, aut coli: non qui aratus, aut cultus sit. Utram 
haec lex est , an tabula Neratianae auctionis ? in qua 
scriptum fuisse ajunt: jugera etc. in quibus olivetum fieri 
potest ; jugera etc. ubi institui vineae possunt, Hoc tu 

emes ista innumerabili pecunia , quod arari, aut coli pos- 
sit. Quod solum tam exile , et macrum est , quod aratro 
perstringi non possit? aut quod est tam asperum saxetum, 
in quo agricolarum cultus non elaboret? «Idcirco, inquit , 
agros nominare non possum , quia tangam nullum ab in* 
vito.iHoc quoque multo .est quaestuosius, quam si ab in- 
vito sumeret, lnibitur enim ratio quaestus de vestra pe- 
cunia ; et tum denique ager emetur, cum idem expedie- 
rit emtori , et venditori. • 

XXVI. Sed videte vim legis agrariae. Ne ii quidem , 
qui agros publicos possident , decedent de possessione , 
nisi erunt deducti optima conditione , et pecunia maxi- 
ma. Conversa ratio. Antea, quum erat a Tribuno pl. men- 
ti o. legis agrariae facta, continuo qui agros publicos, aut 
qui possessiones invidiosas tenebant, pertimescebant. Haec 
lex eos homines fortunis locupletat , invidia liberat. Quam 
multos enim , Quirites , existimatis esse , qui -latitudinem 
possessionum tueri, qui invidiam Sullanorum agrorum fer- 
re non possint ? qui vendere cupiant , emtorem non re- 
periant ? perdere jam denique illos agros ratione aliqua 
velint? Qui paullo ante diem, noctemque tribunicium no- 
men horrebant , vestram vim metuebant , mentionem le- 
gis agrariae pertimescebant : ii nunc etiam ultro roga- 
buntur , atque orabuntur , ut agros partim publicos, par- 
tim plenos invidiae , plenos periculi , quanti ipsi velint , 
decemviris tradant. Atque hoc carmen hic Tribunus ple- 
bis non vobis , sed sibi intus canit. Habet socerum , vi- 
rum optimum , qui tantum agri in illis reipublicae tene- 
bris occupavit , quantum concupivit. Huic subvenire vult 
succumbenti jam , oppresso, Sullanis oneribus gravi, sua 
lege , ut liceat illi invidiam deponere , pecuniam conde- 
re. Et vos non dubitatis , qnin vectigalia vestra venda- 
tis , plurimo majorum vestrorum sanguine, et sudore quae- 
sita , ut Sullanos possessores divitiis augeatis , periculo 
liberetis? Nam ad hanc emtionem decemviralem duo ge- 
nera agrorum spectant , Quirites , eorum unum , propter 
invidiam, domini fugiunt; alterum propter vastitatem. 
Sullanus ager a certis hominibus latissime continuatus tan- 
tam habet invidiam , ut veri , ac fortis Tribuni pl. stri- 
dorem unum perferre non possit. Hic ager omnis , quo- 
quo pretio coemtus erit, tamen ingenti pecunia vobis in- 
ducetur. Alterum genus agrorum propter sterilitatem in- 

cultum , propter pestilentiam vastum , atque desertum , 
emetur ab iis, qui eos vident sibi esse , si non vendide- 
rint , relinquendos. Et nimirum istud est , quod ab hoc 
Tribuno plebis dictum est in Senatu , urbanam plebem 
nimium in republica posse, exhauriendam esse- hoc enim 
verbo est usus , quasi de aliqua sentina , ac non de opti- 
morum civium genere loqueretur. Vos vero , Quirites, si 
me audire vultis , retinete istam possessionem gratiae , 
libertatis , suffragiorum , dignitatis , urbis , fori , ludo- 
rum , festorum dierum, ceterorum omnium commodorum: 
niai forte mavultis , relictis his rebus , atque hac lucc 
reipublicae, in Sipontina siccitate, aut in Salapinorum pe- 
stilentiae finibus , Rullo duce , collocari. • 

XXVII. At dicat , quos agros emturus sit: ostendat, 
et quid, et quibus daturus sit. Ut vero, cum omnes 
urbes , agros , vectigalia , regna vendiderit , tum are- 
nam aliquam, aut paludes emat , id vos potestis , quae- 
so , concedere? Quamquam illud est egregium, quod hac 
lege ante omnia veneunt , ante pecuniae coguntur et 
ooacervantur , quam gleba una ematur : deinde emi ju- 
bet : ab invito vetat. Quaero , si , qui velint vendere , 
non fuerint , quid pecuniae fiet? Referre in aerarium lex 
vetat : exigi prohibet. Igitur pecuniam omnem decemviri 
tenebunt : vobis ager non emetur ; vectigalibus abalie- 
natis , sociis vexatis, regibus atque omnibus gentibus 
exinanitis , illi pecunias habebunt , vos agros non habe- 
bitis. Facile , inquit , adducentur pecuniae magnitudine, 
ut velint vendere. Ergo ea lex est* qua nostra vendamus, 
quanti possimus : aliena emamus , quanti possessores ve- 
lint. Atque iu hos agros , qui hac lege emti sint , colo- 
nias ab iis decemviris deduci jubet ? 

XXVIII. Quid? omnisne ejusmodi locus est , ut nihil in- 
tersit reipublicae, colonia deducatur in eum locum, necne? 
an est locus, qui coloniam postulet, est qui plane recuset. ?Quo 
in genere sicut in ceteris reipublicae partibus, est operae 
pretium diligentiam majorum recordari: qui colonias sic 
idoneis in locis contra suspicionem periculi collocarunt ,ut 
esse non oppida Italiae, sed propugnacula imperii videren- 
tur .Hi deducent colonias in eos agros, quos emerint. Etiam- 
ne si reipublicae non expediat ? Et in quae ioca prae- 
terea videbitur. Quid igitur est causae , quin coloniam 
in Ianiculum possint deducere ; et suum praesidium in 

capite , atque cervicibus vestris collocare? Tu non defi- 
nias , quo colonias , in quae loca , quo numero colono- 
rum deduci velis ? tu occupes locum , quem idoneum ad 
vim luam judicaris? compleas numero ? confirmes prae- 
sidio , quo velis ? populi Romani vectigalibus, alque om- 
nibus copiis ipsum populum Romanum coerceas ? oppri- 
mas ? redigas in istam decemviralem ditionem , ac pote- 
statem ? Ut vero totam Italiam suis praesidiis obside- 
re, atque occupare cogitent, quaeso, Quirites, cogno- 
scite. Permittit decemviris , ut in omnia municipia , 
in omnes colonias totius Italiae colonos deducant , quos 
velint : iisque colonis agrum dari jubet. Num obscure 
majores opes , quam libertas vestra pati potest , et ma- 
jora praesidia quaeruntur ? num obscure regnum consti- 
tuitur ? num obscure libertas vestra tollitur ? Nam, cum 
iidem omnem pecuniam, maximam multitudinem, id est, 
totam Italiam , suis opibus obsidebunt; iidem vestram li- 
bertatem suis praesidiis , et coloniis interclusam tenebunt: 
quae spes tandem , quae facultas recuperandae vestrae 
libertatis relinquetur ? 

XXIX. At enim ager Campanus hac lege dividetur , 
orbis terrae pulcherrimus : et Capuam colonia deduce- 
tur , urbem amplissimam , atque ornatissimam. Atqui quid 
ad haec possumus dicere ? De commodo vestro prius 
cam , Quirites , deinde ad amplitudinem , et dignita- 
tem revertar : ut, si quis agri , aut oppidi bonitate dele- 
ctetur , ne quid exspectet : si quem rei dignitas com- 
movet , ut huic simulatae largitioni resistat. Ac primum 
de oppido dicam , si quis est forte , quem Capua magis, 
quam Roma delectat. Quinque millia colonorum Capuam 
scribi jubet ; ad hunc numerum quingenos sibi singuli su- 
ment. Quaeso , nolite vosmetipsos consolari : vere , et di- 
ligenter considerate : num vobis , aut vestri similibus in- 
tegris , quietis , otiosis hominibus , in boc numero locum 
fore putatis ? Si est omnibus vobis , aUt majori vestrum 
parti, quamquam me vester honos vigilare dies, alque 
noctes , et intentis oculis omnes reipublicae partes intueri 
jubet ; tamen paullispcr, si ita commodum vestrum feret,' 
connivebo. Sed si quinque hominum millibus , ad vim 
facinus , caedemque delectis , locus , atque urbs , quae 
bellum facere, atque instruere possit, quaeritur ; tamen- 
ne patiemini , vestro nomine contra vos firmari opes ? ar- 

mari praesidia ? urbes , agros , copias comparari ? Nam 
agrum quidem Campanum, quem vobis ostentant , ipsi con- 
cupiverunt: deducent suos , quorum nomine ipsi teneant, 
et fruantur : coement praeterea : ista dena jugera conti- 
nuabunt. Nam , si dicent per legem id non licere, ne per 
Corneliam quidem licet ; at videmus , ut longinqua mit- 
tamus , agrum Praenestinum a paucis possideri : neque 
istorum pecuniis quidquam aliud deessc video , nisi ejus- 
modi iundos , quorum subsidio familiarum magnitudines , 
et Cumanorum , ac Puteolanorum praediorum sumtus su- 
stentare possint. Quod si vestrum commodum spectat, ve- 
niat , et coram mectunde agri Campani divisione disputet. 
Quaesivi ex eo Kalcndis Januariis, quibus hominibus , et 
quemadmodum ilium agrum esset distributurus; respondit, 
u Romilia tribu se initium esse facturum. Primum, quae 
est ista superbia , et contumelia, ut populi pars ampute- 
tur , ordo tribuum negligatur ? ante rusticis detur ager , 
qui habent , quam urbanis , quibus ista agri spes, et ju- 
cunditas ostenditur ? aut, si boc ab se dictum negat, et 
satisfacere omnibus vobis cogitat, proferat : in jugera de- 
na describat ; a Subur-»na usque ad Arniensem nomina 
vestra proponat. Si non modo dena jugera dari vobis, sed 
ne constipari quidem tantum numerum hominum posse in 
Agrum Campanum intelligetis , tamenne vexari rempu- 
blicara , contemni majestatem populi Romani , deludi vos- 
jnetipsos diutius a Tribuno pl. patiem ni ? 

XXX. Quod si posset ager iste ad vos pervenire, non- 
ne eum tamen in patrimonio vestro remanere malletis ? 
unum ne fundum pulcherrimum populi Romani, caput ve- 
strae pecuniae , pacis ornamentum, subsidium belli , fun- 
damentum vectigalium , horreum legionum , solatium an- 
nonae , disperire patiemini? Au obliti estis , Italico bel- 
lo, amissis ceteris vectigalibus , quantos agri Campani fru- 
ctibus exercitus alueritis ? An ignoratis , cetera illa ma- 
gnifica populi Romani vectigalia , perlevi saepe momen- 
to fortunae , inclinatione temporis pendere ? Quid nos 
Asiae portus , quid Syriae rura, quid omnia transmarina 
vectigalia juvabunt , tenuissima suspicione praedonum , 
aut hostium injecta? At vero hoc agri Campani vectigal 
cum ejusmodi est, ut domi sit, et omnibus praesidiis op- 
pidorum tegatur : tum neque bellis infectum , nec fru- 
ctibus varium , ncc cocio, ac loco calamitosum esse solet. 

Majores nostri non solum id, quod a Campanis ceperant, 
non imminueruat ; verum etiam id, quod tenebant, qui- 
bus adimi jure non poterat, coemerunt. Qua de causa nec 
duo Gracchij qui de plebis Romanae commodis plurimum 
cogitaverunt, nec L. Sulla, qui omnia sine ulla reli- 
gione , quibus voluit , est dilargitus , agrum Campanum 
attingere ausus est. Rullus existit , qui ex ea possessio- 
ne rempublicam demoveret : ex qua nec Gracchorum be- 
nignitas eam, nec Sullae dominatio dejecisset. Quem agrum 
nunc praetereuntes vestrum esse dicitis, et quem per iter 
qui faciunt externi homines , vestrum esse audiant : is 
quum erit divisus , neque erit , neque vester esse dicetur. 
- XXXI. At qui homines possidebunt? Primo quidem a- 
cres , ad vim prompti , ad seditionem parati , qui simul 
ac decemviri concrepuerint , armati in cives, et expediti 
ad caedem esse possint ; deinde ad paucos opibus, et co- 
piis affluentes totum agrum Campanum perferri videbitis . 
Vobis interea , qui illas a majoribus pulcherrimas vecti- 
galium sedes armis captas accepistis, gleba nulla de pa- 
ternis , atque avitis possessionibus relinquetur: ac tantunx 
intererit inter vestram, et privatorum diligentiam, quod, 
cum a majoribus nostris P. Lentulus , qui princeps Se- 
natus , in ea loca missus esset , ut privatos agros , qui 
ia publicum Campanum incurrebant, pecunia publica coe- 
meret , dicitur renunciasse , nulla se pecunia fundum cu- 
jusdam emere potuisse: eumque, qui nollet vendere, ideo 
negasse se adduci posse , uti venderet , quod , cum plu- 
res fundos haberet , ex illo solo fundo, numquam malum 
nuntium audisset. Itane vero ? privatum haec causa com- 
movit : populum Romanum , ne agrum Campanum privatis 
gratis, Rullo rogante, tradat, non commovebit ? Atqui 
idem populus Romanus de hoc vectigali potest dicere , 
quod ille de suo fundo dixisse dicitur. Asia multos annos 
vobis fructum , Mitbridatico bello , non tulit : Hispania- 
rum vectigal temporibus Sertorianis nullum fuit : Siciliae 
civitatibus bello fugitivorum M’ Aquillius etiam mutuum 
frumentum dedit ; at ex hoc vectigali numquam malus 
nuntius auditus est. Cetera vectigalia belli facultatibus af- 
fliguntur , hoc vectigali etiam belli facultates sustentan- 
tur. Deinde in bac assignatione agrorum ne illud quidem 
dici potest , quod in ceteris , agros desertos a plebe, at- 
que a cultura hominum liberorum esse non oportere. Sic 

enim dico , si Campanus ager dividatur , exturbari , et 
expelli plebem ex agris , non constitui , et collocari. To- 
tus enim ager Campanus colitur , et possidetur a plebe , 
et a plebe optima , et modestissima : quod genus homi- 
num optime moratum , optimorum et aratorum et mili- 
tum , ab hoc plebicola Tribuno funditus ejicitur. Atque 
illi miseri , nati in illis agris , et educati , glebis subi- 
gendis exercitati , quo se subito conferant, non habebunt; 
his robustis , et valentibus , et audacibus decemvirum sa- 
tellitibus agri Campani possessio tota tradetur ; et, ut vos 
nunc de vestris majoribus praedicatis , hunc agrum nodis 
majores nostri reliquerunt , sic vestri posteri de vobis 
praedicabunt, hunc agrum patres nostri acceptum a pa- 
tribus suis perdiderunt. Equidem existimo , si jam cam- 
pus Martius dividatur , et unicuique vestrum , ubi con- 
sistat , bini pedes assignentur , tamen promiscue toto , 
quam proprie parva frui parte malletis. Quare etiam si 
ad vos esset singulos aliquid ex hoc agro perventurum 9 
qui vobis ostenditur , aliis comparatur , tamen honestius 
eum vos universi , quam singuli possideretis. Nunc vero 
cum ad vos nihil pertineat , sed paretur aliis , eripiatur 
vobis , nonne acerrime , tamquam armato hosti , sic huic 
legi pro vestris agris resistetis? Adjungit Steliatem cam- 
pum agro Campano: et in eo duodena describit ia singu- 
los homines jugera. Quasi vero paullum differat ager Cam- 
panus ac Stellatis. . 

XXXII. Et multitudo , Quirites , quaeritur , qua illa 
omnia oppida compleantur. Nam dixi antea lege permitti , 
Ut , quae velint municipia 3 quas velint veteres colonias, 
colonis suis occupent. Calenum municipium complebunt , 
Theanum oppriment , Atellam , Cumas , Neapolin , Pom- 
peios , Nuceriam suis praesidiis devincient : Puteolos ve- 
ro , qui nunc in sua .potestaio sunt , suo jure , libertate- 
que utuntur , totos novo populo , atque adventitiis copiis 
occupabunt. Tunc illud Campanae vexillum coloniae , ve- 
hementer huic imperio timendum , Capuae a decemviris 
inferetur: tunc contra hanc Romam, communem patriam 
omnium nostrpm , ilia altera Roma quaeretur. In id op- 
pidum homines nefarii rerapublicam nostram transferre 
conantur } quo in oppido majores nostri nullam omnino 
rempublicam esse voluerunt : qui tres solum urbes in ter- 
ris omnibus , Carthaginem , Corinthum , Capuam statue- 

runt posse imperii gravitatem , ac nomen sustinere. De- 
leta Carthago est , quod cum hominum copiis } tum ipsa 
natura, ac loco, succincta portubus, armata muris, excur- 
rere ex Africa, imminere Italiae, et fructuosissimis insulis 
populi Romani videbatur. Corinthi vestigium vix relictum 
est,; erat enim posita in angustiis , atque in faucibus 
Graeciae , sic, ut terra claustra locorum teneret , et duo 
maria maximo ndvigationi diversa paene conjungeret, cum 
pertenui discrimine separarentur. Haec, quae procul erant 
a conspectu imperii , non solum afflixerunt , sed etiam , 
ne quando recreata exsurgere, atque erigere se possent, 
funditus', ut dixi } sustulerunt. Do Capua multum est , 
et diu consultum; exstant litterae, Quirites , publicae ; 
sunt Senatusconsulta complura. Statuerunt homines sa- 
pientes , si agrum Campanis ademissent , magistratus , 
Senatum , publicum ex illa urbe consilium sustulissent , 
imaginem rcipublicae nullam reliquissent, nihil fore, quod 
Capuam timeremus. Itaque hoc perscriptum in monumen- 
tis veteribus reperietis, ut esset urbs , quae res eas, qui- 
bus ager Campanus colereter , suppeditare posset : ut es- 
set locus comportandis , condendisque fructibus : ut ara- 
tores , cultu agrorum defessi , urbis domiciliis uterentur: 
idcirco illa aedificia non esse deleta. 

XXXIII. Videte , quantum intervallum sit interjectura 
inter majorum nostrorum consilia , et inter istorum ho- 
minum dementiam. Illi Capuam receptaculum aratorum , 
nundinas rusticorum , cellam , atque horreum Campani 
agri esse voluerunt: hi , expulsis aratoribus, effusis, ac 
dissipatis fructibus vestris , eamdem Capuam sedem novae 
reipublicae constituunt, molem contra veterem rempubli- ' 
cam comparant. Quod si majores nostri existimassent , 
quemquam in tam illustri imperio , et tam praeclara po- 
puli Romani disciplina, M. Bruti, aut P. Rulli similem fu- 
turum, (hos enim nos duos adhuc videmus, qui hanc rem- 
publicam Capuam totam transferre vellent), profecto no- 
men illius urbis non reliquissent. Verum arbitrabantur 
Corintho, et Carthagini etiamsi Senatum, et magistratum 
sustulissent , agrumque civibus ademissent , tamen nou 
defore qui rlla restituerent , atque qui ante omnia com- 
mutarent, quam nos audire possemus : bic vero in ocu- 
lis S. P. Q. R. nihil posse existcre, quod non ante ex- 
tingui , atque opprimi posset , quam plane exortum , ac 

natum esset. Neque vero ea res fefellit homines divina 
mente, et consilio praeditos; nam post Q. Fulvium, Q. 
Fabium Coss., quibus Consulibus Capua devicta , atque 
capta est , nihil est in ea urbe contra hanc rempublicani 
non dico factum , sed nihil omnino est cogitatum. Multa 
postea bella gesta cum regibus Philippo, Antiocho, Per- 
sa , Pseudophilippo , Aristonico , Mithridate , et cete- 
ris : multa praeterea bella gravia Carthaginiense , Corin- 
thium , Numantinum : multae in hac republica seditiones 
domesticae, quas praetermitto: bella cum sociis, Fregel- 
lanum , Marsicum : quibus omnibus domesticis , externis- 
que bellis Capua non modo non obfuit, sed opportunis- 
simam se nobis praebuit et ad bellum instruendum , et ad 
exercitus ornandos , et tectis , ac sedibus suis recipien- 
dos. Homines non inerant in urbe , qui malis concioni- 
bus , turbulentis senatusconsultis , iniquis imperiis rem- 
publicam miscerent , et rerum novarum causam aliquam 
quaererent; neque enim condonandi potestas erat cuiquam, 
nec consilii capiundi publici : non gloriae cupiditate ef- 
ferebantur , propterea quod , ubi honos publice non est, 
Ibi gloriae cupiditas esse non potest: non contentione, 
non ambitione discordes ; nihil enim supererat , de quo 
Certarent , nihil , quod contra peterent , nihil , ubi dis- 
siderent. Itaque illam Campanam arrogantiam, atque in- 
tolerandam ferociam ratione , et consilio majores nostri 
ad inertissimum, et desidiosissimum otium perduxerunt. 
Sic et crudelitatis infamiam effugerunt , quod urbem ex 
Italia pulcherrimam non sustulerunt : et multum in po- 
sterum providerunt, quod, nervis urbis omnibus exsectis, 
Urbem ipsam solutam, ac debilitatam reliquerunt. 

XXXIV. Haec consilia majorum M. Bruto, ut antea di- 
xi , reprehendenda , et P. Rullo visa sunt : neque te, P. 
Rulle , omina illa M. Bruti , atque auspicia a simili fu- 
rore deterrent : nam et ipse qui deduxit, et qui magistra- 
tum Capuae, ea lege creati, ceperunt, et qui aliquam par- 
tem illius deductionis , honoris , muneris attigerunt, om- 
nes acerbissimas impiorum poenas pertulerunt. Et quo- 
niam Bruti , atque temporis illius feci mentionem , com- 
memorabo id, quod egomet vidi , cum venissem Capuam, 
coloniam deductam L. Considio, et Sext. Saltio, quem- 
admodum ipsi loquebantur , Praetoribus: ut intelligatis , 
quantam locus ipso afferat superbiam: quae paucis diebus , 

quibus illo colonia deducta fuit , perspici, atque intelligi 
potuit. Nam primum , id quod dixi , cum ceteris in co- 
Ioniis duumviri appellentur , hi se Praetores appellari vo- 
lebant. Quibus primus annus hanc cupiditatem attulisset, 
nonne arbitramini paucis annis fuisse Consulum nomen 
appetituros ? Deinde anteibant lictores, non cum bacillis, 
sed , ut hic. Praetoribus anteeunt, cum fascibus duobus. 
Erant hostiae majores in foro constitutae , quae ab his 
Praetoribus de tribunali, sicut a nobis Consulibus de con- 
silii sententia probatis , ad praeconem , et ad tibicinem 
immolabantur. Deinde patres conscripti vocabantur. Iam 
vero vultum Considii videre , ferendum vix erat,. Quem 
hominem vegrandi macie torridum , Romae contemtum , 
atque abjectum videbamus , hunc Capuae Campano su- 
percilio , ac regio spiritu cum videremus, Magios, Blos- 
sios mihi videbar illos videre, ac Iubellios. Iam vero qui 
metus erat tunicatorum illorum ? et in Albana , et. Se- 
plasia, quae concursatio percontantium, quid Praetor edi- 
xisset ? ubi caenaret? quid enuneiasset? Nos autem, hinc 
Roma qui veneramus , jam non hospites , sed peregrini, 
atque advenae nominabamur. 

XXXV. Haec qui prospexerint, majores nostros dioo, 
Quirites , non eos in deorum immortalium numero vene- 
randos a nobis , et colendos putatis? quid enim viderunt? 
hoc , quod nunc vos , quaeso , perspicite , atque cogno- 
scite. Non ingenerantur hominibus mores tam a stirpe 
generis , ac seminis , quam ex iis rebus , quae ab ipsa 
natura loci, et a vitae consuetudine suppeditantur, qui- 
bus alimur, et vivimus. Carthaginienses fraudulenti, et. 
mendaces , non genere , sed natura loci. , quod, propter 
portus suos , mullis , et variis mercatorum , et advena- 
rum sermonibus , ad studium fallendi studio quaestus vo- 
cabantur. Ligures, montani, duri, .atque agrestes; docuit 
ager ipse nihil ferendo , nisi multa cultura , et magno 
labore; quaesitum. Campani semper superbi bonitate agro- 
rum , et fructuum magnitudine , urbis salubritate , de- 
scriptione , pulcritudine. Ex hac copia , atque omnium 
rerum affluentia, primum illa nata luit arrogantia, quae 
a majoribus nostris alterum Capua Consulem postulavit: 
deinde ea luxuries, quae ipsum Annibalera, armis etiam 
tum invictum , voluptate vicit. Huc isti decemviri quum 
133 numerum colonorum ex lege Rulli deduxerint, centum 

decuriones , decem augures , sex pontifices constituerint: 
quos illorum animos , quos impetus, quam ferociam fore 
putatis? Romam in montibus positam, et convallibus, 
caenaculis sublatam , atque suspensam, non optimis viis, 
angustissimis semitis , prae sua Capua, planissimo in 
loco explicata , ac prae illis semitis irridebunt , atque 
contemnent: agros vero, Vaticanum , et Pupiniam, cum 
suis opimis , atque uberibus campis conferendos scilicet 
non putabunt. Oppidorum autem fiuitimorum illam copiam 
cum hac per risum, ac per jocum contendent: Labicos , 
Fidenas, Collatiam, ipsum hercle Lanuvium, Ariciam , Tu- 
sculum, cum Calibus, TUeano, Neapoli, Puteolis , Cumis, 
Pompeiis , Nuceria comparabunt. Quibus illi rebus elati , 
et inflati , fortasse non continuo , sed certe si paullum 
assumserint vetustatis , ac roboris , non continebuulur : 
progredientur longius , efferentur. Singularis homo privi- 
tus , nisi magna sapientia praeditus, vix facile sese re- 
gionibus oflicii magnis in fortunis , et copiis continet : 
nedum isti ab Rullo , ct Rulli similibus conquisiti , atque 
electi coloni , Capuae , in domicilio superbiae , atque in 
sedibus luxuriae collocati , non statim conquisituri sint a- 
liquid sceleris , et flagitii ; immo vero etiam hoc magis, 
quam illi veteres , germanique Campani , quod in vete- 
re fortuna illos natos, et educatos, nimiae tamen rerum 
omnium copiae depravabant ; hi ex summa egestate in 
eamdem rerum abundantiam traducti , non solum copia , 
verum etiam insolentia commovebuntur. 

XXXVI. Haec tu, P. Rulle, M. Bruti sceleris vesti- 
gia , quam monumenta majorum sapientiae sequi malui- 
sti : haec tu cum istis tuis auctoribus excogitasti, ut ve- 
tera vectigalia venderetis , ct expleretis nova. Urbi Ca- 
puam ad certamen dignitatis opponere vis , ut sub ve- 
strum jus , jurisdictionem, potestatem , urbes , nationes , 
provincias , liberos populos , Reges , terrarum denique 
orbem subjungeretis: ut, quum omnem pecuniam ex aera- 
rio exhausissetis , ex vectigalibus redegissotis , ab omni- 
bus regibus , gentibus , imperatoribus nostris coegissetis , 
tamen omnes vobis pecunias ad nutum vestrum penderent : 
ut iidem partirn invidiosos agros a Sullanis possessoribus, 
partim desertos , ac pestilentes a vestris necessariis , et 
a vobismetipsis cmtos , quanti velletis , populo Romano 
induceretis : ut omnia municipia, coloniasquc Italiae no- 

vis colonis occuparetis : ut quibuscumque ia locis vobis 
videretur , ac quam multis videretur , colonias colloca- 
retis : ut omnem rempublicam vestris militibus, vestris ur- 
bibus , vestris praesidiis cingeretis , atque oppressam te- 
neretis , ut ipsum Cn. Pompeium , cujus praesidio saepis- 
sime populus Romanus , contra acerrimos hostes, et con- 
tra improbissimos cives victor exstitit , proscribere , atque 
horum conspectu privare possetis : ut nihil auro , et ar- 
gento violari , nihil numero , et suffragiis declarari , ni- 
hil elata manu perfringi posset , quod non vos oppres- 
sum , atque ereptum teneretis : ut volitaretis interca per 
gentes , per regna omnia cum imperio summo , cum ju- 
dicio infinito , cum omni pecunia : ut veniretis in castra 
Cn. Pompeii , atque ipsa castra , si commodum vobis es- 
set , venderetis : ut interea magistratus reliquos legibus 
omnibus soluti , sine metu judiciorum , sine periculo pe- 
tere possetis : ut nemo ad populum Romanum vos addu- 
cere , nemo producere , non Senatus cogere , non Consul 
coercere , non Tribunus pl. retinere possit. 

XXXVII. Haec ego vos concupiisse pro vestra stultitia , 
atque intemperantia non miror : sperasse , me Consule , 
ad sequi posse demiror. Nam cum omnium Consulum gra r 
vis in republ. custodienda cura , ac diligentia debet,esse, 
tum eorum maxime , qui non in cunabulis , sed in campo 
sunt Consules facti. Nulli populo Romano pro me majores 
mei spoponderunt: mihi creditum est : a me petere quod 
debeo , me ipsum appellare debetis. Quemadmodum , cum 
petebam , milii me vobis auctores generis mei commen- 
darunt : sic , si quid deliquero , nullae sunt imagines > 
quae me a vobis deprecentur. Quare , modo ut vita sup- 
petat , quamquam ego sum is , qui eam possim ab isto- 
rum scelere , insidiisque defendere , polliceor boc vobis > 
Quirites , bona fide : rempublicam vigilanti homini , non 
timido ; diligenti, non ignavo commisistis. Ego is Consul, 
qui concionem metuam? qui Tribunum pleb. perhorre- 
scam ? qui saepe , et sine causa tumultuer ? qui timeam 
ne mihi in carcere habitandum sit , si Tribunus pleb. 
duci jussissct ? Ego nondum vestris armis armatus , insi- 
gnibusque amplissimis ornatus , imperio , auctoritate } 
non horrui in hunc locum progredi, vobisque auctoribus 
improbitati hominis resistere : nunc verear , ne respubli- 
ca tantis munita praesidiis, ab istis vinci , aut opprimi 

possit ? Si antea timuissem , hac concione , hoc popu* 
i lo certe non vererer. Quis enim umquam tam secunda 
concione legem agrariam suasit , quam ego dissuasi ? si 
hoc dissuadere est , ac non disturbare ac pervertere. 
Ex .quo intelligi , Quirites , potest , nihil esse tam popu- 
lare , quam id , quod ego vobis in hunc annum Consul 
popularis affero , pacem , tranquillitatem , otium. Quae 
nobis designatis timebatis , ea ne accidere possent , con- 
silio meo , ac ratione provisa sunt ; non modo vos erilis 
in otio , qui semper esse volueritis , verum etiam istos, 
quibus otiosi negotium facesserint, otiosissimos reddam. 
Etenim illis honores , potestates , divitiae ex tumultu , 
atque cx dissensionibus civium comparari solent : vos , 
quorum gratia in suffragiis consistit , libertas in legibus, 
honos in judiciis , et aequitate magistratus, et res fami- 
liares in pace, omni ratione otium tenere debetis. Nam si 
ii , qui propter desidiam in otio vivunt , tamen in sua 
turpi inertia capiunt voluptatem ; sub ipso otio , quo vos 
fortunam regitis , si hunc statum , quem habetis , esse 
meliorem non ignoratis , non ut quaesitum , sed vita par- 
tum otium tenueritis. Quod ego et concordia, quam mihi 
constitui cum collega , invitissimis iis hominibus , quos 
in consulatu inimicos esse et animis , et corporis actibus 
praevidi •• omnibus prospexi sane, et revocavi : idem Tri- 
bunis pleb. denuntiavi, ne quid turbulenti , me Consule, 
conflarent. Summum , et lirmissimum est illud commu- 
nibus fortunis praesidium , Quirites , ut, quales vos ho- 
dierno die maxima concione mihi pro salute vestra prae- 
buistis, tales reliquis temporibus reipublicae praebeatis. 
Pro certo polliceor hoc vobis , atque confirmo , me esse 
perfecturum , ut jam tandem illi , qui honori inviderunt • 
meo , tamen vos universos in Consule deligendo pluri- 
mum vidisse fateantur. 

Patefacta Catilinae conjuratione adversus remp. t Cice- 
ro cos. habet senatum in templo Jovis Statoris , eum 
duae sententiae essent , altera severior , Catilinam in- 
terimendum ; altera mitior , ex urbe emittendum: Ci- 
. cero utramque disputat ; mitiorem tamen sequitur ; et - 
Catilinam acriter increpando obj urgandoque horta- 
tur , ut abeat ex urbe ; quo civitatem metu Uberet , 
et liberius se hostem patriae profiteatur. Habita est 
6. Idus Novemb. anno U. C. 6go. Hac Oratione 
Catilina perterritus perfugit. 

♦ . ‘ . • l 

I. Quousque tandem abutere , Catilina , patientia no» 
stra ? quamdiu etiam furor iste tuus nos eludet ? quem 
ad finem sese effrenata jactabit audacia ? nihilne te no» 
cturnum praesidium palatii , nihil urbis vigiliae , nihil 
timor populi , nihil concursus bonorum omnium, nihil hic 
munitissimus habendi Senatus locus , nihil horum ora , 
vultusque moverunt ? Patere tua consilia non sentis? con» 
strictam jam horum omnium conscientia teneri conjura- 
tionem tuam non vides ? Quid proxima , quid superiore 
nocte egeris , ubi fueris , quos convocaveris , quid con- 
silii deperis, quem nostrum ignorare, arbitraris ? 0 tem- 
pora 1 o mores ! Senatus haec inleliigit , Consul videt : 
liic tamen vivit. Vivit ? immo etiam in Senalum venit : 

fit publici consilii particeps: notat, et designat oculis ad 
caedem unumquemque nostrum. Nos autem viri fortes sa- 
tisfacere reipublicae videmur, si istius furorem, ac tela 
vitemus. Ad mortem te , Catilina , duci jussu Consulis 
jampridem oportebat : in te conferri pestem istam, quam 
tu in nos omnes jamdlu machinaris. An vero vir amplis- 
simus , P. Scipio , Pontifex maximus, Ti. Gracchum, me- 
diocriter labefactantem statum reipublicae privatas inter- 
fecit : Catilinam vero , orbem terrae caede, atque incen- 
diis vastare cupientem nos consules perferemus? Nam illa 
nimis antiqua praetereo , quod Q. Servilius Ahala Sp. 
Melium novis rebus studentem manu sua occidit. Fuit , 
fuit ista quondam in hac rcpublica virtus , ut viri fortes 
acrioribus suppliciis civem perniciosum , quam acerbissi- 
mum hostem coercerent. Habemus Senatusconsultum in 
te, Catilina, vehemens, et grave: non deest reipublicae 
consilium , neque auctoritas hujus ordinis: nos , nos, dico 
aperte , Consules desumas. 

II. Decrevit quondam Senatus , ut L. Opimius Consul 
videret, ne quid respublica detrimenti caperet. Nox nulla 
intercessit ; interfectus est propter quasdam seditionum 
suspiciones C. Gracchus, clarissimo patre, avo, majori- 
bus : occisus est cum liberis M. Fulvius consularis. Si- 
mili Senatusconsulto , G. Mario , et L. Valerio Coss. est 
permissa respublica. Num unum diem postea L. Satur- 
ninum Tribunum pl. et C. Servilium P.R. Praetorem mors, 
ac reipublicae poena remorata est? At nos vicesimum jam 
diem patimur hebescere aciem horum auctoritatis. Ha- 
bemus enim hujusmodi Senatusconsultum , verumtamen 
inclusum in tabulis, tamquam in vagina reconditum: quo 
ex Senatusconsulto confestim te interfectum esse , Cati- 
lina , convdnit. Vivis , et vivis non ad deponendam , sed 
ad confirmandam audaciam. Cupio P. C. me esse clemen- 
tem : cupio in tantis reipublicae periculis me non disso- 
lutum videri : sed jam me ipse inertiae , nequitiaeque 
condemno. Castra sunt in Italia contra rempublicam in 
Etruriae faucibus collocata : crescit in dies singulos ho- 
stium numerus : eorum autem imperatorem castrorum , 
ducemque hostium intra moenia , atque adeo in Senatu 
videtis, intestinam aliquam quotidie perniciem reipublicae 
molientem. Si te jam , Catilina , comprehendi , si te in- 
terfici jussero , credo , erit verendum mihi , ne non hoc 

potius omnes boni serius a me , quam quisquani crudelius 
factum esse dicat. Verum ego hoc , quod jampridem fa- 
ctum esse oportuit, certa de causa nondum adducor , ut 
faciam. Tum denique interficiam te, cum jam nemo tam 
improbus , tam perditus , tam lui similis inveniri pote- 
rit, qui id non jure factum esse fateatur. Quanidiu quis- 
quam erit , qui te defendere audeat , vires , et vives 
ita , ut nunc vivis , multis meis, et firmis praesidiis ob- 
sessus, ne commovere te contra rempublicam possis. Mul- 
torum te etiam oculi, et aures non sentientem , sicut ad- 
huc fecerunt , speculabuntur , atque custodient. 

IU. Etenim quid est , Catilina , quod jam amplius ex- 
spectes , si neque nox tenebris obscurare coetus nefarfos, 
nec privata domus parietibus continere voces conjura- 
tionis tuae potest ? si illustrantur , si erumpunt omnia ? 
Muta jam istam mentem , mihi crede: obliviscere caedis, 
atque incendiorum. Teneris undique : luce sunt clariora 
nobis tua consilia omuia : quae etiam licet raecum reco- 
gnoscas. Meministino , me ante diem xu . Kalendas No- 
vembris dicere in Senatu , fore in armis certo die , qui 
dies futurus esset ante diem vi. Kal. Novembris , C. 
Manlium, audaciae satellitem, atque administrum tuae? 
Num me fefellit, Catilina, non modo res tanta, tam atrox, 
tam incredibilis , verum , id quod multo magis est admi- 
randum , dies ? Dixi ego idem in Senatu, caedem te op- 
timatum contulisse in ante diem v. Kalendas Novembris; 
tum quum mulli principes civitatis Roma non tam sui con- 
servandi , quam tuorum consiliorum reprimendorum cau- 
sa profugerunt. Num iuficiari potes , illo ipso die te meis 
praesidiis , mea diligeutia circumclusum , commovere te 
contra rempublicam non potuisse , cum tu discessu cete- • 
rorum , nostra tamen , qui remansissemus , caede conten- 
tum te esse dicebas ? Quid? quum tu te Praeneste Kalen- 
dis ipsis Novembribus occupaturum nocturno impetu esse 
confideres, sensistine illam coloniam , meo jussu , meis 
praesidiis, custodiis, vigiliisque esse munitam? Nihil agis, 
nihil moliris, nihil cogitas , quod ego nou modo audiam, 
sed etiam videam , planeque sentiam. 

IV. Recognosce mecum tandem noctem illam superio- 
rem. lam intelliges , multo me vigilare acrius ad salu- 
tem , quam te ad perniciem reipublicac. Dico , te priori 
nocte venisse inter falcarios , nou agam obscure , in M, 

Laccae domum : convenisse eodem complures ejusdem 
amentiae , scelerisque socios. i\um negare audes ? quid 
taces ? convincam , si negas ; video enim esse hic in Se- 
natu quosdam , qui tecum una fuerunt. 0 dii immortales! 
ubinam gentium sumus? in qua urbe vivimus? quam rem- 
publicam habemus? Hic, hic sunt nostro in numero, P.C. 
in hoc orbis terrae sanctissimo , gravissimoque consilio , 
qui de meo , nostrumquc omnium interitu, qui de hujus 
urbis , atque adeo orbis terrarum exitio cogitent ; hosce 
ego video Consul , et de republica sententiam rogo : et, 
quos ferro trucidari oportebat, eos nondum voce vulne- 
ro. Fuisti igitur apud Laccam illa nocte, Catilina: di- 
stribuisti partes Italiae: statuisti, quo quemque profici- 
sci placeret : delegisti , quos Romae relinqueres , quos 
tecum educeres : descripsisti urbis partes ad incendia : 
confirmasti , te ipsum jam esse exiturum : dixisti , paul- 
lulum tibi esse etiam nunc morae , quod ego viverem. 
Reperti sunt duo equites Romani , qui te ista cura libe- 
rarent , et sese illa ipsa nocte paullo ante lucem me meo 
in lectulo interfecturos pollicerentur. Haec ego omnia , 
vix dum etiam coetu vestro dimisso , comperi : domum 
meam majoribus praesidiis munivi, atque firmavi: exclusi 
cos , quos tu mane ad me salutatum miseras , cum illi 
ipsi venissent ; quos ego jam multis , ac summis viris ad 
me id temporis venturos esse praedixeram. 

V. Quae cum ita sint , Catilina , perge quo coepisti : 
egredere aliquando ex urbe; patent portae; proficiscere. 
Nimium diu te imperatorem tua illa Manliana castra de- 
siderant ; educ tecum etiam omnes tuos , si minus, quam 
plurimos ; purga urbem ; magno me metu liberabis, dum- 
modo inter me , atque te murus intersit. Nobiscum ver- 
sari jam diutius non potes : non feram , non patiar, non 
sinam. Magna diis immortalibus est habenda, atque huic 
ipsi Iovi Statori, antiquissimo custodi hujus urbis gratia, 
quod hanc tam tetram, tam horribilem, tamque infestam 
reipublicae pestem toties jam effugimus. Non est saepius 
in uno homine summa salus periclitanda reipublicae. Quam- 
diu mihi , Consuli designato, Catilina, insidiatus es, non 
publico me praesidio , sed privata diligentia defendi ; 
cum proximis comitiis consularibus me Consulem in cam- 
po , et competitores tuos interficere voluisti , compressi 
conatus tuos nefarios amicorum praesidio, et copiis, nullo 

tumultu publice concitato: denique , quotiescumque me 
petisti , per me tibi obstiti : quamquam videbam , perni- 
ciem meara cum magna calamitate reipublicae esse con- 
junctam ; nunc jam aperte rempublicara universam petis: 
templa deorum immortalium , tecta urbis, vitam omnium 
civium, Italiam denique totam ad exitium, ac vastita* 
tem vocas. 

VI. Quare , quoniam id , quod est prinmm , et quod 
hujus imperii , disciplinaeque majorum proprium est, fa- 
cere nondum audeo ; faciam id , quod est ad severitatem 
lenius , et ad communem salutem utilius. Nam, si te in- 
terfici jussero , residebit in republica reliqua conjurato- 
rum manus ; sin tu , quod te jamdudum hortor, exieris, • 
exhaurietur ex urbe tuorum comitum magna , et perni- 
ciosa reipublicae sentina. Quid est, Catilina? num dubi- 
tas id me imperante facere , quod jam tua sponte facie- 
bas ? Exire ex urbe jubet Consul hostem. Interrogas me, 
num in exsilium ? non jubeo : sed si me consulis , sua- 
deo. Quid est enim, Catilina , quod te jam in hac urbe 
delectare possit ; in qua nemo est , extra istam conjura- 
tionem perditorum hominum , qui te non metuat; nemo , 
qui te nor» oderit ? Quae nota domesticae turpitudinis non 
inusta vitae tuae est ? quod privatarum rerum dedecus 
non haeret infamiae ? quae libido ab oculis , quod faci- 
nus a manibus unquam tuis , quod flagitiura a toto cor- 
pore abfuit ? cui tu adolescentulo , quem corruptelarum 
illecebris irret isses , non ant ad audaciam ferrum , ' aut 
ad libidinem facem praetulisti? Quid vero? nuper, cum 
morte superioris uxoris , novis nuptiis domum vacuefecis- 
ses , nonne etiam alio incredibili scelere hoc scelus cu- 
mulasti ? quod ego praetermitto , et facile patior sileri ? 
ne in hac civitate tanti facinoris immanitas aut exstitis- 
se , aut non vindicata esse videatur. Praetermitto ruinas 
fortunarum tuarum , quas omnes impendere tibi proximis 
Idibus senties; ad illa venio, quae non ad privatam igno- 
miniam vitiorum tuorum , non ad domesticam tuam dif- 
ficultatem , ac turpitudinem , sed ad summam rempubli- 
cam , atque ad omnium nostrum vitam , saluteraque per- 
tinent. Potestne tibi haec lux, Catilina, aut hujus caeli 
spiritus esse jucundus , cum scias , horum esse neminem, 
qui nesciat , te pridie Kalendas Ian. Lepido , et Tullo 
Coss. stetisse ia comitio cum telo? manum, Consulum et 


Digitized by Google 



j66 0 E A T I 0 I. 

principum civitatis interficiendorum causa, paravisse? sce- 
leri , ac furori tuo non mentem aliquam , aut timorem 
tuum , sed fortunam populi Romani obstitisse ? Ac jam 
illa omitto ; neque enim suat aut obscura , aut non mul- 
ta commissa postea. Quoties tu me designatum , quoties 
Consulem interficere conatus es? quot ego tuas petitiones 
ita conjectas , ut vitari non posse viderentur, parva qua- 
dam declinatione, et, ut ajunt , corpore effugi. Nihil 
agis, niliil assequeris, nihil moliris, quod mihi latere 
valeat in tempore ; neque tamen velle , ac conari desistis. 
Quoties jam tibi extorta est ista sica de manibus? quoties 
vero excidit casu aliquo , et elapsa est ? tamen ea care- 
re diutius non potes: quae quidem quibus abs te initiata 
sacris , ac devota sit , nescio ; quod eam necesse putas 
esse Consulis in corpore defigere. 

VII. Nunc vero, quae est ista tua vita? sic enim jam 
tecum loquar , non ut odio permotus esse videar , quo 
debeo , sed ut misericordia, quae tibi nulla debetur. Ve- 
nisti paullo ante in Senatum; quis te ex hac tanta fre- 
quentia , tot ex tuis amicis , ac necessariis , salutavit ? 
Si hoc post hominum memoriam contigit nemini , vocis 
exspectas contumeliam , cum sis gravissimo judicio taci- 
turnitatis oppressus ? Quid , quod adventu tuo ista sub- 
sellia vacuefacta sunt ? quod omnes consulares , qui tibi 
persaepe ad caedem constituti fuerunt , simul atque asse- 
disti , partem istam subselliorum nudam , atque inanem 
reliquerunt? Quo tandem animo hoc tibi ferendum putas? 
Servi meherculc mei si me isto pacto metuerent , ut te 
metuunt omnes cives lui , domum meam relinquendam 
putarem : tu tibi urbem non arbitraris ? et , si me meis 
civibus injuria suspectum tam graviter , atque offensum 
viderem ; carere me adspectu civium, quam infestis om- 
nium oculis conspici mallem ; ut cum conscientia scele- 
rum tuorum agnoscas odium omnium justum, ct jam tibi 
diu debitum , dubitas , quorum mentes , sensu6que vulne- 
ras , eorum adspectum, praesentiamque vitare? Si te pa- 
rentes timerent , atque odissent tui , neque eos ulla ra- 
tione placare posse6 , ut opinor , ab eorum oculis aliquo 
concederes ; nunc te patria , qu^e communis est omnium 
nostrum parens, odit, ac metuit: et jamdiu de te nihil 
judicat , nisi de parricidio suo cogitare ; hujus tu neque 
auctoritatem verebere , neque judicium sequere , neque 

vim pertimesces ? Quae tecum , Catilina , sic agit , et 

J quodammodo tacita loquitur : t Nullum aliquot jam annis 
acinus exstitit ^ nisi per te: nullum flagilium sine te: 
tibi uni mullorum civium neces-, tibi vexatio , direptio- 
que sociorum impunita init , ac libera : tu non solum ad 
negligendas leges, ac quaestiones, verum etiam ad ever- 
tendas , perfringendasque valuisti. Superiora illa , quam* 
quam ferenda non fuerunt, tamen , ut potui , tuli; nunc 
vero me totam esse in metu propter jtc unum : quidquid 
increpuerit, Coliliuam timeri: nullum videri contra me 
consilium iniri posse, quod a tuo scelere abhorreat: non 
est ferendum. Quamobrem discede, atque hunc mihi ti* 
morem eripe : si est verus, ne opprimar ; sin falsus , ut 
tandem aliquando timere desinam.) Haec si tecum, ut di* 
xi , patria loquatur nonne impetrare debeat, etiam si 
vim adhibere non possit? 

VIII. Quid? quod tu te ipse ia custodiam dedisti ? quid? 
quod vitandae suspicionis causa apud M. Lepidum te ha* 
bitare velle dixisti ? a quo non receptus etiam ad me vo> 
nire ausus es : atque , ut domi meae te adservarem , ro- 
gasti ; cum a me quoque id responsum tulisses , me nullo 
modo posse iisdem parietibus tuto esse tecum , qui magno 
in pericul-o *essera , quod iisdem moenibus contineremur, 
ad Qu. Metellum Praetorem venisti ; a quo repudiatus , 
ad sodalem tuum , virum optimum , M, Marcellum de* 
migrasti : quem In videlicet et ad custodiendum te dili* 
gentissimum , et ad suspicandum sagacissimum , et ad vin- 
dicandum fortissimum fore putasti. Sed quam longe vi- 
detur a «arcere, atque a vinculis abesse debere, qui sc 
ipsum jam dignum costodia judicaverit ? Quae cum ita 
sint , Catilina , dubitas , si emori aequo animo non po- 
tes , abire in aliquas terras , et vitam istam multis sup* 
pliciis justis, debitisque ereptam fugae, solitudinique man- 
dare? cftefer , inquis , ad Senatum:» id- enim postulas, et, 
si hic ordo placere sibi decreverit, te ire in exsilium, ob- 
temperaturum esse dicis. Non referam id, quod abhorret 
a meis moribus ; et tamen faciam, ut intelligas, quid hi 
de te sentiant. Egredere ex urbe , Catilina : libera rem- 
publicam metu: in exsilium si hanc vocem exspectas, pro- 
nciscere.-Quid est, Catilina? ecquid attendis? ecquid ani- 
madvertis horum silentium ? Patiuntur , tacent : quid ex- 
spectas auctoritatem loqueutium , quorum voluntatem ta* 

citorum perspicis? At si hoc idem huic adolescenti opti- 
mo , P. Sextio, si fortissimo viro M. Marcello dixissem, 
jam mihi Consuli hoc ipso in templo Senatus jure optw 
mo vim , et manus intulisset. De te autem , Catilina , 
cum quiescunt , probant ; cum patiuntur , decernunt : cum 
tacent, clamant. Neque hi solum , quorum tibi auctoritas 
est videlicet cara , vita vilissima : sed etiam illi equites 
Romani , honestissimi , atque optimi viri , ccterique for- 
tissimi cives , qui circumstant Senatum : quorum tu et 
frequentiam videre, et studia perspicere, et voces p'aul- 
lo ante exaudire potuisti. Quorum ego vix abs te jauidiu 
manus , ac tela contineo : eosdem facile adducam , ut te 
haec , quae jampridon vastare studes , relinquentem , 
usque ad portas prosequantur. 

IX» Quamquam quid loquor ? te ut ulla res frangat ? 
tu ut unquam te corrigas ? tu ut ullam fugam inedite- 
re? tu ut ullum exsilium cogites? U tinam tibi istam men- 
tem dii immortales duint 1 Tametsi video , si mea voce 
perterritus ire in exsilium animum induxeris , quanta 
tempestas invidiae nobis , si minus in praesens tempus , 
recenti memoria scelerum tuorum , at in posteritatem im- 

I iendeat. Sed est mihi tanti; dommodo ista privata sit ca- 
amitas, et a reipublicae periculis sejungatur. Sed tu ut 
vitiis tuis commoveare, ut legum poenas pertimescas , ut 
temporibus reip. cedas , non est postulandum ; neque 
enim is es , Catilina , ut te aut pudor a turpitudine , aut 
metus a periculo , aut ratio a furore revocarit. Quam- 
obrem, ut saepe jam dixi , proficiscere: ac , si mihi ini- 
mico , ut praedicas , tuo conflare vis invidiam , recta 
perge in exsilium : vix feram sermones hominum si id 
feceris : vix molem istius invidiae , si in exsilium ieris 
jussu Consulis , sustinebo : sin autem servire meae laudi , 
et gloriae mavis , egredere oum importuna sceleratorum 
manu : confer te ad Manlium: concita perditos cives : 
secerne te a bonis : infer patriae bellum : exsulta impio 
latrocinio , ut a me non ejectus ad alienos , sed invita- 
tus , ad tuos esse videaris. Quamquam quid ego te invi- 
tem , a quo jam sciam esse praemissos , qui tibi ad . lo- 
rum Aurelium praestolarentur armati ? cui sciam jam 
pactam , et constitutam esse cum Manlio diem ? a quo 
etiam aquilam illam argenteam, quam tibi , ac tuis om- 
nibus perniciosam esse confido , et funestam luturam , 


Digitized by Gc 


IN CATILINAM 169 

cui domi tuae sacrarium scelerum tuorum constitutum fuit, 
sciam esse praemissam ? Tu ut illa diutius carere possis, 
quam venerari, ad caedem proficiscens solebas ? a cujus 
altaribus saepe istam impiam dexteram ad necem civium 
transtulisti ? 

X. Ibis tandem aliquando , quo tc jainpridem lua ista 
cupiditas effrenata , ac furiosa rapiebat. Neque enim 
tibi liaec res affert dolorem , sed quamdam incredibilem 
voluptatem ; ad hanc tc amentiam natura pe perit , vo- 
luntas exercuit, fortuna servavit ; numquam tu non modo 
otium , sed ne bellum quidem , nisi nefarium concupisti. 
Naetus es ex perditis, alque ab omni non modo fortuna, 
verum etiam spe derelictis,, conflatam improborum ma- 
num. Hic tu qua laetitia perfruere ? quibus gaudiis ex- 
sultabis , quanta in voluptate bacchabere , cum in tanto 
numero tuorum neque audies virum bonum quemquam , 
neque videbis ? Ad hujus vitae studium meditati illi suut, 
qui feruntur , labores tui : jacere humi non modo ad ob- 
sidendum stuprum , verum etiam ad facinus obeundum : 
vigilare non solum insidianlem somno maritorum, verum 
etiam bonis occisorum. Ilabes, ubi ostentes illam prae- 
claram tuam patientiam famis , frigoris , inopiae rerum 
omnium : quibus tc brevi tempore confectum esse sfenties. 
Tantum profeci tum , cum , te a consulatu repuli , ut 
exsul potius tentare , quam Consul vexare rempublicam 
posses : atque ut id , quod esset a te scelerate susceptum, 
latrocinium potius, quam bellum nominaretur. 

XI. Nunc ut a me, P. C., quamdam prope justam pa- 
triae querimoniam detestor, ae deprecer, percipite, quae- 
so, diligenter, quae dicam, et ca penitus animis vestris, 
mentibusque mandate. Etenim , si mecura patria , quae 
mihi vita mea multo est carior, si cuncta Italia, si om- 
nis respublica loquatur: M. Tulli, quid agis ? Tu ne cum, 
quem esse hostem comperisli, quem ducem belli futurum 
vides , quem exspectari imperatorem in castris hostium 
sentis , auctorem sceleris , principem conjurationis, evo- 
catorem servorum et cjviura perditorum, exire patieris, 
ut abs te non emissus ex urbe , sed immissus in urbem 
esse videatur ? Non hunc in vincula duci, non ad mor- 
tem rapi, non summo supplicio mactari imperabis? Quid 
tandem impedit te ? JMosne majorum ? at persaepe etiam 
privati in hac^rcpublica perniciosos cives morte multarunt. 

Cicer. Orat, 8 

An leges, quae dc civium reorum supplicio rogatae sunt? 
at numquam in hac urbe ii , qui a republica defecerunt 
civium jura tenuerunt. An invidiam posteritatis times ( 
praeclaram vero populo Romano relers gratiam , qui te, 
hominem per te cognitum, nulla commendatione majorum, 
tam mature ad summum imperium per omnes honorum 
gradus extulit, si propter invidiam, aut alicujus periculi 
juetum, salutem civium tuorum negligis. Sed, si quis est 
invidiae metus , num est vehementius severitatis, ac for- 
titudinis invidia, quam inertiae, ac nequitiae pertimescen- 
da? An, cum bello vastabitur Italia, vexabuntur urbes, tecta 
ardebunt: tum te non existimas invidiae incendio conflagra- 
turum? His ego sanctissimis reipublicae vocibus, et eorum 
hominum, qui idem sentiunt, mentibus pauca respondebo. 

XII. Ego, si hoc optimum factu judicarem, P. C., Ca- 

tilinam morte multari, unius usuram horae gladiatori isti 
ad vivendum non dedissem. Etenim, si summi viri, et 
clarissimi cives, Saturnini, et Gracchorum , et Flacci, et 
Buperiorum complurium sanguine non modo se non con- 
taminarunt , sed etiam honestarunt ; certe mihi veren- 
dum non erat , ne quid hoc parricida civium interfecto, 
irividiac mihi in posteritatem redundaret. Quod si ea mi- 
lii maxime impenderet , tamen hoc animo semper fui , 
jit invidiam virtute partam, gloriam, non invidiam putarem. 
Quamquam nonnulli sunt in hoc ordine, qui aut ea, quae 
imminent , non videant , aut ea , quae vident , dissimu- 
lent ; qui spem Catilinae mollibus sententiis aluerunt , 
conjurationemque nascentem- non credendo corroborave- 
runt. Quorum auctoritatem secuti multi, non solum -im- 
probi , verum etiam imperiti , si in hunc animadvertis- 
sem . crudeliter, et regie factum esse dicerent. Nunc in- 
iolligo , si iste , quo intendit , in Manliana castra per- 
venerit , neminem tam stultum fore , qui non videat con- 
jurationem' esse factam t neminem tam improbum , qui 
jion fateatur. Hoc autem uno interfecto , intelligo hanc 
reipublicae pestem paullisper reprimi , non in perpetuum 
comprimi posse. Quod si se ejecerit, secumque suos edu- 
xerit , et eodem ceteros undique collectos naufragos ag- 
gregaverit , Cxtinguetur , atque delebitur non modo haec 
iam adulta reipublicae pestis, verum etiam stirps, ac 
fsemen malorum omnium. '■ 

XIII. Etenim jamdiu, P. C. ; iu his periculis conjuratio- 

nis - , insidlisquc versamur: sed nescio quo paeto omnium 
scelerurh, ac veteris fuforis, et audaciae maturitas in no- 
stri consulatus tempus erupit. Quod si ex tanto latrocinio 
iste unus tolletur , videbimur fortasse ad breve quoddam 
tempus cura , et metu esse relevati s periculum autem 
residebit , et erit inclusum penitus ia venis , atque ia . 
visceribus reipublicae. Ut saepe homines aegri morbo gra- 
vi , cura aestu , febrique jactantur , si aquam gelidam 
biberint, primo relevari videntur; deinde multo gravius, 
vehementiusque afflictantur : sic hic morbus , qui «st in 
republica , relevatus istius poena , vehementius reliquis 
vivis ingravescet. Quare, P. C., secedant improbi , secer- 
nant se a bonis , unum in locum congregentur ; muro 
denique , id quod saepe jam dixi , secernantur a nobis ; 
desinant insidiari domi suae Consuli, circumstare tribu- 
nal Praetoris urbani , obsidere cum gladiis curiam , mal- 
leolos et faces ad inflammandam urbem comparare ; sit 
denique inscriptum in fronte uniuscujusque , quid de re- 
publica sentiat. Polliceor hoc vobis , P. C. , tantam in 
nobis Coss. lore diligentiam , tantam in vobis auctorita- 
tem, tantam in equilibus Romanis virtutem , tantam in 
omnibus bonis consensionem, ut Catilinae profectione om- 
nia patefacta, illustrata, oppressa, vindicata esse videa- 
tis. Hisce ominibus , Catilina , cum summa reipublicae 
salute , et cum tua peste , pernicie , cumque eorum 
exitio , qui se tecum omni scelere , parricidioque junxe- 
runt , proficiscere ad impium bellum , ac nefarium. Tum 
tu , lupiter , qui iisdem , quibus haec urbs , auspiciis a 
Romulo es constitutus , quem Statorem hujus urbis, atque 
imperii vere nominamus , bunc , et hujus socios a tuis 
aris , ceterisque templis , a tectis urbis, ac moenibus, a vi- 
ta , fortunisque civium omnium arcebis : et omnes bo- 
norum inimicos , hostes patriae , latrones Italiae , scele- 
rum foedere inter se ac nefaria societate conjunctos , ae- 
ternis suppliciis vivos 7 mortuosque mactabis 1 

Perterrefactus superiori Oratione Catilina ex urbe se- 
se eduxit cum manu conjuratorum. Cicero. Consul , Cati- 
lina tanquam ejecto , ac profligato , gratulatur /lac- 
eratione Populo , Reique publicae. Ad confirmandos 
autem animos bonorum civium , et infringendos con- 
juratos , uiriusque partis copias inter sese comparat , 
adhibita adhortatione ad urbis defensionem , et custo- 
diam. Habita est a Rostris , postridie quam Catilina 
pro fugit , anno U. C. Cgo. 

I. Tandem aliquando, Quirites, L. Catilinam, furen- 
tem audacia , scelus anhelantem , pestem patriae nelarie 
molientem , vobis , atque huic urbi ferrum, flammamque 
minitantem , ex urbe vel ejecimus , vel emisimus , vel 
ipsum egredientem verbis prosecuti sumus. Abiit, exces- 
sit , evasit , erupit ; nulla jam pernicies a monstro illo , 
atque prodigio moenibus ipsis intra moenia comparabitur. 
Alque hunc quidem unum hujus belli domestici ducem 
sine controversia vicimus. Non enim jam inter latera no- 
stra sica illa versabitur : non in campo , non in foro , 
non in curia , non denique intra domesticos parietes per- 

timesceinus ; loco ille motus est , dum ex urbe est depul’ 
sus ; palum jam cum hoste , nullo impediente, bellum 
justum geremus. Sine dubio perdidimus hominem , ina- 
gnificeque vicimus^ cum illum ex occultis insidiis ii» aper- 
tum . latrocinium conjecimus. Quod vero non cruentam- 
mucronem, ut voluit, extulit, quod vivis, nobis egressus 
est , quod ei ferrum extorsimus o manibus, quod in.-olu- 
mes cives , quod stantem urbem reliquit ; quanto tandem 
moerore illum afflictum esse , ol profligatum putatis? la- 
cet ille nunc prostratus , Quiri les, et se perculsum , at- 
que abjectum esso sentit, ct retorquet oculos profecto sae- 
pe ad hanc urbem : quam c suis faucibus ereptam esse lu- 
get ; quae quidem laetari mihi videtur , quod tantam pe- 
stem evomuerit farasque projecerit. 

II. At si quis est talis , quales esse omnes oportebat , 
qui in hoc ipso , in quo exultat, et triumphat oratio raca, 
me vehementer accuset, quod tam capitalem hostem non 
comprehenderim potius, quam emiserim: non est ista mea 
culpa, Quirites, sed temporum. Interemtum osse L. Ca- 
tilinam, et gravissimo supplicio affectum jnmpridcm opor- 
tebat r idque a mc et mos majorum, et hujus imperii se- 
veritas , et respublica postulabat. Sed quaiu inultos fuisse 
putatis, qui , quae ego deferrem , non crederent ? quam 
mullos , qui propter stultitiam non putarent ? quam mul- . 
tos , qui etiam defenderent ? quam multos , qui propter 
improbitatem faverent? Ac si, sublato iilo , depelli a 
vobis omne periculum judicarem , janfpridem ego L. Ca- 
tilinam non modo invidiae meae, verum etiam vitae pe- 
riculo sustulissem. Sed eum viderem , ne vobis quidem 
omnibus re etiam tum probata, si illum , ut erat -meri- 
tus , morte multassem, foro, ut ejus socios invidia op- 
pressus porsequi non possem , rem huc deduxi , ut tum 
palam pugnare possetis , cum hostem aperte videretis. * 

III. Quem quidem ego hostem, Quirites, quam vehe- 
menter foris esse timendum putem , licet hinc intelliga- 
tis , quod illud etiam moleste fero , quod ex urbe' parum 
comitatus exierit. Ctinam ille omnes secum suas copias 
eduxisset! Tongilimn mihi eduxit, quem aranre in prae- 
texta cuiuinnia coeperat; Publicium , ct Munatium, quo- 
rum ac9 alienum contractum in popinam nullum reipubheae 
motum afferre poterat. Reliquit quos viros ? quanto alie- 
no aere ? quam valentes ? quam nobiles ? Itaque ego il- 

Ium exercitum , et Gallicanis legionibus , et Iioc dele- 
ctu, quem in agro Piceno, ct Gallico Q. Metellus habuit, 
ct his copiis, quae a nobis quotidie comparantur , ma- 
gnopere contemno , collectum ex senibus desperatis , ex 
agresti luxuria, ex rusticis decoctoribus, ex iis, qui va- 
dimonia deserere, quam illum exercitum, maluerunt: qui- 
bus ego non modo si aciem exercitus nostri , verum etiam 
si edictum Praetoris ostendero , concident. Hos , quos 
video volitare in foro, quos staTe ad curiam, quos etiam 
in Senatum venire , qui nitent unguentis , qui fulgent 
purpura , mallem sccuin suos milites eduxisset : qui si 
bic permanent , mementote non tam exercitum illum esse 
nobis , quam hos , qui exercitum deseruerunt , pertime- 
scendos. Atque hoc etiam sunt timendi magis , quod , 
quid cogitent, me scire sentiunt, neque tamen permoven- 
tur. Video j cui Apulia sil attributa , qui liaheat Etru- 
riam , qui agrum Picenum , qui Galticum , qui sibi has 
urbanas insidias caedis, atque incendiorum depoposcerit; 
omnia superioris noctis consilia ad me sentiunt esse per- 
lata : patefeci in Senatu hesterno die: Catilina ipse per- 
timuit, profugit: hi quid exspectant? nae illi vehemen- 
ter errant, si illam meam pristinam lenitatem perpetuam 
sperant futuram. > , 

IV. Quod exspectavi , jam sum assecutus, ut yog om- 
nes factam esse aperte conjurationem contra rcmpublicam 
videretis ; nisi vero si quis est , qui Catilinae similis cum 
Catilina sentire non putet. Non est jam lenitati locus : 
severitatem res ipsa flagitat. Unum etiam nunc conce- 
dam : exeant, proficiscantur , ne patiantur Catilinam de- 
siderio sui mis?rum tabescere. Demonstrabo iter : Au- 
relia via profectus eflf ; si accelerare volent , ad vespe- 
ram consequentur. 0 fortunatam rempublicam quidem 
hanc sentinam hujus urbis ejecerit 1 Uno mehercule Cati- 
lina exhausto, relevata mihi, et recreata respublica videtur. 
Quid enim mali, aut sceleris fingi,aut excogitari pote st, quod 
non ille conceperit? quis tota Italia veneficus, quis gladia- 
tor, quis latro, quis sicarius,quis parricida, quis testamen- 
torum subjector, quis circumscriptor, quis ganeo, quis ne- 
pos, quis adulter, quae mulier infamis , quis corruptor ju- 
ventutis, quis corruptus, quis perditus inveniri potest, qui 
se cum Catilina non familiarissime vixisse futeatur ? quae 
caedes per hoscc annos sine -illo facta est? quod nefarium 

stuprum non per illum ? Iam vero quae tanta in ullo 
u inquam homine juventutis illecebra luit, quanta in illo? 
qui alio 3 ipse amabat turpissime 7 aliorum amori flagitio- 
sissime serviebat : aliis fructum libidinum , aliis mortem 
parentum, non modo impellendo, verum etiam adjuvan- 
do , pollicebatur. Nunc vero quam subito non solum ex 
urbe , verum etiam ex agris ingentem numerum perdi- 
torum hominum collegerat? Nemo, non modo Romae, sed 
nec ullo in angulo totius Italiae oppressus acre alieno fuit, 
quem non ad hoc incredibile foedus sceleris asciverit. 

V. Atque , ut ejus diversa studia in dissimili ratio- 
ne perspicere possitis , nemo est in ludo gladiatorio pa- 
uilo ad facinus audaeior , qui se non intimum Catilinae 
esse fateatur : nemo in scena levior , et nequior , qui 
.«e non ejusdem prope scdalera fuitSi commemoret. Atque 
idem tamen stuprorum , ct scelerum exercitatione assue- 
factus , frigore, et fame, ct siti, ac vigiliis perferen- 
dis , fortis ab istis praedicabatur , cum industriaq sub- 
sidia , atque instrumenta virtutis , in libidine audaciaque 
consumeret. Hunc vero si secuti erunt sui comites , si 
ex urbe exierint desperatorum hominum flagitiosi greges , 
o nos beatos , o rempublicara fortunatam , o praeclaram 
laudem consulatus mei 1 Non enim jam sunt mediocres 
hominum libidines, non humanae, ac tolerandae audaciae; 
nihil cogitant , nisi caedes , nisi incendia , nisi rapinas. 
Putrimonia sua profuderunt, fortunas suas abligurierunt : 
res cos jampridem , fides deficere nuper coepit ; eadem 
tamen illa , quae erat in abundantia , libido permanet. 
Quod si in vino , et alea comissationes solum , et scorta 
quaererent , essent illi quidem desperaudi , sed tamen 
essent ferendi. Hoc vero qurs ferre possit , inertes ho- 
mines fortissimis viris insidiari , stultissimos prudentissi- 
mis ebrios sobriis , dormientes vigilantibus ? qui mihi 
accubantes in conviviis , complexi mulieres impudicas , 
vino languidi , confecti cibo , redimiti seriis , unguentis 
obliti , debilitati stupris, eructant sermonibus suis caedem 
bonorum , atque urbis incendia. Quibus ego confido im- 
pendere fatum aliquod : et poenas jamdiu improbitati , 
nequitiae, sceleri, libidini debitas, aut instare jam plane, 
aut certe jam appropinquare. Qucs si meus consulatus , 
quoniam sanare non potest , sustulerit ; non breve nescio 
quod tempus , sed multa saecula propagarit reipublicae* 

INulIa est enim natio , quam pertimescamus : nullus rex, 
qui bellum populo Romano facere possit; omnia sunt 
externa unius virtute terra, marique pacata; domesticum 
bellum manet, intus insidiae sunt, intus inclusum periculum 
est, intus est hostis; cum luxuria nobis, cuin amentia, cum 
scelere certandum os'. Iluie ego me bello ducem protiteor, 
Quirites: suscipio inimicitias hominum perditorum: 'quae 
sanari poterunt, quacumque ratioue sanabo; quae rcsccauda 
erunt , non patiar ad perniciem civitatis manere. Proinde 
aut exeant , aut quiescant : aut , si et in urbe , et in 
eadem mente permanent , ea , quae merentur, exspectent. 

VI. At etiam sunt , Quirites , qui dicant , a me in 
exsilium ejectum esse Catilinam. Quod ego si verbo ad- 
sequi possem ; istos ipsos ejicerem , qui haec loquuntur. 
Homo enim videlicet timidus, et permodestus vocem Con- 
sulis ferro non potuit : simul atque ire in exsilium jus- 
sus est , paruit, ivit. Hesterno die , Quirites , cum «domi 
meae paene interfectus essem , Senatum in aedem Iovis 
Statoris convocavi, rem omnem ad P. C. detuli. Quo 
quum Catilina venisset, quis eum Senator appellavit? quis 
salutavit? quis denique ita adspexit , ut perditum civem, 
ac non po.ius, ut 'importunissimum liostein ? Quin etiam 
principes ejus ordins partem illum subselliorum, ad quam 
ille occesserat , nudam , atque inanem reliquerunt. Hic 
ego vehemens ille Consul , qui verbo cives iu exsilium 
ejicio , quaesivi a Catilina , an nocturno conventu apud 
M. Laecam fuisset , necne. Cum ille homo audacissimus, 
conscientia convictus, primo reticuisset , patefeci cetera ; 
quid ea nocte egisset , ubi luisset, quid iu proximam 
constituisset , quemadmodum esset ci ratio totius belli 
descripta, edocui. Cum haesitaret, cum teneretur, quae- 
sivi , quid dubitaret eo proficisci , quo jampridem para- 
rat : quum arma, cum secures , cum fasces , cum tubas, 
cum signa militari^ , cum aquilam illam argenteam , cui 
illo etiam sacrarium scelerum domi suae fecerat , scirem 
esse praemissam. In exsilium ejiciebam , quem jam in- 
gressum esse in bellum videbam? Etenim, credo, Man- 
lius iste centurio, qui in agro Fesulano castra posuit, 
bellum populo Romano suo nomine indixit : cl illa castra 
nunc non Catilinam ducem exspectant: et ille ejectus in 
exsilium , se Massiliam , ut ajunt } non iu liaco castra 
conferet. 

VII. 0 conditionem miseram non moiio administrandae, 
verum etiam conservandae. reip.ub'icac I Nunc, si L. Ca- 
tilina , consiliis , laboribus , periculis meis circumclusus , 
ac debilitatus subito pertimuerit , senteutiam mutaverit , 
suos deseruerit , consilium belli faciundi abjecerit , ex 
hoc cursu sceleris , et belli iter ad Ifigam , atque in ex- 
silium converterit : non ille a me spoliatus armis auda- 
,ciae , non obstupefactus , ac perterritus mea diligentia, 
non de spe, conatuque depulsus, sed indemnatus, inno- 
cens , in exsilium ejectus a Cousule , vi , et initiis esse 
dicetur : et erunt , qui illum, si hoc fecerit, non im- 
probum , sed miserum : me non diiigentissimum Consulem , 
sed crudelissimum tyrannum existimari velint. Est mihi 
tanti , Quirites , hujus invidiae falsae , atque iniquae 
tempestatem subire , dummodo' a vobis, hujus horribilis 
belli , ac nefarii periculum depellatur. Dicatur sane eje- 
ctus esse a me, dummodo eat in exsilium ; sed milii cre- 
dite, non est iturus. Nur.quam ego a diis immortalibus 
optabo , Quirites , invidiae meae ievandue causa, ut L. 
Catilinam ducere exercitum hostium , atque in armis vo- 
litare audiatis : sed triduo tamen audietis ; mulltque ma- 
gis illud timeo,, ne mihi sit invidiosum aliquando, quod 
illum emiserim potius, quam quod ejecerim. Sed cum 
sint homines , qui illum , cum profectus sit, ejectum esse 
dicant, iidem , si interfectus esset , quid dicerent? Quam- 
quam isti , qui Catilinam Massiliam ire dictitant , non 
tam hoc queruntur , quam verenlur. Nemo est istorum 
tam misericors , qui illum non ad Manlium , quam ad 
Massilienses ire malit. Ille autem si meliereule hoc , quod 
agit , nunquam ante cogilasset , tamen latrocinantem se 
interfici mallet, quam exsulem vivere; nunc vero, cum 
ei nihil adhuc praeter ipsius voluntatem, cogitaliouein- 
que acciderit ; nisi quod vivis nobis Roma profectus est, 

'optemus potius , ut eat in exsilium , quam queramur. 

VIII. Sed cur tanidiu'de tfno hoste loquimur, et de 
eo hoste , qui jam fatetur se esse hostem , et quem, quia, 
quod seinper volui , murus interest, non limeo: cie his, 
qui dissimulant , qui llomac remanent, qui nohisi um 
sunt,, nihil dicimus? quos quideift ego, si ullo modo He- 
ri posset , non tam ulcisci studeo , quam sanare , et ip- 
sos placare reipublicae ; neque id quare fieri non possit, 
si me audire volent, inlelligo. Exponam enim vobis, Qui» 

rites , ex quibus generibus hominum islae copiae compa- 
rentur : deinde singulis medicinam consilii, alque oratio- 
nis meae , si quam potero , alleram. Unum genus est' 
eorum , qui magno in aere alieno majores etiam posses- 
siones habent , quarum amore adducti , dissolvi nullo mo- 
do possunt. Ilorum hominum species est honestissima ; 
sunt enim locupletes : voluntas vero, et causa impuden- 
tissime. Tu agris, tu aedificiis , tu argento, tu familia, 
tu rebus omnibus ornatus , et copiosus sis , et dubites 
de possessione delraberc, adquircre ad fidem ? Quid enim 
exspectes ? bellum ? Quid ? ergo in vrstalionc omnium 
tuas possessiones sacrosanctas fuluras putas ? An tabulas 
novas ? errant , qui istas a Catilina exspectant ; meo be- 
neficio tabulae novae proferentur , verum auctionariae ; 
neque enim isti , qui possessiones habent , alia ratione 
ulla salvi esse possunt. Quod si malurius facere voluis- 
sent , neque , id quod stultissimum est , certare cum 
usuris fructibus praediorum , et locupletioribus bis , et 
melioribus civibus uleremur. Sed hosce homines minime 
puto pertimescendos , qui aut deduci de sententia possunt ; 
aut, si permanebunt, magis milii videntur vota facturi 
contra rempublicam , quam arma laturi. 

IX. Alterum genus est eorum, qui quamquam premun- 
tur acre alieno , dominationem tamen exspectant : rerum 
potiri volunt : honores , quos quieta republica desperant, 
perturbata consequi se posse arbitrantur. Quibus hoc prae- 
cipiendum videtur , unum scilicet , et idem , quod ce- 
teris omnibus , ut desperent, se id, quod conantur, con- 
sequi posse. Primum omnium me ipsum vigilare, adesse, 
providere rcipublicae , deinde magnos animos .esse in 
bons viris, magnam concordiam, maximam multitudi- 
bem , magnas praeterea militum copias : deos denique im- 
mortales huic invicto populo , clarissimo imperio , pul- 
cherrimae urbi , contra tantam vim sceleris , praesentes 
auxilium esse laturos. Quod si jam sint id , quod eum 
summo furore cupiunt , adepti , num illi in cinere urbis 
et sanguine civium , quae mente conscelerata , ac nefa- 
ria concupierunt , se Consules , ac Dictatores , aut etiam 
Reges sperant futuros? Non vident id se cupere , quod 
si adepti fuerint , fugilivo alicui , aut gladiatori concedi 
sit necesse? Tertium genus est aetate jam affeclum, sed 
tamen exercitatione robustum : quo ex genere est ipse 

Manlius , cui nunc Catilina succedit. Hi sunt homines es 
iis coloniis, quas Feculis Sulla constituit: quas ego uni- 
versas civium esse optimorum , et fortissiroorom virorum 
sentio : sed tamen hi sunt coloni , qui se insperatis , re- 
pentinisque pecuniis sumtuosius , insolentiusque jactarunt. 
Hi dum aedificant tamquam beati , dum praediis , lecti- 
cis , familiis magnis > conviviis apparatis delectantur , 
in tantum aes alienum inciderunt , ut si salvi esse ve- 
lint , Sulla sit iis ab inferis excitandus. Qui etiam non- 
nullos agrestes , homines tenues , atque egentes , in eam- 
dem illam spem rapinarum veterum impulerunt. Quos ego 
utrosque , Quirites , in eodem genere praedatorum , di- 
reptorumque pono,. Sed eos hoc moneo, desinant furere , 
ac proscriptiones , et dictaturas cogitare. Tantus enim 
illorum temporum dolor inustus est civitati , ut jam ist.i 
non modo homines , sed ne pecudes quidem mihi passu- 
rae esse videantur. 

X. Quartum genus est sane varium , et mixtum , et 
turbulentum : qui jampridem premuntur : qui nunquam 
emergent : qui partim inertia, partim male gerendo ne- 
gotio,' partira etiam sumtibus in vetere aere alieno va- 
cillant : qui vadimoniis , judiciis , proscriptionibus bono- 
rum defatigati , permulti et ex urbe , et ex agris se in 
illa castra conferre dicuntur. Hosce ego non tam milites 
acres , quam inficiatores lentos esse arbitror ; qui homi- 
nes primum, si stare non possunt, corruant : sed ita ^ ut 
non modo civitas , sed ne vicini quidem proximi sentiant. 
Nam illud non intelligo , quamobrom , si vivere honeste 
non possunt , perire turpiter velint : aut cur minore do- 
lore perituros se cum multis , quam si soli pereant, ar- 
bitrenlur. Quintum genus est parricidaruih , sicariorum, 
denique omnium facinorosorum : quos ego a Catilina non 
revoco: nam neque ab eo divelli possunt: et pereant sane 
in latrocinio , quoniam sunt ita multi , ut eos capere 
carcer non possit. Postremum autem genus est,’ non so- 
lam numero , verum etiam genere ipso , atque vita , quod 
proprium est Catilinae, de ejus delectu, immo vero. de 
complexa ejus , ac sinu : quos pexo capillo nitidos , aut 
imberbes , aut bene barbatos videtis : manicatis , et ta- 
laribus tunicis ; velis amictos, non togis : quorum omnis 
industria vitae , et vigilandi labor in antelucanis coenis 
expromitur. In his gregibus aleatores omnes , omnes a- 

diiifcfi , omnes 'impuri , impudicique versantur; Iii pueri 
tam lepidi , ; ac delicati , non solum amaro , ct amari, 
neque cantare, et saltare , sed etiam sicas vibrare, et 
spargere venena didicerunt: qui nisi exeunt, nisi pe- 
reunt , etiam si Catilina perierit , scitote libe in republ. 
Seminarium Catilinarium luturum. Verumtamen quid sibi 
isti miseri volunt ? Num suas sccum mulierculas sunt in 
castra ducturi ? Quemadmodum autem illis carere pote- 
runt, bis praesertim jam noctibus ? Quo autem pacto illi 
Apenninum , atque illas pruinas , ac nives perferent ? 
Nisi idcirco se facilius hiemem toleraturos putant, quod 
nudi in conviviis saltare didicerunt. 0 bellum magnope- 
re pertimescendum , eum hanc sit habiturus Catilina scor- 
torum cohortent praetoriam. 

XI. Instruite nunc , Quirites , contra lias tam praecia* 
ras Catilinae copias vestra praesidia , vestrosque exerci- 
tus : et primum gladiatori illi confecto ct saucio, con- 
sules , imperatoresque vestros opponite : deinde contra 
illam naufracorum ejectam , ac debilitatam manum , flo- 
rem totius Italiae , ac robur educite. Iam vero urbes 
coloniarum; ac municipiorum respondebunt Catilinae tu- 
mulis silvestribus. Neque vero celeras copias , ornamen- 
ta , praesidia vestra eum illius latronis inopia , atque e- 
gestate conferre debeo. Sed si , omissis bis rebus omni- 
bus , quibus nos suppeditamus, eget ille. Senatu , equi- 
tibus llomanis , populo , urbe , aerario , vectigalibus , 
cuncta Italia , provinciis omnibus, exteris nationibus ; si, 
bis rebus omissis , ipsas citusas , quae inter se confligunt , 
contendere velimus ; ex eo ipso, quam valde iJli jaceant , 
intclligere possumus. Ex hac enim parte pudor pugnat , 
illinc petulantia : liinc pudicitia , illinc stuprum : hinc 
fides, illinc fraudatio: hinc pietas , illinc scelus : hinc 
constantia, illinc furor : liinc hpnestas, illinc turpitudo: 
bine continentia , i illinc libido : hinc denique aequitas , 
temperantia, fortitudo , prudentia , virtutes omnes cer- 
tant cum iniquitate , cum luxuria , cum ignavia, cum te- 
meritate , cum vitiis omnibus ; postremo copiae cum e- 
gestate, bona ratio cum perdita, mens sana cum amen- 
tia , bona denique spes cum omnium rerum desperatio- 
ne confligit. In hujusmodi certamine , ac praelio , nonne , 
etiam si hominum studia deliciant, dii ipsi immortales 
cogent ab his praeclarissimis virtutibus tot , ct tanta vi- 
tia superari ? 

XII. Qbae cum ita sint, Quirites, vos , quemadmodum 

jam antea dixi, vestra tecta custodiis , vigiliisque defen- 
dite : milii, ut urbi sine vestro motu , ac sine ullo tu- 
multu , satis esset praesidii , consultura , ac provisum 
est. Coloni omnes , municipesque vestri certiores a me 
facti de hac nocturna excursione Catilinae , facile urbes 
suas , iinesque defendent : gladiatores , quam sibi ille 
maximam manum, et certissimam foro putavit , quam- ' 
quam meliore animo sunt , quam pars patriciorum , po- 
testate tamen nostra continebuntur. Q. Metellus , quem 
ego prospiciens boc , in agrum Gallicanum , Picenum- 
que praemisi, aut opprimet hominem, aut omnes ejus 
motus conatusque prohibebit ; reliquis autem de rebus 
constituendis , maturandis , agendis , jam ad Senatum 
referemus # . quem, vocari videtis. . 

XIII. Nunc illos, qui in urbe remanserunt , atque adeo 
qui contra urbis salutem , omniumque vestrum , in urbe a 
Catilina relicti sunt , quamquam squt hortes, tamen quia 
nati sunt cives , monitos etiam atque etiam volo. Mea 
lenitas adhuc siculi solutior visa est , boc exspectavit , 
ut id , quod latebat , erumperet; quod reliquum est, jam 
non possum oblivisci , meam hanc esse patriam , me ho- 
rum esse Consulem : mihi atit cuSt ms vivjendvm, aut pro 
ms esse moriendvm. Nullus est portis custos , nullus in- 
sidiator viae: si qui exire volunt, consulere sibi possunt: 
qui vero in urbe se commoverit , cujus ego non modo 
factum , sed inceptum ullum , conatumve contra patriam 
deprehendero, sentiet in hac urbe esse Consules vigilan- 
tes , esse egregios magistratus, esse fortem Senatum, 
esse arma , esse carcerem : quem vindicem nefariorum , 
ae manifestorum" scelerum majores nostri esse voluerunt. 
Atque haec omnia sic agentur , Quirites , ut res maxi- 
mae minimo motu, pericula summa nullo tumultu, bel- 
lum intestinum, ac domesticum , post hominum memoriam 
crudelissimum ac maximum , me uno togato duce , et 
imperatore , sedetur. Quod ego sic administrabo , Quiri- 
tes , ut , si ullo modo fieri poterit , ne improbus quidem 
quisquam in hac urbe poenam sui sceleris sufferat ; sed 
si vis manifestae audaciae, si impendens patriae pericu- 
lum me necessario de hac animi lenitate deduxerint, illud 
profecto perficiam, quod in : tanto, et tam insidioso bello 
vix optandum videtur, ut neque quisquam bonorum in- 

tercat, paucorumquc poeDa vos omnes salvi esse possitis. 
Qtiee quidem ego neque mea prudentia , neque humanis 
consiliis fretus polliceor vobis , Quirites ; sed multis , et 
non dubiis deorum immortalium significationibus : quibus 
ego ducibus in hanc spem, sententiamque sum ingressus: 
qui jam non procul , ut quondam solebant , ab externo 
hoste , atque longinquo ; sed hic praesentes suo nomine , 
atque auxilio sua templa , atque urbis tecta defendunt ; 

3 uos vos , Quirites , precari , venerari , alque imploraro 
ebetis, ut, quam urbem pulcherrimam , florentissimam , 
potentissimamque esse voluerunt, hanc, omnibus hostium 
copiis, terra marique superatis, a perditissimorum civium 
nefario scelere defendant. 

> % 

Mo !• CICERONIS 
ORATIO 

PRO A. LICINIO ARCHIA POETA 


ARGUMENTUM. 

Quaestio est : An Archias sil segregandus a numero ci- 
vium, Romanorum. Accusator , Gracchus quidam , qui 
moverat hanc civitatis controversiam: Reus, Archias: 
Patronus , Cicero : Personae judicii , Praetor cum Ju- 
dicibus. Habita est anno U. C. (sunt, qui velint) 6gi. 

* * \ . • - ' 

I. Si quid est in me ingenii, judices, quod sentio quam 
sii exiguum ; aut si qua exercitatio dicendi , in qua me 
non inlicior mediocriter esse versatum; aut, si hujusce 
rei ratio aliqua,, ab optimarum artium studiis, ac disci* 
plina profecta , a qua ego nullum coniiteor aetatis meae 

(erapus abhorruisse : earuiu rerum omnium rei in primis 
Iiic A. Licinius fructum a me repetere prope suo jure 
debet. Nam quoad longissime potest mens mea respicere 
spatium praeteriti temporis , et pueritiae meinmam re- 
cordari ultimam , inde usque repetens : hunc video milii 
principem et ad suscipiendam , et ad ingrediendam ratio- 
nem horum studiorum exstitisse. Quod si haec vox hujus 
hortatu , praeceptisque conformata , nonnullis aliquando 
saluti fuit ; a quo id accepimus , quo ceteris opitulari , 
et alios servare possemus , huic profecto ipsi , quantum 
est situm in nobis , et opem, et salutem ferre debemus. 
Ac , ne quis a nobis hoc ita dici forte miretur , quod 
alia quaedam in hoc facultas sit ingenii , neque haec di- 
cendi ratio , aut disciplina : ne nos quidem huic cuncti 
studio penitus umquam dediti fuimus. Etenim omnes artes, 
quae ad humanitatem perlinent , habent quoddam commu- 
ne vinculum , et quasi cognatione quadam inter se con- 
tinentur. ^ • 

II. Sed ne cui vestrum mirum esse videatur , me in 
quaestione legitima, et in judicio publico, cum res aga- 
tur apud Praetorem populi Romani , lectissimum virum , 
et apud severissimos judices, tanto conventu hominum, 
ac frequentia , hoc uti genere dicendi , quod non modo 
a consuetudine judiciorum , verum etiam a forensi ser- 
mone abhorreat : quaeso a vobis , ut in hac causa mihi 
detis hanc veniam , accommodatam huic reo , vobis , que- 
madmodum spero, non molestam : ut me pro summo poe- 
ta , atque eruditissimo homine dicentem , hoc concursu 
hominum litteratissimorum , hac vestra humanitate , hoc 
denique Praetore exercente judicium , patiamini de stu- 
diis humanitatis, ac litterarum paullo loqui liberius : .et 
in ejusmodi persona , quae propter otium , ac studium 
minime in judiciis , periculisque tractata est ; uti prope * 
novo quodam , et inusitato genere dicendi. Quod si mihi 
a vobis tribui , concediquc sentiam , perficiam profecto, 
ut hunc A. Licinium non modo non segregandum , cum 
sit civis , a numero civium : verum etiam , si non esset, 
putetis adseisceodum fuisse. 

III. Nam ut primum ex pueris excessit Archias , atque 
ab iis artibus, quibus aetas puerilis ad bumanitatem in- 
formari solet , se ad scribendi studium contulit: primum 
Antiochiae, nam ibi natus est , loco nobili , celebri quon- 

dam urbe , et copiosa , atque eruditissimis hominihtts , li- 
beralissimivque studiis affluenti, celeriter antecellere om- 
nibus ingenii gloria contigit. Post in ceteris Asiae par- 
tibus , cunctaque Graecia , sic ejus adventus celebra- 
bantur , ut famam ingenii exspectatio hominis , exspe- 
ctationem ipsius adventus , admiratioque superaret. Erat 
Italia tunc plena Graecarum artium , ac disciplinarum : 
studiaque haec et in Latio vahemcntius tum colebantur , 
quam nunc iisdem in oppidis : et hic Romao , propter 
tranquillitatem reipublicae non negligebantur. Itaque hunc 
et Tarentini, et Rhegini , et Neapolitani civitate, ce- 
terisque praemiis donarunt : et omnes qui aliquid de in- 
geniis poterant judicare, cognitione, atque hospitio di- 
gnum existimarunt. Hac tanta celebritate famae cum es- 
set jam absentibus notus , Romam venit , Mario Consu- 
le , et Catulo. Nacfus est primum Consules cos , quorum 
alter res ad scribendum inaxunas , alter cum res gestas, 
tum etiam studium , atque aures adhibere posset. Statim 
Luculli cum praetextatus etiam tum Archias esset , eum, 
■in domum suam receperunt , sed etiam hoc non solum in- 
genii , ac litterarum , verum etiam naturae , atque vir- 
tutis , ut domus , quae hujus adolescentiae prima fuerit, 
eadem esset familiarissima senectuti. Erat temporibus illis 
jucundus Q. Metello illi Numidico, et ejus Pio filio; au- 
diebatur a M. /Emilio; vivebat cum Q. Catulo , et patre , 
et filio: a L. Crasso colebatur: Luculios vero, et Dru- 
sum , et Octavios , et Catonem > et totum Hortensiorum 
domum devictam consuetudine eum teneret , alliciebatur 
summo honore: quod eum non solum colebant, qui ali- 
quid percipere, atque audire studebant ; verum etiam, si 
qui forte simulabant. 

IV. Interim satis longo intervallo cum esset cum L. 
Lucullo in Siciliam profectus , et cum ex ea provincia 
cum eodem Lucullo decederet , venit Heracleam : quae 
cum esset civitas aequissimo jure, ac foedere , adseribi 
se in eam civitatem voluit ; -idque , cum ipse, per se di- 
gnus putaretur, tum auctoritate, et gratia Luculli ab 
Heracleensibus impetravit. Dota est civitas Silvani lege , 
et Carbonis , Si qui foederatis civitatibus aiiscripti 

eviSSENT; SI TUM CUM LEX FEREBATUR IN ItALIA UOMTCILIUM 

habuissent, et si sexaginta diebus apud praetorem es- 
sent professi : Cum hic domicilium Romae multos jam 

annos haberet, professus est apud Praetorem Q. Metel- 
lum, familiarissimum suum ; Si nihil aliud , nisi de ci- 
vitate , ac lege dicimus , nihil dico amplius : causa dictu 
est. Quid enim horum infirmari , Gracche* potest? Hera- 
cleuene esse tum adscriptum negabis? Adest vir summa au- 
ctoritate-, et religione, et fide M» Lucullus, qui se non 
opinari , sed scire : non audivisse , sed vidisse : non in- 
terfuisse , sed egisse dicit. Adsunt Heracleenses legati , 
nobilissimi homines : hujus judicii causa cum mandatis , 
et cum publico testimonio venerunt; qui hunc adseri- 
pium Heracleensem dicunt. Hic tu tabulas desideras Hera- 
cleensium publicas, quas Ttalico bello, incenso tabulario , 
interisse scimus omnes. Est ridjculum ad ea , quae habe- 
mus , nihil dicere : quaerere , quae habere non possumUs : 
ct de hominum memoria tacere , litterarum memoriam 
ilngitare : ct , cum habeas amplissimi viri religionem , 
integerrimi municipii jusjurandum iidemque , ca, quae 
depravari nullo modo possunt , repudiare: tabulas, quas 
idem dicis solere corrumpi , desiderare. At domicilium 
Romae non habuit : is , qui tot annis ante civitatem da- 
tam , sedem omnium rerum , ac fortunarum suarum 
Romae collocavit? At non est professus. Imulo vero iis 
tabulis professus, quae solae exilia professione, collegioque 
Praetorum obtinent publicarum tabularum auctoritalcm.Nam 
cum Appii tabulae negligentius asservatae dicerentur, Ga- . 
binii quamdiu incolumis luit levitas, post damnationem ca- 
lamitas omnem tabularum fidem resignasset: Metellus, ho- 
mo sanctissimus, modestissimusque omnium, tanta diligen- 
tia fuit, ul ad L. Lentulum Praetorem, et ad judices vene- 
rit, et unius nominis litura se commotum esse dixerit. Ilis 
igitur tabulis nullam lituram in nouieu A. Licinii videtis. 

V. Quae cum ita sint, quid est, quod de ejus civita- 
te dubitetis ; praesertim cum aliis quoque in civitatibus 
fuerit adseriptus? Etenim cum mediocribus multis , et 
aut nulla , aut humili aliqua arte praeditis , gratuito ci- 
vitatem in Graecia homines impertiebantur, Rheginos cre- 
do , aut Locrenses , aut Neapolitanos, aut Tarentinos , 
quod scenicis artificibus largiri solebant, id huic, sum- 
ma ingenii praedito gloria, noluisse. Quid ? cum ceteri 
uon modo post civitatem datam , sed etiam post legem Pa- 
piam, aliquo modo in eorum municipiorum tabulas irrepse- 
rint; hic, qui nec utitur quidem illis , in quibus est scriptus , 

quod sernper se Heracleensem esse voluit, rejicietur ? Cen- 
sus nostros requiris scilicet; est enim obscurum, proximis 
Censoribus , hunc cum clarissimo imperatore L. Lucul- 
lo , apud exercitum fuisse : superioribus , cum eodem 
Quaestore fuisse in Asia : primis Iulio , et Crasso nullam 
populi partem esse censam. Sed, quoniam census non jus 
civitatis conlirmat , ac tantummodo indicat , cum , qui 
sit census, ita se jam tum gessisse pro cive; iis tempo- 
ribus , quae tu criminaris , nc ipsius quidem judicio eam 
in civium Romanorum jure esse versatum , et testamen- 
tum saepe fecit nostris legibus , et adiit hereditates ci- 
vium Romanorum , et in beneficiis- ad aerarium delatus 
est a L. Lucullo Praetore , ct Consule. Quaere argu- 
menta , si qua potes : numqtiam enim hic neque suo , ne- 
que amicorum judicio rivincetur. 

VI. Quaeres a nobis, Gracche, cur tantopere hoc homine 
delectemur. Quia suppeditat nobis , ubi , et animus ex hoc 
forensi strepitu reficiatur, et aures convicio defessae con- 
quiescant. An tu existimas aut suppetere nobis posse, quod 
quotidie dicamus in tanta varietate rernm , nisi animos 
nostros doctrina excolamus / aut ferre animos tantam posse 
contentionem, nisi eos doctrina eadem relaxemus? Ego 
vero fatoor , me bis studiis esse deditum ; ceteros pudeat, 
“I qui ita se litteris abdiderunt , ut nihil possint ex bis 
neque ad coram uriem auerro fr:ic'y.u , neque ia auspe- 
ctum , lucemque proferre. Me autem quid pudeat , qui 
tot annos ita vivo , judices , ut ab nullius uniquara me 
tempore aut commodum , aut otium meum abstraxerit , 
aut voluptas avocant , aut denique somnus retardarit ? 
Quare quis tandem me reprehendat, aut quis mihi jure 
succenseat , si , quautum ceteris ad suas res obeundas , 
quantum ad festos dies ludorum celebrandos , quan- 
tum ad alias voluptates, -et ad ipsam requiem animi et 
corporis conceditur temporis ; quantum alii tribuunt 
tempestivis conviviis , quantum denique alcae , quan- 
tum pilae , tantum mihi egomet ad haec studia re- 
colenda sumsero ? Atque hoc adeo milii concedendum 
est magis , quod ex his studiis haec quoque censetur 
oratio , et facultas : quae quantacumquc est in me , num- 
quam amicorum periculis defuit ; quae si cui levior vide- 
tur , illa quidem certe , quae summa sunt , ex quo fonte 
hauriam , sentio. Nam nisi multorum praoeptis, multisque 

litteris milii ab adolescentia suasissem , nihil esse in vita 
magnopere expetendum , nisi laudem , atque honestatem : 
in ea autem persequenda omnes cruciatus corporis , omnia 
pericula mortis , atque exilii parvi esse ducenda : num- 
quam me pro salute vestra in tot , ac tantas dimicatio- 
nes , atque in hos proiligatorum hominum quotidianos im- 
petus objecissem. Sed pleni omnes sunt libri , plenae sa- 
pientum voces , plena exemplorum vetustas : quae jace- 
rent in tenebris omnia , nisi litterarum lumen accederet. 
Quam multas nobis imagines , non solum ad intuendum, 
verum etiam ad imitandum , fortissimorum virorum ex- 
pressas scriptores et Graeci, et Latini reliquerant ? quas 
ego mihi semper in administranda republica proponens , 
animum , et mentem meam ipsa cogitatione hominum 'ex- 
cellentium conformabam. , 

VII. Quaeret quispiam : quid ? illi ipsi sumini viri, quo- 
rum virtutes litteris proditae sunt , ista ne doctrina , 
quam tu laudibus elfers , eruditi fuerunt ? Difficile est 
hoc de omnibus confirmare ; sed tamen est certum , quid 
respondeam. Ego multes homines excellenti animo-, ac 
virtute fuisse , et sine doctrina , naturae ipsius habitu 
prope divino , per scipsos et moderatos , et graves ex- 
stitisse fateor ; etiam illud adjungo , saepius ad laudem , 
Atque vir? Hiem naturam, sine doctrina, nuam sine natura 
valuisse doctrinam. Atque idem ego contendo, cum Ju 
naturam eximiam atque illustrem accesserit ratio quae- 
dam , conformatioque doctrinae : tum illud nescio quid 
praeclarum , ac singulare solere exsistere. Ex hoc' esse 
hunc numero , quem patres nostri viderunt , divinum ho- 
minem, Africanum; ox hoc C. Laelium, L. Furium , mo- 
deratissimos homines , et conlineutissimos : ex hoc for- 
tissimum virum , et illis temporibus doctissimum , M. Ca- 
tonem ilium senem : qui profecto , si nihil ad percipien- 
dam , eolendamquc virlutem litteris adjuvarentur , num- 
quam se ad earum studium contulissent. Quod si non hic 
tantus fructus ostenderetur , et si ex his studiis dele- 
ctatio sola peteretur ; tamen , ut opinor , hanc animad- 
versionem humanissimam , ac liberalissimam judicaretis. 
Nam ceterae neque temporum sunt , nequo aetatum om- 
nium , neque locorum ; at haec studia adolescentiam alunt, 
senectutem oblectant , secundas res ornant , adversis per- 
fugium ac solatium praebent ; delectant domi , non im- 

pediunl foris , pernoctant nobiseum , peregrinantnr , ru- 
sticantur. 

VIIJ. Quod si ipsi hacc neque attingere, neque sensu no- 
stro gustare possemus; tamen ea mirari deberemus, etiam 
cum in aliis' videremus. Quis nostrum tara animo agresti, 
ac duro fuit, ut Iloscii morte nuper uon commoveretur? qui 
cum esset senex mortuus, tamen propter excellentem artem, 
ac venustatem videbatur omnino mori non debuisse. Ergo 
ille corporis motu tantum amorem sibi conciliarat a nobis 
omnibus : nos animorum, incredibiles motus , celeritatem- 
que ingeniorum negligemus ? Quoties ego hunc Arehiam 
vidi, judices, (utar enim vestra benignitate, quoniam 
rac in hoc novo genere dicendi tam diligenter attenditis, ) 
quoties ego hunc vidi , cum litteram scripsisset- nullam , 
magnum numerum optimarum versuum de his ipsis rebus, 
quae tum agerentur, dicere ex tempore? Quoties revo- 
catum eamdem rem dicere commutatis verbis , atque sen- 
Jehtiis ? Quae vero accurate , cogitateque scripsisset , ea 
sic vidi probari , ut ad veterum scriptorum laudem per- 
venirent. Hunc ego non diligam ? non admirer ? non om- 
ni ratione defendendum putem ? Atqui sic a summis ho- 
minibus , erudi tissimisque accepimus , ceterarum rerum 
studia et doctrina , ct praeceptis , et arte constare : poe- 
tam natura ipsa valere , et mentis viribus excitari , et 
quasi divino quodam spiritu inflari. Quare suo jure noster 
ille Ennius nanctos appellat poetas , quod quasi deorum 
aliquo dono , atque munere commendati nobis esse videan- 
tur. Sit igitur, judices, sanctum apud vos humanissi-. 
mos homines hoc poetae nomon , quod nulla unvqunm bar- 
baria violavit. Saxa, et solitudines voci respondent ; be- 
stiae saepe immanes cantu flectuntur , atque consistunt : 
hos instituti rebus optimis non poetarum voce moveamur? 
Homerum Colophonii civem esse dicunt suum; Chii suum 
vcudicunt ; Salaminii repetunt ; Smyrnaei vero suum esse 
confirmant : itaque etiam dclubFuin ejus in oppido dedi- 
caverunt ; permulti alii praeterea puguaut inter se , at- 
que contendunt. 

IX. Erc;o illi alienum , quia poeta fuit , post mortem 
etiam expetunt : nos hunc vivum , qui et voluntate , ct 
legibus noster est , repudiamus ? praesertim cum omne 
, olira studium , atque omne ingenium contulerit Archias 
ad populi Romani gloriam, laudemque celebrandam ? jNaia 

ct Cimbricas res adolescens attigit, et ipsi illi C. Mario, 
(/iii durior ad haec studia videbatur , jucundus fuit. Ne- 
que cniin quisquam est tam aversus a Musis , qui non 
mandari versibus aeternum suorum labotpni facile prae- 
conium patiatur. Themistoclem illum , summum 'Athenis 
virum , dixisse ajunt , cum ex eo quaereretur , quod a- 
croama , aut cujus vocem libentissime audiret : ejus , a 
quo sua virtus optime praedicaretur. Itaque ille Marius 
item eximie L. Plotium dilexit : cujus ingenio putabat 
ea, quae gesserat, posse celebrari. Mitbridaticum vero 
bellum magnum , atque difficile , et in multa varietate 
terra marique versatum , totum ab boc expressum est 
qui libri non modo L. Lucullum , fortissimum , et Cla- 
rissimum virum , verum etiam populi Romani nomen il- 
lustrant. Populus enim Romanus aperuit , Lucullo impe- 
rante , Pontum , et regiis quondam opibus , et ipsa na- 
tura regionis vallatum : populi Romani exercitus , eodem 
duce , non maxima manu innumerabiles Armeniorum co- 
pias fudit : populi Romani laus est , urbem amicissimam 
Cyzicenorum ejusdem consilio , ex omni impetu regio , 
ac totius belli ore , ac faucibus ereptam esse atque ser- 
vatam : nostra semper feretur , et praedicabitur , L. Lu- 
cullo dimicante, cum interfectis ducibus depressa hostium 
classis, et incredibilis apud Tenedum pugna illa navalis : 
nostra sunt trophaea, nostra monumenta , nostri triumphi. 
Quare quorum ingeniis haec efferuntur, ab iis populi Roma- 
ni fama celebratur. Carus fuit Africano superiori noster 
Ennius ; itaque etiam in sepulcro Scipionum putatur is 
esse constitutus e marmore. At iis laudibus certe non 
solum ipsi , qui laudantur , sed etiam populi Romani no- 
men ornatur. In caelum hujus proavus Calo tollitur : iha- 
gnus honos populi romani rebus ad jungitur ; omnes de- 
nique illi Maximi , Marcelli , Fulvii, non sine communi 
omnium nostrum laude decorantur. Ergo illum , qui 
haec fecerat , Rudium hominem majores nostri in civi- 
tatem receperunt : nos hunc Heracleensem , multis civi- 
tatibus expetitum, in liac autem legibus constitutum, dc 
nostra civitate ejiciemus ? 

X. Nam si quis minorem gloriae fructum putat ex Graecis, 
versibus percipi, quam ex Latinis, vehementer errat; pro- 
pterea quod Graeca leguntur in omnibus fere gentibus:. La- 
tina suis finibus, exiguis sane 2 conlincntur. Quare si res eae, 

quas gessimus , orbis terrae regionibus definiuntur ; cu- 
pere debemus , quo manuum nostrarum tela pervene- 
rint , eodem gloriam , famamque penetrare : quod cum 
ipsis populis , de quorum rebus scribitur , haec am- 
pla sunt; tuin iis certe, qui de vita, gloriae causa, dimi- 
cant , hoc maximum et periculorum incitamentum est , 
et laborum. Quam multos scriptores rerum suarum ma- 
gnus ille Alexander secum habuisse dicitur ? Atque is 
tamen , cum in Sigeo ad Achillis tumulum adstitisset, 0 
fortunate , inquit , adolescens , qui tuae virtutis Home- 
rum praeconem inveneris. Et vere : nam , nisi Ilias ilia 
extitisset, idem tumulus , qui corpus ejus contexerat, 
nomen etiam obruisset. Quid ? noster hic Magnus , qui 
cura virtute fortunam adaequavit, nonne Theophanem Mi- 
tylenaeum , scriptorem rerum suarum , in concione mili- 
tum civitate donavit? et nostri illi fortes viri , sed rusti- 
ci , ac milites , dulcedine quadam gloriae commoti, quasi 
participes ejusdem laudis , magno illud clamore approba- 
verunt ? Itaque , credo , si civis Romanus Archias legi- 
bus non esset, ut ab aliquo imperatore civitate donare- 
tur , perficere non potuit. Sulla , cum Hispanos, et Gal- 
los donaret, credo , hunc petentem repudiasset: quem nos 
in concione vidimus, cum ei libellum malus poeta de po» 
pulo subjecisset , quod epigramma ia eum. fecisset , tan- 
tummodo alternis versibus longiusculis, statim ex iis re- 
bus , quas tunc vendebat, jubere ei praemium tribui sub 
ea conditione , ne quid postea scriberet. Qui sedulitatem 
mali poetae duxerit aliquo tamen praemio dignam, hujus 
ingenium , et virtutem in scribende, et copiam nou ex«, 
petisset ? Quid ? a Q. Metello Pio , familiarissimo suo , 

, qui civitate multos donavit , neque per se, neque per Lu- 
c ullos impetravisset ? qui praesertim usque eo de suis re-> 
bus scribi caperet, ut etiam Cordubae natis poetis, pingue 
quiddam sonantibus , atque peregrinum , tamen aures suas 
dederet. Neque enim est hoc dissimulandum, quod obscu- 
rari non potest : sed prae nobis ferendum : trahimur om- 
nes laudis studio ; et optimus quisque maxime gloria du- 
citur. Ipsi illi Philosophi , etiam in illis libellis, quos de 
contemnenda gloria scribunt , nomen suum inscribunt: in 
eo ipso, in quo praedicationem, nobili tatemque despiciunt, 
praedicari de se , ae nominari volunt. Decimus quidem 

Brutus , summus ille vir , et imperator , Attii amicissimi 
sui carminibus templorum , ac monumentorum aditus ex- 
ornavit suorum. lam vero ille, qui cum Aetolis , Ennio 
comite, bellavit, Fulvius, non dubitavit Martis manubias 
Musis consecrare. Quare , in qua urbe imperatores prope 
armati potitarum nomen , et Musarum delubra coluerunt, 
in ca non debent togati judices a Musarum honore, et a 
poetarum salute abhorrere. 

XI. Atque , ut id libentius faciatis , jam mc vobis , 
judices , indicabo , et de meo quodam amore glo- 
riae , nimis acri fortasse , verumtamen honesto , vo- 
bis confitebor. Nam , quas res nos in consulatu nostro 
vobiscum simul prft salute hujus urbis, atque imperii , 
et pro vita civium , proque universa republica ges- 
simus , attigit hic versihus , atque inchoavit: quibus au- 
ditis , quod mihi magna res , ct jucunda visa est , hunc 
ad perficiendum hortatus sura. Nuilara enim virtus aliam 
mercedem laborum , periculorumque desiderat , praeter 
hanc laudis , et gloriae: qua quidem detracta , judices, 
quid est , quod in hoc tam exiguo vitae curriculo , et 
tam brevi , tantis nos in laboribus exerceamus ? Certe , 
si nihil animus praesentiret in posterum , et , si, quibus 
regionibus vitae spatium circumscriptum est , eisdem om- 
nes cogitationes terminaret suas: nec tantis se laboribus 
frangeret , neque tot curis , vigiliisque angeretur, neque 
toties de vita ipsa dimicaret. Nunc insidet quaedam in 
optimo quoque virtus , quae noctes, et dies animum glo- 
riae stimulis concitat , atque admonet , non cum vi- 
tae tempore esse dimitiendam commemorationem nominis 
nostri, sed cum omni posteritate adaequandam. An ve- 
ro tara parvi animi videamur esse omnes , qui in "re- 
publica , atque in liis vitae periculis, laboribusque ver- 
samur , ut, cum usque ad extremum spatium njil- 
lum tranquillum , atque otiosum spiritum duxerimus, no- 
biscum simul moritura omnia arbitremur ? An , cum sta- 
tuas , et imagines , non animorum simulacra , sed corpo- 
rum , studiose multi summi homines reliquerunt , consi- 
liorum relinquere , ac virtutum nostrarum effigiem non 
multo malle debemus , summis ingeniis expressam , et 
politam? Ego vero omnia , quae gerebam , jam tum in 
gerendo spargere me , ac disseminare arbitrabar in orbis 
terrae memoriam sempiternam. Haec vero sive a meo sen- 
su post mortem ablutura est ; sive , ut sapientissimi ho- 

inincs putaverunt , ad aliquam animi mei partem perti- 
nebit ; nunc quidem certe cogitatione quadam , speque 
delector. 

XII. Quare conservate , judices, hominem pudore eo, 
quem amicorum videtis comprobari tum dignitate , tum 
etiam vetustate : ingenio autem tanto , quantum id con- 
venit existimari , quod summorum hominum ingeniis ex- 
petitum esse videatis : causa vero ejusmodi , quae bene- 
iicio legis, auctoritate municipii, testimonio Luculli, tabu- 
lis Metelli comprobetur. Quae cum ita sint , petimus a 
vobis , judices , si qua non modo humana, verum etiam 
diviua iu tantis negotiis commendatio debet esse, ut eum, 
qui vos , qui vestros imperatores , qui populi Romani 
res gestas semper ornavit : qui etiam bis recentibus no- 
stris , vestrisque domesticis periculis aeternum se testi- 
monium laudum daturum esse profitetur: quique est eo 
numero , qui semper apud omnes sancti sunt habili , at- 
que dicti: sic in vestram accipiatis lidem, ut humanita- 
te vestra levatus potius , quam acerbitate violatus esse 
videatur. Quae de causa pro mea consuetudine breviter 
simpliciterque dixi , judices , ea confido probata esse om- 
nibus : quae non fori , neque judiciali consuetudine , et 
de hominis ingenio , et communiter de ipsius studio lo- 
cutus sum , ea , judices , a vobis spero esse in bonam 
partem accepta : ab eo , qui judicium exercet, certe scio. 



Digitized by Googk 



%%vt 


. c . 

M. T. CICERONIS 

ORATIO 

POST REDITUM 

AD QUIRITES 


argumentum. 

J f uera t exulare. Post exilium sedecim (scribunt 

Pati tam , reversus que liomam pridie IVon. Seat hnr- 

grati animi officia erga pop. Romanum pollicetur. If a . 

■ <**- ~~ -■ 

dii» ^ 0 rlaS'Mm o M Iem™re, 

fortunasque meas pro vestra incolumitate , otio TZmtI 
diaque devovi , ut, si meas rationes umquam vestrae sa- 
luti anteposuissem , sempiternam poenam sustinerem mea 
voluntate susceptam ; sin et ea, <piae anteTesseram c^n! 
servandae civitatis causa gessissem , et illam miseram 

od^um scelerati homines , et audaces in rcmpub. et in 
omnes honos conceptum jamdiu continerent, idinme V no 

deficeret; hoc si animo in vos , liberosque vestros fuis- 
sem , ut aliquando vos , patres conscriptos , Italiamque 
universam memoria mei , misericordia . desideriumque te- 
neret : ejus devotionis me esse convictum judicio deorum 
immortalium , testimonio Senatus , consensu Italiae, con- 
fessione inimicorum , beneficio divino immortalique ve- 
stro maxime laetor, Quirites. Etsi homini nihil est magis 
optandum , quam prospera , aequabilis , perpetuaque for- 
tuna , secundo vitae sine ulla oifensione cursu : tamen f 
si mihi tranquilla , et placata omnia fuissent, incredibili 
quadam, et paene divina, qua nunc vestro beneficio fruor, 
laetitiae voluptate caruissem. Quid dulcius hominum ge- 
neri a natura datum est , quam sui cuique liberi ? Mihi 
▼ero et propter indulgentiam meam, et propter excellens 
eorum ingenium , vita suut mea cariores ; tamen non 1 
tanta voluptate erant suscepti , quanta nftnc sunt resti- 
tuti. Nihil cuiquam fuit umquam jucundius , quam mihi 
meus frater ; non tam id sentiebam , cum fruebar , quam 
tunc , cum carebam : et posteaquam vos me illi , et mihi 
eum reddidistis. Res familiaris sua quemque delectat: re- 
liquae meae fortunae recuperatae, plus mihi nunc vo- 
luptatis afferunt , quam tunc incolumi afferebant. Amici- 
tiae , consuetudines , vicinitates, clientelae, ludi denique, 
et dies festi quid haberent voluptatis, carendo magis 
intellexi , quam fruendo. lam vero honos, dignitas , lo- 
cus , ordo, beneficia vestra, quamquam mihi seraper cla- 
rissima visa sunt , tamen ea nunc renovata illustriora vi- 
dentur, quam si obscurata non essent. Ipsa autem patria, 
dii immortales , dici vix potest, quid caritatis , quid vo- 
luptatis habet ! quae species Italiae ! quae celebritas op- 
pidorum ! quae forma regionum ! qui agri ! quae fruges! 
quaff pulcriludo urbis ! quae humanitas civium! quae rei- 
publicae dignitas ! quae vestra majestas 1 quibus ego om- 
nibus antea rebus sic fruebar , ut nemo magis. Sed sicut 
bona valetudo jucundior est eis, qui,- e gravi morbo re- 
creati sunt , quam qui numquam aegro corpore fuerunt: 
sic ea omnia desiderata magis , quam assidue percepta 
delectant. 

II. Quorsum igitur haec disputo ? quorsum ? ut intel- 
Ugere possitis , neminem unquam tanta eloquentia fuisse, 
neque tam divino * atque incredibili genere dicendi, qui 
vestrorum magnitudinem , raultitudioemque beneficiorum, 

quae in me , fratremque meum , et liberos nostros con- 
tulistis , non modo augere , aut ornare oratione, sed enu- 
merare , aut consequi possit. A parentibus , id quod ne* 
cesse erat , parvus sum procreatus : a vobis natus sum 
consularis. Illi mihi fratrem , incognitum, qualis futurus 
esset , dederunt : vos spectatum , et incredibili pietate 
cognitum reddidistis. Rempublicam illis accepi tempori* 
I>us eam, quae paene amissa esset: a vobis jam recupera- 
vi , quam aliquando omnes unius opera servatam judica- 
verunt. Dii immortales mihi liberos dederunt: - vos red- 
didistis. Multa praeterea a diis immortalibus optata con- 
secuti sumus ; nisi vestra voluntas fuisset , omnibus di- 
vinis muneribus caruissemus. Vestros denique honores , 
quos eramus gradatiin singulos assecuti , nunc a vobis 
universos habemus : ut, quantum antea parentibus, quan- 
tum diis immortalibus , quantum vobismetipsis , tantum 
hoc tempore universira cuncto populo Romano debeamus . 
Nam cum in ipso beneficio vestro tanta magnitudo est , 
ut eam complecti oratione non possim, tum in studiis ve- 
stris tanta animorum declarata est voluntas , ut non so- 
lum calamitatem mihi detraxisse , sed etiam dignitatem 
auxisse videamini. 

III. Non enim pro meo reditu, ut pro P. Popillii, no- 
bilissimi hominis , adolescentes filii , et multi praeterea 
cognati , atque affines deprecati sunt ; non , ut pro Qu. 
Metello , clarissimo viro, jam spectata aetate filius; non 
L. Diadematus, consularis, summa auctoritate vir; non C. 
Metellus censorius ; non eorum liberi ; non Qu. Metellus 
Nepos, qui tum consulatum petebat ; non sororum filii , 
Luculli , Servilii , Scipiones : permulti enim tum Metelli, 
aut Metellarum liberi pro Qu. Metelli reditu vobis , ac 
patribus vestris supplicaverunt. Quod si ipsius summa 
dignitas , maximaeque res gestae non satis valerent , ta- 
men filii pietas , propinquorum preces , adolescentium 
squalor , majorum natu lacrymae populum Romanum mo- 
vere potuerunt. Nam C. Marii , qui post illos veteres cla- 
rissimos consulares , vestra patrumque memoria , tertius 
ante me consularis , subiit indignissimam fortunam prae- 
stantissima sua gloria , dissimilis fuit ratio. Non enim 
ille deprecatione rediit , sed in dissensu civium, exercitu - 
se , armisque revocavit. At me nudum a propinquis, nulla 
cognatione munitum , nullo armorum, ac tumultus metu, 

C, Pisonis , generi mei-, divina quaedam ,, et inaudita 
auctoritas , atque virtus , fratrisque miserrimi atque op- 
timi quotidianae lacrymae , sordesque lugubres a vobis 
deprecatae sunt. Frater erat unus , qui suo squalore ve- 
stros oculos inflecteret ; qui suo fletu desiderium mei , 
memoriamque renovaret ; qui statuerat , Quirites, si vos 
me sibi non reddidissetis, ramdcm subire fortunam; et tanto 
in rae amore exstitit , ut negaret fas esse non modo do- 
micilio , sed ne sepulcro quidem se a me esse sejunctum. 
Pro me praesente Senatus , liominumque praeterea vigint» 
millia vestem mutaverunt: pro me absente unius squalorem, 
sordesque vidisti 3 . Lnus hic, qui domi, qui in foro posset 
esse mihi pietate filius, inventus est , beneficio parens , 
amore idem , qui semper fuit , frater. 3Nam conjugis mi- 
serae squalor et luctus, atque optimae filiae moeror as- 
siduus , filiique parvi desiderium mei , lacrymaeque pue- 
riles , aut itineribus' necessariis, aut magnam partem te- 
ctis , ac tenebris continebantur. Quare hoc majus est ve- 
strum in nos promeritum , quod non multitudini propin- 
quorum , sed nobismetipsis nos reddidistis. 

IV. Sed quemadmodum propinqui , quos ego parare non 
potui, mihi ad deprecandam calamitatem meam non affue- 
runt ; sic illud , quod mea virtus praestare debuit , ad* 
jutores , auctores , hortatoresque ad me restituendum ita 
multi fuerunt , ut longe superiores omnes hac dignitate, 
copiaque superarem. Nunquam de P. Popillio , clarissi? 
mo , atque fortissimo viro : nunquam de Q. Metello , no- 
bilissimo , et constantissimo cive : nunquam do C. Ma- 
rio , custode civitatis , atque imperii vestri , in Se- 
natu mentio facta est. Tribuniciis illi rogationibus , 
nulla auctoritate Seuatus sunt restituti» Marius vero non 
modo a Senatu, sed etiam oppresso Senatu est restitutus: 
nec rerum gestarum memoria in reditu C. Marii, sed exer- 
citus , atque arma valuerunt. At de me nt valeret, sem- 
per Senatus flagitavit: ut aliquando perficeretur, cura pri- 
mum licuit , frequentia , atque auctoritate perfecit. Nul- 
lus in eorum reditu motus municipiorum, et coloniarum 
factus est ; at me in patriam ter suis decretis Italia cun- 
cta revocavit. Illi , inimicis interfectis , magna civium 
caede facta , reducti sunt 5 ego , a quibus ejectus sum , 
provincias obtinentibus , inimico autem optimo viro , et 
giitifsimo , altero Consule referente , reductus sum; eum 

is inimicus , qui ad meam perniciem vocem suam com- 
munibus hostibus praebuisset , spiritu dumtaxat viveret , 
re quidem infra omnes mortuos amandatus esset. 

V. Nunquam de P. Popillio L. Opimius , fortissimus 
Consul , nunquam de Qu. Metello non modo C. Marius, 
qui erat inimicus , sed ne is quidem , qui secutus est , 
M. Antonius , homo eloquentissiraus , cum A. Albino col- 
lega Senatum, aut populum est cohortatus. At pro me 
superiores Consules semper, ut referrent, efflagitati sunt; 
sed veriti sunt , ne gratiae causa facere viderentur, quod 
alter mihi affinis erat ; alterius causam capitis receperam : 
qui provinciarum foedere irretiti, totum illum annum que- 
relas senatus , luctum bonorum , Italiae gemitum pertu- 
lerunt. Kalendis vero Iauuariis , posleaquam orba respu- 
blica Consulis fidem , tamquam legitimi tutoris, implora- 
vit , P. Lentulus Consul , parens , Deus , salus nestrae 
vitae , fortunae , memoriae , nominis , simul ac de sol- 
lemni religione retulit, nihil humanarum rerum sibi prius, 
quam de me agendum judicavit. Atque eo die confecta 
res esset , nisi is Tribunus plebis , quera ego maximis 
beneficiis Quaestorem Consul ornaveram, cum et cunctus 
ordo , et multi eum summi viri orarent , et Cn. Oppius 
socer, optimus vir, ad pedes ejus flens jaceret, noctem 
sibi ad deliberandum postulasSet : quae deliberatio non 
in reddenda , quemadmodum nonnulli arbitrabantur, sed, 
ut patefactum est , in augenda mercede consumta est. 
Postea res acta est in Senatu alia nulla; et cum variis ra- 
tionibus impediretur , voluntate turaen perfecta Sena- 
tus , causa ad vos mense Ianuario deferebatur. Hic tan- 
tum interfuit inter rao , et inimicos meos. Ego, cum ho- 
mines in tribunali Auielio palam conscribi, centuriurique 
vidissem : cum inteliigerem , veteres ad spem caedis Ca- 
tilinae copias esse revocatas : cum viderem ex ea parte 
homines, cuius partis nos vel principes numerabamur, par- 
tim quod mihi inviderent, partim quod sibi timerent , 
aut proditores esse , aut desertores salutis meae: cum duo 
Consules, ernti pactione provinciarum auctores se inimi- 
cis reipublicae tradidissent : cum egestatem , avaritiam , 
libidines suas viderent expleri non posse , nisi me con- 
strictum domesticis hostibus dedissent: cura Senatus, equi- 
tesque Romani flere pro me, ac mutata veste vobis sup- 
plicare edictis , atque imperiis vetarentur : cum omnium 

provinciarum pactiones, quum omnia cum omnibus foede* 
ra , reconciliationes gratiarum, sanguine meo sanciren- 
tur : cum omnes boni non recusarent, quin vel pro me, 
vel mecum perirent : armis decertare pro mea salute no- 
lui , quod potui , quod et vincere , ct vinci luctuosum 
reipublicae fore putavi. At inimici mei mense Ianuario 
cum de me ageretur , corporibus civium trucidatis , flu- 
mine sanguinis meum reditum intercludendum putaverunt. 

VI. Itaque cum ego abfui, eam rempublicam habuistis, 
ut aeque me , atque illam restituendam putaretis. Ego 
autem, in qua civitate nihil valeret Senatus , omnis es- 
set impunitas , nulla judicia , vis et ferrum in foro ver- 
sarentur ; cum privati se parietum praesidio , non legum 
tuerentur ; Tribuni pl. vobis inspectantibus vulneraren- 
tur ; ad magistratuum domos cum ferro , et facibus ire- 
tur , Consulis fasces frangerentur , deorum immortalium 
templa incenderentur , rempublicam esse nullam putavi. 
Itaque neque , republica exterminata, mihi locum in hac 
urbe esse duxi ; nec , si illa restitueretur, dubitavi, quin 
me secum ipsa reduceret. An ego , cum mihi esset ex- 
ploratissimum , P. Lentulum proximo anno Consulem fu- 
turum , qui illis ipsis reipublicae periculosissimis tempo- 
ribus ASdilis curulis , me Consule, omnium meorum con- 
siliorum particeps periculorumqne socius fuisset, dubi- 
tarem, quin is me, confectum consularibus vulneribus , 
consulari medicina ad salutem reduceret? Hoc duce, col- 
lega autem ejus, et clementissimo, atque optimo viro, primo 
non adversante , post etiam adjuvante , reliqui magistra- 
tus paene omnes fuerunt defensores salutis meae; ex qui- 
bus excellenti animo , virtute , auctoritate, praesidio, co- 
piis , T. Annius , et P. Sextius , praestanti in me bene- 
volentia , et divino studio exstiterunt. Eodemque P. Len- 
tulo auctore, et pariter referente collega, frequentissimus 
Senatus , uno dissentiente , nullo intercedente , dignita- 
tem meam quibus potuit verbis amplissimis ornavit , sa- 
lutem vobis , municipiis , coloniisque omnibus commen- 
davit. Ita me nudum a propinquis, nulla cognatione mu- 
nitum , Consules , Praetores , Tribuni plebis , Senatus , 
Italia cuncta , semper a vobis deprecata est : denique 
omnes , qui vestris maximis beneficiis, honoribusque sunt 
ornati , producti ad vos ab eodem, non solum ad me con- 

servandum vos cohortati sunt , sed etiam rerum mearum 
gestarum auctores , testes , laudatores fuerunt. 

. VII. Quorum princeps ad cohortandos vos , et ad ro- 
gandos fuit Cn. Pompeius , vir omnium , qui sunt , fue- 
runt , erunt , princeps virtute , sapientia , ac gloria: qui 
mihi unus uni privato amico eadem omnia dedit , quae 
universae reipublicae, salutem, otium, dignitatem. Cujus 
oratio fuit , quemadmodum accepi , tripartita ; primum 
vos docuit, meis consiliis rempublicam esse servatam, 
causamque meam cum communi salute conjunxit , horta- 
tusque est , ut auctoritatem Senatus , statum civitatis , 
fortunas civis bene meriti defenderetis : tum in peroran- 
do posuit , vos rogari a Senatu, rogari ab equitibus Ro- 
manis , rogari ab Italia cuacta : denique ipse ad extre- 
mum pro mea vos salute non rogavit solum, verum etiam 
obsecravit. Huic ego homini , Quirites , tantum debeo , 
quantum hominem homini debere vix fas est. Hujus con- 
silia , P. Lentuli sententiam , Senatus auctoritatem vos 
sequuti, in eo me loco, in quo vestris beneficiis fueram, 
iisdem centuriis, quibus collocaratis , reposuistis. Eodem 
tempore audistis eodem ex loco summos viros, ornatissi- 
mos , atque amplissimos homines, principes civitatis, om- 
nes consulares , omnes praetorios , eadem dicere , ut om- 
nium testimonio per me unum rempublicam conservatam 
esse constaret. Itaque cum P. Servilius, gravissimus vir, 
et ornatissimus civis , dixisset , opera mea rempublicam 
incolumem magistratibus deinceps traditam, dixerunt in 
eamdem sententiam ceteri. Sed audistis eo tempore cla- 
rissimi viri non solum auctoritatem, sed etiam testimo- 
nium L. Gellii; qui , quia suam classem attentaLam ma- 
gno cum suo periculo paene sensit, dixit in concione ve- 
stra: Si ego Consul , cum fui, non fuissem , rempubli- 
cam funditus interituram fuisse. 

VIII. En ego tot testimoniis , Quirites , hac auctorita- 
te Senatus , tanta consensione Italiae, tanto studio bono- 
rum* omnium , agente P. Lentulo, consentientibus ceteris 
magistratibus , deprecantc Cn. Pompeio , omnibus homi- 
nibus faventibus, Diis denique immortalibus, frugum uber- 
tate , copia , vilitate , reditum meum comprobantibus , 
mihi , meis , reipublicae restitutus , tantum vobis, quan- 
tum facere possum , Quirites , pollicebor. Primum , qua 
sanctissimi homines pietate erga deos immortales esse so- 

ient, rac eadctn erga populum Romanum scmper fore r 
numeuquc vestrum aeque mihi grave , et sanctum , ac 
Deorum immortalium in omni vita futurum. Deinde, quo- 
niam me in civitatem respublica ipsa reduxit , nullo me 
loco reipublicae defuturum. Quod si quis existimat , me 
aut voluntate esse mutata , aut debilitata virtute , aut 
animo fracto, vehementer errat. Mihi, quod potuit vis, 
et injuria, et sceleratorum hominum furor detrahere, eri- 
puit , abstulit , dissipavit : quod viro forti adimi non po- 
test , id manet , et permanebit» Vidi ego fortissimam vi- 
rum , municipem meum , C. Marium , quoniam nobis 
quasi aliqua fatali necessitate , non solum cum his , qui 
haec delere voluissent, sed etiam cum fortuna bellige- 
randum fuit: eum tamen vidi , cum esset summa sene- 
ctute , non modo non infracto animo propter magnitudi- 
nem calamitatis , sed confirmato , atque renovato ; quem 
egomet audivi dicere , tum se fuisse miserum , cum ca- 
reret patria , quam obsidione liberassct , cum sua bona 
possideri ab inimicis , ac diripi audiret , cura adolescen- 
tem filium videret ejusdem socium calamitatis , cum in 
paludibus demersus concursu, ac misericordia Minturnen- 
sium corpus , ac vitam suam conservusset , cum parva 
navicula trajectus in Africam, quibus regna ipse dederat, 
ad eos inops , supplexque venisset. Recuperata vero sua 
dignitate se non commissurum , ut, cnm ea, quae ami- 
serat , sibi restituta essent , virtutem animi non haberet, 
quam numquam perdidisset. Sed boe inter me , atque il- 
lum interest: quod ille, qua re plurimum potuit, ea ipsa 
rc inimicos suos ullus est , armis : ego , qua consuevi , 
utar : quoniam illi arti in bello , ac seditione locus est , 
huie in pace , atque otio : quamquam ille , auirao irato , 
nihil , nisi de inimicis ulciscendis , agebat: ego de ipsis 
inimicis tantum , quantum mihi respublica permittet, co- 
gitabo. 

IX. Denique , Quirites , quoniam me quatuor omnino 
genera hominum violarunt : unum eorum , qui odio rei- 
publieac , quod eam ipsis invitis conservaram , mihi ini- 
micissimi fucruat : alterum , qui per simulationem ami- 
citiae nefarie prodiderunt: tertium , qui cum propter iner- 
tiam suam , eadem assequi non possent , inviderunt lau- 
di , ct dignitati meae : quartum , qui cum custodes rei- 
>!i’cpc e -se debuerunt , salutem meam , statum civita- 

tis , dignitatem ejus imperii , quod erat penes ipsos, ven- 
diderunt : sic ulciscar geuera singula , quemadmodum 
a quibusque sum provocatus : malos cives , rempublicam 
bene gerendo : perfidos amicos , nihil credendo , atque 
omnia cavendo : invidos , virtuti , et gloriae serviendo : 
mercatores provinciarum , revocando domum , atque ab 
iis provinciarum rationem repetendo. Quamquam mihi 
majori curae est , quemadmodum vobis , qui de me estis 
optime meriti , gratiam referam , quam quemadmodum 
inimicorum injurias , crudelitatemque persequar. Etenim 
ulciscendae injuriae facilior ratio est, quam beneficii re- 
munerandi ; proplerea quod superiorem esse contra im- 
probos minus est negotii , quam bonis exaequari : tum 
etiam nec tam necessarium quidem est , male meritis , 
quam optime meritis , referre quod debeas. Odium vel 
precibus mitigari potest , vel temporibus reipublicae , 
communique utilitate deponi , vel difficultate ulciscendi 
teneri , vel vetustate sedari : bene meritos quin colas , 
nec exorari fas est , nec id reipublicae repetere utcum- 
que necesse est, neque est excusatio difficultatis , neque 
aequum est tempore , et die memoriam beneficii definire. 
Postremo qui in ulciscendo remissior fuit , mox aperte 
laudatur : at gravissime vituperatur , qui in tantis bene- 
ficiis , quanta vos in me contulistis , remunerandis est 
tardior : neque solum ingratus , quod ipsum grave est , 
verum etiam impius appelletur, necesse est. Atque in of- 
ficio persolvendo dissimilis est ratio , et pecuniae debitae: 
propterea quod pecuniam qui retinet , non dissolvit; qui 
reddidit , non habet: gratiam et qui retulit , babet : et 
qui habet , dissolvit. 

X. Quapropter memoriam vestri beneficii colam bene- 
volentia sempiterna , non solum dum anima spirabo mea, 
sed etiam quum mortuo monumenta vestri in me beneficii 
permanebunt. In referenda autem gratia boc vobis repro- 
mitto , semperque praestabo , mihi neque in consiliis de 
republica capiendis diligentiam , neque in periculis a re- 
publica propulsandis animum , neque in sententia simpli- 
citer referenda fidem , neque in voluntatibus hominum 
pro republica laedendis libertatem , nec in perferendo 
labore industriam, nec in vestris commodis augendis gra- 
tam animi benevolentiam deiuturara. Atque haec cura , 
Quirites, erit infixa animo meo sempiterna, ut, quum 

▼obis , qui apud me deorum immortalium vim, et numen 
tenetis , tum posteris vestris, cunctisque gentibus dignis- 
simus ea civitate videar, quae suam dignitatem non pos- 
se tenere se, nisi me recuperasset , cunctis suffragiis judi- 
cavit. 

* • * t 

Ab exilio in Patriam Cicero restitutus , sicut superiore 
Oratione Populo , ita hac Senatui gratias agit / ubi 
commemorat , et amplificat ejus Oi'dinis erga se me- 
rita : laudat Coss. P. Lentulum et Q. Metellum : Tri- 
bunos plebis octo , et in iis praecipue Milonem , et Sex- 
tium : septem Praetores , et Cn. Pompejum: postremo 
pollicetur studium suum erga Jiemp . Habita est eodem 
anno U. C. 6g6. Non. Septemb. 

I. Si , patres conscripti , pro vestris immortalibus in 
me , fratremque meum , liberosque nostros meritis parum 
robis cumulate gratias egero ; quaeso , obtestorque , ne 
meae naturae potius , quam magnitudini vestrorum bene- 
ficiorum id tribuendum putetis. Quae tanta enim potest 
elistere ubertas ingenii , quae tanta dicendi copia, quod 

tam divinum, atque incredibile genus orationis, quo quis- 
quam possit vestra in nos universa promerita, non dicam 
complecti orando , sed percensere numerando ? qui mihi 
fratrem optatissimum , me fratri amantissimo , liberis no- 
stris parentes , nobis liberos : qui dignitatem , qui ordi- 
nem , qui fortunas , qui amplissimam rempublicam , qui 
patriam, qua nihil potest esse jucundius, qui denique 
nobis nosmetipsos reddidistis. Quod si parentes carissimos 
habere debemus , quod ab iis nobis vita , patrimonium , 
libertas , civitas tradita est ; si Deos immortales, quorum 
beneficio et haec tenuimus, et ceteris rebus aucti sumus: 
si populum Romanum, cujus honoribus in amplissimo con- 
silio , et in altissimo gradu dignitatis, atque in hac om- 
nium terrarum arce collocati sumus : si hunc ipsum ordi- 
nem , a quo saepe magnificentissimis decretis sumus ho- 
nestati : immensum quiddam , et infinitum est, quod vo- 
bis debeamus , qui vestro singulari studio, atque consensu 
parentum beneficia , Deorum immortalium munera , po- 
puli Romani honores , vestra de me multa judicia, nobis 
uno tempore omnia reddidistis : ut , cum multa vobis , 
magna populo Romano , innumerabilia parentibus, omnia 
Diis immortalibus debeamus , haec antea singula per il- 
los habuerimus; nunc universa per vos recuperaverimus. 

11. Itaque, P. C., quod ne optandum quidem est homi- 
ni , immortalitatem quamdam per vos adepti esse vide- 
mur. Quod enim tempus erit unquam , quo vestrorum in 
nos beneficiorum memoria , ac fama moriatur , qui illo 
ipso tempore , cum vi , ferro , metu , minis obsessi te- 
neremini , non multo post discessum meum me universi 
revocavistis, referente L. Ninnio, fortissimo, atque op- 
timo virp ? quem habuit illo pestifer annus et maxime fi- 
delem , et minime timidum , si dimicare placuisset , de- 
fensorem salutis meae. Postea vero quam vobis potestas 
decernendi nori est permissa per eum Tribunum plebis , 
qui , cum per se rempublicam lacerare non posset , sub 
alieno scelere delevit : nunquam de me siluistis, nunquam 
meam salutem non ab his Consulibus , qui vendiderant , 
flagitavistis. Itaque vestro studio , atque auctoritate per- 
fectum est , ut ipse ille annus , quem ego mihi , quam 
patriae malueram esse fatalem , hos Tribunos haberet , 
qui et promulgarent de salute mea , ed ad vos saepenu- 
mero referrent. N^a» Consules modesti , legumque mc- 

tuentes , impediebantur lege , non ea , quae de me , sedi 
quae de ipsis lata erat , cum meus inimicus promulgavit, 
ut , si revixissent ii , qui haec paene delerunt , tum ego 
redirem : quo facto utrumque confessus est, ‘et se illorum 
vitam desiderare , et magno in periculo rempublicam fu- 
turam , si aut hostes , atque interfectores reipublicae re- 
vixissent , aut ego non revertissem. Itaque illo ipso ta- 
men anno , eum ego cessissem , princeps autem civitatis, 
non legum praesidio , sed parietum vitam suam tueretur: 
respublica sine Consulibus esset, neque solum parentibus 
perpetuis , verum etiam tutoribus annuis esset orbata 
sententias dicere prohiberemini : caput meae proscriptio- 
nis recitaretur : nunquam dubitastis salutem meam cum 
communi salute conjungere. 

III. Postea vero quam singulari , et praestantissima. 
virtute P. Lentuli Consulis , ex superioris anni caligine, 
et tenebris lucem in republica R alendis Ianuariis respi- 
cere coepistis: cum. Q. Metelli, nobilissimi hominis, at- 
que optimi viri , summa dignitas , cum Praetorum , Tri- 
bunorum plebis paene omnium virtus , et fides reipubli- 
cae subvenisset : cum virtute , gloria , rebus gestis Cn. 
Pompeius, omnium gentium, omnium saeculorum, omnis 
memoriae facile princeps, tuto se in Senatum venire ar- 
bitraretur : tantus vester consensus de salute mea fuit , 
ut corpus abesset meum, dignitas jam in patriam rever- 
tisset. Quo quidem mense , quid inter me , et meos ini- 
micos interesset , existimare potuistis. Ego meam salutem 
deserui , ne propter me civium vulneribus respublica 
cruentaretur: illi meum reditum non populi Romani suf- 
fragiis, sed flumine sanguinis intercludendum putaverunt. 
Itaque postea nihil vos civibus, nihil sociis, nihil regi- 
bus respondistis : nihil judices sententiis , nihil populus 
suffragiis , nihil hic ordo auctoritate declaravit : mutum 
forum , elinguem curiam , tacitam , et fractam civitatem 
videbatis. Quo quidem tempore , cum is excessisset, qui 
caedi , et flammae , vob : s auctoribus , restiterat : cum 
ferro , et facibus homines tota urbe volitantes, magistra- 
tuum tecta impugnata , deorum templa inflammata, sum- 
mi viri , et clarissimi Consulis fasces fractos , fortissimi, 
atque optimi viri, Tribuni pleb. sanctissimum corpus non 
tactum , ac violatum manu, sed vulneratum ferro, con- 
fectumque vidistis, Qua strage nonnulli permoti magi- 

stratus , partim metu mortis , partim desperatione rei pu- 
blicae , paullum a mea causa recesserunt : reliqui fue- 
runt , quos neque terror , neque vis , nec spes, nec me- 
tus , nec promissa , nec minae , nee tela , nec faces a 
vestra auctoritate , a populi Romani dignitate, a mea sa- 
lute depellerent. 

IV. Princeps P. Lentulus , parens , ac deus nostrae 
vitae , fortunae , memoriae , nominis, hoc specimen vir- 
tutis , hoc indicium animi , hoc lumen consulatus Sui fo- 
re putavit , si mc mihi, si meis, si vobis, si reipublicac 
reddidisset : qui ut est designatus , nunquam dubitavit 
sententiam de salute mea se, et republica dignam dicere. 
Cum a Tribuno plebis vetaretur , cum praeclarum caput 
recitaretur , ne quis ad vos referret , ne quis decernereiy 
ne loqueretur , ne disputaret, ne pedibus iret , ne scribendo 
adesset: totam illam, ut ante dixi, proscriptionem, non 
legem -putavit , qua civis optime de republica meritus no- 
mina tim , sine judicio, una cum Senatu reipublicae es- 
set ereptus. Ut vero iniit magistratum , non dicam, quid 
egerit, prius , sed quid omnino egit aliud , quam ut me 
conservato vestram in posterum dignitatem auctorita- 
temque sanciret ? Dii immortales , quantum mibi benefi- 
cium dedisse videmini, quod hoc anno P. Lentulus Con- 
sul est ? quanto magis dedissetis , si superiore anno 
fuisset ? nec enim eguissem medicina consulari , nisi con- 
sulari vulnere concidissem. Audieram ex sapientissimo 
homine, atque optimo civi, et viro. Q. Catulo, non sae- 

K j unum Consulem improbum , duos vero nunquam post 
omam conditam , excepto illo Cinnano tempore, fuisse: 
quare meam causam semper fore firmissimam dicere sole- 
bat, dum vel unus in republica Consul esset. Quod vere 
dixerat , si illud de duobus Consulibus , quod ante in re- 
pubiica non fuerat, perenne, ac proprium manere potuis- 
set. Quod si Q. Metellus illo tempore Coilsul fuisset uni- 
cus, dubitatis , quo animo fuerit in me conservando fu- 
turus , cum in restituendo auctorem fuisse, adseriptorem- 
que videatis? Sed fuerunt duo Consules , quorum mentes 
angustae , humiles , pravae , oppletae tenebris , ac sor- 
dibus , nomen ipsum consulatus , splendorem illius hono- 
ris , magnitudinem tanti imperii nec intueri , nec susti* 
nere , nec capere potuerunt : non Consules , sed merca- 
tores provinciarum , ac venditores vestrae dignitatis: que- 

rum alter a me Catilinam , amatorem suum , multis au- 
dientibus, alter Cethegum consobrinum reposcebat : qui 
me duo sceleratissimi post hominum memoriam, non Con- 
sules , sed latrones , non modo deseruerunt , in causa 
praesertim publica , et consulari , sed prodiderunt , op- 
pugnarunt , omni auxilio non solum suo , sed etiam ve- 
stro , ceterorumque ordinum , spoliatum esse voluerunt : 
quorum alter tamen neque me , neque quemquam fe- 
fellit. 

V. Quis enim ullam ullius boni spem haberet in eo , 
cujus primum tempus aetatis palam fuisset ad omnium 
libidines divulgatum ? qui ne a sanctissima quidem parte 
corporis potuisset hominum impuram intemperantiam pro- 
pulsare ? qui cum suam rem non minus strenue , quam 
postea publicam confecisset, egestatem, et luxuriam do- 
mestico lenocinio sustentavit? qui nisi in aram tribuna- 
tus confugisset , neque vim Praetoris , nec multitudinem 
creditorum , nec bonorum proscriptionem elfugere potuis- 
set. Quo in magistratu nisi rogationem de piratico bello 
tulisset ,' profecto egestate , et improbitate coactus pira- 
ticam ipse fecisset: ac iftinore quidem cum reipublicae detri- 
mento , quam quod intra moenia nefarius hostis , praedo- 
que versatus est : quo inspectante , ac sedente , legem 
Tribunus plebis tulit , ne auspiciis obtemperaretur : ne 
obnunciare concilio , aut comitiis : ne legi intercedere 
liceret: ut lex AElia , et Fusia ne valerent : quae nostri 
majores certissima subsidia reipublicae contra tribunitios 
furores esse voluerunt. Idemque postea , cum innumera- 
bilis multitudo bonorum de Capitolio supplex ad eum sor- 
didata venisset , cumque adolescentes nobilissimi , cuncti- 
que equites Romani se ad lenonis impurissimi pedes ab- 
jecissent : quo vultu cincinnatus ganeo non solum civium 
lacrymas , verum etiam patriae preces repudiavit? Neque 
contentus eo fuit , sed etiam in concionem adseeudit: ea- 
que dixit , quae , si ejus vir Catilina revixisset, dicere 
non esset ausus : se nonarum Decembrium, quae me Con- 
sule fuissent , clivique Capitolini poenas ab equitibus Ro- 
manis esse repetiturum : neque solum id dixit , sed quos 
ei commodum fuit , compellavit : L. vero Lamiam, equi- 
tem Romanum , praestanti dignitate hominem , et saluti 
meae pro familiaritate , reipublicae pro fortunis suis , 
amicissimum , Consul imperiosus exire urbe jussit: et cum 

vos vestem mutandam censuissetis , cunctique mutasselis, 
atque idem omnes boni jam ante fecissent : ille unguen* 
tis oblitus , cum toga praetexta , quam omnes Praetores, 
jEdilesque tum abjecerant , irrisit squalorem vestrum, et 
luctum gratissimae civitatis : feeitque , quod nemo un- 
quam tyrannus , ut quo minus occulte vestrum malum ge- 
meretis , nihil diceret , ne aperte incommoda patriae lu- 
geretis , ediceret. 

VI. Cum vero in Circo Flaminio , non a Tribuno ple- 
bis Consul in concionem, sed a latrone archipirata pro- 
ductus esset : primum processit , qua auctoritate vir? vi- 
ni , somni , stupri plenus , madenti coma , composito ca- 
pillo , gravibus oculis , fluentibus buccis , pressa voce , 
et temulenta ; quod in cives indemnatos esset animadver- 
sum , id sibi dixit gravis auctor vehementissime displi- 
cere. Ubi. nobis haec auctoritas tamdiu tanta latuit? cur 
in lustris , et helluationibus hujus calamistrati saltatoris 
tam eximia virtus tamdiu cessavit? Nam ille alter Caeso* 
ninus Calventius , ab adolescentia versatus est in foro , 
cum eum , praeter simulatam , versutamque tristitiam , 
nulla res commendaret: non juris studium, non dicendi, 
non rei militaris , non cognoscendorum hominum, non li* 
beralitas : quem praeteriens cum incultum , horridum , 
moestumque vidisset , etiam si agrestem , et inhumanum 
existimares , tamen libidinosum , et perditum non puta- 
res, Cum hoc homine, ancum stipite ASthiope si in foro 
constitisses, nihil crederes interesse; sine sensu, sine sapore, 
elinguem, tardum, inhumanum, neglectum negotium. Cap- 
padocem modo abreptum de grege venalium diceres. Idem 
domi quam libidinosus ? quam impurus ? quam intempe- 
rans, non janua receptis, sed pseudothyro intromissis vo- 
luptatibus? cum vero etiam litteris studere incipit, et hei- 
luo immanis cum Graeculis philosophari , tum est Epicu- 
reus , non penitus illi disciplinae , quaecumque est , de- 
ditus , sed captus uno verbo voluptatis. Habet autem ma- 
gistros non ex istis ineptis, qui dies totos de officio, ac 
de virtute disserunt ; qui ad laborem , ad industriam, ad 
pericula pro patria subeunda adhortantur : sed eos , qui 
disputent , horam nullam vacuam veluptate esse debere : 
in omni parte corporis semper oportere aliquod gaudium, 
delectationemque versari. Ilis utitur, quasi praefectis li- 
bidinum suarum : hi voluptates omnes vestigant , atque 

odorantur : hi sunt conditores , instructoresque corrvivii : 
iidem expendunt, atque aestimant voluptates, sententiam- 
que dicunt , et judicant , quantum cuique libidini tri- 
buendum esse videatur. Horum ille artibus eruditus , ita 
contemsit hanc pudentissimara civitatem , ut omnes suas 
libidines , omnia flagitia latere posse arbitraretur, si modo 
vultum importunum in forum detulisset. 

VII. Is me, quamquam me quidem non (cogn oram enim, 
propter Pisonum affinitatem, quamquam longe hunc ab hoc 
genere cognatio materna transalpini sanguinis abstulisset), 
sed vos , populumque Romanum non consilio , neque elo- 
quentia , quod in multis saepe accidit , sed rugis , su- 
percilioque decepit. L. Piso, tunc austis es isto oculo, 
non dicam isto animo , ista fronte , non vita , tanto su- 
percilio, ( non enim possum dicere , tantis rebus gestis), 
eum A. Gabinio consociare consilia pestis meae? iNon te 
illius unguentorum odor , non vini anhelitus , non frons 
calamistri notata vestigiis in eam cogitationem adducebat, 
ut, cum illius re similis fuisses, frontis tibi integumento 
ad occultanda tanta flagitia diutius uti non liceret? Cum 
hoc tu coire ausus cs , ut consularem dignitatem , ut rei- 
publicae statum , ut Senatus auctoritatem , ut civis opti- 
me meriti fortunas provinciarum foedere addiceres ? Te 
Consule , tuis edictis , et imperiis , Senatui , populoque . 
Romano non est licitum , non modo sententiis , atque 
auctoritate sua , sed ne vultu quidem , ac vestitu reipu- 
blicae subvenire. Capuaene te esse putabas , in qua 
urbe domicilium quondam superbiae fuit , Consulem esse, 
sicut eras eo tempore: an Romae , in qua civitate omnes 
ante 'vos Consules Senatui paruerunt? Tu cs ausus in 
Circo Flaminio productus cum tuo illo pari , dicere , te 
semper misericordem fuisse ? quo verbo Senatum , atque 
omnes bonos tum, cum a patria pestem depulissem , cru- 
deles demonstrabas fuisse. Tu misericors me, affinem tuum, 
quem tuis comitiis, praerogativae primum custodem prae- 
feceras , quem Kalendis Ianuariis tertio loco sententiam 
rogaras , constrictum inimicis reipublicae tradidisti : tu 
meum generum , propinquum tuum : lu affinem luam , 
filiam meam, superbissimis , et crudelissimis verbis a ge- 
nibus tuis repulisti : idemque tu clementia , ac miseri- 
cordia singulari , cum ego una cum republica non tribu- 
nitio , sed consulari ictu concidissem , tanto scelere , tan- 

taque intemperantia fuisti , ut nc unam quidem Loram 
interesse patcrerc inter meum pestem, ct tuam praedam ; 
saltem dum conticesceret illa lamentatio, et gemitus urbis. 
Nondum palam facium erat occidisse rempublicam , cum 
tibi arbitria funeris solvebantur : uno , codemquc tem- 
pore domus mea diripiebatur , ardebat : bona ad vicinum 
Consulem de Palatio , de Tusculano ad item vicinum al- 
terum Consulem deferebantur : cum , iisdem operis suf- 
fragium ferentibus , eodem gladiatore latore , vacuo non 
modo a bonis , sed etiam a liberis , atque inani foro , 
ignaro populo Romano quid ageretur , Senatu vero op- 
presso , et afflicto , duobus impiis , nefariisque Consu- 
libus aerarium , provinciae , legiones , imperia donaban- 
tur. Horum Consulum ruinas vos Consules vestra virtute 
fulsistis ; summa Tribunorum plebis , Praetorumque fide, 
et diligentia sublevati. 

VIII. Quid ego de praeslantissimo viro , T. Annio , 
dicam ? aut quis de tali cive satis digne unquam loque- 
tur ? qui cum videret sceleratum civem , aut domesticum 
potius bostem , si legibus uti liceret , judicio esso fran- 
gendum; sin ipsa judicia vis impediret, ac tolleret , au- 
daciam virtute , furorem fortitudine , temeritatem con- 
silio , manum manu , vim vi esse superandam : primo de 
vi postulavit , postcaquain ab eodem judicia sublata esse 
vidit, ne ille omnia vi pesset efficere , curavit; qui de- 
cuit , neque tecta , neque templa , neque forum , neque 
curiam , sine virtute summa , ac maximis opibus , et co- 
piis ab intestino latrocinio posse defendi ; qui primus 
post meum discessum melum bonis , spem audacibus , ti- 
morem buic ordini , servitutem depulit civitati. Quam 
rationem pari virtute ,• animo , fide , P. Sextius seeulus , 
pro mea salute , pro vestra auctoritate , pro statu civi- 
tatis , nullas sibi inimicitias , nullam vim , nullos impe- 
tus , nullum vitae discrimen vitandum unquam putavit: 
qui causam Senatus, exagitatam concionibus improborum, 
sic sua diligentia multitudini commendavit, ut nihil tam 
populare , quam vestrum nomen , nihil tam omnibus ca- 
rum aliquando, quam vestra auctoritas videretur: qui me 
quum omnibus rebus, quibus Tribunus pl. potuit, defen- 
dit , tum reliquis officiis juxta , ac si meus frater esset , 
sustentavit : cujus ego clientibus libertis , familia , co- 
piis , litteris ita sum sustentatus , ut meae calamitatis. 

non adjutor solum , verum etiam socius videretur. Iam 
ceterorum officia , studiaque vidistis : quam cupidus mei 
C. Cestilius , quam studiosus vestri , quam non varius 
fuerit in causa. Quid M. Cispius ? cui ego ipsi , paren- 
ti , fratrique ejus sentio quantum debeam : qui , cum a 
me voluntas eorum in privato judicio esset offensa , pu- 
blici mei beneficii memoria privatam offensionem obli- 
terarunt. Iam T. Fadius , qui mihi Quaestor fuit, M’ 
Curius , cujus ego patri Quaestor fui , studio , amore , 
animo huic necessitudini non defuerunt. Multa de me C. 
Messius , et amicitiae , et reipublicae causa dixit : legem 
speciatim initio de salute mea promulgavit. Q. Fabricius , 
si , quae de me agere conatus est , ea contra vim , et 
ferrum perficere potuisset , mense Ianuario nostrum sta- 
tum recuperassemus : quein ad salutem meam voluntas 
impulit, vis retardavit , auctoritas vestra revocavit. Iam 
vero Praetores quo animo in me fuerint , vos existima- 
re potuistis, cum L. Caecilius privatim me suis omnibus 
copiis studuerit sustentare : publice promulgarit de mea 
salute cum collegis paene omnibus : direptoribus autem 
meorum bonorum in jus adeundi potestatem non fecerit. 
M. autem Calidius , stalim designatus sententia sua , 
quam esset cara sibi raca salus, declaravit. Omnia officia 
C. Septimii , Q. Valerii , P. Crassi , Sex. Quintilii , C. 
Cornuti, summa et in me, et in rempublicam constiterunt. 

IX. Quae cum libenter commemoro, tum non invitus 
nonnullorum in me nefarie commissa praetereo. Non ost 
mei temporis injurias meminisse : quas ego etiam si ul- 
cisci possem , tamen oblivisci mallem ; alio transferenda 
tota mea vita est , ut bene de me meritis referam gra- 
tiam, amicitias igne perspectas tuear, cum apertis hostibus 
bellum geram , timidis amicis ignoscam, proditores meos 
non indicem dolorem profectionis meae, defensores reditus 
diguitate consoler. Quod si milii nullum aliud esset of- 
ficium in omni vita reliquum, nisi ut erga duces ipsos, 
et principes, atque auctores salutis meae salis gratus ju- 
dicarer : tamen exiguum reliquae vitae tempus non modo 
ad referendam , verum etiam ad commemorandam gra- 
tiam milii relictum putarem. Quando enim ego buic ho- 
mini , ac liberis ejus , quando omnes mei gratiam refe- 
rent? quae memoria, quae vis ingeuii , quae magnitudo 
observantiae , tot , tantisque benefirfis respondere pote- 


POST RED. IN SENATU. *n 

rit? qui mihi primus afflicto, et jacenti consularem fidem, 
dexteramque porrexit : qui me a morte ad vitam , a de- 
speratione ad spem , ab exitio ad salutem revocavit , qui 
tanto amore in me , studio in rempubiicam fuit , ut ex- 
cogitaret , quemadmodum calamitatem meam non modo 
levaret , sed etiam honestaret. 

X. Quid enim magnificentius , quid praeclarius mihi 
accidere potuit , quam quod , illo referente , vos de- 
crevistis , ut cuncti ex omni Italia , qui rempubiicam 
salvam vellent , ad me unum , hominem fractum , et 
prppe dissipatum restituendum, et defendendum veni- 
rent ? ut , qua voce ter omniuo post Romam conditam 
Consul usus esset pro universa republica apud eos solum , 
qui ejus vocem exaudire possent ; eadem voce Sena- 
tus omnibus agris , atque oppidis cives , totamque I- 
taliam ad unius salutem defendendam excitaret. Quid 
ego gloriosius meis posteris potui relinquere , quam 
hoc Sematum judicasse , qui civis me non defendisset > 
eum rempubiicam salvam noluisse ? Itaque tantum vestra 
auctori tas , tantum eximia Consulis dignitas valuit , ut 
dedecus , et flagitium se committere putaret , si quis 
non veniret. Idemque Consul , cum illa incredibilis mul- 
titudo Hornam , et paene Italia ipsa venisset , vos fre- 
quentis simos in Capitolium convocavit. Quo tempore quan- 
tam vim naturae bonitas haberet,, aut vera nobilitas , 
intelligere potuistis. Nam Qu. Metellus , et inimicus , et 
frater inimici , perspecta vestra voluntate , omnia priva- 
ta odia deposuit : quem P. Servilius , vir cuin clarissi- 
mus, tum vero optimus , mihique amicissimus , et aucto- 
ritatis , et orationis suae divina quadam gravitate ad sui 
generis , communisque sanguinis facta , virtutesque re- 
vocavit, ut haberet in consilio et fratrem ab inferis, socium 
rerum mearum , et omnes Metellos , praestantissimos 
cives , paene ex Acheronte excitatos : in quibus Numi- 
dicum illum, cujus quondam de patria discessus molestus 
omnibus sane , ipsi ne luctuosus quidem visus est. Ita- 
que exstitit non modo salutis defensor , qui ante boc 
suum beneficium fuerat inimicus ; verum etiam adscriptor 
dignitatis meae. Quo quidem die cum vos ccecxvn ex 
Senatu essetis , magistratus autem hi omnes adessent ; 
dissensit unus , is , qui sua lege conjuratos etiam ab in- 
feris excitandos putarat. Atque illo die , quo rempubli- 

cam meis consiliis conservatam gravissimis verbis , et 
plurimis judicassetis , idem Consul curavit , ut eadem a 
principibus civitatis in concione postero die dicerentur: 
quum quidem ipse egit ornatissime causam meam, perfecit- 
que , adstante , atque audiente Italia tota , ut nemo cu- 
j usquam conducti , aut perditi vocem acerbam , atque 
inimicam bonis posset audire. 

• XI. Ad haec non modo adjumenta salutis , sed etiam 
ornamenta dignitatis meae reliqua vos iidera addidistis : 
decrevistis , ne quis ulla ratione rem impediret : qui id 
impedisset, vos graviter, molesteque laturos : illum con- 
tra rempublicam , salutemque bonorum , concordiamque 
civium facturum : et ut ad vos de eo statim referretur : 
meque etiam, si diutius calumniarentur, redire jussistis. 
Quid ? ut agerentur gratiae , qui e municipiis venissent? 
Quid? ut ad illam diem, res cum redissent , rogarentur , 
ut pari studio convenirent? Quid denique illo die, quem 
P. Lentulus mihi , fratrique meo , liberisque nostris na- 
talem constituit , non modo ad nostram , verum etiam ad 
sempiterni memoriam temporis? quo die nos comitiis cen- 
turiatis , quae maxime majores comitia justa dici , habe- 
rique voluerunt , arcessivit in patriam : ut eaedem cen- 
turiae , quae me Consulem fecerant , consulatum meum 
comprobarent. Quo die quis civis fuit , qui non nefas 
esse putaret , quacumque aut aetate , aut valetudine es- 
set , non se de salute mea sententiam ferre ? Quando tan- 
tam frequentiam in campo , tantum splendorem Italiae to- 
tius , ordinumque omnium ? quando illa dignitate roga- 
tores , diribitores , custodesque vidistis ? Itaque P. Len- 
tuli beneficio excellenti , atque divino non reducti sumus 
in patriam , sicut nonnulli clarissimi cives ; sed equis 
insignibus , et curru aurato reportati. Possum ego satis 
in Cn. Pompeium unquanj gratus videri , qui non solum 
apud vos , qui omnes idem sentiebatis , sed etiam apud 
universum populum populi Romani Salutem , et conser- 
vatam per me, et conjunctam esse cum mea dixerit? 
qui causam meam prudentibus commendarit , imperitos 
edocuerit , eodemque tempore improbos auctoritate sua 
compresserit , bonos excitarit ? qui populum Romanum 
pro me , tanquam pro fratre , aut pro parente , non so- 
lum hortatus sit , varum etiam obsecrarit? qui ipse, cum 
propter metum dimicationis et sanguinis domo sc tene- 

ret , etiam a superioribus Tribunis petierit , ut de salu- 
te mea et promulgarent , et referrent ? qui in colonia . 
nuper constituta cum ipse gereret magistratum , in qua 
nemo erat erntus intercessor , vim, et crudelitatem pri- 
vilegii auctoritate honestissimorum hominum , et publicis 
litteris consignavit, princepsque Italiae totius praesidium 
ad meam salutem implorandum putarit ? qui , cum ipse 
mihi semper amicissimus fuisset, etiam ut suos neces- 
sarios mihi amicos redderet , elaboravit ? Quibus autem 
officiis T. Annii beneficia remunerabo? cujus omnis actio, 
ratio, cogitatio, totus denique tribunatus nihil aliud fuit, 
nisi constans , perpetua , fortis , invicta defensio salutis 
meae ? Quid de P. Sextio loquar ? qui suam erga me 
benevolentiam , et fidem non solum animi dolore , sed 
etiam corporis vulneribus ostendit ? 

XII. Vobis vero,P. C. singulis et egi , et agam gra- 
tias ; universis egi ab initio , quantum potui : satis or- 
nate agere nullo modo possum. Et quamquam sunt in me 
praecipua merita multorum , quae non sileri ullo modo 
possunt ; tamen hujus temporis , ac timoris mei non est , 
conari commemorare beneficia in me singulorum ; nam 
difficile est , non aliquem; nefas, quemquam praeterire. 
Ego vos universos , patres coscripti , deorum numero co- 
lere debeo. Sed ut in ipsis diis immortalibus non semper 
eosdem , atque alias alios solemus et venerari , et pre- 
cari : sic in hominibus de me divinitus meritis omnis erit 
aetas mihi ad eorum erga me merita praedicanda, atque 
recolenda. Hodierno autem die nominatim a me magi- 
stratibus statui gratias esse agendas , et de privatis uni , 
qui pro salute mea municipia , coloniasque adisset , po- 
pulum Romanum supplex obsecrasset, sententiam dixisset 
cam , quam vos secuti mihi dignitatem meam reddidistis. 
Vos me florentem semper ornastis : laborantem mutatione 
vestis , et prope luctu vestro , quoad licuit , defendistis. 
Nostra memoria senatores , ne in suis quidem periculis , 
mutare vestem solebant. In meo periculo Senatus veste 
mutata fuit , quoad- licuit per eorum edicta , qui mea 
pericula non modo suo praesidio , sed etiam vestra de- 
precatione nudarunt 

XIII. Quibus ego rebus objectis , cum mihi privato 
confligendum viderem cum eodem exercitu , quem Con- 
sul non armis , sed vestra auctoritate superaram , multa 

mecum ipse reputavi. .Dixerat in concione Consul , se 
clivi Capitolini poenas ab equitibus Romanis repetiturum. 
Norainatim alii compellabantur, alii citabantur: alii re- 
legabantur : aditus templorum erant non solum praesidiis , 
et manu, verum etiam demolitione sublati. Alter Consul 
Ut me , et rempublicam non modo desereret , sed etiam 
hostibus reipublicae proderet , pactionibus eos suorum 
praemiorum obligarat. Erat alius ad portas cum imperio 
in multos annos , magnoque exercitu : quem ego mihi 
inimicum luisse non dico : tacuisse , ctira diceretur esse 
inimicus , scio. Duae partes esse in republica cum pu- 
tarentur , altera me deposcere propter inimicitias : altera 
timide defendere , propter suspicionem caedis putabatur. 
Qui autem me deposcere dicebantur , in hoc auxerunt di- 
micationis metum , quod nunquam inficiando suspicionem 
hominum , curamque minuerunt. Quare cum viderem Se- 
natum ducibus orbatum , me a magistratibus partim op- 
pugnatum , partim proditum , partim derelictum : servos 
simulatione collegiorum nominatim esse conscriptos , co- 
pias omnes Catilinae paene iisdem ducibus ad spem caedis, 
et incendiorum esse revocatas; Equites Romanos, proscrip- 
tionis ; municipia, vastitatis; omnes caedis metu esse per- 
motos : potui , potui , P. C., multis auctoribus fortissi- 
mis viris , me vi , armisque defendere : nec mihi ipse 
ille animus idem meus , vobis non incognitus , defuit ; 
sed videbam , si vicissem praesentem adversarium , ni- 
mium multos mihi alios esse vincendos j si victus essem , 
multis bonis et pro me , et mecum , etiam post me esse 
pereundum : tribunitiique sanguinis ultores esse praesen- 
tes; meae mortis poenas judicio, et posteritati reservari. 

XIV. Nolui , cum Consul communem salutem sine ferro 
defendissem , meam privatus armis defendere ; bonosque 
viros lugere malui meas fortunas , quam suis desperare ; 
ac, si solus essem interfectus, mihi turpe ; si cum multis , 
reipublicae funestum fore videbatur. Quod si mihi aeter- 
nam esse aerumnam propositam arbitrarer , morte me 
ipse potius , quam sempiterno dolore , multassem. Sed 
cum viderem , me non diutius , quam ipsam rempubli- 
cam , ex hac urbe abfulurum ; neque ego , illa exter- 
minata , mihi remanendum amplius putavi : et illa, si- 
mul atque revocata est , me secum pariter revocavit. 
Mecum leges , mecum quaestiones , mecum jura magi- 



2 I J 


POST RED. IN SENATU. 

stratuum , mecum Senatus auctoritas , mccutu libertas , 
ruecum etiam frugum ubertas, mecum deorum et hominum 
sanctitates omnes, et religiones abfuerunt. Quae si semper 
abessent, magis vestras fortunas lugerem, quam desidera- 
rem meas; sin aliquando revocarentur , iutelligebam, mihi 
cum illis una esse redeundum. Cujus mei sensus certissimus 
testis est hic idem, qui custos capitis fuit,*Cn. Plancius, 
qui omnibus provincialibus ornamentis, commodisque depo- 
sitis , totam suam quaesturam in me sustentando, et con- 
' servando collocavit ; qui si mihi Quaestor Imperatori fuis- 
set , in filii loco fuisset ; nuuc certe erit in parentis , cum 
fuerit Quaestor non imperii , sed doloris mei. 

XV. Quapropter , Patres Conscripti , quoniam in rem- 
publicam sum pariter cum republica restitutus , non modo 
in ea defendenda nihil minuam de libertate mea pristina, 
sed etiam adaugebo. Etenim , si eam tum defendebam , 
cum mihi aliquid illa debebat : quid me nunc facere o- 
portet , cum ego illi plurimum debeo ? Nam quid est , 
quod animum meum frangere , aut debilitare possit , cujus 
ipsam calamitatem non modo nullius delicti , sed etiam 
divinorum in rempublicam beneficiorum testem esse vi- 
deatis ? Nam et importata est , quia defenderam civita- 
tem : et mea voluntate suscepta est , ne a me defensa 
respublica per eumdem me extremum in discrimen vo- 
caretur. Pro me non, ut pro P. Popillio , nobilissimo 
homine , adolescentes filii , non propinquorum multitudo 
populum Romanum est deprecata ; nou , ut pro Q. Me- 
tello , summo , et clarissimo viro , spectata jam adole- 
scentia filius ; non L. et C. Metelli , consulares , non 
eorum liberi , non Q. Metellus Nepos , qui tum consula- 
tum petebat , non Luculli , Servilii , Scipiones , Melel- 
lorum Elii , flentes , ac sordidati populo Romano suppli- 
caverunt : sed unus frater , qui in me pietate filius , con- 
siliis parens , amore , ut erat , frater inventus est , squa- 
lore, et lacrymis, et quotidianis precibus desiderium mei 
nominis renovari , et rerum gestarum memoriam usur- 
pari coegit ; qui cum statuisset , nisi per vos me recu- 
perasset , eamdem subire fortunam , atque idem sibi do- 
micilium et vitae, et mortis deposceret : tamen nunquam 
nec magnitudinem negotii , nec solitudinem suam , nec 
vim inimicorum , ac tela pertimuit. Alter fuit propugna- 
tor mearum fortunarum , et defensor assiduus , sununa 

virlulc , et pietate , C. Piso , gener : qui minas inimi- 
corum meorum ; qui inimicitias allinis mei , propinqui 
sui , Consulis ; qui Pontum, et Bithyniam Quaestor pro. 
mea salute neglexit. Nihil unquam Senatus de P. Popil- 
lio decrevit , nunquam in hoc ordine Q. Metelli mentio 
facta est. Tribuniciis sunt illi rogationibus, interfectis ini- 
micis , denique Duila auctoritate Senatus restituti ; cum 
alter eorum Senatui paruisset , alter vim , caedemque fu- 
gisset. Nam C. quidem Marius , qui bac hominum me- 
moria tertius ante me consularis , tempestate civili ex- 
pulsus est , non modo a Senatu non est restitutus : sed 
reditu suo Senatum cunctum paene delevit. Nulla de illis 
magistratuum consensio , nulla ad rerapublicam defenden- 
dam populi Romani convocatio , nullus Italiae motus , 
nulla decreta municipiorum , et coloniarum exstiterunt. 
Quare , cum me vestra auctoritas arcessierit, populus Ro- 
manus rcvocarit , respublica implorarit , Italia cuncta 
paene suis humeris reportarit ; non committam, P. C., - 
ut , cum ea mihi sint restituta , quae in potestate mea 
non fuerunt , ea non habeam , quae ipse praestare pos- 
sim , praesertim cum illa amissa recuperarim , virtutem , 
et fidem nuuquam amiserim. 

Pulso Cicerone in exilium lege Clodii , fuerat eadem 
lege publicata , et eversa domus ejus , deinde ne pro- 
fana unquam jieret , Libertati consecrata. Restitutus 
in patriam Cicero , hanc Orationem ad Pontifices ha- 
buit ; in qua ostendit , domum suam neque publicari , 
neque . consecrari potuisse : Primum tamen respondet 
extra causam conviciis Clodii , qui ea vituperaverat , 
quae per eos dies Cicero in senatu de Repub. sense- 
rat , idest de Cn . Pompeio rei frumentariae praef- 
xiendo. Habita est 'anno U. C. 696. pridie Kal . 0 - 
ctobr. Domos autem recuperata. 

I. Cum mulla divinitus , Pontifices , a memoribus no* 
siris inventa , atque instituta sunt , tum mihi praeclarius, 
quam quod vos eosdem et religionibus deorum immorta- 
lium , et summae reipublicae praeesse voluerunt; ut am- 
plissimi , et clarissimi cives rempublicam bene gerendo; 
Pontifices religiones sapienter interpretando , rerapubli- 
cam conservarent, Quod si ullo tempore magna causa in 
sacerdotum populi Romani judicio , ac potestate versata 
pst , haec profecto tanta est , ut omnis reipublicae di- 
gnitas , omnium civium salus , vita , libertas , arae , fo- 
ci , diis penates , bona , fortunae , domicilia , vestrae 
sapientiae , fidei , potestatique commissa , creditaque es- 
se videantur. Vobis odierno die constituendum est, utrum 
Cicer. Orat. >o 

posthac amentes , ac perditos magistratus improborum, ac 
sceleratorum civium praesidium nudare , .an etiam deorum 
immortalium religione armare malitis. Nam si illa labes, 
ac flamma reipublicae suum illum pestiferum, et fune- 
stum tribunatum , quem aequitate *humana tueri non po- 
test , divina religione defenderit , aliae caeremoniae no- 
bis erunt, alii antistites deorum immortalium, alii inter- 
pretes religionum requirendi. Sin autem vestra auctori- 
tate, sapientiaque . Pontifices , ea , quae furore impro- 
borum in republica ab aliis oppressa, ab aliis deserta , 
ab aliis prodita, gesta sunt, rescinduntur: erit causa, cur 
consilium majorum in amplissimis viris ad sacerdotia de- 
ligendis jure, ac merito laudare possimus. Sed, quoniam 
ille demens, si ca, quae ego per bos dies in Senatu de 
republica sensi, viluperasset, aliquem se aditura ad au- 
res vestras esse habiturum putavit, non omittam ordi- 
nem dicendi meum: respondebo hominis furiosi non ora- 
tioni, qua illo uti non potest, sed convicio, cujus exerci- 
tationem cum intolerabili petulantia, tum etiam diutur- 
na. impunitate munivit. 

II. Ac primum illud a te, homine vesano, ac furioso 
requiro , quae te tanta poena tuorum scelerum, flagitio- 
ruraque vexet, u t hos talos viros, qui non solum consiliis 
suis , sed etiam specie ipsa dignitatem reipublicae su- 
stinent, quod ego in sententia dicenda salutem civium 
cum honore Gn. Pompeii conjunxerim, mihi esse iratos, 
et aliud de summa hoc tempore religioue sensuros, ac 
me absente senserint, arbitrare. Fuisti tu, inquit, apud 
Pontifices superior: sed jam, quoniam te ad populum con- 
tulisti, sis inferior necesse est. Itane vero? quod in ira» 
perita mollitudine est vitiosissimum, varietas, et inconstan- 
tia, et crebra, tamquam tempestatum, sic, sententiarum 
commutatio, hoc tu ad hos transferas, quos ab inconstan- 
tia gravitas, a libidinosa sententia certum, et definitum 
jus religionum, vetustas exemplorum, auctoritas littera- 
rum, monumentorumque deterret? Tunc es ille, inquit, 
quo Senatus carere non potuit ? quem boni luxerunt ? 
quem respublica desideravit ? quo restituto, Senatus au- 
ctoritatem restitutam putabamus? quam primum adveniens 
prodidisti? Nondum de mea sententia dico; inipudentiae 
primum respondebo tuae. 

III. Hunc igitur, funesta reipublicae pestis, hunc t» 

civem ferro et armis , et exercitus terrore, et Consulum 
scelere, et audacissimorum hominum minis, servorum de- 
lectu, obsessione templorum, occupatione fori, oppressio- 
ne curiae , domo ct patria, ne cum . improbis boni ferro 
dimicarent, cedere curasti, quem a Senatu, quem a bo- 
nis omnibus, quem a cuncta Italia desideratum, arcessi- 
tum, revocatum, conservandae reipublicae causa, confite- 
ris ? At enim in Senatum venire, in Capitolium intrare 
turbolento illo die non debuisti. Ego vero neque veni , 
et domo me tenui, quamdiu tempus fuit: cum servos tu- 
os ad rapinam, ad bonorum caedem paratos, cum illa tua 
consceleratorum, ac perditorum manu, armatos etiam in 
Capitolium tecum venisse constabat, quod cum mihi nun- 
tiaretur, scio me domi mansisse, et tibi, et gladiatoribus 
tuis instaurandae caedis potestatem non fecisse ; postea 
quam mihi nuntiatum est, populum Romanum in Capito- 
lium propter metum , atque inopiam rei frumentariae con- 
venisse, ministros autem scelerum tuorum perterritos, par- 
lim amissi gladiis, partim ereptis, diffugisse: veni non so- 
lum sine ullis copiis, ac manu, verum etiam cum paucis 
amicis. An ego, cum P. Lentulus Consul optime de me, 
ac de republica meritus , cum Q. Metellus , qui cum 
meus inimicus esset frater tuus, et dissensioni nostrae, 
et- precibus tuis salutem, ac dignitatem meam praetulisset, 
me arcesserent, ia Senatum: cum tanta multitudo civium 
tara recenti officio suo me ad referendam gratiam nomi- 
natim vocarent, non venirem, cum praesertim te jam il- 
linc cum tua fugitivorum manu discessisse constaret ? 
Hic tu me etiam custodem, defensoremque Capitolii, tem- 
ploruraque omnium, hostem Capitolium appellare ausus es, 
quod, cum in Capitolio Senotum duo Consules haberent, 
eo venirem? Utrumne est tempus aliquod, in quo Senatum 
venisse turpe sit? an res illa talis erat, de qua ageba- 
tur, ut rem ipsam repudiare, et eos, qui agebant, con- 
demnare deberem? 

IV. Primum dico senatoris esse boni semper in Sena- 
tum venire: nec cum his sentio, qui statuunt minus bo- 
nis temporibus in Senatum ipsi non venire: non intelli- 
gentes, hanc suam nimiam perseverantiam vehementer iis 
quorum animum offendere voluerunt, gratam, et jucundam 
fuisse. At enim nonnulli propter timorem, quod se in Se- 
natu tuto nou esse arbitrabantur, discesserunt. Non re- 

prehendo: nec quaero, fuerit ne aliqtfid pertimescendum. 
Puto, suo quemque arbitratu timere oportere; cur ego 
non timuerim, quderis? quia te illinc abiisse constabat? 

• Cur ,' cum viri boni nonnulli putarint , tuto se in Sena» 
tu esse non posse, ego non idem senserim? Cur, cum ego 
me existimassem tuto omnino in civitate esse non posse, - 
illuc irem? an aliis licet, et recte licet, in meo metu si» 
bi nihil timere: milii uni necesse erit et meam, et alio- 
rum vicem pertimescere? An, quia non condemnavi sen* 
tentia mea duo Consules, sum reprehendendus? eos igitur 
ego potissimum damnare debui, quorum lege perfectum 
est, ne ego indemnatus, atque optime de republica meri- 
tus, damnatorum poenam sustinerem ? quorum etiam de- 
licta propter eorum egregiam in rae conservando volun- 
tatem non modo me , sed omnes bonos ferre oporteret , 
eorum optimum consilium ego potissimum , per eos in 
meam pristinam dignitatem restitutus , consilio repudia- 
rem meo ? At quam sententiam dixi ? Primum eam, quam 
populi sermo in animis nostris jam ante defixerat : dein- 
de eam, quae erat superioribus diebus agitata in Senatu: 
deinde eam , quam Senatus frequens, tum, cum mihi est 
assensus , secutus est : ut neque allata sit a me res ino- 
pinata , ac recens, nec, si quod in senteqtia vitium est, 
magis sit ejus, qui dixerit, quam omtiium, qui proba- 
rint. At enim liberum Senatus judicium propter metum 
non fuit. Si timuisse ecs fucis , qui discesserunt , conce- 
de , non timuisse eos , qui remanserunt : sin autem sine 
iis, qui tum abfuerunt, nihil decerni libere potuit: cum 
omnes adessei-.t, coeptum est referri de inducendo S, C. 
Ab universo Senatu reclamatum est. • ,> ; 

V. Sed quaero , in ipsa sententia , quoniam princeps 
ego sum ejus , atque auctor, quid reprehendatur. Utrum 
causa novi capiendi consilii non fuit ? an meae partes 
ia ea causa non praecipuae fuerunt ? an alio potius con- 
fugiendum fuit ? quae res , quae causa major , quam fa- 
mes , esse potuit ? quam seditio f quam ' consilia tua , 
tuorumque : qui , facultate oblata , ad imperitorum ani* 
mos incitandos , renovaturum te tua illa funesta latroci- 
nia ob annonae causam putavisti? Frumentum provinciae» 
frumentariae partim non habebant ; partim in alias ter- 
ras , credo , propter varietatem venditorum miserant ; 
partim , quo gratius esset tum , cum in ipsa fame sub- 

venissent, custodiis suis clausum continebant, ut subito 
novum mitterent. Res erat non in opinione dubia, sed 
in praesentia , atque ante oculos proposito periculo : ne- 
que id conjectura prospiciebamus , sed jam experti vide- 
bamus ; nam , cum ingravesceret annona , ut jam plane 
inopia, ac fames, non caritas timeretur, concursus est 
ad templum Concordiae factus , Senatum illuc vocante 
Metello Consule : qui si verus fuit, ex dolore hominum, 
et fame , certe Consules causam suscipere , certe Sena- 
tus aliquid consilii capere potuit ; sin causa fuit annona, 
seditionis quidem instimulator , et concitator tu fuisti : 
nonne id agendum nobis omnibus fuit, ut materiem sub- 
traheremus furori tuo ? Quid si qtrumque fuit , et ut fa- 
mes stimularet homines , et tu in hoc ulcere tamquam 
unguis exsisteres ? nonne fuit eo major adhibenda medi- 
cina , quae et illud nativum , et boc delatum malum sa- 
nare posset ? Erat igitur et praesens caritas , et futura 
fames : non est sutis : facta lapidatio est. Si ex dolore 
plebei , nullo incitante , magnum malum ; si P. Clodii 
impulsu , usitatum hominis facinorosi scelus ; si utrum- 
que , ul et res esset ea , quae sua. sponte moltitudinis 
animos incitaret, et parati , atque armati seditionis duces; 
videturne ipsa respublica et Consulis auxilium implo- 
rasse , et Senatus fidem ? Atqui utrumque fuisse perspi- 
cuum est, difficultatem annonae, summamque inopiam 
rei frumentariae , ut homines non jam diuturnam carita- 
tem , sed ut famem plane timerent : nemo negat. Hanc 
istum otii et pacis hostem causam arrepturum fuisse ad 
incendia , caedem , rapinas , nolo , Pontifices , suspice- 
mini , nisi Videritis. Qui sunt homines a Q. Metello , 
fratre tuo , Consule , in Senatu palam nominati , a qui- 
bus ille se lapidibus appetitum , etiam percussum esse 
dixit ? L. Sergium , et M. Lollium nominavit. Quis est 
iste Lollius? qui sine ferro ne nunc quidem tecum est : 
qui , te Tribuno plebis , nihil de me dicam ,, sed qui 
Cn. Pompeium interficiendum depoposcit. Quis est Ser. 
gius? armiger Catilinae , stipator tui corporis , signifer 
seditionis , concitator tabernariorum , damnatus injuria- 
rum , percussor , lapidator , fori depopulator , obsessor 
curiae. His, atque hujusmodi ducibus, cum tu in anno-' 
nae caritate in Consules , in Sanatum , in bona , fortu- 
nasque locupletium , per causam inopum , atque iroperi- 

torum , repentinos impetus comparares : cuui tibi salus 
esse in otio nulla posset : cum desperatis ducibus decu- 
riatos , ac descriptos haberes exercitus perditorum : non- 
ne providendum Senatui fuit , ne in hanc tantam mate- 
riem seditionis ista funesta fax adhaeresceret ? 

VI. Fuit igitur causa capiendi novi consilii. Videte 
nunc , fuerintne partes meae paene praecipuae. Quem 
tum Sergius ille tuus, quem Lollius, quem ceterae pe- 
stes iu lapidatione illa nominabant ? quem annonam prae- 
stare oportere dicebant ? nonne me ? quid ? puerorum il- 
la concursatio nocturna ? uurn a te ipso instituta me fru- 
mentum flagitabant ? Quasi vero ego aut rei frumenta- 
riae praefuissem , aut /compressum aliquod frumentum te- 
nerem , aut in isto genere omnino quidquam , aut cura- 
tione , aut potestate valuissem. Sed homo ad caedem im- 
minens meum nomen operis ediderat , imperitis injece- 
rat. Cum de mea dignitate in templo Iovis Optimi Maxi- 
mi Senatus frequentissimus , uno isto dissentiente , de- 
crevisset , subito illo ipso die carissimam annonam nec 
opinata vilitas consecuta est. Erant qui Deos immortales, 
id quod ego sentio , numine suo reditum meum dicerent 
comprobasse ; nonnulli autem illam rem ad illam 1 ratio- 
nem , conjecturamque revocabant, qui , quod in meo re- 
ditu spes otii, et concordiae sita videbatur? in discessu 
autem quotidianus seditionis timor, jam paene belli depulso 
metu: commutatam annonam dicebant: quae quia rursus 
in meo reditu facta erat durior , a me , cujus adventu 
fore vilitatem boni viri dictitabant, annona flagitabatur. 

VII. Ego denique non solum ab operis tuis , impulsu 
tuo, nominabar, sed etiam depulsis, ac dissipatis tuis 
copiis , a populo Romano universo , qui tum in Capito- 
lium convenerat , cum illo die minus valerem , nomina- 
tim in Senatum vocabar. Veni exspectatus ; multis jam 
Sententiis dictis , rogatus sum sententiam : dixi reipubli- * 
cae saluberrimam , milii necessariam. Petebatur a me 
frumenti copia , annonae vilitas ; quasi possem aliquid in 
ea re gerenda : non habebatur ; flagitabar bonorum ex- 
postulatione : improborum convicia sustinere non poteram; 
delegavi amico locupletiori , non quo illi , ita de me me- 
rito , onus illud imponerem , ( succubuissem enim potius 
ipse), sed quia videbam , id quod omnes, quod nos de 
Cn. Pompeio polliceremur, id illum fide, consilio, vir- 

tute , auctoritate , felicitate denique sua facillime perfe- 
cturum. Itaqne, sive lmno dii immortales fructum mei 
reditus populo Romano tribuunt , ut , quemadmodum di- 
scessu meo frugum inopia , fames , vastitas , caedes , in- 
cendia , rapinae ,■ scelerum impunitas, fuga, formido, 
discordia fuisset : sic reditu meo ubertas agrorum , fru- 
gum copia , spes otii , tranquillitas animorum , judicia , 
leges , concordia populi , Senatus auctorites , mecum si- 
mul reducta videantur : sive egomet aliquid adventu meo, 
consilio, auctoritate, diligentia. pro tanto beneficio po- 
pulo Romano praestare debui j praesto, promitto , spon- 
deo ; nihil dico amplius ; hoc , quod salis est huic tem- 
pori , dico , rempublicam annonae nomine in id discri- 
men , quo vocabatur , non esse venturam. Num igitur 
in hoc officio , quod fuit praecipue meum , sententia 
mea reprehenditur ? Rem maximam eripui a peste sum- 
mi periculi , non solum eam , sed etiam vos a caede , 
incendiis , vastitate : nemo negat : cum ad causam cari- 
tatis accederet iste speculator communium miseriarum , 
qui semper in reipublicae malis sceleris sui faces inflam- 
marit. 

VIII. Negat oportuisse quidquam uni extra ordinem 
decerni. Non jam tibi sic respondebo, ut ceteris : Cn. 
Pompeio plurima, periculosissima, maxima .terra, ma- 
rique bella extra ordinem esse commissa : quarum re- 
rum si quem pocniteat , eum victoriae populi Romani 
necesse est poenitere ; non ita tecuin ago ; cum his haec 
a me haberi oratio potest , qui ita disputant, se , si qua 
res ad unum deferenda sit , ad Cn. Pompeium delaturos 
potissimum : sed se extra ordinem nihil cuiquam dare : 
cum Pompeio datum sit , id se pro dignitate hominis or- 
nare , ac tueri solere. Horum ego sententiam ne laudem, 
impedior Cn. Pompeii triumphis : quibus ille , cum fessct 
extra ordinem ad patriam defendendam vocatus , auxit 
nomen populi Romani, imperiumque honestavit : constan- 
tiam proho , qua milii quoque utendum fuit, quo ille au- 
ctore extra ordinem bellum cum Mithridate , Tigrane- 
que gessit. Sed cum illis tamen possum aliquid disputa- 
re. Tua vero quae tanta impudeutia est , ut audeas di- 
cere , extra ordinem dari nihil cuiquam oportere ? qui 
cum lege nefaria Ptolemaeum Regem Cypri , fratrem 
Regis Alexandrini , eodem jure regnantem , causa inco- 

gnila , publicasses , populuiuque Romanum scelere obii- 
. gasses : cum in ejus regnum , bona , fortunas, 1 atroci* 
nium hujus imperii immisisses , cujus cum patre , avo , 
majoribus societas nobis , et amicitia fuisset : hujus pe- 
cuniae depoftandae , et , si quis suum jus defenderet , 
bello gerendo M. Calonem praefecisti. Dices , Quem vi- 
rum ? Sanctissimum , prudentissimum , fortissimum , a- 
micis&imum reipublicae , virtute , consilio , ratione vitae 
mirabili ad laudem , et prope singulari. Sed quid ad te, 
qui negas esse verum, quemquam ulli reipublicae extra 
ordinem praefici ? 

, IX. Atque in boc solum inconstantiam redarguo tuam, 
qui in ipso Catone, quem tu non pro illius dignitate pro- 
duxeras, sed pro tuo scelere subduxeras; quem tuis Ser- 
giis , Lolliis, Tiliis, ceterisque caedis, et incendiorum 
ducibus objeceras : quom carnificem civium, quem indem- 
natorum necis principem } quem crudelitatis auctorem 
fuisse dixeras: ad hune honorem, et imperium extra or- 
dinem nominatim rogatione tua detulisti : et tanta fuisti 
intomperanlia , ut illius tui sceleris rationem occultare 
non posses. Litteras in concione recitasti , quas tibi a C. 
Caesare missas diceres , Caesar Pulchro: cum etiam es 
argumentatus , amoris esse hoc signum , cum nominibus 
tantum uteretur , neque adseriberet , Proconsul , aut 
Trireno pl. deinde gratulari tibi , quod idem in poste- 
rum M. Catonem tribunatu tuo removisses, et quod idem 
in posterum de extraordiuariis potestatibus libertatem ade- 
misses ; quas aut nunquam tibi ille litteras misit : aut , 
si misit , in concione recitari noluit : aut sive ille misit, 
sive tu finxisti , certe consilium tuum de Catonis honore 
illarum litterarum recitatione patefactum est. Sed omitto 
Catonem , cujus eximia virtus , dignitas , et in co nego- 
tio , quod gessit , fides , et continentia tegere videntur 
improbitatem et legis , et actionis tuae; quis homini post 
homines natos turpissimo , sceleratissimo , contaminatissi- 
mo , quis illam opimam , fertilemqe Syriam , quis bellum 
pacatissimis gentibus ; quis pecuniam ad emendos agros 
constitutam , ereptam vi ex Caesaris rebus actis , quis 
imperium infinitum dedit ? Cui quidem eum Ciliciam de- 
disses , *tautasti pactionem , et Ciliciam ad Praotorem 
item extra ordinem transtulisti: Gabinio, pretio amplifi- 
cato , Syriam nominatim dedisti. Quid ? homini teterri- 

mo , crudelissimo , fallacissimo , omnium scelerum , libi- 
dinumque maculis notatissimo , L. Pisoni , nonne nomi- 
natim populos liberos , ihultis Senatusconsultis , etiam 
recenti lege soceri ipsius liberatos , vinctos , et constri- 
ctos tradidisti? nonne, cum ab eo merces tui beneficii, 
pretiumque provinciae meo sanguine tibi esset persolu- 
tum , tamen aerarium cum eo partitus es? Itane vero? 
tu provincias consulares , quas C. Gracchus , qui unus 
maxime popularis fuit , non modo non abstulit ab Sena- 
tu , sed etiam , ut necesse esset quotannis constitui per 
Senatum decreta lege sanxit : eas lege Sempronia per 
Senatum decretas rescidisli ? extra ordinem , sine sorte 
nominatim dedisti non Consulibus , sed reipublicae pesti- 
bus? nos, quod nominatim rei maxime paene jam despe- 
ratae , summum virum saepe ad extrema reipublicae di- 
scrimina delectum praefecimus , a te repreheudemur ? 

X. Quid tandem ? si , quae tum illis reipublicae tene- 
bris , caecisque nubibus , et procellis , cum Senatum a 
gubernaculis dejecisses , populum e navi exturbasses , 
ipse archipirata cum grege praedonum impurissimo ple- 
nissimis velis navigares : si , quae tum promulgasti , 
constituisti , promisisti , vendidisti , perferre potuisses , 
qui locus in orbe terrarum vacuus extraordinariis fasci- 
bus , atque imperio Ciodiano fuisset ? Sed excitatus ali- 
quando Gn. Pompeii , dicam , ipso audiente , quod sensi 
et sentio , quoquo animo me auditurus est; excitatus, in- 
quam , aliquando Cn. Pompeii nimium diu reconditus, et 
penitus abstrusus animi , dolor , subvenit subito reipubli- 
cae , civitatemque fractam malis , mutam , debilitatam , 
abjectam metu , ad aliqiam spem libertatis et pristinae 
dignitatis erexit. Hic vir extra ordinem rei frumentariae 
praeficiendus non fuit ? Scilicet tu heluoni spurcissimo , 
praegustatori libidinum tuarum , homini egentissimo , et 
facinorosissimo Sex. Clodio , socio tui sanguinis , qui sua 
lingua etiam sororem tuam a te abalienavit, omne fru- 
mentum privatum et publicum , omnes provincias fru- 
mentarias , omnes mancipes , omnes horreorum claves 
lege tua tradidisti ; qua ex re primum caritas nata est , 
deinde inopia. Impendebat fames, iacendia, caedes , di- 
reptio : imminebat tuus furor omnium fortunis , et bonis. 
Queritur etiam importuna pestis, ex ore impurissimo Sex. 
Clodii rem frumentariam esse ereptam . summisque in 

periculis ejus viri auxilium implorasse rempublicam , a 
quo saepe se -et servalam et amplificatam esse 'meminis- 
set. Extra ordinem ferri nihil placet Clodio. Quid? de 
me quod tulisse te dicis ,• patricida , fratricida } sorori- 
cida , nonne extra ordinem tulisti ? An de peste ciris , 
quemadmodum omnes jam dii , atque homines judicarunt, 
conservatoris reipublicae , quemadmodum autem tute ip- 
se confiteris , non modo indemnati , sed ne accusati qui- 
dem , licuit tibi ferre non legem , sed nefarium privile- 
gium , lugente Senatu , moerentibus bonis omnibus , to- 
tius Italiae precibus repudiatis , oppressa , captaque re- 
publica : mihi , populo Romano implorante , Senatu po- 
scente , temporibus reipublicae flagitantibus , non licuit 
de salute populi Romani sententiam dicere ? Qua quidem 
in sententia, si Cn. Pompeii dignitas aucta csl , con- 
junota cum utilitate communi , certe laudandus essem , 
si ejus dignitati suffragatus viderer, qui meaesaluti opem, 
et auxilium tulisset. 

XI. Desinant , desinant homines iisdem machinis spe- 
rare me restitutum posse labefactari , quibus antea stan- 
tem perculerunt. Quod enim par amicitiae consularis fuit 
unquam ia hac civitate conjunctius , quam fuimus inter 
nos , ego , et Cn. Pompeius ? quis apud populum Roma- 
num de illius dignitate industrius , quis Senatui saepius 
dixit ? qui tantus fuit labor , quae simultas , quae con- 
tentio , quara ego non pro illius dignitate susceperim ? 
qui ab illo in me bonos , quae praedicatio de mea lau- 
de , quae remuneratio benevplentiae praetermissa est ? 
Hanc nostram conjunetiortem , hanc conspirationem in 
republica bene gerenda , banc jucundissimam vitae at- 
que officiorum omnium societatem , certi homines fictis 
sermonibus , et falsis criminibus diremerunt : cum iidem 
illum , ut me metueret , me caveret , monerent : iidem 
apud me , mihi illum uni esse inimicissimum , dicerent ; 
ut neque ab illo ego , quae mihi petenda essent , satis 
audaciter petere possem : neque ille , tot suspicionibus 
certorum hominum , et scelere exulceratus , quae meum 
tempus postularet , satis prolixe niihi polliceretur. Data 
merces est erroris mei magna , Pontifices , ut me non 
solum pigeat stultitiae mead , sed etiam pudeat : qui , 
cum me non repentinum aliquod meum tempus , sed ve- 
teres multo aute suscepti , et provisi Jabores cum Tiro 

fortissimo et clarissimo conjunxissent, sim passus a ta- 
li amicitia distrahi ; neque intellexerim , quibus aut , ut 
apertis inimicis obsisterem , aut , ut insidiosis amicis , 
non crederem. Proinde desinant aliquando me iisdem in- 
ilammare verbis : Quid sibi iste vult ? nescit quantum 
auctoritate valeat y quas res gesserit , qua dignitate sit 
restitutus: cur ornat eum , a quo desertus est? Ego ve- 
ro neque me tum de-ertuni puto , sed paene deiUtum : 
nec , quae sint in illa reipubiicae flamma gesta contra 
me , neque quomodo , neque per quos , patefaciendum 
mihi esse arbitror. Si utilo reipubiicae fuit , haurire me 
unum pro omnibus illam indignissimam calamitatem : 
etiam hoc utile sit, quorum id scelere conflatum sit, me 
occultare , et tacere. Illud vero est hominis ingrati, ta- 
cere. Itaque libentissime praedicabo , Cn. Pompeium stu- 
dio , et auctoritate aeque , ut unumquemque vestrum ; 
opibus , contentione , precibus , periculis denique praeci- 
pue pro saluto mea laborasse. * ' ' 

XII. flic tuis , P. Lentule, cum tu nihil aliul dies, 
et noctes , nisi de salute mea , cogitares , consiliis om- 
nibus in terfuit ; hic tibi gravissimus auctor ad institu- 
endam, fidelissimus socius ad comparandam, fortissimus 
adjutor ad rem perficiendam fuit ; hic municipia , colo- 
niasque adiit ; hic Italiae totius auxilium cupientis implo- 
ravit ; Uic in Senatu princeps sententia fuit ; idemque cum 
dixisset , tum etiam pro salute mea populum Romanum 
obsecravit. Quare istam orationem , qua es usus, omittas 
licet : post illam sententiam , quam dixeram de annona, 
Pontificum animos esse mutatos : perinde quasi isti aut 
•de Cn. Pompeio aliter, atque ego existimo, sentiant; aut 
quid mihi pro expectatione populi Romani, pro C11. Pom- 
peii meritis erga me , pro ratione mei temporis facien- 
dum fuerit , iguorent : aut etiam , si cujus forte Ponti- 
ficis animum , quod certo scio aliter esse , mea senten- 
tia offendit , alio modo sit constituturas aut de religio- 
ne Pontificum , aut de repubfica , quam eum aut caere- 
moniarum jus, aut civitatis salus coegerit. 

XIII. Intelligo, Pontifices , me plura ettra. causam di- 
xisse, quam aut opinio tulerat, aut voluutas mea; sed 
cum me purgatum vobis esse cuperem, tum etiam vestra 
in me attente audiendo benignitas provexit orationem 
meam. Sed hoc compensabo brevitate ejus orationis, quae 

pertinet ad ipsam cognitionem vestram: quae cum sit in jus 
religionis et in jus reipublicae distributa, religionis partem, 
quae multo est verbosior, praetermittens, dejure reipublicae 
dicam* Quid est enim aut tam arrogans, quam de religio- 
ne, de rebus divinis, de caeremoniis, sacris, PontiKcum 
collegium docere conari : aut tam stultum, quam, si quis 
quid in vestris libris invenerit, id narrare vobis: aut tam 
curiosum, quam ea scire velle , de quibus majores nostri 
vos solos et consuli, et scire voluerunt ? Nego potuisse 
jure publico, legibus iis, quibus haec civitas utitur, quem- 
quam civem ulla ejusmodi calamitate affici sine judicio : 
hoc juris in haq civitate etiam tum , cum Reges essent , 
dico fuisse: hoc nobis esse a majoribus traditum: hoc 
esse denique proprium liberae civitatis , ut nihil de ca- 
pite civis, aut de bonis, sine judicio Senatus aut po- 
puli , eoruin , qui de quaque re couslituli judices sint, 
detrahi possit. Vidisne , me non radicitus evellere 
omnes actiones tuas? neque illud agere, quod apertum est, 
te omnino nihil gessisse jure, non fuisse Tribunum ple- 
Ks? hoc dico, esse patricium: dico apud Pontifices: Au- 
gures adsunt : versor in medio jure publico. Quod jus 
est adoptionis, Pontifices ? nempe ut is adoptet, qui ne- 
que procreare jam liberos possit, et, cura potuerit, sit 
expertus. Quae deinde causa cuique adoptionis , ratio ge- 
nerum, ac dignitatis, quae factorum, quaeri a Pontificum 
collegio solet. Quid est horum in ista adoptione quaesi- 
tum 7 Adoptat annos viginti natus, etiam pinor, sena- 
torem. Liberorumne causa ? At procreare potest ; ha- 
bet uxorem: suscepit etiam liberos: exheredabit igitur 
pater filium. Quid ? sacra Clodiae gentis cur intereunt , 

, quod in te est? quae omuis notio Pontificum , quum a- 
doptarere, esse debuit. Nisi forte ex te ita quaesitum 
est, num perturbare rempublicam seditionibus velles , et 
ob eam causam adoptari, non ut filius esses, sed ut Tri- 
bunus plebis fieres, et funditus everteres civitatem. Res- 
pondisti, credo, te ita velle. Pontificibus bona causa vi- 
sa est, approbaverunt; non aetas ejus, qui adoptabat, 
quaesita est, ut in Cn. Aufidio, M., Pupio : quorum u- 
terque nostra memoria, summa senec.tute, alter Orestem, 
alter Pisonem adoptavit ; quas adoptiones, sicut alias in- 
numerabiles, hereditates nominis, pecuniae, sacrorum se- 
cutae sunt* Tu heque Fonteius es, qui esse debebas : ne- 

(jue patris heres , neque amissis sacris paternis in haec 
adoptiva venisti. Ita pcrtubatis sacris, contaminatis gen- 
tibus, et quam deseruisti, et quam polluisti, jure Quiritium 
legitimo tutelarum, et hereditatum relicto , factus ejus 
filius contra fas, cujus per aetatem pater esse potuisti.. 

XIV. Dico apud Pontifices. Nego, istam adoptionem pon- 

tificio jure esse factam : primum, quod hae vestrae sint 
aetates, ut is, qui te adoptavit loco patris, vel filii tibi 
loco per aetatem esse potuerit, vel eo, quo fuit ; deinde 
quod causa quaeri soleat adoptandi, ut et is adoptet, quod 
natura jam adsequi non potest, legitimo et pontificio ju- 
re quaerat; et ita adoptet, ut ne quid aut de dignitate 
generum , aut de sacrorum religione minuatur , illud in 
primis, ne qua calumnia, ne qua fraus, ne quis dolus ad- 
hibeatur : ut haec simulata adoptio filii quam maxime ve- 
ritatem illam suscipiendorum liberorum imitata esse vi- 
deatur. Quae major calumnia est, quam venire imberbem 
qui adolescentultim, bene valentem, ac maritum: dicere, fi- 
lium senatorem populi Romani sibi velle adoptare : id au- 
tem scire, et videre omnes, non ut ille filius instituatur, 
sed ut e patriciis exeat, et Tribunus plebis fieri possit^ 
idcirco adoptari ? neque id obscure , nam adoptatum e- 
mancipari statim, ne sit ejus filius ,qui adoptarit. Cur 
ergo adoptatur ? probate genus adoptionis: jam omnium 
sacra interierint, quorum custodes vos esse debetis, pa- 
tricius nemo relinquetur. Cur enim quisquam vellet Tri- 
bunum plebis se fieri non licere ? angustiorem sibi esse 
petitionem consulatus ? in sacerdotium cum possit venire, 
quia patricio non sit is locus, non venire ? ut cuique a- 
liquid acciderit, quare commodius sit esse plebejum, si- 
mili ratione adoptabitur; ita populus Romanus brevi tem- 
pore neque Regem sacrorum, neque Fl&mines, nec Sali- 
os habebit, nec ex parte dimidia reliquos sacerdotes: ne- 
que auctores centuriatorum, et curiatorum comitiorum: 
auspiciaque populi Romani, si 'magistratus patricii crea- 
ti non siut, intereant necesse est , cum interrex nullus 
sit, quod et ipsum patricium esse, et a patricio prodi ne- 
cesse est. Dixi apud Pontifices, istam adoptionem nullo 
decreto hujus collegii probatam, contra omne pontificium 
jus factam, pro nihilo esse habendam : qua sublata, in- 
telligis, totum tribunatum tuum concidisse. , • 

XV. Venio ad Augures , quorum ego ljbros , si qui 

sunt reconditi , non scrutor, non sum in exquirendo ju- 
re Augurum curiosus : haec , quae una cum populo di- 
dici j quae saepe in concionibus responsa sunt, novi. 
.Negant fas esse agi cum populo , cum de caelo serva- 
tum sit. Quo die te lex curiata lata esse dicatur, audes 
negare de caelo esse servatura ? Adest praesens vir sin- 
gulari virtute , constantia , gravitate praeditus , M. Bi- 
bulus ; hunc Consulem illo ipso die contendo servasse de 
caelo. Iniirma sunt igitur , tua sententia , acta C. Cae- 
saris , viri fortissimi ? Minime , neque enim mea jam 
quidquam interest , exceptis his telis , quae ex illius ac- 
tionibus in meum corpus immissa sunt. Sed haec de au- 
spiciis , quae ego nunc perbreviter attingo , acta sunt a 
te. Tu tuo praecipitante jam , et debilitato tribunatu , 
auspiciorum patronus subito exstitisti : tu M. Bibnlum 
in concione , tu Augures produxisti: te interrogante, Au- 
gures responderunt , cum de caelo servatum sit , cum 
populo agi uon posse ; libi M. Bibulus quaerenti , se de 
caelo servasse respondit: idemque in concione dixit ab 
Appio fratre luo productus , te omnino, quod contra au- 
spicia adoptatus, esses , Tribunum plebis non fuisse. Tua 
denique omnis actio posterioribus mensibus fuit : omnia, 
quae C. Caesar egisset, quae contra auspicia esseuL acta, 
per Senatum rescindi oportere-; quod si fieret , dicebas 
te tuis humeris me custodem urbis in urbem relaturum. 
Videte hominis amentiam, ubi per suum tribunatum Cae- 
saris actis illigatus teneretur. Si et sacrorum jure Pon- 
tifices, et auspiciorum religione Augures totum evertunt 
tribunatum tuum , quid quaeris amplius? an etiam aper- 
tius aliquod jus populi , atque legum ? 

XVf. Hora fortasse sexta diei questus sum in judicio, 
cum C. Antonium collegam meum defenderem, quaedam 
de republica , quae mihi visa sunt ad illius miseri cau- 
sam pertinere. Haec bomines improbi ad quosdam viros 
fortes longe aliter , atque a me dicta erant , detulerunt. 
Hora nona , illo ipso die , tu cs adoptatus. Si , quod in 
ceteris legibus trinum nundinum esse oportet , id in adop- 
tione satis est trium esse horarum, nihil reprehendo: sin 
eadem observanda sunt ; si decrevit Senatus , M. Drusi 
legibus-, quae contra legem Caeciliam , et Didiam latae 
essent, populum non-teneri , jam intelligis omai genere 
jnris , quod in sacris, quod in auspiciis, quod in legi- 

Jbus sit , te Tribunum plebis non fuisse. Atque ego hoc 
totum non sine causa relinquo; video enim quosdam cla- 
rissimos viros , principes civitatis , aliquot locis judicas- 
se , te cum plebe jure agere potuisse : qui etiam de me 
ipso , cum tua rogatione funere elatam reinpublic. m esse 
dicerent , tamen id funus , etsi miserum, atque acerbum 
fuisset , jure indictum esse dicebant : quod de me cive, 

' ac de republica bene merito tulisses , funestum funus te 
indixisse reipublicae : quod salvis auspiciis tulisses , jure 
egisse dicebant. Quare licebit, ut opinor, nobis eas actio- 
nes non infirmare , quibus iili actionibus constitutum 
tribunatum tuum comprobaverunt. 

XVII. Fueris sane Tribunus plebis tam jure , quam 
lege , quam fuit hic ipse Rullus, vir omnibus rebus cla- 
rissimus , atque amplissimus : quo jure , quo more , quo 
exemplo legem nomiuatiw de capite civis indemnati tu- 
listi ? Vetant leges sacratae , vetant xu. tabulae , leges 

S rivatis hominibus irrogari : id est enim privilegium, 
lemo unquam tulit. Nihil est crudelium , nihil pernicio- 
sius , nihil , quod minus haec civitas ferre possit. Pro- 
scriptionis miserrimum nomen illud, et omnis acerbitas 
Sullani temporis quid habet , quod maxime sit insigne 
ad memoriam crudelitatis? opinor , poenam in cives Ro- 
manos nominatim sine judicio constitutam. Ilanc vos igi- 
tur , PontiGces , judicio , atque auctoritate vestra Tri- 
buno plebis potestatem dabitis , ut proscribere possit , 
quos velit ? quaero enim , quid sit aliud proscribere: VE- 
LITIS 1CEEAT1S UT M. TULLIUS IN CIVITATE NE SIT, BONAQUE 

eius ut mea sint. Ita enim fecit, etsi aliis verbis tulit. 
Hoc plebiscitum est ? haec lex ? haec rogatio est ? hoc 
vos pati potestis ? hoc ferre civitas , ut singuli cives sin- 
gulis versiculis e civitate tollantur ? Equidem jam per- 
functus sum : nullam vim, nullum impetum metuo: ex- 
plevi animis invidorum : placavi odia improborum : sa- 
turavi etiam perfidiam ct scelus proditorum z denique 
de mea causa , quae videbafur perditis civibus ad invi- 
diam esse proposita, jam omnes urbes , omnes ordines , 
omnes dii , atque homines judicaverunt. Vobismetipsis , 
Pontifices , et vestris liberis , ceterisque civibus, pro 
vestra auctoritate , ct sapientia consulere debetis. Nam, 
cum tam moderata judicia populi sint a majoribus con- 
stituta , primum , ut ne poena capitis cum pecunia cou- 

jungatur; deinde ," ne , nisi prodicta die , quis aceuse* 
tur ; ut ter ante magistratus accuset , interm issa die 
quam multam irroget , aut judicet ; quarta sit accusatio 
trinum nundinum , prodicta die , qua die judicium sit fu- 
turum ; tum multa etiam ad placandum , atque ad mise- 
ricordiam reis concessa sunt : deinde exorabilis populus, 
lacilis suffragatio pro salute : denique etiam si qna res 
illum diem aut auspiciis , aut excusatione sustulit , tota 
causa , judiciumque sublatunl est. 

XVIII. Haec cum ita sint in re, ubi crimen est? ubi 
accusator ? ubi testes ? quid indignius , quam , qui ne- 
que adesse sit jussus , neque citatus , neque accusatus , 
de ejus capite , liberis, fortunis omnibus conductos si- 
carios , egentes , et perditos suffragium ferre , et eam 
legem putare ? At , si hoc de me potuit , quem bonos , 
quem dignitas, quem causa, quem respublica tuebatur, 
cujus denique pecunia non expetebatur, cui nihil oberat 
praeter conversionem status, et inclinationem communium 
temporum : quid tandem futurum est iis , quorum vita 
remota ab honore populari; et ab hac illustri gratia est: 

' pecuniae autem tantae sunt , ut eas nimium multi egen- 
tes, sumptuosi, nobiles concupiscant? Date hanc Tribuno ple- 
bis licentiam, et intuemini paulisper animis juventutem, et 
eos maxime , qui imminere jam cupiditate videntur in 
tribunitiam potestatem : collegia , medius fidius. Tribu- 
norum plebis tota reperientur , lioc jure firmato ; quae 
coeant de hominum locupletissimorum bonis praeda prae- 
sertim populari , et spe largitionis oblata. 

XlX. At quid tulit legum scriptor peritus, et callidus? 

VELITIS IUBEATIS UT M. TULLIO AQUA ET IGNI INTERDICATUR? 

crudele, nefarium, ne in sceleratissimo quidem civi sine ju- 
dicio ferundum.cNon tOlit,UT interdicatur s. Quid ergo? ut . 
interdictum sit.O coenum, o portentum, oscelus! hanc tibi le- 
gem Clodius scripsit, spurciorem lingua sua, ut ‘interdictum 
sit, cui non sit interdictum? Sexte noster, bona venia, quo- 
niam jam dialecticus es , et hoc quoque liguris. : quod 
factum non est , ut sit factum , ferri ad populum , aut 
verbis ullis sanciri , aut suffragiis confirmari potest ? 
Hoc tu scriptore , hoc consiliario , hoc ministro, omnium 
non bipedum solum , sed etiam quadrupedum impurissi- 
mo rempublicam perdidisti : neque tu eras tam excors , 
tamque demens, ut neseires hunc Clodium esse, qui con- 

Ira leges faceret ; alios , qui leges scribere solerent : sed 
neque eorum , neque ceterorum , in quibus esset aliquid 
modestiae , cujusquam tibi potestas fuit ; neque tu legum 
scriptoribus iisdem potuisti uti , quibus ceteri , neque 
operum architectis; neque Pontificem adhibere, quem 
velles ; postremo ne in praedae quidem societate manci- 
pem, aut praedem socium , extra tuorum gladiatorum 
numerum; aut denique suffragii latorem in ista tua pro- 
scriptione quemquam, nisi furem , ac sicarium , reperire 
potuisti. Itaque cum tu florens, ac potens per medium 
cohortis popularis volitares , amici illi tui , te uno ami- 
co tecti , et beati , qui se popdlo commiserant , ita re- 
pellebantur , ut etiam Palatinam tuam perderent; qui in 
judicium venerant , sive accusatores erant , sive rei , te 
deprecante damnabantur. Denique etiam ille novitius ' 
Ligur, venalis adseriptor , et subscriptor tuus, cum 
M. Papirii, sui fratris, esset testamento, et judicio im- 
probatus , mortem ejus se velle persequi dixit , nomen 
Sexti Propertii detulit ; accusare alienae damnationis , 
scelerisque socios propter calumniae metum non est au- 
sus. De bac igitur lege dicimus , quae jure rogata vi- 
deatur : cujus quam qui.-que partem tetigit digito , voce, 
praeda , suffragio , quocumque venit , repudiatus , con- 
victusque discessit. 

XX. Quid , si iis verbis scripta est ista proscriptio , 
ut se ipsa dissolvat ? est enim : quod m. tullius falsum 
senatusconsultum retulerit. Si igitur retulit falsum Se- 
natusconsultum , tum est rogatio ; si non retulit , nulla 
est. Satisnc tibi videtnr a Senatu judicatum , me non 
modo non ementitum esse auctoritatem ejus Ordinis, sed 
etiam unum post urbem conditam diligentissime Senatui 
paruisse? Quot modis doceo, legem istam, quam vocas, non 
esse legem? Quid, si etiam pluribus de rebus uno sortitu 
retulisti? tamenne arbitraris, id, quod M. Drusus in legibus 
suis plerisque , bonus ille vir, M. Scaurus, et L. Crassus 
consularis uon obtinuerint, id te posse, omnium facino- 
rum , et stuprorum omnium, Decumis et Clodiis auctori- 
bus obtinere ? Tulisti de me , ne reciperer , non ut exi- 
rem : quem tu i|Ae uou poteras dicere non licere esse 
Romae. Quid enim diceres? damnatum ? certe non. Ex- 
pulsum ? qui licuit ? sed tamen ne id quidem est scri- 
ptum , ut exirem ; poena est , qui receperit ; quam om- 

nes neglcxeruut : ejectio nusquam est. Verum sit. Quid? 
opcruin publicorum exactio : quid ? nominis inscriptio 
tibinum aliud videtur esse, ac mcoruui bonorum di- 
reptio ? praeterquam quod ne id quidem per legem Lici- 
niam , ut ipse tibi curationem ferres , facere potuisti. 
Quid hoc ipsum , quod nunc apud pontifices agis , tc 
meam domum consecrasse , te monumeutum fecisse , in 
meis aedibus te signum dedicasse , eaque te ex una ro- 
gatiuncula fecisse:. unum et idem videtur esse atque id, 
quod de me ipso nominalim tulisti ? Tam hercule est 
unum , quam quod idem tu lege una tulisti , ut Cyprius 
Rex , cujus majores huic populo socii atque amici sem- 
per fuerunt , cum bonis omnibus sub praecone subjicere- 
tur , et exsules Byzantium reducerentur. Eidem, inquit, 
utraque de .re negotium dedi. Quid , si eidem nego- 
tium dedisses, ut in Asia cistophorum flagitaret, inde 
iret in Hispaniam: quum Roma decessisset , consulatum 
ei petere liceret , cum factus esset , provinciam Syriam * 
obtineret ? quoniam de uno nomine scriberes , una res 
esset ? Quod si jam populus Romanus de ista re consul- 
tus esset, et non omnia per servos latronesque gessisses, 
nonne Heri poterat , ut populo de Cyprio Rege placeret, 
de exsulibus Byzantinis displiceret? Quae est quaeso alia 
vis , quae sententia Caeciliae legis et Didiae , nisi haec 
ne populo nccesse sit in conjunctis robus compluribus , 
aut id, quod nolit, accipi re, aut id, quod velit repudiare? 

XXI. Quid si per vim tulisti ? tamenne lex est ? aut 
quidquam jure gestum videri potest , quod per vim ge- 
stum esse constet? An , si in ipsa latione tua, capta jam 
urbe , lapides jacti , si manus collata non est , idcirco 
tu ad illam labem atque eluviem civitatis sine summa 
vi pervenire potuisti? Quum in tribunali Aurelio conscri- 
bebas palam non modo liberos, sed etiam servos, ex 
omnibus vicis concitatos , vim tum videlicet non para- 
bas 1 cum edictis tuis tabernas claudi jubebas , non vim 
imperitae multitudinis , sed hominum honestorum mode- 
stiam prudentiamque quaerebas I cum arma in aedem Ca- 
storis comportabas , nihil aliud , nisi uti ne quid per vim 
agi posset , machinabare 1 Quum vero gradus Castoris 
convellisti ac removisti ; tura , ut modeste tibi agere li- 
ceret , homines audaces ab ejus templi aditu atque ad- 
scensu repulisti 1 Quum eos , qui conventu virorum bone- 

rum verba de salule mea fecerant , adesse jussisti , eo- 
ruruque advocationem manibus , ferro , lapidibus discus- 
sisti , tum profecto ostendisti vim tibi maxime displice- 
re! Verum haec furiesa vis vesani Tribuni plebis faeile 
superari frangique potuit virorum bonorum vel virtute , 
vel multitudine. Quid ? cum Gabinio Syria dabatur, Ma- 
cedonia Pisoni , utrique infinitum imperium , ingens pe- 
cunia , ut tibi omnia permitterent , te adjuvarent , tibi 
manum, copias, tibi sues speratos centuriones, tibi pe- 
cunias, tibi familias compararent, te suis sceleratis con- 
cionibus sublevarent , Senatus auctoritatem irriderent , 
equitibus Romanis mortem proscriplionemquo minitaren- 
tur : me terrerent minis : mihi caedem et dimicationem 
denuntiarent : meam domum refertam viris bonis per 
amicos suos complerent : proscriptionis metu me frequen- 
tia nudarent virorum bonorum , me praesidio spoliarent: 
Senatum pro me non modo pugnare amplissimum ordi- 
nem , sed etiam plorare et supplicare , mutata veste , 
prohiberent: ne tum quidem vis erat? i . 

XXII. Quid igitur ego cessi , aut qui timor fuit ? non 
dicam iti me : fac me timidum esse natura : quid illa 
tot virorum fortissimorum millia ? quid nostri equites Ro- 
mani ? quid Senatus, quid denique omnes boni , si nulla 
erat vis , cur me ilentes potius prosecuti sunt , quam 
aut increpantes retinuerunt , aut irati reliquerunt ? An 
boc timebam, si mecum ageretur more instilutoque ma- 
jorum, ut possem praesens sustinere ? Utrum si dies di- 
cta isset , judicium mihi fuit pertimescendum ? an 
sine judicio privilegium? judicium ? in causa tam turpi 
scilicet. An is homo sum, qui etiamsi causa esset ignota, 
dicendo non possem explicare? An eam causam probare 
non poteram , cujus tanta bonitas est , ut ea ipsa non 
modo se , sed etiam me absentem per se probarit ? An 
Senatus , an ordines , an ii , qui cuncta ex Italia ad 
me revocandum convolaverunt , segniores me praesente 
ad me retinendum et conservandum fuissent in ea causa 
quam ipse jam parricida talem dicat fuisse , ut me ab 
omnibus ad meam pristinam dignitatem expetitum atque 
revocatum queratur ? An vero in judicio periculi nihil 
fuit , privilegium pertimui , ne ,' mibi praesenti si multa 
irrogaretur , nemo intercederet ? Tam inops autem ego 
eram ab amicis , aut tam nuda respublica a magistrati- 

bus? Quid? si vocatae tribus essent , proscriptionem non 
dicam in me , ita de sua salute merito, bed omnino in 
ullo ,civi comprobavissent ? An , si ego praesens fuissem , 
veteres illae copiae conjuratorum, tuique perditi milites, 
atque egentes et nova vis sceleratissimorum Consulum 
corpori meo< pepercissent ? qui cum eorum omnium cru- 
delitati scelerique cessissem, ne absens quidem luctu meo 
mentes illorum satiare potui. . 

XXIII. Quid enim vos uxor m^a misera violarat ? 
quam vexavistis , raptavistis , omni crudelitate lacera- 
stis. Quid mea filia ? cujus fletus assiduus sordesque lu- 
gubres, vobis erant jucundae, ceterorum omnium mentes 
oculosque flectebant. Quid parvus filius ? quem quamdiu 
afui , nemo nisi lacrym intem coafecluraque vidit : quid 
fecerat , quod eum toties per insidias interficere volui- 
stis ? Quid frater meus ? qui cum aliquanto post meum 
discessum ex provincia venisset , neque sibi viveadum , 
nisi me restituto, putaret, cum ejus moeror, squalor in- 
credibilis et inauditus omnibus mortalibus miserabilis vi- 
deretur : quoties ex vestro ferro ac manibus est elapsus? 
Sed quid ego vestram crudelitatem expromo , quam in 
ipsum me ac meos adhibuistis , qui parietibus , qui te- 
ctis , qui columnis, ac postibus meis horrificum quoddam 
et nefarium , omni imbutum odio bellum intulistis ? Non 
enim te arbitror , cum post meum discessum , omnium 
locupletium fortunas, omnium provinciarum fractus, te- 
trarcharum ac regum bona spe et avaritia devorasses, 
argenti , et supellectilis meae cupiditate esse caecatum : 
non existimo , Campanum illum Consulem cum saltatore 
collega, cum alteri totam Achajam, Thessaliam, Boeo- 
tiam , Graeciam , Macedoniam , omnemque Barbariam , 
Babylonem , Persas , integerrimas pacatissimasque gen- 
tes bona civium romanorum condonasse : alteri Syriam 
ad diripiendum tradidisses : illos tam cupidos liminnm 
meorum , et columnarum et valvarum fuisse. Neque por- 
ro illa manus copiacque Catilinae caementis ac testis te- 
ctorum meorum se famem suam expleturas putaverunt. 
Sed , ut hostium urbes , nec omnium hostium , verum 
eorum, quibus cum acerbum bellum intestinumque suscepi- 
mus, non praeda adducti, sed odio solemus excipere, quod, in 
quos propter eorum crudelitatem inflammatae mentes nostrae 
fuerunt, cum eorum etiam tectis ac se J ibus residere ali- 
quod bellum semper videtur. 

1 XXIV. Nihil erat laturum de me ; non adesse eram 
njussus ; non citatus : afueram : eram etiam tuo judicio 
1 civis incolumis , cum domus i 11 Palatio , villa in Tuscu- 
li lano , altera ad alterum Consulem transferebatur : Sena - 
3 tusconsulta volabant : columnae marmoreae ex aedibus 
3 meis , inspectante populo Romano , ad socerum Consulis 
t portabantur : in fundum autom vicini Consulis non modo 
instrumentum, aut ornamenta villae, sed etiam arbores 
; transferebantur : cum ipsa villa non praedae cupiditate , 
» (quid enim erat praedae?) sed odio et crudelitate funditus 
} everteretur. Domus ardebat in Palatio non fortuito, sed 
i oblato incendio. Consules epulabantur , et in conjurato- 
; rnm gratulatione versabantur, cum alter se Catilinae de- 
i licias, alter Cethegi consobrinum fuisse diceret. Hanc ego 
i vim, Pontifices, hoc scelus, hunc furorem meo corpore op- 
1 posito, a bonorum omnium cervicibus depuli , omnemque 
impetum discordiarum ,< omnem diu collectam vim impro- 
: borum , quae inveterata , compresso odio atque tacito , 

» jam erumpebat , nacta tam audaces duces , excepi meo 
corpore. In me uno consulares faces jactae manibus tri- 
: buniciis : in me omnia , quae ego quondam retuderam , 
i conjurationis nefaria tela adhaeserunt. Quod si , ut mul- 
li tis fortissimis viris placuit, vi et armis , contra vim de- 
i't certare voluissem , aut vicissem cum magna internecione 
s improborum , sed tamen civium: aut, interfectis bonis 
s omnibus , quod illis optatissimum erat, una cum republi- 
s ca concidissem. Videbam', vivo Senatu , populoque Ro- 
1 mano, celerem mihi summa cum dignitate reditum: uec 
1 intelligebam Heri diutius posse, ut mihi non liceret esse 
in ea republica , quam ipse servassem : quod si non li- 
! ceret , audieram et legeram, clarissimos nostrae civitatis 
1 viros se in medios hostes ad perspicuam mortem pro sa- 
t lute exercitus injecisse ; ego pro salute reipublicae uni- 
: versae dubitarem ? hoc meliore conditione, quam Decii, 
t quod illi ne auditores quidem suae gloriae , ego etiam 
1 spectator meae laudis esSe potuissem, 
t XXV. Itaque infractus furor tuus inanes faciebat ira- 
t pe tus : omnem enim vim ompium sceleratorum acerbitas 
1 raei casus exceperat : non erat in tam immani injuria T 
1 tantisque ruinis novae crudelitati locus. Cato fuerat pro- 
ximus. Quid ageres? non erat, ut qui modus omnibus mori- 
bus fuerat, idem esset injuriae. Quid? posses extrudere ad 

Cypriam pecuniam : praeda perierit : alia non deerit; hunc 
modo amandandum esse. Sic. M. Cato invisus quasi per 
beneficium Cyprum relegatur : ejiciuntur duo , quos im- 
probi videre non poterant ; alter per honorem turpissi- 
mum ; alter per honestissimam calamitatem. Atque , ut 
sciatis , non hominibus istum, sed virtutibus hostem sem- 
per fuisse , me expulso , Catone amandato , in eum ip- 
sum se convertit, quo auctore, quo adjutore, in con- 
cionibus , ea , quae gerebat , omnia , quaeque gesserat, 
se fecisse et facere dicebat. Cn. Pompejum , quem om- 
ninm judicio longe principem esse civitatis videbat, diu- 
tius furori suo veniam daturum non arbitrabatur; qui ex 
ejus custodia, per insidias , regis amici filium , hostem , 
captivum , surripuisset , et ea injuria virum fortissimum 
lacessisset . speravit iisdem se copiis cum ilio posse con- 
fligere , quibuscum ego noluissem , bonorum periqplo, di- 
micare : et primo quidem , adiutoribus consulibus; po- 
stea fregit foedus GabiDius; Piso tamen in fide mansit. 
Quas iste tum caedes , quas lapidationes , quas fugas fe- 
cerit ; quam facile ferro quotidianisque insidiis , quum 
iam a firmissimo robore copiarum suarum relictus esset , 
Cn. Pompeium foro curiaque privarit , domumque conie- 
cerit , vidistis. Ex quo iudicnre potuistis, quanta vis il- 
la fuerit oriens et congregata , quum haec Cn. Pompe- 
ium terruerit iam distracta et exstincta. 

XXVI. Hoc vidit in sententia dicenda Kalendis Janua- 
riis vir prudenli«simus, et cum reipubltcae, tum mihi, 
lura etiam veritati amicissimus, L. Cotta, qui legem de 
raeo reditu ferendam non censuit: qui me consuluisse rei- 
publicae, cessisse tempestati, amiciorem vobis, ceterisque 
civibus, quam mihi, ac meis exstitisse , vi, armis , dis- 
sensione hominum ad eaedem instituta, novoque domina- 
tu pulsum esse dixit: nihil de meo capite potuisse ferri: 
nihil esse inscriptura , aut posse valere ; omnia contra 
leges moresque majorum temere, turbulente, per vim, per 
furorem esse gesta. Quod si illa lex esset , nec referre 
ad Senatum Consules, nec sententiam dicere sibi- licere: 
quorum utrumque cum fieret, non oportere, ut de me lex 
ferretur, decerni , ne illa, quae nulla esset, esse lex ju- 
dicaretur. Sententia gravior , verior , melior , utilior , 
reipuklicae nulla esse potuit: hominis enim scelere et fu- 
rore notato, similis a republica labes ib posterum demo- 

vebalur. Neque hoc Cn. Pompejus, qui ornatissimam tle 
me sententiam dixit , vosque , Pontilices, qui me vestris 
sententiis aucloritatibusque defendistis , non vidistis, 
illam esse nullam, atque esse potius flammam temporis, 
interdictum sceleris, vocem furoris: sed prospexistis , ne 
qua popularis in vos aliquando invidia redundaret, si si- . 
ne populi judicio restituti videremur. Eoderoque consilio, 

M. Bibuli, fortissimi viri, Senatus sententiam secutus est, 
ut vos de mea domo statueretis : non quod dubitaret, quin 
ab isto nihil legibus, nihil religionibus , nihil jure esset 
actum: sed ne quis oriretur aliquando in tanta ubertate 
improborum, qui in meis aedibus aliquam religionem re- 
sidere diceret ; nam logem quidem istam , nullam esse , 
quotiescumque de me senatus sententiam dixit, toties ju- 
dicavit ; quoniam quidem scripto illo istius sententiam di- 
cere vetabatur. Atque hanc rem par illud simile Piso ef 
Cabinius vidit. Homines legum judiciorumque metuentes, 
cum frequcnlissimus Senatus eos, ut de me referrent , 
quotidie flagitaret,» non se rem improbare dicebant, sed 
lege istius impediri. Erat hoc verum: nam impedieban- 
tur , verum ea lege, quam idem iste de Macedonia Sy- 
riaque tulerat. • . . • 

XXVII. Hanc tu P. Lenlule, neque privatus, neque Con- 
sul legem esse unquam putasti: nara Tribunis plebis re- 
ferentibus, sententiam de me designatus Consul saepe di- 
xisti. Ex Ralendis Januariis, quoad perlocta res est, de 
me retulisti, legem promulgasti, tulisti : quorum tibi, si 
esset illa lex, nihil liceret. At etiam Q. Metellus, colle- 
ga tuus, vir clarissimus, quam legem esse homines alie- 
nissimi aP. Clodio judiearent, Piso et Gabinius, eam nul- 
lam esse frater P. Clodii cum de me ad Senatum teeum 
una retulit, judicavit. Sed isti , qui Clodii leges timue- 
runt, quemadmodum .ceteras observarunt? Senatus qui- 
dem, cujus est gravissimum judicium de jure legum, quo- 
tiescumque de me consultus est, toties eam nullam esse 
judicavit: quod idem tu, .Lentule, vidisti in ea lege, quam . 
de me tulisti : nara non est ita latum , ut mihi romam 
venire liceret, sed ut venirem. Non enim voluisti, id, quod 
licebat, ferre , ut liceret: sed me ita esse in republica, 
magis ut arcessitus imperio populi Romani viderer, quam 
ad administrandam civitatem restitutus. 

XXVIII. Hunc tu etiam, portentosa pestis, exsulem ap- 

pellarc ausus es, cura tantis sceleribus esses et factis nota- 
tus, ut omnem locum, quo adisses, exsilii simillimum redde- 
res? Quid est enim exsul? ipsum per se nomen calamitatis, 
non turpitudinis. Quaudo igitur est turpe? revera, quan- 
do est poena peccati : opinione autem hominum , etiam 
si est poena damnati. Utrum igitur peccato meo exsulis 
nomen subeo , an re judicata ? Peccato ? Iam neque tu 
id dicere audes , quem isti satellites tui felicem Catili- 
nam nominant, 'neque quisquam eorum, qui solebant: 
non modd jam nemo est tam imperitus , qui ea quae 
gessi in consulatu, peccata esse dicat : sed nemo est tam 
inimicus patriae, qui non meis consiliis patriam conser- 
vatam esse fateatur. Quod enim est in terris commune 
tantum , tantulumve consilium , quod non de meis rebus 
gestis ea , quae mihi essent optatissima et pulcherrima , 
judicant ? Summum est populi Romani , populorumque , 
et gentium omnium ac regum consilium Senatus ; de- 
crevit , ut omnes , qui rempublicam salvam esse vellent, 
ad me unum defendendum venirent : ostenditque , nec 
stare potuisse rempublicam , si ego non fuissem nec 
futuram esse ullam , si non rediissem. Proximus est 
huic dignitati ordo equester: omnes omnium publica- 
norum societates de meo consulatu , ac de meis rebus 
gestis amplissima atque ornatissima decreta fecerunt. 
Scribae , qui nobiscum in rationibus monumentisque pu- 
blicis versantur, non obscurum de meis in rempublicaia 
beneficiis suum judicium decretumque esse voluerunt. 
Nullum est in hac urbe collegium , nulli pagani , aut 
montani, ( quoniam plebei quoque urbanae majores nostri 
conventicula , et quasi consilia quaedam esse voluerant) 
qui non amplissime non modo de salute mea , sed etiam 
de dignitate decreverint. Nam quid ego illa divina atque 
immortalia municipiorum, et coloniarum, et totius Ita- 
liae decreta commemorem , quibus , tanquam gradibus , 
mihi videor in coelum adseendisse, non solum in patriam 
revertisse? Ille vero dies qui fuit , quum te , P. Lentu- 
le , legem de mo ferente , populus romanus vidit , sen- 
sitque , quantus et quanta dignitate esset? Constat enim, 
nullis unquam comitiis campum Martium tanta celebrita- 
te , tanto splendore omnis generis hominum , aetatum , 
ordinum floruisse. Omitto civitatum , nationum , provin- 
ciarum , regum , orbis denique terrarum de meis in em- 

nes mortales meritis unum iudicium, unumque consensum: 
adventus meus atque introitus in urbem qui fuit? utrum 
me patria sic accepit , ut lucem salutemque redditam si- 
bi ac restitutam accipere debuit , an ut crudelem tyran- 
num ? quod vos Catilinae gregales de me dicere soleba- 
tis. Itaque ille unus dies , quo die me populus Romanus 
a porta in Capitolium , atque inde domum sua celebrita- 
te iaetitiaque comitatura honestavit, tantae mihi iucundi- 
tati fuit , ut tua mihi conscelerata illa vis non modo 
non propulsanda , sed etiam emenda fuisse videatur. 
Quare illa calamitas ( si ita est appellanda ) excussit hoc 
genus totum maledicti, ne quisquam audeat iam reprehen- 
dere consulatum meum tot , tantis , tam ornatis iudiciis , 
testimoniis , auctoritatibus comprobatum. Quod si in isto 
tuo maledicto probrum non modo mihi nullum obiectas , 
sed etiam laudem illustras meam ; quid te aut fieri , aut 
fingi dementius potest? uno enim maledicto , bis a me 
patriam servatam esse concedis : semel , quum id feci , 
quod omnes non negent immortalitati , si fieri potest , 
mandandum , tu supplicio puniendum putasti ; iterum , 
quum tuum multorumque propter te inflammatum in bo- 
nos omnes impetum meo corpore excepi , ne eam civita- 
tem , quam servassem inermis , armatas in discrimen ad- 
ducerem 4 

XXIX. Esto , non fuit in me poena ulla peccati ; at 
fuit iudicii. Cuius ? quis me unquam ulla lege interroga- 
vit ? quis postulavit ? quis diem dixit? Potest igitur da- 
mnati poenam sustinere indemnatus? hoc tribunicium est? 
hoc populare ? quamquam ubi tu te popularem , nisi quum 
pro populo fecisti , potes dicere ? Scilicet 1 quum hoc 
iuris a maioribus proditum sit , ut nemo civis romanus 
aut libertatem aut civitatem possit amittere, nisi ipse au- 
ctor factus sit : quod tu ipse potuisti in tua causa disce- 
re. Credo enim , quamquam ia illa adoptione legitime 
factum est nihil , tamen te esse interrogatum , auctorne 

ESSES , UT IN TE P. P0NTEIUS VITAE NECISQUE POTESTATEM 

haberet , ut in Fimo. Quaero , si aut negasses , aut ta- 
cuisses, si tamen id xxx curiae iussissent , num id ius- 
sum esset ratum ? Certe non. Quid ita ? Quia ius a ma- 
ioribus nostris , qui non ficte et fallaciter populares , sed 
vere et sapienter fuerunt , ita comparatum est , ut civis 
romanus libertatem nemo posset invitus amittere. Quin- 
Cicer, Orat. i 1 

eti<nn, si decemviri sacramentum in libertatem iniustum 
iudicassent, tamen, quotiescumque vellet quis, ia hoc 
genere solo rem iudicatam referre posse voluerunl. Civi- 
tatem vero nemo unquam ullo populi iussu amittet invi- 
tus. 

XXX. Qui cives romani in colonias Latinas proGcisce- 
bantur . fieri non poterant Latini , qui non erant aucto- 
res facti , nomenque dederant. Qui erant rerum capita- 
lium condemnati , nou prius lianc civitatem amitte- 
bant , quam erant in eam recepti , quo vertendi , hoc 
est , mutandi soli causa venerant. Id autem ut esset fa- 
ciundum , non ademptione civitatis , sed lecti , et aquae , 
et ignis interdictione faciebant. Populus Romanus , L. 
Sulla Dictatore ferente , comitiis centuriatis , municipiis 
civitatem ademit : ademit iisdem agros. De agris ratum 
est : fuit enim populi potestas ; do civitate , ne tamdiu 
quidem valuit, quanidiu illa Sullani temporis airoa value- 
runt. Hanc vero Volaterranis , cum etiam tum essent in 
armis , L. Sulla victor , republica recuperata , comitiis 
centuriatis, civitatem eripere non potuit : bodieque Vola- 
terrani non modo cives , sed etiam optimi cives fruun- 
tur nobiscum simul hac civitate, Consulari homini P. 
Clodius , eversa republica , civitatem adimere potuit , 
concilio advocato , conductis operis non solum egentium , 
sed etiam servorum, Sedulio principe, qui se illo die 
confirmavit Romae non fuisse? Quod si non fuit, quid te 
uudacius , qui cius nomen incideris ? quid desperatius , 
qui ne ementiendo quidem potueris auctorem adumbrare 
meliorem? sin autem is primus scivit, quod facile potuit, 
propter inopiam tecti in foro pernoctans : cur non juret, 
se Gadibus fuisse , cum tu te fuisse Interamnae probave- 
ris ? Hoc tu igitur homo popularis jure munitam civita- 
tem , et libertatem nostram putas esse oportere , ut , si 
Tribuno plebis rogante, vblitis, idbeatjsne, Sedulii cen- 
tum se velle et jubere dixerint , possit unusquisque no- 
strum amittere ? Tura igitur maiores nostri populares non 
fuerunt, qui de civitate et libertate ea iura sanxerunt ; 
quae uec vis temporum , nec potentia magistratuum, nec 
res iudicata , nec denique universi populi Romani pote- 
stas /quae celeris in rebus est maxima , labefactare pos- 
sit. At tu etiam , ereptor civitatis , legem de iniuriis pu - 
blicis tulisti Anagnino nescio cui Menulae per gratiam , 

qui tibi ob eam legem statuam in meis aedibus posuit ; 
ut locus ipse in tua tanta iniuria legem et inscriptionem 
statuae refelleret. Quae res municipibus Anagninis orna* 
tissimis multo maiori dolori fuit , quam quae idem ille 
gladiator scelera Anagniae fecerat. Quid? si ne scriptam 
quidem unquam est in ista ipsa rogatione , quam 6 e Se* 
dulius negat scivisse , tu hujus , ut acta tui praeclari 
tribunatus hominis dignitate cohonestes, auctoritatem am- 
plecteris ? 

XXXI. Sed , tametsi nibil de me tulisti , quo minus 
essem nou modo in civium numero , sed etiam in eo lo- 
co, in quo me honores populi Romani collocarunt , ta- 
menne eum tua voce violabis, quem post nefarium scelus 
Consulum superiorum tot vides iudiciis Senatus, populi Ro- 
mani, totius Italiae honestatum ? quem ne tum quidem, 
cum aberam, negare poteras esse tua lege senatorem? 
Ubi enim tuleras, ut mihi aqua et ignis interdiceretur ? 
quod Gracchus de P. Popillio, Saturninus de Metello tu- 
lit : homines seditiosissimi de optimis ac fortissimis cm- 
bus, non, ut esset interdictum, quod ferri non poterat , 
tulerunt, sed ut interdiceretur. Ubi cavisti, ne meo me 
loco Censor in Senatum legeret? quod de omnibus, eti- 
am quibus damnatis interdictum est ; scriptum est in 
legibus. Quaere hoc e Sex. Clodio scriptore legum tua- 
rum: jube adesse; latitat omnino: sed si requiri jusseris, 
invenient hominem apud sororem tuam occultantem se, ca- 
pite demisso. Sed si patrem tuum, civem, medius fidius, 
egregium, dissimilemque vestri, nemo unquam sanus ex- 
sulem appellavit, qui, cum de eo Tribunus plebis pro- 
mulgasset, adesse propter iniquitatem illius Cinnani tem- 
poris noluit, eique imperium est abrogatum : si in illo 
poena legitima turpitudinem non babuit propter vim tem- 
porum, in me , cui dies dicta non est , qui reus non 
lui, qui nunquam sum a Tribuno plebis citatus , damna- 
ti poena esse potuit, ea praesertim, quae ne in ipsa qui- 
dem rogatione perscripta est? 

XXXII. At vide, quid intersit inter illum iniquissimum 
patris tui casum, et hanc fortunam conditionemque no- 
stras*. Patrem tuum, civem optimum, clarissimi viri fi- 
lium, qui si viveret, qua severitate fuit tu profecto non 
viveres , L. Philippus Censor avunculum suum praeteri- 
it ia recitando Senatu: nihil enim poterat dicere , quare 

rata non essent, quae erant acta in ea republica, in qua 
se illis ipsis temporibus Censorem esse voluisset. Me L. 
Cotta, homo censorius, in Senatu juratus dixit, se, si 
Censor tum esset, eum ego aberam, meo loco senatorem 
recitaturum fuisse. Quis in meum locum judicem subdi- 
dit ? quis meorum amicorum testamentum discessu meo 
fecit, qui mihi non idem tribuerit, quod et si adessem ? 
quis me non modo civis, sed socius- recipere contra tu- 
am legem, et juvare dubitavit ? Denique universus Se- 
natus multo ante quam est lata lex, de me gratias agen- 
das censuit civitatibus iis; quae m. tuixium: tantumne ? 
immo etiam, civem optime de republica meritum recepis- 
sent. Et tu unus pestifer civis, eum restitutum negas es- 
se civem quem ejectum universus Senatus non modo ci- 
vem, sed etiam egregium civem semper putavit ? At ve- 
ro, ut annales populi Romani, et monumenta vetustatis lo- 
quuntur, Raeso ille Quintius, et M. Furius Camillus, et 
C. Servilius Ahala, cum essent optime de republica me- 
riti, tamen populi incitati vim, iracundiamque subierunt: 
damnatique comitiis centuriatis cum in exsilium profugis- 
sent, rursus ab eodem populo placato sunt in suam pri- 
stinam dignitatem restituti. Quod si his damnatis non mo- 
do non imminuit calamitas clarissimi nominis gloriam, 
sed etiam honestavit: (nam, etsi optabilius est, cur 6 um vi- 
tae conficere sine dolore, et sine iniuria, tamen ad im- 
mortalitatem gloriae plus affert desideratum esse a suis 
civibus, quam omnino nunquam esse violatum): mihi sine 
ullo iudicio populi profecto, tum amplissimis omnium Judiciis 
restituto, maledicti locum, aut criminis obtinebit? Fortis, 
et constans in optima ratione civis P. Popillius semper 
fuit: tamen eius in omni vita nihil est ad laudem illu- 
strius, quam calamitas ipsa : quis enim iam meminisset , 
Cura bene de republica meritura , nisi et ab improbis ex- 
pulsus esset , et per bonos restitutus ? Q. Metelli prae- 
clarum imperium in re militari fuit , egregia censu- 
ra , omnis vita plena gravitatis : tamen huius viri lau- 
dem ad sempiternam memoriam temporis calamitas pro- 
pagavit. 

XXXIII. Quod si et iliis , qui expulsi sunt inique, sed 
tamen legibus redacti , inimicis interfectis , rogationibus 
tribuniciis, non auctoritate Senatus, non comitiis centu- 
riatis , non decretis Italiae , non desiderio civitatis , ini* 

micorum i muria probro non fuit : in me , qui profectus 
sum integer, abfui simul cum repubiica , redii maxima 
cum dignitate , te vivo , fratre tuo altero Consule redu- 
cente , altero Praetore petente , tuum scelus meum pro- 
brum putas esse oportere? Ac si me populus Romanus in- 
citatus iracundia, aut invidia e civitate eiecisset , idem- 
que postea mea in rempublicani beneficia recordatus 
se collegisset, temeritatem, atque iniuriam suam restitutio- 
ne mea reprehendisset, tamen profecto nemo tam esset a- 
mens, qui mihi populi tale iudicium non dignitati potius, 
quam dedecori putaret esse oportere. Nunc vero, cum me in 
iudicium populi nemo omnium vocarit, condemnari non po- 
tuerim, qui accusatus non sim: denique ne expulsus quidem 
ita sim , ut , si contenderem , superare non possem ; 
contraque a populo Romano semper sim defensus , am- 
plificatus , ornatus: quid est, quare quisquam mihi se 
ipsa populari ratione anteponat ? An tu populum Ro- 
manum esse illum putas , qui constat ex iis , qui merce- 
tle conducuntur ? qui impelluntur , ut vim afferant ma- 
gistralibus? ut obsideant Senatum ? optent quotidie cae- 
dem , incendia, rapinas? quem tu tarnea populum , nisi 
tabernis clausis, frequentare non poteras: cui populo du- 
ces Lentidios , Lollios , Plaguleios , Sergios , praefece- 
ras. 0 speciem , dignitalemque populi Romani, quam re- 
ges , quam natjones exterae , quam gentes ultimae per- 
timescant , multitudinem hominum ex servis , ex condu- 
ctis, ex facinorosis , ex egentibus congregatam! Illa fuit 
pulcritudo populi Romani , ilia forma , quum in campo 
vidisti tum , cum etiam tibi contra Senatus , totiusque 
Italiae auctoritatem , et studium dicendi potestas fuit. 
Ille, ille populus est dominus regum, victor, atque im- 
perator omnium gentium , quem illo clarissimo die, sce- 
lerate , vidisti tum, cum omnes principes civitatis, om- 
nes ordinum , atque aetatum omnium suffragium se, non 
de civis , sed de civitatis salute ferre censebant : cum 
denique homines in campum uou tabernis, sed municipiis 
clausis venerunt. ' . VtW 

XXXIV. Hoc ego populo, si tum Consules aut fuissent 
in repubiica , aut omnino non fuissent, nullo labore, tuo 
praecipiti furori , atque impio sceleri restitissem. Sed pu- 
blicum causam contra vim armatam sine populi praesidio 
suscipere nolui; non quod mihi P. Scipionis , fortissimi 

viri , vis intima , privati hominis , displiceret : sed Sci- 
pionis factum statim P. Mucius Consul , qui in gerenda 
republica putabatur fuisse segnior , gesta , multis Sena- 
tusconsultis non modo defendit , sed etiam ornavit : mihi 
aut , te interfecto , cum Consulibus : aut , te vivo , et 
tecum , et cum illis armis decertandum fuit. Erant eo 
tempore multa etiam alia metuenda: ad servos medius fidius 
res pervenisset. Tantum homines impios ex vetere illa coniu- 
ratione inustum nefariis mentibus bonorum odium retinebat. 

XXXV. Hic tu me etiam gloriari vetas: negas esse feren- 
da , quae soleam de me praedicare : et homo facetus in- 
ducis etiam sermonem urbanum , ac venustum : me di- 
cere solere , esse me Iovem : eundemque dictitare, Mi- 
nervam esse sororem meam. Non tara insolens sum , 
quod Iovem esse me dico , quam ineruditus ,, quod 
Minervam sororem Iovis esse existimo : sed tamen , ego 
mihi sororem virginem ascisco ; tu sororem tuam virgi- 
nem esse non sivisti. Sed vide, ne tu te debeas Iovem 
dicere, quod tu iure eandem sororem , et uxorem appel- 
lare possis. Et quoniam hoc reprehendis, quod solere me 
dicas de me ipso gloriosius praedicare : quis unquam au- 
divit , cum ego de me, nisi coactus, ac necessario, di- 
cerem ? nam si , cum mihi furta , largitiones , libidines 
obiiciuntur , ego respondere soleo , meis consiliis , peri- 
culis , laboribus patriam esse conservatam , non tara sum 
existimandus de gesi is rebus gloriari , quam de objectis 
non confiteri. Sed si mihi ante haec durissima reipubli- 
cae tempora nihil unquam aliud objectum est , nisi cru- 
delitas illius temporis , cum a patria perniciem depuli : 
quid me huic maledicto utrum non respondere , an de- 
misse respondere decuit ? Ego vero etiam reipublicae 
semper interesse putavi , me illius pulcherrimi facti, quod 
ex tue tori tale Senatus , consensu bonorum omnium , pro 
salute patriae gessissem , splendorem verbis , dignitatem- 
que retinere : praesertim cum mibi uni in hac republica, 
audiente populo Romano , opera mea hanc urbem , et 
hanc rempublicam esse salvam jurato dicere fas fuisset. 

XXXVI. Extinctum est iam illud maledictum crudeli- 
tatis, quod me, non ut crudelem tyrannum, sed ut mitis- 
simum parentem omnium civium studiis desideratum, repe- 
titum, arcessitum vident. Aliud exortum est: obiicitur Bal- 
bi meus ille discessus; cui ego crimini respondere sine 

mea maxima laude non possum. Quid enim , Pontifices, 
debeo idicere ? peccati me conscientia profugisse ? At id, 
quod mihi crimini dabatur, non modo peccalum non era£, 
sed erat res post nates homines pulcherrima. Iudicium 
populi pertimuisse ? At id nec propositum ullum fuit , 
et, si fuisset, duplicata gloria discessissem. Bonorum 
mihi praesidium defuisse ? Falsum est. Me mortem ti- 
muisse ? Turpe e;t. Dicendum igitur est id, quod non 
dicerem , nisi coactus : ( nihil enim ur.quam de me dixi 
sublatius asciscendae laudis causa potius , quam crimi- 
nis depellendi) dico igitur, et quam possum maxima vo- 
ce dico: Cum omnium perditorum , et coniuratorum in- 
citata vis , duce Tribuno plebis , Consulibus auctoribus , 
afflicto Senatu , perterritis equitibus Romanis , suspensa 
ac sollicita lota civitate , non tam in me impetum face- 
ret , quam per me in omnes bones: me vidisse , si vicis- 
sem , tenui s reipublicae reliquias : si victus essem , nul- 
las futuras. Quod cum judicassem , deflevi coniugis mi- 
serae discidium, liberorum carissimorum solitudinem, fra- 
tris abrenlis amanlissimi , a!que optimi casum , subitas 
fundatissimae familiae ruinas : sed bis omnibus rebus vi- 
tam anteposui meorum civium: remque publicam conci- 
dere unius discessu , quam omnium iateritu occidere ma- 
lui. Speravi, id quod accidit , me iacentem posse a vivis 
viris fortibus excitari: si una cum bonis interiissem , 
nullo modo posse recreari. Accepi , Pontifices , magnum, 
atque incredibilem dolorem, non nego : neque istam mihi 
ascisco sapientiam , quam noanulli in me requirebant , 
qui me. animo nimis tracto esse, atque afflicto loqueban- 
tur. An ego poteram , cum a tot rerum tanta varietate 
divellerer, quas idcirco praetereo, quod ne nunc quidem 
sine fletu commemorare possum , infitiari me esse homi- 
nem , et communem naturae sensum repudiare ? Tum 
vero neque illud meum facium laudabile, nec beneficium 
ullum a me in rempublicam profectum dicerem , si qui- 
dem ea reipublicae causa reliquissem , quibus aequo ani- 
mo carerem: eam que animi duritiam, sicut corporis, quod 
cum uritur, non sentit, stuporem potius , quam virtutem 
putarem. 

XXXVII. Suscipere tantos animi dolores , atque ea , 
quae capta urbe accidunt victis , stante urbe unum per- 
peti, et iam se videre distrahi a complexu suorum, dis- 

turbari tecta , diripi fortunas , patriae denique causa 
patriam ipsam amittere , spoliari populi Romani benefi- 
ciis amplissimis, praecipitari ex aftissimo dignitatis gra- 
du , videre praetextatos inimicos , nondum morte com- 
plorata , arbitria petentes funeris : haec omnia subire 
conservandorum civium causa , atque ita , ut , dolen- 
ter absis , non tam sapiens , quam ii , qui nihil curant, 
sed tam amans tuorum , ac tui , quam communis, huma- 
nitas postulat : ea laus praeclara , atque divina. Nam 
qui ea , quae nunquam cara , ac jucunda dixit , animo 
aequo reipublicae causa deserit , nullam benevolentiam 
insignem in rempublicam declarat : qui autem ea relin- 
quit reipublicae causa , a quibus cum summo dolore di- 
vellitur, ei patria cara est: cujus salutem caritati anteponit 
suorum. Quare disrumpatur licet ista furia, atque audiat 
haec ex me, quoniam lacessivit: rempublicam bis servavi, ut 
Consul togatus armatos vicerim : privatus Consulibus ar- 
matis cesserim. Utriusque temporis fructum tuli maxi- 
mum : superioris , quod ex Senatus auctoritate , et Se- 
natum , et omnes bonos meae salutis causa mutata veste 
vidi : posterioris , quod et Senatus, et populus Romanus, 
et omnes mortales , et privatim , et publice judicarunt , 
sine meo reditu rempublicam salvam esse non posse. 

XXXVIII. Sed hic meus reditus, Pontifices, vestro iu- 
dicio continetur. Nam si vos me in meis aedibus colloca- 
tis, id quod in omni mea causa semper studiis, consiliis^ 
auctoritatibus, sentenliisque fecistis, video me plane, ac 
sentio restitutum: sin mea domus non modo mihi non red- 
ditur, sed etiam monumentum praebet inimico doloris mei , 
sceleris sui, publicae calamitatis, quis erit qui hunc reditum 
potius, quam poenam sempiternam putet ? In conspectu 
praeterea totius urbis domus est mea, PSnlifices: in qua 
si manet illud non monumentum urbis sed sepulcrum ini- 
mico nomine inscriptum; demigrandum potius aliquo est, 
quam habitandum in ea. urbe, in qua tropaea et de me 
et de republica videam constituta. An ego tantam aut 
animi duritiem habere, aut oculorum impudentiam possim, 
ut, cujus urbis servatorem me esse Senatus omnium as- 
sensu toties judicarit, in ea possim intueri domum meam 
eversam non ab inimico meo, sed ab hoste communi, et 
ab eodem exstructam, et positam in oculis civitatis, ne 
unquam conquiescere possit fletus bonorum? Sp. Maelii re- 

gnum appetentis domus est complanata: ecquid aliud? ae- 
quum accidisse Maelio populus Romanus judicavit: nomi- 
ne ipso j$!quimaelii stultitiae poena comprobata est. Sp. 
Cassii domus ob eandem causam eversa : atque in eo- 
dem loco aedes posita Telluris. In Vacci pratis domus 
fuit M. Vacei> quae publicata est , et eversa , ut illius 
facinus memoria, et nomine loci notaretur. M. Manlius, 
cum ab adseensu Capitolii Gallorum impetum repulisset , 
non fuit contentus beneficii sui gloria; regnum appetis- 
se est iudicalus: ergo eius domum eversam, duobus lu- 
cis convestitam videtis. Quam igitur maiores nostri sce- 
leratis, ac nefariis civibus maximam poenam constitui 
posse arbitrati sunt , eandem ego subibo, ac sustinebo , 
ut apud pos!eros nostros non extinctor coniurationis , et 
sceleris, sed auctor, et dux fuisse vid. ar ? Hanc vero , 
Pontifices, labem turpitudinis, et inconstantiae poterit po- 
puli Romani dignitas sustinere, vivo Senatu, vobis prin- 
cipibus publici consilii, ut domus M. Tullii Ciceronis 
cum domo Fulvii Flacci ad memoriam poenae publicae 
constitutae coniuncta esse videatur? M. Flaccus, quia cum 
C. Graccho contra salutem reipublicae fecerat, et Sena- 
tus sententia est interfectus, et eius domus eversa, et pu- 
blicata est : in qua porticum post aliquanto Q. Ga ulus de 
manubiis cimbricis fecit. Ista autem fax ac furia patriae, 
quum urbem, Pisone et Gabinio ducibus, cepisset, oe- 
cupassel, teneret, uno , eodemque tempore et clarissimi 
viri mortui monumenta delebat, et meam domum cum 
M. Flacci domo eoniungebat: ut, qua poena Senatus 
affecerat eversorem civitatis , eadem iste, oppresso Se- 
natu , afficeret eum , quem' Patres conscripti custodem 
patriae iulicassent. 

XXXIX. Ha#c vero in Palatio , atque in pulcherrimo 
urbis loco porticum esse patiemini , furoris tribunicii , 
sceleris cousularis , crudelitatis coniuratorum , calamita- 
tis reipublicae , doloris mei defixum iudicium ad memo- 
riam omnium gentium sempiternam ? quam porticum pro 
amore , quem habetis in rempubiicam et semper habui- 
stis , non modo sententiis , sed , si opus esset , manibus 
vestris disturbare cuperetis : nisi quem forte illius castis- 
simi sacerdotis superstitiosa dedicatio deterret. Q rem , 
quam homines soluti ridere non desinant, tristiores autem 
sine maximo dolore audire nou possint I Publius ce Qo- 

dius qui ex pontificis maximi domo religionem eripuit, 
is in meam intulit? hunccine vos qui estis antistites caere- 
moniarum, et sacrorum, auctorem habetis, et magistrum 
publicae religionis ? O dii immortales I ( vos enim haec 
audire cupio ) P. Clodius vestra sacra curat ? vestrum 
numen horret ? res omnes humanas religione vestra con- 
tineri putat? hic non illudit auctoritati horum omnium, 
qui adsunt summorum virorum ? non vestra , Pontifices, 
gravitate abutitur ? ex isto ore religionis verbum exci- 
dere, aut elabi potes.? quam tu eodem ore, accusando Se- 
natum, quod severe de religione decerneret, impurissime, 
teterrime que violasti. 

XL. Adspicite , adspicite , Pontifices, hominem reli- 
giosum , et , si vobis videtur , ( quod est honorum Pon- 
tificum) , monete eum, modum quemdam esse religionis : 
nimium esse superstitiosum non oportere. Quid tibi ne- 
cesse fuit anili superstitione, homo fanatice, sacrificium, 
quod alienae demi fieret , invisere ? quae autem te tanta 
mentis imbecillitas tenuit , ut non putares , deos satis 
posse placari , nisi etiam muliebribus religionibus te im- 
plicuisses ? quem unquam audisti maiorum tuorum , qui 
et sacra privata coluerunt , et publicis sacerdotiis prae- 
fuerunt , cum sacrificium Bonae Deae fieret, interfui: se? 
neminem , ne illum quidem , qui caecus est factus. Ex 
quo intelligitur , multa in vita falso homines opinari , . 
cum ille , qui nihil viderat sciens , quod nefas esset, lu- 
mina amisit : istius , qui non solum adspectu , sed etiam 
incesto flagitio , et stupro polluit caeremonias , poena 
omnis oculorum ad caecitatem mentis. est conversa. Hoc 
auctore tam casto, tam religioso , tam sancto, tam pio, 
potestis , Pontifices , non commoveri , cum suis dicat se 
manibus domum civis optimi evertisse , et eam iisdem 
manibus consecrasse? 

XLI. Quae tua fuit consecratio? Tuleram, inquit, ut 
mihi liceret. Quid? non exceperas , ut , si quod ius non 
esset rogare, ne esset rogatum? Ius igitur statuetis 
esse , uniuscuiusque vestrum sedes , aras , focos , deos 
peoales subiectos esse libidini tribuniciae? in quem quis- 
que per homines concitatos irruerit , quem impetu per- 
culerit , huius domum non solum affligere , quod est 
praesentis insaniae , quasi tempestatis repentinae , sed 
etiam in posterum tempus religiose sempiterna obligare? 

Equidem sic accepi , Pontifices , in religionibus susci- 
piendis caput «sse , interpretari , quae voluntas deorum 
immortalium esse yidealur: nec est ulla erga deos pic- 
tas , nisi honesta de numine eorum , ac mente opinio , 
cum expeti nihil ab iis , quod sit iniuslum , atque inho- 
nestum arbitrere. Hominem invenire ista labes (uin , quum 
omnia tenebat, neminem potuit, cui meas aedes addice- 
ret , cui traderet , cui donaret : ipse , cum loci illius , 
cum aedium cupiditate flagraret , ob eamque causam 
unam , una iusta illa rogatione sua vir bonus dominum 
se in meis bonis esse voluisset ; tamen illo ipso in 
furore suo non est ausus meam domum , cuius cupi- 
ditate inflammatus erat , possidere. Deos immortales exi- 
stimatis , cuius labore , et consilio sua ipsi templa te- 
nuerunt , in eius domum afflictam , et eversam per u- 
nius homin s sceleratissimi nefarium latrocinium , immi- 
grare vo!ui>se ? Civis est nemo in tanto populo , extra 
contaminatum illam , et cruentam P. Clodii manum, qui 
rem ullam de meis bonis attigerit , qui non pro suis 0- 
pibus in illa tempestate defenderit : at , qui aliqua se 
contagione praedae , societatis , emlionis contaminave- 
runt , nullius neque privati, neque publici iudicii poenam 
effugere pitueruut. Ex his igitur bonis, quorum nemo 
rem ullam attigit , qui non omnium iudicio sceleratissi- 
mus haberetur , dii immortales domum meam concupive- 
runt ? Ista tua pulcra Libertas deos penates , et fami- 
liares meos Lares expulit , ut a te ipsa tanquain in ca- 
ptivis sedibus collocaretur ? Quid est sanctius, quid omni 
religione munitius, quam domus uniuscuiusque civium ? 
hic arae sunt , hic foci , hic dii penates , hic sacra, re- 
ligiones , caeremoniae continentur : hoc perfugium est 
ita sanctum omnibus , ut inde abripi neminem fas sit. 
Quo magis est furor istius ab auribus vestris repellen- 
dus, qui , quae maiores nostri religionibus tuta nobis , 
et sancta esse voluerunt, ea iste non solum contra reli- 
gionem labefactavit , sed etiam ipsius religionis nomine 
evertit. 

XL 1 I. At quae dea est ? Bonam esse oportet , quando- 
quidem est «b 9 te dedicata. Libertas, inquit, est. Eam 
tu igitur domi meae collocasti , quam ex urbe tota su- 
stulisti ? Tu , cum collegas tuos , summa potestate prae- 
ditos > negares liberos esse: uuu in templum Castoris a- 

ditus esset apertas nemini, cum hunc clarissimam virum, 
summo genere natum , summis populi beneficiis usum , 
Pontificem , et consularem , et singulari bonitate , et 
modestia praeditum, ( quem satis mirari quibus oculis ad* 
spicere audeas non queo ), audiente populo Romano , a 
pedisequis conculcari iuberes : cum indemnatum extur- 
bares , privilegiis tyrannicis irrogatis : cum principem 
orbis terrae virum , inclusum domi contineres : cum fo- 
rum armatis catervis perditorum hominum possideres : 
Libertatis simulacrum in ea domo collocabas , quae do- 
mus erat ipsa indicio tui crudelissimi dominatus, et mi- 
serrimae populi Romani servitutis ? Eumne potissimum 
Libertas domo sua debuit pellere , qui nisi fuisset , in 
servorum potestatem civitas tota venisseL ? 

XLIII. At unde inventa est ista Libertas ? quaesivi e- 
nim diligenter. Tanagraea quaedam meretrix fuisse dici- 
tur S ejus non longe a Tajiagris simulacrum e marmo- 
re in sepulcro positum fuit. Huc quidam homo nobilis, 
non alienus ab hoc religioso Libertatis sacerdote, ad orna- 
tum aedilitatis suae deportavit. Etenim cogitarat omnes 
superiores muneris splendore superare. Itaque omnia 
signa , tabulas, ornamentorum quod superfuit in fanis, 
et communibus locis, tota e Graecia, atque insulis omni- 
bus , honoris populi Romani causa , sane frugaliter 
domum suam deportavit. Is posleaquam intellexit , posse 
se , interversa aedilitate , a L. Pisone Consule Praeto- 
rem renuntiari , si modo eadem prima Utera competito- 
rem habuisset aliquem : aedilitatem duobus in locis, par* 
tim in arca, partim in hortis suis collocavit: signum de 
busto meretricis ablatum isti dedit , quod esset signum 
magis istoium, quam publicae libertatis. Hanc deam quis- 
quam violare audeat , imaginem meretricis, ornamentum 
sepulcri , a fure sublatam , a sacrilego collocatam? haec 
me domo mea pellet ? haec ultrix afflictae civitatis rei- 
publicae spoliis ornabitur ? haec erit in eo monumento , 
quod positum est , ut esset indicium oppressi Senatus ad 
memoriam sempiternam turpitudinis? 0 Q. Catule, (pa-. 
tremne appellem , an filium ? recentior memoria filii est, 
et cum rebus meis gestis couiunctfor ) , tanlumne te fe- 
fellit , cum milii summa , et quotidie maiora praemia in 
republica fore putabas ? negabas fas esse , duo Consules 
esse in hac emtate inimicos reipublicae. Duo sunt in- 

venti , qui Scnalum Tribuno furenti constrictum trade- 
rent ; qui pro me Patres Conscriptos deprecari , ct po- 
pulo supplices esse , edictis , nlqu<- imperio vetarent ; 
quibus inspectantibus domus mea disturbaretur , diripe- 
retur; qui denique ambustas fortunarum mearum reli- 
quias suas in dom< s comportari iubcrcnt. Venio nunc ad 
patrem. Tu, O. Catule, M. Fulvii demum, cum is ira- 
tris tui socer fuisset , monumentum tuarum manubiarum 
esse voluisti , ut ejus , qui pernioiosa rcipublicae consi- 
lia cepisset , omnis memoria funditus ex oculis hominum, 
ac mentibus tolleretur. Hoc si quis tibi aedificanti illam 
porticum diceret, fore tempus, eum is Tribunus plebis, 
qui auctoritatem Senatus , indicium bonorum omnium ne- 
glexisset , tuum monumentum , consulibus non modo in- 
spectantibus , verum adiuvantibus , disturbaret, everte- 
ret, idque cum eius civis , qui rempublicam ex Senatus 
auctoritate Consul defcndbset , domo coniungerct , non- 
ne responderes , id , nisi eversa civitate , accidere non 
posse ? 

XL1V. At videte hominis intolerabilem audaciam euin 
proiecta quadam , et elfrennta cupiditate. Monumentum 
iste nunquam, aut religionem ullam excogitavit : habi- 
tare luxe , et magnifice voluit : duasque cl magnas , el 
nobiles domos coniungcre. Eodem puncto temporis, quo 
meus discessus isti causam caedis eripuit, a Q. Scio con- 
tendit, ut sibi domum venderet: cum ille id negaret, prinio 
se luminibus eius esse obstructurum minabatur. Affir- 
mabat Postumus, se vivo, illam domum istius nunquam 
futuram. Acutus adolescens ex ipsius sermone intellexit, 
quid fieri oporteret : hominem veneno apertissime sustu- 
lit : emit domum, licitatoribus defatigatis, prope dimidio 
carius, quam aestimabatur. Quorsum igitur haec oratio per- 
tinet? domus mea illa prope tota vacua est: vix pars ae- 
dium mearum decima ad Catuli porticum accessit: causa 
fuit ambulatio, et monumentum, et ista Tanagraea, op- 
pressa libertate, Libertas. In Palatio, pulcherrimo prospe- 
ctu, porticum cum conclavibus pavimentatam trecentum 
pedum concupierat: amplissimum peristylum, cetera ejus- 
modi, facile ut omnium domos et laxitate, et dignitate 
superaret. Et homo religiosus, cum aedes meas idem e- 
- meret, et venderet, tamen illis tantis tenebris non est a- 
usus suum nomen emtioni illi adseribere : posuit scilicet 

Scatonem illum, hominem sua virtute egentem, ut is, qui 
in Marsis ubi natus est, tectum, quod imbris vitandi cau- 
sa succederet, nullum haberet, aedes in Palatio nobilissi- 
mas, emisse se diceret. Interiorem aedium partem assi- 
gnavit non suae genti Fonteiae, sed Clodiae, quam reli- 
quit: quem in numerum ex multis Clodiis nemo nomen 
dedit, nisi aut egestate, aut scelere perditus. Hanc vos, 
Pontifices, tam variam, tam novam in omni genere volunta- 
tem, impudentiam, audaciam, cupiditatem comprobabitis? 

XLV. Pontifex, inquit, affuit. Non te pudet, cum apud 
Pontifices res agatur, Pontificem dicere, non collegium 
Pontificum affuisse: praesertim cum Tribunus plebis, vel 
denuntiare potueris, vel etiam cogere ? Esto: collegium 
nou adhibuisti. Quid ? de collegio quis tandem aiiuit ? 
posuerat enim auctoritatem in uno , quae est in his 
omnibus: sed tamen auget et aetas et honos, dignitatem. 
Opus erat etiam scientia, quam etsi omnes consecuti sunt, 
tamen certe peritiores vetustus facit. Quis ergo affuit ? 
Frater, inquit, uxoris meae. Si auctoritatem quaerimus, 
etsi id est aetatis, ut nondum consecutus sit, tamen quan- 
ta est in adolescente auctoritas, ea propter tantam con- 
i unctionem affiaitatis minor est putanda: sia autem scien- 
tia est quaesita, quis erat minus peritus, quam is, qui 
paucis illis diebus in collegium venerat ? qui etiam libi 
erat magis obstrictus beneficio recenti, cum se fratrem 
uxoris tuae fratri tuo germano antelatum videbat. Etsi 
in eo providisti, ne frater te accusare posset. Hanc tu 
igitur dedicationem appellas, ad quam non collegium, 
non honoribus populi Romani ornatum Pontificem, non 
denique adolescentem quemquam, cum haberes in colle- 

S io familiarissimos, adhibere potuisti ? Affuit is, si mo- 
o affuit, quem tu impulisti: soror rogavit, mater coegit. 
XLVI. Videte igitur, Pontifices, quid statuatis in mea 
causa de omnium fortunis. Verbone Pontificis putatis , 
si is postem tenuerit, et aliquid dixerit, domum uniuscu- 
iusque consecrari posse? An istae dedicationes, et templo- 
rum, et delubrorum religiones et honorem deorum immorta- 
lium , sine ulla civium calamitate a majoribus nostris 
constitutae sunt ? Est inventus Tribunus plebis, qui con- 
sularibus copiis instructus, omni ipipetu furoris ia eum 
civem irruerit, quem perculsum ipsa respublica suis ma- 
nibus extolleret. Quid, si quis similis istius, (neque enim 

iam deerunt, qui imitari velint ) aliquem mei dissimilem, 
cui respublica non tantum debeat, per vim afflixerit, do- 
mum eius per PontiGcem dediearit, id vos ista auctoritate 
constituetis ratum esse oportere ? Dicetis, quem reperiet 
Pontificem? Quid? et Tribunus plebis idem esse non potest 
et Pontifex? M. Drusus ille, clarissimus Tribunus plebis. 
Pontifex fuit. Ergo, si is Q. Caepionis , inimici sui, 
postem aediutn tenuisset, et pauca verba fecisset , aedes 
Caepionis essent dedicatae ? Nihil loquor de pontificio 
iurc , nihil de ipsius verbis dedicationis, nihil de reli- 
gione, caeremoniis : non dissimulo me nescire ea, quae, 
etiam si scirem , dissimularem , ne aliis molestus, vobis 
etiam curiosus viderer : etsi effluunt multa ex vestra di- 
sciplina , quae etiam ad nostras aures saepe permanant. 
Postem teneri in dedicatione oportere videor audisse tem- 
pli:. ibi enim postis est, ubi templi aditus est, et valvae. 
Ambulationis postes nemo unquam tenuit in dedicando. 
Simulacrum autem, aut aram si dedicasti, sine religione 
loco moveri potest. Sed iam hoc dicere tibi non licebit, 
quoniam Pontificem postem tenuisse dixisti. 

XLVII. Quamquam quid ego de dedicatione loquor? aut 
quid de vesiro iure, et religione contra, quam proposue- 
ram , disputo ? Ego vero , si omnia solemnibus verbis , 
veteribus , et priscis institutis acta esse dicerem ; tamen 
me reipublicae iure defenderem. An, cum tu eius civis 
discessu, cuius unius opera Senatus, atque omnes boui 
civitatem esse incolumem toties iudic&ssent , oppressam * 
leterrimo latrocinio cum duobus scelerat 'ssim is Consuli- 
bus rempublicam teneres, domum eius, qui patriam a se 
servatam perire suo nomine noluisset, per Pontificem ali- 

K ixem dedicasscs, posset recreata respublica sustinere ? 

ate huic religioni aditum, Pontifices, iam nullum for- 
tunis communibus exitum reperietis. An, si postem te- 
nuerit Pontifex, et verba ad religionem deorum immor- 
talium composita, ad perniciem civium transtulerit, va- 
lebit ad iniuriam nomen sanctissimum religionis : si Tri- 
bunus plebis verbis non minus priscis , et paene solem- 
nibus bona civis cuiuspiam consecrarit, non valebit? At- 
qui C. Atinius, patrum memoria , bona Q. Metelli , qui 
eum ex Senatu censor eiecerat, avi tui, Q. Metelle , et 
tui, P. Servili, et proavi tui, P. Scipio, consecravit, fo- 
culo posito in rostris, adhibitoque tibicine. Quid tum? num 

ille furor Tribuni plebis ductus ex nonnullis pervclerum 
temporum exemplis , lraudi Metello fuit. Summo illo et 
clarissimo viro? certe non fuit. Vidimus boo idem 
Cn. Lentulo Censori Tribunum plebis facere. Numquid 
igitur is bona Lentuli religionibus obligavit? Sed quid ego 
ceteros? Tu, tu, inquam, capite velato , concione advo- 
cata, foculo posito, bona tui Gabinii, cui regna omnia 
Syrorum, Arabum, Persarumque donaras, consecrasti. 
Quod si tum nihil est actum, quid in meis bonis agi po- 
tuit? sin est ratum, cur ille gurges, heluatus tecum simul 
reipublicae sanguinem, ad caelum tamen extruxit villam in 
Tusculano visceribus aerarii ; mihi meas ruinas, quaruui 
ego similem totam urbem esse passus non sum, adipiscere 
non licuit? 

XLVIII. Omitto Gabinium. Quid? exemplo tuo bona 
tua nonne L. Ninnius , vir omnium fortissimus , atque 
optimus, consecravit? quod si, quia ad te pertinet, ra- 
tum esse negas oportere: ea jura constituisti in praecla- 
ro tribunatu tuo, quibus in te conversis recusares, ali- 
os everteres ? sin ista consecratio legitima est , quid est 
quod profanum in tuis bonis esse possit ? An consecratio 
nullum habet ius, dedicatio est religiosa ? Quid ergo il- 
la tua tum obtestatio tibicinis ? quid foculus ? quid pre- 
ces? quid prisca verba voluerunt ? ementiri, fallere, abu- 
ti deorum ’ immortalium numine ad hominum timorem 
voluisti? Nam si est illud ratum; mitto Gabinium : tua 
domus certe, et, quidquid habes aliud, est Cereri conse- 
cratum: sin ille tibi ludus fuit, quid te impurius, qui re- 
ligiones omnes pollueris aut ementiendo, aut stuprando? 
Iam fateor, inquit, in Gabinio me nefarium fuisse. Quip- 
pe vides, poenam illam a te in alium institutam in te 
ipsum esse conversam. Sed homo omnium scelerum, fla- 
gitiorumque documentum, quod in Gabinio fateris, cujus 
impudicitiam pueritiae, libidines adolescentiae, dedecus, 
et egestatem reliquae vitae latrocinium consulatus vidi- 
mus, cui ne ista quidem ipsa calamitas iniuria potuit ac- 
cidere, id in me infirmas? et gravius esse dicis, quod 
uno adolescente, quam quod concione tota teste, fecisti? 

XLIX. Dedicatio magnam inquit, babet religionem. 
Nonne vobis Numa Pompilius videtur loqui ? djscite o- 
' rationem, Pontifices, et vos Flamines: etiam tu, Rex 
disce a gentili tuo: quamquam ille gentem istam reliquit: 
sed tamen disce ab homine religionibus dedito, justo, luta 

omnium religionum perito. Quid ? in dedicatione nonne 
et quis dicit, et quid, et quomodo, quaeritur? An tu haec 
ita confundis, et perturbas , ut , quicumque velit, quod 
velit, quomodo velit possit dedicare? quis eras tu, qui de- 
dicabas ? quo jure ? qua lege ? quo exemplo ? qua pote- 
state ? ubi te isti rei populus Romanus praefecerat ? vi- 
deo enim esse legem veterem tribuniciam, quae vetet , 
iniussu plebis aedes, terram, aram consecrare: neque tum 
hoc ille Q. Papirius, qui hanc legem rogavit , sensit , 
neque suspicatus est, fore periculum, ne domicilia, aut 
possessiones indemnatorum civium consecrarentur : neque 
enim id fieri fas erat, neque quisquam fecerat , neque 
erat causa, cur prohibendo non tam deterrere videretur, 
quam admonere. Sed quia consecrabantur aCdes, non pri- 
vatorum domicilia, sed quae sacrae nominantur: conse- 
crabantur agri, non ita ut nostra praedia, si quis vellet, 
sed ut imperator agros de hostibus captos consecraret ; 
statuebantur arae, quae religionem afferrent, ipso si lo- 
co essent consecratae: haec, nisi plebs j ussisset, fieri vetu- 
it, quae si tu interpretaris de nostris aedibus atque agris 
scripta esse, non repugno: sed quaero, quae lex lata sit, 
ut tu aedes meas consecrares: ubi tibi haec potestas data 
sit : quo iure feceris. Neque ego nunc de religione, sed 
de bonis omnium nostrum , nec de pontificio, sed de iu- 
re publico disputo. 

L. Lex Papiria vetat , aedes iniussu plebis consecra- 
ri. Sit sane hoc de nostris aedibus, ac non de publicis 
templis. Unum ostende verbum com errationis in ipsa tua 
lege, si illa lex est, ac non vox sceleris, et crudelitatis 
tuae. Quod si tibi tum in illo reipublicae naufragio omnia 
in mentem venire potuissent , aut si tuus scriptor in 
illo incendio civitatis non syngraphas cum Byzantiis ex- 
sulibus, et cum legatis regiis faceret, sed vacuo animo 
tibi ista non scita sed portenta conscriberet, esses omnia, 
si minus re, at verbis legitimis contequutus. Sed uno 
tempore cautiones fiebant pec.uniaium, jfoedera ferieban- 
tur provinciarum , regum appellatioucs venales erant , 
servorum omnium vicatim celebrabatur tota urbe descri- 
ptio, inimici in gratiam reconciliabantur, imperia adseri- 
bebantur novae juventuti, Q. Seio venenum misero para- 
batur, de Cn. Pompeio, propugnatore et custode impe- 
rii, interficiendo consilia inibantur, Senatus ne quid es- 

set , ut lugerent boni sempcr, ut capta respublica Con- 
sulum prodilioue , vi tribunicia teneretur. Haec cum tot, 
tantaque agerentur , non mirum est , praesertim in furo- 
re animi, et caecitate, multa illum, et te fefellisse. 

Lf. At videte, quanta vis sit huius Papiriae legis in 
re tali, non qualem tu affers, sceleris plenam, et furoris. 
Q. Marcius Censor signum Concordiae fecerat, idque in 
publico collocarat, hoc signum C. Cassius Censor cum in 
curiam transtulisset, collegium vestrum consuluit, num- 
quid esse causae videretur, quin id signum, curiamque 
Concordiae dedicaret. Quaeso, Pontifices, et hominem cum 
homine, et tempus cum tempore, et rem cum re compa- 
rate. Ille erat summa modestia, et gravitate Censor: hic 
Tribunus plebis scelere, et audacia singulari. Tempus 
illud erat tranquillum, et in libertate populi , et guber- 
natione positum Senatus: tuum porro tempus, libertate 
populi Romani oppressa, Senalus auctoritate deleta. Res 
illa plena iustitiae, sapientiae, dignitatis. Censor enim , 
penes quem maiores nostri, (id quod lu sustulisti) indici- 
um Senatus de dignitate esse voiueruut, Concordiae si- 
gnum volebat in curia, curiamque ei deae dedicare. Prae- 
clara voluntas, atque omni laude digna: praescribere e- 
nim se arbitrabatur, ut sine studiis dissensionis senten- 
tiae dicerentur, si sedem ipsam, ac templum publici con- 
silii religione Concordiae devinxisset. Tu cum ferro 
cura metu, cum edictis, cum privilegiis, cum praesenti- 
bus copiis perditorum , absentis exercitus terrore, et mi- 
nis, Consulum societate, et nefario foedere, servitute op- 
pressam civitatem teneres, Libertatis signum posuisti ma- 

{ jis ad ludibrium impudentiae, quam ad simulationem re- 
igionis. Ille in curia, quae poterat sine cuiusquam in- 
commodo, dedicabat: tu in civis optime de republica meriti 
cruore,ac paene ossibus simulacrum non libertatis publicae, 
sed licentiae, collocasti. Atque ille tamen ad collegium retu- 
lit: tu ad quem retulisti ? Si quid deliberares, si quid 
tibi cut piandum, aut instituendum fuisset religione do- 
mestica, tamen instituto ceterorum vetere, ad Pontificem 
detulisses: novum delubrum cum in urbis clarissimo loco, 
nefando quodam atque inaudito instiiuto inchoares , re- 
ferendum ad sacerdotes publicos non putasti ? At , si col- 
legium Pontificum adhibendum non videbatur, nemone ho- 
rum tibi idoneus visus est, qui a(tate, honore, auctori- 

tate antecellunt, ut cum eo dedicationem communicares? 
quorum quidem tu non contempsisti, sed pertimuisti di- 
gnitatem. 

LII. An tu auderes quaerere ex P. Servilio, aut ex M. 
Lucullo (quorum ego consilio, atque auctoritate rempu- 
blicam Consul ex vestris manibus , ac faucibus eripui ) 
quibusnam verbis, aut quo ritu, primum hoc dico, civis 
domum consecrares, deinde civis ejus, cui princeps Sena- 
tus, cui etiam ordines omnes deinde Italia tota post cun- 
ctae gentes, testimonium hujus urbis, atque imperii con- 
servati dedissent ? Quid diceres , o nefanda, et pernicio- 
sa labes civitatis? < Ades, ades, Luculle, Servili, dum 
dedico domum Ciceronis, ut mihi praeeatis , postemque 
teneatis, i Es tu quidem cum audacia, tum impudentia sin- 
gulari : sed tibi tamen oculi, vultus , verba cecidissent , 
cum te viri, qui sua dignitate personam populi Romani, 
atque auctoritatem imperii sustinerent, verbis gravissi- 
mis perterruissent: neque sibi fas esse dixissent furori 
interesse tuo, atque in patriae parricidio, et scelere. Quae 
cum videres, tum te ad tuum affinem non delectum a te, 
sed relictum a ceteris contulisti: quem ego tamen credo, 
si est ortus ab illis quos memoriae proditum est ab ipso 
Hercule perfuncto iam laboribus sacra didicisse , in viri 
fortis aerumnis non ita crudelem fuisse, ut in vivi, et 
iam spirantis caput bustum suis manibus imponeret: qui 
aut nihil dixit, aut fecit, omnino poenamque hanc ma- 
ternae temeritatis tulit, ut mutam in delicto personam , 
nomenque praeberet: aut , si dixit aliquid, verbis hae- 
sitantibus, postemque tremebunda manu tetigit: certo ni- 
hil rite, nihil caste, nihil more, institutoque perfecit. Vi- 
derat ille Muraenam, vitricum suum, Consulem designa- 
tum, ad me Consulem cum Allobrogibus, communis exi- 
tii indicia afferre: audierat ex illo, se a me bis salutem ac- 
cepisse, separatim semel, iterum cum universis. Quare quis 
est, qui existimare possit, huic novo Pontilici, primam 
hanc pest sacerdotium initum religionem instituenti,# vo- 
cemque mittenti , non ct linguam obmutuisse , et ma- 
num obtorpuisse , et mentem debilitatam metu conci- 
disse: praesertim cum ex collegio tanto, non Regem, non 
Flaminem, non Pontificem videret, fierique particeps a- 
lieni sceleris invitus cogeretur, et gravissimas poenas 
affinitatis impurissimae sustineret ? 

LIII. Sed, ut revertar ad ius publicum dedicandi, quod 
ipsi Pontifices semper non solum ad suas caeremonias , 
sed etiam ad populi iussa accommodaverunt, habetis in com- 
mentariis vestris G. Cassium Censorem de signo Concor- 
diae dedicando ad Pontificum collegium retulisse, eique, 
M. AEmilium , Pontificem maximum, pro 'collegio res- 
pondisse NISI EUM POPULUS RoMANUS NOMINATIM PRAEFE- 
CISSET, ATQUE EIUS IUSSU FACERET , NON VIDERI EA RECTE 

posse dedicari. Quid? cum Licinia virgo Vestalis, summo 
loco nata, sanctissimo sacerdotio praedita , T. Flamini- 
no, Q. Metello, Coss. aram, et aediculam, et pulvinar 
sub sacro saxo dedicasset, non eam rem ex auctoritate 
Senatus ad hoc collegium Sex. Julius Praetor retulit ? 
cum P. Scaevola, Pontifex Maxim, pro collegio respon- 
dit, QUOD IN LOCO PUBLICO LiCINIA C. F. INiUSSU POPULI 
dedicasset , sacrum non viderier. Quam quidem rem 
quanta severitate, quantaque diligentia Senatus sustulerit, 
ex ipso S. C. facile cognoscetis. Recita S. C. Senatus 
Consultum. Videtisne Praetori urbano negotium datum, 
ut curaret, ne id sacrum esset? et ut, si quae essent in- 
cisae, aut inscriptae literae tollerentur ? 0 tempora , o 
mores! Tum Censorem, hominem sanctissimum, simula- 
crum Concordiae dedicare Pontifices in templo inaugura- 
to prohibuerunt: post autem Senatus in loco augusto con- 
secratam eam aram tollendam ex auctoritate Pontificum 
censuit, neque ullum est passus ex ea dedicatione litera- 
rum exstare monumentum. Tu, procella patriae, turbo, 
ac tempestus pacis atque otii , quod in naufragio, rei- 
publicae tenebris offusis, demerso populo Romano, ever- 
so atque eiecto Senatu, dirueris, aedificaris, religione 
omni violata , religionis tameu nomine contaminaris, in 
civis huiusce aedibus, cl in urbe, quam suis laboribus , 
ac periculis conservasse!, monumentum deletae reipubli- 
cae, collocaris ad equitum notam, ad dolorem bonorum 
omnium, sublaloque Q. Catuli nomine, tuum incideris: id 
sperasti rempublicam diutius , quum , quoad mecum si- 
mul expulsa careret his moenibus, esse luturam? 

LIV. At si, Pontifices, neque is, cui licuit, neque id, quod 
fas fuit, dedicavit: quid me attinet iain illud tertium, quod 
proposueram, docere, non bis instituLis, ac verbis, quibus 
caeremoniae postulant, dedicasse?Dixi a principio, nihil me 
de scientia vestra, nihil de sacris nihil de abscondito Ponti* 

ficum iure dicturum: quae sunt adhuc a me de iure de- 
dicandi disputata, non sunt quaesita ex occulto aliquo ge- 
nere literarum , sed snmta de medio, ex rehus palam per 
magistratus actis; ad collegiumque delatis, ex Senatuscon- 
sulto, ex lege. Illa interiora iam vestra sunt, quid dici, 
quid praecipi , quid tangi, quid teneri ius fuerit : quae 
si omnia ex Coruncanii scientia, qui peritissimus Pon- 
tifex fuisse dicitur, acte esse constarent ; aut si M. Ho- 
ratius ille Pulvillus, qui, cum ejus dedicationem multi 
propter invidiam fictis religionibus impedirent , restitit , 
et constantissima mente Capitolium dedicavit, huiusmodi 
alicui dedicationi praefuisset : tamen in scelere religio 
non valeret, nedum valeat id quod imperitus adolescens, 
novus sacerdos, sororis precibus, matris minis adductus, 
ignarus, invitus, sine collegis, sine libris, sine auctore, 
sine fictore, furtim, mente ac lingua titubante fecisse di- 
catur praesertim cum iste impurus, atque impius hostis 
religionum omnium, qui contra fas inter viros saepe mu- 
lier , et inter mulieres vir fuisset, ageret illam rem ita 
raptim, et turbulente, ut neque mens, neque vox, neque 
lingua consisteret. 

LV. Delatum tum est ad vos, Pontifices, et post omni- 
um sermone celebratum , quemadmodum iste praeposte- 
ris verbis , ominibus obscoenis identidem se ipse revo- 
cando dubitans, timens, haesitans, omnia aliter, ac vos 
in monumentis habetis, et pronuntiari t, et fecerit. Quod 

S uidem minime mirum est, in tanto scelere, tantaque 
ementia, ne audaciae quiaem locum ad timorem com- 
primendum fuisse. Etenim, si nemo unquam praedo tam 
barbarus, atque immanis fuit, qui eum fana spoliasset , 
deinde aram aliquam in litore deserto , somnii* stimula- 
tus, aut religione aliqua, consecraret, non horreret ani- 
mo, cum divinum nomen scelere violatum placare pre- 
cibus cogeretur: qua tandem istum perturbatione mentis, 
omnium templorum, atque tectorum, totiusque urbis prae- 
donem, fuisse censetis, cum pro detestatione tot scelerum 
unam aram nefarie consecraret? Non poterat ullo modo, . 
(quamquam et insolentia dominatus extulerat animos, et 
erat incredibili armatus audacia), non in agendo ruere, 
ac saepe peccare, praesertim illo Pontifice,, et magistro 
qui cogeretur docere, antequam ipse didicisset. Magna 
vis est cum in deorum immortalium numine , tum vero 

in ipsa republica. Dii immortales suorum templorum custo- 
dem , ac praesidem sceleratissime pulsum cum viderent, 
ex suis templis in ejus aedes immigrare nolebant: itaque 
istius vecordissimi mentem cura, metuque terrebant^ Res 
vero publica, quamquam erat exterminata mecum, tamen 
obversabatur ante oculos extinctoris sui, et ab istius in- 
flammato, atque ignito furore jam tum me, seque repe- 
tebat. Quare quid est mirunf, si iste metus furore in- 
stinctus , scelere praeceps , neque institutas caere- 
monias persequi , neque verbum ullum solemne potuit 
effari ? 

LV1. Quae cum ita sint, Pontifices, revocate jam ani- 
mos vestros ab hac subtili nostra disputatione ad univer- 
sam rempublicam , quam antea cum viris fortibus multis, 
in hac vero causa solis vestris cervicibus sustinetis. Vo- 
bis universi Senatus perpetua auctoritas , cui vosmetip- 
si praes tantissimi semper in mea causa praefuistis: vobis 
Italiae magnificentissimus ille motus, municipiorumque 
concursus: Vobis campus, centuriarumque una vox omni- 
um , quarum vos principes, atque auctores fuistis: vo- 
bis omnes societates, omnes ordines, omnes qui aut re , 
aui spe denique sunt bona , omne suum erga meam 
dignitatem studium , et iudicium nou modo commissum, 
verum etiam commendatum esse arbitrantur. Deni- 
que ipsi dii immortales , qui hanc urbem , atque hoc 
imperium tuentur , ut esset omnibus gentibus , posteri- 
tatique perspicuum, divino me numine esse Veipublicae 
redditum, idcirco mihi videntur fructum ipsum reditus , 
et gratulationis meae ad suorum sacerdotum potestatem, 
iudiciumque revocasse. Hic est enim reditus, Pontifices, 
haec restitutio in dotno, in sedibus, in aris, in focis, ia 
diis penatibus recuperandis: quorum si iste suis scelera- 
tissimis manibus tecta, sedesque convellit, ducibusque 
Consulibus tauquam urbe capta, hanc unam domum, qua- 
si acerrimi propugnatoris^ sibi delendam putavit: tameu 
ilii dii penates, ac familiares mei per vos in meam do- 
mum mecum erunt restituti. 

LVH. Quocirca te, Capitoline, quem propter beneficia 
populus Romanus Optimum, propter vim Maximum nomi- 
navit, teque, luno Regina, et te, custos urbis, Minerva, 
quae semper adiulrix consiliorum meorum, testis laborum 
exstitisti, precor, ac quaeso: vosque, qui maxime me re- 


PRO DOMO SUA AD PONT. s63 

petistis, atque revocastis, quorum de sedibus haec mihi 
proposita est contentio, patrii penates, familiaresque, qui 
huic urbi, et reipublicae praesidetis, vos obtestor, quo- 
rum ego a templis, ac delubris pestiferam illam, et ne- . 
fariam flammam depuli: teque, Vesta mater, cujus castis- 
simas sacerdotes ab hominum amentia, furore, et scelere 
defendi: cujusque ignem illum sempiternum non sum pas- 
sus aut sanguine cirium restingui, aut cum totius urbis in- 
cendio commisceri: ut, si in illo paene fato reipublicae, 
obieci meum caput pro vestris caeremoniis, atque tem- 
plis perditissimorum cirium furori, atque ferro: et si ite- 
rum, cum ex mea contentione interitus bonorum omni- 
um quaereretur, ros sum testatus vobis me, aC meos com- 
mendavi, meque, ac meum caput ea conditione devovi , 
nt, si et eo ipso tempore, et ante, et in consulatu meo, 
commodis meis omnibus, emolumentis, praemiis praeter- 
missis, cura, cogitatione, vigiliis omnibus nihil, nisi de 
salute meorum civium laborassem, tum mihi republica 
aliquando restituta liceret frui: sin autem mea consilia 
patriae non profuissent, ut perpetuum dolorem avulsus • 
meis sustinerem: hanc ego devotionem capitis mei cum 
cro in 6edes meas restitutus, tum denique convictam es- 
se, et commissam putabo. Nam nunc quidem, Pontifices, 
non solum domo, de qua cognoscitis, sed tota urbe careo, 
in quam videor esse restitutus. Urbis enim celeberrimae, 
et maximae partes adversum illud non monumentum, sed 
vulnus patriae contuentur; quem cum mihi conspectum 
morte magis vitandum, fugiendumque esse videatis, no-' 
lite, quaeso, eum, cuius reditu restitutam rcmpublicam 
fore putastis, non 6olum dignitatis ornamentis, sed eti- 
am urbis partibus velle esse privatum. 

UVII1, Non me bonorum direptio, non tectorum excisio, 
non depopulatio praediorum, non praeda Consulum ex me- 
is fortunis crudelissime capta permovet: caduca semper , 
et mobilia haec esse duxi: non virtutis, atque ingenii , 
sed fortunae, et temporum munera: quorum ego non tam 
facultatem unquam, et copiam expetendam putavi, quam 
et in utendo rationem, et in carendo patientiam. Ete- 
nim ad nostrum usum propemodum iam est defiuita 
moderatio rei familiaris: liberis autem nostris satis am- 
plum patrimonium paterni nominis, ac nostrae memoriae 
relinquemus: demo per scelus erepta, per latrocinium 

occupata, per religionis vim sceleratius etiam aedificata, 
quam eversa, carere sine maxima ignominia reipublicae, 
meo dedecore, ac dolore non possum. Quapropter, si diis 
immortalibus, si Senatui, si populo Romano , si cunctae 
Italiae, si provinciis, si exteris nationibus, si vobismetip- 
sis. qui in mea salute principem semper locum, auctori- 
tatemque tenuistis, gratum, et jucundum meum reditum 
intetligitis esse ; quaeso obtestorque vos, Pontifices, ut 
me, quem auctoritate, studio, sententiis restituistis, nunc, 
quoniam Senatus ita vult, mauibus quoque vestris in se- 
dibus meis collocetis. 

Quaestio : An Cn. Plancius ambitu sit AEdilitatem as- 
secutus : Accusator , M. Iuventius Laterensis , et 
L. Cassius : Reus , Cn. Plancius: Patronus , Cicero: 
Quaesitor , C. Flavius , sive , ut putant aliqui , C. 
Aljius. Habita est anno U. C. 6qq. 

I. Cum propter egregiam et Singularem Cn. Plancii , 
iudices, in mea salute custodienda fidem, tam multos, et 
bonos viros eius honori viderem esse fautores; capiebam 
animo non mediocrem voluptatem, quod, cuius officium 
mihi saluti fuisset , ei meorum temporum memoriam suf- 
fragari videbam. Cura autem audirem, meos partim ini- 
micos, partim invidos, huic accusationi esse fautores, eau- 
demque rem adversariam esse in iudicio Cn. Plancio , 
quae in petitione fuisset adiulrix ; dolebam iudices, et 
acerbe ferebam; si huius salus ob eam ipsam causam es- 
set infestior, quod is meam salutem, atque vitam sua be- 
nevolentia, praesidio, custodiaque texisset. Nunc autem 
vester, iudices, conspectus, et consessus iste reficit, et 
recreat mentem meam, cum intueor, et contemplor unum- 
quemque vestrum. Video enim hoc in numero neminem , 
cui mea salus cara non fuerit : cuius non exstet in me 
summum meritum: cui nou sim obstrictus memoria be- 
neficii sempiterna. Itaque nou extimesco, ne Cn. Plan- 
Cicer. Orat. ia 

cio custodia meae salutis apud eos obsit, qui meipsum 
maxime salvum videre voluerunt. Saepiusque, iudices, mi- 
hi venit in mentem, admirandum esse, M. Laterensem , 
hominem studiosissimum, et dignitatis, et salutis meae , 
reum sibi hunc potissimum delegisse, quam metuendum, 
ne vobis id ille magna ratione fecisse videatur. Quam- 
quam mihi non sumo tantum, iudices, neque arrogo, ut 
Cn. Plancium suis erga me meritis impunitatem consequu- 
turum putem. Nisi eius integerrimam vitam, modestissi- 
mos mores, summam fidem, continentiam, pietatem, in- 
nocentiam ostendero, nihil de poena recusabo; sin omnia 
praestitero, quae sunt a bonis viris exspectanda, petam 
a vobis, iudices, ut, cuius misericordia salus mea custo- 
dita sit, ei vos misericordiam vestram, me deprecante , 
tribuatis. Equidem ad reliquos labores, quos in hac causa 
maiores suscipio, quam in ceteris, etiam hanc molestiam 
assumo, quod mihi non solum pro Cn. Plancio dicendum 
est, cujus ego salutem nou secus, ac meam, tueri debeo: 
sed etiam pro me ipso, de quo accusatores plura paene, 
quam de re, reoque, dixerunt. 

II. Quamquam, iudices, si quid est m me ipso ita re- 
prehensum, ut id ftb hoc seiunctum sit, non me id ma- 
gnopere conturbat; non enim timeo, ne, quia perraro grati 
homines reperiantur, idcirco, cum me nimium gratum illi 
esse dicant, id mihi criminosum esse possit; quae vero 
ita sunt agitata ab illis, ut aut merita Cn. Plancii erga 
me minora esse dicerent, quam a me ipso praedicarentur, 
aut, si essent summa, . negarent ea tamen ita magni, ut 
ego putarem, ponderis a^ud vos esse debere: haec mihi 
sunt tractanda iudices, et medice, ne quid ipse offendam: 
et tum denique, cum respondero criitBIvbus, ne non tam ,D ’ 
nocentia reus sua, quam recordatione ni u temporum 
defensus esse videatur. Sed mihi in causa facili, a..pic expli- 
cata perdifficilis, iudices, et lubrica defensionis ratio propo- 
nitur. Nam s: tantummodo mihi necesse esset contra Late- 
rensem dicere, tamen id ipsum esset in tanto usu nostro, 
tantaque amicitia molestum; vetus enim est lex illa instae, 
veraeque amicitiae , qq ae cum „ mmdiu est, ut 
idem amici semper velint; neque est ullum certius ami- 
citiae vinculum, quam consensus, et societas consiliorum, 
et voluntatum. Mihi autem non modo est in hac re mo- 
lestissimum , contra illum dicere , sed mullo illud raa- 

gis, quod in ea causa contra dicendum est; in qua quae- 
dam hominum ipsorum videtur facienda esse contentio. 
Quaerit enim Laterensis, atque hoc uno maxime urget, 
qua se virtute, qua laude Plancius, qua dignitate supe- 
rarit. Ita, si cedo illius ornamentis, quae multa, et magna 
sunt, non solum huius dignitatis iactura facienda est, sed 
etiam largitionis recipienda suspicio est; sin hunc illi an- 
tepono, contumeliosa habenda est ratio, et dicendum est 
id, quod ille me flagitat, Laterensem a Plancio dignitate 
esse superatum. Ita aut amicissimi hominis existimatio of- 
fendenda est, si illam accusationis conditionem sequar : 
aut optime de me meriti salus deserenda est. „ 

III. Sed ego. Laterensis, caecum me, et praecipitem fer- 
ri confitear in causa, si te aut a Plancio, aut ab ullo di- 
gnitate potuisse superari dixero. Itaque discedam ab ea 
contentipne, ad quam tu me vocas, et veniam ad illam, ad 
quam me causa ipsa deducit. Quid? tu idoneum dignitatis 
iudicem putas esse populum ? Fortasse nonnunquam est, 
utinam vero semper esset! sed est perraro, et si quando 
est, in iis magistratibus est mandandis : quibus salutem 
suam committi putat: his levioribus comitiis diligentia , 
et gratia petitorum honos parilur, non iis ornamentis, 
quae esse in te videmus. Nam, quod ad populum perti- 
net, semper dignitatis iniquus iudex est qui aut invidet, 
aut favet. Quamquam nihil potes in te, Laterensis, con- 
stituere, quod sit proprium laudis tuae, quin id tibi sit , 
commune cum Plancio. Sed hoc totum agetur alio loco: 
nunc tantum disputo de iure populi, qui et potest, et so- 
let nonnunquam dignos praeterire: nec, si a populo prae- 
teritus est, quem non oportuit, a indicibus condemnandus 
est qui praeteritus non est, Nam si ita esset; quod Patres 
apud maiores nostros tenere non potuerunt, ut reprehen- 
sores essent comitiorum, id haberent iudices; quod mul- 
to etiam minus esstt ferendum ; tum enim magistratum 
non gerebat is, qui ceperat, si patres' auctores non erant 
facti: nunc postulatur a vobis, ut eius exsilio, qui creatus 
sit, iudicium populi Romani reprehendatis. Itaque quam- 
quam, qua nolui, ianua sum ingressus in causam, sperare 
videor tantum afuturam esse orationem meam a minima 
suspicione offensionis tuae, te ut potius obiurgem, quod 
iniquum in discrimen adducas dignitatem tuam, quam ut 
ego eam ulla contumelia cpner attingere. 

IV. Tu continentiam, tu industriam, tu animum in rem- 
y publicam, tu virtutem, tu innocentiam, tu fidem, tu la- 
bores tuos, quod iEdilis non sis factus, fractos esse , et 
abicclos, et repudiatos putas? Vide tandem, Laterens : s , 
quantum ego a te dissentiam, Si, medius fidius, decem so- 
' li essent in civitate viri boni, sapientes, iusti, gTaves , 
qui te indignum aedilitate iudicassent, gravius de te iu- 
dicatura putarem, quam est hoc, qpod tu metuis* ne a popu- 
lo iudicatum esse videatur. Non enim comitiis indicat sem- 
per populus, sed movetur plerumque gratia: cedit precibus: 
facit eos, a quibus est maxime ambitus; denique, si iu- 
dicat, non delectu aliquo, aut sapientia ducitur ad iudi- 
candum, sed impetu nonnunquam et quadam etiam teme- 
ritate. Non est enim consilium in vulgo, non ratio, non 
discrimen, non diligentia: semperque sapientes ea, quae 
populus fecisset, ferenda, non semper laudanda duxerunt. 
Quare cum te iEdilcm fieri oportuisse dicis; populi cui* 
pam, non competitoris accusas. Ut fueris dignior, qijam 
Plancius (de quo ipso ita tecum contendo ni paullo post, 
ut conservem dignitatem tuam); sed, ut fueris dignior , 
non competitor, a quo es victus, sed populus, a quo es 
praeteritus, in culpa est. In quo primum illud debes pu- 
tare, comitiis, praesertim aediliciis, studium esse populi, 
non iudicium: eblandita illa, non enucleata esse suffragia: 
eos, qui suffragium ferant, quid cuique ipsi debeant, con- 
siderare saepius , quam , quid cuique a republica de* 
beatur. Sin autem mavis esse iudicium : non tibi id re- 
scindendum est, sed ferendum. Male iudicavit populus: at 
iudicavit. Non debuit': at potuit. Non fero: at multicia* 
rissimi , et sapientissimi cives tulerunt; est enim haec con- 
ditio liberorum populorum, praecipueque huius principis 
populi , et omnium gentium domini, atque victoris , pos- 
se suffragiis vel dare, vel detrahere quod velit cuique ; 
nostrum est autenj, qui in hac tempestate populi iacta» 
mur, ac fluctibus, ferre modice populi voluntates, allice- 
re alienas, retinere partas, placare turbatas: honores si 
magni non putemus, non 'servire populo: sin eos expeta- 
mus, non defatigari supplicando. 

V. Venio iam ad ipsius populi partes, ut illius contra 
te oratione potius, quam mea, disputem; qui si tecum con- 
grediatur, et si uua loqui voce possit, ac dicat: ) Ego tibi, 
laterensis , Plancium non anteposui : sed, cum essetis ae* 

que boni viri, ineum beneficium polius ad eum detuli , 
qui a me eonlenderat, quam ad eum, qui mihi non ni- 
mis submisse supplicarat.» Respondebis, credo, te splendo- 
re, et vetustate familiae fretum , non valde ambiendum 
putasse. At vero te ille ad sua instituta, suorumque ma- 
iorum exempla revocabit: semper se dicet rogari, semper 
sibi supplicari voluisse. M. Scium, qui ne equestrem 
quidem splendorem incolumem a calamitate iudicii reti- 
nere potuisset, homini nobilissimo, innoceutissimo, e!o- 

S uentissimo, M. Pisoni, praetulisse : praeposuisse se Q. 

atulo, summa in familia nato , sapicntlssimo , et san- 
ctissimo viro , non dico C. Seranuin stultissimum homi- 
nem; fuit enim tamen nobilis; non C. Fimbriam novum ho- 
minem; fuit enim et animi satis magni, et consilii; sed Cn. 
Manlium, non solum ignobilem, verum sine virtute, sine 
ingenio; vita etiam contempta, ac sordida. i Desiderarunt 
*te, inquit, oculi mei, cum tu esses Cyrenis; me enim, quam 
socios, tua frui virtute malebam: et, quo plus intererat, 
eo plus aberas a me: certe non videbam. Deinde sitien- 
tem me virtutis tuae deseruisti, ac dereliquisti; coeperas e- 
nim petere tribunatum plebis temporibus iis, quae istam 
eloquentiam, et virtutem requirebant: quam petitionem cum 
reliquisses, si hoc indicasti, tanta in tempestate te gu- 
bernare non posse, de virtute tua dubitavi: si nolle , de 
voluntate; sin, quod magis iatelligo, temporibus te aliis 
reservasti, ego quoque, inquiet populus romanus, ad ea te 
tempora revocavi, ud quae tu te ipse reser varas. Pete igitur 
eum magistratum, in quo mihi magnae utilitati esse pos- 
sis , iEdiles quicumque erunt, iidem mihi sunt ludi pa- 
rati: Tribuni plebis permagni interest qui sint; quare aut 
redde mihi, quod ostenderas: aut, si quod mea minus in- 
terest, id te magis forte delectat; reddam tibi istam aedi- 
litatem etiam negligenter petenti. Sed amplissimos hono- 
res ut pro dignitate tua cousequare, condiscas censeo mi- 
hi paulo diligentius supplicare. 

VI. Haec populi oratio est: mea vero, Laterensis, haec: 
Quare victus sis, non debere iudicem quaerere, modo ne 
largitione sis vicius; nam, si, quotiescumque praeteritus 
erit is, qui non debuerit praeteriri, toties oportebit eum, 
- qui factus erit, condemnari, nihil iara est, quod populo sup- 
plicetur: nihil quod diremptio, nihil quod renuntiatio suffra- 
giorum exspectetur. Simul ut, qui siu^ professi, videro, di- 

cam: hic familia consulari est, ille praetoria: reliquos video 
esse equestri loco: sunt omnes sine macula, sunt aeque boni 
viri , atque integri: sed servari necesse est gradus ; cedat 
consulari generi praetorium, nec contendat cum praetorio 
equester locus; sublatasunt studia, extinctae suffragationes, 
nullae contentiones, nulla libertas populi in mandandis ma- 
gistratibus, nulla exspectatio suffragiorum: nihil, ut plerum- 
que evenit, praeter opinionem accidet: nulla erit posthac 
varietas comitiorum. Sin hoc persaepe accidit, ut et factos 
aliquos; et non factos esse miremur: si campus, atque illae 
undae comitiorum ut mare profundum, et immensum sic ef- 
fervescunt quodam quasi aestu, ut ad alios accedant ab 
aliis autem recedant: in tanto nos impetu studiorum, et 
motu temeritatis, modum aliquem, et consilium, et ratio- 
nem requiremus? Quare noli me ad contentionem vestram 
revocare, Laterensis. Etenim, si populo grata est tabella, 
quae frontes aperit hominum , mentes tegit datque eam 
libertatem, ut , quod velint, faciant , promittant autem , 
quod rogentur : cur tu , in iudicio exprimis , quod non 
fit in campo ? hic quam ille, dignior: per quam grave 
est dictu. Quomodo igitur est aequius? Sic credo; quod 
agitur, quod salis est iudici; hic factus est. Cur iste po- 
tius, quam ego? Vel nescio, vel non dico, vel denique, 
quod mihi gravissimum esset si dicerem, sed impune to- 
men deberem dicere: non recte. Nam quid assequerer, si 
illa extrema defensione uterer: populum, quod voluisset, 
fecisse, non quod dehuissct ? 

VII. Quid? si populi quoque factum defendo, Laterensis 
et doceo, Cn. Plancium non obrepsisse ad honorem, sed 
eo venisse cursu , qui semper patuerit hominibus hoc 
nostro equestri loco; possumne eripere orationi tuae con- 
tentionem vestram, quae tractari sine contumelia non po- 
test, et te ad causam aliquando, crimenque deducere? Si, 
quod equitis Romani filius est, inferior esse debuit, omnes 
tecum equitum Romanorum filii petiverunt : nihil dico 
amplius; hoc tamen miror , cur tu huic potissimum ira- 
scare, qui longissime a te afuit. Equidem si quando, ut fit, 
iactor in turba, non illum accuso, qui est in summa sa- 
cra via, cum ego ad Fabium fornicem impellor: sed eum, 
qui in me ipsum incurrit, atque incidit. Tu neque Q. Pe- 
dio, forti viro, succenses, neque huic A. Plotio, ornatis- 
simo homini, familiari meo: et ah eo, qui hos dimovit, potius, 

quam ab iis, qui in te ipsum incubuerunt, te depulsum 
putas. Sed tamen haec tibi est prima cum Plancio generis 
vestri, iamiliacque contentio, qua abs te vincitur. Cur e- 
nim non confitear, quod necesse est? sed non hic magis, 
quam ego a meis competitoribus et alias, et in consula- 
tus petitione vincebar. Sed vide, ne haec ipsa, quae de- 
spicis huic suffragata sint. Sic euim conferamus. Est tu-< 
um nomen utraque familia consulare. Non dubitas igitur, 
quin omnes, qui favent nobilitati, qui id putant esse pul- 
cherrimum, qui imaginibus, qui nominibus vestris ducun- 
tur, te ASdilem fecerint? Equidem non dubito. Sed si pa- 
rum multi sunt, qui nobilitatem ament, num ista est no- 
stra culpa? At enim ad caput, et ad fontem utriusque ge- 
neris veniamus. 

VIII. Tu es ex municipio antiquissimo Tusculano, ex 
quo plurimae familiae sunt consulares: (in quibus etiam 
luventia), quot ex reliquis municipiis omnibus non sunt. 
Hic est e praefectura Atinati, non tam prisca, non tam 
honorata, non tam suburbana. Quantum interesse vis ad 
rationem petendi ? Primum utrum magis favere putus A - 
tinates, an Tusculanos suis? alteri, ( scire enim hoc pro- 
pter vicinitatem facile possum) cum huius ornatissimi, al- 

? ue optimi viri, Cn. Saturnini, patrem ASdilem, cum 
raetorem viderunt, quod primus- ille non modo in eam 
familiam, sed etiam in praefecturam illam sellam curulem 
attulisset, mirandum in modum laetati sunt; alteros (cre- 
do, quia refertum est municipium consularibus, nam ma- 
levolos non esso certo scio) nunquam intellexi vehemen- 
tius hominum suorum honore laetari. Habemus hoc nos: 
habent nostra municipia. Quid ego de me, de fratre meo 
loquar? quorum honoribus agri prope dicam, ipsi montes- 
que faverunt : num quando vides Tusculanum aliquem 
de M. Catone illo, in omni virtute principe, num de Ti. 
Coruncanio, municipe suo, num de tot Fui viis gloriari? 
verbum nemo facit. At , in quemcumque Arpinatem 
incideris, etiam si nolis, erit tamen tibi, fortasse de 
nobis aliquid, aliquid certe de C. Mario audiendum. Pri- 
mum igitur hic habuit studia suorum ardentia : tu tan- 
ta, quauta in hominibus iam saturatis honoribus esse po- 
tuerunt. Deinde tui municipes, sunt illi quidem splendi- 
dissimi homines, sed tamen pauci, si quidem cum Atina- 
tibus conferantur; huius praefectura plena virorum for- 

tissimorum, sic, ut nulla tota Italia frcquentior dici pos- 
sit: quam quidem nunc multitudinem videtis, iudices, in 
squalore , et luctu supplicem vobis. Hi tot equites Roma- 
ni, tot Tribuni aerarii, (nam plebem a iudicio dimisimus, 
quae cuncta comitiis adfuit,) quid roboris, quid dignitatis 
buius petitioni attulerunt? non enim tribum Terentinam, 
de qua dicam alio loco, sed dignitatem, sed oculorum 
coniecluui, sed solidam, et robustam, et assiduam fre- 
quentiam praebuerunt. 

IX. Iam municipia coniunctione etiam vicinitatis vehe- 
menter moventur. Omnia, quae dico de Plancio, dico ex- 
pertus in nobis; sumus enim finitimi Atinatibus; laudan- 
da est vel etiam amanda vicinitas , retinens veterem 
filum officii morem , non infuscata malevolentia ; non 
assucta mendaciis, non fucosa, non fallax , non erudita 
artificio simulationis vel suburbano, vel etiam urbano. Ne- 
mo Arpinas non Plancio studuit, nemo Soranus, nemo 
Casinas, nemo Aquinas; totus ille tractus celeberrimus , 
Venafranus, Allifanus: tota denique nostra illa aspera, et 
montuosa, et fidelis, et simplex, et fautrix suorum regio, 
se buius honore ornari, se augeri dignitate arbitrabatur: 
iisdemque nunc a municipiis adsunt eq «ites Romani pu- 
blice cum legatione et testimonio: nec minore nunc suat 
sollicitudine, quam tum eraqt studio; etenim est gravius 
spoliari fortunis, quam non augeri dignitate. Ergo ut alia 
in te erant illustriora, Laterensis, quae tibi maiores tui 
reliquerant: sic te Plancius hoc non solum municipii, ve- 
rum etiam vicinitatis genere, vincebat. Nisi forte te La- 
vicana, aut Gabina , aut Bovillana vicinitas adiuvabat ; 
quibus a municipiis vix iam, qui carnem Latinis petant, 
inveniuntur. Adiun^am, si vis id, quod tu etiam huic obesse 
putas, patrem publicanum: qui ordo quanto adiumento sit 
in honore, quis nescit? flos enim equitum Romanorum or- 
namentum civitatis, firmamentum reipublicae, publicano- 
rum ordine continetur. Quis est igitur, qui neget, ordi- 
nis eius studium fuisse in honore Plancii singulare? ne- 
que iniuria; ‘vel quod erat pater is, qui est princeps iam 
diu publicanorum: vel quod is ab sociis uaice diligebatur: 
vel quod diligentissime rogabat: vel quia pro filio sup- 
plicabat: vel quia huius in illum ordinem summa officia 
quaesturae, tribunatusque constabant: vel quod illi in hoc 
ornando ordinem sc ornare, et consulere liberis suis arbi- 
trabantur. 

X. Aliquid praeterea (timide dico, se£ tamen dicendum 

est ) non enim opibus, non invidiosa gratia, non poten- 
tia vix ferenda, sed commemoratione beneficii , sed mi- 
sericordia, sed precibus aliquid attulimus etiam nos. Ap- 
pellavi populum, tribubus submisi me, et supplicavi: ul- 
tro, mebercule , se mibi etiam offerentes, ultro pollicen- 
tes rogavi. Valuit causa rogaudi, non gratia: nec, si vir, 
amplissimus, cui nihil est, quod roganti concedi non iure 
possit, de aliquo, ut dicis, non impetravit, ego sum ar- 
rogans, quod me valuisse dico. Nam, ut omittam illud, 
quod ego pro eo laborabam, qui valebat ipse per sese^ 
rogatio ipsa scmper est gratiosissima, quae est oificio 
necessitudinis coniuncta maxime. Neque enim ego sic roga- 
bam, ut petere viderer, quia familiaris esset meus, quia 
vicinus, quia huius parente, semper plurimum essem usus^ 
sed ut quasi parenti, et custodi salutis meae; non poten- 
tia mea, sed eausa rogationis fuit gratiosa. Nemo mea 
restitutione laetatus est, nemo iniuria doluit, cui non hu- 
ius in me misericordia grata fuerit. Etenim, si ante re- 
ditum meum Cn.,. Plancio se vulgo viri boni, eum hic 
tribunatum peteret, ultro offerebant: cui nomen meum ab- 
sentis honori fuisset, ei meas praesentis preces non pu- 
tas profuisse? An Minturnenses coloni, quod C. Marium 
civili ferro, atque cx impiis manibus eripuerunt, quod tecto 
receperunt, quod fessum inedia, iluctibusque confectum re- 
crearunt : quod viaticum congesseruut : quod navigium 
dederunt: quod eum linquentem terram eam, quam servave- 
rat, votis, ominibus, lacrymisque prosecuti sunt, aeterna in 
laude versantur : Plancio, quod me vel vi pulsum, vel 
ratione cedentem receperit, iuverit, custodierit; bis, et 
Senatui, populoque Romano, ut haberent, quem reduce- 
rent) conservarit; honori hanc fidem, misericordiam, vir- 
tutem fuisse miraris ? > 

XI. Vitia. mebercule, Cn. Plancii, eae res, de quibus 
dixi, 'tegere potuerunt: ne tu in ea vita, de qua iam di- 
cam, tot, et tanta adiumenta huic honori fuisse mirere. 
Hic est enim, qui adolesceu Iulus cum A. Torquato pro- 
fectus in Africam, sic ab illo gravissima, et sanctissimo, 
atque omni laude, et' bouore dignissimo viro dilectus est, 
ut et contubernii necessitudo, et adolcscenluli modestis- 
simi pudor postulabat: quod si adesset, non minus ille de- 
clararet, quam hic illips frater patruelis, ct socer T. Tor- 

quatus, illi omni virtute, et laude par: qui est quidem 
cum illo maximis vinculis et propinquitatis , et affinitatis 
coniunclus, sed ita magni amoris, ut illae necessitudinis 
causae leves esse videantur. Fuit in Creta postea contu- 
bernalis Saturnini, propinqui sui, miles huius Q. Metelli; 
quibus cum fuerit probatissimus, hodieque sit, omnibus 
esse se probatum debet sperare. In ea provincia Legatus 
fuit C. Sacerdos: qua virtute, qua constantia vir? L. 
Flaccus: qui homo? qui civis? qualem hunc putent, as- 
siduitate, testimonioque declarant. Iu Macedonia Tribu- 
nus militum fuit: in eadem provincia postea Quaestor. 
Primum Macedonia sic eum diligit, ut indicant hi prin- 
cipes civitatum suarum: qui cum missi sint ob aliam cau- 
sam, tamen huius repentino periculo commoti huic assi- 
dent, pro hoc laborant: huic si praesto fuerint, gratius 
se civitatibus suis facturos putant , quam si legationem 
snam, et mandata confecerint. L. vero Apuleius hunc tan- 
ti facit, ut morem illum maiorem, qui praescribit, in pa- 
rentum loco Quaestoribus suis Praetores esse oportere, 
officiis, benevolentiaque superavit. Tribunus plebis fuit 
non fortasse tam vehemens quam isti, quos tu iure lau- 
das: sed certe talis, quales si omnes sernper fuissent, nun- 
quam desideratus vehemens esset Tribunus. 

XII. Omitto illa, quae si minus in scena sunt, at cer- 
te, cum sunt prolata, laudantur: ut vivat cum suis: pri- 
mum cum parente, (nam meo iudicio pietas fundamentum 
est omnium virtutum) quem veretur, ut deum, (neque e- 
nim multo secus est parens liberis); amat vero ut soda- 
lem, ut fratrem, ut aequalem. Quid dicam cum patruo? 
cum affinibus ? cum propinquis? cum hoc Cn. Saturni- 
no, ornatissimo viro? cuius quantam honoris huius cupi- 
ditatem fuisse creditis, cum videtis luctus societatem ? 
Quid de ine dicam? qui mihi in huius periculo reus esse 
videor? quid de his tot viris talibus, quos videtis veste 
mutata? Atqui hacc sunt indicia solida , iudices , haec 
expressa signa probitatis , non fucata forensi specie , 
sed domesticis inusta notis veritatis; facilis est illa oc- 
cursatio, et blanditia popularis : aspicitur , non adtrecta- 
tur: procul apparet, non excutitur, non in manus sumi- 
tur. Omnibus igitur rebus ornatum hominem, tam exter- 
sis quam domesticis: nonnullis rebus inferiorem, quam 
te, generis, et nominis, dico: superiorem aliis , munici- 

pum, vicinorum, societatum studio, temporum meorum 
memoria: parem virtute, integritate, modestia, ./Edilem 
factum esse miraris ? - - ^ 

XIII. Hunc tu vitae splendorem maculis adspergis istis? 
Iacis adulteria, quae nemo non modo nomine, sed ne su- 
spicione quidem possit agnoscere. Bimaritum appellas , 
ut verba etiam fingas, non solum crimina. Ductum esse 
ab eo in provinciam aliquem dicis libidinis causa ; quod 
non crimen est, sed impunitum in maledicto mendacium: 
(Raptam esse mimulam » quod dicitur Atinae factum a iu- 
vene, vetere quodam in scenicos iure, maximeque oppi- 
dano. 0 adolesecntiam traductam eleganter , cui quidem 
cum quod licuerit objiciatur, tamen id ipsum falsum re- 
perialur. c Emissus aliquis e carccre : > et quidem emissus 
per imprudontiam, emissus, ut cognostis, necessarii ho- 
minis, optimique adolescentis rogatu: idem postea prae- 
toris, mandatu requisitus. Atque liaec , nec ulla alja , 
sunt coniecta in eius vitam , de cuius vos pudore , re- 
ligione, integritate dubitetis. Pater vero, inquit, etiam 
obesse filio debet. 0 vocem duram, atque indignam tua 
probitate, Laterensis 1 Pater ut in indicio capitis, pater 
ut in dimicatione fortunarum, pater ut apud tales viros 
obesse filio debeat ? qui si esset turpissimus, si sordidis- 
simus, tamen ipso nomine patrio valeret apud clementes 
indices, et misericordes: valeret, inquam, communi sensu 
omnium, et dulcissima commendatione naturae. Sed cum 
sit Cn. Plancius is eques Romanus, ea primum vetustate 
equestris ordinis, ut pater, ut avus, ut maiores eius omnes 
equites •> Romani fuerint , summum in praefectura , flo- 
rentissima gradum tenuerint et dignitatis, et gratiae: de- 
inde, ut ipse in legionibus P. Crassi imperatoris , inter 
prnatissimos homines, equites Romanos, summo splendo- 
re fuerit: ut postea princeps inter suos, plurimarum rerum 
sanctissimus , et iustissimus iudex , maximarum societa- 
tum auctor, plurimarum magister: si non modo in eo ni- 
hil unquam reprehensum, sed laudata sunt omnia: tamen 
is oberit honestissimo filio pater, qui vel minus honestum, 
et alienum tueri vel auctoritate sua , vel gratia possit? 
(Asperius, inquit, locutus est aliquid aliquando. 1 Immo for- 
tasse liberius. (At id ipsum, inquit, non est ferendum. > Er- 
go hi ferendi sunt, qui queruntur, libertatem equitis Ro- 
mani se ferre non posse? ubinam ille mos? ubi illa ae- 

quitas iuris ? ubi illa antiqua libertas, quae malis op- 
pressa civilibus extollere iam caput, et aliquando recreata 
se erigere debebat ? Equitum ego Romanorum etiam iu 
homines nobilissimos maledicta, publicanorum in Q. Scae- 
volam, virum omnibus ingenio, iustitia, integritate prae- 
stantem , aspere et ferociter et libere dicta commemo- 
rem ? 

XIV. Consuli P. Nasicae praeco Granius medio in foro, 
cum ille edicto iustitio domum decedens rogasset Gra- 
nium, quid tristis esset: an quod reiectae auctiones essent ? 
Jmmo vero , inquit, quod legationes . Idem Tribuno plebis, 
potenlissirao homini, M. Druso, sed multa in remp. mo- 
lienti, cum ille eum salutasset, ut fit, dixissetque, Quid 
agis Grani? Respondit, Immo vero, tu Druse, quid a- 
gis? ille L. Crassi, ille M. , Antonii voluntatem asperio- 
ribus facetiis saepe perstrinxit impune: nunc usque eo 
oppressa vestra arrogantia civitas est, ut, quae fuit olim. 
praeconi in ridendo, nunc equiti Romano in plorando non 
sit concessa libertas, Quae enim unquam Plancii vox 
fuit contumeliae potius, quam doloris ? quid est autem 
unquam questus , nisi cum a sociis et a se iniuriam pro- 
pulsaret ? Cum Senatus impediretur, quo minus, id quod 
hostibus semper erat tributum, responsum equitibus Ro- 
manis redderetur : omnibus illa imuria dolori publicanis 
fuit: sed eum ipsum dolorem hic tulit paullo apertius ; 
communis ille sensus in aliis fortasse latuit: hic quod, 
cum celeris animo sentiebat , id magis , quam ceteri 
et vultu 1 promptum habuit , et lingua. Quamquam , 
iudices ( agnosco enim ex me ) permulta in Plancium , 
quae ab eo nunquam dicta ,sunt, conferuntur. Ego 
quia dico aliquid aliquando, non studio adductus, sed aut 
contentione dicendi, aut lacessitus, el quia, ut fit in mul- 
tis.' exit aliquando aliquid, si non pcrlacctum, attamen 
fortasse non rusticum: quod quisque dixit, me id dixisse 
dicunt. Ego autem, si quid est, quod mihi scitum esse 
videatur, et homine ingenuo dignum, atque docto, non 
aspernor; stomachor vero, cum aliorum non me digna in 
me conferuntur. Nam quod primus scivit legem de publi- 
canis, tum cum vir amplissimus Consul id illi ordini per 
populum dedit, quod per Senatum, gi , licuisset, dedisset: 
si in eo crimen est, quia suffragium tulit, quis non tulit 
publicanus? si, quia primus scivit, utrum id sortis, esse 

vis, an eius, qui illam legem ferebat ? Si sortis, nullum 
crimen est in casu: si Consulis, splendor etiam Plancii , 
bunc a summo viro principem ordinis esse-iudicatum. 

XV. Sed aliquando veniamus ad causam. In qua Iu no- 
mine legis Liciniae, quae est de sodalitiis, omnes ambi- 
tus leges complexus es; neque enim quidquam aliud in hac 
lege, nisi editicios iudices es secutus; quod genus iudicio- 
rum si est aequum ulla in re, nisi bac tribuaria, non in- 
telligo, quamobrem Senatus hoc uno in genere tribus edi 
voluerit ab accusatore, neque eandem editionem transtu- 
lerit in ceteras causas ; de ipso denique ambitu reie- 
ctionem fieri voluerit iudicum alternorum: cumque nullum 
genus acerbitatis praetermitteret, hoc tamen unum praete- 
reundum pulorit.Quid? huiusce rei tandem obscura causa est? 
anet agitata tum, cum ista in Senatu res agebatur, et dispu- 
tata hesterno die copiosius a Q. Hortensio, cui tum est Sena- 
tus assensus? Hoc igitur sensimus : cuiuscumque tribus 
largitor esset, et per hanc consensionem, quae honeste 
magis, quam vere, sodalitas nominaretur, quam quisque 
tribum turpi largitione corrumperet, eum maxime iis ho- 
minibus, qui cius Iribus essent, esse notum. Ita putavit 
Senatus, cum reo Iribus ederentur eae, quas is largitio- 
ne divinctas haberet, eosdem fore testes, et iudices. Acer- 
bum omnino genus iudicii: sed tamen, si vel sua, vel ea, 
quae maximo esset cuique coniuncta, Iribus ederetur, vix 
recusandum. 

XVI. Tu autem, Laterensis, quas Iribus edidisti? Te- 
rentinam credo. Fuit id aequum , et certe exspectatum 
est, et fuit dignum constantia tua; cuius tu tribus ven- 
ditorem, et corruptorem, et sequestrem Plancium fuisse 
clamitas, eam tribum profecto, severissimorum praesertim 
hominum, et gravissimorum edere debuisti; at Volti uiam; 
libet enim tibi nescio quid etiam de illa tribu criminari: 
hanc igitur ipsam cur non edidisti? quid Plancio cum Le- 
monia ? quid cum Ufentina? quid cum Crustumina ? nam 
Maeciam, non quae judicaret, sed quae rei iceretur, esse 
voluisti. Dubitatis igitur, iudices, quin vos M. Laterensis 
suo iudicio, non ad sententiam legis, sed ad suam spem 
aliquam de civitate delegerit? dubitatis, quin eas tribus, 
in quibus magnas necessitudines habet Plancius , cum ille 
non ediderit, iudicarit officiis ab hoc observatas, non lar- 
gitione corruptas ? Quid enim potest dicere, cur ista edi- 

tio non summam habeat acerbitatem, remota ratione illa, 
quam in decernendo secuti sumus? Tu deligas ex omni 
populo aut amicos tuos, aut inimicos meos, aut denique 
eos, quos inexorabiles, quos inhumanos, quos_ crudeles exi- 
stimes? Tu me ignaro , nec opinante , in sinu notes et 
tuos, et tuorum necessarios , vel iniquos meos, vel etiam 
defensorum meorum? eodemque adjungas, quos natura pu- 
tes asperos, atque omnibus iniquos ? deinde effundas re- 
pente, ut ante consessum meorum iudicum videam, quam 
potuerim, qui essent futuri suspicari ? apud eosque me, 
ne quinque quidem reiectis, quod in proximo reo de con- 
silii sententia constitutum est, cogas causam de fortunis 
omnibus dicere? Non enim, si aut Plancius ita vixit, ut 
offenderet sciens neminem, aut tu ita errasti, ut eos ede- 
res imprudens, ut nos, invito te, tamen ad iudices, non 
ad carnifices veniremus, idcirco ista editio per se non 
acerba est* v 

XVII. An vero nuper clarissimi cives nomen editicii iu- 
dicis non tulerunt, cum cx cxxv. iudicibus, principibus 
equestris ordinis, quinque et lxx. reus reficeret, l. re- 
ferret, omniaque potius permiscuerunt, quam ei legi, con- 
ditionique parerent: nos neque ex delectis iudicibus sed 
ex' omni populo, neque editos ad reficiendum, sed ab ac- 
cusatore constitutos iudices ita feremus, ut neminem rei- 
iciamus ? Neque ego nunc legis iniquitatem queror, sed 
factum tuum a sententia legis doceo discrepare: et illud 
acerbum iudicium, si, quemadmodum Senatus censuit , 
populusque iussit, ita fecisses, ut huic et suam , et ab 
hoc observatas tribus ederes, non modo non quererer ; 
sed hunc, iis iudicibus editis, qui testes fidem esse possent, 
absolutum putarem: neque nunc multo secus existimo: cum 
enim has tribus edidisti, ignotis te iudicibus uti malle , 
quam notis, indicavisti: fugisti sententiam legis, aequitatem 
omnem reiecisti; in tenebris, quam in luce, causam ver- 
sari maluisti. Voltinia tribus ab hoc corrupta: Terentinam 
habuerat venalem. Quid diceret apud Voltinienses, aut 
tribules suos judices? imrno vero tu quid diceres ? quem 
iudicem ex illis aut tacitum testem haberes, aut vero e- 
tiam excitares ? Etenim, si reus tribus ederet, Voltiniam 
fortasse Plancius propter necessitudinem ac vicinitatem, 
suam, non edidisset? et, si quaesitor huic edendus fuisset, 
quem tandem potius, quam huncC. Alfium, quem habet, cui 

notissimus esse debet, quem vicinum tribulem , gravissi- 
mum hominem, iustissimumque edidisset ? cuius quidem 
aequitas, et ea voluntas erga Cn. Plancii salutem, quam il- 
le sine ulla cupiditatis suspicione prae se fert, facile de- 
clarat, non fuisse fugiendum tribulem huic iudicem, cui 
quaesitorem tribulem exoptandum fuisse videatis. 

• XVIII. Neque ego nunc consilium reprehendo tuum, 
quod non eas tribus, quibus hic maxime notus erat, e- 
dideris: sed a te doceo consilium non servatum Senatus; 
etenim quis te tum audiret illorum ? aut quid diceres ? 
sequestremne Plancium?respuerent aures, nemo agnosceret, 
repudiarent : an gratiosum? illi libenter audirent: nos 
non timide confiteremur: noli enim putare, Laterensis , 
legibus istis, quas Senatus de ambitu sancire voluerit , 
id esse actum, ut suffragatio, ut observantia ut gratia 
tolleretur. Semper fuerunt boni viri, qui apud tribules 
suos gratiosi esse vellent. Neque vero tam durus in ple- 
bem noster ordo fuit , ut eam coli nostra modica liber- 
tate noluerit: neque hoc liberis nostris interdicendum est, 
ne observent tribules suos, ne diligant, ne conficere ne- 
cessariis suis suam tribum possint, nc par ab iis munus 
in sua petitione respectent: haec enim plena sunt officii, 
plena observantiae, plena etiam antiquitatis. Isto in ge- 
nere et fuimus ipsi cum ambitionis nostrae tempora po- 
stulabant, et clarissimos viros esse vidimus, et hodie esse 
videmus quam plurimos gratiosos. Decuriatio tribulium , 
descriptio populi, suffragia largitione devincta, severita- 
tem Senatus, ct bonorum omnium vim, ac dolorem ex- 
citarunt: haec doce, haec profer, huc incumbe, Lateren- 
sis, decuriasse Plancium, conscripsisse, sequestrem fuis- 
se, pronuntiasse, divisisse: tum mirabor, te iis armis uti, 
quae tibi lex dabat, noluisse: tribulibus enim iudicibus, 
non modo severitatem illoriim, si ista vera sunt sed ne 
vultus quidem ferre possemus. Hanc tu rationem cum fu- 
geris, cumque eos iudices habere nolueris, quorum in hu- 
ius delicto tum scientia certissima, tum dolor gravissi- 
mus esse debuerit: quid- apud bos dices, qui abs te taci- 
ti requirunt cur boc sibi oneris imposueris, cur se potis- 
simum delegeris, cur denique se divinare malueris, quam 
eos, qui scirent, iudicare ? 

XIX. Ego Plancium, Laterensis, et ipsum gratiosum 
esse dico, et habuisse in petitione inultos sui cupidos 

gratiosos: quos tu si sodales voeas, officiosam amicitiam 
nomine inquinas criminoso, sin, quia gratiosi sunt, accu- 
sandos putas, noli mirari , te id, quoa tua dignitas po- 
stularit, repudiandis gratiosorum amicitiis non esse asse* 
culum. laro ut ego doceo gratiosum esse tribulibus Plan- 
cium, quod multis benigne fecerit, pro multis spoponde- 
rit, in operas plurimos patris auctoritate, et gratia mi- 
serit: quod denique omnibus officiis per se, per patrem , 
pqr maiores suos totam Atinatem praefecturam compre- 
henderit: sic tu doce, sequestrem fuisse, largitum esse , 
conscripsisse, tribules decuriavisse: quod non si potes, noli 
tollere ex ordine nostro liberalitatem, noli maleficium pu- 
tare esse gratiam, noli observantiam sancire poena. Ita- 
que haesitantem te in hoc sodalitiorum tribuario crimine, 
adf communem ambitus causam contulisti: in qua desina- 
mus aliquando, si videtur, vulgari, et pervagata decla- 
matione contendere: sic enim lecum ago. Quam tibi com- 
modum est, unam tribum delige tu: doce id, quod de- 
bes, per quem sequestrem, quo divisore corrupta sit , 
ego, si id facere non potueris, quod, ut opinio mea fert, ne 
incipies quidem, per qu:?m tulerit, docebo. Estnehaec vera 
contentio ? placetne sic agi? num possum magis pedem 
conterre, (ut aiunt) aut propius accedere? Quid taces? quid 
dissimulas? quid tergiversaris? etiam atque etiam insto, 
atque urgeo, insector, posco, atque adeo flagito crimen; 
quamcumque tribum, inquam, delegeris, quam tulerit 
Plancius,, tu ostendito , si poteris, vitium: ego, qua ra- 
tione tulerit, docebo. Nec erit haec alia ratio Plancio , 
ac tibi. Laterensis, nam ut, quas tribus tu tulisti^ si iatn 
pr te requiram, possis, quorum studio tuleris, explicare: 
sic ego lioc contendo, me tibi ipsi adversario, cuiuscum- 
que tribus rationem poposceris, redditurum. 

XX. Sed cur ego sic ago? quasi non comitiis iam supe- 
rioribus sit Plancius designatus iEdilis; quae comitia pri- 
mum habere coepit Consul, cum omnibus in rebus sum- 
ma auctoritate, tum harum ipsarum legum ambitus au- 
ctor: deinde hubere coepit subito, praeter opinionem 
omnium: ut nc si cogitasset quidem quispiam largiri, dare- 
tur spatium comparandi. Vocatae tribus : latum suffra- 
gium: descriptae, renuntiatae: longe plurimum valuit Plan- 
cius: nulla largitionis nec fuit, nec esse potuit suspicio. 
An tandem una centuria praerogativa tantum habet au- 

ctoritatis , ul nomo unquam prior eam tulerit, quin renun- 
tiatus sit : aut iis ipsis comitiis consul , aut certe in il- 
lum annum: .ASdilem tu Plancium factum esse miraris, in 
quo non exigua pars populi, sed universus populus volunta- 
tem suam dcclararit ? cuius in honorO non unius tribus 
pars, sed comitia tota comitiis fuerint praerogativa? Quo 
quidem tempore, Laterensis, si id* facere voluisses, aut 
si gravitatis esse putasses tuae, quod multi nobiles saepe, 
fecerunt, ut, cum minus valuissent suffragiis, quam pu- 
tassent, postea, prolatis comitiis, prosternerent se, et po- 
pulo Romano, fracto animo, atque humili supplicarent , 
non dubito, quin omnis ad te conversura se fuerit mul- 
titudo. Nunquam enim nobilitas , integra praeserlira , 
atque innocens, a populo Romano supplex repudiata fuit. 
Sed, si tibi gravitas tua, et magnitudo animi pluris fuit, 
sicut esse debuit, quam aedilitas: noli, cum habeas id , 
qnod malueris, desiderare id, quod minoris putaris. Equi- 
dem primum, ut honore dignus essem, maxime sempcr 
laboravi: secundo, ut existimarer: tertium mihi fuit illud, 

S uod plerisque primum est, ipse honos: qui iis denique 
ebet esse iucundus, quorum dignitati populus Romanus 
testimonium, non beneliciuin ambitioni dedit. 

XXI. Quaeris etiam, Laterensis, quid imaginibus luis, 
quid ornatissimo, atque optimo viro, patri tuo, respon- 
deas mortuo. Noli ista meditari: atque illud potius cave, 
ne tua ista querela, dolorque nimius, ab illis sapientissi- 
simis viris reprehendatur. Vidit enim pater tuus Appium 
Claudium, nobilissimum hominem, vivo patre suo, poten- 
tissimo et clarissimo cive, C. Claudio^ ./Edilem non esse 
factum , et eundem sine repulsa factum esse Consulem : 
vidit hominem sibi maxime coniunctura, egregium virum, 
L. Volcatium: vidit M. Pisonem, in ista aedilitate offen- 
siuncula accepta, summos a populo Romano esse honores 
adeptos. Avus vero tuus 1 et P. Nasicae tibi aediliciam 
praedicaret repulsam, quo cive neminem ego statuo in 
hac republica fortiorem: et C. Marii, qui duabus aedili- 
tatibus repulsus septies Consul est factus: et L. Cae- 
saris , Cn. Octavii , M. Tullii : quos omnes scimus ae- 
dilitate praeteritos, Consules esse factos. Sed quid ego 
aedilicias repulsas colligo? quae saepe eiusmodi habitae 
sunt, ut iis, qui praeteriti essent, benigne a populo fa- 
ctum videretur. Tribunus militum, L. Philippus, summa 

nobilitate, et eloquentia, Quaestor C. Coelius, clarissi- 
mus ac fortissimus adolescens: Tribuni pl. P. Rutilius 
Rufus, C. Fimbria, C. Cassius , Cn. Orestes , facti non 
sunt: quos tamen omnes Consules factos scimus esse. 
Quae tibi ultro pater, et maiores tui non Consulandi tui 
gratia dicerent: neque vero quo te liberarent aliqua cul- 
pa, quam tu vereris, ne a te suscepta videatur: sed ut 
te ad cursura istum tenendum, quem a prima aetate su- 
scepisti, cohortarentur: nihil est enim, mihi crede, Late- 
rensis, de te detractum: detractum dico ? si mehercules 
vere quod accidit interpretari velis, est aliquid etiam de 
virtute significatum tua. Noli enim existimare; non ma- 
gnum quemdam motum fuisse illius petitionis tuae , de 
qua ne aliquid iurares destitisti. Denuntiasti, homo ado- 
lescens, quid de summa republica sentires : fortius tu qui- 
dem, quam nonnulli defuncti honoribus , sed apertius , 
quam vel ambitionis, vel aetatis tuae ratio postulabat. 
Quamobrem in dissentiente populo noli putare nullos fuis- 
se, quorum animos tuus ille fortis animus offenderet: qui 
te incautum fortasse nunc tuo loco demovere potuerunt, 
providentem autem et praecaventem nunquam certe mo- 
vebunt. 

XXII. An te illa argumenta duxerunt? Dubitabitis, 
inquit, quin coitio facta sit, cum tribus plerasque cum 
Plotio tulerit Plancius? An una fieri potuerunt, si una 
tribus non tulissent ? At nonnullas punctis paene totidem; 
quippe cum iam prope facti superioribus comitiis, decla- 
ratique venissent, quamquam ne id quidem suspicionem 
coitionis habuerit: neque enim unquam maiores nostri 
sortitionem constituissent aediliciam, nisi viderent acci- 
dere posse, ut competitores pares suffragiis essent. Et 
ais, prioribus comitiis Aniensem a Plotio, Terentinam a 
Plancio tibi esse concessam: nunc ab utroque eas avulsas 
ne in angustum venirent. Quam convenit, nondum cognita 
populi voluntate, bos , quos iam tum coniunctos fuisse 
dicis, iacluram suarum tribuum, quo vos adiuvaremini , 
fecisse: eosdem, cum iam essent experti, quid valerent, 
restrictos , et tenaces fuisse? Etenim verebantur, credo , 
angustias: quasi res in contentionem, aut in discrimen 
aliquod posset venire. Sed tamen tu an Plotium, virum 
ornatissimum, in idem crimen vocandum iudicas? an di- 
cis eum te arripuisse, a quo non sis rogatus? Nam quod 

questus es, plures te testes habere de Vollinia, quam 
quot iu ea tribu puncta tuleris, indicas, aut eos testes te 
adducere, qui, quia nummos acceperint, te praeterierint; 
aut, te ne gratuita quidein eorum suffragia tulisse. Illud 
vero crimen de nummis, quos in circo Flaminio dephren- 
sos esse dixisti , caluit re recenti ; nunc in causa refri- 
xit. Neque enim qui illi nummi fuerint * nec quae tri- 
bus , nec qui divisor , ostenderis. Atque is quidem edu- 
ctus ad Consules , qui tum in crimen vocabatur, se ini- 
que a tuis iactatum graviter querebatur. Qui si erat di- 
visor , praesertim eius , quem tu habebas reum, cur abs 
te reus non est factus? cur non eius damnatione aliquid 
ad hoc iudicium praeiudicii comparasti ? 

XXIII. Sed neque tu habes haec , neque eis conBdis. 
Alia te ratio, alia cogitatio ad spem huius opprimendi 
excitavit. Magnae sunt in te opes, late patet gratia, multi 
amici, multi cupidi tui, multi fautores laudis tuae. Mulli 
huic invident, multis etiam pater, optimus vir, nimium reti- 
nens equestris iuris, et libertatis videtur: multi etiam com- 
munes inimici reorum, omnium, qui ita semper testimo- 
nium de ambitu dicunt, quasi aut moveant animos iu- 
dicum suis testimoniis, aut gratum populo Romano sit , 
aut eo facilius ob eam causam dignitatem , quam vo- 
lunt, consequantur. Quibuscum me, iudices, pugnantem 
meo more pristino non videbitis : non quo mihi fas sit 
quidquam defugere, quod salus Plancii postulet : sed quia 
neque necesse est, me id persequi voce, quod vos mente 
videatis, et quod ita de me meriti sunt illi ipsi, quos ego 
testes video paratos, ut eorum reprehensionem vos ve- 
strae prudentiae assumere, meae modestiae remittere de- 
beatis. Illud unum vos magnopere oro, atque obsecro, iu- 
dices, cum huius quem defendo, tum communis pericu- 
li causa, ne fictis auditionibus, ne disseminato, disperso- 
que sermoni , fortunas innocentium subiiciendas putetis. 
Multi amici accusatoris, nonnulli etiam npstri iniqui, multi 
communes obtrectatores, atque omnium invidi mulla fin- 
xerunt. Nihil est autem tam volucre, quam maledictum; 
nihil facilius emittitur, nihil citius excipitur, nihil lati- 
us dissipatur. Neque ego, si fontem maledicti reperielis, 
ut aut negligatis, aut dissimuletis, unquam postulabo: 
sed, si quid sine capite manabit, aut si quid erit eius- 
modi, ut non exstet auctor, qui audierit, aut ita negli» 

gens vobis esse videbitur, ut, unde audierit: oblitus sit: 
aut ita levem habebit auctorem, ut memoria dignum non 
putarit: Jiuius illa vox vulgaris, audivi , ne quid reo in- 
nocenti noceat, oramus. 

XXIV. Sed venio iaxn ad L. Cassium, familiarem me- 
um, cuius ex oratione ne illum quidem luventium tecum 
expostulabo : quem ille omni et virtute, et humanitate 
ornatus adolescens, primum de plebe JEdilem curulem 
factum esse dixit. Iu quo, Cassi, si ita tibi respondeam, 
nescisse id populum Romanum, neque fuisse, qui id no- 
bis narraret, praesertim mortuo Longino: non, ut opinor, 
admirere, cum ego ipse non abhorrens a studio antiqui- 
tatis, me hic id ex te primum audisse confitear. Et, quo- 
niam tua fuit perelegans, ac persubtilis oratio, digna 
equitis Romani vel studio, vel pudore: quoniamque sic ab 
his es auditus, ut magnus honos et ingenio, et humani- 
tati tuae tribueretur, respondebo ad ea, quae dixisti, quae 
pleraque de ipso me fuerunt: in quibus ipsi aculei, si 
quos habuisti in me reprehendendo, tamen mihi non ingrati 
acciderunt. Quaesisti, utrum putarem mihi equitis Romani 
filio, faciliorem fuisse ad adipiscendos honores viam, an 
futuram esse filio meo , qui esset familia consulari. Ego 
vero, quamquam illi omnia malo, quam mihi, tamen ilii 
honorum aditus nunquam faciliores optavi , quam mihi 
fuerunt. Quin etiam, ne forte ille sibi mo potius pepe- 
risse iam honores, quam iter demonstrasse adipiscendo- 
rum putet, haec illi soleo praecipere, quamquam ad prae- 
cepta aetas nou est gravis, quae ille a love ortus , suis 
praecipit filiis : 

Vigilandum est semper: mullae insidiae sunt bonis. 

JYon te id quod mulli invideant. 

Nostis cefera: quae gravis ille et ingeniosus poeta scripsit, 
non ut illos regios pueros, qui iam nusquam erant, sed ut 
nos, et nostros liberos ad laborem, et laudem excitaret. 

XXV. Quaeris, quid potuerit amplius assequi Plancius, 
si Cn. Scipionis fuisset filius. Magis ASdilis fieri non po- 
tuisset : sed hoc praestaret, quod ei minus invideretur. 
Etenim honorum gradus summis hominibus, et infimis 
sunt pares, gloriae dispares. Quis nostrum se dicit Rf. 
Curio, quis C. Fabricio, quis C. Duellio parem? quis 

Atilio Calatino ? quis Cn. et P. Scipionibus ? quis Afri- 
cano, Marcello, Maximo ? tamen eosdem sumus hono- 
rum gradus, quos illi, assecuti. Sunt enim in virtute mul- 
ti adscensus , ut is gloria maxime excellat , qui virtute 
plurimum praestet; bonorum populi finis est consulatus : 

S uem magistratum jam octingenti fere consecuti sunt. 

orum, si diligenter quaeras, vix decimam partem repe- 
rias gloria dignam. Sed nemo unquam sic egit, ut tu: Cur 
iste fit Consul ? quid potuit amplius, si L, Brutus esset, 
qui civitatem dominatu regio liberavit ? honore nihil am- 
plius, laude multum. Sic igitur Plancius nihilominus Quae* 
stor est factus, et Tribunus plebis, et A3dilfs, quam si 
esset summo loco natus: sed haec pari loco orti sunt innu- 
merabiles alii consecuti. Profers triumphos T. Didii, et 
C. Marii: et quaeris, quid simile in Plancio. Quasi ve- 
ro isti, quos commemoras, propterea magistratus ceperint, 
quod triumpharunt , et non , quia commissi sunt iis 
magistratus , re bene gesta triumpharint. Rogas , 
quae castra viderit, qui et miles in Creta, Metello hoc 
imperatore et tribunus in Macedonia militum fuerit , 
et Quaestor tantum ex re militari detraxerit temporis, 
quantum in me custodiendum transferre maluerit. Quae- 
ris , num disertus. Immo , id quod secundum est , ne 
sibi quidem videtur. Num jurisconsultus . Quasi quisquam 
sit , qui sibi hunc falsum de iure respondisse dicat. 
Omnes enim istiusmodi artes in iis reprehenduntur, qui, cum 
professi fuerint, satisfacere non possunt: non in iis, qui se 
abfuisse ab istis studiis confitentur. Virtus, probitas, in- 
tegritas in candidato, non linguae volubilitas, non ars, 
non scientia requiri solet. Ut nos in mancipiis parandis, 
quamvis frugi hominem si pro fabro , aut pro tectore 
emimus, ferre moleste solemus, si eas artes, quas in e- 
xncndo secuti sumus, forte nesciverit: sin autem emimus, 
quem villicum imponeremus, quem pecori praeficeremus, 
nihil in eo, nisi frugalitatem, laborem, vigilantiam, esse 
curamus: sic populus Romanus deligit magistratus, quasi 
reipublicae villicos: in quibus si qua praeterea est ars, fa- 
cile patitur ; sin minus, virtute eorum, et innocentia con- 
tentus est; quotus enim quisque disertus? quotus quisque 
iuris peritus est, ut eos numeres, qui volunt esse ? quod 
si praeterea honore dignus nemo, quidnam tot optimis y 
et ornatissimis civibus est futurum ? 

XXVf. Iubes Plancium de vitiis Laterensis dicere. Ni- 
hil potest, nisi eum nimis in se iracundum putabit fuisse. 
Idem effers Laterensem laudibus. Facile patior, id te a- 
gere multis verbis, quod ad iudicium non pertineat: et 
id te accusantem tamdiu dicere, quod ego defensor sine 
periculo possim confiteri. Atqui non modo confiteor, sum- 
ma in Laterense ornamenta esse, sed te etiam reprehen- 
do, quod ea non enumeres, alia quaedam inania, et levia 
conquiras. Praeneste fecisse ludos. Quid? alii Quaestores 
non fecerunt/* Cyrenis liberalem in publicanos, iustum 
in socios fuisse. Quis negat ? sed ita multa Romae ge- 
runtur, ut vix ea , quae sunt in provinciis, 'audiantur. 
Non vereor, ne mihi aliquid, iudices, videar arrogasse, 
si de quaestura mea dixero. Quamvis enim illa floruerit, 
tamen eum me postea fuisse, in maximis imperiis arbitror, 
ut non ita mihi multum gloriae sit ex quaesturae laude re- 
petendum: sed tamen non vereor, ne quis audeat dicere, 
ullius in Sicilia quaesturam aut clariorem aut gratiorem 
fuisse. Vere mehercules hoc dicam; sic tum existimabam, 
nihil homines aliud Romae, nisi de quaestura mea, lo- 
qui. Frumenti in summa caritate maximum numerum mi- 
seram: negotiatoribus comis , mercatoribus iustus, muni- 
cipibus liberalis, sociis abstinens , omnibus eram visus* 
in omni officio diligentissimus: excogitati quidam erant a 
Siculis honores inauditi. Itaque hac spe decedebam, 
ut mihi populum Rom. ultra omnia delaturum putarem. 
At ego, cura casu diebus iis, itineris faciendi causa, de- 
cedens e provincia, Puteolos forte venissem, cum pluri- 
mi, et lautissimi solent esse in iis locis, concidi paene , 
iudices, cum ex me quidam quaesisset, quo die Roma exis- 
sem, et num quidnam esset novi ; cui cum respondissem, 
me e provincia decedere: etiam mehercules , inquit, ut o- 
pinor ex Africa. Huic ego iam stomachans fastidiose , 
immo ex Sicilia , inquam. Tum quidam, quasi qui omnia 
sciret, quid? tu nescis , inquit, hunc Syracusis Quaestorem 
fuisse? Quid multa? destiti stomachari, et me unum ex 
iis feci, qui ad aquas venissent. 

XXVII. Sed ea res, iudices, haud scio an plus mihi 

S rofuerit, quam si mihi tum essent omnes congratulati. 

[am posteaquam sensi, populum Rom. aures hebetiores, 
oculos autem acres, atque acutos habere, destiti, quid de 
me audituri essent homines, cogitare; feci, ut postea quo- 

tidie me praesentem viderent, habitavi itl or.utis, pressi 
forum, neminem a congressu mea neque ianitor meus , 
neque somnus absterruit. Ecquid ego dicam de occupa- 
tis meis temporibus, cui fuerit ne otium quidem unquam 
otiosum? nam, quas tu commemoras, Cassi, legere te so- 
lere orationes, cum otiosus sis, has ego scripsi ludis, et 
feriis, ne omnino unquam essem otiosus. Etenim M. Ca- 
tonis illud, quod in principio scripsit Originum suarum , 
semper magnificum, et praeclarum putari, Clarorum vi- 
rorum atque magnorum non minus otii quam negotii ra- 
tionem exstare oportere. Ita, si quam habeo laudem, 
quae quanta sit nescio, parta Romae est, quaesita in foro: 
ineaque privata consilia publici quoque casus comproba- 
verunt, ut etiam summa respublica mihi domi fuerit ge- 
renda; et urbs in urbe servanda. Eadem igitur, Cassi , 
via munita Laterensi est, idem virtutis cursus ad gloriam: 
hoc facilior fortasse, quod ego huc a me ortus, eb per 
me nixus adseendi; istius egregia virtus adiuvabitur com- 
mendatione maiorum. Sed, ut redeam ad Plancium, nun- 
quam ex urbe is afuit, nisi sorte, lege, necessitate; non va- 
luit rebus iisdem, quibus fortasse nonnulli : at valuit as- 
siduitate, valuit observandis amicis, valuit liberalitate: fuit 
in oculis, petivit, ea est usus ratione vitae, qua minima in- 
vidia novi homines plurimi sunt eosdem honores consecuti. 

XXVIII. Nam, quod ais, Cassi, non plus me Plancio 
debere, quam bonis omnibus, quod iis aeque mea salus 
cara fuerit, ego me debere bonis omnibus fateor; sed e- 
tiam hi, quibus ego debeo, boni viri, et cives, aediliciis 
comitiis aliquid se meo nomine debere Plancio dicebant. 
Verum fac me multis debere, et in iis Plancio: utrum i- 
gitur me conturbare oportet: an ceteris, cum cuiusque 
dies venerit, hoc nomen; quod urget, nunc, cum petitur, 
«iissolvere? Quamquam dissimilis est pecuniae debitio, et 
gratiae: nam qui pecuniam dissolvit, statim non habet id, 
quod reddidit: qui autem debet, aes retinet alienum: gratiam 
autem et qui refert, habet; et qui habet in eo ipso, quod ha- 
bet, refert: neque ego nunc Plancio desinam debere, si hoc 
solvero: nec minus ei redderem voluntate ipsa, si hoc mo- 
lestiae non accidisset. Quaeris a me, Cassi, quid pro fra- 
tre meo, qui mihi est carissimus, quid pro meis liberis, 
quibus nihil mihi potest esse iucundius, amplius, quam quod 
pro Plancio facio , facere possim ; nec vides > istorum 

ipsorum caritate a«l huius salutem defendendam maxime 
stimulari me, atque excitari. Nam neque ilUs huius sa- 
lute, a quo meam sciunt esse defensam, quidquam est 
optatius: etego ipse nunquam illos adspicio, quin* cum per 
hunc me iis conservatum esse meminerim, huius mentum 
in me recorder. 

XXIX. Opimium damnatum esse commemoras, servato- 
rem ipsum reipublicae Calidium adiungis, cuius lege Q. 
Metellus in civitatem sit restitutus: reprehendis meas pro 
Plancio preces, quod nec Opimius suo nomine liberatus 
sit , nec Metelli Calidius. De Calidio tibi tantum res- 
pondeo, quod ipse vidi: Q. Metellum Pium, Consulem , 
praetoriis comitiis, petente Q. Calidio, populo Romano 
supplicasse, cum quidem non dubitaret et Consul, et no- 
mo nobilissimus , patronum illum et suum , et iamtliae 
suae dicere. Quo loco quaero ex te , num id in mdicio 
Calidii putes, quod ego in Plancii facio, aut Metellum 
Pium, si Romae esse potuisset , aut patrem eius , si vi- 
xisset , non fuisse facturum. Nam Opimii quidem cala- 
mitas utinam ex hominum memoria posset evelli l vul- 
nus illud reipublicae, dedecus hujus imperii, turpitu- 
do populi Romani , non iudicium putandum est. Quam 
enim illi iudices, si iudices, et non parricidae patriae 
nominandi sunt, graviorem potuerunt reipublicae infligere 
securim , quam, cum illum e civitate eiecerunt, quiPrae- 
tor finitimo, Consul domestico bello rempublicam liberarat? 
At enim nimis ego magnum heueficium Plancii facio, et, 
ut ais, id verbis exaggero: quasi vero me tuo arbitratu, 
et non meo, gratum esse oporteat. Quod istius tantum 
meritum, inquit? an quia te non iugulavit ? immo vero, 
quia iugulari passus non est. Quo quidem tu loco, Cassi, 
etiam purgasti inimicos meos, meaeque vitae nullas ab 
illis insidias fuisse dixisti. Posuit hoc idem Laterensis. 
Quamobrem de isto paullo post plura dicam: de te tan- 
tum requiro, utrum putes odium in me mediocre inimicorum 
fuisse? quod fuit ullorum unquam barbarorum tam imma- 
ne, ac tam crudele in hostem? an fuisse in iis aliquem 
aut famae metum, aut poenae, quorum vidisti toto illo 
anno ferrum in foro, flammam in delubris, vim in tota 
urbe versari? nisi forte existimas, eos idcirco vitae meae 
pepercisse , quod de reditu meo non timerent. Et quem- 
quam putas fuisse tam excordem, qui, vivis his, stante 

urbe et curia, rediturum me , si viverem, non putaret ? 
Quamobrem non debes is liomo, et is civis, praedicare, 
vitam meam, quae fidelitate amicorum conservata sit, ini- 
micorum modestia non esse appetitam. 

XXX. Respondebo tibi nunc, Laterensis, minus fortas- 
se vehementer, quam abs te sum provocatus: sed pro- 
fecto nec considerate minus, nec minus amico. Nam pri- 
mum illud fuit asperius, mc, quae de Plancio dicerem , 
mentiri, et temporis causa fingere: scilicet homo sapiens 
excogitavi, quamobrem viderer maximis beneficii vincu- 
lis obstrictus, cum liber essem , ct solutus. Quid enim ? 
mihi ad defendendum Plancium parum mullae, parum iu- 
stae necessitudines erant familiaritatis, vicinitatis, patris 
amicitiae? quae si non essent, vererer, credo, ne turpi- 
ter facerem, si hoc splendore et hac dignitate hominem 
defenderem: lingenda fuit mihi videlicet causa peracuta, 
ut ei, quem mihi debere oporteret, ego me omnia debe- ■ 
re dicerem. At id etiam gregarii milites faciunt inviti, 
ut coronam dent civicam, et se ab aliquo servatos esse 
fateantur: non quo turpe sit, protectum in acie, hostium 
manibus eripi (nam id accidere, nisi forti viro, et pugnan- 
ti cominus, non potest); sed onus beneficii reformidant , 
quod permagnum est, alieno debere idem quod parenti. 
Ego, cum ceteri vera beneficia, etiam minora, dissimu- 
lent, ne obligati esse videantur : eo me beneficio obstri- 
ctum esse ementiar, cui ne referri quidem gratia posse vi- 
deatur ? An hoc tu, Laterensis, ignoras? qui, cum mihi 
esses amicissimus, cum vel periculum vitae tuae mecura 
sociare voluisses, cum me in illo tristi et acerbo luctu, 
atque discessu, non lacrymis solum luis, sed animo, cor- 
pore, copiis prosecutus esses: cum meos liberos, et uxo- 
rem, me absente, tuis opibus, auxilioque defendisses; sic 
mecum semper egisti, te mihi remittere, atque concede- 
re, ut omne studium meum in Cn. Plancii honorem con- 
sumerem, quod uius in me meritum tibi etiam gratum esse 
dicebas: nihil autem me novi, nihil temporis causa dicere, 
nonne etiam illa testis est oratio, quae est a mc prima ha- 
bita in Senatu? in qua cum perpaucis nominatim egissem gra- 
tias, quod omnes enumerari nullo modo possent, scelus autem 
esset quemquam praeteriri, statuissemque cos solum no- 
minare, qui causae nostrae duces, et quasi signiferi fuis- 
sent, in bis Plancio gratias egi. Recitetur oratio, quae 
Cicer. Orat . . i 3 


290 ORATIO 

propior rei magnitudinem dicta de scripto est: in qua e* 

S o homo astutus ei me dedebam, cui nihil magnopere 
eberem, et buius tanti officii serritutem adstringebam 
testimonio sempiterno. Nola cetera , quae a me man- 
data sunt literis , recitare : praetermitto ne aut proferre 
videar ad tempus, aut eo genere uti litorarum , quod me* 
is studiis aptius , quam consuetudini iudiciorum , esso 
videatur. 

XXXI. Atque etiam clamitas, Laterensis: Quousque ista 
dicis ? nihil in Cispio profecisti , obsoletae iam sunt pre- 
ces tuae. De Cispio mihi ne tu obiicies, quem ego de me 
bene meritum, quia te teste cognoveram , te eodem au* 
ctore dofendi? et ei dices. Quousque , quem negas, quod 
pro Cispio contenderit, impetrare potuisse ? Nam istius , 
verbi, Quousque , haec poterat esse invidia: datus est tibi 
ille: condonalus ille: non facis finem: ferre non possumus. 
Ei quidem, qui pro uno laborarit, et id ipsum non obti* 
nuerit , dici Quousque , irridentis magis est, quam repre» 
hendentis. Nisi forte ego unus ita me gessi in iudiciis, 
ita et cum his, et inter hos vixi, is in causis patronus , 
is in republica civis et sum, et semper fui, solus ut a te 
constituar, qui nihil a iudicibus debeam unquam impetra* 
re. Et mihi Jacry mulam Cispiani iudicii obiectas: sic e* 
nim dixisti: Vidi ego tuam lacrymulatn, Vide quam me 
verbi tui poeni teat; non modo lacrymulam, sed multas 
lacrymas, et fletum cum singultu videre potuisti. An e* 
go, qui meorum lacrymis, me absente, commotus, simul* 
tates, quas mecum habebat, deposuisset, meaeque salutis 
non modo non oppugnator (ut inimici mei putarant)sed 
etiam defensor fuisset, huius in periculo non dolorem me* 
nm significarem ? Tu autem, Laterensis, qui tum lacry* 
mas meas gratas esse dicebas, nunc easdem vis invidio» 
sas videri. 

XXXII. Negas, tribunatum Plancii quidquam attulisse 
adiumenti dignitati meae: atque hoc loco (quod verissime 
facere potes) L. Racilii, fortissimi et constantissimi viri 
divina in me merita commemoras: cui quidem ego, sicu- 
ti Plancio , nunquam dissimula*» me plurimum debere , 
semperque prae me feram. Nullas enim sibi ille neque 
contentiones, neque inimicitias, neque vitae dimicationes, 
nec pro republica, nec pro me defugiendas putavit. At* 
que utinam, quam ego sum in illum gratus, tam licuisset 


aogie 



PRO CN. PLANCIO 291 

per hominum vim , et iniuriam ei gratiam referri ! Sed, 
si non eadem contendit in tribunatu Plancius, existima- 
re debes , non huic voluntatem defuisse , sed me , cum 
tantum iam Plancio deberem, Racilii beneficiis fuisse con- 
tentum. An vero putas, iudices idcirco minus mea causa 
facturos, quod me esse gratum crimineris? an, cum Pa- 
tres conscripti illo Senatusconsulto , quod in monumento 
Marii factum est, quo mea salus omnibus est gentibus com- 
mendata, uni Cn. Plancio gratias egerint (-unus enim fuit 
de magistratibus, defensor salutis meae, cui Senatus pro me 
gratias agendas putavit) ei ego a me referendam gratiam 
non putem? Atqui haec cum vides, quo me tandem animo in 
te putas esse, Laterensis? ullum esse tantum periculum, tan- 
tum laborem, tantam contentionem, quam ego nonmodo pro 
salute tua, sed etiam pro dignitate defugerem? Quo qui- 
dem etiam magis sum, non dicam miser (nam boc quidem 
abhorret a virtute verbum) sed certe exercitus: non quia 
multis debeo (leve enim est onus beneficii gratia) sed quia 
saepe concurrunt aliquorum bene de me meritorum inter 
ipsos contentiones, ut eodem tempore in omnes verear ne 
vix possim gratus videri. 

XXXIII. Sed ego hoc meis ponderibus examinabo, non 
solum quid cuique debeam, sed etiam quid cuiusque in- 
tersit, et quid a me cuiusque tempus poscat. Agitur stu- 
dium tuum, vel etiam, si vis, existimatio, laus, aedilitas: 
at Cn. Plancii salus, patria, fortunae. Salvum te me esse 
cupisti : hic fecit etiam, ut esse possem. Distineor tamen, 
et divellor dolore, et in causa dispari offendi te a me do- 
leo: sed medius fidius multo citius meam salutem pro te 
abiecero, quam Cn. Plancii salutem tradidero contentioni 
tuae. Etenim, iudices, cum omnibus virtutibus me affe- 
ctum esse cupio , tum nihil est, quod malim, quam me 
et gratum esse, et videri. Est enim haec una virtus non 
solum maxima , sed etiam mater virtutum omnium reli- 
quarum. Quid est pietas, nisi voluntas grata in parentes? 
qui sunt boni cives , qui belli, qui domi de patria bene 
merentes, nisi qui patriae beneficia meminerunt? qui san- 
cti, qui religionum colentes , nisi qui meritam diis im- 
mortalibus gratiam iustis honoribus , et memori mente 
persolvunt ? Quae potest esse iucunditas vitae , sublatis 
amicitiis? quae porro amicitia potest esse inter ingratos? 
Quis est nostrum liberaliter educatus, cui non educato- 

res, cui non magistri sui, atque doctores, cui non locus ille 
mutua ip»e, ubi altus, aut doctus est, cum grata recordatione 
in mente versetur? Cuius opes tantae esse possunt, aut un- 
quam fuerunt, quao sine multorum amicorum officiis stare 
possint? quae certe, sublata memoria et gratia, nulla exsta- 
re possunt, Equidem nihil taro proprium hominis existimo, 
quam npn modo beneficio, sed etiam benevolentiae significa- 
tione alligari: nihil porro tam inhumanum, tam immane , 
tam ferum, quam committere, ut beneficio non dicam in- 
dignus , sed victus esso videare. Quae cum ita sint, iara 
succumbam , Laterensis , isti tuae orationi : in eo ipso , 
in quo nihil potest esse nimium, quoniam ita tu vis , ni- 
mium me gratum esse concedam: petamque a vobis, iudi- 
ces, ut eum beneficio complectamini, quem qui reprehen- 
dit, in co reprehendit, quod gratum praeter modum di- 
cat esse. Neque enim ad negligendam meam gratiam 
debet valere, quod dixit idem, vos nec nocentes, nec li- 
tigiosos esse, quo minus me apud vos valere oporteret. 
Quasi vero in amicitia mea non haec praesidia ( si qua 
forte sunt in me) parata semper amicis esse maluerim , 
quam necessaria. Etenim ego de me tantum audeo dice- 
re, amicitiam meam voluptati pluribus, quam praesidio , 
fuisse : moque vehementer vitae meao popniteret, si in 
mea familiaritate locus esset nemini , nisi litigioso , aut 
nocenti. 

XXXIV. Sed hoc nescio quomodo frequenter in me 
congessisti, sanequo in eo creber fuisti, te idcirco in lu- 
dos causam coniicere noluisse, ne ego mea consuetudine 
aliquid de thensis misericordiae causa dicorem, quod in 
aliis yEdilibus ante fecissem. Nonnihil egisti hqc loco ; 
nam mihi eripuisti ornamentum orationis meae : deride- 
bor, si mpntionem thensarum fecero, cum tu id praedixe- 
ris ; sine thensis autem quid potero dicere ? Hic etiam 
addidisti , me idcirco mea lege exilio ambitum sanxisse, 
ut miserabiliores epilogos possem dicere. Non vobis vide- 
or cura aliquo declamatore, non cum lahoris, et fori di- 
scipulo disputare? Rhodi enim, inquit, non fui : me vult 
fuisse: sed iui, inquit, Nicaeae (putabam in Vacceis dicturum) 
bis in Bithynia. Si locus habet reprehpntionis ansam ali- 
quam, nescio cur severiorem Nicaeam putes, quam Riio- 
dura ; si spectanda causa est, et tu in Bithynia summa 
.cum dignitate fuisti, et ego Rhodi non minore. Nam , 


Digitized by Google 



PRO CN. PLANCIO 2 9 3 

(piod in 00 me reprehendisti, quod nimium multos defen- 
derim, utinam et tu, qui potes, et ceteri, q*i defugiunt, 
vellent me labore hac levare! Sed fit vestra diligentia , 
qui in causis ponderandis omnes fere repudiatis , ut ad 
nos pleraeque confluant, qui miseris et laborantibus ni- 
hil negare possumus. Admonuisti etiam, quod in Creta 
fuisses, dictum aliquod in petitionem tuam dici potuisse: rae 
id perdidisse. Uter igitur nostrum est cupidior dicti? e- 
gOne, qui, quod dici potuit, non dixerim: an tu, qui eti- 
am ipse in te dixeris ? Te aiebas de tuis rebus gestis 
nullas literas misisse , quod mihi meae, quas ad aliquem 
misissem, obfuissent : quas ego mihi obfuisse non intelli- 
go; rei publicae video prodesse potuisse. 

XXXV. Sed sunt haec leviora: illa vero graviora, at- 
que magna, quod meum discessum, quem saepe defleras, 
nunc quasi reprehendere, et subaccusare voluisti ; dixisti 
enim, non auxilium milii, sed me auxilio defuisse. Ego 
vero fateor mehercule, quod viderim mihi auxilium non 
deesse, idcirco me illi auxilio pepercisse; qui enim sta- 
tus, quod discrimen, quae fuerit in republica tempestas 
illa, quis nescit? Tribunicius me terror, an consularis fu- 
ror movit ? decertare mihi ferro magnum fuit cum reli- 
quiis eorum, quos ego florentes, alque integros sine ferro 
'viceram ? Consules post hominum memoriam teterrimi , 
atque turpissimi, sicut et illa principia, et hi recentes re- 
rum exitus declararunt ; quorum alter exercitum perdidit, 
alter vendidit; cmtis provinciis, a Senatu, a republica, a 
bonis omnibus defecerant: qui exercitibus, qui armis, qui 
opibus plurimum poterant, cura, quid sentirent, nesciretur, 
-furialis illa vox nefariis stupris, religiosis altaribus effae- 
minata , • secum et illos , et Consules facere acerrime 
personabat: egentes in locupletes, perditi in bonos, servi 
in dominos armabuntur. Aderat mccum Senatus, et qui- 
dem veste mutata : quod pro me uno post hominum me- 
moriam publico consilio susceptum est. Sed recordare , 
qui lum fuerint Consulum nomine hostes, qui soli in hac 
urbe Senatum Senatui parere non siverunt: edictcque suo 
non luctum patribus conscriptis, sed indicia luctus ademe- 
runt. Aderat meeum cunctus equester ordo: quem quidem 
in concionibus saltator illo Consul proscriptionis denuntia- 
tione terrebat. At tota, Italia convenerat: cui quidem 
belli iuteslini , et vastitatis metus inferebatur. 

XXXVI. Hisce ego auxiliis studentibus, atque incitatis 
uti me, Laterensis, potuisse confiteor : sed erat non iure, 
non legibus, non disceptando decertandum. Nam profecto, 
praesertim tam bona in causa, nunquam , quo ceteri sae- 
pe abundarunt, idmihi ipsi auxilium meum defuisset. Armis 
fuit, annis inquam, fuit dimicandum: quibus a servis, at- 
que a servorum ducibus caedem fieri Senatus, et bonorum, 
reipublicae exitiosum fuisset. Vinci autem improbos a bo- 
nis, fateor fuisse praeclarum, si finem eum vincendi vi- 
derem: quem profecto non videbam. Ubi enim praesto fuis- 
sent mihi aut tam fortes Consules, quamL. Opimius? quam 
C. Marius? quam L. Flaccus ? quibus ducibus improbos 
cives respublica vicit armatis , aut si minus fortes, atta- 
men tam justi, quam P. Mucius, qui arma, quae priva- 
tus P. Scipio sumpserat, ea, Ti. Graccho interempto, iure 
optimo sumpta esse defendit? Esset igitur pugnandum cum 
Consulibus. Nihil amplius dico, nisi illud, victoriae nostrae 
graves adversarios paratos, interitus nullos ultores esse 
videbam. Hisce ego auxiliis salutis meae si idcirco defui , 
quia nolui dimicare: fatebor, id quod vis, non mihi auxi- 
lium, sed me auxilio defuisse: siu autem, quo maiora stu- 
dia in me honorum fuerunt, hoc iis magis cousulendum, 
et parcendum putavi : tu id in me reprehendis, quod Q.. 
Metello laudi datum est, hodiequeest et semper erit maxi- 
mae gloriae? quem, ut potes ex multis audire, qui tum 
affuerunt, constat invitissimis viris bonis cessisse: nec 
fuisse dubium, quin contentione, et armis superior posset 
esse. Ergo ille cum suum, non cum Senatus factum de- 
fenderet: cum perseverantiam sententiae suae, non salu- 
tem reipublicae retinuisset : tamen quod illud volun- 
tarium vulnus accepit, iustissimos omnium Metellorum , 
et clarissimos triumphos gloriae laude superavit, quod et 
illos ipsos improbissimos cives interfici noluit, et ne quis 
bonus interiret in eadem caede, providit: ego, tantis pe- 
riculis propositis, cum, si victus essem, interitus reipu- 
blicac, si vicissem, infinita dimicatio pararetur : commit- 
terem, ut idem perditor reipublicae nominarer , qui ser- 
vator fuissem ? 

XXXVII. Mortem mo timuisse dicis. Ego verone immor- 
talitatem quidem contra rempublicam accipiendam puta- 
rem, nedum emori cum pernicie reipublicae vellem: nam, 
qui pro rcpublica vitam ediderunt, (licet me desipere di- 

catis) numquam mehercule eos mortem potias, quam im- 
mortalitatem, assequutos putavi. Ego vemsi tum illorum 
impiorum ferro, ac manu concidissem, in perpetuum res- 
publica civile praesidium salutis suae perdidisset. Quin 
etiam, si me vis aliqua morbi, aut natura ipsa consumsis- 
set, tamen auxilia posteritatis essent imminuta, quod pe- 
remptum esset mea morte id exemplum, qualis futurus in 
me restituendo fuisset Senatus, populusque Romanus. An, 
si unquam in me vitae cupiditas fuisset, ego mense De- 
cembri mei consulatus omnium parricidarum tela com- 
mossem ? quae, si viginti quiessem dies, iu aliorum Con- 
sulum iugulum recidissent. Quamobrem, si vitae cupidi- 
tas contra rempqblicam est turpis, certe multo mortis cu- 
piditas mea turpior fuisset cum pernicie civitatis. 

XXXVIII. Nam quod te in republica liberum esse glo- 
riatus es, id ego et fateor, et laetor, et tibi etiam in boc 
gratulor: quod me autem negasti, ia eo neque te, neque 
quemquam diutius patiar errare. Nam, si quis idcirco a- 
liquid de libertate mea deminutum putat, quod nou ab 
omnibus eisdem, a quibus autea solitus sum dissentire , 
dissentiam: primum, si bene de me meritis gratum me 
praebeo, non desino incurrere in crimen hominis nimium 
memoris, nimiumque grati ; sin autem sine ullo reipubli* 
cae detrimento respicio etiam aliquando salutem tum me- 
am, tum meorum, certe non modo non sum reprehenden- 
dus, sed etiam, si ruere vellem, boni viri me, ut id ne 
facerem, rogarent. Res vero ipsa publica, si loqui posset, 
ageret mecum, ut, quoniam sibi servissem semper , nun- 
quam mihi: fructus autem ex sese non, ut oportuisset, lae- 
tos et uberes , sed magna acerbitate permixtos tulissem: 
ut iam mihi servirem, consulerem meis: se nou modo sa- 
tis habere a me, sed etiam vereri ue parum mihi pro eo 
quod tum a me haberet, reddidisset. Quid, si horumego 
nihil cogito? et idem sum in republica, qui fui semper? 
tamenne tu libertatem requires meam? quam tu ponis in 
eo, si semper cum iis, quibuscum aliquando contendimus, 
depugnemus: quod est longe secus. Stare enim omnes 
debemus tanquam in orbe aliquo reipublicae, qui quoni- 
am versatur, eam deligere partem, ad quam nos illius u- 
tilitas, salusque converterit. 

XXXIX. Ego autem Cn. Pompeium , non dico aucto- 
rem, ducem, defensorem salutis meae (nam haec priva- 

tim fortasse officiorum memoriam, et gratiam quaerunt ) 
sed dico hoc, quod ad salutem rcipublicae pertinet: ego % 
eum non tuear, quem omnes in republica principem esse 
concedunt? ego C. Caesaris laudibus desim, quas primum 
populi Romani, nunc etiam Senatus, cui me semper ad- 
dixi, plurimis atque amplissimis iudiciis videam esse ce- 
lebratas? Tumhercule me confitear non iudicium aliquod 
habuisse de reipublicae utilitate, sed hominibus amicum, 
aut inimicum fuisse. An, cum videam navem secundis 
ventis cursum tenentem suum, si non eum petat portum, 
quem ego aliquando probavi, sed alium non minus tutum, 
atque tranquillum, cum tempestate pugnem periculose po- 
tius, quam illi, salute praesertim proposita, obtemperem 
et paream? Neque enim inconstantis puto, senteutiam, tan- 
quam aliquod navigium, atque cursum ex reipublicae tem- 
pestate moderari. Ego vero haec didici, haec vidi, haec 
scripta legi: haec dc sapientissimis et clarissimis viris, et 
in hac republica, et iu aliis civitatibus monumenta nobis 
Iitcrae prodiderunt , non semper easdem sententias ab iis- 
dem, sed, quaseumque reipublicae status, inclinatio tem- 
porum, ratio concordiae postularet , esse defensas; quod 
ego et facio, Laterensis, et semper faciam: liberlatemque, 
quam in mc requiris, qnara ego neque dimisi unquam , 
neque dimittam, non in pertinacia , tfed in quadam mode- ' 
ratione positam pulabo. 

XL. Nunc venio ad illud extremum, quod dixisti, dum 
Plancii in me meritum verbis extollerem : me arcem fa- 
cere ex cloaca, lapidemque e sepulcro venerari pro Deo : 
neque enim mihi insidiarum periculum ullum, neque mor- 
tis fuisse. Cuius ego temporis rationem explicabo brevi, 
neque invitus: nihil enim ex meis est temporibus, quod 
minus pervagatum, quodque minus aut mea commemora- 
tione celebratum sit, aut hominibus auditum, atque no- 
tura. Ego enim, Laterensis, ex illo incendio legum, iuris. 
Senatus, bonorum omnium, cedens, cura mea domus ar- 
dore suo deflagrationem urbi, atque Italiae toti minare- 
tur, nisi quievissem: Siciliam petivi animo, quae et ipsa 
erat mihi, si<ut domus una, coniuncta, et obtinebatur a 
C. Virgilio : quo cum me uno vel maxime cum vetusta 
amicitia, tura mei fratris collegia, tum respublica sociarat. 
Vide nunc caliginem temporum illorum. Cum ipsa paene 
insula mihi sese obviam ferre vellet, Praotor ille, eiusdem 

Tribuni plebis concionibus propter camdem reipublicae 
causam saepe vexatus, nihil amplius dico, nisi me in Si- 
ciliam venire noluit. Quid dicam ? C. Virgilio, tali civi* 
et viro, benevolentiam in me, memoriam communium tem- 
porum, pietatem, humanitatem, fidem defuisse? nihil, iu- 
dices, est eorum: sed, quam tempestatem nos vobiscum 
non tulissemus, metuit ut eam ipse posset opibus suis su- 
stinere. Tum consilio repente mutato, a Vibone Brun- 
disium terra petere contendi : nam maritimos cursus prae- 
cludebat hiemis magnitudo. 

XLI. Cum omnia illa municipia, quae sunt a Vibone 
Brundisium, in fide mea, iudices, essent : iter mihi tu- 
tum, multis minitantibus, magno cum suo metu praesti- 
terunt. Brundisium veni, vel potius ad moenia accessi : 
urbem unam mihi amicissimam declinavi , quae se vel 
exscindi , quam e suo complexu ut eriperer, facilius pa- 
teretur. Ln hortos me M. Lenii Flacci contuli: eui cum 
omnis metus, publicatio bonorum , exsilium, mors propo- 
neretur, haec perpeti, si acciderent, maluit) quam custo- 
diam mei capitis dimittere. Huius ego, et parentis eius 
prudentissimi , atque optimi senis, et fratris , utriusque 
liliorum manibus in navi tuta 'ac fideli collocatus , eo- 
rumque preces, et vota de meo reditu exaudiens , Dyr- 
rachium , quod erat in fide mea , petere contendi. Quo 
cum venissem , cognovi id , quod audieram, refertam es- 
se Graeciam sceleratissimorum hominum, ac nefariorum; 
quorum impium ferrum, iguesque pestiferos meus ille con- 
sulatus e manibus extorserat : qui antequam de meo ad- 
ventu audire potuissent, cum tantum abessent aliquorum 
dierum viam, in Macedoniam, ad Planciumque perrexi. Hic 
vero simul atque mare me transisse cognovit: (audi, audi, 
atque attende , Laterensis, ut scias, quid ego Plancio de- 
beam, confitearcque aliquando, me quod faciam, et grate et 
pie facere: huic, quae pro salute mea fecerit, si minus pro- 
futura sint, obesse certe non oportere). Nam, simul ac me 
Dyrrachium attigisse audivit, statim ad me, lictoribus dimis- 
sis, insignibus abiectis, veste mutata, profectus est. 0 acer- 
bam milii, iudices, memoriam temporis illius, et loci, cum hic 
in me incidit, cum complexus est, conspersitque lacrymis, 
nec loqui prae moerore potuit I o rem tum auditu crudelem, 
tum visu nefariam I 0 reliquos omnes dies, noctesque eas, 
quibus iste a me non recedens , Thessalonicam me in 

quaestoriumque perduxit ! Hic ego nunc de Praetore Ma- 
cedoniae nihil dicam amplius, nisi eum et civem optimum 
semper, et mihi amicum fuisse, sed eadem timuisse quae 
ceteros. Cn. Plancium fuisse unum, non qui minus time- 
ret, sed, si acciderent ea, quae timerentur, mecum ea 
subire, et perpeti vellet. Qui, cum ad me L. Tubero, 
meus necessarius, qui fratri meo Legatus fuisset, dece- 
dens ex Asia venisset, easque insidias, quas mihi paratas 
ab exsulibus coniuratis audierat, animo amicissimo detu- 
lisset: in Asiam me ire, (propter eius provinciae mecum, 
et cum meo fratre necessitudinem) comparantem, non est 
passus : vi me, inquam, Plancius, et complexu suo reti- 
nuit, multosque menses a capite meo non discessit, abiecta 
quaestoria persona, comitisque sumpta. 

XL1I. O excubias tuas, Ln. Planci, miserasl o flebiles 
vigilias 1 o noctes acerbas ! o custodiam etiam mei capitis in- 
felicem 1 siquidem ego tib.V vivus non prosum , qui for- 
tasse mortuus profuissem; memini enim, memini, neque 
unquam obliviscar noctis illius, cum tibi vigilanti, assiden- 
ti, moerenti , vana quaedam miser, atque inania, falsa spe 
inductus, pollicebar: mc, si essem ia patriam restitutus, 
praesentem tibi gratiam relaturum: sin autem vitam mibi 
fors ademisset , aut vis aliqua maior reditum peremisset, 
hos, hos (quos enim ego tum alios animo intuebar?) 
omnia tibi illorum laborum praemia pro me persoluturos. 
Quid mc adspectas ? quid mea promissa repetis ? quid 
meam fidem imploras ? nihil tibi ego tum de meis opibus 
pollicebar , sed de horum erga mc benevolentia promi U 
tebam: bos pro me lugere, bos gemere, bos decertare pro 
meo capite vel vitae periculo velle videbam: de horum 
desiderio, luctu, querelis quotidie aliquid tccum simul 
audiebam: nunc timeo ne nihil tibi, praeter lacrymas, que- 
am reddere , quas tu in meis acerbitatibus plurimas ef- 
fudisti. Quid enim possum aliud , nisi moerere ? nisi 
flere ? nisi te complecti ? salutem tibi iidem dare pos- 
sunt, qui mihi reddiderunt. Te tamen, exsurge, quae- 
so, retinebo, et complectar : nec me solum deprecato- 
rem fortunarum tuarum , sed comitem , sociumque profi- 
tebor. Atque , ( ut spero ) nemo erit tam crudeli ani- 
mo, tamque inhumano, nec tam immemor non dicam meo- 
rum in bonos meritorum, sed bonorum in me, qui a me 
mei servatorem capitis divellat, ac distrahat. Non ego me- 

js ornatura beneficiis a vobis deprecor, iudices, sed custo- 
dem salutis meae: non opibus contendo, non auctoritate, 
non gratia; sed precibus, sed lacrymis, sed misericordia: 
mecumque vos simul hic miserrimus, et optimus obtesta- 
lur parens, et pro uno filio duo patres deprecamur. Nolite, 
iudiccs, per vos, per fortunas vestras, per liberos vestros, 
inimicis meis, his praesertim, quos ego pro vestra salute 
suscepi, dare laetitiam, gloriantibus, vos iam oblitos mei, 
salutisque eius, a quo mea salus conservata est, hostes 
exstitisse ; nolite animum meum debilitare tum luctu, tum 
etiam metu commutatae vestrae voluntatis erga me : si- 
nite me, quod vobis fretus huic saepe promisi, id a vo- 
bis ei persolvere. Teque, C. Flavi , oro et obtestor, qui 
meorum consiliorum in consulatu socius, periculorum par- 
ticeps, rerum, quas gessi, adiutor fuisti, mequenon mo- 
do salvum semper, sed etiam ornatum florentemque esse 
voluisti: ut milii per hos conserves eum, per quem me 
tibi, et his conservatum vides. Plura ne dicam, tuae me 
etiam lacrymae impediunt, vestraeque, iudices, non solum 
meae: quibus ego magno in metu meo subito inducor in 
spem , vos eosdem in hoc conservando futuros , qui fue- 
ritis in me: quoniam istis vestris lacrymis de illis recor- 
dor, quas pro me saepe, et mullum profudistis. 

« < 

L . Calpurnius Piso e Macedonia revocatus Ciceronis 
sententia , de insectatione eius in senatu conquestus 
est , atque invectus in eum. Pisoni respondet Cicero 
hac Oratione , quae continet Pisonis vituperationem ; 
cuius duae sunt paries ; altera de jlagitiis publicis in 
consulatu , abitu , et reditu Pisonis ; altera de Jlagi- 
tiis privatis : ubi simul comparat Pisonis consulatum , 
abitum , et reditum cum suo ; commemoratis sceleribus 
etiam Gabinii collegae eius , quo scelestiorem Piso- 
nem demonstrat. Habita est in Senatu , anno U. C. 6 g8. 

I. Iarane vides, bellua , iamne sentis , quae sit homi- 
num querela frontis tuae ? nemo queritur , Syrum , ne- 
scio quem de grege noviciorum , facium esse Consulem: 
non enim nos color iste servilis, non pilosae genae, non 
dentes putridi deceperunt: oculi, supercilia, frons, vul- 
tus denique totus , qui termo quidam tacitus mentis est, 
hic in fraudem homines impulit: hic eos , quibus erat i- 
gnotus , decepit , fefellit induxit : pauci ista tua lutu- 
lenta vitia .noveramus, pauci tarditatem ingenii, stupo- 
rem debilitatemque linguae. Nunquam erat audita vox in 
foro, nunquam' periculum factum consilii, nullum non 
modo illustre, sed ne notum quidem factura aut militiae, 
aufr domi ; obrepsisti ad honores errore hominum 3 com- 

mendalione fumosarum imaginum : quarum simile habes 
nihil- praeter colorem. Is milii eliam gloriabitur , se 
omnes magistratus sine repulsa assecutum ? milii ista li- 
cet de me vera cum gloria praedicare: omnes enim ho- 
nores populus Romanus mihi ipsi , homini novo , detu- 
lit. Nam, tu cum Quaestor es factus , eliam «pii te nun- 
quam viderant, tamen illum honorem nomini mandabant 
luo. Aedilis es factus. Piso est a populo Romano factus, 
non iste Piso. Praetura item maioribus delata est tuis : 
noti erant illi mortui, te vivum nondum noverat quisquam. 
Me cum Quaestorem in primis, Aedilem priorem , Prae- 
torem primum cunctis suffragiis populus Romanus facie- 
bat, homini ille honorem, non generi: moribus, non ma- 
ioribus meis; virtuti perspectae, non auditae nobilitati 
deferebat. Nam quid ego de Consulatu loquar ? parto 
vis , anne gesto? Miserum me ! cum hac me nunc pe- 
ste , atque labe confero ? sed nihil comparandi causa 
loquar : attamen ea , quae sunt longissime disiuncla , 
comprehendam. Tu Consul es renuntiatus ( nihil dicam 
gravius, quam quod omnes fatentur ) impeditis reipubli- 
cae temporibus, dissidentibus Consulibus Caesare et Bi- 
bulo, cum hoc non recusares, quin ii, a quibus dicebare 
Consul te luce dignum non putarent, nisi nequior , quam 
.Gabinius, exstitisses. Me cuncta Italia, ine omnes ordi- 
nes , me universa civitas non prius tabella , quain voce 
priorem Consulem declaravit. 

II. Sed omitto, ut sit factus uterque nostrum: sit sane 
Fors domina campi. Magnificentius est dicere , quemad- 
modum gesserimus Consulatum , quam , quemadmodum 
•ceperimus. Ego Kalendis Ian. Senatum, et bonos omnes 
legis agrariae , maximarumque largitionum metu libera- 
vi : ego agrum Campanum , si dividi non oportuit , conser- 
vavi : si oportuit, melioribus auctoribus reservavi: ego in C. 
Rabirio, perduellionis reo, xc annis ante me Consulem inter- 
positam Senatus auctoritatem sustinui contra invidiam, at- 
que defendi. Ego adolescentes bonos et fortes, sed usos ea 
conditione fortunae, ut si essent magistratus adepti, rei- 
publicae statum convulsari viderentur meis inimicitiis , 
nulla Senatus mala gratia , comitiorum ratione priva- 
vi. Ego Antonium collegam , cupidum provinciae , mul- 
ta iu republica molientem, patientia atque obsequio meo 
mitigavi. Ego provinciam Galliam , Senatus auctoritate 


3oa 


ORATIO 


exercitu et pecunia instructam et ornatam , quam cum 
Antonio commutavi , quod ita existimabam tempora rei* 
publicae ferre , in concione deposui , reclamante populo 
Romano. Ego L. Catilinam , caedem Senatus , interitum 
urbis non obscure, sed palam molientem, egredi ex ur- 
be iussi : ut a quo legibus non poteramus , moenibus tu- 
ti esse possemus. Ego tela extremo mense Consulatus 
mei intenta iugulis civitatis de coniuratorum nefariis ma- 
nibus extorsi. Ego faces iam accensas ad huius urbis 
incendium comprehendi , protuli , exstinxi. 

III. Me Q. Catulus , princeps huius ordinis, et auctor 
publici consilii, frequentissimo Senatu, parentem patriae 
nominavit. Mihi hic vir clarissimus, qui propter te sedet, 
L. Gellius , his audientibus , civicam coronam deberi a 
republica dixit. Mihi togato Senatus, non ut multis, bene 
gesta, sed ut nemini, conservata republica, singulari gene- 
re supplicationis, deorum immortalium templa patefecit. 
Ego cum ia concione, abiens magistratu, dicere a Tri- 
buno plebis prohiberer , quae constitueram : cumque is 
mihi tantummodo , ut iurarem , permitteret , sine ulla 
dubitatione juravi, rcmpublicam atque hanc urbem mea 
unius opera esse salvam. Mihi populus Romanus uni- 
versus illa in concione non unius diei gratulationem, sed 
aeternitatem, immortalitatemque donavit, cura meum ius- 
iurandum tale atque tantum iuratus ipse una voce et 
consenso approbavit. Quo quidem tempore is meus domum 
fuit e foro reditus , ut nemo nisi qui mecum esset , ci- 
vium esse in numero videretur. Atque ita est a me Con- 
sulatus peractus , ut nihil sine consilio Senatus , nihil 
non approbante populo Romano egerim , ut semper in ro- 
stris curiam , in Senatu populum defenderim : ut multi- 
tudinem cum principibus, equestrem ordinem cum Sena- 
tu coniunxerim. Exposui breviter Consulatum meum. 

* IV. Aude nunc , o furia , de tuo dicere : cuius fuit 
initium laudi Compitalitii , tum primum facti post L. 
Metellum , et Q. Marcium Consules , contra auctori- 
tatem huius ordinis : quos Q. Metellus ( facio iniuriam 
fortissimo viro mortuo , qui illum , cuius paucos pa- 
res haec civitas tulit , cum hac importuna bellua con- 
feram ) sed ille designatus Consul , cum quidam Tri- 
bunus plebis suo auxilio magistros vicorum ludos con- 
tra Senatusconsultum facere iussisset, privatus fieri ve- 

tuit : atque id , quod noudum potestate poterat , obti- 
nuit auctoritate. Tu, cum in m. Kalendas Ian. Com- 
pitalorium dies incidissent, Sex. Clodium, qui nunquam 
antea praetextatus fuisset, ludos facere, et praetextatum 
volitare passus es, hominem impurum , atque non modo 
facie, sed etiam oculo tuo dignissimum. Ergo his funda- 
mentis positis Consulatus tui, triduo post, inspectante, 
et tacente te, a P. Clodio, fatali portento, prodigioque 
reipublicae , leges Aelia et Fufia eversae , propugna- 
cula , murique tranquillitatis atque otii : collegia non ea 
solum , quae Senatus sustulerat , restituta , sed innume- 
rabilia quaedam nova ex omni fece urbis , ac servitio 
concitata : ab eodem homine , in stupris inauditis , nefa- 
riisque versato, vetus illa magistra pudoris , et modestiae 
severitas censoria sublata est: cum tu inierim , bustum 
reipublicae , qui te Consulem tum Romae dicis fuisse , 
verbo nunquam significaris sententiam tuam tantis in 
naufragiis civitatis. 

V. Nondum quae feceris , sed quae fieri passus sis , 
dico : neque vero multum interest , praesertim in Consu- 
le , utrum ipse perniciosis legibus, improbis concionibus, 
rempublicam vexet , an alios vexare patiatur. An potest 
ulla esse excusatio , non dicam male sentienti , sed se- 
denti , cunctanti , dormienti in maximo reipublicae mo- 
tu Consuli ? centum prope annos legem Aeliam , et Fu- 
fiam tenueramus : quadringentos iudicium , notionemque 
censoriam : quas leges ausus est non nemo improbus , 
potuit quidem nemo convellere : quam potestatem mi- 
nuere, quo minus de moribus nostris quinto quoque anno 
judicaretur , ' nemo tam effuse petulans conatus est. 
Haec sunt , o carnifex 1 in gremio sepulta Consulatus 
tui. Persequere connexos his funeribus dies. Pro Au- 
relio tribunali ne connivente quidem te , quod ipsum 
esset scelus , sed etiam hilarioribus oculis , quam solitus’ 
eras , inluente , delectus servorum habebatur ab eo, qui 
nihil sibi unquam nec facere , nec pati turpe duxit : 
arma in templo Castoris, (o proditor templorum omnium!) 
vidente te , constituebantur ab eo latrone , cui templum 
illud fuit , te Consule, arx civium perditorum , recepta- 
culum veterum Catilinae militum , castellum forensis la- 
trocinii, bustum legum omnium, ac religionum. Erat non 
solum domus mea , sed lotum Palatium Senatu , equiti- 

bus Romanis , civitate omni , Italia cuncta , refertum ; 
cum tu non modo ad eum Ciceronem, ( mitto enim dome- 
stica, quae negari possunt, liaec commemoro, quae sunt 
palam ), non modo , inquam , ad eum, cui primam comi- 
tis luis dederas tabulam praerogativae , quem in Sena- 
tu sententiam rogabas tertium , nunquam adspirasti : sed 
omnibus consiliis, quae ad me opprimendum parabantur, 
non interfuisti solum, verum etiam crudelissime praefuisti. 

VI. Milii vero ipsi coram genero meo, propinquo luo, 
quae dicere ausus es ? egere , foris esse Gabinium: sine 
provincia stare non posse :• spem habere a Tribuno ple- 
bis, si tua consilia cum illo coniunxisses a Senatu quidem 
desperasse : huius te cupiditati obsequi , sicuti ego fecis- 
sem in collega meo: nihil esse quod praesidium Consulum 
implorarem: sibi quemque consulere oportere. Atque haec 
dicere vix audeo: vereor, ne qui sit qui istius insignem ne- 
quitiam, frontis involutam integumentis , nondum cernat : 
dicam tamen : ipse certe agnoscet, et cum aliquo dolore, 
flagitiormn suorum recordabitur. Mcministine, coenuin , 
cum ad te quinta fere hora cum C. Pisone venissem , 
nescio quo e gurgustio te prodire , involuto capite , so- 
leatum? et , cum isto ore foetido telerrimam nobis popi- 
nam inhalasses , excusatione tc uti valetudinis, quod di- 
ceres , vinolentis te quibusdam medicaminibus solere cu- 
rari ? quam nos causam cum accepissemus ( quid enim , 
facere poteramus ? ) paulisper stetimus in illo ganearum 
tuarum nidore , alque fumo : unde tu nos cum improbis- 
sime respondendo , tum turpissime eruclaudo eiecisti. 

VII. Idem illo fere biduo productus in concionem ab 
eo , cui sic aequatum praebebas Consulatum tuum , cum 
esses interrogatus, quid sentires de Consulatu meo: gra- 
vis auctor, Calatinus credo aliquis , aut Africanus , aut 
Maximus, et non Caesoninus Semiplacentinus Calventius , 
respondes, altero ad frontem sublato , altero ad mentum 
depresso supercilio, crudelitatem tibi non placere. Hic le 
ille homo dignissimus tuis laudibus collaudavit. Crudeli- 
tatis tu, furcifer, Senatum Consul in concione condemnas? 
non enim me , qui Senatui parui : nam relatio illa salu- 
taris et diligens fuerat Consulis: animadversio quidem, et 
iudicium Senatus : quae cum reprehendis , ostendis, qua- 
lis tu , si ita forte accidisset, fueris illo tempore Consul 
futurus : stipendio mchercuie, et frumeuto Catilinam esse 

putasses iuvandum. Quid enim interfuit inter Catilinam , et 
eum , cui tu Senatus auctoritatem, salutem civitatis , to- 
tam rempublicara provinciae praemio vendidisti? Quae e- 
nim L. Catilinam conantem Consul prohibui, ea P. Clodium 
facientem Consules adiuverunt. Voluit ille Senatum inter- 
ficere , vos sustulistis : leges incendere , vos abrogastis : 
interire patriam , vos adiuvistis. Quid est , vobi 3 Consu- 
libus , gestum sine armis? incendere illa coniuratorum 
manus voluit urbem: vos eius domum, quem propter urbs 
incensa non est. Ac ne illi quidem , si habuissent vestri 
similem Consulem , de' urbis incendio cogitassent : non e- 
nim se tectis privare voluerunt : sed his stantibus , nul- 
lum domicilium sceleri suo fore putaverunt : caedem illi 
civium , vos servitutem expetistis. Hic vos etiam crude- 
liores: huic enim populo ita fuerat ante vos Consules li- 
bertas insita , ut emori potius , quam servire, praestaret. 
Illud vero geminum consiliis Catilinae, et Lentuli, quod 
me domo mea expulistis , Cn. Pompeium domum suam 
compulistis: neque enim , me stante, et manente in ur- 
bis vigilia , neque resistente Cn. Pompeio, omnium gen* 
tium victore , unquam se illi rempublicam delere posse 
duxerunt : a me quidem etiam poenas expetistis , quibus 
coniuratorum manes mortuorum expiaretis : omne odium 
inclusum nefariis sensibus impiorum in me profudistis : 
quorum ego furori nisi cessissem, in Catilinae busto, vo- 
bis ducibus, mactatus essem. Quod autem maius iudicium 
exspectatis, nihil inter vos et Catilinam interfuisse, quam 
quod eamdem illam manum ex intermortuis Catilinae re- 
liquiis concitastis ? quod omnes undique perditos collegi- 
stis? quod iu me carcerem effudistis? quod coniuratos ar- 
mastis ? quod eorum ferro ac furori meum corpus , at- 
que omnium bonorum vitam obiicere voluistis ? 

VIII. Sed iam redeo ad praeclaram illam concionem tuam. 
Tu cs ille , cui crudelitas displicet ? qui , cum Senatus 
luctum ac dolorem suum vestis mutatione declarandum 
censuisset, cum videres moerere rempublicam amplissimi 
ordinis luctu, o noster misericors 1 quid facis? quod nul- 
la in barbaria quisquam tyrannus. Omitto enim illud , 
Consulem edicere, 'ut Senatus Senatusconsulto ne obtem- 
peret ; quo foedius nec fieri , nec cogitari quidquam po- 
test: ad misericordiam redeo eius, cui nimis videtur Se- 
natus in conservanda patria fuisse crudelis. Edicere est 



306 ORATIO 

ausus cum illo suo pari , quem tamen omnibus vitiis su- 
perare cupiebat , ut Senatus , contra quam ipse censuis- 
set , ad vestitum rediret. Quis lioc fecit ulla in Scythia 
tyrannus , ut eos, quos luctu afficeret, lugere non sine- 
ret? moerorem relinquis : moeroris aufers insignia: eripis 
lacrymas non consolando , sed minando. Quod si vestem 
non publico consilio Patres conscripti, sed privato officio, 
aut misericordia mutavissent, tamen id iis non licere per 
interdicta crudelitatis tuae potestatis erat non ferendae : 
cum vero id Senatus frequens censuisset , ordines reliqui 
iam ante fecissent : tu ex tenebricosa popina Consul ex- 
tractus, cum illa saltatrice tonsa, Senatum populi Roma- 
ni occasum , atque interitum rei publicae lugere vetuisti. 

IX. At quaerebat etiam paulo ante de me , quid suo 
mihi opus fuisset auxilio: cur non meis inimicis meis co- 
piis restitissem. Quasi vero non modo ego , qui multis 
saepe auxilio fuissem , sed quisquam tam inops fuerit un- 
quam , qui , isto non modo propugnatore , tutiorem se , 
sed advocato, aut adstipulatorc, paratiorem fore putaret. 
Ego istius pecudis, ac putidae carnis consilio scilicet, aut 
praesidio niti volebam? ab hoc eiecto cadavere quidquam 
mihi aut opis, aut ornamenti expetebam? Consulem ego 
tum requirebam , Consulem, inquam, non illum quidem, 
(quem in hoc maiali iavenire non possem), qui tantum rei- 
publicae causam gravitate et cousilio suo tueretur: sed 
qui , tamquam truncus , atque stipes si stetisset modo , 
posset sustinere tomen titulum Consulatus. Cum enim 
esset omnis causa illa mea consularis et senatoria , 
auxilio mihi opus fuerat et Consulis et Senatus : quo- 
rum alterum etiam ad perniciem meam erat a vobis Con- 
sulibus conversum : alterum reipublicac penitus ereptum. 
Attamen , si consilium exquiris meum, neque ego cessis- 
sem , et me ipsa suo complexu patria tenuisset , si mihi 
cum illo bustuario gladiatore, et tecum, et cum collega 
tuo decertandum fuisset. Alia euim causa praestantissimi 
viri , Q. Metelli , fuit : quem ego civem , meo iudicio , 
cum deorum immortalium laude coniungo: qui C. illi Ma- 
rio , fortissimo viro, et Consuli, et sextum Consuli , et 
eius invictis legionibus, ne armis confligeret , cedendum 
esse duxit. Quod mihi igitur certameD esset huiusmodi ? 
cum C. Mario scilicet, aut cum aliquo pari, an cum altero, 
barbaro Epicureo, cum altero, Catilinae lanternario? neque 

ego hercule supercilium tuum., neque collegae tui cymbala 
ac crotala fugi : neque tam fui timidus , ut , qui in 
maximis turbinibus ac fluctibus reipublicae navem gu- 
bernassem, salvamque in portu collocassem, frontis tuae 
nubeculam, aut collegae tui contaminatum spiritum per- 
timescerem. Alios ego vidi ventos , alias prospexi animo 
procellas , aliis impendentibus tempestatibus non cessi , 
sed bis unum me pro omnium salute obtuli. Itaque disces- 
su tum meo omnes illi nefarii gladii de manibus crude- 
lissimis exciderunt: cum quidem tu, o vecors et amens, 
cum omnes boni abditi, inclusique moererent, templa ge- 
merent , tecta ipsa urbis lugerent , complexus es illud 
animal ex nefariis stupris , ex civili cruore , ex omnium 
scelerum importunitate , et flagitiorum impunitate con- 
cretum, atque eodem in templo, eodem et loci vestigio , 
et temporis arbitria non mei solum , sed patriae funeris 
abstulisti. 

X. Quid ego illorum dierum epulas, quid laetitiam, et 
gratulationem luam , quid cum tuis sordidissimis gregi- 
bus intemperantissimas perpotationes praedicem ? quis te 
illis diebus sobrium , quis agentem aliquid , quod esset 
libero dignum , quis denique in publico vidit ? cum col- 
legae tui domus cantu , et cymbalis personaret , cumque 
ipse nudus in convivio saltaret : in quo ne tum quidem , 
cum illum suum saltatorium versaret orbem, fortunae ro- 
tam pertimescebat. Hic autem non tam concinnus helluo, 
nec tam musicus, iacebat in suorum Graecorum foetore, at- 
que vino: quod quidem istius, in illis reipublicae luctibus, 
quasi aliquod Lapitharum, aut Centaurorum convivium fe- 
rebatur : in quo nemo potest dicere , utrum iste plus bi- 
berit , an vomuerit , an effuderit. Tune etiam mentio- 
nem facies Consulatus, aut te fuisse Romae Consulem dicere 
audebis ? quid ? tu in lictoribus , in toga praetexta esse 
Consulatum putas? quae ornamenta etiam in Sex. Clodio, 
te Consule , esse voluisti. Huius tu Clodiani canis insi- 
gnibus Consulatum declarari putas? apimo Consulem esse 
oportet, consilio, fide, gravitate, vigilantia , cura : toto 
denique munere Consulatus omni officio tuendo , maxi- 
meque , id quod vis nominis praescribit, reipublicae con- 
sulendo: ego Consulem esse putem , qui Senatum esse in 
republica non putavit? et sine eo consilio consulem nu- 
merem sine quo Romae ne Reges quidem esse potuerunt? 

Etenim illa iam omitto : cum servorum delectus habere- 
tur in foro : arma in templum , Castoris luce, et palam 
comportarentur: id autem templum, sublato aditu, revulsis 
gradibus, a coniuratorum reliquiis, atque a Catilinae prae- 
varicatore quondam, tum ultore, armis teneretur: cum 
equites Romani relegarentur , viri boni lapidibus c foro 
pellerentur , Senatui non solum iuvare rempublicam, sed 
ne lugere quidem liceret : cum civis is, quem hic ordo, 
assentiente Italia , cunctisque gentibus, conservatorem 
patriae iudicarat, nullo iudicio, nulla lege , nullo more , 
servitio atque armis pelleretur , non dicam auxilio vestro, 
quod vere licet dicere, sed certe silentio: tum Romae 
fuisse Consules quisquam existimabit ? Qui latrones igitur, 
si quidem vos Consules? qui praedones , qui hostes , qui 
proditores , qui tyranni nominabuntur ? 

XI. Magnum, nomen est , magna species , magna di- 
gnitas , magna inaiestas Consulis : non capiunt angustiae 
pectoris tui , non recipit levitas ista , non egestas ani- 
mi: non infirmitas ingenii sustinet, non insolentia rerum 
secundarum tantam personam , tam gravem , tam seve- 
ram. Seplasia mehercule , ut dici audiebam , te ut pri- 
mum adspexit , Campanum Consulem repudiavit. Audie- 
rat Decios , Magios , et de Taurea illo lubdlio aliquid 
acceperat: in quibus si moderatio illa, quae in nostris so- 
let esse Consulibus , non fuit , at fuit pompa, fuit spe- 
cies, fuit incessus, saltem Seplasia dignus, et Capua. Gabi- 
nium denique si vidissent Duumvirum vestri illi unguen- 
tarii , citius agnovissent. Erant illi compti capilli , et 
madentes cincinnorum fimbriae, et fluentes, cerussatae- 
que buccae , dignae Capua , sed illa vetere : nam haec 
quidem, quae nunc est, splendidissimorum hominum, for- 
tissimorum virorum, optimorum civium, mihique amicis- 
simorum multitudine redundat: quorum Capuae te prae- 
lexatum nemo adspexit, qui non gemeret desiderio mei; 
cuius consilio cum universam rempublicam , tum illam 
ipsam urbem meminerant esse servatam: me inaurata sta- 
tua donarant : me patronum unum adseiverant : a me se 
habere vitam, fortunas, liberos arbitrabantur: me et prae- 
sentem contra latrocinium tuum suis decretis, legatisque 
defenderunt, et absentem, principe Cn. Pompeio rete- 
rente, et de corpore reipubiicae tuorum scelerum tela re- 
vellente , revocarunt. An tu cras Consul , cum in Pala- 

tio mea domus ardebat, non casu aliquo , sed ignibus 
iniectis , instigante te ? Ecquod in hac urbe maius un- 
quam incendium fuit , cui non Consul subvenerit ? At 
tu illo ipso tempore apud socrum tuam prope a meis ae- 
dibus, cuius domum ad meam exhauriendam patefeceras, 
sedebas non extinctor , sed auctor incendii , et ardentes 
faces furiis Clodianis paene ipse Consul ministrabas. An 
vero reliquo tempore Consulem te quisquam duxit ? quis- 
quam tibi paruit? quisquam in curiam venienti assurre- 
xit ? quisquam consulenti respondendum putavit ? nume- 
randus est ille annus denique in republica , cum obmu- 
tuisset Senatus, iudicia conticuissent , moererent boni , 
vis latrocinii vestri tota urbe volitaret, neque civis unus 
ex civitate , ped ipsa civitas tuo et Gabinii sceleri , fu- 
rorique cessisset ? 

XII. At ne tum quidem emersisti, lutulente Cacsonine, ex 
miserrimis naturae tuae sordibus, cum experrecta tandem ' 
virtus clarissimi viri, celeriter et verum amicum, et o- 
plime meritum civem , et suum pristinum morem requisi- 
vit : neque est ille vir passus , in ea republica , quam 
ipse decorarat, atque auxerat, diutius vestrorum scelerum 
pestem morari.* cum tamen ille, qualiscumque est, qui 
est ab uno te improbitate victus, Gabinius , collegit ipse 
se, vix, sed collegit tamen, et contra suum Clodium primum 
simulate ; deinde non libenter; ad extremum tamen pro Cn. * 
Pompeio vere vehementerque pugnavit: quo quidem in spe - 
ctaculo mira populi Romani aequitas eral: uter eorum peris- 
set, tamquam lanista, in eiusmodi pari lucrum fieri putabat : 
immortalem vero quaestum , 6i uterque cecidisset. Sed 
ille tamen agebat aliquid : tuebatur auctoritatem summi 
viri : erat ipse sceleratus , erat gladiator: cum scelerato 
tamen, et cum pari gladiatore pugnabat. Tu scilicet ho- 
mo religiosus et sanctus, foedus , quod meo sanguine 
in pactione provinciarum iceras, frangere noluisti: cave- 
rat enim sibi ille sororius adulter , ut si tibi provinciam, 

si exercitum , si pecuniam ereptam ex reipublicae visce- 
ribus dedisset, omnium suonun scelerum socium te adiu- 
toremque praeberes. Itaque in illo tumultu fracti fasces , 
ictus ipse, quotidie tela, lapides, fugae: deprehensus de- 
nique cum ferro ad Senatum is quem, ad Cn. Pompeium 
interimendum collocatum fuisse constabat. 

XIII. Et quis audivit non modo actionem aliquam, aut 

relationem, sed vocem omnino , aut querelam tuam ? 
Consulem tum te fuisse putas , cuius in imperio , qui 
rempublicam, Senatus auctoritatem servarat , qui omnes 
omnium gentium partes tribus triumphis devinxerat, is 
se in publico tuto statuit esse non posse ? An tum era- 
tis Consules ) cum , quacumque de re verbum facere 
coeperatis , aut referre ad Senatum , cunctus ordo re- 
clamabat , ostendebatque , nihil esse vos acturos, nisi 
prius de me retulissetis? cum vos quamquam foedere ob- 
stricti tenebamini, tamen cupere vos diceretis , ed lege 
impediri ? Quae lex privatis hominibus non videbatur , 
inusta per servos , incisa per vim , imposita per la- 
trocinium , sublato Senatu , pulsis e foro bonis omni- 
bus , capta republica , contra omnes leges , nullo scri- 
pta more : hanc qui se metuere dicerent , hos Consules 
non dicam animi hominum , sed fasti ulli ferre possunt ? 
Nam, si illam legem non putabatis , quae erat contra o- 
mnes leges , indemnati civis , atque integri capitis , bo- 
uorumque tribunicia proscriptio; hac tamen obstricti pa- 
ctione tenebamini: quis vos non modo Consules, sed libe- 
ros fuisse putet , quorum mens fuerit oppressa praemio , 
lingua adstricta mercede ? Sin illam vos soli legem pu- 
tabatis, quisquam vos Consules tunc fuisse, aut nunc esse 
Consulares putet, qui eius civitatis, in qua in principum 
numero vultis esse, non leges, non instituta, non mores non 
iura noritis ? An cum proficiscebamini paludati in provin- 
cias vel emptas, vel ereptas, Consules vos quisquam putavit? 
Itaque , credo , si minus frequentia sua vestrum egres- 
sum ornando , atque celebrando : at ominibus saltem bo- 
nis , ut Consules , non tristissimis , ut hostes , aut pro- 
ditores prosequebantur. 

XIV. Tune etiam / immanissimum ac foedissimum 
monstrum , ausus es meum discessum illum , testem sce- 
leris et crudelitatis tuae , maledicti et contumeliae loco 
ponere? Quo quidem tempore cepi, Patres conscripti , fru- 
ctum immortalem vestri in me et amoris, et iudicii; qui 
non admurmuratione , sed voce et clamore abiecti ho- 
minis, et semivivi furorem, petulantiam que fregistis. Tu 
luctum Senatus, tu desiderium equestris ordinis, tu squa- 
lorem Italiae tu curiae taciturnitatem annuam ; tu silen- 
tium perpetuum iudiciorum ac fori , tu cetera illa in 
maledicti loco pones, quae mens discessus reipublicae vul- 

ncra inflixit ? Qui si calamitosissimus fuisset, tamen mi* 
sericordia dignior, quam contumelia, et cum gloria po- 
tius esse coniunctus, quam cum probro, putaretur: alque 
ille, dolor meus dumtaxat, vestrum quidem scelus, ac de- 
decus haberetur. Cum vero ( forsitan hoc, quod dicturus 
sum, mirabile auditu esse videatur, sed certe id dicam, 
quod sentio) cum tantis a vobis, Patres conscripti, bene* 
hciis affectus sim, tantis honoribus, non modo illam cala- 
mitatem esse non duco; sed, si quid mihi potest a repu- 
blica esse seiunctum, quod vix potest, privatim ad me- 
um nomen augendum, optandam duco mihi fuisse illam,- 
expetendamque fortunam. Atque, ut tuum laetissimum di- 
em cum tristissimo meo conferam, utrum tandem bono 
viro et sapienti optabilius putas , sic exire a patria, ut 
omnes sui cives salutem, incolumitatem, reditum precen- 
tur, quod mihi accidit: an, quod tibi proficiscenti evenit, 
ut omnes exsecrarentur, male precarentur, unam tibi il- 
lam viam, et perpetuam esse vellent? Mihi, medius fidi- 
us, in tanto omuium mortalium odio, iuslo praesertim , 
et debito , quaevis fuga , quam ulla provincia esset 
optatior. , M ^ 

XV. Sed perge porro: nam si illud meum turbulen - 
tissimum tempus profectionis tuo tranquillissimo prae- 
stat, quid conferam reliqua, quae in te dedecoris plena 
fuerunt , in me dignitatis ? Me Kalendis Ian. qui 
dies post obitum , occasumque vestrum reipublicae pri- 
mus illuxit, frequentissimus Senatus, concursu Italiae, re- 
ferente clarissimo atque fortissimo viro P. Lentulo , con- 
sentiente populo Romano, atque una voce revocavit: me 
idem Senatus exteris nationibus, me Legatis, magistra- 
tibusque nostris auctoritate sua , Consularibus literis, 
non, ut tu Insuber dicere ausus es, orbatum patria, sed 
ut Senatus illo ipso tempore appellavit, civem conserva- ' 
torem reipublicae commendavit: ad meam uuius hominis sa- 
lutem Senatus auxilium omnium civium cuncta ex Italia, 
qui rempublicam salvam esse vellent, Consulis voce, et 
literis implorandum putavit : mei capitis servandi causa 
Romam uno tempore, quasi signo dato, Italia tota con- 
venit: de mea salute P. Lentuli , praestantissimi viri, at- 
que optimi consulis, Cn. .Pompeii , clarissimi atque in- 
victissimi civis, ceterorumque principum celeberrimae 
et gratissimae conciones fuerunt. De me Senatus ita 

decrevil , Cn. Pompeio auctore , et eius sententiae 
principe, ut si quis impedisset reditum meum, in hosti- 
um numero putaretur: iisque verbis ea de me Senatus 
auctoritas declarata est, ut nemini sit triumphus hono- 
rificentius, quam mihi salus, restitutioque perscripta. De 
me , cum omnes magistratus promulgassent , praeter 
unum Praetorem , a quo non fuit postulandum , fratrem 
inimici mei , praeterque duo de lapide emptos Tribunos 
plebis, legem comitiis centuriatis tulit P. Lentulus Con- 
sul de collegae Q. Metelli sententia : quem mecum eadem 
respublica , quae in Tribunatu eius disiunxerat , in Con- 
sulatu virtute optimi ac iustissimi viri , sapientiaque 
coniunxit. Quae lex quemadmodum accepta sit , quid me 
attinet dicere ? ex vobis audio , nemini civi ullam , quo 
minus adesset, satis iustam excusationem esse visam: nullis 
comitiis unquam , neque multitudinem hominum tantam , 
neque splendidiorem fuisse : hoc certe video , quod in- 
dicant tabulae publicae, vos rogatores, vos diribitores, 
vos custodes fuisse tabularum : et , quod in honoribus 
vestrorum propinquorum non facitis, vel aetatis excusa- 
tione , vel honoris , id in salute mea « nullo rogante , 
vos vestra sponte fecistis. 

XVI. Confer nunc , Epicure noster , ex hara produete, 
non ex schola , confer , si audes , absentiam tuam cum 
mea. Obtinuisti provinciam Consularem finibus iis , quos 
lex cupiditatis tuae, non quos lex generi tui pepigerat: 
nam lege Caesaris iustissima , atque optima populi liberi , 
plane , et vere erant liberi : lege autem ea , quam nemo 
legem praeter te, et collegam, tuum putavit, omnis erat tibi 
Achaia, Thessalia, Athenae, cuncta Graecia addicta: habe- 
bas exercitum tantum, quantum tibi non Senatus , aut po- 
pulus Romanus dederat, sed quantum tua libido con- 
scripserat : aerarium exhauseras. Quas res gessisti in im- 
perio , exercitu , provincia Consulari ? quas res gesse- 
rit , quaero ? ( qui ut venit statim ) nondum commemoro 
rapinas , nondum exactas pecunias , non captas , non 
imperatas ; non neces sociorum , non caedem hospitum , 
non perfidiam , non immanitatem , non scelera praedico : 
mox , si videbitur , ut cum fure , ut cum sacrilego , ut 
cnm sicario disputabo : nunc meam spoliatam fortunam 
conferam cum florente fortuna imperatoris. Quis unquam 
provinciam cum exercitu obtinnit , qui nullas ad Senatum 

literas miserit ? tantam vero provinciam cum tanto exer- 
citu , Macedoniam praesertim , quae tantis barbarorum 
gentibus attingitur , ut semper Macedonicis imperatori- 
bus iidem fines provinciae fuerint , qui gladiorum , atque 
pilorum : ex qua aliquot Praetorio imperio , Consulari 
quidem nemo rediit , qui incolumis fuerit , qui non trium- 
pharit. 

XVII. Est hoc novum : multo illud magis , appellatus 
est bic vulturius illius provinciae ( si diis placet ) impe- 
rator. Ne tum quidem , Paulle noster , tabulas Romam 
cum laurea mittere audebas ? Misi , inquit. Quis unquam 
recitavit ? quis , ut recitarentur , postulavit ? nihil enim 
mea refert , utrum tu , conscientia oppressus scelerum 
tuorum , nihil unquam ausus sis scribere ad eum ordi- 
nem) quem despexeras , quem afflixeras , quem deleve- 
ras : an amici tui tabulas abdiderint, iidemque silentio 
suo temeritatem , atque audaciam tuam condemnarint. 
Atque haud scio, an malim te videri nullo pudore fuis- 
se in Uteris mittendis , amicos tuos plus habuisse et 
pudoris , et consilii , quam aut te videri pudentiorem 
fuisse , quam soles , aut tuum factum nou esse condemna- 
tum iudicio amicorum. Quod si non tuis nefariis in hunc 
ordinem contumeliis ia perpetuum libi curiam praeclusis- 
ses : quid tandem erat actum , aut gestum ia illa pro- 
vincia , de quo ad Senatum cum gratulatione aliqua scribi 
abs te oporteret ? vexatio Macedoniae ? an oppidorum 
turpis amissio ? au sociorum direptio ? an agrorum depo- 
pulatio? an munitio Thessalonicae? an obsessio militaris 
viae ? an exercitus nostri interitus ferro , fame , frigo- 
re , pestilentia ? Tu vero , qui ad Senatum nihil scripse- 
ris , ut in urbe nequior inventus cs , quam Gabinius , 
sic in provincia paulo tamen , quam ille , demissior. 
Nam ille gurges , atque helluo , natus abdomini suo , non 
laudi atque gloriae, cum equites Romanos ^ in provin- 
cia , cum publicanos , nobiscum et voluntate et digni- 
tate coniunctos , omnes fortunis , multos fama vitaque 
privasset , cum egisset aliud nihil in illo exercitu , nisi 
ut urbes depopularetur , agros vastaret , exhauriret do- 
mos , ausus est (quid enim ille non auderet ? j a Senatu 
supplicationem per literas postulare. 

XVIII. 0 dii immortales l tunc etiam , atque adeo vos, 
geminae voragines , seppulique reipublicae , vos meam 
Cicer. Orat, i4 

fortunam deprimitis ? vestram extollitis ? cum de me ea 
Senatusconsulta absente facta sint , eae conciones habi- 
tae, is motus fuerit municipiorum et coloniarum omnium, 
ea decreta publicanorum ea collegiorum, ea denique gene- 
rum, ordinumque omnium, quae ego non modo optare nun- 
quam auderem, sed cogitare non possem? vos autem sempi- 
ternas foedissimae turpitudinis notas subieritis? An ego, 
si te , et Gabinium cruci suffixos viderem , maiore affi - 
cerer laetitia ex corporis vestri laceratione , quam affi- 
cior ex fame ? Nullum est supplicium putandum , quo 
affici casu aliquo etiam boni viri , fortesque possunt. At- 
que hoc quidem etiam isti tui dicunt voluptarii Graeci : 
quos utinam ita audires , ut erant audiendi I nunquam 
te in tot Angitia ingurgitasse» : verum audis in praesepi- 
hus : audis in stupris : audis in cibo , et vino. Sed dicunt 
isti ipsi , qui mala dolore , bona voluptate definiunt , sa- 
pientem , etiamsi in Phalaridis tauro iuclusus succensis 
ignibus torreatur , dicturum tamen , suave illud esse , 
seque ne tantulum quidem commoveri : tantam virtutis 
esse vim voluerunt , ut non posset unquam esse vir bo- 
nus non beatus.' 

XIX. Quae est igitur poena ? quod supplicium ? Id 
mea sententia , quod accidere nemini potest , nisi nocen- 
ti , suscepta fraus , impedita et oppressa meus conscien- 
tia , bonorum omnium odium , nota iusta Senatus , amis- 
sio dignitatis. Nec mihi ille M. Regulus, quem Cartha- 
ginienses , resectis palpebris , illigatum in machina vigi- 
lando necaverunt , supplicio videtur affectus : nec G. Ma- 
rius , quem Italia servata ab illo demersum in Mintur- 
nensium paludibus , Africa devicta ab eodem , expulsum 
et naufragum vidit ; fortunae enim ista tela sunt , non 
culpae ; supplicium autem est poena peccati : neque 
vero ego , si unquam vobis mala precarer , quod saepe 
feci ( in qqo dii immortales meas preces audiverunt ) 
morbum , aut mortem, aut cruciatum precarer. Thyestea 
ista exsecratio est, poetae, vulgi animos , non sapienlum 
moventis c 

Ut tu naufragio expulsus , uspiam saxis fixu* asperis , 
Evisceratus latere penderes saxa spargens tabo , 

Sanie , sanguine atro . 

Non ferrem omnino moleste , si ite accidisset , sed id 

tamen esset humanum. M. Marcellus , qui ter Consul 
fuit , summa virtute , pietate , gloria militari , periit in 
mari : qui tamen ob virtutem gloria et laude vivit : in 
fortuna quadam est illa mors., non in poena, putanda. 
Quae est igitur poena ? quod supplicium ? quae saxa ? 
quae cruces ? Ecce , duo duces in provinciis populi Ro- 
mani habere exercitus , appellari imperatores : horum al- 
terum sic fuisse infirmatum conscientia scelerum , et 
fraudum suarum , ut ex ea provincia , quae fuerit ex 
omnibus una maxime triumphalis , nullas sit ad Senatum 
li teras mittere ausus. Ex qua provincia modo vir omni 
diguitate ornatissimus , L. Torquatus , magnis rebus ge- 
stis, me referente, ab senatu imperator est appellatus: unde 
bis paucis annis Cn. Dolabellae , C. Curionis , M. Lu- 
culli iustissimos triumphos vidimus , ex ea , te imperato- 
re , nuntius ad Senatum allatus est nullus : ab altero 
allatae literae , recitatae , relatum ad Senatum. Dii im- 
mortales ! idne ego optarem , ut inimicus meus , ea , 
qua nemo unquam , ignominia notaretur ? ut Senatus is, 
qui in eam iam benignitatis consuetudinem venit, ut 
eos , qui bene rempublicam gesserint , novis honoribus 
afficiat, et numero dierum, et genere verborum ; huius 
unius literis nuntiantibus non crederet ? postulantibus 
deuegaret ? 

XX. Ilis ego rebus pascor, bis delector , bis perfruoir: 
quod de vobis hic ordo opinatur non secus , ac dc teter- 
rimis hostibus : quod vos equites Romani , quod ceteri 
ordines , quod cuncta civitas odit : quod nemo bonus , 
nemo denique civis est , qui modo se civem esse memi- 
nerit , qui vos non oculis fugiat , auribus respuat , ani- 
mo aspernetur , recordatione denique ipsa Consulatus ve- 
stri perhorrescat. Haec ego semper de vobis expetivi , 
haec optavi , haec precatus sum. Plura etiam acciderunt, 
quam vellem : nam , ut amitteretis exercitum , nunquam 
mehercule optavi. Illud etiam accidit praeter optatum 
meum 9 sed valde ex voluntate : mihi enim non venerat 
in mentem furorem , et insaniam optare vobis , in quam 
incidistis. Atqui fuit optandum: me tamen fugerat, deo- 
rum immortalium lias esse in impios , et consceleratos 
poenas certissimas constitutas. Nolite enim putare , Pa- 
tres conscripti, ut in scena videtis , homines conscele- 
ratos impulsu deorum terreri Furiarum taedis ardentibus» 

gua quemque fraus , suum facinus , suum scelus , sua 
audacia de sanitate , ac mente deturbat : hae sunt im- 
piorum fyriae , hae flammae , hae faces. Ego te non ve- 
cordem , noq furiosum , non mente captum , non tragico 
illo Oreste , aut Athamante dementiorem putem, qui sis 
ausus primum facere ( nam id est caput );' deinde paullo 
ante , Torquato , gravissimo et sanctissimo viro , pre- 
mente , confiteri , te provinciam Macedoniam , in quam 
tantum exercitum transportasses , sine ullo milite reli- 
quisse ? Mitto de amissa maxima parte exercitus. Sit 
hoc infelicitatis tuae. Dimittendi vero exercitus quapi 
potes afferro causam ? quam potestatem habuisti ? quam 
legem •? quod Senatusconsultum ? quod ius ? quod exem- 
plum? Quid est aliud furere, nisi non cognoscere homines, 
non cognoscere leges, nen Senatum, non civitatem? cruen- 
tare corpus suum leve est. Maior haec e6t vitae, famae , 
salutis siiae vulneratio. Si familiam tuam dimisisses, quod 
ad neminem , nisi ad ipsum te , pertineret , amici te tui 
constringendum putarent : praesidium tu populi Romani, 
custodiam provinciae , injussu populi , Senatusque dimir 
sisses , si tuae mentis compos fuisses ? / 

XXI. Ecce tibi alter , effusa iam maxima praeda , 
quam ex fortunis publicanorum , ex agris , urbibusque 
sociorum exhauserat , cum partim eius praedae profundae 
libidines devorassent , partim nova quaedam et inaudita 
luxuries , partim etiam in illis locis , ubi omnia diripuit, 
emptiones, partim permutationes , ad hunc Tusculanum in 
monte montem exstruendum: cum iam egeret, cum ilia eius 
immensa , et intolerabilis aedificatio constitisset , se i- 
psum , fasces suos , exercitum populi Romani , numen 
interdictumque deorum immortalium , responsa sacerdo- 
tum , auctoritatem Senatus , iussa populi , nomen ac 
dignitatem imperii regi iEgyptio vendidit, Cum fines 
provinciae tantos haberet , quantos voluerat , quantos 
optaverat , quantos mei capitis pretio , periculoque eme- 
rat : his se tenere non potuit : exercitum eduxit ex Sy- 
ria, Qui licuit extra provinciam? Praebuit se mercenarium 
comitem Regi Alexandrino. Quid hoc turpius ? in Aegy- 
ptum venit: signa contulit cum Alexandrinis. Quando 
hoc bellum , aut hic ordo , aut populus susceperat ? Cer 
pit Alexandriam. Quid aliud exspectamus a furore eius, 
nisi ut ad Senatum tantis de rebus gestis literas mittat ? 

Hic si mentis esset suae , nisi poenas patriae , diisque 
immortalibus eas , quae gravissimae sunt , furore atque 
insania penderet , ausus esset ( mitto exire de provincia) 
educere exercitura , bellum sua sponte gerere , in re- 
gnum iniussu populi , aut Senatus accedere? quae cum 
plurimae leges veteres , tum lex Cornelia maiestalis , lu- 
lia de pecuniis repetundis , planissime vetant : sed haec 
omitto. Ille , si non acerrime fureret , auderet , quam 
provinciam P. Lentulus amicissimus huic ordini , cum 
et auctoritate Senatus, et sorte baberet , interposita re- 
ligione sine ulla dubitatione deposuisset, eam sibi adsei- 
scere , cum , etiam si religio non impediret , mos ma- 
iorum tamen , et exempla , et gravissimae legum poenae 
vetarent ? 

XXII. Sed , quoniam fortunarum contentionem facere 
cepimus ; de reditu Gabinii omittamus : quem etsi sibi 
ipse praecidit , ego tamen , os ut videam hominis , ex- 
specto. Tuum , si placet , reditum eum meo cqnferamus. 
Ac meus quidem is fuit , ut a Brundisio usque Romam 
agmen perpetuum totius Italiae viderem : neque enim 
regio fuit ulla , neque municipium , neque praefecturo^ 
aut colonia , ex qua non publice ad me venerint gratu- 
latum. Quid dicum adventus meos ? quid effusiones ho- 
minum ex oppidis ? quid concursum ex agris patrum fa- 
milias eum coniugibus , ac liberis ? quid eos dies , qui 
quasi deorum immortalium festi ac solcmncs , sunt apud 
omnes adventu meo , redituque celebrati ? Unus ille dies 
mihi quidem immortalitatis instar fuit , quo in patriam 
redii , cum Senatum egressum vidi , populumque Roma- 
num universum , cum milii ipsa Roma prope convulsa 
sedibus suis ad complectendum conservatorem suum pro- 
cedere visa est: quae me ita accepit, ut non modo 
omnium generum , aetatum , ordinum omnes viri , ac 
mulieres , omnis fortunae , ac loci ; sed etiam jaoenia 
ipsa viderentur , et tecta urbis , ac templa lactari . Me 
consequentibus diebus in ea ipsa domo , qua tu me ex- 
puleras, quam expilaras , quam incenderas , Pontifices , 
Consules , Patres conscripti collocaverunt , mibique, quod 
aute me nemini , pecunia publica aedificandam domum 
censuerunt. 

XXIII. Habes reditum meum. Confer nunc vicissim 
tuum , quandoquidem amisso exercitu , nihil incolume 

domum , praeter os illud pristinum tuum , retulisti : qui 
primum , qua veneris cum laureatis tuis lictoribus , quis 
‘ scit ? quos tum Maeandros , dum omnes solitudines per- 
sequeris , quae diverticula, flexionesque quaesisti ? quod 
te municipium vidit ? quis amicus invitavit ? quis hospes 
adspexit ? nonne tibi nox erat pro die ? non solitudo pro 
frequentia ? caupona pro oppido ? non ut redire ex Ma- 
cedonia nobilis imperator, sed ut mortuus infamis referri 
videretur ? Romam vero ipsam foedavit adventus tuus. 

O familiae nou dicam Calpurniae , sed Calventiae ; 
neque huius urbis , sed Placentini municipii ; neque pa- 
terni generis, sed braccatae cognationis dedecus 1 quem- 
admodum venisti ? quis Ubi , non dicam horum , aut 
civium ceterorum , sed tuorum Legatorum obviam ve- 
nit? Mecum enim L. Flaccus, vir tua legatione indi- 
gnissimus , atque iis consiliis, quibus mecum in Consu- 
latu meo coniunclus fuit ad conservandam rempublicam, 
dignior , mecum fuit tum , cum te quidam non longe a 
porta cum lictoribus errantem visum esse narrabat. Scio 
item virum fortem in primis , belli ac rei militaris pe- 
ritum , familiarem meum , Q. Marcium , quorum tu Le- 
gatorum praelio imperator appellatus eras , cum non 
longe afuisses , adventu isto tuo domi fuisse otiosum. 
Sed quid ego enumero , qui tibi obviam non venerint ? 
Dico venisse paene neminem, ne de officiosissima qui- 
dem natione candidatorum , cum vulgo essent et illo 
ipso , et multis ante diebus admoniti , et rogati. Togu- 
lae lictoribus ad portam praesto fuerunt : quibus illi ac- 
ceptis , sagula, reiecerunt , et catervam imperatori suo 
■ novam praebuerunt. Sic iste , tanto exercitu , tanta pro- 
vincia , triennio post , Macedonicus imperator in urbem 
se intulit , ut nullius negotiatoris obscurissimi reditus 
unquam fuerit desertior : in quo me tamen , qui esset 
paralus ad se defendendum , reprehendit : cum ego Cae- 
limontana porta introisse dixissem , sponsione me», ni 
Esquilina introisset , homo promptissimus lacessivit : quasi 
vero id aut ego scire debuerim , aut vestrum quisquam 
aut quidquam ad rem pertineat , qua tu porta introieris, 
modo ne triumphali r quae porta Macedonicis semper Pro- 
consulibus ante te patuit : tu inventus es , qui consulari 
imperio praeditus ex Macedonia non triumphares. 

XXIV. At audistis , Patres conscripti , philosophi vo- 

cem : negavit , se triumphi cupidum unquam fuisse. 0 
scelus , o pestis , o labes ! cum ex Unguebas Senatum , 
vendebas auctoritatem huius ordinis , addicebas Tribuno 
plebis Consulatum tuum , rempublicam evertebas , prode- 
bas caput , et salutem meam una mercede provinciae : 
si triumphum non cupiebas , cuius tandem rei te cupi- 
ditate arsisse defendes ? saepe enim vidi , qui et mihi , 
et ceteris cupidiores provinciae viderentur , triumphi no- 
mine tegere , atque velare cupiditatem suam. Hoc modo 
D. Silanus Consul in hoc ordine , hoc meus etiam colle- 
ga dicebat : neque enim quisquam potest exercitum ca- 
pere , aperteque petere, ut non praetexat cupiditatem 
triumphi. Quod si te Senatus , populusque Romanus aut 
non appetentem , aut etiam recusantem bellum suscipere, 
exercitum ducere coegisset, tamen erat angusti animi 
atque demissi , iusti triumphi honorem atque dignitatem 
contemnere. Nam , ut levitatis est , inanem aucupari ru- 
morem , ut omnes umbras etiam falsae gloriae consecta- 
ri : sic levis esi animi , lucem splendoremque fugientis, 
iustam gloriam , qui est fructus verae virtutis honestis- 
simus , repudiare. Cuin vero non modo non postulante , 
atque cogente , sed invito atque oppresso Senatu , non 
modo nullo populi Romani studio , sed nullo ferente suf- 
fragium libero, provincia tibi ista manupretium fue- 
rit eversae per te , et perditae civitatis : cumque o- 
mnium tuorum scelerum haec pactio exstiterit , ut , si 
tu totam rempublicam nefariis latronibus tradidisses , 
Macedonia tibi ob eam rem , quibus tu finibus velles , 
redderetur : cum exhauriebas aerarium : cum orbabas 
Italiam iuventute : cum mare vastissimum hieme transi- 
bas : si triumphum contemnebas , quae te , praedo amen- 
tissime , nisi praedae, ac rapinarum cupiditas, tam 
caeca rapiebat ? Non est integrum Cn. Pompeio consilio 
iam uti tuo : erravit enim. Non gustarat istam tuam phi- 
losophiam : ter iam homo stultus triumphavit. Crasse , 
pudet me tui 1 Quid est , quod , confecto per te formido- 
losissimo bello , coronam illam lauream tibi tantopere 
decerni volueris a Senatu ? P. Servili , Q. Metelle , C. 
Curio , P. Africane , cur non hunc audistis tam doctum 
hominem , tam eruditum , prius quam in istum errorem 
induceremini ? C. Pomptinio , necessario meo , iam non 
est integrum: religionibus enim susceptis impeditur. 



320 ORATIO 

O stulloS Camillos , Curios , Fabricios , Calatinos , Sci- 
piones , Marcellos , Maximos I o amentem Paullum ! ru- 
sticum Marium 1 nullius consilii patres horum amborum 
Consulum, qui triumpharunt! 

XXV. Sed, quoniam praeterita mutare non possumus, quid 
cessat hic homullus ex argilla et luto fictus Epicureus, dare 
haec praeclara praecepta sapientiae clarissimo et summo im- 
peratori, genero suo? fertur ille vir, mihi crede, gloria: fla- 
grat, at-det cupiditate iusti, et magni triumphi: non didicit 
eadem ista , quae tu : mitte ad eum libellum : sed iam, 
si ipse coram congredi poteris , meditare , quibus verbis 
incensam illius cupiditatem comprimas, atque restinguas : 
valebis apud hominem volitantem gloriae cupiditate vir 
moderatus et constans , apud indoctum eruditus , apud 
generum socer. Dices enim , ut es homo facetus , ad 
persuadendum concinnus , perfectus , politus e schola : 
« Quid est, Caesar, quod te supplicationes toties decretae 
tot dierum tantopere delectent ? in quibus homines errore 
ducuntur : quas dii negligunt : qui , ut noster ille divi- 
nus dixit Epicurus , neque propitii cniquam esse solent, 
neque irati.) Non facies fidem scilicet, cum haec dispu- 
tabis : tibi enim et esse , et fuisse deos videbis iratos. 
Vertes te ad alteram scholam : disseres de triumpho. «Quid 
tandem habet iste currus? quid vincti ante currum du- 
ces ? quid simulacra oppidorum ? quid aurum? quid ar- 
gentum ? quid Legati in equis , et Tribuni? quid clamor 
militum ? quid tota illa pompa ? inania sunt ista , mihi 
crede, delectamenta, paene puerorum , captare plausus , 
vehi per urbem , conspici velle : quibus ex rebus nihil 
est , quod solidum tenere ; nihil quod referre ad volupta- 
tem corporis possit. Quin tu me vides , qui , ex qua 

? rovincia T. Flamininus , L. Paullus , Q. Metellus , 
'. Didius , innumerabiles alii , levi cupiditate commoti , 
triumpharunt , ex ea sic redii , ut ad portam Ei-quilinam, 
Macedonicam lauream conculcarim ; ipse cum hominibus 
quindecim male vestitis ad portam Caelimontanam sitiens 
pervenerim : quo in loco mihi libertus , praeclaro impe- 
ratori , domum ex hac die biduo ante conduxerat : quae 
vacua si non fuisset , in campo Martio mihi tabernacu- 
lum collocassem : nummus interea mihi , Caesar , negle- 
ctis ferculis triumphalibus , domi manet , et manebit. 
Rationes ad aerarium retuli continuo, sicut tua lex iube- 

bat : neque alia ulla iu re legi tuae parui : quas ratione* 
si cognoris , intelliges , nemini plus , quam inihi , lile- 
ras profuisse. Ita enim sunt perscriptae scitae , et lite- 
rate , ut scriba , ad aerarium qui eas retulit , perscriptis 
rationibus , secum ipse , caput sinistra manu perfricans, 
commurmuratus sit , ( Ratio quidem hercle apparet , ar- 
gentum oixs^* 1, Hac * u oratione non dubito , quin illum 
iam adseendentem in currum possis revocare. 

XXVI. 0 tenebrae , o lutum , o sordes , o paterni ge- 
neris oblite , materni vix memor ! ita nescio quid istuc 
fractum , humile , demissum, sordidum, inferius etiam 
est , quam ut Mediolanensi praecone , avo tuo dignum 
esse videatur. L. Crassus , liomo sapientissimus nostrae 
civitatis , spiculis prope scrutatus est Alpes : ut , ubi 
hostis non erat , ibi triumphi causam aliquam quaereret. 
Eadem cupiditate vir summo ingenio praeditus , C. Cet- 
ta, nullo certo hoste , flagravit ; eorum neuter triumpha- 
vit , quod alteri illum honorem collega , alteri mors ade- 
mit. Irrisa est abs te paullo ante M. Pisonis cupiditas trium- 
phandi , a qua te longe dixisti abhorrere : qui etiam si 
minus magnum belluin gesserat , ut abs te dictum est , 
tamen istum honorem contemnendum non putavit. Tu 
eruditior , quam Piso ; prudentior , quam Cotta ; abun- 
dantior consilio , ingenio , sapientia , quam Crassus , ea 
contemnis , quae illi idiotae , ut tu appellas , praeclara 
duxerunt. Quod si reprehendis , quod cupidi laureae fue- 
rint , cum bella aut parva , aut nulla gessissent ; tu , 
tantis nationibus subactis , tantis rebus gestis , minime 
fructum laborum tuorum, praemia periculorum, virtutis 
insignia contemnere debuisti. Neque vero contempsisti , 
licet Themista sapientior , si os tuum ferreum Senatus 
convicio verberari noluisti. 

XXVII. Iam vides, quandoquidem ita mihimet fui 
inimicus , ut me tecum compararem , et degressum meum , 
ct absentiam , et reditum ita longe tuo praestitisse , ut 
mihi illa omnia immortalem gloriam dederint , tibi sem- 
piternam turpitudinem inflixerint. Nunc etiam in hac 
quotidiana , assidua , urbanaque vita splendorem tuum , 
gratiam , celebritatem , modestiam domesticam , operam 
forensem, consilium , auxilium , auctoritatem, sententiam 
senatoriam nobis, aut , ut verius dicam , cuiquam es in- 
fimo ac despicatissimo Antelaturus ? Age , Senatus odit 

te, quod eum tu facere iure concedis , afflictorem , et 
perditorem non modo dignitatis , et auctoritatis , sed 
omnino ordinis , ac nominis sui : videre equites Romani 
non possunt , quo ex ordine vir praestantissimus , et 
ornatissimus , L. ASlius est , te Consule , relegatus : 
plebs Romana perditum cupit , in cuius tu infamiam ea, 
quae per latrones, et per servos de me egeras, contu- 
listi : Italia cuncta exsecratur , cuius idem tu superbissi- 
me decreta , et preces repudiasti. Fac huius odii tanti , 
ac tam universi periculum , si audes. Instant post homi- 
num memoriam apparatissimi , magnificentissimique ludi, 
quales non modo nunquam fuerunt , sed ne quomodo 
lieri quidem posthac possint , possum ullo pacto suspica- 
ri. Da te populo, committe te ludis; sibilum metuis? ubi 
sunt vestrae scholae ? ne acclametur ? ne id quidem est 
curare philosophi : manus tibi ne afferantur , times : do- 
lor enim est malum , ut disputas : existimatio , dedecus, 
infamia , turpitudo , verba sunt , atque ineptiae. Sed de 
hoc non dubito : non audebit accedere ad ludos : convi- 
vium publicum non dignitatis gratia inibit (nisi forte, ut 
cum patribusconscriptis, hoc est, cum maioribus suis coenet) 
sed plane animi sui causa : ludos nobis idiotis relinquet. 
Solet enim in disputationibus suis, oculorum , et aurium 
delectationi abdominis voluptates anteferre : nam , quod 
vobis iste tantummodo improbus , crudelis , olim furun- 
culus , nunc vero etiam rapax , quod sordidus , quod 
contumax , quod superbus , quod fallax , quod perfidio- 
sus , quod impudens , quod audax esse videatur : nihil 
scitote esse luxuriosius , nihil libidinosius , nihil poste- 
rius , nihil nequius. Luxuriam autem in isto nolite hanc 
cogitare. Est enim quaedam , quamquam omnis est vi- 
tiosa atque turpis , tamen ingenuo , ac libero dignior. 
Nihil apud hunc lautum , nihil elegans , nihil exquisi- 
tum, laudabo inimicum: ne magnopere quidem quidquam, 
praeter libidines , sumptuosum : toreuma nullum : maxi- 
mi calices , et bi ne contemnere suos videatur , Pla- 
centini : exstructa mensa , non conchyliis , aut piscibus, 
sed multa carne subrancida. Servi sordidati ministrant : 
nonnulli etiam senes : idem coquus , idem atriensis : pi- 
stor domi nullus , nulla cella : panis , et vinum a pro- 
pola , atque de cupa : Graeci stipati * quini iu lectulis , 
saepe plures ; ipse solus , bibiturus quae eodem de dolio 

ministrentur: ubi galli cantum audivit, avum suum revi- 
xisse putat : mensam tolli iubet. 

XXVIII. Dicet aliquis , jinde tibi haec nota suat ? noa 
mehercule , contumeliae causa describam quemquam , 
praesertim ingeniosum hominem , atque eruditum , cui 
generi esse ego iratus , ne si cupiam quidem , possum. 
Est quidam Graecus , qui cum isto vivit , homo , vere 
ut dicam ( sic enim cognovi ) humanus , sed tamdiu , 
quamdiu cum aliis est , aut ipse secum : is cum istum 
adolescentem iam tum cum hac diis irata fronte vidisset, 
non fugit eius amicitiam , cum esset praesertim appeti- 
tus : dedit se in consuetudinem sic , ut prorsus una vi- 
veret , nec fere ab isto unquam discederet. Non apud 
indoctos, sed, ut ego arbitror, in hominum eruditissi- 
morum , et humanissimorum coetu loquor. Audistis pro- 
fecto diei philosophos Epicureos , omnes res , quae sunt 
homini expetendae , voluptate metiri : recte , an secus , 
nihil ad nos : aut , si ad nos , nihil ad hoc tempus : sed 
tamen lubricum genus oratipnis , adolescenti non acriter 
intelligenti saepe praeceps. Itaque admissarius iste, simul 
atque audivit , a philosopho voluptatem tantopere lauda- 
ri , nihil expiscatus est : sic suos sensus voluptarios o- 
mnes incitavit , sic ad illius hanc orationem adhinniit , 
ut non magistrum virtutis , sed auctorem libidinis a se 
illum inventum arbitraretur. Graecus primo distinguere , 
atque dividere illa, quemadmodum dicerentur : iste, clau- 
dos , quomodo aiunt , pilam retinere ; quod acceperat , 
testificari ; tabulas obsignare velle , Epicurum disertim 
dicere (et tamen dicit , ut opinor) , se nullum bonum 
intelligere posse , demptis corporis voluptatibus. 

XXIX. Quid multa ? Graecus facilis , et valde venu- 
stus nimis pugnax contra Senatorem populi Romani esse 
noluit. ( Est autem hic, de quo loquor , non philosophia 
solum , sed etiam literis , quod fere ceteros Epicureos 
negligere dicunt , perpolitus. Poema porro facit ita festi- 
vum . ita concinuum , ita elegans , nihil ut fieri possit 
argutius ): in quo reprehendat eum licet , si qui volet , 
modo leviter , uon ut impurum non ut improbum , noa 
ut audacem , sed ut Graeculum , ut assentatorem , ut 
poetam. Devenit , aut potius incidit in istum eodem de- 
ceptus supercilio , Graecus atque advena , quo tam sa- 
piens , et tanta civitas : revocare se non poterat fami- 

liari tale implicatas : et simul inconstantiae famam vere* 
batur: rogatas , invitatus , coactus, ita mutta ad istum 
' de isto scripsit , ut omnes hominis libidines , omnia 
coenarum , genera conviviorumque , adulteria denique 
eius delicatissimis versibus expresserit. In quibus , si 
quis velit , possit istius tanquam in speculo vitam intue- 
ri : ex quibus multa a multis lecta, et audita recitarem, 
nisi vererer , ne boc ipsum genus orationis , quo nunc 
utor f ab buius loci more abhorreret : et simul de ipso , 
qui scripsit, detrahi nolo: qui si fuisset in discipulo com- 
parando meliore fortuna , fortasse austerior , et gravior 
esse potuisset : sed eum casus in banc consuetudinem 
scribendi induxit , philosopho valde indignam siquidem 
philosophia , ut fertur , virtutis continet , et officii , et 
bene vivendi disciplinam : quam qui profitetur , gravis- 
simam mihi sustinere personam videtur. Sed idem casus 
illum ignarum quid profiteretur , cum se philosophum 
esse diceret , istius impurissimae , atque intemperantissi- 
inae pecudis coeno , ct sordibus inquinavit. 

XXX. Qui modo cum res gestas Consulatus mei col- 
laudasset , quae quidem laudatio hominis turpissimi mihi 
ipsi erat paene turpis, non illa tibi, inquit, invidia 
nocuit , sed versus tui. Nimis magna poena , te Consule, 
constituta est sive malo poetae , sive libero. Scripsisti 
enim , Cedant arma togae. — Quid tum ? c Haec res 
tibi fluctus illos excitavit. » At hoc nusquam opinor scri- 
ptum fuisse in illo elogio , quod , te Consule , in sepul- 
cro rcpublicae incisum est , velitis , iubeatis , ut , quod 
M. Cicero versum fecerit: sed , quod vindicarit. Verum 
tamen , quoniam te non Aristarchum , sed Phalarim 
grammaticum habemus , qui non nolam apponas ad ma- 
lum versum , sed poetam armis persequare : scire cupio, 
qui tandem isto in versu reprehendas , Cedant arma 
togae. « Tuae dicis, inquit, togae summum imperatorem 
esse cessurum. > Quid nunc te, asine, literas doceam ? 
nen opus est> verbis , sed fustibus : non dixi hanc togam, 
quam sum amictus ; nec arma, scutum, et gladium unius 
imperatoris : sed, quod pacis est insigne , et otii , toga ; 
contra autem arma , tumultus , atque belli : more poe- 
tarum locutus , hoc intelligi volui , bellum , ac tumul- 
tum paci , atque otio concessurum. Quaere ex familiari 
tuo , Graeco illo poeta : probabit genus ipsum , et agno- 

scet, neque le nihil sapere mirabitur. « At in illo altero, 
inquit , haeres , Concedat laurea laudi, j Jmmo meher- 
cule, habeo tibi gratiam : haererem enim, nisi tu me ex- ' 
pedisses : nam cilm tu timidus , ac tremens tuis ipse fu- 
racissimis manibus detractam c cruentis fascibus lauream 
ad portam Esquilmam abiecisti ; indicasti , non modo 
amplissimae , sed etiam minimae laudi lauream conces- 
sisse. Atque ista ratione hoc tamen intelligi , scelerate, 
vis , Pompeium inimicum mihi isto versu esse facium : 
ut , si versus mihi nocuerit , ab eo , quora is versus of- 
fenderit , videatur mihi pernicies esse quaesita. Omitto , 
nihil istum versum pertinuisse ad illum : non fuisse 
meum ,' quem , quantum potuissem, mullis saepe oratio- 
nibus , scriptisque decorassem , hunc uno violare versu. 
Sed sil offensus : primo nonne compensabit cum uno ver- 
siculo tot mea volumina laudum suarum ? Quod si esset 
commotus , ad perniciem non dicam amicissimi , non 
ita de sua laude meriti , non ita de republica , non Con- 
sularis , non Senatoris , non civis , non liberi : in homi- 
nis caput ille tam crudelis propter versum fuisset ? 

XXXI. Tu quid , tu apud quos , tu de quo dicas, in- 
teliigis ? complecteris amplissimos viros ad tuum , et Ga- 
binii scelus : neque id occulte. Nqm paullo ante dixisti , 
me cum iis confligere , quos despicerem : non attingere 
cos , qui plus possent , quibus iratus esse deberem : quo- 
rum quidem, (quis enim non intelligit, quos dicas?) 
quamquam non est una causa omnium , tamen est ontnium 
milii probata. Meo Cn. Pompeius , multis obsistentibus 
eius erga me studio , alquft amori , semper dilexit , sem- 
per sua coniuncti ne dignissimum iudicavit , semper non 
modo incolumem , sed etiam amplissimum , atque orna- 
tissimum voluit esse: vestrae fraudes , vestrum scelus, 
vestrae criminationes insidiarum mearum , illius pericu- 
lorum nefarie fictae , simul eorum , qui familiaritatis li- 
centia suorum improbissimorum sermonum domicilium in 
auribus eius , impu'so vestro , collocaverunt , vestrae cu* 
piditates provinciarum effecerunt , ut ego excluderer , 
omnesque , qui me , qui illius gloriam , qui rempublicam 
salvam esse cupiebant , sermone , atque aditu prohibe- 
rentur. Quibus rebus est perfectum ; ut illi plane sno 
stare iudicio non liceret , cum certi homines non stu- 
dium eius a me alienassent , sed auxilium retardassent. 

Nonne ad te L. Lentulus , qui tum erat Praetor , non 
Q. Sanga , non L. Torquatus pater , non M. Lucullus 
venit? qui omnes ad eum , multique mortales oratum in 
Albanum , obsccratumque venerant , ne meas fortunas 
desereret, cum reipublicae salute coniunctas : quos ille 
ad te , et ad tuum collegam remisit , ut causam publi- 
cam susciperetis , ut ad Senatum referretis : se contra 
armatum Tribunum plebis sine consilio publico decertare 
nolle : Consulibus ex Senatus consulto rempublicam de- 
fendentibus , se arma sumpturum. Ecquid , infelix , re- 
cordaris , quid responderis ? in quo illi omnes quidem , 
sed Torquatus praeter ceteros , furebat contumacia 
responsi tui , te non esse tam fortem , quam ipse in 
Consulatu fuisset , aut ego : nihil opus esse armis , 
nihil contentione : me posse iterum rempublicam serva- 
re , si cessissem ; infinitam caedem fore, si restitissem : 
deinde ad extremum , neque se , neque generum , neque 
collegam suum, Tribuno plebis defuturum. Hic tu hostis, 
ac proditor aliis me inimiciorem , quam tibi , debere esse 
dicis ? 

XXXII. Ego C. Caesarem non eadem de republica sen- 
sisse , quae mc , scio : sed tamen , quod iam de eo , bis 
audientibus , saepe dixi , me ille sui totius Consulatus , 
corumque honorum , quos cum proximis communicavit , 
socium esse voluit, detulit , invitavit , rogavit. Non sum 
ego , propter nimiam fortasse constantiae cupiditatem , 
adductus ad causam : non postulabam , ut ei carissimus 
essem, cuius ego ne beneficiis quidem sententiam meam 
tradidissem. Adducta res in certamen , te Consule , pu- 
tabatur , utrum , quae superiore anno ille gessisset , ma- 
nerent , an rescinderentur. Quid loquar plura ? si tantum 
ille in me esse uno roboris , et virtutis putavit , ut ea , 
quae ipso gesserat , conciderent , si ego restitissem : cur 
ei non ignoscam , si anteposuit suam salutem meae ? Sed 
praeterita omitto. Me ut Cn. Pompeius omnibus suis stu- 
diis , laboribus , vitae periculis complexus est; cum mu- 
nicipia pro me adiret , Italiae fidem imploraret , P. Len- 
tulo Consuli , auctori salutis meae , frequens assideret , 
Senatui sententiam praestaret , in concionibus non modo 
se defensorem salutis meae , sed etiam supplicem pro me 
profiteretur ; huius voluntatis eum , quem multum posse 
intelligebat , mihi non inimicam esse cogaorat , soci um 

sibi , et adiutorem C. Caesarem adiunxit. Iam vides, me 
tibi non inimicum , sed hostem ; illis , quos describis , 
non modo non iratum , sed etiam amicum esse debere. 
Quorum alter , id quod meminero semper , aeque mihi 
fuit amicus , ac sibi : alter , id quod obliviscar nliquan- 
do , sibi amicior , quam mihi. Deinde hoc ita fit , ut 
viri fortes , etiamsi ferro inter se cominus decertarint , 
tamen illud contentionis odium simul ..cura ipsa pugna , 
armisque ponant. Neque me ille odisse unquam potuit , 
ne tum quidem , cum dissidebamus. Habet hoc virtus , 
quam tu ne de facie quidem nosti , ut viros fortes spe* 
cies eius , et pulcritudo etiam in hoste posita delectet. 

XXXIII. Equidem dicam ex animo , Patres conscripti, 

3 uod sentio , et quod vobis audientibus saepe iam dixi. 

i milii nunquam amicus C. Caesar fuisset , si semper 
iratus : si aspernaretur amicitiam meam , seseque mihi 
implacabilem , inexpiabilemque praeberet , tamen ei , 
cum tantas res gessisset, gereretque quotidie., non ami- 
cus esse non possem : cuius ego imperio non Alpium 
vallum contra adseensum, transgressionemque Gallorum, 
non Rheni fossam gurgitibus illis redundantem , Germa- 
norum immanissimis gentibus obiicio , et oppono. Perfe- 
cit iile , ut ,' si montes residissent , amnes exaruissent , 
non naturae praesidio , sed victoria sua , rebusque gestis 
Italiam munitam haberemus. Sed cum me expetat , di- 
ligat , omni laude dignum putet , tu me a tuis inimicitiis 
ad simultatem revocabis ? tu tuis sceleribus reipublicae 
praeterita fata refricabis ? quod quidem tu , qui bene 
nosses coniunctionem meam , et Caesaris , eludebas, cum 
a me trementibus omnino labris, sed tamen, cur tibi nomen 
non deferrem, requirebas. Quamquam, quod ad me attinet: 

Nunquam islam imminuam curam infitiando libi: 

tamen est mihi considerandum , quantum illi tantis rei- 
publicae negotiis, tantoque bello impedito, ego homo ami- 
cissimus , sollicitudinis atque oneris imponam : nec de- 
spero tamen , quamquam languet iuventus , nec perinde, 
ac debebat , in laudis et gloriae cupiditate versatur , 
futuros aliquos , qui abiectum hoc cadaver- consularibus 
spoliis nudare non nolint , praesertim tam afflicto , tam 
infirmo, tam enervato reo : qui te ita gesseris , ut time- 

res , ne indignus beneficio videreris , nisi eius , a quo 
missus eras , simillimus extitisses. 

XXXIV. An vero tu parum putas investigatas esse a 
nobis labes imperii tui , stragesque provinciae ? quas 
quidem nos non vestigiis odorantes ingressus tuos , sed 
totis volutationibus corporis , et cubilibus persecuti su- 
mus. Notata a nobis sunt et prima illa scelera in adven- 
tu , cum accept%pecunia a Dyrrhachinis ob necem ho- 
spitis tui Piatoris , eius ipsius domum evertisti , cuius 
sanguinem addixeras , eumque servis symphoniacis , et 
aliis muneribus acceptis , timentem , mullumque dubi- 
tantem confirmasti , et Thessalonicam fide tua venire 
iussisti : quem ne maiorum quidem more supplicio affeci- 
sti , cum miser ille securibus hospitis sui cervices subii- 
cere gestiret : sed ei medico , quem tecum eduxeras , 
imperasti , ut venas hominis incideret. Cum qaidem tibi 
etiam accessio fuit ad necem Piatoris Pleuratus eius co- 
mes , quem necasti verberibus , summa senectute confe- 
ctum. Idemque tu Rabocentum , Bessicae gentis princi- 
pem , cum te trecentis talentis Regi Cotto vendidisses , 
securi percussisti : cum ille ad te legatus in castra ve- 
nisset, et tibi magna praesidia, et auxilia a Bessis pe- 
ditum , equitumque polliceretur : neque eum solum, sed 
etiam Ceteros legatos , qui simul venerant , quorum o- 
nmium capita Regi Cotto vendidisti. Denseletis , quae 
natio semper obediens huic imperio, etiam in illa omnium 
barbarorum defectione Macedonica C. Sentium Praetorem 
tutata est , nefarium bellum , et crudele intulisti : eisque 
cum fidelissimis sociis uti posses, hostibus uti acerrimis 
maluisti : ita perpetuos defensores Macedoniae , vexato- 
res , ac perditores effecisti : vectigalia nostra perturba- 
runt, urbes ceperunt, vastarunt agros, socios nostros 
in servitutem abduxerunt , familias abripuerunt , pecus 
abegerunt ; Thessalonicenses , cum oppido desperassent , 
munire arcem coegerunt. A te Iovis Urii fanum antiquis- 
simum barbarorum, sanctissimumque direptum est. Haec 
tua scelera dii immortalesl in nostros milites expetiverunt: 
qui cum uno genere morbi affligerentur , neque se re- 
creare quisquam posset, qui semel incidisset ; dubitabat 
nemo , quin violati hospites , legati necati , pacati , at- 
que socii nefario bello lacessiti, fana vexata , hanc tan- 
tam efficerent vastitatem. Cognoscis ex particula parva 
scelerum , ct crudelitatis tuae geaus universum. 

XXXV. Quid avaritiae , quae criminibus infinitis im- 
plicata est , summam nunc explicem ? Generatim ea , 
quae maxime nota sunt , dicam. Nonne sestertium cen- 
ties , el octogies , quod , quasi vasarii nomine , in ven- 
ditione mei capitis adseripseras, ex aerario libi attribu- 
tum , Romae in quaestu reliquisti ? Nonne cum cc ta- 
lenta tibi Apolloniatae Romae dedissent , ne pecunias 
creditas solverent, ultro Fufidium , equitem Romanum, 
hominem ornatissimum , creditorem debitoribus suis ad- 
dixisti ? Nonne , hiberna cum legato , Praefectoque tuo 
tradidisses , evertisti miseras funditus civitates , quae 
non solum bonis sunt exhaustae , sed etiam nefarias li- 
bidinum contumelias , turpitudinesque subierunt ? Qui 
modus tibi fuit frumenti aestimandi ? qui honorarii ? si 
quidem potest vi, et metu extortum honorarium nomina- 
ri : quod cum peraeque omnes , tum acerbissime Boeotii 
et Byzantii , Cherronenses , Thessalonica sensit : unus tu 
dominus , unus aestimator , unus venditor , tota in pro- ■ 
vincia per triennium frumenti omnis fuisti. 

XXXVI. Quid ego rerum capitalium quaestiones , reo- 
rum pactiones, redemptiones , acerbissimas damnationes, 
libidinosissimas liberationes proferam ? tantum locum Ali- 
quem cum mihi notum senseris , tecum ipse licebit , quot- 
in eo genere , et quanta sint crimina , recordere. Quid ? 
illam armorum officinam ecquid recordaris , cum omni 
totius provinciae pecore compulso , pellium nomine , o- 
mnem quaestum illum domesticum , paternumque reno- 
vasti ? videras enim grandis iam puer , bello Italico , 
repleri quaestu vestram domum , cum pater armis fa- 
ciendis tuus praefuisset : quid ? vectigalem provinciam , 
singulis rebus, quaecumque venirent, certo portorio im- 
posito , servis tuis publicanis a te factam esse memini- 
sti? Quid? centuriatus palam venditos? quid? per tuum 
servulum ordines assignatos ? quid ? stipendium militibus 
per omnes annos a civitatibus, meDsis palam propositis, 
esse numeratum ? quid illa in Pontum profectio , et co- 
natus tuus ? quid debilitatio , atque abiectio animi tui , 
Macedonia praetoria nuntiata , cum tu non solum , quod 
tibi succederetur , sed quod Gabinio non succederetur , 
exsanguis , et mortuus concidisti ? quid quaestor aedili- 
cius reicclus ? praepositus legatorum tuorum optimus 
abs te quisque violatus ? Tribuni militum non recepti ? 

M. Baebius , vir fortis , interfectus iussu tuo ? Quid ? 
quod tu toties diffidens , ac desperans rebus tuis in sor- 
dibus , lamentis, luctuque iacuisti ? quod populari illi 
sacerdoti sexcentos ad bestias amicos sociosque misisti? 
quid? quod, cum sustentare vix posses moerorem tuum, 
doloremque decessionis , Samothraciam te primum , post 
inde Thasum cum tuis teneris saltatoribus , et cum Au- 
tobulo , Athamante , et Timocle , formosis fratribus con- 
tulisti ? quid ? quod , cum inde te recipiens , in villa 
Euchadiae , quae fuit uxor Exoecisti , iacuisti moerens 
aliquot dies; atque inde obsoletus Thessalonisam , omni- 
bus inscientibus , noctuque venisti ? qui cum concursum 
plorantium , ac tempestatem querelarum ferre non pos- 
ses in oppidum devium Beroeam profugisti : quo in 
oppido cum tibi spe falsa, quod Q. Aucharium non esse 
successurum putares , animos rumor inflasset ; quo te 
modo ad tuam intemperantiam , scelerate , innovasti ? 

XXX. VII. Mitto aurum coronarium , quod te diutissime 
torsit , cum modo velles , modo nolles : lapc enim generi 
tui et decerni , et accipere vetabat , nisi decreto trium- 
pho. In quo tu, acceptam tamen, .et devoratam pecuniam, 
ut in Achaeorum centum talentis , evomere non poteras : 
vocabula tantum pecuniarum , et genera mutabas. Mitto 
diplomata tota in provincia passim data : mitto nume- 
rum navium , summamque praedae : mitto rationem exa- 
cti , imperalique frumenti : mitto ereptam libertatem po- 
pulis , ac singulis , qui erant affecti praemiis nominalim: 
quorum nihil est , quod non sit lege Iulia , ne Geri li- 
ceat , sancitum diligenter. jEtolism , quae procul a bar- 
baris disiuncta gentibus in sinu pacis posita , medio fere 
Graeciae gremio continetur, ( o Poena , o Furia socio- 
rum 1 ) decedens , miseram perdidisti. Arsinoen , Stra- 
tum , Naupactum , ut modo tute indicasti , nobiles urbes, 
atque plenas, fateris ab hostibus esse captas. Quibus 
autem hostibus ? nempe iis , quos tu Ambraciae sedens 
primo tuo adventu ex oppidis Agrinarum , atque Dolo- 
pum demigrare, et aras, et focos relinquere coegisti. 
Hoc tu in exitu , praeclare imperator , cum tibi ad pri- 
stinas clades accessio fuisset iEtoliae repentinus interi- 
tus , exercitum dimisisti : neque ullam poenam , quae 
tanto facinori deberetur , non maluisti subire , quam 
numerum tuorum militum» reliquiasque cogooscere. 



IN L. PISONEM 33 1 

XXXVIlf. Atque ut duorum Epicureorum similitudinem 
in re militari , imperioque videatis : Albucius , cum in 
Sardinia triumphasset , Romae damnatus est : hic cum 
similem exitum spectaret , in Macedonia tropaea posuit : 
caque , quae bellicae laudis , victoriaeque omnes gentes 
insignia , et monumenta esse voluerunt , noster hic prae- 
posterus imperator , amissorum oppidorum , caesarum le- 
gionum , provinciae praesidio , et reliquis militibus or- 
batae , ad sempiternum dedecus sui generis , et nominis, 
funesta indicia constituit : idemque , ut esset , quod ia 
basi tropaeorum inscribi , incidique posset , Dyrrhachium 
ut venit , decedens , obsessus est ab iis ipsis militibus , 
quos paulo ante Torquato respondit beneficii causa ab 
se esse dimissos. Quibus cum iuralus afiirmasset , se , 
quae deberentur, postero die persoluturum; domum se 
abdidit : inde nocte intempesta crepidatus, veste servili 
navem conscendit , Bruudisiumque vitavit, et ultimas 
Hadriani maris oras petivit. Cum inierim Dyrrhachii mi- 
lites domum , in qua istum esse arbitrabantur , obsidere 
coeperunt, et, cum latere hominem putarent, ignes cir- 
cumdederunt : quo metu commoti Dyrrhachini , profugisse 
noctu crepidatum imperatorem indicaverunt. Illi autem 
statuam istius persimilem , quam stare celeberrimo ia 
loco voluerat , ne suavissimi hominis memoria moreretur, 
deturbant , affligunt , comminuunt , dissipant : sic odium, 
quod in ipsum attulerant , id in eius imaginem , ac si- 
mulacrum profuderunt. 

XXXIX. Quae cum ita sint , non dubito , quin , cum 
haec , quae excellunt , me nosse videas ; non existimes, 
mediam illam partem , et turbam ilagitiorum tuorum mi- 
lii esse inauditam : nibil est , quod me horlere : nihil 
est , quod invites : admoneri me satius est : admonebit 
autem nemo alius , nisi reipublicae tempus : quod mihi 
quidem magis videtur , quam tu unquam arbitratus es , 
appropinquare. Ecquid vides , ecquid sentis , lege iudi- 
ciaria lata , quos posthac iudices simus habituri ? non 
aeque legetur quisquis voluerit , nec quisquis noluerit 
non legetur : nulli conficientur in illum ordinem , nulli 
eximentur : non ambitio ad gratiam , non iniquitas ad 
simultatem conficietur. Iudices iudicabunt ii , quos lex 
ipsa , non quos hominum libido delegerit. Quod cum ita 
sit , mihi crede , neminem invitus Invitabis : res ipsa , 

et reipublicao tempus aut rae ipsum , quod nolim , aut 
alium quempiam , aut invitabit , aut dehortabitur. • 

XL. Equidem , ut paullo ante dixi , non eadem sup- 
plicia esse in hominibus existimo, quae fortasse plerique, 
damnationes , expulsiones,, neces : denique nullam mihi 
poenam videtur habere id , quod accidere innocenti , 
quod forti , quod sapienti , quod bono viro , et civi po- 
test. Damnatio ista , quae in te flagitatur , obtigit P. 
Rutilio ; quod specimen habuit haec civitas innocentiae : 
maior mihi iudicum , et reipublicae poena illa visa est, 
quam Rutilii. L. Opimius eiectus est e patria , is , qui 
Praetor , et Consul maximis rempublicam periculis libe- 
rarat : non in eo, cui facta est iniuria , sed in iis, qui 
fecerunt , sceleris , ac conscientiae poena permansit. 
At contra bis Catilina absolutus : emissus etiam ille 
auctor tuus provinciae , cum stuprum Bonae deae pul- 
vinaribus intulisset. Quis fuit in tanta civitate , qui iJ- 
lum incesto liberatum, non eos, qui ita' iudicarint , pari 
scelere obstrictos arbitraretur ? An ego exspectem , dum 
de te quinque et septuaginta tabellae diribeantur, de 
quo iampridera omnes mortales orapium generum , aeta- 
tum , ordinum iudicaverunt ? quis enim te aditu , quis 
ullo honore , quis denique communi salutatione dignum 
putet ? omnes memoriam Consulatus tui, facta , mores , 
faciem denique , ac nomen a republica detestantur. Le- 
gati , qui una fuere , alienati: Tribuni militum inimici; 
Centuriones , et si qui cx tanto exercitu reliqui milites 
exstant , non dimissi 'abs te , sed dissipati , te oderunt , 
libi pestem exoptant , te exsecrantur. Achaia eXausta , 
Thessalia vexata , laceratae Athenae , Dyrrhachium , et 
Apollonia exinanita ; Ambracia direpta ; Parthini et 
Bullienses illusi , Epirus excisa , Locri , Phocii , Boeotii 
exusti , Acarnania , Amphilochia Perrhaebia* Athama- 
numque gens vendita , Macedonia condonata barbaris , 
ADtolia amissa , Dolopes , finitimique montani , oppidis 
atque agris exterminati , cives Romani , qui in iis locis 
negotiantur , fe unum solum suum depeculatorem , vexa- 
torem , praedonem , hostem , venisse senserunt. Ad ho- 
rum omnium iudicia tot , atque tanta domesticum iudi- 
cium accessit damnationis tuae: occultus adventus, furti- 
vum iter per Italiam, introitus in urbem desertus ab amicis, 
nullae ad Senatum e provincia litcrac , nulla ex trinis ae- 

stivis gratulatio : nulla triumphi mentio. Non modo quid 
gessqris , sed n.e quibus in locis quidem fueris, dicere au- 
des. Ex illo fonte , et seminario triumphorum cum arida 
folia laureae retulisses: cum ea abiecta ad portam reliquisti, 
tum tu ipse de te regisSB videri pronuntiavisti: qui si 
nihil gesseras dignum honore, ubi exercitus? ubi sumptus? 
ubi imperium? ubi illa uberrima supplicationibus, trium- 
phisque provincia? sin autem aliquid sperare volueras , si 
cogitaras id , quod illa tropaea , plena dedecoris, et risus 
te commentatum esse declarant: quis te miserior, quis te 
, damnatior, qui neque scribere ad Seualum, a te bene rem- 
publicam esse gestam, neque praesens dicere ausus es? 

XLI. A a tu mihi , eui semper ita persuasum fuerit , 
non eventis , sed factis cuiusque fortunam ponderari , 
neque in tabellis paucorum iuditum , sed in sententiis 
omnium civium famam nostram , fortunanufue pendere te 
indemnatum videri putas , quem socii , quem foederati , 
quem liberi populi, quem stipendiarii, quem negotiatores, 
quem publicani , quem universa civitas , quem Legati , 
quem Tribuni militares, quem reliqui milites, qui ferrum, 
qui famem, qui morbum effugerunt, omni cruciatu di- 
gnissimum putant? cui non apud Senatum, non apud ullum 
ordinem, non apud equites Romanos, non ia urbe, non in 
jltalia, maximorum scelerum venia ulla ad ignoscendum dari 
possit? qui se ipsum oderit , qui metuat omnes, qui suam 
causam nemini committere audeat, qui sc ipse condemnet? 
Nunquam ego sanguinem expetivi tuum : nunquam illud 
extremum , quod posset esse improbis , et probis com- 
mune , supplicium legis , ac iudicii ; sed abieclum , con- 
temptum , despectum a ceteris , a te ipso desperatum 
et relictum , circumspectantem omnia , quidquid incre- 
puisset , pertimescentem , diffidentem tuis rebus , sine 
voce , sine libertate , sine auctoritate , sine ulla specie 
.consulari , horrentem , trementem , adulantem omnes vi- 
dere te volui , vidi. Quare , si tibi evenerit , quod me- 
tuis , ne accidat , equidem non moleste feram : sin id 
tardius forte fiet, fruar tamen tua indignitate: nec minus 
libenter metuentem videbo , ne reus fias , quam reum : 
nec minus laetabor , cum te semper sordidum , quam si 
paulisper sordidatum videbo. 

Quaestio : An Clodius ture a Milone caesus sit : Accu- 
satores , Appius Maior , M. Antonius , et P. Vale- 
rius Nepos : Ileus , T. Annius Milo : Patronus Milo- 
nis , Cicero. Acta est in foro ( ubi Pompeius cos. di- 
sposuit milites , ipse cum praesidio ad aerarium prae- 
sidens) anno U. C. 701. Milo actus in exilium; 
praebuitque causam damnationi ipse suae , qui huic de 
se iudicio magno animo affuit , et nec comam , nec 
vestem reorum more mutavit. 


I. Etsi vereor , iudices , ne turpe sit , pro fortissimo 
viro dicere incipientem , timere ; minimeque deceat , cum 
T. Annius Milo ipse magis de reipub. salute, quam de 
sua perturbetur , me ad eius causam parem animi magni- 
tudinem afferre non posse, tamen haec novi iudicii nova 
forma terret oculos , qui , quocumque inciderunt, veterem 
consuetudinem fori , et pristinum morem iudiciorum re- 
quirunt. Non enim corona consessus vester cinctus est, ut 
solebat : non usitata frequentia stipati sumus : non illa 
praesidia , quae pro templis omnibus cernitis , etsi contra 
vim collocata sunt , non afferunt tamen oratori aliquid , 
ut in foro et in iudicio, quamquam praesidiis salutaribus 
et necessariis septi sumus , tamen ne non timere quidem 
sine aliquo timore possimus. Quae si opposita Miloni pu- 
tarem , cederem tempori , iudices , nec inter tantam vim 

armorum existimarem esse oratori locum. Sed me recreat 
et reficit Cn. Pompeii , sapientissimi et iustissimi viri , 
consilium : qui profecto nec iustitiae suae putaret esse , 
quem reum sententiis iudicum tradidisset , eundem telis 
militum dedere : nec sapientiae , temeritatem concitatae 
multitudinis auctoritate publica armare. Quamobrem illa 
arma , centuriones , cohortes , non periculum nobis , sed 
praesidium denuntiant ; neque solum , ut quieto , sed e- 
tiam ut magno animo simus , hortantur ; neque auxilium 
modo defensioni meae , verum etiam silentium pollicen- 
tur. Reliqua vero multitudo , quae quidem est civium , 
tota nostra est ; neque eorum quisquam , quos undique 
intuentes , unde aliqua pars fori adspici potest , et huius 
exitum iudicii exspectantes videtis , non quum virtuti 
Milonis favet , tum de se , de liberis suis , de patria , 
de fortunis hodierno die decertari putat. 

II. Unum genus est adversum infestumque nobis eorum, 
quos P. Clodii furor rapinis et incendiis et omnibus exi- 
tiis publicis pavit; qui hesterna etiam concione incitati 
sunt , ut vobis voce praeirent , quid iudicarctis. Quorum 
clamor si qui forte fuerit, admonere vos debebit , ut eum 
civem retineatis , qui sernper genus illud hominum , cla- 
moresque maximos pro vestra salute neglexit. Quamobrem 
adeste animis , iudices, et timorem, si quem habetis, de- 
ponite. Nam , si unquam de bonis et fortibus viris ; si 
unquam de bene meritis civibus potestas vobis iudicandi 
fuit ; si denique unquam locus amplissimorum ordinum 
delectis viris datus est , ubi sua studia erga fortes et bo- 
nos cives , quae vultu et verbis saepe significassent , re 
et sententiis declararent : hoc profecto tempore eam po- 
testatem omnem vos habetis , ut statuatis , utrum uos, qui. 
semper vestrae auctoritati dediti fuimus , sernper miseri 
lugeamus ; an diu vexati a perditissimis civibus , aliquan- 
do per vos , ac vestram fidem , virtutem , sapientiamque 
recreemur. Quid enim nobis duobus , iudices , laborio- 
sius ? quid magis sollicitum , magis exercitum dici , aut 
fingi potest ? qui spe amplissimorum praemiorum ad rem- 
publicam adducti , metu crudelissimorum suppliciorum ca- 
rere uon possumus? Equidem ceteras tempestates et pro- 
cellas in illis dumtaxat fluctibus concionum semper pu- 
tavi Miloni esse subeundas , quia semper pro bonis con- 
tra improbos senserat : in ipdicio vero , et in eo consi- 

lio , in quo ex cunctis ordinibus amplissimi viri judica- 
rent , nunquam existimavi spem ullam esse habituros Mi- 
lonis inimicos , ad eius non salutem modo exstinguendam, 

. sed etiam gloriam per tales viros infringendam. Quam- 
quam in hac causa , iudices , T. Annii tribunatu, rcbus- 
que omnibus pro salute reipublicae gestis , ad huius cri- 
minis defensionem non abutemur. Nisi oculis videritis in- 
sidias Miloni a Clodio factas , nec deprecaturi sumus, ut 
crimen hoc nobis multa propter praeclara in rempublicam 
merita condonetis ; nec postulaturi , ut , si mors P. Clo- 
dii salus vestra fuerit , idcirco eam virtuti Milonis potius, 
quam populi romani felicitati assignetis. Sed si illius in- 
sidiae clariores hac luce fuerint , tum denique obsecrabo 
• obtestaborque vos , iudices , si cetera amisimus , hoc sal- 
tem nobis ut relinquatur, ab inimicorum* audacia telisque 
vitam ut impune liceat defendere. 

III. Sed , antequam ad eam orationem venio , quae 
est propria nostrae quaestionis , videntur ea mibi es- 
se refutanda , quae et in senatu ab inimicis saepe ia- 
ctata sunt , et in concione saepe ab improbis , et paulo 
ante ab accusatoribus ; ut , omni errore sublato , rem * 
plane , quae venit in iudicium , videre possitis. Negant 
intueri lucem esse fas ei, qui a se hominem occisum esse 
fateatur. In .qua tandem urbe hoc homines stultissimi di- 
sputant ? nempe in ea , quae primum iudicium de capite 
vidit M. Horatii , fortissimi viri ; qui, nondum lihera ci- 
vitate, tamen populi romani comitiis liberatus est, quum 
sua manu sororem esse interfectam fateretur. An est qui- 
squam , qui hoc ignoret , quum de homine occiso quae- 
ratur , aut negari solere omnino esse facium , aut recte 
■*-ac iure factum esse defendi? Nisi vero existimatis , de- 
mentem P. Africanum fuisse , qui , quum a G. Carbone, 
tribuno plebis, in concione seditiose interrogaretur, quid de 
Ti. Gracchi morte sentiret, respondit, iure caesum videri. 
Neque enim posset aut Ahala ille Servilius, aut P. Nasica, 
aut L. Opimius, autC. Marius, aut, me consule, senatus non 
nefarius haberi, si sceleratos cives interfici nefas esset. Ita- 
que hoc, iudices, non sine causa etiam fictis fabulis doctis- 
simi homines memoriae prodiderunt , eum, qui patris ul- 
ciscendi causa matrem necavisset , variatis hominum sen- 
tentiis , non solum divina, sed etiam sapientissimae Deae 
sententia liberatura. Quod si duodecim tabulae nocturnum 

furem , quoquo modo , diurnum autem , si se telo dcfcn- 
dcrel , interfici impune voluerunt : quis est, qui, quoquo 
modo quis interfectus sit . puniendum putet, quum videat 
aliquando gladium nobis ad occidendum bominem ab ipsis 
porrigi legibus ? 

IV. Atqui si tempus est ullum iure hominis necandi , 
quae multa sunt , certe illud est non modo iustura, verum 
etiam necessarium , quum vi vis illata defenditur. Pudi- 
citiam quum eriperet militi tribunus (militaris) in exer- 
citu C. Alarii , propinquus eius imperatoris interfectus ab 
eo est, cui vim afferebat. Facere enim probus adolescens 
periculose, quam perpeti turpiter maluit. Atque hunc ille 
vir summus , scelere solutum, periculo liberavit. Insidia- 
tori vero et latroni quae potest inferri iniusta nex? Quid 
comitatus nostri, quid gladii volunt? quos habere certe 
non liceret, si uti illis nullo pacto liceret. Est enim haec, 
iudices , non scripta , sed nata lex ; quam non didicimus, 
accepimus , legimus , verum ex natura ipsa arripuimus , 
hausimus, expressimus ; ad quam non docti , Bed facti; 
non instituti , sed imbuti sumus : ut , si vita nostra in 
aliquas insidias , si in vim , si in tela aut latronum, aut 
inimicorum incidisset, omnis honesta ratio esset expedien- 
dae salutis. Silent enim leges inter arma , nec se exspe- 
ctari iubent , quum ei , qui exspectare velit , ante iniu- 
sta poena luenda sit , quam iusta repetenda. Etsi persa- -- 
pienter , et quodam modo tacite dat ipsa lex potestatem 
defendendi , quae non modo hominem occidi , sed esse 
cum telo hominis occidendi cousa vetAt: ut , quum cau- 
sa , non telum quaereretur qui sui defendendi causa telo 
esset usus , non hominis occidendi causa habuisse telum 
iudicaretur. Quapropter hoc maneat in causa , iudices ; 
non enim dubito , quin probaturus sim vobis defensionem 
meam , si id memineritis , quod oblivisci non potestis , 
insidiatorem iure interfici posse. 

V. Sequitur illud , quod a Milonis inimicis saepissime 
dicitur, caedem, in qua P. Clodius occisus est, senatum 
judicasse , contra rempublicam esse factam. Illam vero 
senatus non sentontiis suis solum, sed etiam studiis com- 
probavit. Quoties enim est illa causa a nobis acta in se- 
natu ? quibus assensionibus universi ordinis ? quam nec 
tacitis , nec occultis? Quando enim frequentissimo senatu 
quatuor, aut summum quinque suat inventi , qui Milonis 
Cicer. Oral. i5 

causam non probarent? Declarant Iiuius ambusti tribuni 
plebis illae intermortuae conciones, quibus quotidie meam 
potentiam invidiose criminabatur, quum diceret, senatum, 
non quod sentiret, sed quod ego vellem, decernere. Quae 
quidem si potentia est appellanda potius, quam aut pro- 
pter magna in rempublicara merita mediocris in bonis 
causis auctoritas , aut propter hos officiosos labores meos 
nonnulla apud bonos gratia ; appelletur ita sane, dummodo 
ca nes utamur pro palute bonorum contra amentiam per- 
ditorum. Hanc vero quaestionem , etsi non est iniqua , 
nunquam tameu senatus constituendam putavit. Erant e- 
nim leges , erant quaestiones , vol do caede , vel de vi : 
nec tantum moerorem ac luctum senatui mors P. Clodii 
afferebat , ut nova quaestio constitueretur. Cuius enim de 
illo incesto stupro Judicium decernendi senatui potestas es- 
set erepta , de eius interitu quis potest credere senatum ~ 
iudiciura novum constituendum putasse ? Cur igitur incen- 
dium curiae , oppugnationem pedium M. Lepidi , caedem 
hanc ipsam , contra rpiupublicam senatus factam esse de- 
crevit ? Quia nulla vis unquam est in libera civitate su- 
scepta inter cives , non contra rempublicam. Non enim J 
est illa defensio contra vim unquam optanda; sed non- 
nunquam est necessaria. Nisi vero aut ille dies, quo Ti. 
Gracchus est caesus , aut ille, quo Caius , aut quo arma 
Saturnini oppressa sunt , etiamsi e republica , rempubli- 
cam tamen non vulnerarunt, Itaque ego ipse decrevi , 
quum caedem in Appip via factam esse constaret , non 
cum , qui sc defendisset, contra remppblicam fecisse ; sed, 
quum iuesset in re vis et insidiae, crimen Judicio reser- 
vavi , rem notavi. Quod si per furiosum illum tribunum 
senatui , quod sentiebat , perficere licuisset , novam quae- 
stionem nunc nullam haberemus. Decernebat enim , ut 
veteribus legibus tantumraodp extra prdinem quaereretur. 
Divisa sententia est , postulante nescio quo : nihil enim 
necesse est omnium me llagitia proferre- Sic reliqua au- 
ctoritas qenalus , empta intercessione, sublata est. 

VI. At enim Cn. Pompeius rogatione sua et de re et 
de causa iudicavit. Tulit enim de caede, quae in Appia 
via facta esset, in qua P. Clodius occisus est. Quid ergo 
tulit? nempe ut quaereretur. Quid porro quaerendum est ? 
factumne sit ? at constat. A quo ? at paret. Vidit igitur, 
etiam in confessione facti , iuris tamen defensionem su- 

scipi posse. Quod nisi vidisset , posse absolvi eum , qui 
fateretur ; quum videret nos fateri , neque quaeri unquam 
iussisset , nec vobis tam salutarem hanc in iudicando li- 
teram , quam illam tristem dedisset: Mihji vero Cn. Pom- 
peius non modo nihil gravius contra Milonem iudicasse , 
sed etiam statuisse videtur, quid vos in iudicando spe- 
ctare oporteret. Nam qui non poenam confessioni , sed 
defensionem dedit , is causam interitus quaerendam , non 
interitum putavit. Iam illud dicet ipse profecto , quod sua 
sponte fecit , Publio ne Clodio tribuendum putarit , an 
tempori. 

VII. Domi suae nobilissimus vir, senatus propugnator, 
atque , illis quidem temporibus , paene patronus , avun- 
cu us huius nostri iudicis , fortissimi viri , M. Catonis , 
tribunus plebis M. Drusus occisus est. Nihil de eius morte 
populus consultus nulla quaestio decreta a senatu est. 
Quantum luctum in hac urbe fuisse a patribus nostris ac- 
cepimus , quum P. Africano , domi suae quiescenti , illa 
nocturna vis esset illata ? Quis tum non gemuit ? quis non 
arsit dolore ? quem immortalem , si fieri posset , omnes 
esse cuperent , eius ne necessariam quidem exspectatam 
esse mortem ? Num igitur ulla quaestio de Africani morte 
lata est ? certe nulla. Quid ita ? quia non alio facinore 
clari homines , alio obscuri necantur. Intersit inter vitae 
dignitatem summorum , atque infimorum : mors quidem 
illata per scelus iisdem et poenis teneatur et legibus. Nisi 
forte magis erit parricida , si qui consularem patrem , 
quam si quis humilem necaverit ; aut eo mors atrocior 
erit P. Clodii , quod is in monumentis maiorum suorum 
sit interfectus. Hoc enim saepe ab istis dicitur : proinde 
quasi Appius ille Caecus viam munierit , non qua populus 
uteretur , sed ubi impune sui posteri latrocinarentur. 1- 
taque in eadem ista Appia via , quum ornatissimum e- 
quitem romanum P. Clodius M. Papirium occid^set, non 
fuit illud facinus puniendum ; homo enim nobilis in suis 
monumentis equitem romanum occiderat. Nunc eiusdem 
Appiae nomen quantas tragoedias excitat ? Quae cruen- 
tata antea caede honesti atque innocentis viri silebatur , 
eadem nunc crebro usurpatur, posteaquam latronis et par- 
ricidae sanguine imbuta est. Sed quid ego illam comme- 
moro ? Comprehensus est in templo Castoris servus P. 
Clodii , quem ille ad Cn. Pompeium interficiendum coi- 

locarat. Extorta est coniitenti sica de manibus. Caruit 
.foro postea Pompeius , caruit senatu , caruit publico ; 
ianua se ac parietibus , non iure legum iudiciorumque 
texit. Num qua rogatio lata? num qua nova quaestio de- 
creta est ? Atqui , si res , si tir , si tempus ullum dignum 
fuit, certe haec in illa causa summa omnia luerunt. In- 
sidiator erat in foro collocatus , atque in vestibulo ipso 
senatus ; ei viro autem mors parabatur , cuius in vita 
nitebatur salus civitatis ; eo porro rcipublicae tempore , 
quo. si unus ille cecidisset , non haec solum civitas, sed 
gentes omnes concidissent. Nisi vero quia perfecta res 
non est , non fuit punienda : proinde quasi exitus re- 
rum , non hominum consilia legibus vindicentur. Minus 
dolentium fuit, re non perfecta; Bed puniendum certe 
nihilo minus. Quoties ego ipse , iudices , ex P. Clodii 
telis , et ex cruentis eius manibus effugi ? ex quibus si 
me non vel mea , vel reipublicae fortuna servasset , quis 
tandem de interitu meo quaestionem tulisset ? 

VIII. Sed stulti sumus , qui Drusum , qui Africanum, 
Pompeium, nosmetipsos , cum P. Clodio conferre audea- 
mus. Tolerabilia fuerunt illa ; P. Clodii mortem aequo 
animo ferre nemo potest. Luget senatus ; moeret equester 
ordo ; tota civitas confecta senio est ; squalent municipia ; 
afflictantur coloniae ; agri denique ipsi tam beneficum , 
tam salutarem , tam mansuetum civem desiderant. Non 
fuit ea causa , iudices , profecto non fuit , cur sibi cen- 
seret Pompeius quaestionem ferendam ; sed homo sapiens , 
atque alta et divina quadam mente praeditus , multa vi- 
dit : fuisse sibi illum inimicum , familiarem Milonem. In 
communi omnium laetitia, si etiam ipse gauderet , timuit, 
ne videretur infirmior fides reconciliatae gratiae. Multa 
etiam alia vidit , sed illud maxime : quamvis atrociter 
ipse tulisset , vos tamen fortiter iudicaturos. Itaque de- 
legit e florentissimis ordinibus ipsa lumina ; neque vero , 
quod nonnulli dictitant , secrevit in iudicibus legendis 
amicos meos. Neque enim hoc cogitavit vir iustissimus, 
neque in bonis viris legendis id assequi potuisset, etiamsi 
cupissel. N<yi enim mea gratia familiaritatibus continetur, 
quae late patere non possunt , propterea quod consuetu- 1 
dines victus non possunt esse cum multis. Sed , si quid 
possumus , ex eo possumus , quod respublica nos coniunxil 
cum bonis. Ex quibus ille quum optimos viros legeret . 

idque maxime ad iidem suam pertinere arbitraretur , non 
potuit legere non studiosos mei. Quod vero te,L. Domi- 
ti , huic quaestioni praeesse maxime voluit , nihil quae- 
sivit aliud , nisi iustitiam , gravitatem , humanitatem , fi- 
dem. Tulit, ut consularem necesse esset: credo, quod 
principum munus esse ducebat, resistere et levitati mul- 
titudinis , et perditorum temeritati. Ex consularibus te 
creavit potissimum ; dederas enim , quam contemneres 
populares insanias , iam ab adolescentia documenta ma- 
xima. Quamobrem , iudices , ut aliquando ad causam cri- 
menque veniamus , si neque omnis confessio facti est inu- 
sitata ; neque de causa quidquam nostra aliter , ac nos 
vellemus , a senatu iudicatum est , et lator ipse legis , 
quum esset controversia nulla facti , iuris tamen discepta- 
tionem esse voluit; et electi iudices estis , isque praepo- 
situs quaestioni , qui haec iuste sapienterque disceptet : 
reliquum est , iudices , ut nihil iam aliud quaerere de- 
beatis , nisi , uter utri insidias fecerit. Quod quo facilius 
argumentis perspicere possitis , rem gestam vobis dum 
breviter expono , quaeso , diligenter attendite. 

IX. P. Clodius quum statuisset omni scelere in prae- 
tura vexare rempublicam , viderelque ita tracta esse co- 
mitia anno superiore 3 ut non multos menses praeturam 
gerere posset ; qui non honoris gradum spectaret , ut ce- 
teri , sed et L. Paullum collegam effugere vellet , singu- 
lari virtute civem, ct annum integrum ad dilacerandam 
rempublicam quaereret : subito reliquit annum soum, se- 
seque in annum proximum transtulit , non , ut fit , reli- 
gione aliqua , sed ut haberet , quod ipse dicebat , ad 
praeturam gerendam , hoc est , ad evertendam rempubli- 
cam , plenum annum atque integrum. Occurrebat enim, 
mancam ac debilem praeturam suam luturam, consule Mi- 
lone : eum porro summo consensu populi romani consu- 
lem fieri videbat. Contulit se ad eius competitores ; sed 
ita , totam ut petitionem ipse solus , etiam invitis illis , 
gubernaret ; tota ut comitia suis , ut dictitabat , humeris 
sustiueeet. Convocabat tribus , so interponebat , Collinam 
novam delectu perditissimorum civium conscribebat. Quan- 
to ille plura miscebat , tanto hic magis in dies convale- 
scebat. Ubi vidit homo ad omne facinus paratissimus for- 
tissimum virum , inimicissimum suum , certissimum con- 
sulem , idque intellexit non solum sermonibus , sed etiam 

suffragiis populi romani saepe esse declaratum : palam 
agere coepit , et aperte dicere , occidendum Milonem. 
Servos agrestes et barbaros, quibus silvas publicas depopu- 
latus erat, Etruriamque vexarat, ex Apennino deduxerat, 
quos videbatis. Res erat minime obscura. Etenim palam di- 
ctitabat, consulatum Miloni eripi non posse; vitam posse. 
Significavit hoc saepe in senatu ; dixit in concione. Quin 
etiam Favonio , fortissimo viro , quaerenti ex eo , qua 
spe fureret , Milone vivo , respondit , triduo illum , aut 
summum quatriduo , periturum. Quam vocem eius ad 
hunc M. Catonem statim Favonius detulit. 

X. Interim quum sciret Clodius ( neque enim erat dif- 
ficile scire ) iter solemne , legitimum , necessarium, ante 
diem xm Kalendas Febr. Miloni esse Lanuvium ad fla- 
minem prodendum , quod erat dictator Lanuvii Milo: Ro- 
ma subito ipse profectus pridie est , ut ante suum fun- 
dum , quod re intellectum est , Miloni insidias collocaret. 
Atque ita profectus est , ut concionem turbulentam , in 
qua eius furor desideratus est, quae illo ipso die habita 
est , relinqueret : quam , nisi obire facinoris locum tem- 
pusque voluisset , nunquam reliquisset. Milo autem quum 
in senatu fuisset eo die , quoad senatus dimissus est, do- 
4 mnm venit ; calceos et vestimenta mutavit ; paulisper , 
dum se uxor , ut fit , comparat, commoratus est; deinde 
profectus est id temporis , quum iam Clodius, si quidem 
eo die Romam venturus erat , redire potuisset. Obviam 
fit ei Clodius , expeditus , in equo , nulla rheda , nullis 
impedimentis , nullis Graecis comitibus , ut solebat ; sine 
uxore , quod nunquam fere. Quum .hic insidiator , qui 
iter illud ad caedem faciendam apparassetj, cum uxore 
veheretur in rheda , paenulatus , magno impedimento , 
ac muliebri et delicato' ancillarum puerorumque comitatu. 
Fit obviam Clodio ante fundum eius , hora fere undeci- 
ma , aut non multo secus. Statim complures cum telis in 
hunc faciunt de loco superiore impetum. Adversi rheda- 
rium occidunt. Quum autem hic de rheda , reiecta pae- 
nula , desiluisset , seque acri animo defenderet ; illi , qui 
erant cum Clodio , gladiis eductis , partim recurrere ad 
rhedam , ut a tergo Milonem adorirentur ; partim , quod 
hunc iam interfectum putarent , caedere incipiunt cius 
servos , qui post erant : ex quibus qui animo fiaeli in do- 
minum et praesenti fuerunt , partim occisi sunt , partim , 

quum ad rhcdam pugnari viderent , domino succurrere 
prohiberentur , Milonemque occisum et ex ipso Clodio 
audirent , et revera putarent , fecerunt id servi Milonis 
( dicam enim aperte , non derivandi criminis causa , sed 
ut factum est ) nec imperante , nec sciente , nec prae- 
sente domino , quod suos quisque servos in tali re facere 
voluisset. 

XI. Hacc , sicut exposui , ita gesta sunt , iudices: in- 
sidiator superatus est , vi victa vis , vel potius oppressa 
virtute audacia est. Nihil dico , quid respublica eonse- 
quuta sit; nihil , quid vos; nihil) quid omnes boni; ni- 
hil sane , quod prosit Miloni , qui hoc fato natus est, ut 
ne se quidem servare potuerit ^ quin una rempublicam 
vosque servaret. Si id iure fieri non potuit , nihil habeo, 
quod defendam. Sin hoc et ratio doctis , et necessitas 

* barbaris , et mos gentibus , et feris natura ipsa prae- 
scripsit , ut omnem semper vim , quacumque ope possent, 
a corpore , a capite , a vita sua propulsarent : non po- 
testis hoc facinus improbum iudic&re , quin simul iudi- 
cetis , omnibus , qui in latrones inciderint , aut illorum 
telis , aut vestris sententiis esse pereundum. Quod si ita 
putasset , certe optabilius MiloDi fuit dare iugulum P. 
Clodio , non semel ab illo , neque tum primum , petitum, 
quam iugulari a vobis , quia se non iugulandum illi tra- 
didisset. Sin hoc nemo vestrum ita sentit ; non illud iam 
in iudicium venit , occisusne sit , quod fatemur , sed iure, 
an iniuria; quod multis in causis saepe quaesitum est. 
Insidias factas esse constat ; et id est , quod senatus con- 
tra rempublicam factum iudicavit : ab utro factae sint , 
incertum est. De hoc igitur latum est ut quaereretur. Ita 
et senatus rem , non hominem , notavit ; et Pompeius de 
iure , non de facto , quaestionem tulit. 

XII. Numquid igitur aliud in iudicium venit, nisi, 
uter utri insidias fecerit ? profecto nihil. Si hic illi , ut 
ne sit impune. Si ille huic , ut scelere solvamur. Quo- 
nam igitur pacto probari potest , insidias Miloni fecisse 
Clodium ? Satis est quidem , in illa tam audaci , tam ne- 
faria bellua , docere , magnam ei causam , magnam spem 
in Milonis morte propositam , magnas utilitates fuisse. 
Itaque illud Cassianum , cui bono fcerit , in his personis 
valeat : etsi boni nullo emolumento impelluntur in frau- 

• dem , improbi saepe parvo. Atqui Milone interfecto, Clo- 

dius hoc assequebatur , non modo ut praetor esset , non 
eo consule , quo sceleris nihil facere posset ; sed etiam, 
ut iis consulibus praetor esset , quibus, si non adiuvan- 
tibus , at connivenlibus certe , speraret , se posse eludere 
in illis suis cogitatis furoribus : cuius illi conatus , ut 
ipse ratiocinabatur , nec , si possent , reprimere vellent, 
quum tantum beneficium ei se debere arbitrarentur ; et , 
si cupercnt , fortasse vix possent frangere hominis sce- 
leratissimi corroboratam iam vetustate audaciam. An ve- 
ro , iudices , vos soli iguoratis , vos hospites in hae urbe 
versamini , vestrae peregrinantur aures , neque in hoc 
pervagato civitatis sermone versantur , quas ille leges ( si 
leges nominandae sunt n ac non faces urbis , pestes rei- 
publicae ) fuerit impositurus nobis omnibus atque inustu- 
rus ? Exhibe , quaeso , Sexte Clodi , exhibe librarium il- 
lud legum vestrarum , quod te aiuut eripuisse e domo , 
et ex mediis armis turbaque nocturna tanquam Palladium 
sustulisse , ut praeclarum videlicet munus atque instru- 
mentum tribunatus ad aliquem , si nactus esses, qui tuo 
arbitrio tribunatum gereret, deferre posses.... Et adspe- 
xit me illis quidem oculis , quibus tum solebat , quum 
omnibus omnia minabatur. Movet me quippe lumen cu- 
riae. Quid ? tu mc iratum , Sexte , putas tibi , cuius tu 
inimicissimum multo crudelius etiam punitus es , quam 
erat humanitatis meae postulare ? Tu P. Clodii cruentum 
cadaver eiecisti domo , tu in publicum abiecisti ; tu spo- 
liatum imaginibus , exequiis , pompa , laudatione , infe- 
licissimis lignis scmuslilatum , nocturnis canibus dilanian- 
dum reliquisti. Quare , etsi nefarie fecisti , tamen, quo- 
niam in meo inimico crudelitatem exprompsisti tuam , 
laudare non possum , iqasci certe non debeo. 

XIII. ( Audistis , iudices , quantum Clodio profuerit 
occidi Milonem; convertite animos nunc vicissim ad Mi- 
lonem. Quid Milonis intererat interfici Clodium ? Quid 
erat , cur Milo , non dicam , admitteret , sed optaret ? 
Obstabat in spe consulatus Miloni Clodius. At co repu- 
gnante fiebat ; i mino vero eo fiebat magis ; nec me suf- 
fragatore meliore utebatur , quam Clodio. Valebat apud 
vos , iudices , Miiouis erga me remque publicam merito- 
rum memoria ; valebant preces , et lacrymae nostrae , 
quibus ego tum vos mirifice moveri sentiebam ; sed plus 
multo valebat periculorum inpendcntium timor. Quis enim 

erat civium , qui sibi solutam ) P. Clodii praeturam non 
sine maximo rerum novarum metu proponeret ? solutam 
autem lore videbatis , nisi esset is consul , qui eam au- 
deret possetque constringere. Eum Milonem unum esse 
qnum sentiret universus populus romanus , quis dubitaret 
suffragio suo se metu , periculo rempublicum liberare ? 

At nunc , P. Clodio remoto , usitatis iam rebus eniten- 
dum est Miloni , ut tueatur dignitatem suam. Singularis 
illa et huic uni concessa gloria , quae quotidie augeba- 
tur frangendis furoribus Clodianis , iam Clodii morte ce- 
cidit. Vos adepti estis , ne quem civem metueretis ; hic 
exercitationem virtutis , suffragationem consulatus , fon- 
tem perennem gloriae suae perdidit. Itaque Milonis con- 
sulatus , qui , vivo Clodio , labefactari non poterat, mor- 
tuo denique tentari coeptus est. Non modo igitur nihil 
prodest , sed obest etiam Clodii mors Miloni. At valuit * 
odium , fecit iratus , fecit inimicus , fuit ultor iniuriae , 
punitor doloris sui. Quid , si haec non dico maiora fue- 
runt in Clodio , quam in Milone , sed in illo maxima , 
nulla in hoc ? quid vultis amplius ? Quid enim odisset 
Clodium Milo , segetem ac materiam suae gloriae, prae- 
ter hoc civile odium , quo omnes improbos odimus ? Ille 
erat ut odisset , primum defensorem salutis meae, deinde 
vexatorem furoris , domitorem armorum suorum , postre- 
mum etiam accusatorem suum ; reus enim Milonis , lege 
Plotia , fuit Clodius , quoad vixit. Quo tandem animo hoc 
tyrannum illum tulisse creditis ? quantum odium illius, et, 
iu homine iniusto , quam etiam iustum fuisse ? 

XIV. Reliquum est , ut iam illum natura ipsius con- 
suetudoque defendat ; hunc autem haec eadem coarguant. 
-Nihil per vim unquam Clodius ; omnia per vim Milo. Quid 
ergo, iudices ? quum, moerentibus vobis, urbe cessi-, 
iudiciumne timui ? non servos , non arma , non vim ? Quae 
fuisset igitur iusta causa restituendi mei , nisi fuisset in- 
iusta eiiciendi? Diem mihi , credo , dixerat; multam ir- 
rogarat; actionem perduellionis intenderat ; et mihi vi- 
delicet iu causa aut mala , aut mea , non et praeclaris- 
sima , et vestra, iudicium timendum fuit. Servorum et 
egentium civium et facinorosorum armis meos cives, meis 
consiliis periculisque servatos , pro me obi ici nolui. Vidi 
enim , vidi hunc ipsum Q. Hortensium , lumen et orna- 
mentum reipublicae , paeue interfici servorum manu , 

quum mihi adesset : qua ia turba C. Vibienus , senator, 
vir optimus , cum hoc quum esset una , ita est mulcatus, 
ut vitam amiserit. Itaque quando illius postea sica illa , 
quam a Catilina acceperat , conquievit ? Haec intentata 
nobis est ; huic ego vos ohiici pro me non sum passus ; 
haec insidiata Pompeio est ; haec istam Appiam , monu- 
mentum sui nominis , nece Papirii cruentavit ; haec , 
haec eadem longo intervallo conversa rursus est in me : 
nuper quidem , ut scitis , me ad Regiam paene confecit. 
Quid simile Milonis ? cuius vis omnis haec semper fuit, 
ne P. Clodius , quum in iudicium detrahi non posset, vi 
oppressam civitatem teneret. Quem si interficere voluis- 
set , quantae , quoties occasiones , quam praeclarae fue- 
runt ? Potuitne , quum domum ac deos penates suos , illo 
oppugnante , defenderet , iure se ulcisci ? Potuitne, civi 
egregio, et viro fortissimo, P. Sextio, collega suo vul- 
nerato ? potuitne , Q. Fabricio , viro optimo , quum de 
reditu meo legem ferret , pulso , crudelissima in foro cae- 
de facta ? potuitne , L. Caecilii , iustissimi fortissimique 
praetoris , oppugnata domo ? potuitne illo die , quum lex 
est lata de me ? quum totius Italiae concursus , quem 
mea salus coucitarat , facti illius, gloriam libens agnovis- 
set ; ut , etiamsi id Milo fecisset , cuncta civitas eam lau- 
dem pro sua vindicaret ? 

XV. , Atqui id erat tempus. Clarissimus et fortissimus 
consul , inimicus Clodio , P. Lentulus, ultor sceleris il- 
lius , propugnator senatus , defensor vestrae voluntatis , 
patronus illius publici consensus , restitutor salutis meae; 
septem praetores , octo tribuni plebis , illius adversarii , 
defensores mei ; Cn. Pompeius auctor , et dux mei redi- 
tus , illius hostis ; cuius sententiam senatus omnis de sa- 
lute mea gravissimam et ornatissimam sequutus est ; qui 
populum romanum cohortatus est ; qui, quum de me de- 
cretum Capuae fecit , ipse cunctae Italiae cupienti , et 
eius fidem imploranti, signum dedit, ut ad me restituen- 
dum Romam concurrerent. Omnia tum. denique in illum 
odia civium ardebant desiderio mei : quem qui tum in- 
teremisset, non de impunitate cius , sed de praemiis co- 
gitaretur. Tamen se Milo continuit , et P. Clodium in 
iudicium bis , ad vim nunquam vocavit. Quid ? privato 
Milone, et reo ad populum , accusante P. Clodio, quum 
»n Cn. Pompeium pro Milone dicentem impetus factus 

est : quae tum non modo occasio , sed etiam causa illius 
opprimendi fuit? Nuper vero quum M. Antonius summam 
spem salutis bonis omnibus attulisset, gravissimamque a- 
dolescens nobilissimus reipublicae partem fortissime su- 
scepisset , atque illam belluam , iudicii laqueos declinan- 
tem , iam irretitam teneret : qui locus , quod tempus il- 
lud , dii immortales , fuit? Quum se ille fugiens in sca- 
larum tenebras abdidisset, magnum Miloni fuit conficere 
illam pestem nulla sua invidia , Antonii vero maxima 
gloria ? Quid? comitiis in campd quoties potestas fuit ? 
quum ille vi in septa irrupisset, gladios distringendos , 
lapides iaeiendos curavisset , dein subito , vultu Milonis 
perterritus , fugeret ad Tiberim, vos, et omnes boni vota 
faceretis, ut Miloni uti virtute sua liberet? 

XVI. Quem igitur cum omnium gratia noluit , hunc 
voluit cum aliquorum querela ? quem iure , quem loco , 
quem tempore, impune non est ausus, hunc iniuria, ini- 
quo loco , alieno tempore, periculo capitis, non dubitavit 
occidere? Praesertim , indices , quum honoris amplissimi 
contentio , et dios comitiorum subesset : quo quidem tem- 
pore ( scio enim , quam timida sit ambitio , quantaque 
et quam sollicita cupiditas consulatus ) omnia non modo, 
quae reprehendi palam , sed etiam obscure quae cogitari 
possunt , timemus : rumorem , fabulam , fictam , levem 
perhorrescimus ; ora omnium atque oculos intuemur. Ni- 
hil enim est tam molle , tam tenerum , tam aut fragile , 
aut- flexibile , quam voluntas erga nos, sensusque civium: 
qui non modo improbitati irascuntur candidatorum , sed 
etiam in recte factis saepe fastidiunt. Hunc diem igitur 
campi speratum atque exoptatum sibi proponens 'Milo , 
cruentis manibus scelus et facinus prae se ferens et con- 
fitens , ad illa augusta centuriarum auspicia veniebat ? 
Quam hoc non credibile in hoc ? quam idem in Clodio 
non dubitandum , qui se interfecto Milone regnaturum 
putaret? Quid ? quod caput est audaciae , iudices : quis 
ignorat, maximam illecebram esse peccandi , impunitatis 
spem ? In utro igitur haec fuit ? in Milone ? qui etiam 
nunc reus est facti , aut praeclari , aut certe necessarii? 
an in Clodio ? qui ita iudicia poenamque contempserat, ut 
eum nihil delectaret , quod aut per naturam fas esset , 
aut per leges liceret ? Sed quid ego argumentor ? quid 
plura disputo ? te , Q. Petilii , appello , optimum et for- 

tissimum civem ; te, M. Cato , testor , quos mihi divina 
quaedam sors dedit iudices. Vos ex M. Favonio audistis, 
Clodium sibi dixisse , et audistis, vivo Clodio, periturum 
Milonem triduo. Post diem tertium gesta res est , quam 
dixerat. Quum ille non dubitarit aperire, quid cogitaret, 
vos potestis dubitare , quid fecerit ? 

XVII. Quemadmodum igitur eum dies non fefellit? Dixi 
equidem modo. Dictatoris Lanuvini stata sacrificia nosse , 
negotii nihil erat. Vidit , necesse esse Miloni , proficisci 
Lanuvium illo ipso , quo profectus est , die. Itaque ante- 
vertit. At quo die? quo , ut ante dixi , fuit insanissima 
concio ab ipsius mercenario tribuno plebis concitata; quem 
diem ille , quam concionem , quos clamores, nisi ad co- 
gitatum facinus approperaret , nunquam reliquisset. Ergo 
illi ne causa quidem itineris, etiam causa manendi: Miloni 
manendi nulla facultas, exeundi non causa solum, sed etiam 
necessitas fuit. Quid, si , ut ille scivit , Milonem fore eo 
die in via , sic Clodium Milo ne suspicari quidem potuit? 
Primum quaero , qui scire potuerit : quod vos idem in 
Clodio quaerere non potestis. Ut enim neminem alium , 
nisi T. Patinam , familiarissimum suum, rogasset, scire 
potuit , illo ipso die Lanuvii a dictatore Milone prodi fla- 
minem necesie esse. Sed erant permulti alii , ex quibus 
id facillime scire posset : omnes scilicet Lanuvini. Milo 
de Clodii reditu unde quaesivit ? Quaesierit sane. Vide- 
te , quid vobis largiar. Servum etiam , ut Q. Arrius , 
meus amicus, dixit, corruperit. Legite testimonia testium 
vestrorum. Dixit C. Cassinius Schola Interamnas , fami- 
liarissimus , et idem comes P. Clodii , cuius iam pridem 
testimonio Clodius eadem hora Interamnae luerat et Ro- 
mae, P. 'Clodium illo dic in Albano mansurum fuisse , 
sed subito ei esse nuntiatum, Cyrum architectum esse 
mortuum ; itaque Romam repente constituisse proficisci. 
Dixit hoc comes item P. Clodii, C. Clodius. 

XVIII. Videte , iudices , quantae res his testimoniis 
confectae sunt. Primum certe liberatur Milo; non eo con- 
silio profectus esse, ut insidiaretur in via Clodio: quippe 
qui obvius ei futurus omnino non erat. Deinde ( non enim 
video , cur non meum quoque agam negotium) scitis, iu- 
dices , fuisse , qui in hac rogatione suadenda dicerent , 
Milonis manu caedem esse factam, consilio vero maioris 
alicuius. Me videlicet latronem ac sicarium abiecti horni- 

nes et perditi describebant. Iacent hi suis testibus , qui 
Clodium negant eo die Romam , nisi de Cyro audisset , 
fuisse rediturum. Respiravi; liberatus sum: non vereor , 
ne , quod ne suspicari quidem potuerim , videar id co- 
gitasse. Nunc persequar cetera. Nam occurrit illud: t Igi- 
tur ne Clodius quidem de insidiis cogitavit, quoniam fuit 
in Albano mansurus, j Si quidem exiturus ad caedem e 
villa non fuisset. Video enim, illum, qui dicitur de Cyri 
morte nuntiasse , non id nuntiasse , sed Milonem appro- 
pinquare. Nam quid de Cyro nuntiaret , quem Clodius 
Roma proficiscens reliquerat morientem? Una fui; testa- 
mentum simul obsignavi cum Clodio; testamentum autem 
palam fecerat , et illum heredem et me scripserat. Quem 
pridie hora tertia animam efflantem reliquisset, eum mor- 
tuum postridie hora decima denique ei nuntiabatur? 

XIX. Age , sit ita factum. Quae causa , cur Romam 
properaret? cur in noctem se coniiceret? Quid afferebat 
festinationem ? Quod heres erat? primum erat nihil, cur 
properato opus esset : deinde , si quid esset, quid tandem 
erat , quod ea nocte consequi posset , amitteret autem , 
si postridie mane Romam venisset? Atque ut illi noctur- 
nus ad urbem adventus vitandus potius , quam expeten- 
dus fuit : sic Miloni , quum insidiator esset , si illum ad 
urbem noctu accessurum sciebat, subsidendum atque ex- 
spectandum fuit. Noctu insidioso et pleno latronum in 
loco occidisset. Nemo ei neganti non credidisset, quem esse 
omnes salvum , etiam confidentem , volunt. Sustinuisset 
hoc crimen primum ipse ille latronum occultator et rece- 
ptator locus , dum neque muta solitudo iudicasset, neque 
caeca nox ostendisset Milonem ; deinde multi ab illo vio- 
lati , spoliati , bonis expulsi , multi etiam haec timentes 
in suspicionem caderent; tota denique rea citaretur Etru- 
ria. Atque illo die certe Aricia rediens devertit Clodius 
ad se in Albanum. Quod ut sciret Milo , illum Ariciae 
luisse , suspicari tamen debuit , cum , etiamsi Romam il- 
lo die reverti vellet , ad villam suam , quae viam tan- 
geret , deversurum. Cur neque ante occurrit , ne ille in 
villa resideret : nec eo in loco subsedit, quo ille noctu 
venturus esset ? • 

Video adhuc constare omnia , iudices : Miloni etiam 
utile fuisse Clodium vivere ; illi ad ea , quae concupie- 
rat , optatissimum interitum Milonis ; odium fuisse illius 

in Imnc acerbissimum : nullum huius in illum: consuetu* 
dinem illius perpetuam in vi inferenda ; huius tantum 
in repellenda : mortem ab illo denuntiatam Miloni et 
praedictam palam; nihil unquam auditum ex Milone: pro- 
fectionis huius diem illi notum ; reditus illius huic igno- 
tum fuisse : huius iter necessarium ; illius etiam potius 
alienum : hunc prae se tulisse , se illo die Roma exitu- 
rum ; illum eo die se dissimulasse rediturum : hunc nul- 
lius rei mutasse consilium : illum causam mutandi consi- 
lii linxisse : huic , si insidiaretur , noctem prope urbem 
exspectandam ; illi, etiamsi hunc non timeret, tamen ac- 
cessum ad urbem nocturnum fuisse metuendum. 

XX. Videamus nunc id , quod caput est : locus ad in- 
sidias ille ipse , ubi congressi sunt , utri tandem fuerit 
aptior. Id vero, iudices, etiam dubitandum et diutius co- 
gitandum est ? Ante fundum Clodii , quo in fundo , pro- 
pter insanas illas substructiones , facile mille hominum 
versabatur valentium, edito adversarii atque excelso loco 
superiorem se fore putabat Milo , et ob eam rem eum 
locum ad pugnam potissimum delegerat ? an in eo loco 
est potius exspectatus ab eo , qui ipsius loci spe facere 
impetum cogitarat ? Res loquitur , iudices , ipsa , quae 
semper valet plurimum. Si haec non gesta audiretis, 
sed picta videretis , tamen appareret , uter esset insidia- 
tor , uter nihil cogitaret mali , quum alter veheretur in 
rheda , paenulatus , una sederet uxor. Quid horum non 
impeditissimum ? vestitus , an vehiculum , an comes? quid 
minus promptum ad pugnam , quum paenula irretitus , 
rheda impeditus , uxore paene constrictus esset ? Videte 
nunc illum , primum egredientem e vilia subito ; cur ? 
vesperi ; quid necesse est? tarde , qui convenit, id prae- 
sertim temporis ? Devertit in villam Pompeii. Pompeium 
ut videret? sciebat in Alsiensi esse. Villam ut perspiceret? 
millies in ea fuerat. Quid ergo erat ? mora et tergiver- 
satio. Dum hic veniret , locum relinquere noluit 

XXI. Age nunc , iter expediti latronis , cum Milonis 
impedimentis comparate. Semper ille antea cum uxore ; 
tum sine ea. Nunquam non in rheda ; tum in equo. Co- 
mites Graeculi , quocumque ibat , etiam quum in castra 
Etrusca properabat ; tum nugarum in comitatu nihil. Mi- 
lo , qui nunquam , tum casu pueros symphoniacos uxoris 
ducebat» et ancillarum greges. Ille» qui semper secum 

scorta , semper exoletos , semper lupas duceret, tum ne* 
minem , nisi ut virum a viro lectum esse diceres. Cur > 
igitur victus est? quia non semper viator a latrone, non- 
nunquam etiam latro a viatore occiditur; quia, quamquam 
paratus in imparatos Clodius , tamen mulier inciderat in 
viros. Nec vero sic erat unquam non paratus Milo contra 
illum , ut non satis fere esset paratus. Semper ille , et 
quantum interesset P. Clodii , se perire , et quanto illi 
odio esset , et quantum ille auderet , cogitabat. Quamo* 
brem vitam suam , quam maximis praemiis propositam 
et paene addictam sciebat , nunquam in periculum sine 
praesidio et sine custodia proficiebat. Adde casus , adde 
incertos exitus pugnarum , Martemque communem , qui 
saepe spoliantem iam et exsultantem evertit , et perculit 
ab abiecto. Adde inscitiam pransi , poti , oscitantis du- 
cis ; qui quum a tergo hostem interclusum reliquisset, ni* 
hil de eius extremis comitibus cogitavit ; in quos incen- 
sos ira , vitamque domini desperantes quum incidisset , 
haesit in iis poenis, quas ab eo servi fideles pro domini 
vita ^petiverunt. Cur igitur eos manumisit ? metuebat 
scilicet , ne indicarent, ne dolorem perferre non possent, 
ne tormentis cogerentur , occisum esse a servis Milonis 
in Appia via P. Clodium, confiteri. Quid opus est torto- 
re? quid quaeris? Occideritne? occidit. Iure, an iniuria? 
nihil ad tortorem. Facti enim in equuleo quaestio est , 
iuris in iudicio. 

XXII. Quod igitur in causa quaerendum est, id aga- 
mus hic: quod tormentis invenire vis , id fatemur. Manu 
vero cur miserit, si id potius quaeris , quam cur parum 
amplis afFecerit praemiis, nescis inimici factum reprehen- 
dere. Dixit enim hic idem, qui omnia semper constanter 
et fortiter , M. Cato , dixitque in turbulenta concione , 
quae tamen huius auctoritate placata est , non libertate 
solum , sed etiam omnibus praemiis dignissimos fuisse , 
qui domini caput defendissent. Quod enim praemium satis 
magnum est tam benivolis , tam bonis, tam fidelibus ser- 
vis , propter quos vivit ? Etsi id quidem non tanti est , 
quam quod propter eosdem non sanguine et vulneribus 
suis crudelissimi inimici mentem oculosque satiavit. Quos 
nisi manumisisset , tormentis etiam dedendi fuerunt con- 
servatores domini , ultores sceleris, defensores necis, flic 
vero nihil habet in his molis, quod minus moleste ferat, 

quam , etiamsi quid ipsi accidat , esse tamen illis meri* 
tum praemium persolutum. Sed quaestiones urgent Milo- 
nem, quae sunt habitae nunc in atrio Libertatis. Quibus- 
nam de servis ? rogas ? de P. Clodii. Quis eos postula- 
vit ? Appius. Quis produxit ? Appius. Unde ? ab Appio. 
Dii boni 1 quid potest agi severius? De servis nulla lege 
quaestio est in dominos nisi de incestu , ut fuit in Clo- 
dium. Proxime deos accessit Clodius, propius quam tum , 
quum ad ipsos penetrarat : cuius de morte , tanquam de 
caerimoniis violatis, quaeritur. Sed tamen maiores nostri 
in dominum de servo quaeri noluerunt ; non quia non 
posset verum inveniri , sed quia videbatur indignum, et 
dominis morte ipsa tristius. In reum de servis accusatoris 
quum quaeritur , verum inveniri potest? Age vero, quae 
erat, aut qualis quaestio? Ileus tu, Rubo, verbi causa, 
cave sis mentiaris. Clodius insidias fecit Miloni ? fecit ; 
certa crux : nullas fecit ; sperata libertas. Quid bac quae- 
stione certius ? Subito arrepti in quaestionem , tamen se- 
parantur a ceteris , et in arcas coniiciuulur, ne quis cum 
iis colloqui possit. Hi centum dies penes accusatorem quum 
fuissent , ab co ipso accusatore producti sunt. Quid bac 
quaestione dici potest integrius ? quid incorruptius? 

XXIII. Quod si nondum satis cernitis , quum res ipsa 
tot tam claris argumentis signisque luceat , pura mente 
atque integra Milonem, nullo scelere imbutum, nullo metu 
perterritum , nulla conscientia exanimatum, Romam re- 
vertisse : recordamini , per deos immortales, quae fuerit 
celeritas reditus eius ; qui ingressus in forum , ardente 
curia ; quae magnitudo animi , qui vultus , quae oratio. 
Neque vero se populo solum , sed etiam senatui commi- 
sit , neque senatui modo , sed etiam publicis praesidiis 
et armis ; neque bis tantum, verum etiam eius potestati, 
cui senatus totam rempublicam , omnem Italiae pubem , 
cuncta populi romani arma commiserat. Cui nunquam se 
hic profecto tradidisset, nisi causae suae confideret; prae- 
sertim omnia audienti, magna metuenti, multa suspicanti, 
nonnulla credenti. Magna vis est conscientiae, judices, 
et magna in utramque partem , ut neque timeant , qui 
nihil commiserint, et poenam semper ante oculos versari 
putent, qui peccarint. Neque vero sine ratione certa cau- 
sa Milonis semper a senatu probata est. Videbant enim 
sapientissimi homines facti rationem , praesentiam animi, 

defensionis constantiam. An vero obliti estis , indices , 
recenti' illo nuntio necis Clodianae, non modo inimicorum 
Milonis sermones et opiniones, sed nonnullorum aliam im- 
peritorum ? Negabant eum Romam esse rediturum. Sive 
enim illud animo irato ac percito fecisset , ut incensus 
odio trucidaret inimicum , arbitrabantur, eum tanti mor- 
tem P. Clodii putasse , ut aequo animo patria careret , 
quum sanguine inimici explesset odium suum ; sive etiam 
illius morte patriam liberare voluisset , non dubitaturum 
fortem virum , quin , quum suo periculo salutem reipu- 
blicae attulisset , cederet aequo, animo legibus , secum 
auferret gloriam sempiternam, nobis haec fruenda relin- 
queret , quae ipse servassct. Multi etiam Catilinam atque 
illa portenta loquebantur : erumpet , occupabit aliquem lo- 
cum, bellum patriae faciet. Miseros interdum cives, opti- 
me de republica meritos ! in quibus bomines non modo 
res praeclarissimas obliviscuntur, sed etiam nefarias su- 
spicantur. Ergo illa falsa fuerunt : quae certe vera exsti- 
tissent , si Milo admisisset aliquid , quod non posset ho- 
neste vereque defendere. 

XXIV. Quid ? quae postea sunt in eum congesta, quae 
quemvis, etiam mediocrium delictorum conscientia , per- 
culissent , ut sustinuit, dii immortales! sustinuit? immo 
vero ut contempsit , ac pro nihilo putavit ! quae neque 
maximo animo nocens , neque innocous , nisi fortissimus 
vir , negligere potuisset. Scutorum , gladiorum , sparo- 
rum , pilorumquc etiam multitudo deprehendi posse in- 
dicabatur. Nullum in urbe vicum , nullum angiportum 
osse dicebant, in quo Miloni non esset conducta domus; 
arma in villam Ocriculanam devecta Tiberi ; domus in 
clivo Capitolino scutis referta ; plena omnia malleolorum 
ad urbis iucendia comparatorum. Haec non delata solum, 
sed paene credita ; nec ante repudiata sunt, quam quae- 
sita. Laudabam equidem incredibilem diligentiam Cn. Pom- 
peii ; sed dicam, ut sentio, iudices. Nimis multa audire 
coguntur, neque aliter facere possunt ii, quibus tota 
commissa est respublica. Quin etiam fuerit audiendus po- 
pa Licinius , uescio qui , de circo maximo : servos Mi- 
lonis apud so ebrios factos , sibi confessos esse de inter* 
ficiendo Cn. Pompeio coniurasse ; deinde postea se gla- 
dio percussum esse ab uno de illis, ne indicaret. Pom- 
peo ia hortos nuntiavit. Arcessor ia primis. De amico- 

rum sententia rem defert ad senatum. Non poteram in 
illius mei patriaeque custodis tanta suspicione, non metu 
exanimari : sed mirabar tamen , credi popae ; confessio* 
nem servorum audiri ; vulnus ia latere , quod acu pun- 
ctum videretur , pro ictu gladiatoris probari. Verum , ut 
intelligo, cavebat magis Pompeius, quam timebat, non ea so- 
lum, quae timenda erant, sed omnino omnia, ne aliquod vos 
timeretis. Oppugnata domus C. Caesaris, clarissimi et fortis- 
simi viri, per multas noctis horas nuntiabatur. Nemo audierat 
tam celebri loco, nemo senserat. Tamen audiebatur. Non 
poteram Cn. Pompeium, praestantissima virtute virum, ti- 
midum suspicari : diligentiam , tota republica suscepta , 
nimiam nullam putabam. Frequentissimo senatu nuper in 
Capitolio senator inventus est, qui Milonem cum telo esse 
diceret. Nudavit se in sanctissimo templo , quoniam vita 
talis et civis et viri fidem non faciebat , ut, eo tacente, 
res ipsa loqueretur. Omnia falsa atque iusidiose ficta com- 
perta sunt. 

XXV. Quod si tamen metuitur etiam nunc Milo , non 
hoc iam Clodianum crimen timemus , sed tuas , Cn. Pom- 
.pei ( te enim iam appello et ea voce , ut me exaudire 
possis ) tuas , tuas , inquam , suspiciones perhorrescimus. 
Si Milonem times , si hunc de tua vita nefarie aut nunc 
cogitare , aut molitum aliquando aliquid putas ; si Italiae 
delectus , ut nonnulli conquisitores tui dictitarunt , si 
haec arma , si Capitolinae cohortes , si excubiae , si vi- 
giliae , si dilecta iuvcntus , quae tuum corpus domum- 
que custodit , contra Milonis impetum armata est , atque 
illa omnia in hunc unum instituta, parata, intenta sunt: 
magna in hoc certe vis , et incredibilis animus , et non 
unius viri vires atque opes indicantur , si quidem in hunc 
unum et praestantissimus dux electus , et tota respublica 
armata est. Sed quis non intelligit , omnes Ubi reipubli- 
cae partes aegras et labantes , ut eas his armis sanares 
et confirmares , esse commissas ? Quod si locus Miloni 
datus esset , probasset profecto tibi ipsi , neminem un- 
quam hominem homini cariorem fuisse , quam te sibi ; 
nullum se unquam periculum pro tua dignitate fugis- 
se; cum illa ipsa teterrima peste se saepissime pro tua 
gloria contendisse ; tribunatum suum ad salutem meam , 
quae Ubi carissima fuisset , consiliis tuis gubernatum ; 
se a te postea defensum in periculo capiUs, adiutum 

in petitione praeturae ; duos se habere semper amicis- 
simos sperasse , te tuo beneficio , me suo. Quae si non 
probaret ; si tibi ita penitus inhaesisset ista suspicio» 
nullo ut evelli modo poSset ; si denique Italia a delectu » 
urbs ab armis, sine Milonis clade nunquam esset con- 
quietura : nae iste haud dubitans cessisset patria , is , qui 
ita natus est , et ita consuevit ; te , Magne , tamen an- 
testaretur , quod nunc etiam facit. 

XXVI. Vide , quam sit varia vitad commutabilisque 
ratio , quam vaga volubilisque fortuna , quantae infideli- 
tates in amicis , quam ad tempus aptae simulationes , 
quantae in periculis fugae proximorum , quantae timidi- 
tates. Erit , erit illud profecto tempus , et illucescet ali • 
quando ille dies , quum tu , salutaribus , ut spero , rebus 
tuis , sed fortasse motu aliquo communium temporum im- 
mutatis ( qui quam crebro accidat , experti debemus sci- 
re ) et amicissimi benivolentiam , et gravissimi hominis 
fidem , et unius post homines natos fortissimi viri magni- 
tudinem animi desideres. Quamquam quis hoc credat, Cn. 
Pompeium , iuris publici , moris maiorum , rei denique 
publicae peritissimum , quum senatus ei commiserit , ut 
videret , ne quid respublica, detrimenti capebet ; quo 
uno versieulo satis armati semper consules fuerunt, etiam 
nullis armis datis : hunc exercitu , hunc delectu dato » 
iudicium exspectaturum fuisse in eius consiliis vindican- 
dis , qui vi iudicia ipsa tollerej ? Satis iudicatum est a 
Pompeio , satis , falso ista conferri in Milonem ; qui le- 
gem tulit , qua , ut ego sentio , Milonem absolvi a vobis 
oporteret ; ut omnes confitentur , liceret. Quod vero in 
illo loco , atque illis publicorum praesidiorum copiis cir- 
cumfusus sedet , satis declarat , se non terrorem inferre 
vobis ( quid enim illo minus dignum , quam cogere , ut 
vos eum condemnetis , in quem animadvertere ipse , et 
more maiorum et suo iure , posset ? ) sed praesidio esse : 
ut intelligatis , contra hesternam concionem illam licere 
vobis , quod sentiatis , libere iudicare. 

XXVII. Nec vero me , iudices , Clodianum crimen mo- 
vet ; nec tam sum demens , tamque vestri sensus ignarus 
atque expers , ut nesciam , quid de morte Clodii sentia- 
tis. De qua , si iam nollem ita diluere crimen , ut dilui, 
tamen impune Miloni palam clamare atque mentiri glo- 
riose liceret ; < Occidi » occidi , non Sp. Maelium , qui 

annona levanda , iacturisque rei familiaris , quia nimis 
amplecti plebem videbatur , in suspicionem incidit regni 
appetendi ; non Ti. Gracchum , qui collegae magistratum 
per seditionem abrogavit ; quorum interfectores impleve- 
runt orbem terrarum nominis sui gloria ; sed eum ( au- 
deret enim dicere, quum patriam periculo suo liberasset) 
cuius nefandum adulterium in pulvinaribus sanctissimis 
nobilissimae feminae comprehenderunt; eum, cuius sup- 
plicio senatus solemnes religiones expiandas saepe cen- 
suit ; eum , quem cum sorore germana nefarium stuprum 
fecisse L. Lucullus iuratus se , quaestionibus habitis, di- 
xit comperisse ; eum , qui civem , quem senatus , quem 
populus romanus , quem omnes gentes , urbis ac vitae ci- 
vium conservatorem iudicarant , servorum armis extermi- 
navit ; eum , qui regna dedit , ademit , orbem terrarum, 
quibuscum voluit , partitus est ; eum , qui plurimis cae- 
dibus in foro factis , singulari virtute et gloria civem 
domum vi et armis compulit ; eum, cui nihil unquam 
nefas fuit nec in facinore nec in libidine ; eum , qui ae- 
dem Nympharum incendit , ut memoriam publicam recen- 
sionis ? tabulis publicis impressam , exstingueret; eum de- 
nique , cui iam nulla lex erat , nullum civile ius , nulli 
possessionum termini ; qui non calumnia litium , non i.n- 
iustis vindiciis ac sacramentis alienos fundos sed castris, 
exercitu , signis inferendis petebat ; qui non solum Etru- 
scos ( eos enim penitus contempserat ) , sed hunc P. Va- 
rium , fortissimum atque optimum civem , iudicem no- 
strum , pellere possessionibus , armis , castrisque conatus 
est ; ' qui cum architectis et decempedis villas multorum 
hortosque peragrabat ; qui Ianiculo et Alpibus spem pos- 
sessionum terminabat suarum ; qui quum ab equite roma- 
no splendido et forti, M. Paconio, non impetrasset , ut 
sibi insulam in lacu Prilio venderet , repente lintribus 
in eam insulam materiem , calcem , caementa, arma 
convexit , dominoque trans ripam inspectante , non dubi- 
tavit aedificium exstruere ia alieno ; qui huic T. Furio 
Fanio , cui viro ? dii immortales 1 ( quid enim ego de 
muliercula Stantia ? quid de adolescente P. Apinio di- 
cam ? quorum utrique mortem est minitatus , nisi sibi 
hortorum possessione cessissent ) sed ausum esse Furio 
Fanio dicere , si sibi pecuniam , quantum poposcerat , 
aon dedisset , mortuum se in domum eius illaturum , qua 

invidia huic esset tali viro conflagrandum ; qui Appium 
fratrem , hominem mihi coniunctum fidissima gratia , ab- 
sentem de possessione fundi deiecit ; qui parietem sic per 
vestibulum sororis instituit ducere , sic agere fundamen- 
ta , ut sororem non modo vestibulo privaret , sed omni 
aditu et limine. 

XXVIII, Quamquam haec quidem iam tolerabilia vide- 
bantur , etsi aequabiliter in rempublicam , in privatos , 
in longinquos , in propinquos , in alienos , in suos irrue- 
bat: sed nescio quomodo iam usu obduruerat et percal- 
luerat civitatis incredibilis patientia. Quae vero aderant 
iam , et impendebant , quonam modo ea aut depellere po- 
tuissetis , aut ferre , imperium ille si nactus esset ? Omit- 
to socios , exteras nationes , reges , tetrarchas ; vota e- 
nira faceretis, ut in eos se potius immitteret, quam in 
vestras possessiones , vestra tecta , vestras pecunias; pe- 
cunias dico ? a liberis , a liberis , medius fidius , et a 
coniugibus vestris nunquam ille effrenatas suas libidines 
cohibuisset. Fingi haec putatis , quae patent ? quae nota 
■ sunt omnibus ? quae tenentur ? servorum exercitus illum 
in urbe conscripturum fuisse , per quos totam rempubli- 
cam , resque privatas omnium possideret ? Quamobrem , 
si cruentum gladium tenens clamaret T. Annius : c Ade- 
ste , quaeso , atque audite cives : P. Clodium interfeci ; 
eius furores , quos nullis iam legibus , nullis iudiciis fre- 
nare poteramus , , hoc ferro et hac dextera a cervicibus J 
vestris repuli ; per me unum ut ius , aequitas , leges , 
libertas, pudor , pudicitia , in civitate manerent; j es- 
set vero timendum , quonam modo id ferret civitas. Nunc 
enim quis est , qui non probet ? qqi non laudet ? qui 
non unum post hominum memoriam T. Annium plurimum 
reipublicae profuisse , maxima laetitia populum romanum, 
cunctam Italiam , nationes omnes affecisse , et dicat et 
sentiat ? Nequeo , vetera illa populi romani gaudia quanta 
fuerint , iudicare. Multas tamen iam summorum impera- 
torum clarissimas victorias aetas nostra vidit , quarum 
nulla neque tam diuturnam attulit laetitiam , nec tantam. 
Mandate hoc memoriae , iudices. Spero multa vos libe- 
rosque vestros in republica , bona esse visuros : in bis 
singulis ita semper existimabitis , vivo P. Clodio , nihil 
eorum vos visuros fuisse. In spem maximam , et , que- 
madmodum confido , verissimam adducti sumus , hunc i* 

psurti annum, hoc ipso summo viro consule , compressa 
hominum licentia , cupiditatibus fractis , legibus et iudi- 
ciis constitutis , salutarem civitati fore. Num quis igitur 
est tam demens , qui hoc , P. Clodio vivo , contingere 
potuisse arbitretur? Quid? ea, quae tenetis , privata at- 
que vestra , dominante homine furioso , quod ius perpe- 
tuae possessionis habere potuissent ? 

XXIX. Non timeo , iudices , ne odio inimicitiarum 
mearum inflammatus , libentius haec in illum evomere 
videar , quam verius. Etenim etsi praecipuum esse debe- 
bat , tamen ita communis erat omnium ille hostis, ut in 
communi odio paene aequaliter versaretur odium meum. 
Non potest dici satis , ne cogitari quidem , quantum in 
illo sceleris , quantum exitii fuerit. Quin sic attendite , 
iudices. Nempe haec est quaestio de interitu P. Clodii. Fin- 
gite animis ; liberae enim sunt cogitationes nostrae , et, 
quae volunt , sic intuentur , ut ea cernamus , quae non 
videmus : fingite igitur cogitatione imaginem huius con- 
ditionis meae , si possim efficere , ut Milonem absolvatis, 
sed ita, si P. Clodius revixerit. Quid vultu extimuistis ? 
quonam modo ille vos vivus afficeret, quos mortuus inani 
cogitatione percussit ? Quid ? si ipse Cn. Pompeius , qui 
ea virtute ac fortuna est, ut ea potuerit semper , quae 
nemo praeter illum; si is , inquam, potuisset, ut quae- 
stionem de morte P. Clodii ferre , sic ipsum ab inferis 
excitare ; utrum putatis potius facturum fuisse ? Etiamsi, 
propter amicitiam-, vellet illum ab inferis revocare, pro- 
pter rempUblicam non fecisset. Eius igitur mortis sedetis 
ultores , cuius vitam si putetis per vos restitui posse , no- 
litis ; et de eius nece lata quaestio est , qui si eadem 
lege reviviscere posset , lata lex nunquam esset. Huius 
ergo interfector , si esset , in confitendo ab iisne poenam 
timeret , quos liberavisset ? Graeci homines deorum ho- 
nores tribuunt iis viris , qui tyrannos necaverunt. Quae 
ego vidi Athenis ? quae aliis in urbibus Graeciae ? quas 
res divinas talibus institutas viris ? quos cantus , quae 
carmina ? prope ad immortalitatis et religionem et me- 
moriam consecrantur. Vos tanti conservatorem populi , 
tanti sceleris ultorem , non modo honoribus nullis afficie- 
tis, sed etiam ad supplicium rapi patiemini ? Confitere- 
tur , confiteretur , inquam , si fecisset, et magno animo 
et libente se fecisse , libertatis omnium causa ; quod es* 

sct ei certe non confitendum modo, Teram etiam prae- 
dicandum. 

XXX. Etenim , si id non negat , ez quo nihil petit , 
nisi ut ignoscatur , dubitaret id fateri , ez quo etiam prae- 
mia laudis essent petenda ? Nisi vero gratius putat esse 
vobis , sui se capitis , quam vestri defensorem fuisse : 
quum praesertim in ea confessione , si grati esse velle- 
tis , honores assequeretur amplissimos ; si factum vobis 
non probaretur ( quamquam qui poterat salus sua cuiquam 
non probari ? ) sed tamen si minus fortissimi viri virtus 
civibus grata cecidisset, magno animo constantique cede- 
ret ex ingrata civitate. Nam quid esset ingratius , quam 
laetari ceteros , lugere eum solum , propter quem ceteri 
laetarentur ? Quamquam hoc animo semper fuimus omnes 
in patriae proditoribus opprimendis , ut , quoniam nostra 
futura esset gloria , periculum quoque et invidiam no- 
stram putaremus. Nam quae mihi ipsi tribuenda laus es- 
set, quum tantum in consulatu meo pro vobis ac liberis 
vestris ausus essem , si id , quod conabar , sine maximis 
dimicationibus meis me esse ausurum arbitrarer ? quae 
mulier sceleratum ac perniciosum civem occidere non au- 
deret , si periculum non timeret ? Proposita invidia , 
morte , poena , qui nihilo segnius rempublicam defendit, 
is vir vere putandus est. Populi grati est , praemiis af- 
ficere bene meritos de repnblica cives : viri fortis , ne 
suppliciis quidem moveri , ut fortiter fecisse poeniteat. 
Quamobrem uteretur eadem confessione T, Annius , qua 
Ahala , qua Nasica , qua Opimius , qua Marius , qua 
nosmet ipsi; et , si grata respublica esset, laetaretur ; si 
ingrata, tamen in gravi fortuna conscientia sua niteretur. 

XXXI. Sed huius beneficii gratiam , iudices , fortuna 
populi romani , et vestra felicitas , et dii immortales sibi 
deberi putant. Nec vero quisquam aliter arbitrari potest, 
nisi qui nullam vim esse ducit , numenve divinum ; quem 
neque imperii vestri magnitudo , neque sol ille , nec caeli 
signorumque motus , nec vicissitudines rerum atque or- 
dines movent , neque , id quod mazimum est , maiorum 
nostrorum sapientia , qui sacra , qui caerimonias , qui au- 
spicia et ipsi sanctissime coluerunt ; et nobis , suis po- 
steris , prodiderunt. Est , est profecto illa vis : neque in 
his corporibus , atque in hac imbecillitate nostra inest 
quiddam , quod vigeat et sentiat , et non inest in hoc 

tanto naturae tam praeclaro motu. Nisi forte idcirco esse 
non putant, quia non apparet, nec cernitur.* proinde 

n si nostram ipsam mentem , qua sapimus , qua provi- 
lus , qua haec ipsa agimus ac dicimus , videre , aut 
plane qualis , aut ubi sit , sentire possimus. Ea vis , ea 
igitur ipsa , quae saepe incredibiles huic urbi felicitates 
atque opes attulit , illam perniciem exstinxit ac sustulit: 
cui primum mentem iniecit , ut vi irritare , ferroque la- 
cessere fortissimum virum auderet , vincereturque ab eo, 
quem si vicisset , habiturus esset impunitatem et licen- 
tiam sempiternam. Non est humano consilio , ne medio- 
cri quidem , iudices , deorum immortalium cura, res illa 
perfecta. Religiones mehercule ipsae , quae illam belluam 
cadere viderunt , commosse se videntur , et ius in illo 
suum retinuisse. Vos enim iam , Albani tumuli atque lu- 
ci , vos , inquam , imploro atque testor , vosque Albano- 
rum obrutae arae , sacrorum populi romani sociae et ae- 
* quales , quas ille , praeceps amentia , caesis prostratisque 
sanctissimis lucis , substructionum insanis molibus oppres- 
serat ; vestrae tum , vestrae religiones viguerunt, vestra 
vis valuit , quam ille omni scelere polluerat ; tuque ex 
tuo edito monte , Latiaris sancte lupiter , cuius ille la- 
cus , nemora , finesque saepe omni nefario stupro et sce- 
lere macularat , aliquando ad eum puniendum oculos a- 
peruisti ; vobis illae , vobis vestro in conspectu serae, sed 
iustae tamen , et debitae poenae solutae sunt. Nisi forte 
hoc etiam casu factum esse dicemus , ut ante ipsum sa- 
crarium Bonae deae, quod est in fundo Sergii Galli, in 
prunis honesti et-.ornati adolescentis , ante ipsam , in- 
quam , Bonam deam , quum proelium commisisset , primum 
illud vulnus acciperet , quo teterrimam mortem obiret : ut 
non absolutus iudicio illo nefario videretur , sed ad hanc 
insignem poenam reservatus. 

XXXII. Nec vero non eadem ira deorum hanc eius sa<- 
tellitibus iniecit amentiam , ut sine imaginibus , sine can- 
tu atque ludis, sine exsequiis, sine lamentis, sine lau- 
dationibus , sine funere , oblitus cruore et luto, spoliatus 
illius supremi diei celebritate , cui cedere etiam inimici 
solent , ambureretur abiectus. Non fuisse credo fas, cla- 
rissimorum virorum formas illi teterrimo parricidae ali- 
quid decoris afferre , neque ullo in loco potius mortem 
eius lacerari , quam io quo esset vita damnata. Dura , 

medius fidius , mihi iom Fortuna populi romani , et cru- 
delis videbatur , quae tot annos ilium in hanc rempubli- 
cam insultare pateretur. Polluerat stupro sanctissimas re- 
ligiones ; senatus gravissima decreta perfregerat ; pecu- 
nia se a judicibus palam redemerat ; vexaral in tribunatu 
senatum ; omnium ordinum consensu pro salute rei publi- 
cae gesta resciderat ; me patria expulerat ; bona diripue- 
rat ; domum incenderat , liberos , coniugem meam vexa- 
rat ; Cn. Pompeio nefarium bellum indixerat ; magistra- 
tuum privatorumque caedes effecerat; domum mei fratris 
incenderat ; vastarat Etruriam ; multos sedibus ac fortu- 
nis eiecerat ; instabat , urgebat : capere eius amentiam 
Civitas , Italia , provinciae , regna non poterant : incide- 
bantur iam domi leges, quae nos servis nostris addice- 
rent ; nihil erat cuiusquam, quod quidem ille adamasset , 
quod non hoc anno suum fore putaret. Obstabat eius co- 
gitationibus nemo , praeter Milonem. Illum ipsum , qui 
obstare poterat , novo reditu in gratiam quasi devinctum 
arbitrabatur; Caesaris potentiam suam esse dicebat; bono- 
rum animos in meo casu contempserat; Milo unus urgebat. 

XXXIIJ. Hic dii immortales , ut supra dixi , mentem 
illi perdito ac furioso dederunt, ut huic faceret insidias. 
Aliter perire pestis illa non potuit: nunquam illum res- 
publica suo iure esset ulta. Senatus, credo, praetorem 
eum circumscripsisset. Ne quum solebat quidem id face- 
re , in privato eodem hoc aliquid profecerat. An consu- 
les in praetore coercendo fortes fuissent ? Primum , Mi- 
lone occiso , habuisset suos consules ; deinde quis in eo 
praetore consul fortis esset , per quem tribunum virtutem 
consularem crudelissime vexatam esse meminisset ? Op- 
pressisset omnia , j>ossideret , teneret : lege Dova , quae 
est inventa apud eum cum reliquis legibus CJodianis , 
servos nostros libertos suos fecisset. Postremo , nisi eum 
dii immortales in eam mentem impulissent , ut homo effe- 
minatus fortissimum virum conaretur occidere, hodie rem- 
publicam nullam haberetis. An ille praetor, ille vero con- 
sul , si modo haec templa , atque ipsa moenia stare eo 
vivo tamdiu , et consulatum eius expectare potuissent , 
ille denique vivus mali nihil fecisset , qui mortuus , uuo 
ex suis satellitibus Sex. Clodio duce, curiam incenderit? 


Quo quid miserius , quid acerbius , quid luctuosius vidi- 
mus ? Templum sanctitatis, amplitudinis, 'mentis, consilii 

publici , caput urbis , aram sociorum , portum omnium 
gentium , sedem ab universo populo romano concessam 
uni ordini , inflammari , excindi , funestari ? neque , id 
fieri a multitudine imperita , quamquam esset miserum 
id ipsum , sed ab uno? qui quum tantum ausus sit ustor 
pro mortuo . quid signifer pro vivo non esset ausus? In 
curiam potissimum abiecit , ut eam mortuus incenderet , 
quam vivus everterat. Et sunt , qui de via Appia que, 
rantur , taceant de curia ? el qui ab eo spirante forum 
putent potuisse defendi, cuius non restiterit cadaveri cu- 
ria? Excitate , excitate eum, si potestis, ab inferis. Frau, 
gelis impetum vivi, cuius vix sustinetis furias insepulti? 
nisi vero sustinuistis eos, qui cum facibus ad curiam cu- 
currerunt , cum falcibus ad Castoris , cum gladiis toto 
foro volitarunt. Caedi vidistis populum romanum, concio- 
, nem gladiis disturbari, quum audiretur silentio M. Cae- 
lius, tribuntis plebis, vir et in republica fortissimus , et 
in suscepta causa firmissimus , et bonorum voluntati , et 
auctoritati senatus deditus, et in hac Milonis sive invidia 
sive fortuna singulari , divina et incredibili fido. 

XXXIV. Sed iam satis multa de causa: extra causam 
etiam nimis fortasse multa. Quid restat , nisi ut orem ob- 
testerque vos , iudices , ut eam misericordiam tribuatis 
fortissimo viro , quam ipse non implorat ; ego , etiam 
repugnante lioc , et imploro , et exposco ? Nolite , si in 
nostro omnium fletu nullam lacrjmam adspexistis Milo- 
nis ; si vultum semper eundem, si vocem , si orationem 
stabilem , ac Uon mutatam videtis , hoc minus ei parce- 
re : haud scio , an multo sit etiam adiuvandus magis. E- 
tenirn si in gladiatoriis pugnis, et in infimi generis bo- 
minum conditione atque fortuna , timidos atque supplices, 
et, ut vivere liceat, obsecrantes , etiam odisse solemus; 
fortes , ct animosos , et se acriter ipsos morti offerentes, 
servare cupimus ; eorumque nos magis miseret , qui no- 
stram misericordiam non requirunt , quam qui illam ef- 
flagitant : quanto hoc magis in fortissimis civibus facere 
debemus ? Me quidem , iudices , exanimant el interimunt 
hae voces Milonis , quas audio assidue , et quibus inter- 
sum quotidie, e Valeant inquit , valeant cives mei : sint 
incolumes , «int florentes , sint beati ; stet haec urbs prae- 
clara , mihique patria carissima , quoquo modo erit me, 
rila de me. Tranquilla republica mei cives ( quoniam 

mihi cura illis non licet ) sine me ipsi , sed propter me 
tamen , perfruanlur. Ego cedam , atque abibo. Si milii 
bona republica frui non licuerit, at carcbo mala : et quam 
primum tetigero bene moratam et liberam civitatem, in 
ea conquiescam. 0 frustra , inquit , mihi suscepti labo- 
res ! o spes fallaces et cogitationes inanes meae ! Ego 
quum tribunus plebis , republica oppressa , me senatui 
dedissem , quem exstinctum acceperam ; equitibus roma- 
nis , quorum vires erant debiles; bonis viris, qui omnem 
auctoritatem Clodianis armis abiecerant : mihi unquam 
bonorum praesidium defuturum putarem ? Ego quum te 
( mecum enim saepissime loquitur ) patriae reddidissem, 
mihi putarem in patria non futurum locum ? Ubi nunc 
senatus est, quem secuti sumus? ubi equites romani illi, 
illi , inquit , lui ? ubi studia municipiorum.? ubi Italiae 
voces ? ubi denique tua illa , M. Tulli , quae plurimis 
fuit auxilio , vox atque defensio ? raihine ea soli , qui pro 
te toties morti me obtuli , nihil potest opitulari ? i 
XXXV. Nec vero haec, iudices , ut ego nunc, flens, 
sed hoc eodem loquitur vullu , quo videtis. Negat enim, 
negat ingratis civibus se fecisse , quae fecit : timidis , 
et omnia circumspicientibus pericula , non negat. Plebem 
et infimam multitudinem , quae P. Clodio duce, fortunis 
vestris imminebat, eam, quo tutior esset vita vestra, se 
fecisse commemorat , ut non modo virtute flecteret, sed 
etiam tribus suis patrimoniis definiret ; nec timet , ne , 
quum plebem muneribus placarit , vos non conciliarit me- 
ritis in rempublicam singularibus. Senatus erga se beni- 
volentiam temporibus bis ipsis saepe esse perspectam ; 
vestras vero et vestrorum ordinum occursationes , studia, 
sermones , quemcumque cursum fortuua dederit , secuta 
ablaturum esse dicit, Meminit etiam , sibi vocem prae- 
conis modo defuisse , quara minime desiderarit ; populi 
vero cunctis suffragiis , quod unum cupierit -, se consulem 
declaratum. Nunc denique, si haec contra se sint futura , 
sibi facinoris suspicionem , non facti crimen obstare. Ad- 
dit liaee , quae certe vera sunt, fortes et sapientes viros 
non tam praemia sequi solere recte factorum, quam ipsa 
recte facta ; se nihil in vita , nisi praeclarissime fecisse, 
siquidem nihil sit praestabilius viro , quam periculis pa- 
triam liberare ; beatos esse , quibus ea res honori fuerit 
a suis civibus ; nec tamen eos miseros , qui beneficio 

cives suos vicerint : sed tamen ex omnibus praemiis vir- 
tutis , si esset habenda ratio praemiorum , amplissimum 
esse praemium , gloriam ; esse hanc unam , quae brevi- 
tatem vitae posteritatis memoria consolaretur; quae effi- 
ceret , ut absentes adessemus , mortui viveremus; hanc 
denique esse , cuius gradibus etiam in caelum homines 
viderentur ascendere, c De me , inquit , semper populus 
romanus , semper omnes gentes loquenlur , nulla unquam 
obmutescet vetustas. Quin hoc tempore ipso , quum omnes 
a meis inimicis faces invidiae meae subiiciantur , tamen 
omni in hominum coetu , gratiis agendis , et gratulatio- 
nibus habendis , et omni sermone celebramur. Omitto E- 
truriae festos , et actos, et institutos dies: centesima lux 
est haec ab interitu P. Clodii , et , ut opinor, altera; 
qua fines imperii populi romani sunt , non solum fama 
»m de illo , sed etiam laetitia peragravit. Quamobrem , 
ubi corpus hoc sit , non , inquit , laboro ; quoniam omni- 
bus in terris et iam versatur, et semper habitabit nomi- 
nis mei gloria. » 

XXXVI. Haec tu mecum saepe , his absentibus : sed 
iisdem audientibus , haec ego tecum , Milo. Te quidem, 
quum isto animo es , satis laudare non possum : sed, quo 
est ista magis divina virtus , eo maiore a te dolore di- 
vellor. Nec vero , si mihi eriperis , reliqua est illa tamen 
ad consolandum querela , ut his irasci possim , a quibus 
tantum vulnus accepero. Non enim inimici mei te mihi 
«eripient , sed amicissimi ; non male aliquando de me me* 
riti , sed semper optime. NulLum unquam , iudices , mihi 
tantum dolorem inuretis ( etsi quis potest esse tantus ? ) 
sed ne hunc quideot ipsum , ut obliviscar , quanti me 
semper feceritis. Quae si vos cepit oblivio, aut si in me 
aliquid offendistis ; cur non id meo capite potius luitur, 
quam Milonis ? Praeclare enim vixero , si quid mihi ac- 
ciderit prius , quam hoc tantum mali videro. Nunc me 
una consolatio sustentat , quod tibi , T. Anni , nullum a 
me amoris , nullum studii , nullum pietatis officium de- 
fuit. Ego inimicitias potentium pro te appetivi ; ego meum 
saepe corpus et vitam obieci armis inimicorum tuorum; 
ego me plurimis pro te supplicem abieci ; bona , fortunas 
meas , ac Jiberorum meorum , in communionem tuorum 
temporuin contuli ; hoc denique ipso die , si qua vis est 
parata » si. qua dimicatio capitis futura , deposco. Quid 

iara restat ? quid habeo , quod faciam pro tuis in me me- 
ritis ; nisi ut eam fortunam , quaecumque erit tua, du- 
cam meam ? Non recuso , non abnuo ; vosque obsecro , 
iudices , ut vestra beneficia , quae in me contulistis, aut 
in huius salute augeatis , aut in eiusdem exitio occasura 
esse videatis. 

XXXVII. His lacrymis non movetur Milo. Est quodam 
incredibili robore animi ; • exsilium ibi esse putat , ubi 
virtuti non sit locus ; mortem naturae finem esse non 
poenam. Sit hic ea mente , qua natus est. Quid ? vos , 
iudices , quo tandem animo eritis ? Memoriam Milonis 
retinebitis , ipsum eiicietis ? et erit dignior locus in ter- 
ris ullus , qui hanc virtutem excipiat , quam hic , qui 
procreavit ? Vos , vos appello , fortissimi viri , qui mul- 
tum pro republica sanguinem eifudistis ; vos in viri , et 
in civis invicti appello periculo , centuriones, vosque mi- 
lites : vobis non modo inspectantibus, sed etiam armatis, 
et huic iudicio praesidentibus , haec tanta virtus ex hac 
urbe expelletur ? exterminabitur ? proficietur ? 0 me mi- 
serum , o me infelicem ! Revocare tu me in patriam , 
Milo , potuisti per hos ; ego te in patria per eosdem re- 
tinere non potero ? Quid respondebo liberis meis , qui te 
parentem alterum putant ? quid tibi , Q. frater , qui nunc 
abes , consorti mecum temporum illorum ? Mene non po- 
, luisse Milonis salutem tueri per eosdem , per quos no- 
stram ille servasset ? At in qua causa non potuisse? quae 
est grata gentibus. A quibus non potuisse ? ab iis , qui - 
maxime P. Clodii morte acquierunt. Quo deprecante? me. 
Quodnam ego concepi tantum scelus , aut quod in me 
tantum facinus admisi , iudices , quum illa indicia com- 
munis exitii indagavi, patefeci, protuli, extinxi ? Omnes 
in me meosque redundant ex fonte illo dolores. Quid me 
. reducem esse voluistis ? an ut , inspectante me , expelle- 
rentur ii, per quos essem restitutus? Nolite, obsecro vos, 
pati , mihi acerbiorem reditum esse, quam fuerit ille ipse 
discessus. Nam qui possum putare me restitutum esse, si 
distrahor ab iis , per quos restitutus sum? 

XXXVIII. Utinam dii immortales fecissent (pace tua, 
patria , dixerim ; metuo enim , ne scelerate dicam in te, 
quod pro Milone dicam pie ) , ut P. Clodius non modo 
viveret , sed etiam praetor , consul, dictator esset potius, 
quam hoc spectaculum viderem. O dii immortales ! for- 

lem , el a vobis, iudiccs, conservandum virum! 4 Mi- 
nime, minime, inquit. Immo vero poenas ille debitas 
luerit : nos subeamus , si ita nceesse est, non debitas. > 
Hiccine vir patriae natus, mquam , nisi in patria, mo- 
rietur? aut, si forte pro patria, buius vos animi monu- 
menta retinebitis , corporis in Italia nullum sepulcrum 
esse patiemini? Hunc sua quisquam sententia ex hac urbe 
expellet , quem omnes urbes expulsum a vobis ad se vo- 
cabunt ? 0 terram illam beatam , quae hunc virum ex- 
ceperit ; hanc ingratam , si eiecerit ; miseram , si ami- 
serit 1 Sed finis sit: neque enim prae lacrymis iam loqui 
possum ; et hic se lacrymis defendi vetat. Vos oro , oh- 
testorque , iudices , ut in sententiis ferendis , quod sen- 
tietis , id audeatis. Vestram virtutem , iustitiam , fidem, 
mihi credite, is maxime probabit, qui in iudicibus le- 
gendis , optimum, ei sapientissimum, et fortissimum quem- 
que delegit. 

M. Claudius Marcellus et Caesari iam ante inimicissimum 
se ostenderat , et civili bello Pompeianas partes se- 
quutus fuerat ; nec victori Caesari supplex ire volue- 
rat , sed Mitylenae concesserat . Cum autem in senatu 
C. Marcellus frater eius ad Caesaris pedes se abie- 
cisset , cunctusque senatu# supplex accessisset , Caesar 
M. Marcello redeundi potestatem fecit. Cicero itaque 
qui statuerat in perpetuum tacere , hac Oratione Cae- 
sari gratias agit verbis amplissimis. Ilabita est anno 
U. C. joj. Ciceronis 61. 

• c - * 

I. Diuturni silentii , Patres conscripti , quo eram his 
temporibus usus , non timore aliquo , sed par tini dolore, 
parlim verecundia , finem hodiernus dies attulit ; idem- 
que initium , quae vellem , quaeque sentirem , meo pri- 
stino more dicendi. Tantam enim mansuetudinem , tara 
inusitatam inauditamque clementiam, tantum, in summa 
potestate , rerum omnium modum , tam. denique incredi- 
bilem sapientiam ac paene divinam , tacitus nullo modo 
praeterire possum. M. enim Marcello vobis , Patres con- 
scripti , rcique publicae reddito , non solum illius , sed 
meam etiam vocem et auctoritatem , et vobis et reipubli- 
cae couservatam ac restitutam puto. Dolebam enim , Pa- 
tres conscripti, et vehementer angebar , quum viderem, 
virum talem , in eadem causa , in qua ego fuissem, non 

in eadem esse fortuna : nec mihi persuadere poteram , 
nec fas esse ducebam , versari me in nostro veteri cur- 
riculo , illo aemulo atque imitatore studiorum ac laborum 
meorum , quasi quodam socio a me et comite distracto. 
Ergo et mihi , et meae pristinae vitae consuetudinem , 
C. Caesar , interclusam aperuisti, et his omnibus ad be- 
ne de oipni republica sperandum , quasi signum aliquod 
sustulisti. Intellectum est enim , mihi quidem in multis, 
et maxime in me ipso , sed paulo ante omnibus , quum 
M. Marcellum senatui populoque romano concessisti, com- 
memoratis praesertim offensionibus, te auctoritatem huius 
ordinis , dignitatemque reipublicae tuis vel doloribus vel 
suspicionibus anteferre. Ille quidem fructum omnis vitae 
anteactae hodierno die maximum cepit , quum, summo 
consensu senatus , tum praeterea iudicio tuo gravissimo 
et maximo. Ex quo profecto intelligis , quanta in dato 
beneficio sit laus , quum in accepto tanta sit gloria. Est 
vero fortunatus ille, cuius ex salute non minor paene ad 
omnes , quam ad ipsum ventura sit , laetitia pervenerit. 
Quod ei quidem merito , atque optimo iure contigit. Quis 
enim est illo aut nobilitate , aut probitate , aut optima- 
rum artium studio , aut innocentia, aut ullo genere laudis 
praestantior ? 

II. Nullius tantum est flumen ingenii , nullius dicendi 
aut scribendi tanta vis , tanta copia , quae non dicam 
exornare , sed enarrare , C. Caesar, res tuas gestas pos- 
sit. Tamen affirmo : et hoc pace dicam tua ; nullam in 
his esse laudem ampliorem , quam eam , quam hodierno 
die consequutus es. Soleo saepe ante oculos ponere , id- 
que libenter crebris usurpare sermonibus : omnes nostro- 
rum imperatorum , omnes exterarum gentium , potentis- 
simorumque populorum , omnes clarissimorum regum 
res gestas cum tuis nec contentionum magnitudine , nec 
numero proeliorum , nec varietate regionum , nec celeri- 
tate conficiendi , nec dissimilitudine bellorum posse con- 
ferri ; nec vero disiunctissimas terras citius cuiusquam 
passibus potuisse peragrari , quam tuis non dicam cursi- 
bus , sed victoriis lustratae sunt. Quae quidem ego nisi 
ita magna esse fatear , ut ea vix cuiusquam mens aut co- 
gitatio capere possit , amens sim : sed tamen sunt alia 
maiora. Nam bellicas laudes solent quidam extenuare ver- 
bis , easque detrahere ducibus , communicare cum mu!- 

tis , ne propriae sint imperatorum. Et certe in armis-, 
militum virtus , locorum opportunitas , auxilia sociorum, 
classes , commeatus , multum iuvant : maximam vero par- 
tem , quasi suo iure Fortuna sibi vindicat , et , quidquid 
est prospere gestum , id paene omne ducit suum. At vero 
huius gloriae , C. Caesar , quam es paulo ante adeptus , 
socium habes neminem. Totum hoc , quantumcumque est , 
quod certe maximum est , totum est , inquam , tuum. Ni- 
hil sibi ex ista laude centurio , nihil praefectus , nihil 
cohors , nihil turma decerpit. Quin etiam illa ipsa rerum 
humanarum domina , Fortuna, in istius se societatem glo- 
riae non offert ; tibi cedit ; luam esse totam et propriam 
fatetur. Nunquam enim temeritas cum sapientia commi- 
scetur , nec ad consilium casus admittitur. 

III. Domuisti gentes immanitate barbaras , multitudine 
innumerabiles , locis infinitas , omni copiarum genere a- 
bundantes : sed tamen ea vicisti , quae naturam et con- 
ditionem , ut vinci vi possent , habebant. Nulla est enim 
tanta vis , quae non ferro ac viribus debilitari frangique 
possit. Animum vincere , iracundiam cohibere , victoriam 
temperare , adversarium nobilitate , ingenio , virtute prae- 
stantem , non modo extollere iacentem , sed etiam am- 
plificare eius pristinam dignitatem : haec qui faciat, non 
ego eum cum summis viris comparo , sed simillimum deo 
iudico. Itaque , C. Caesar , bellicae tuae laudes celebra- 
buntur illae quidem non solum nostris , sed paene omnium 
gentium literis atque linguis , neque ulla unquam aetas 
de luis laudibus conticescet. Sed tamen eiusmodi res , 
nescio quomodo , etiam quum leguntur , obstrepi clamore 
militum videntur , et tubarum sono : at vero quum ali- 
quid clementer , mansuete , iuste , moderate , sapienter 
factum , in iracundia praesertim , quae est inimica con- 
silio , et in victoria , quae natura insolens et superba est, 
aut audimus, aut legimus; quo studio incendimur , non 
modo in gestis rebus , sed etiam in fictis , ut eos saepe, 
quos nunquam vidimus , diligamus ? Te vero , quem prac- 
sentem intuemur , cuius mentem sensusque et os cerni- 
mus , ut , quidquid belli fortuna reliquum reipublicae fe- 
cerit , id esse salvum velis , quibus laudibus efferemus ? 
quibus studiis prosequemur ? qua benivolentia complecte- 
mur ? Parietes, medius fidius, ut mihi videntur, huius 
curiae , tibi gratias agere gestiunt , quod brevi tempore 

futura sit illa auctoritas iu his maiorum suorum et suis 

sedibus. 

IV. Equidem quum C. Marcelli , viri optimi et com- 
memorabili pietate praediti , lacrymas modo vobiscum vi- 
derem , omnium Marcellorum meum pectus memoria ob- 
fudit. Quibus tu etiam mortuis , M. Marcello conservato, 
dignitatem suam reddidisti , nobilissimamque familiam , 
iam ad paucos redactam , paene ab interitu vindicasti. 
Hunc tu igitur diem tuis maximis et innumerabilibus gra- 
tulationibus iure antepones ; haec enim res unius est pro- 
pria Caesaris ; ceterae duce te gestae, magnae illae qui- 
dem , sed tamen multo magnoque comitatu ; huius autem 
rei tu idem et dux es , et comes : quae quidem taula est, 
ut tropaeis monumentisque tuis allatura finem sit actas ; 
nihil enim est opere aut manu facium , quod aliquando 
non conficiat et consumat vetustas: at voro haec tua iu- 
stitia et lenitas animi llorescet quotidie magis , ila ut , 
quantum operibus tuis diuturnitas detrahet , tantum af- 
ferat laudibus. Et ceteros quidem omnes victores bello- 
rum civilium iam ante aequitate et misericordia viceras : 
hodierno vero die te ipsum vicisti. Vereor , ne hoc, quod 
dicam , non perinde intelligi auditu possit , atque ipse 
cogitans sentio. Ipsam victoriam vicisse videris , quum 
ea°, quae illa erat adepta , victis remisisti. Nam quum 
ipsius victoriae conditione iure omnes victi occidissemus, 
clementiae tuae.iudicio conservati sumus. Recte igitur 
unus invictus es , a quo etiam ipsius victoriae conditio 
visque devicta est. 

V. 'Atque hoc C. Caesaris iudieium, Patres conscripti, 
quam lato pateat , attendite : omnes enim , qui ad ilia 
arma fato sumus nescio quo reipublicae misero funestoque 
compulsi , etsi aliqua culpa tenemur erroris humani , a 
scelere certe liberati sumus. Nam quum M. Marcellum , 
deprecantibus vobis, reipublicae conservavit, momet mihi, 
et iterum reipublicae , nullo deprecante , reliquos amplis- 
simos viros et sibi ipsis et patriae reddidit : quorum et 
frequentiam et dignitatem hoc ipso in consessu videtis. 
Non ille hostes induxit in curiam , sed iudicavit, a ple- 
risque ignoratione potius, et falso atque inani metu, quam 
cupiditate aut crudelitate bellum esse susceptum. Quo 
quidem in bello semper de pace audiendum putavi, sem- 
perque dolui , non modo pacem , sed orationem etiam ci- 

viuta , pacem flagitantium , repudiari. Neque enim ego 
illa , nec ulla uuquatu sequutus sum arma civilia , sem- ■ 
perque mea consilia pacis et togae socia, noti belli atque 
armorum fuerunt. Hominem sum sequutus privato oflicio , 
non publico ; tantumque apud me grati animi fidelis me- 
moria valuit , ut nulla non modo cupiditate , sed ne spe 
quidem , prudens et sciens , tanquam ad interitum rue- 
rem voluntarium. Quod quidem meum consilium minime 
obscurum fuit : nam et in hoc ordine , integra re, multa 
de pace dixi , et in ipso bello eadem etiam cura capitis 
mei periculo sensi. Ex quo iam nemo erit tam iuiustus . 
rerum existimator , qui dubitet , quae Caesaris voluntas 
de bello fuerit , quum pacis auctores conservandos statini 
ceusuerit , ceteris fuit iratior. Atque id minus inirum 
fortasse tum , quum esset incertus exitus , et anceps for- 
tuna belli : qui vero victor pacis auctores diligit , is pro- 
fecto declarat , se maluisse non dimicare , quam vincere. 

VI. Atque liuius quidem rei M. Marcello sum testis. 
Nostri enim sensus , ut in pace semper , sic tum eliam 
in bello congruebant. Quoties ego eum , et quanto cum 
dolore vidi , quum insolentiam certorum hominum , tum 
etiam ipsius victoriae ferocitatem extimescentem ? Quo 
gratior tua liberalitas , C. Caesar , nobis , qui illa vidi- 
mus, debet esse. Non enim iam causae sunt inter se , 
sed victoriae comparandae. Vidimus tuam victoriam proe- 
liorum exitu terminatam : gladium vagina vacuum in urbe 
non vidimus. Quos amisimus cives , eos Martis vis per- * 
eulit , nou ira victoriae : ut dubitare debeat nemo , quia 
multos , si fieri posset , C. Caesar ab inferis excitaret , 
quoniam ex eadem acie conservat , quos potest. Alterius 
vero partis , nihil amplius dicam , quam , id quod omnes 
verebamur , nimis iracundam futuram fuisse victoriam. 
Quidam enim non modo armatis , sed interdum etiam 
otiosis minabantur ; nec , quid quisque sensisset , sed ubi 
fuisset, cogitandum esse dicebant : ut mihi quidem vi- 
deantur dii immortales , etiamsi poenas a populo romano 
ob aliquod delictum expetiverint, qui civile bellum tan- 
tum et tam luctuosum excitaverint , vel placati iom, vel 
satiati aliquando , omnem spem salutis ad clementiam vi- 
ctoris et sapientiam contulisse. 

Quare gaude tuo isto tam excellenti bono j et fruere 
quum fortuna et gloria , tum etiam natura et moribus 

tuis ; ex quo quidem maximus est fiructus iucunditasque 
sapienti. Cetera quum tua recordabere, etsi persaepe vir- 
tuti , tamen plerumque felicitati tuae congratulabere. De 
nobis , quos in rcpublica tecum simul salvos esse volui- 
sti , quoties cogitabis , toties de maximis tuis beneficiis , 
toties de incredibili liberalitate , toties de singulari sa- 
pientia tua cogitabis : quae non modo summa bona , sed 
nimirum audebo vel sola dicere. Tantus est enim splen- 
dor in laude 'vera , tanta iu magnitudine animi et con- 
silii dignitas , ut haec a virtute donata , cetera a fortuna 
commodata esse videantur. Noli igitur in conservandis 
bonis viris defatigari , non cupiditate praesertim aut pra- 
vitate aliqua lapsis , sed opinione officii , stulta fortasse, 
certe non improba , et specie quadam reipublicae. Non 
enim tua ulla culpa est , si te aliqui timuerunt : contra- 
que summa laus , quod plcrique minime timendum fuisse 
senserunt. 

VII. Nunc vero venio ad gravissimam querelam et a- 
trocissimam suspicionem tuam ; quae non tibi ipsi magis, 
quam quum omnibus civibus , tum maxime nobis , qui a 
te conservati sumus , providenda est : quam etsi spero 
esse falsam , nunquam tamen verbis extenuabo. Tua enim 
eautio , nostra cautio est: ut, si in alterutro peccandum 
sit , malim videri nimis timidus , quam parum prudens. 
Sed quisnam est iste tam demens ? de tuisne ? tametsi 
qui magis sunt tui , quam quibus tu salutem insperanti- 
bus reddidisti ? an ex eo numero , qui una tecum fue- 
runt ? Non est credibilis tantus in ullo furor , ut , quo 
duce omnia summa sit adeptus , huius vitam non antepo- 
nat suae. At si tui nihil cogitant sceleris , cavendum est, 
ne quid inimici. Qui ? omnes enim qui fuerunt, aut sua 
pertinacia vitam amiserunt, aut tua misericordia retinue- 
runt : ut aut nulli supersint de inimicis , aut , qui super- 
sunt , sint amicissimi. Sed tamen , quum in animis ho- 
minum tantae latebrae sint et tanti recessus , augeamus 
sane suspicionem tuam : simul eniin augebimus diligen- 
tiam. Nam quis est omnium tam ignarus rerum, tam ru- 
dis in repubiica , tam nihil unquam nec de sua , nec de 
communi salute cogitans , qui non intelligat , tua salute 
contineri suam , et ex unius tua vita pendere omnium ? 
Equidem de te dies noclesque , ut debeo, cogitans, casus 
dumtaxat humanos , et incertos eventus vaiitudinis , et 

flaturae communis fragilitatem extimesco: doleoque, quum 
respublica immortalis esse debeat , eam in unius mortalis 
anima consistere. Si Tero ad humanos casus, incertosque 
eventus valitudinis , sceleris etiam accedat insidiarumque 
consensio : quem deum , si cupiat , opitulari posse reipu- 
blicae credamus ? 

VIII. Omnia sunt excitanda tibi , C. Caesar, uni, quae 
iacere sentis , belli ipsius impetu , quod necesse fuit , 
perculsa atque prostrata : constituenda iudicia, revocanda 
fides , comprimendae libidines , propaganda soboles : 0- 
mnia , quae dilapsa iam fluxerunt , severis legibus vin- 
cienda sunt. Non fuit recusandum in tanto civili bello , 
tantoque animorum ardore Ist armorum, quin quassata re- 
spublica , quicumque belli eventus fuisset, multa perderet 
et ornamenta dignitatis , et praesidia stabilitatis suae : 
multaque uterque dux faceret armatus , quae idem toga- 
tus fieri prohibuisset Quae quidem tibi nunc omnia belli 
vulnera curanda sunt: quibus, praeter te, mederi nemo 
potest. Itaque illam tuam praeclarissimam et sapientissimam 
vocem invitus audivi : t satis vel naturae vixi , vel glo- 
riae. » Satis, si ita vis , naturae fortasse; addo etiam, si 
placet , gloriae : at , quod maximum est , patriae certe 
parum. Quare omitte , quaeso , istam doctorum hominum 
in contemnenda morte prudentiam : noli nostro periculo 
sapiens esse. Saepe enim venit ad aures meas, te idem 
istud nimis crebro dicere , satis te tibi vixisse. Credo : 
sed tum id audirem, si tibi soli viveres , aut si tibi etiam 
soli natus esses. Nunc , quum omnium salutem civium 
cunctamque rempublicam res tuae gestae complexae sint: 
tantum abes a perfectione maximorum operum, ut funda- 
menta , quae cogitas, nondum ieceris. Hic tu modum tuae 
vitae non salute reipublicae, sed aequitate animi definies? 
Quid , si istud ne gloriae quidem tuae satis est? cuius te 
esse avidissimum , quamvis sis sapiens, non negabis. Pa- 
rumne igitur , inquies , gloriam magnam relinquemus ? 
Immo vero aliis , quamvis multis , satis : tibi uni parum. 
Quidquid enim est , quamvis amplum sit, id certe parum 
est tum , quum est aliquid amplius. Quod si rerum tua- 
rum immortalium , C. Caesar , hic exitus futurus fuit , 
ut , devictis adversariis , rempublicam in eo statu relin- 
queres , in quo nunc est : vide , quaeso , ne tua divina 
virtus admirationis plus sit habitura , quam gloriae : si- 

quidem gloria est illustris ac pervagata multorum et ma- 
gnorum , vel in suos , vel in patriam , vel in omue ge- 
nus hominum , fama meritorum. 

IX. Haec igitur tibi reliqua pars est; hic restat actus ; 
in hoc elaborandum est, ut rempublicam constituas, caque 
tu in primis composita cum summa tranquillitate et otio 
perfruare : tum te , si voles, quum et patriae , quod de- 
bes , solveris , et naturam ipsam expleveris satietate vi- 
vendi , satis diu vixisse dicito. Quid est enim omnino hoc 
ipsum diu , in quo est aliquid extremum? quod quum ve- 
<nit , omnis voluptas praeterita pro nihilo est, quia po- 
stea nulla futura est: quamquam iste tuus animus nun- 
quam his angustiis, quas natura nobis ad .vivendum de- 
dit , contentus fuit , semperque immortalitatis amore fla- 
gravit. Nec vero haec tua vita dicenda est, quae corpore 
et spiritu continetur. Illa , illa inquam , vita est tua , 
quae vigebit memoria saeculorum omnium ; quam poste- 
ritas alet , quam ipsa aeternitas semper tuebitur. Huic 
tu inservias , huic to ostentes , oportet : quae quidem , 
quae miretur , iam pridem multa habet: uunc etiam, quae 
laudet, exspectat. Obstupescent posteri certe imperia, 
provincias , Rhenum,, Oceanum , Nilum, pugnas innume- 
rabiles, incredibiles victorias, monumenta, munera, trium- 
phos audientes et legentes tuos. Sed, nisi haec urbs sta- 
bilita tuis consiliis et institutis erit , vagabitur modo no- 
men tuum longe atque late: sedem quidem stabilem et 
domicilium egrtum non habebit. £rit inter eos etiam, qui 
nascentur, sicut inter nos fuit, magna dissensio, quum 
alii laudibus ad caelum res tuas gestas efferent , alii for- 
tasse aliquid requirent , idque vel maximum , nisi belli 
civilis incendium salute patriae restrinxeris; ut illud fati 
fuisse videatur , hoc consilii. Servi igitur iis etiam iudi- 
cibus , qui mullis post saeculis de te iudicabunt , et qu£ 
dem haud scio , au incorruptius , quum nos. Nam et sino 
amore et sine cupiditate , ot rursus siue odio et sine in- 
vidia iudicabunt. Id autem etiamsi tunc ad te, ut quidam 
falso putant, non pertinebit: uunc certe pertinet, esse te 
talem , ut luas jaUaes obscuratura nulla uuquam sit oblivio. 

X. Diversae voluntates civium fuerunt , distractaeque 
sententiae. Non enim consiliis solum et studiis , sed ar- 
mis etiam et castris dissidebamus. Erat autem obscuritas 
quaedam ; erat certamen inter clarissimos duces ; multi 

dubitabant , quid optimum esset ; multi , quid sibi expe- 
diret; multi , quid deceret ; nonnulli etiam, quid liceret. 
Perfuncta respublica est hoc misero fatalique bello; vicit 
is , qui non fortuna inflammaret odium suum , sed boni- 
tate leniret ; neque omnes , quibus iratus esset , eosdem 
etiam exilio aut morte dignos iudicaret. Arma ab aliis 
posita , ab aliis erepta sunt. Iugratus est iniuslusque civis, 
qui armorum periculo liberatus , animum tamen retinet 
armatum : ut etiam ille sit melior , qui in acie cecidit , 
qui in causa animam profudit. Quae enim pertinacia qui- 
busdam , eadem aliis constantia videri potest. Sed iam 
omnis fracta dissensio est armis , et exstincta aequitate 
victoris : restat , ut omnes unum velint, qui modo habent 
aliquid non solum sapientiae, sed etiam sanitatis. Nisi te , 
C. Caesar , salvo , et in ista sententia, qua quum antea, 
tum hodie vel maxime usus es, manente, salvi esse non 
possumus. Quare omnes te, qui haec salva esse volumus, 
et hortamur, et obsecramus , ut vitae, ut saluti tuae con- 
sulas : omnesque tibi , ut pro aliis etiam loquar, quod de 
me ipse sentio , quoniam subesse aliquid putas, quod ca- 
vendum sit, non modo excubias et custodias, sed etiam 
laterum nostrorum oppositus et corporum pollicemur. 

XI. Sed, unde est orsa , in eodem terminetur oratio. 
Maximas tibi omnes gratias agimus , C. Caesar, maiores 
etiam habemus. Nam omnes idem sentiunt; quod ex om- 
nium precibus et lacrymis sentire potuisti; sed quia non 
est stantibus omnibus necesse dicere, a me certe dici vo- 
lunt, cui necesse est quodammodo, et quod volunt, et quod 
decet, et quod M. Murcello, a te huic ordini populoque ro- 
mano et reipublicae reddilo, deberi intelligo. Nam laetari 
omnes, non ut de unius solum, sed ut de communi omnium 
salute, seutio: quod autem summae benivolentiae est, quae 
mea erga illum omnibus sernper nota fuit, ut vix C. Marcel- 
lo , optimo et amantissimo fratri, praeter eum quidem, cede- 
rem nemini, quum id sollicitudine , cura , labore tamdiu 
praestiterim, quaradiu est de illius salute dubitatum, certe 
hoc tempore , magnis curis , molestiis , doloribus libera- 
tus , praestare debeo. Itaque , C. Caesar, sic tibi gratias 
ago , ut omnibus me rebus a te non conservato solum , 
sed etiam ornato , tamen ad tua in me unum innumera- 
bilia merita , quod fieri iam posse non arbitrabar , ma- 
ximus hoc tuo facto cumulus accesserit. 

Orto bello civili inter Caesarem , et Pompeium, P. Attius 
Varus missus fuerat cum imperio in Africam , ut suc- 
cederet Q. Ligario, qui illi provinciae praeerat lega- 
tus. Ligamus non stalim decedens, sed aliquandiu post 
adventum Attii ibidem moratus , Q. Tuberonem forte 
cum patre illuc advenientem , ut eam provinciam tra- 
deret Caesari, ab ingressu prohibuit. Hac de re post 
f ni tum bellum accusatus apud Caesarem a Q. Tube- 
rone , a Cicerone defensus est in hac Oratione , quae 
fere tota Deprecatio. 


I. Itfovuin crimen , C. Caesar, et ante hunc diem inau- 
ditum , propinquus meus ad te Q. Tubero detulit , Q. 
Ligarium in Africa fuisse : idque C. Pansa , praestanti 
vir ingenio , fretus fortasse ea familiaritate , quae est ei 
tecum , ausus est confiteri. Itaque, quo me vertam , ne- 
scio. Paralus enim veneram , quum tu id neque per te 
scires , neque audire aliunde potuisses , ut ignoratione 
tua ad hominis miseri salutem abuterer. Sed quoniam di- 
ligentia inimici investigatum est id , quod latebat , con- 
fitendum est , opinor , praesertim quum meus necessarius, 
C. Pansa , fecerit , ut id iam integrum non esset ; omis- 
saque contrdversia , omnis oratio ad misericordiam tuam 
conferenda est, qua plurimi sunt conservati , quum a te 
uon' liberationem culpae, sed errati veniam impetravis- 

sent. Habes igitur , Tubero , quod est accusatori maxime 
optandum , confitenlera reum; sed tamen ita confitentem, 
se ia ea parte fuisse , qua te , Tubero, qua virum omni 
laude dignum , patrem tuum. Itaque prius de vestro de- 
licto confiteamini neccsse est, quam Ligarii ullam culpam 
reprehendatis. 

II. Q. enim Ligarius , quum esset nulla belli suspicio, 
legatus in Africam cum C. Considio profectus est : qua 
in legatione et civibus et sociis ita se probavit , ut de- 
cedens Considius provincia satisfacere hominibus non pos- 
set j si quemquam alium provinciae praefecisset. Itaque 
Q. Ligarius , quum diu recusans nihil profecisset , pro- 
vinciam accepit invitus : cui sic praefuit in pace , ut et 
civibus et sociis gratissima esset eius integritas et tides. 
Bellum subito exarsit ; quod , qui erant in Africa, ante 
audierunt geri , quam parari. Quo audito , partim cupi- 
ditate inconsiderata , partim caeco quodam timore, primo 
salutis , post etiam studii sui , quaerebant aliquem du- 
cem : quum Ligarius domum spectans , et ad suos redire 
cupiens , nullo se implicari negotio passus est. Intcrim 
P. Atius Varus , qui praetor Africam obtinuerat, Uticam 
venit. Ad eum statim concursum est. Atque ille non me- 
diocri cupiditate arripuit imperium , si illud imperium 
esse potuit , quod ad privatum clamore multitudinis im- 
peritae , nullo publico consilio deferebatur. Itaque Liga- 
rius , qui omne tale negotium cuperet effugere , paulum 
adventu Vari conquievit. Adhuc, C. Caesar, Q. Ligarius 
omni culpa vacat. Domo est egressus non modo nullum 
ad bellum, sed ne ad minimam quidem suspicionem belli: 
legatus in pace profectus , in provincia pacatissima ita 
se gessit , ut ei pacem esse expediret. Profectio certe 
animum tuum non debet offendere. Num igitur remansio? 
multo minus. Nam profectio voluntatem habuit non tur- 
pem , remansio necessitatem etiam honestam. Ergo haec 
duo tempora carent crimine : unum, quum est legatus pro- 
fectus ; alterum , quum efflagitatus a provincia , praepo- 
situs Africae est. Tertium est tempus, quo post adventum 
Vari in Africa restitit : quod si est criminosum, necessi- 
tatis crimen est , non voluntatis. An ille, si potuisset il- 
linc ullo modo evadere , Uticae potius , quam Romae ; 
_ cum P. Atio, quam cum concordissimis fratribus; cum 
alienis esse , quam cum suis maluisset ? Quum ipsa lega- 

lio plena desiderii ac sollicitudinis fuisset propter incre- 
dibilem quendam fratrum amorem, hic aequo animo esse 
potuit , belli discidio distractus a fratribus ? 

III. Nullum igitur habes, Caesar , adhuc in Q. Ligario 
signum alienae a te voluntatis : cuius ego causam , ani- 
madverte , quaeso , qua fide defendam , quum prodo meam. 
0 clementiam admirabilem , atque omni laude , praedi- 
catione , literis , monumenlisque decorandam! M. Cicero 
apud te defendit , alium in ea voluntate non fuisse , in 
qua se ipsum confitetur fuisse ; nec luas tacitas cogita- 
tiones extimescit , nec , quid tibi , de alio audienti , de 
se ipso occurrat , reformidat. Vide , quam non reformi- 
dem ; vide , quanta lux liberali tatis et sapientiae tuae mihi 
apud te dicenti oboriatur. Quantum potero , voce conten- 
dam , ut populus hoc romanus exaudiat. Suscepto bello , 
Caesar, gesto etiam ex magna parte , nulla vi coactus, 
iudicio ac voluntate ad ea arma profectus sum , quae 
erant sumpta contra te. Apud quem igitur boc dico ? 
nempe apud eum , qui , quum hoc sciret , tamen rae , 
antequam vidit , reipublicae reddidit ; qui ad me ex Aegy- 
pto literas misit, ut essem idem, qui fuissem ; qui, quum 
ipse imperator in tolo imperio populi romani unus esset, 
esse me alterum passus est ; a quo , hoc ipso C. Pansa 
mihi nuntium perferente , concessos fasces laureatos te- 
nui , quoad tenendos putavi ; qui mihi tum denique se 
salutem putavit dare , si eam nullis spoliatam ornamentis 
dedisset. Vide , quaeso , Tubero , ut , qui de meo facto 
non dubitem dicere, de Ligarii non audeam confiteri. 
Atque haec propterea de me dixi , ut mihi Tubero, quum 
de se eadem dicerem , ignosceret : cuius ego industriae 
gloriacque faveo , vel propter propinquam cognationem , 
vel quod eius ingenio studiisque delector , vel quod lau- 
dem adolescentis propinqui existimo etiam ad meum ali- 
quem fructum redundare. Sed hoc quaero , quis putet esse 
crimen , fuisse in Alrica Ligarium ? Nempe is , qui et 
ipse in eadem Africa esse voluit , et prohibitum se a Li- 
gario queritur , et certo coutra ipsum Caesarem est con- 
gressus armatus. Quid enim tuus ille Tubero , destrictus 
m acie Pharsalica gladius agebat? cujus latus ille mucro 
petebat ? qui sensus erat armorum tuorum ? quae tua 
mens ? oculi ? manus ? ardor animi ? quid cupiebas? quitl 
optabas ? Nimis urgeo : commoveri videtur adolescens : 

ad xne revertar. Iisdem in armis fui. Quid autem aliud 
egimus , Tubero , nisi , ut , quod hic potest , nos posse- 
mus? Quorum igitur impunitas, Caesar, tuae clementiae 
laus est , eorum ipsorum ad crudelitatem te acuet oratio? 
Atque in hac causa nonnihil equidem , Tubero , etiam 
luam , sed multo magis patris tui prudentiam desidero : 
quod homo quum ingenio , tum etiam doctrina excellens, 
genus hoc causae quod esset, non viderit. Nam , si vi- 
disset , quovis profecto , quam isto modo a te agi ma- 
luisset. 

IV. Arguis faientem. Non est satis. Accusas eum, qui 
causam habet , aut , ut ego dico , meliorem quam tu, aut, 
ut tu vis , parem. Ilaec admirabilia sunt ; sed prodigii 
simile est , quod dicam. Non habet eam vim ista accusa- 
tio , ut Q. Ligarius condemnetur , sed ut necetur. Hoc 
egit civis romanus ante tc nemo. Externi isti sunt mores. 
Usque ad sanguinem incitari solet odium aut levium Grae- 
corum , aut immanium Barbarorum. Nam quid aliud agis? 
ut Romae ne sit ? ut domo careat ? ne cum optimis fra- 
tribus , ne cum hoc T. Broccho , aVuneulo suo, necum 
eius filio , consobrino suo , nc nobiscum vivat ? ne sit in 
patria ? Nurn est? num potest magis carere his omnibus, 
quam caret ? Italia prohibetur, exsulat. Non tu ergo hunc 
patria privare , qua caret , sed vita , vis. At istud , ne 
apud eum quidem dictatorem , qui omnes , quos oderat , 
morte multabat , quisquam egit isto modo. Ipse iubebat 
occidi, nullo postulante; praemiis etiam invitabat. Quae 
tamen crudelitas ab eodem aliquot annis post , quem 
nunc crudelem esse vis , vindicata est ? 

V. Ego vero istud non postulo , inquies. Ita mebercle 
existimo , Tubero. Novi enim te , novi patrem , novi do- 
mum nomenque vestrum ; studia denique generis ac fa- 
miliae vestrae , virtutis , humanitatis , doctrinae plurima- 
rum artium atque optimarum , nota sunt mihi omnia. 
Itaque certo scio , vos non petere sanguinem : sed parum 
attenditis. Res enim eo spectat , ut ea poena , in qua 
adhuc Q. Ligarius sit , non videamini esse contenti. Quae 
est igitur alia , praeter mortem ? Si enim in exsilio est, 
sicuti est , quid amplius postulatis ? An , ne ignoscatur ? 
Hoc vero multo acerbius , multoque est durius. Quod nos 
domi petimus , precibus et lacrymis , strati ad pedes, non 
tam nostrae causae fidentes , quam liuius humanitati , id 

ne impetremus , pugnabis ? et in nostrum fletum irrum- 
pes? et nos iaccntes ad pedes , supplicum voce prohibebis ? 
Si , quum hoc domi faceremus , quod et fecimus , et, ut 
spero , non frustra fecimus , tu derepente irrupisses , et 
clamare coepisses : Caesar , cave ignoscas , cave te fra- 
trum , pro fratris salute obsecrantium, misereatur ; nonne 
omnem humanitatem exuisses ? quanto hoc durius , quod 
nos domi petimus , id te in foro oppugnare ? et in tali 
miseria multorum perfugium misericordiae tollere ? Di- 
cam plane , C. Caesat- , quod sentio. Si in hac tanta tua 
fortuna lenitas tanta non esset, quantam tu per te, per 
te , inquam , obtines ( intelligo , quid loquar ) , acerbis- 
simo luctu redundaret ista victoria. Quam multienim es- 
sent de victoribus , qui te crudelem esse vellent , quum 
etiam de victis reperiantur ? quam multi , qui quum a te 
uemini iguosci vellent , -> impedirent clementiam tuam , 
quum etiam ii , quibus ipse ignovisti , nolint te in alios 
esse misericordem ? Quod si probare Caesari possemus , 
in Africa Ligarium omnino non fuisse ; si honesto et 
misericordi mendacio saluti civis calamitosi consultum 
vellemus ; tamen hominis non esset , in tanto discrimine 
et periculo civis, refellere et coarguere nostrum menda- 
cium ; et , si esset alicuius , eius certe non esset , qui 
iu eadem causa et fortuna fuisset. Sed tamen aliud est 
errare Caesarem nolle , aliud nolie misereri. Tum dice- 
res : cave , Caesar , credas , fuit in Africa Ligarius ; 
tulit arma contra te. Nunc quid dicis ? Cave ignoscas. 
Uaec nec hominis , nec ad hominem vox est : qna qui 
apud te , C. Caesar , utetur , suam citius abiiciet huma- 
nitatem , quam extorquebit tuam. 

VI. Ac primus aditus et postulatio Tuberonis haec , 
ut opinor , Fuit : velle se de Q. Ligarii scelere dicere. 
Non dubito , quin admiratus sis , vel quod de nullo 
alio quisquam , vel quod is , qui in eadem causa fuis- 
set , vel quidnam novi sceleris afferret. Scelus tu illud 
vocas , Tubero ? cur ? isto enim nomine illa adhuc 
causa caruit. Alii errorem appellant ; alii timorem ; 
qui durius , spem , cupiditatem , odium , pertinaciam ; 
qui gravissime , 'temeritatem ; scelus , praeter te , adhuc 
nemo. Ac mihi quidem , si proprium et verum nomen 
nostri mali quaeratur , fatalis quaedam calamitas incidisse 
videtur j et improvidas hominum mentes occupavisse : ut 

nemo mirari debeat , humana consilia divina necessitate 
esse superata. Liceat esse miseros, quamquam hoc victo- 
re esse non possumus. Sed non loquor de nobis ; de illis 
loquor, qui occiderunt. Fuerint cupidi, fuerint irati, fue-- 
rint pertinaces; sceleris vero crimine, furoris, parricidii, 
liceat Cn. Pompeio mortuo , liceat multis aliis carere. 
Quando hoc quisquam ei te , Caesar , audivit , aut tua 
quid aliud arma voluerunt , nisi a te contumeliam pro- 
pulsare ? Quid egit tuus ille invictus exercitus , nisi ut 
suum ius tueretur , et dignitatem luam? Quid? tu, quum 
pacem esse cupiebas , idne agebas , ut tibi cum scelera- 
tis , an ut cura bonis civibus conveniret ? Mihi vero , 
Caesar , tua in rae maxima merita tanta certe non vide- 
rentur , si me ut sceleratum a te conservatum putarem. 
Quomodo autem tu de republica bene meritus esses , si 
tot sceleratos incolumi dignitate esse voluisses? Secessio- 
nem tu illam existimavisti, Caesar , initio , non bellum ; 
non hostile odium , sed civile dissidium; utrisque cupien- 
tibus rempublicam salvam, sed parlim consiliis, partim stu- 
diis a communi utilitate aberrantibus. Principum dignitas 
erat paene par ; non par fortasse eorum , qui sequeban- 
tur ; causa tum dubia, quod erat aliquid in utraque par- 
te , quod probari posset ; nunc melior certe ea iudicanda 
est , quam etiam dii adiuverunt. Cognita vero clementia 
tua , quis non eam victoriam probet , in qua occiderit 
nemo , nisi armatus ? 

VII. Sed , ut omittam communem causam , veniamus 
ad nostram. Utrum tandem existimas facilius fuisse, Tu- 
bero , Ligario ex Africa exire , an vobis in Africam non 
venire ? Poteramusne , inquis , quum senatus censuisset? 
Si me consulis , nullo modo. Sed tamen Ligarium sena- 
tus idem legaverat. Atque ille eo tempore paruit, quum 
parere senatui necesse erat ; vos tum paruistis, quum pa- 
ruit nemo qui noluit. Reprehendo igitur ? minime vero. 
Neque enim licuit aliter vestro generi, nomini, familiae, 
disciplinae. Sed hoc non concedo , ut, quibus rebus gio- 
riemini in vobis , easdem in aliis reprehendatis. Tube- 
ronis sors coniecta est ex senatusconsulto, quum ipse non 
adesset , morbo etiam impediretur ; statuerat excusare. 
Haec ego novi propter omnes necessitudines , quae mihi 
sunt cum L. Tuberone. Domi una eruditi , militiae con- 
tubernales , post affines , in onrai denique vita familiares. 

Magnum etiam vinculum , quod iisdem studiis semper usi 
sumus. Scio igitur Tuberonem domi manere voluisse; sod 
ita quidam agebat, ita reipublicae sanctissimum nomen op- 
ponebat, ut, etiamsi aliter sentiret , verborum tamen ipso- 
rum pondus sustinere non posset. Cessit auctoritati amplis- 
simi viri vel potius paruit. Una est profectus cum iis, quo- 
rum erat una causa; tardius iter fecit. Itaque in Africam 
venit iam occupatam. Hinc in Ligarium crimen oritur , 
vel i. a potius. Nam, si crimen est , illum voluisse , non 
minus magnum est, vos Africam , omnium provinciarum 
arcera, natam ad bellum contra hanc urbem gerendum , 
obtinere , quam aliquem, maluisse. Atque is tamen aliquis 
Ligarius non fuit. Varus imperium se habere dicebat, fa- 
sces certe habebat. 

VIII. Sed quoquo modo sese illud habet, haec querela 
vestra , Tubero , quid valet? Recepti in provinciam non 
sumus. Quid si essetis? Caesarine eam tradituri fuissetis, 
an contra Caesarem retenturi? Vide, quid licentiae, Cae- 
sar , nobis tua liberulitas det , vel potius audaciae. Si 
responderit Tubero , Africam , quo senatus eum sorsque 
miserat , tibi patrem suum traditurum fuisse : non dubi- 
tabo apud ipsum te, cuius id cum facere interfuit, gra- 
vissimis verbis eius consilium reprehendere. Non enim si 
tibi ea res grata fuisset , esset etiam probata. Sed iam 
hoc totum omitto ; non tam , ut ne olfendam luas pa- 
tientissimas aures , quam ne Tubero , quod nunquam 
cogitavit , facturus fuisse videatur. Veniebatis igitur in 
Africam provinciam , unam ex omnibus huic victoriae 
maxime infestam ; io qua erat rex potentissiraus , ini- 
micus -huic causae , aliena voluntas, conventus firmi at- 
que magni. Quaero , quid facturi fuistis ? Quamquam 
quid facturi lueritis , dubitem , quum videam , quid 
feceritis ? Prohibiti estis iu provincia vestra pedem po- 
nere , et prohibiti , ut perhibetis , summa cum iniuria. 
Quomodo id tulistis ? Acceptae iniuriac querelam ad quem 
detulistis ? Nempe ad eum , cuius auctoritatem sequuti , 
in societatem belli veneratis. Quod si Caesaris causa in 
provinciam veniebatis , ad eum profecto exclusi provincia 
venissetis. Venistis ad Pompeium. Quae est ergo haec 
apud Caesarem querela , quum eum accusatis , a quo que- 
ramini vos prohibitos contra Caesarem bellum gerere ? 
Atque in hoc quidem vel cum mendacio , si vultis , glo- 

ricmini per me licet , vos provinciam fuisse Caesari tra- 
dituros , si a Varo et a quibusdam aliis prohibiti non 
essetis. Ego autem confitebor, culpam esse Ligarii, qui 
V 06 tantae laudis occasione privaverit. 

IX. Sed vide , quaeso , C. Caesar , constantiam orna- 
tissimi viri , L. Tuberonis: quam ego, quamvis ipse 
probarem , ut probo , tamen non commemorarem , nisi a 
te cognovissem in primis eam virtutem solere laudari. 
Quae fuit igitur unquam in ullo homine tanta constantia? 
constantiam dico ? nescio an melius patientiam possim 
dicere. Quotus enim istud quisque fecisset , ut , a quibus 
in dissensione civili non esset receptus , C6setque etiam 
cum crudelitate reiectus , ad eos ipsos rediret ? Magni 
cuiusdam animi ; atque eius viri esset , quem de susce- 
pta causa , propositaque sententia , nulla contumelia , 
nulla vis , nullum periculum posset depellere. Ut enim 
cetera paria Tuberoni cum Varo fuissent ; honos , nobi- 
litas , splendor , ingenium , quae nequaquam fuerunt : 
hoc certe praecipuum Tuberonis fuit , quod iusto cum 
imperio ex senatusconsulto in provinciam suam venerat. 
Hinc prohibitus , non ad Caesarem, ne iratus, non do- 
mum , ne iners , non aliquam in regionem , ne conde- 
mnare causam illam , quam sequulus esset , videretur ; 
in Macedoniam ad Cn. Pompeii castra venit , in eam 
ipsam causam , a qua erat reiectus cum iniuria. Quid ? 
quum ista res nihil commovisset eius animum , ad quem 
veneratis , languidiore , credo , studio in causa fuistis : 
tantummodo in praesidiis eratis ; animi vero a causa ab- 
horrebant. An , ut fit in civilibns bellis , nec in vobis 
magis , quam iu reliquis , omnes vincendi studio teneba- 
mur ? Pacis equidem semper auctor fui : sed tum sero. 
Erat enim amentis , quum aciem videres , pacem cogita- 
re. Omnes , inquam , vincere volebamus ; tu certe prae- 
cipue , qui in eum locum venisses , ubi tibi esset pere- 
undum , nisi vicisses. Quamquam , Ut nunc se res habet , 
non dubito, quin hanc salutem anteponas illi victoriae. Haec 
ego non dicerem , Tubero , si aut vos constantiae ve- 
strae , aut Caesarem beneficii sui pocniterct. Nunc quae- 
ro, utrum vestras iniurias , an reipublicae persequamini. 
Si reipublicae . quid de vestra in ea causa perseverantia 
respondebitis ? Si vestras , videte , ne erretis , qui Cae- 
sarem vestris inimicis iratum fore putetis , quum ignove- 
rit suis. 

X. Itaque num libi videor, Caesar, in causa Ligarii occu- 
patus esse? num de eius facto dicere? Quidquid dixi, ad unam 
summam referri volo vel humanitatis , vel clemeutiae vel 
misericordiae tuae. Causas, Caesar, egi multas, et quidem 
tecum , dum te in foro tenuit ratio honorum tuorum : 
certe nunquam hoc modo , Ignoscite , iudices ; erravit; 
lapsus est ; non putavit ; si unquam posthac .... Ad 
parentem sic agi solet ; ad iudices : Non fecit , non co- 
gitavit , falsi testes , fictum crimen. Dic , te , Caesar, 
de lacto Ligarii iudicem esse : quibus in praesidiis fue- 
rit , quaere. Taceo. Ne haec quidem colligo , quae for- 
tasse valerent etiam apud iudicem. Legatus ante bellum 
profectus , relictus in pace , bello oppressus , in eo non 
acerbus , tum etiam totus animo et studio tuus. Ad iu- 
dicem sic agi solet; sed ego ad parentem loquor: Erra- 
vi ; temere feci ; poenitet ; ad clementiam tuam confu- 
gio ; delicti veniam peto ; ut ignoscas, oro. Si nemo im- 
petravit , arroganter ; si plurimi , tu idem fer opem, qui 
spem dedisti. An sperandi Ligario causa non sit , quum 
milii apud te locus sit etiam pro altero deprecandi? Quam- 
quam neque in hac oratione spes est posita causae , nec 
in eorum studiis, qui a te pro Ligario petunt, tui ne- 
cessarii. Vidi enim et cognovi, quid maxime spectares, 
quum pro alicuius salute multi la'borarent ; causas apud 
te rogantium gratiosiores esse , quam preces ; neque spe- 
ctare te, quam tuus esset necessarius is , qui tq oraret, 
sed quam illius , pro quo laboraret. Itaque tribuis tu qui- 
dem tuis ita multa , ut mihi beatiores illi esse videantur 
interdum , qui tua liberalitate fruuntur , quam tu ipse , 
qui illis tam multa concedis. Sed video tamen, apud te 
causas , ut dixi , rogantium valere plus , quam preces ; 
ab iisque te moveri maxime, quorum iustissimum dolorem 
videas in petendo. 

XI. In Q. Ligario conservando multis tu quidem gra- 
tum facies necessariis tuis : sed hoc , quaeso, considera, 

J uod soles. Possum fortissimos viros , Sabinos , tibi pro- 
atissimos , totumque agrum Sabinum , florem Italiae ac 
robur reipublicae proponere. Nosti optime homines. Ani- 
madverte horum omnium moestiliam et dolorem: huius T. 
Brocchi , de quo non dubito , quid existimes , lacrymas 
squaloremque ipsius et filii vides. Quid de fratribus di- 
cam ? Noli , Caesar , putare, de unius capite nos agere. 

Aut tres tibi Ligarii retinendi in civitate sunt, aut tres 
et civitate exterminandi. Quodvis exsilium his est opta- 
tius , quam patria , quam domus, quum dii penates, uno 
illo exsulante. Si fraterne, si pie, si cum dolore faciunt, 
moveant te horum Iacrymae , moveat pietas , moveat ger- 
manitas ; valeat tua vox illa , quae vicit. Te enim di- 
cere audiebamus , nos , omnes adversarios putare , nisi 
qui nobiseuin essent ; te , omnes , qui contra te non es- 
sent , tuos. Videsne igitur hunc splendorem , omnem hanc 
Brocchorum domum , hunc L. Marcium , C. Cacsetium , 
L. Corlidium , hosce omnes equites romanos , qui adsunt 
veste mutata , non solum notos tibi , verum etiam pro- 
batos viros , tecura fuisse ? Atque his irascebamur , hos 
requirebamus , his nonnulli etiam minabantur. Con-erva 
igitur tuis suos', ut , quemadmodum celera , quae dicta 
sunt a te , sic hoc verissimum reperiatur. . ✓ 

XII. Quod si penitus perspicere posses concordiam Li- 
gariorum , omnes fratres lecum iudicares fuisse. An po- 
test quisquam dubitare, quin, si Q. Ligarius in Italia 
esse potuisset, in eadem sententia futurus fuerit, in qua 
fratres fuerunt ? quis est , qui horum consensum conspi- 
rantem et paene conflatum , in hac prope aequalitate 
fraterna, non noverit? qui hoc non sentiat, quidvis prius 
futurum fuisse quam ut hi fratres diversas sententias for- 
tunasque sequerentur? Voluntate igitur omnes tecura fue- 
runt ; tempestate abreptus est unus ; qui si consilio id 
fecisset , esset eorum similis , quos tu tamen salvos esso 
voluisti. Sed ierit ad bellum; discesserit non a te solum, 
verum etiam a fratribus. Hi te orant tui. Equidem, quum 
tuis omnibus negotiis interessem , memoria teneo, qualis 
T. Ligarius quaestor urbanus fuerit erga te et digoitatem 
tuam. Sed parum est , me hoc meminisse ; spero etiam 
te , qui oblivisci nihil soles , nisi iniurias, quoniam hoc 
est animi, quoniam etiam ingenii tui, te, aliquid de huius 
illo quaestorio officio cogitantem , etiam de aliis quibus- 
dam quaestoribus remiaiscentem recordari. Hic igitur T._ 
Ligarius qui tum nihil egit aliud ( neque enim haec di- 
vinabat ) , nisi ut tu eum studiosum tui , et bonum vi- 
rum iudicares, nunc a te supplex fratris salutem petit. 
Quam , huius admonitus officio, quum utrisque his de- 
deris , tres fratres optimos et integerrimos , non solum 
sibi ipsis , neque his tot ac talibus viris , neque nobis 
Cicer. Orat. 17 

necessariis suis , sed etiam reipublicae condonaveris. Fac 
igitur , quod de homine nobilissimo et clarissimo M. Mar- 
cello fecisti nuper in curia , nunc idem in loro de opti- 
mis et huic omni frequentiae probatissimis fratribus. It 
concessisti illum senatui , sic da hunc populo , cuius vo- 
luntatem carissimam semper habuisti. Et, si ille dies tibi 
gloriosissimus , populo romano gratissimus fuit , noli } 
obsecro , dubitare , C. Caesar , similem illi gloriae lau- 
dem quam saepissime quaerere. Nihil est enim tara po- 
pulare , quam bonitas ; nulla de virtutibus tuis plurimis 
nec admirabilior , nec gratior misericordia est. Homines 
enim ad deos nulla re propius accedunt , quam salutem 
hominibus dando. Nihil habet nec fortuna tua maius , 
quam ut possis ; nec natura tua melius , quam ut velis 
servare quam plurimos. Longiorem orationem causa for- 
sitan postulat , tua certe natura breviorem. Quare quum- 
utilius esse arbitrer , te ipsum , quam aut me , aut quem- 
quarn , loqui tccum , finem iam faciam : tantum te ipsum 
admonebo , si illi absenti salutem dederis , praesentibus 
his omnibus te daturum. 

• i ‘ 1. . 

Deiotarus Rex Gallograeciae , bello civili Pompeii partes 
secutus fuerat. Victo Pompeio , cum discessisset ab 
armis , semper deinceps Caesaris utilitatibus praesto 
fuit. Quocirca Caesar ei placatus, conciliatusque , cum 
in eas partes venisset , et Regem eum appellavit , et 
hospitio eius usus fuit. At nepos Deiotari ex filia , Ca- 
stor nomine , extitit , qui avum Deiotarum detulit in- 
sidiarum apud Caesarem , quod is eum , cum domi 
eius versaretur , occidere voluisset. Defensio Deiotari 
delata ad Ciceronem ; qui hanc Orationem privatim 
apud Caesarem habuit. 

I. Quum in omnibns causis gravioribus, C. Caesar, initio 
dicendi comAoveri soleam vehementius , quam ridetur 
vel usus , vel aetas mea postulare: tum in hac causa ita 
me multa perturbant , ut , quantum mea fides studii mihi 
afferat ad salutem regis Deiotari defendendam , tantum 
facultatis timor detrahat. Primum dico pro capite fortu- 
nisque regis : quod ipsum etsi non iniquum est , in tuo 
dumtaxat periculo , tamen est ita inusitatum , regem ca- 
pitis reum esse , ut ante hoc tempus non sit auditum. 
Deinde eum regem , quem ornare antea cuncto cum se- 
natu solebam, pro perpetuis eius in nostram rempublicara 
meritis , nunc contra atrocissimum crimen cogor defen- 
dere. Accedit , ut accusatorum alterius crudelitate , al- 

lerius indignitate conturber, Crudelem Castorem ! ne di- 
cam sceleratu® et impium ; qui nepos avum iu discrimen 
capitis adduxerit , adolescentiaeque suae terrorem intu- 
lerit ei , cuius senectutem tiieri ct tegere debebat, com- 
mendationemque ineuntis aetatis ab impietate et scelere 
duxerit ; avi servum x corruptum praemiis , ad accusan- 
dum dominum impulerit , et a legatorum pedibus abdu- 
xerit. Fugitivi autem t dominum accusantis , et domijiura 
absentem, et dominum amicissimum nostrae rei publicae , 
quum os videbam , (pium verba audiebam , non tam af- 
flictam regiam conditionem dolobam , quam de fortunis 
communibus extimescebam. Nam , quunj moro maiorum 
de servo in dominum , no lormontis quidem, quaeri li- 
ceat ; in qua quaestione dolor veram vocem elicere possit 
etiam ab invito : exortus est servus , qui quem jn equu- 
leo appellare uou posset , eum accusaret solutus. 

(1. Perturbat me , C, Caesar , etiam illud interdum : 

a uod tamen , quum to penitus recognovi , timere desino, 
e enim iniquum est » sed tua sapientia iit aequissimum. 
Nam dicere apud eum de facinore , contra cuius vitam 
consilium facinoris inisse arguare , si per se ipsum con- 
sideres , grave est j nemo enim fere est , qui sui peri- 
culi iudex , uon sibi se Aequiorem , quam reo praebeat; 
sed tua , C. Caesar, praestans s>ngul»risque natura hunc 
inibi melum minuit. Non enim fam timeo , quid tu de 
rege Deiotaro , quam intelligo , quid de \e ceteros velis 
judicare. Moveor etiam loci ipsius insolentia , quod tan- 
tam causam , quanta nulla unquam in disceptatione ver- 
sata jfst, dico intra domesticos parietes, dico extra con- 
ventum et' eam frequentiam , in qua oratorum studia uiti 
solent ; in tuis oculis , iu tuo ore vultuque acquiesco ; te 
uuum intueor ; ad tc unum omnis mea spectat oratio. 
Quap mihi ad spem obtinendae veritatis gravissima sunt, 
ad motum animi et ad omnem impetum dicendi conteu- 
tiouemque leviora. Iianc enim , C, Caesar , causam si in 
foro dicerem , eodem audiente et disceptante te , quan- 
tam mihi alacritatem populi romani concursus atferret f 
Quis enim civis ei rogi non faveret , cuius omnem ae- 
tatem in populi romani bellis consumptam esse meminis- 
set ? Spectarem curiam , intuerer forum caelum denique 
testarer ipsum. Sic , quum et deorum immortalium , et 
populi romani , et senatus beneficia in regem Deiotarum 

recordarer , nullo modo milii deesse posset oratio. Quae 
quoniam angustiora parietes faciunt , actioquo causae ma- 
xime debilitatur loco: tuum est, Caesar , qui pro multis 
saepe dixisti , quid nunc mihi animi sit , ad tc ipsum re- 
ferre.; quo faciliuS tuin aequitas tua, tum audiendi dili- 
gentia minuat hanc perturbationem racam. 

III. Sed antequam de accusatione ipsa dico , de accu- 
satorum spe pauca dicam. Qui quum videantur neque in- 
genio , neque usu rerum atque exercitatione valere, ta- 
men ad hanc causam non sine aliqua spe et cogitatione 
venerunt. Iratum te regi Deiotaro fuisse non erant ne- 
scii ; affectum ilium quibusdam incommodis et detrimen- 
tis , propter offensionem animi tui , meminerant ; teque 
quum huie iratum , tum sibi amicum cognoverant : qnum- 
que apud ipsum te de tuo periculo dicerent , fore puta- 
bant , ut in exulcerato animo facile fictum crimen insi- 
deret. Quamobrem hoc nos primum metu , C. Caesar , 
per fidem ot constantiam et .clementiam tuam , libera , 
ne residere iu te ullam partem iracundiae suspicemur. 
Per dexteram te istam oro , quam regi Deiotaro hospes 
hospiti porrexisti ; istam , inquam , dexteram , non in 
bellis et in proeliis , quam in promissis et fide firmiorem* 
Tu illius domum inire , tu vetus hospitium renovare vo- 
luisti : te eius dii penates acceperunt ; te amicum et pla- 
catum Deiotari regis arae focique viderunt. Quum facile 
exorari , Caesar , tum semel exorari soles. Nemo unquam 
te -placavit inimicus , qui ullas resedisse in te simultatis 
reliquias senserit. Quamquam cui sunt inauditae cum De- 
iotaro querelae tuae ? Nunquam tu illum accusavisti , ut 
hostem , sed ut amicum officio parum functum , quod 
propensior in Cn. Pompeii amicitiam fuisset, quam in luam. 
Cui tamen ipsi rei veniam te daturum fuisse dicebas , si 
tantum auxilia Pompeio , vel si etiam filium misisset , 
ipse excusatione aetatis usus esset. Ita quum maximis cum 
rebus liberares, perparvam amicitiae culpam relinquebas. 
Itaque non solum in eum non animadvertisti, sed omni 
metu liberavisti , hospitem agnovisti , regem reliquisti. 

IV. Neque enim ille odio tui progressus , sed errore 
communi lapsus est. Is rex , quem senatus hoc nomine 
saepe honorificentissimis decretis appellavisset , quique 
illum ordinem ab adolescentia gravissimum sanctissimum- 
que duxisset , iisdem rebus est perturbatus , homo lon- 

ginquus' et alienigena , quibus nos in media republica 
nati , seniperque versuti. Quum audiret, senatus consen- 
tientis auctoritate arma sumpta; consulibus, praetoribus, 
tribunis plebis , nobis imperatoribus rempublicam defen- 
dendam datam : movebatur animo , et vir huic imperio 
amicissimus de salute populi rornani extimescebat, in qua 
etiam suam inclusam videbat. Iu summo tamen timore 
quiesGcndum sibi esse arbitrabatur. Maxime vero pertur- 
batus. est , ut audivit , cousules ex Italia profugisse , o- 
mnesque consulares ( sic enim nuntiabatur ) , cunctum 
senatum , totam Italiam esse effusam. Talibus enim nun- 
tiis et rumoribus patebat ad Orientem via , nec ulli veri 
subsequebantur. Nihil ille de conditionibus tuis , nihil de 
studio concordiae et pacis , nihil de conspiratione audie- 
bat certorum hominunr contra dignitatem tuam. Quae 
quum ita essent , tamen usquo eo se tenuit, quoad a Cn. 
Pompeio ad eum legati lileraeque venerunt. Ignosce , i- 
gnoscc , Caesar, si eius viri auctoritati rex Deiotarus 
cessit , quem nos omnes sequuti sumus;: in quem quum 
dii atque homines omnia oi^amenta congessissent, tum 
fu ipse plurima et maxima. Neque enim, si tuae res ge- 
stae ceterorum laudibus obscuritatem attulerunt , idcirco 
Cn. Pompeii memoriam amisimus. Quantum nomen eius 
fuerit , quantae opes ., quanta ia omni genere bellorum 
gloria, quanti honores populi romani , quanti senatus, 
quanti tui , quis ignorat ? tanto ille superiores vicerat 
gloria , quanto tu omnibus praestitisti. Itaque Cn. Pom- 
peii bella , victorias , triumphos , consulatus admirantes 
numerabamus : tuos enumerare non possumus. 

V. Ad eum igitur rex Deiotarus venit , hoc misero fa- 
lalique bello , quem antea iuatis hostilibusque bellis ad- 
iuverat , quacuin erat non hospitio solum , verum etiam 
familiaritate coniuuctus ; et venit vel rogatus , ut ami- 
cus ; vel arcessitus , ut socius ; vel evocatus , ut is, qni 
senatui parere didicisset ; postremo venit., ut ad fugien- 
tem , non ut ad insequentem , id est , ad periculi , non 
ad victoriae societatem. Itaque , Pharsalico proelio facto, 
a Pompeio discessit; spem infinitam persequi noluit; vel 
officio , si quid debuerat , vel errori , si quid nescierat, 
satisfactum esse duxit ; domum se contulit , teque Ale- 
xandrinum bellum gerente , utilitatibus luis paruit. Ille 
exercitum Cn. Domitii , amplissimi Yiri , suis tectis et 

copiis sustentavit; ille Ephesum ad eum, quem tu e* luis 
fidelissimum et probatissimum omnibus delegisti, pecuniam 
misit ; ille iterum , ille tertio , auctionibus factis , pecu- 
niam dedit, qua ad bellum utereris; ille corpus suum 
periculo obiecit, tecumque in acie contra Pharnacem fuit, 
tuumque hostem esse duxit suum. Quae quidem a te in 
eam pariem accepta sunt, C. Caesar, ut eum amplissimo 
regis honore et nomine affeceris, 

* Vf. Is igitur,- non modo a te periculo liberatus , sed 
etiam honore amplissimo ornatus , arguitur domi te suae 
.interficere voluisse. -Quod tu , nisi eum furiosissimum iu- 
dicas , suspicari profecto non potes. Ut enim omittam , 
cuius tanti sceleris fuerit , in conspectu deorum penatium , 
necare hospitem; cuius tantae importunitatis , omnium 
gentium , atque omnis memoriae clarissimum lumen ex- 
stinguere ; cuius tantae ferocitatis , victorem orbis ter- 
rarum non extimescere; cuius tam inhumani et ingrati 
animi , a quo rex appellatas esset , in eo tyrannum in- 
veniri : ut haec omittam , cuius tanti furoris fuit, omnes 
reges , quorum multi erant finitimi , omnes liberos popu- 
los , omnes socios , omnes provincias , omnia denique 
omnium arma contra so unum excitare ? Quonam ilio 
modo , cum regno, cum domo, cum coniuge , cum ca- 
rissimo filio distractus esset , tanto scelere non modo 
perfecto , sed etiam cogitato ? At , credo , haec homo 
inconsultus et temerarius non videbat. Quis consideratior , 
illo ? quis laetior ? quis prudentior ? quamquam hoc loco 
Deiotarum non tara ingenio et prudentia , quam fide ct 
religione vitae defendendum puto. Nota tibi est, C. Cae- 
sar , hominis probitas , noti mores , nota constantia. Cui 
porro , qui modo populi romani nomen audivit , Deiotari 
integritas , gravitas, virtus, fides non audita est ? Quod 
igitur facinus nec in hominem imprudentem cadere pos- 
set , propter metum praesentis exitii , nec in facinorosum, 
nisi esset idem amentissimus , id vos et a viro optimo et 
ab homine minime stulto cogitatum esse confingitis. At 
quam non modo non credibiliter , sed ne suspiciose qui- 
dem I Quum, inquit, in castellum Luccium venisses, et 
domum regis, hospitis tui, devertisses, locus erat qui- 
dam , in quo orant ea composita , quibus rex te mune- 
rare constituerat. Huc te e balneo, priusquam accumbe- 
res , ducere volebat. Erant enim amati , qui te interti- 

cerent , in eo ipso loco collocati. En crimen , en causa) 
cur regem fugitivus , dominum Servum accuset. 

VII. Ego mehercule , C. Caesar , initio, quum est al 
me ista causa delata , Phidippum medicum , servum re- 
gium , qui cum legatis missus esset , ab isto adolescente 
esse corruptum, huc suspicione sum percussus: medicum 
indicem subornavit ; finget videlicet aliquod crimen ve- 
neni. Etsi a veritate longe , tamen a consuetudine cri- 
minandi non multum res abhorrebat. Quid ait medicus ? 
nihil de veneno. At id fieri potuit primo occultius in po- 
tione , vel in cibo; deinde etiam impunius fit, quod quum 
est factum, negari potest. Si palam te interemisset, omni- 
um in se gentium uou solum odia, sed etiam arma con- 
vertisset; si veneno, Iovis illius quidem hospitalis numen 
nunquam celare potuisset, homines fot tasse celavisset. Quod 
igitur et occultius conari , et efficere cautius potuit , id 
Libi , et medico callido , et servo, ut putabat, fideli, non 
credidit: de armis , de ferro, de insidiis celare te noluit? 
At quam festive crimen contexitur ? Tua te, inquit , ea- 
dem , quae semper , fortuna servavit. Negavisti tum te 
inspicere velle. Quid postea ? an Dciotarus , re illo tem- 
[>ore uou perfecta , continuo dimisit exercitum ? nullus 
erat alius insidiandi locus ? At eodem te , quum coena- 
visses , rediturum dixeras : itaque fecisti. Horam unam 
aut duas eodem loco armatos , ut collocati fuerant, reti- 
nere magnum fuit ? Quum in convivio comiter et iucunde 
fuisses , tum illuc isti , ut dixeras. Quo in loco Deiota- 
rum talem erga tc cognovisti , qualis rex Attalus in P. 
Africanum fuit : cui magnificentissima dona, ut scriptum 
legimus , usque ad Numantiam misit ex Asia; quae Afri- 
canus, inspectante exercitu, accepit. Quod quum praesens 
Ueiotarus , regio et animo et more , fecisset , tu in cu- 
biculum discessisti. Obsecro , Caesar , repete temporis il- 
lius memoriam ; pone illum ante oculos diem; vultus ho- 
minum te intuentium atque admirandum recordare : uum 
qua trepidatio ? num qui tumultus ? num quid , nisi mo- 
derate, nisi quiete, nisi ex hominis gravissimi et san- 
ctissimi disciplina ? Quid igitur causae excogitari potest, 
cur te lautum voluerit , coeuatuui noluerit occidere ? Iu 
posterum , inquit , diem distulit , ut quum in castellum 
Luceium ventum esset, ibi cogitata perficeret. Non video 
causam loci mutandi; sed tamen acta res criminose est. 

Quum, inquit, vomere te post coenam velle dixisses, in ba> 
neum le ducere coeperunt. Ibi enim erant insidiae. At te 
oadem tua fortuna servavit ; in cubiculum te ire malle 
dixisti. Dii te perduint , fugitive ! ita non modo nequam 
et improbus , sed fatuus et amens es. Quid ? ille signa 
aenea in insidiis posuerat , quae e balneo in cubiculum 
transferri non possent ? Habes crimina insidiarum. Nihil 
enim dixit amplius. Horum , inquit, eram conscius. Quid? 
ita demens ille erat , ut eum , quem conscium tanti sce- 
leris habebat , a so dimitteret , Romam etiam mitteret , 
ubi et inimicissimum sciret esse nepotem suum , et C. 
Caesarem , cui fecisset insidias? praesertim quum is unus 
esset, qui posset dc absente se indicare? At lratres meos, 
inquit , quod erant conscii, in vincula coniecit. Quum igi- 
tur eos vinciret , quos secum habebat, te solutura Romam 
mittebat , qui eadem scires , quae illos scisse dicis? 

VIII. Reliqua pars accusationis duplex fuit: una, regem 
semper in speculis fuisse , quum a te aniino esset alieno: 
altera, exercitum eum contra te magnum comparasse. De 
exercitu dicam breviter , ut cetera. Nunquam ead copias 
rex Deiotarus habuit , quibus inferre 'bellum populo «k 
mano posset ; sod quibus fines suos ab 'excursionibus ho- 
stium et latrociniis tueretur, et- imperatoribus nostris au- 
xilia mitteret. Atque antea quidem maiores copias alere 
poterat : nmc exiguas vix tueri potest. At misit ad Cae- 
cilium , nescio quem; sed eos , quos misit, quod ire no- 
luerunt , iu vincula coniecit. Non quaero , quam verisi- 
mile sit , aut non habuisse regem , quos mitteret ; aut 
eos, quos misisset, non paruisse; aut, qui dicto audien- 
tes in tanta re non fuissent , eos vinctos potius, quam ne- 
catos fuisse. Sed tamen quum ad Caecilium mittebat, utrum 
causam illam victam esse nesciebat , an Caecilium istum 
magnum hominem putabat ? quem profecto is, qui optime 
nostros homines novit, vel quia nosset, vel quia nonnos- 
tei , contemneret. Addidit cliarn illud , equites non opti- 
mos misisse tibi. Veteres , credo, Caesar; nihil ad luum 
equitatum; sed misit ex iis, quos habuit, electos. Ait ne- 
scio quem ex eo numero servum iudicatum. Non arbitror; 
non audivi. Sed in eo, etiamsi accidisset, culpam regis 
nullam fuisse arbitrarer. 

IX. Alieno autem a te animo fuit. Quomodo? Speravit, 
credo f difficiles tibi Alexandria fore exitus , propter re- 

^ionis naturam ot flumin s. At eo ipso tempore pecuniam de- 
dit , exercitum aluit ; ei , quem Asiae praefeceras, nulla 
in re defuit ; tibi. victori , non solum ad hospitium , sed 
ad pericuium etiam , atque ad aciem praesto fuit. Sequu- 
tum est bellum Africanum : graves de te rumores sparsi; 
qui etiam furiosum illum Caecilium excitaverunt. Quo tum 
er^a te rex animo fuit? qui auctionatus sit j seseque ex- 
pofiarc maluerit , quam tibi pecuniam non subministrare. 
At eo , inquit , tempore ipso Nicaeam Epbesumque mit- 
tebat , qui rumores Africanos exciperent, et celeriter ad 
se referrenU Itaque quum esset ei nuutialuru , Domitiam 
naufragio periisse, te in castello circumsideri; de Domi- 
tio dixit yerium graecum eadem sententia, qua etiam nos 
habemus latinum : 

Pereant amici , dum una inimici intercidant ; 

' .* ' * . * t • • . 

quod ille , si esset tibi inimicissimus, nunquam tamen di- 
xisset ; ipse enim mansuetus , versus immanis. Qui autem 
Domitio poterat esse amicus, qui tibi esset inimicus? Tibi 
porro inimicus cur esset , a quo <juum vel interfici, belli 
lege , potuisset , regem et se et lilium suum constitutos 
esse meminisset ? 

X. Quid deinde? furcifer quo progreditur.? ait , hac 
laetitia Deiotarum elatum , vino se obruisse, in convivio- 
que nudum saltavisse. Quae crux huic fugitivo potest satis 
supplicii afferre? Deiotarum saltantem quisquam, ant ebrium 
vidit unquam ? Omnes sunt' in illo rege regiae virtutes, 
quod te , Caesar , ignorare non arbitror; sed praecipue 
singularis et admiranda frugalitas. Etsi boo verbo scio 
laudari reges non solere. Frugi hominem diei, non mul- 
tum habet laudis in rege; fortem, iustum, severum, gra- 
vem , magnanimum, largum, beneficum, liberalem; hae 
sunt regiae laudes; illa privata est. Ut volet, quisque ac- 
cipiat : ego tamen frugalitatem, id est, modestiam et tem- 
perantiam, virtutem esse maximam iudico. Haec in illo 
est ab ineunte aetate, tum a cuncta Asia , tura a magi- 
stratibus, legatisque nostris, tuin ab equitibus romanis, 
qui in Asia negotiati sunt , perspecta et cognita. Multis 
ille quidem gradibus officiorum erga rempublicam nostram 
ad hoc regium nomen ascendit ; sed tamen quidquid a 
bellis populi- rornani vacabat, cum hominibus nostris con- 

suetudines , amicitias , res rotionesquc Jungebat : ut nott 
«olum tetrarcha nobilis , sed optimus paterlumilias, et di- 
ligentissimus agricola et pecuarius haberetur. Quid igitur 
adolescens, nonduin tanta gloria praeditus, nihil unquam, 
nisi severissime et gravissime fecerit, is ea existimatione, 
eaque aetate saltavit ? Imitari potius, Castor, avi tui mo- 
res , diseiplinamquc debebas , quam optimo et clarissimo 
viro fugitivi ore maledicere. Quod si saltatorem avum ha- 
buisses , neque eum virum , unde pudoris pudicitiaeque 
exempla peterentur : tamen hoc maledictum minime in 
illam aetatem conveniret. Quibus ille studiis ab ineunte 
aetate se imbuerat , non saltandi , sed bene ut armis , 
optime ut equis uteretur ; ea tamen illum cuncta iam , 
aclate exacta , defecerant. Itaque Deiotarum quum plures 
in equum sustulissent , quod haerere in eo senex posset, 
admirari solebamus. Hic vero adolescens , qui meus in 
Cilicia miles, in Graecia commilito fuit, quum in illo nostro 
exercitu equitaret cum suis delectis equitibus, quos una cum 
eo ad Pompeium pater miserat , quos concursns facere 
solebat ? quam se iactare ? quam ostentare? quam nemini 
in illa causa studio et cupiditate concedere ? quum vero 
exercitu amisso, ego , qui pacis auctor semper fuissem, 
post Pharsalicum proelium suasor essem armorum non 
deponendorum , sed abiieiendorum , hunc ad meam au- 
ctoritatem non potui adducere, quod et ipse ardebat stu- 
dio ipsius belli , et patri satisfaciendum esse arbitrabatur. 
Felix ista domus, quae non impunitatem solum adepta sit, 
sed etiam accusandi licentiam : calamitosus Oeiotarus , 
qui et ab eo , qui in iisdem castris fuerit , non modo 
apud le , sed otiam a suis accusetur. Vos vestra secunda 
fortuna , Castor , non potestis sine propinquorum calami- 
tate esse contenti ? 

XI. Sint sane inimicitiae , quae esse non debebant. 
Rex enim Deiotarus vestram familiam , abiectam et ob- 
scuram , e tenebris in lucem evocavit. Quis tuum patrem 
ante , qui esset , quam cuius gener esset , audivit ? Sed 
quamvis ingrate et impie necessitudinis nomen repudiari- 
tis , tamen inimicitias hominum more gerere poteratis , 
non ficto crimine insectari , non expetere vitam , non 
capitis arcessere. Esto : concedatur haec quoque acerbi- 
tatis et odii magnitudo. Adeone , ut omnia vitae salu- 
tisque communis, atque etiam humanitatis iura violentur? 

Servum sollicitare verbis , spe promissisque corrumpere, 
adducere domum , contra dominum armare : hoc est, non 
uni propinquo , sed omnibus familiis bellum nefarium in- 
dicere. Nam ista corruptela servi, si non modo impunita 
fuerit , sed etiam a tanta auctoritate approbata , nulli 
parietes nostram salutem , nullae leges , nulla iura custo- 
dient. Ubi enim id , quod intus est atque nostrum , im- 
pune evolare potest , conlroque nos pugnare , fit in do- 
minatu servitus , in servitute dominatus. 0 tempora , o 
mores ! Cn. Domitius ille , quem nos pueri consulem , 
censorem , pontificem maximum vidimus , quum tribunus 
plebis M. Scaurum, principem civitatis, in iudiciuin po- 
puli vocassel , Scaurique servus ad eum clam domum ve- 
nisset , et crimina in dominum delaturum se esse dixisset : 
prehendi hominem iussit , ad Scaurumque deduci. Vide , 
quid intersit, etsi inique Castorem cum Domitio compa- 
ro , — sed tamen ille inimico servum remisit ; lu ab 
avo abduxisti : ille incorruptum audire noluit ; tu corru- 
pisti : ille adiutorem servum contra dominum repudiavit; 
lu etiam accusatorem adhibuisti. At semel iste est cor- 
ruptus a vobis ? Nonne quum esset productus , et quum 
tecura fuisset , refugit ad legatos? Nonne etiam ad hunc 
Cn. Domitium venit? Nonne audiente hoc Ser. Sulpicio, 
clarissimo vire, qui tum casu apud Domitium cccnabat , 
et hoc T, Torquato , optimo adolescente, se a te corru- 
ptum , tuis promissis iu fraudem impulsum esse confessus 
est ? Quae est ista tam impudens , tam crudelis , tam 
immoderata inhumanitas ? Idcirco in hanc urbem venisti, 
ut huius urbis iura et exempla corrumperes, domestica- 
que immanitate nostrae civitatis humanitatem inquinares ? 

XII. At quam acute collecta crimina ! Rlesamius , in- 
quit, ( eius enim nomine, optimi hominis , nec tibi igno- 
ti maledicebat tibi ) ad regem scribere solebat , te in 
invidia esse ; tyrannum existimari ; statua inter reges 
posita animos hominui# vehementer offenses ; plaudi tibi 
Don solere. Non inlelligis , Caesar , ex urbanis malivolo- 
rum sermunculis haec ah istis esse collecta ? Blesamius 
tjrannum Caesarem scriberet ? Multorum enim civium 
capita viderat ; multos iussu Caesaris vexatos , verbera- 
tos , necatos ; multas afflictas et eversas domos ; armatis 
militibus refertum foruin. Quae semper in civili victoria 
«emimus j ea te victore non vidimus, Solus , inquam, es, 

C. Caesar , cuius iu victoria ceciderit nemo , nisi arma- 
tus. Et quem nos liberi , ia summa populi romani liber- 
tate nati , non modo non tyrannum , sed etiam clemen- 
tissimum iu victoria ducimus : is Blesmnio , qui vivit in 
regno , tyrannus videri potest ? Nam de statua quis que- 
ritur , una praesertim, quum tam multas videat? Valde 
enim invidendum est cius statuis , cuius tropaeis non 
invidemus. Nam , si locus affert invidiam , nullus locus 
est , ad statuam quidem , rostris clarior. De plausu autem 
quid respondeam ? qui nec desideratus unquam a te est, 
et nonnunquum, obstupefactis hominibus, ipsa admiratio- 
ne compressus est ; et fortasse eo praetermissus , quia 
niliil vulgare te dignum videri potest. 

XIII. Niliil a me arbitror praetermissum , sed aliquid 
ad extremam causae partem reservatum. Id autem aliquid 
est , te ut plane Deiotaro reconciliet oratio mea. Non e- 
nirn iain metuo, ne tu illi succenseas : illud vereor, .ne 
tibi illum succenscrc aliquid suspicere. Quod abest lon- 
gissime , milii crede , Caesar ; quid enim retineat per te, 
meminit , non quid amiserit ; neque se a te multatum 
arbitratur ; sed , quum existimaret , multis tibi multa 
esse tribuenda , quo minus a se , qui in altera parte fuis- 
set , ea sumeres , nou recusavit. Etenim si Antiochus , 
inagnus ille rex Asiae ; quum , posteaquam a Scipione 
devictus , Tauro tenus regnare iussus esset , omnemque 
hanc Asiam , quae est pu»ic nostra provincia , amisisset, 
dicere tst solitus : benigne sibi a populo romano esse fa- 
ctum , quod nimias magna procuratione liberatus, modicis 
regni terminis ulerelur :rpolest inulto facilius se Deiota- 
rus consolari. Ille enim, furoris multam sustinuerat , hic 
erroris. Omnia tu Deiotaro , Caesar , tribuisti , quum et 
ipsi et Glio nomen regium concessisti. Hoc nomine retento 
atque conservato , nullum beneficium populi romani , nul- 
lum iudicium dc se senatus imminutum putat. Magno a- 
nimo et erecto est, nec uuquam succumbet inimicis, ne 
fortunae quidem. Multa se arbitratur et peperisse ante 
factis , et habere in animo atque virtute , quae nullo 
modo possit amittere. Quae enim Torluna , aut quis ca- 
sus , aut quae tanta possit iniuria omnium imperatorum 
de Deiotaro decreta delere ? Ab omnibus enim bis orna- 
tus est , qui postquam in castris esse potuit per aetatem , 
in Asia , Cappadocia , Ponto , Cilicia , Syria , bella ges- 

serant. Senatus vero iudicia de illo tam multa , tamque 
honorifica , quae publicis populi romani literis monumen- 
tisque consignata sunt , quae unquam vetustas obruot , 
aut quae tanta delebit oblivio ? Quid de virtute eius di- 
cam ? quid de magnitudine animi , gravitate , constantia? 
quae omnes docti atque sapientes summa , quidam etiam 
sola bona esse dixerunt , hisque non modo ad bene, sed 
etiam ad beate vivendum , contentam virtutem esse. 

XIV. Haec ille reputans , et dies noctesque- cogitans , 
non modo tibi non suoeenset ( esset enim non solum in- 
gratus , sed etiam amens ) , verum omnem tranquillita- 
tem et quietem senectutis acceptam refert clementiae tuae. 
Quo quidem animo quum antea fuit, tum non dubito , 
quia tuis literis , quarum exemplum legi , quas ad euln 
Tarracone huic Blesatnio dedisti , se magis etiam erexe- 
rit, ab omnique sollicitudine abstraxerit. lubiS enim eum 
bene sperare , et bono esse animo : quod scio , te non 
frustra scribere solere. Memini enim iisdem fere verbis 
ad me te scribere , meque tuis literis bene sperare non 
frustra esse iussum. Laboro equidem regis Deiotari cau- 
sa , quocum mihi amicitiam 'Respublica conciliavit, ho- 
spitium voluntas utriusque coniunxit, familiaritatem con- 
suetudo attulit, summam vero necessitudinem magna eius 
officia in me et in exercitum meum effecerunt : sed quum 
de illo laboro , tum de mullis amplissimis viris , quibus 
semel ignotum a te esse oportdt li , nec beneficium tuum * 
in dubium vocari , nec baercrt Sd animis hominum sol- 
licitudinem sempiternam , nec' i accidere , ut quisquam te 
timere incipiat eorum , qui semdl a te sint liberati timore. 

XV. Non debeo , C. Caesar, %io«l fieri solet in tantis 
periculis, tentare , quonam modo dicendo misericordiam 
tuam oommovere possim. Nihil opus est. Occurrere ipsa 
solet supplicibus et calamitosis, nullius oratione evocata. 
Propone tibi duos reges , et id animo contemplare, qued 
oculis non potes. Dabis profecto misericordiae , quod ira- 
cundiae negavisti. Multa sunt tuae clementiae monumen- 
ta ; sed maxime eorum incolumitates , 'quibus salulem 
dedisti. Quae si in privatis gloriosa sunt , multo magis 
commemorabuntur in regibus. Semper regium nomen in 
hac civitate sarfetum fuit ; sociorum vero regum et ami- 
corum sanctissimum. Quod nomen hi reges ne amitterent, 
te victore , timuerunt 5 retentum vero , et a te confirma- 

tum , posteris etiam suis tradituros confido. Corpora vero 
sua , pro salute regum suorum , hi legati tibi regii tra- 
dunt , iiieras , et Blesaraius, et Antigonus , tibi nobisque 
omnibus iam diu noti , eademque fide et virtute praedi- 
tus Dorjlaus , qui nuper cum Hiera legatus est ad te 
missus , tum regum amicissimi , tum tibi etiam , ut spe- 
ro , probati. Equire dp Blesamio , nunquid ad regem 
contra dignitatem luam scripserit. Iiieras quidem causam 
omnem suscipit, et criminibus illis pro rege se supponit 
reum ; memoriam tuam implorat , qua vales plurimum ; 
negat unquam se a te in Deiotari tetrarchia pedem di- 
scessisse ; in primis finibus tibi se praesto fuisse dicit , 
usque ad ultimos proscquulum ; quum e balneo exisses , 
tocum se fuisse , quum illa munera inspexisses coenatus, 
quum in cubiculo recubuisses ; eandemque assiduitatem 
libi se praebuisse postridie. Quamobrcm , si quid eorum, 
quae obiecta sunt , cogitatum sit , non recusat , quin id 
facinus tuum iudices. Quocirca , C. Caesar , velim exi- 
stimes , hodierno dio sententiam tuam , aut cum summo 
. dedecore miserrimam pestem importaturam esse regibus, 
aut incolumem famam cum salute : quorum alterum opta - 
re, illorum crudelitatis est; alterum conservare , clemen- 
tiae tuae. 

Offensus graviter libera Ciceronis Oratione M. Anto- 
nius, venit post aliquot dies in senatum, et de iniuria 
Ciceronis conquestus, multis maledictis in eum invectus 
est. Prohibitus Cicero ab amicis illo die respondere 
propter arma Antonii , respondit aliquanto post hac 
ornatissima Oratione , et quidem praesenti in senatu: 
In qua primo obtecta crimina diluit: deinde insectatur 
vitam hominis ; et per omnes gradus aetatis vitia col- 
ligens , criminose commemorat , quae ab illo urnquarn 
priiHUim , aut publice commissa fuerunt. 

f, Quonam meo fato , Patres conscripti, fieri dicam, at 
nemo his viginti annis reipublicae fuerit hostis, qui non 
bellam eodem tempore milii quoque indixerit ? Nec vero 
nccesse est n me quemquam nominari. Vobiscum ipsi re- 
cordamini, Mihi poenarum ilfi plus , quam optarem , de- 
derunt. Te miror, Antoni, quorum facta imitere, eorum 
exitus non perhorrescere. Atque hoc in aliis minus mira- 
bar : nemo illorum inimicus mihi fuit voluntarius: omnes 
a me reipublicae causa lacessiti. Tu , ne verbo quidem 
violatus , ut audacior ,* quam L. Catilina, furiosior, quam 
P. Clodius viderere, ultro maledictis me lacessisti; tuara- 
que a me alienationem commendationem tibi ad cives im- 
pios fore putavisti. Quid putem? contcmptumne mc? uou 

video nec in vita, nec in gratia, nec in robus gestis, nec 
in hac mea mediocritate ingenii, quid despicere possit An- 
tonius. An in senatu facillime do me detrahi posse cre- 
didit ? qui ordo clarissimis civibus bene gestae reipublicae 
testimonium multis , mihi uni conservatae dedit. An de- 
certaro mecum voluit contentione dicendi ? hoc quidem 
beneiicium est. Quid enim plenius, quid uberius , quam 
mihi et pro me , et coutra Antonium dicere ? Illud pro- 
fecto est: non existimavit sui similibus probari posse, se 
esse hostem patriae , nisi mihi esset inimicus. Cui prius- 
quam de ceteris rebus respondeo , de amicitia , quam a 
me violatam esse criminatus est , quod. ego gravissimum 
crimen iudico , pauca dicam. 

II. Contra rem suam me , nescio quando, venisse que- 
stus est. Au ego non venirem contra alienum pro familiari 
et necessario meo? non venirem contra gratiam, non vir- 
tutis spe , sed aetatis flore collectam ? non venirem con- 
tra iniuriam, quam iste intercessoris iniquissimi beneiicio 
obtinuit , non iure praetorio? Sed hoc idcirco commemo- 
ratum a te puto , ut te iniimo ordini commendares, quum 
te omnes recordareutur libertini generum, et liberos tuos, 
nepotes. Q. Fadii , libertini hominis, fuisse. At enim te 
in disciplinam meam tradideras (nam ita dixisti); domum 
meam ventitaras. Nae tu, si id fecisses, melius famae, 
melius pudicitia# tuae consuluisses. Sed nec fecisti , nec 
si cuperes, tibi id per C. Curionem facere licuisset. Au- 

f uratus petitionem mihi te concessisse dixisti. 0 incredi- 
iiem audaciam 1 o impudentiam pruedicanduml Quo enim 
tempore me augurem a toto collegio expetitum Cn. Pom- 
peius et Q. Hortensius nominaverunt ( neque enim licebat 
a pluribus nominari ) , tu nec solvendo eras, nec te ullo 
modo, nisi eversa republica, iucoluniem fore putabas. Po- 
teras autem eo tempore auguratum petere, quum in Italia 
Curio non esset ? aut tum, quum es factus, unam tribum 
sine Curione ferre potuisses? cuius etiam familiares de vi 
condemnati sunt , quod tui nimis studiosi fuissent. 

III. At beneiicio sum usus tuo. Quo ? quamquam illud 
ipsum , quod commemoras , semper prae me tuli. Malui 
me tibi debere confib-ri, quam cuiquum minus prudenti 
non satis gralus videri. Sed quo beneiicio? quod me 11 ruu- 
disii non occideris ? quem ip^e victor , qui tibi, ut tute 
gloriari solebas, detulerat ex latronibus suis principatum, 

salvum esse voluisset, in Italiam ire i ussisset, eum ta oc- 
cideres ? Fac potuisse. Quod est aliud , Patres conscripti, 
beneficium latronum , nisi ut commemorare possint, iis se 
dedisse vitam, quibus non ademerint? Quod si esset be- 
neficium , nunquam ii , qui illum interfecerunt , a quo 
erant servati , quos IU ipse viros clarissimos appellare so- 
les, tantam essent gloriam consequuti. Quale autem bene- 
ficium est , quod te abstinueris nefario scelere ? Qua iu 
re non tam iucundum videri mihi debuit, non interfectura 
a te , quam miserum, id te impune facere potuisse. Sed 
sit beneficium, quandoquidem maius accipi a latrone nul- 
lum potuit : in quo potes me dicere ingratam? An de in- 
teritu reipublicae queri non debui , ne in te ingratus vi- 
derer ? Nam in illa querela , misera quidem et luctuosa, 
sed mihi pro hoc gradu, in quo me senatus populu quo 
romanos collocavit, necessaria, quid est dictum a me cum 
contumelia? quid non moderate ? quid non amice? Quod 
quidem cuius temperantiae fuit , de M. Antonio queren- 
tern , abstinere maledicto ? praesertim qHUm tu reliquias 
reipublicae dissipavisses? quum domi tuae turpissimo mer- 
catu omnia essent venalia? quum leges eas, quae nunquam 
promulgatae essent , et de te , et a te latas confiterere ? 
quum auspicia augur , intercessionem consul sustulisses ? 
quum esses foedissime stipatus armatis? quum omnes im- 
puritates pudica in domo quotidie susciperes, vino lustris- 
que confectus ? At ego , tanquam mihi cum M. Crasso 
contentio esset , quoeum multae et magnae fuerunt, non 
cum uno gladiatore nequissimo , de republica^ graviter 
querens, de homine nihil dixi. Itaque hodie perficiam , ut 
inleiligut, quantum a me beneficium tum acceperit. 

IV. At etiam literas, quas me sibi misisse diceret, re- 
citavit , homo et 'humanitatis expers, et vitae communis 
ignaius. Quis enim unquam , qui paulum modo bonorum 
consuetudinem nosset , litteras ad -se ab amico missas, of- 
fensione aliqua interposita, in medium protulit, palamquc 
recitavit? Quid est aliud, tollere e vita vitae societatem, 
tollere «micorum colloquia- absentium ? Quam multa iocu 
solent esse in epistolis , quae , prolata si sint, inepta vi- 
deantur ? quam multa seria , neque tamen ullo modo di- 
vulganda ? Sit hoc inhumanitatis tuae : stultitiam incre- 
dibilem videte. Quid habes , quod mihi opponas , homo 
diserte, ut Muatollae Tomisio et Tironi Numisio videris? 

qui quum hoc ipso tempore stent cum gladiis inconspectu 
senatus , ego quoque lo disertum putabo, si ostenderis , 
quomodo sis eos inter sicarios defensurus. Sed quid op- 
pouas tandem , si negem , me unquam istas i iteras ad tc 
misisfe ? quo me teste convincas ? An chirographo ? in 
quo babes scientiam quaestuosam. Qui possis? sunt enim 
librarii manu. Iom invideo magistro tuo, qui te tanta mer- 
cede , quantam iaui proferam , nihil sapore docuit. Quid 
est enim minus , non dico oratoris , sed hominis , quam 
id obiicere adversario, quod ille si verbo tiegarit, longius 
progredi non possit , qui obiecerit? At ego non nego: te- 
que in isto ipso convinco non inhumanitatis solum , sed 
etiam amentiae. Quod enim verbum in istis literis est non 
plenum humanitatis, officii , benivolentiae? Omne autem 
.crimen tuum est , quod de te in his literis non male exi- 
stimem ; quod scribam tanquam ad civem , tanquam ad 
bonum virum , non tanquam ad sceleratum ct latronem. 
At ego tuas Iiteras , eUi iure poteram a te lacessitus, ta- 
men non proferam : quibus petis v at tibi per me liceat 
qu< mdam de exilio reducere , adiurasque , id te , invito 
mo, non esse facturum; idque a me impetras. Quid enim 
me interponerem audaciae tuae , quam neque auctoritas 
huius ordinis , neque existimatio populi romaui , neque 
leges ullae possent coercere? Verumtamen quid erat, quod 
me rogares, si erat is, de quo rogabas , Caesaris lege 
reductus? Sed videlicet meam gratiam votuit esse : in quo 
ne ipsius quidem ulla esse poterat, lege lata. 

V. Sed .quum mihi , Patres conscripti , et pro me ali- 
quid , et in M. Antonium multa dicenda sint: alterum 
peto a vobis , ut me , pro me dicentem , benigno ; alte- 
rum ipse efficiam, ut, contra ilium quum dicam, attente 
audiatis. Simul illud oro : si meam quum in omni vita , 
tum in dieeudo moderationem modestiamque cognostis , 
ne me hodie , quum isti , ut provocayit , respondero, 
oblitum esse putetis mei. Ncn tractabo ut 'consulem : nc 
ille quidem me ut consularem. Etsi ille nullo modo con- 
sul , vel quod ita vivit , vel quod ita rempublicam gerit, 
vel quod ita factus est : ego sine ulla controversia con- 
sularis. Ut igitur iotelligcrelis , qu dem ipse se consulem 
profiteretur , obiecit milii consulatum raeuin. Qui consu- 
latus , verbo meus , • Patres conscripti , re vester fuit. 
Quid enim constitui , quid gessi , quid egi , nisi cx huius 

onlinis consilio , auctoritate , sententia ? Haec tu homo 
sapiens, non solum clcquens , apud eos , quorum consilio 
sapientiaque gesta sunt , ausus es vituperare ? Quis au- 
tem aieurn consulatum, praeter 1*. Clodium, qui vitupe- 
raret, inventus est ? cuius quidem tibi fatum , siculi C. 
-Curioni , manet : quoniam id domi tuae est , quod fuit 
illorum ulriquc fatale. Non placet M. Antonio consulatus 
meus. At placuit P. Servilio , ut eum primum nominem 
ex illius temporis consularibus , qui prdxime mortuus est; 
placuit Q. Lutatio Catulo, cuius semper in bac republica 
vivet auctoritas; placuit duobus Luculli», M. Crasso, Q. 
Hortensio, C. Curioni , M. Lepido, C. Pisoni , M. Gla- 
brioni , L. Volcatio , C. Figulo , D. Silano, L. Murenae, 
qui tum erant consules designati ; placuit idem , quod 
consularibus , M. Catoni: qui quum mu!U, vita excedens, 
providit , tum quod te consulem non vidit. Maxime vero 
consutatum meum Ca. Pompeius probavit : qui , ut me 
primum decedens ex Syria vidit , complexus et gratulans, 
meo beneficio patriam se visurum esse dixit. Sed quid 
singulos commemoro? Frequentissimo senatui sic placuit, 
ut esset uemo , qui mihi non , ut parenti , gratias age- 
ret ; qui non mihi vitam suam , liberos , fortunas , rem- 
publicam referret acceptam. 

VI. Sed quoniam iliis , quos nominavi , tot et talibus 
viris respublica orbata est: veniamus ad vivos, qui duo 
e consularium numero reliqui sunt. L. Cotta , vir summo 
ingenio , summaque prudentia , rebus iis gestis , quas tu 
reprehendis, supplicationem decrevit verbis amplissimis; 
eique ilii ipsi , quos modo nominavi , consulares , sena* 
lusque cunctus assensus est : qui honos , post conditam 
hanc urbem , habitus est togato ante me nemini. L. Cae- 
sar , avunculus tuus , qua oratione , qua constantia ,• qua 
gravitate sententiam dixit in sororis suae virum , vitricum 
tuum? Hunc tu quum auctorem et praeceptorem omnium 
consiliorum , totusque vitae debuisses habere, vitrici te 
similem , quam avunculi esse maluisti. Huius ego alienus 
cousiliis consul usus sum: tu sororis filius, ecquid ad eum 
unquam de republica retulisti? At ad quos refert? Dii 
immortales i ad cos scilicet , quorum nobis etiam dies 
natales audiendi sunt. Hodie non descendit Antonius. Cur? 
Dat uatalitia in hortis. Cui ? Neminem nominabo. Putale 
tum Phormioni alicui , tum Guathoui , tum Ballioni. 0 

foedititcra hominis flagitiosam! 0 iinpudenliam, nequitiam, 
libidinem non ferendam! Tu quum principem senatorem, 
civem singularem , tam propinquum habeas , nd eum de 
republica nihil refers ; ad eos refers , qui rem suam nul- 
lam habent , tuam exhauriunt ? Tuus videlicet salutaris 
consulatus , perniciosus meus. 

VII. Adeone pudorem eum pudicitia perdidisti, ut hoc 
in eo templo dicere ausus sis, in quo ego senatum illum, 
qui quondam florens orbi terrarum praesidebat , consule- 
bam • tu homines perditissimos cum gladiis collocasti? At 
etiam ausus es (quid autem est , quod tu non audeas?) 
clivum Capitolinum dicere , me consule, plenum servorum 
armatorum fuisse. Ut illa, credo , nefaria senatusconsulta 
fierent , vim afferebam senatui. 0 miserum, sive illa tibi 
nota non sunt (nihil enim boni nosti ), sive sunt', qui 
apud tales viros laju impudenter loquare! Quis enim eques 
romanus , > quis , praeter te , adolescens nobilis . qui9 ul- 
lius ordinis , qui se civem meminisset, quum senatus in 
hoc templo esset ! , in clivo Capitolino non fuit ? quis no- 
men non dedit? Quamquam nec scribae sufficere, nec ta- 
bulae nomina illorum capere potuerunt. Etenim quum ho- 
mines nefarii de patriae parricidio confiterentur, conscio- 
rum indiciis , sua manu, voce paene literarum coacti, se 
urbem inflammare , cives trucidare , vastare Italiam, de- 

. iere rempublicom consensisse : quis esset , qui ad salutem 
communem defendendam non excitaretur? praesertim quum 
senatus populusque romanus haberet ducem, qualis si qui 
uunc esset , tibi idem , quod illis accidit , contigisset. 

VIII. Ad sepulturam corpus vitrici sui negat a me da- 
tum. Hoc vero ne P. quidem Clodius dixit unquam; quem, 
quia iure ei fui inimicus , doleo a te iam omnibus vitiis 
esse superatum. Qui autem tibi venit in mentem, redigere 
in memoriam nostram, te domi P> Lentuli esse educatum? 
An verebarc , ne non putaremus natura te potuisse tam 
improbum evadere, nisi accessisset etiam disciplina? Tam 
autem eras excors , ut tota in oratione tecum ipse pugna- 
res ; ut non modo non cohaerentia inter se diceres , sed 
maxime disiuncta atque contraria? ut non tanta mecum, 
quanta tecum tibi esset contentio? Vitricum tuum in tanto 
fuisse scelere fatebare, poena affectum querebare. Ita , 
quod proprie meum est, laudasti; quod totum senatus est, 
reprehendisti. Nam, comprehensio sontium, mea; animad- 


4o6' . ' IN M. ANTONIUM 

rersio, senatus fuit. Domo disertus non inlelligit, eum, quem 
contradici^ laudari a se; eos, apud quos dicit , vituperari. 
Iam illud cuius est, non dico audaciae ( cupit enim se auda- 
cem dici), sed, quod minime vult, stultitiae, qua vincit o- 
mnes, clivi Capitolini mentionem facere, quum inter subsellia 
nostra versentur armati ? quum in liac cella Concordiae, 
o dii immortales I in qua , me consule , salutares senten- 
tiae dictae sunt , quibus ad hanc diem viximus, cum gla- 
diis homines collocati stent? Accusa senatum; accusa e- 
questrem ordinem , qui tum cum senatu copulatus fuit ; 
accusa omnes ordines , omnes cives , dum confiteare, hunc 
ordinem , hoc ipso tempore , ab Ityraeis circumsederi. 
Haec tu non propter audaciam dieis tam impudenter, sed 
quia tantam rerum repugnantiam non vides. Nihil profe- 
cto sapis. Quid est enim dementius , quam , quum ipse 
reipuhlicae perniciosa arma ceperis, obiicere alteri salu- 
taria ? At etiam quodam loco facetus esse voluisti. Quam 
id , dii boni, non decebat! in, quo est tua cu pa nonnul- 
la. Aliquid enim salis ab uxore mima trahere potuisti. 
cedant arma togae. Quid ? tuin nonne cesserunt ? At 
postea tuis armis cessit toga. Quaeramus igitur , utrum 
melius fuerit libertati populi romaui sceleratorum arma, 
an libertatem nostram armis tuis cedere. Nec vero tibi 
de versibus respondebo : tantum dicam breviter , neque 
illos, neque ullas te omnino literas nosse; me nec reipu- 
hlicae , nec amicis unquam defuisse , et tamen omni ge- 
nere monumentorum meorum perfecisse operis subsecivis, 
ut meae vigiliae , meaeque literae , et iuventuti utilita- 
tis , et nomini romano laudis aliquid afferrent. Sec haec 
non huius temporis ; ad maiora veniamus. 

IX. P. Clodium meo consilio interfectum esse dixisti. 
Quidnam homines putarent , si tum occisus esset , quum 
tu illum in foro, inspectante populo romano, gladio stri- 
cta insequutus es , negotiumque transegisses, nisi ille se 
in scalis tabernae librariae coniecisset , bisque oppilatis 
impetum tuum compressisset ? Quod quidem ego favisse 
rae tibi fateor , suasisse ne tu quidem dicis. At Miloni 
ne favere quidem potui. Prius enim rem transegit, quam 
quisquam eum suspicaretur facturum esse. At ego suasi. 
Scilicet is animus erat Milonis , ut prodesse rei publicae 
sine suasore non posset. At laetatus sum. Quid? ergo in 
tauta laetitia cunctae civitatis me unum tristem esse opor- 

lebat ? Quamquam de morte P. Clodii fuit quaestio, non 
satis prudenter illa quidem constituta. Quid enim attine- 
bat nova loge quaeri de eo , qui hominem occidisset , 
quum esset legibus quaestio constituta ? Quaesitum est 
tamen. Quod ergo , quum res agebatur, nemo in me di- 
xit , id tot annis post tu es inventus qui diceres ? 

X. Quod vero dicere ausus es , idque multis verbis , 
opera mea Pompeium a Caesaris amicitia esse disiunctum, 
ol) eatnqu * causam mea culpa civile bellum esse natum : 
in eo non lu quidem tota re , sed , quod maximum est, 
temporibus errasti. Ego M. Bibulo, praestantissimo civi, 
consule , nihil praetermisi , quantum facere nilique po- 
tui , quin Pompeium a Caesaris cooiunctione avocarem. 
In quo Caesar fuit felicior. Ipse enim Pompeium a mea 
familiaritate disiunxit. Postea vero, quam se totum Pom- 
peius Caesari tradiderat , quid ego illum ab eo distrahere 
conarer ? Stulti erat sperare ; suadere impudentis. Duo 
tamen tempora inciderunt , quibus aliquid contra Caesa- 
rem Pompeio suaserim. Ea velim reprehendas, si potes : 
unum , ne quinquennii imperium Caesari prorogaret ; al- 
terum , ne pateretur ferri, ut absentis eius ratio habe- 
retur. Quorum si utrunryis persuasissem, in has miserias 
nunquam incidissemus. Atque idem ego , quum iam omnes 
opes , et suas et populi romani , Pompeius ad Caesarem 
detulisset , seroque ca sentire ooepisset , quae ego ante 
multo praevideram , inferrique patriae bellum nefarium 
viderem: pacis, concordiae 1 eompositionis auctor esse 
non destiti , meaque illa vox est nota multis : Utinam , 
Cn. Pompei , cum C, Caesare societatem aut nunquam 
coisses , aut nuuquam diremisses 1 fuit alterum gravi- 
tatis , alterum prudentiae tuae. Haec mea, M. Antoni, 
semper et de Pompeio , et de republica consilia fuerunt ; 
quae si valuissent, respublica staret , tu tuis flagit iis , 
egestate , infamia concidisses. 

XI. Sed haec vetera : illud vero pecens , Caesarem 
meo consilio interfectum. Iara vereor , Patres conscripti, 
ne , quod turpissimum est ,, praevaricatorem mihi- appo- 
suisse videar , qui me non solum, meis laudibus ornaret, 
sed etiam oneraret alienis., Quis enim meum in istius glo- 
riosissimi facti conscientia nomen audivit ? Cuius- autem, 
qui in eo numero fuisset , nomen est occultatum ? occul- 
tatum dico ? cuius non statim divulgatum ? Citius dixe,- 

rim , iactasse se aliquos , ut fuisss io ista societate vi- 
derentur , qui socii non fuissent, quam ut quisquam ce- 
lari vellet , qui fuisset. Quam verisimile porro est, in tot 
hominibus , parti in obscuris , partira adolescentibus nemi- 
nem occultantibus, meum pomen latere potuisse? Etenim 
si auctores ad liberandam patriam desiderarentur, Brutos 
ego impellerem , quorum uterque L. Bruti imaginem quo- 
tidie videret , alter etiam Ahalae ? His igitur maioribus 
orti ab alienis potius consilium peterent , quam a suis ? 
et foris potius , quam domo ? Quid ? C. Cassius j in ea 
familia .natus , quae non modo dominatum, sed ne po- 
tentiam quidem cuiusquam ferre potuit , me auctorem , 
credo , desideravit: qui etiam sine his clarissimis viris, 
hanc rem in Cilicia ad ostium fluminis Cydni confecisset, 
si ille ad eam ripam, quam constituerat , non ad con- 
trariam , navi appulisset. Ch. Domitium non patris inte- 
ritus., clarissimi viri , non avunculi mors , non spoliatio 
dignitatis, ad recuperandam libertatem , sed mea aucto- 
ritas excitavit ? An C. Trebonio persuasi ? cui ne sua- 
dere quidem ausus essem. Quo etiam maiorem ei respu- 
blica gratiam debet , qui libertatem populi romani unius 
amicitiae praeposuit , depulsorque dominatus , quam par- 
ticeps esse maluit. An L. TilUus-Gimber me est aucto- 
rem sequutus ? quem ego magis' fecisse illam rem sum 
admiratus , quam facturum putavi. Admiratus sum autem 
ob eam causam, quod iramemor beneficiorum, memor 
patriae luisset. Quid duos Servilios ? Cascas dicam , an 
Ahalas ? .et hos auctoritate’ mea Censes excitatos potius , 
quam caritate reipublicae ? Longum est persequi ceteros : 
idque reipublicae praeclarum , tam multos . fuisse ; ipsis 
gloriosum. 

XII. At quemadmodum me coarguerit homo acutns , 
recordamini. Caesare interfecto , inquit, statim cruentum 
alte extollens M. Brutus pugionem , Ciceronem nomina- 
tim exclamavit , atque ei recuperatam libertatem est gra- 
tulatus. Cur mihi potissimum ? quod sciebam ? Vide, ne 
illa causa fuerit appellandi me , quod , quum rem ges- 
sisset consimilem rebus iis , quas ipse gesseram , me po- 
tissimum testatus est , se aemulum mearum laudum ex- 
stitisse. Tu autem omnium stultissime , non intelligis, si 
id , quod me arguis , voluisse interfici Caesarem, crimen 
sit , etiam laetatum esse morte Caesaris , crimen esse ? 

* ' * r 

Quid enim interest inter suasorem facti, et probatorem? 
aut quid refert , utrum voluerim fieri , an gaudeam fa- 
ctum ? Ecquis est igitur , excepto te et iis , qui illum 
regnare gaudebant, qui illud aut fieri noluerit, aut fa- 
ctum improbarit ? Omnes ergo in culpa. Etenim omnes 
ion i , quantum in ipsis fuit , Caesarem occiderunt. Aliis 
consilium , aliis animus , aliis occasio defuit : voluntas 
nemini. Sed stuporem hominis , vel dicam pecudis , at- 
tendite. Sic enim dixit : M. Brutus , quem ego honoris 
causa nomino , cruentum pugionem tenens , Ciceronem 
exclamavit : ex quo intelligi debet , eum conseium fuisse. 
Ergo ego sceleratus appellor a te , quem tu suspicatum 
aliquid suspicaris ; ille , qui stillantem prae se pugionem 
tulit , is a te honoris causa nominatur? Esto : sit in ver- 
bis tuis bic stupor. Quanto in rebus sententiisque maior? 
Constitue hoc , consul , aliquando ; Brutorum, C. Cassii, 
Ca. Domitii , C. Trebonii , reliquorum , quam velis esse 
causam; edormi crapulam, inquam, et exhala. An faces 
admovendae sunt , quae te excitent , tantae causae in- 
dormientem ? JNunquamne intelligis , statuendum tibi es- 
se , utrum illi , qui istam rem gesserunt , homicidae siat, 
an vindices libertatis ? 

XIII. Attende enim paulisper, cogitationemque sobrii 
hominis punctum temporis suscipe. Ego, qui sum illorum, 
ut ip 6 e fateor , familiaris , ut a te arguor , socius, nego 
quidquam esse medium ; confiteor eos , nisi liberatores 
populi romani conservatoresque . reipublicae sint , plus 
quam sicarios , plus quam homicidas , plus etiam quam 
parricidas esse ; siquidem est atrocius patriae parentem , 
quam sauta occidere. Tu homo sapiens et considerate , 
quid dicis ? Si parricidae , cur honoris causa a te sunt 
et in hoc ordine et apud populum romanum semper appel- 
lati ? Cur M. Brutus , te referente, legibus est solutus, 
si ab urbe pius , quam decem dies abfuisset ? Cur ludi 
Apollinares incredibili M. Bruti honore celebrati ? Cur 
provinciae Cassio et Bruto datae ? Cur quaestores additi ? 
Cur legatorum numerus auctus ? Atque haec acta per te. 
Non igitur homicidae. Sequitur , ut liberatores tuo iudi- 
cio sint : quandoquidem tertium nihil potest esse. Quid 
est ? num conturbo te ? Non enim fortasse satis , quae 
disiunclius dicuntur, intelligis. Sed tamcu haec est sum- 
ma conclusionis meae : quoniam scelere a te liberati suat, 

Cicer. Orat. i$ 

ab eodem te amplissimis praemiis dignissimi iudicati sunt. 
Itaque iam retexo orationem meam. Scribam ad illos, ut, 
si qui forte , quod a te milii obiectum est , quaerent , 
sitno verum , ne cui negent. Etenim vereor , ne aut ce* 
latum me , illis ipsis non honestum ; aut invitatum refu* 
gisse , mihi sit turpissimum. Quae enim res unquam ( pro 
sancte lupi ter ! ) non modo in hac urbe , sed in omnibus 
terris est gesta maior ? quae gloriosior ? quae commen' 
datior hominum memoriae sempiternae ? In huius me tu 
consilii societatem tanquam in equum Troiauum cum prin* 
cipibus includis ? non recuso $ ago etiam gratias , quoquo 
animo facis. Tanta enim res est, ut invidiam istam, quam 
tu in rae vis concitare , cum laude non comparem. Quid 
enim beatius illis , quos tu expulsos a te praedicas et 
relegatos? qui locus est aut tam desertus, aut tam inhu- 
manus , qui illos, quum accesserint, non affari atque ap- 
petere videatur ? qui homines tam agrestes , qui se, quum 
eos adspexerint, non maximum cepisse vitae fructum pu- 
tent ? quae vero tam immemor posteritas , quae tam in- 
gratae literae reperientur, quae eorum gloriam non immor- 
tali latis memoria prosequantur? Tu vero adseribe me talem 
in numerum. : . 

XIV. Sed unam rem vereor ne non probes. Si enim 
fuissem , non solum regem , sed regnum etiam de repu- 
blica sustulissem : et , si meus stilus ille fuisset , ut di- 
citur , mihi crede , non solum unum actum , sed totam 
fqbulam confecissem. Quamquam si interfici Caesarem vo- 
luisse crimen est, vide, quaeso, Antoni, quid tibi fu- 
turum sit , quem et Narbone hoc consilium cura C. Tre- 
bonio cepisse notissimum est , et ob eius consilii socie- 
tatem , quum interficeretur Caesar, tum te a Trebonio 
vidimus sevocari. Ego autem ( vide quam tccura agam 
non inimice ) , quod bene cogitasti aliquando , laudo ; 
quod nou indicasti , gratias ago ; quod non fecisti, igno- 
sco. Virum res illa quaerebat. Quod si te in iudicium 
quis adducat , usurpetque illud Cassianum , cui bono fue- 
iut : vide, quaeso, ne haereas. Quamquam illud quidem 
fuit , ut tu dicebas, omnibus bono , qui servire nolebant, 
tibi tamen praecipue , qui non inodo non servis, sed etiam 
regnas ; qui maximo te aere alieno ad aedem Opis libe- 
rasti ; qui per easdem tabulas innumerabilem pecuniam 
dissipasti ; ad quem e domo Caesaris tam multa delata 

sunt; cuius domus quaestuosissima est falsorum commenta- 
riorum et chirographorum officina; agrorum, oppidorumim- 
munitatum, vectigalium flagitiosissimae nundinae. Etenim 
quae res egestati et aeri alieno tuo, praeter mortem Caesa- 
ris, subvenire potuisset? Nescio quid conturbatus esse mihi 
videris. Nunquid subtimes, ne ad te hoc crimen pertinere 
videatur ? Libero te metu ; nemo credet unquam ; non est 
tuum de republica bene mereri ; habet istius pulcherri- 
mi facti clarissimos viros respublica auctores: ego te 
tantum gaudere dico , fecisse non arguo. Respondi ma- 
ximis criminibus ; nunc etiam reliquis respondendum est. 

XV. Castra mihi Pompeii , atque illud omne tempus 
obiecisli. Quo quidem tempore si, ut dixi, meum consi- 
lium auctoritasque valuisset, tu hodie egeres, nos liberi 
essemus ; respublica non tot duces et exercitus amisisset. 
Fateor enim , me , ' 1 at , provide- 


mi cives, si idem pr , m, dolebam, 

Patres conscripti , rempublicam vestris quondam mcisque 
conservatam consiliis , brevi tempore esse perituram. Ne- 
que vero eram tam indoctus ignarusque rerum , ut fran- 
gerer animo propter vitae cupiditatem , quae me manens 
conficeret angoribus , dimissa molestiis omnibus liberaret. 
Illos ego praestantissimos viros, lumina rcipublicae, vi- 
vere volebam , tot consulares , tot praetorios , tot hone- 
stissimos senatores , omnem praeterea florem nobilitatis 
ac iuventutis , tum optimorum civium exercitus : qui si 
viverent , quamvis iniqua conditione pacis ( milii enim 
omnis pax cum civibus bello civili utilior videbatur ) , 
rempublicam hodie teneremus. Quae sentontia si valuis- 
set , ac non ii maxime mihi , quorum ego vitae consu- 
lebam , spe victoriae elati, obstitissent : ut alia omittam, 
tu certe nunquam in hoc ordine, vel potius in hac urbe 
mansisses. At vero Cn. Pompeii voluntatem a me aba- 
lienabat oratio mea. An ille quemquam plus dilexit? cum 
illo aut sermones , aut consilia contulit saepius ? quod 
quidem erat magnum , de summa republica dissentien- 
tes , in eadem consuetudine amicitiae permanere. Sed et 
ego , quid ille , et contra ille , quid ego sentirem ct 
spectarem , videbat. Ego incolumitati civium primum , 
ut postea dignitati possemus ; ille praesenti dignitati po- 
tius consulebat. Quod autem habebat uterque quod seque- 


rem futura, tanta 



ceteri opti- 

relur, idcirco tolerabilior erat nostra dissensio. Quid vero 
ille singularis vir, ac paene divinus de me senserit, sciunt, 
qui eum Pharsalica fuga Paphum prosequuti sunt. Nun- 
quam ab eo mentio de mc , nisi honorifica , nisi plena 
amicissimi desiderii, quum me vidisse plus fateretur, 
se speravisse meliora. Et eius viri nomine me insectari 
audes , cuius me amicum, te sectorem esse fateare? Sed 
omittatur' bellum illud, in quo lu nimium felix fuisti. Ne • 
iocis quidem respondebo, quibus me in castris usum esse 
dixisti. Erant illa quidem castra plena curae: verumtamen 
homines quamvis in turbidis rebus sint , tamen, si modo 
homines sunt , interdum animis relaxantur. Quod autem 
idem moestitiam meam reprehendit , idem iocum; magno 
argumento est , me in utroque fuisse moderatum. 

XVI. Hereditates mihi negasti venire. Utinam hoc tuum 
verum crimen esset ! plures amici mei et necessarii vi- 
verent. Sed qui istuc tibi venit in mentem ? ego enim 
amplius HS ducenties acceptum hereditatibus retuli. Quam- 
quam in hoc genere fateor feliciorem esse te. Me nemo, 
nisi amicus , fecit heredem , ut cum illo commodo , si 
quod erat , animi quidam dolor iungeretur : te is , quem 
tu vidisti nunquam, L. Rubrius Cassinas , fecit heredem. 
Et quidem vide, quam te amarit is , qui , albus aterne 
fueris, ignorans, fratris filium praeteriit, Q. Fufii, ho- 
nestissimi equitis romani, suique amantissimi, quem palam 
heredem semper factilarat : te , quem nunquam viderat , 
certe nunquam salutaverat , fecit heredem/ Velim mihi 
dicas , nisi molestum est , L. Turselius qua facie fuerit, 
qua statura , quo municipio , qua tribu. Nihil scio , in- 
quies , nisi quae praedia habuerit. Igitur , fratrem exhe- 
redans , te faciebat heredem. In multas praeterea pecu- 
nias alienissimorum hominum , eiectis veris heredibus , 
tanquam heres esses , invasisti. Quamquam hoc maxime 
admiratus sum , mentionem te hereditatum ausum esse 
facere, quum ipse hereditatem patris non adisses. 

XVII. Haec ut colligeres, homo amentissime , tot dies 
in aliena villa declamasti? quamquam tu quidem (ut lui 
familiarissimi dictitant) vini exhalandi, non ingenii acuen- 
di causa declamitas. Et vero adhibes ioci causa magistrum, 
suffragio tuo et compotorum tuorum, rhetorem ; cui con- 
cessisti , ut in te, quae vellet, diceret. Salsum omnino 
hominem ! sed materia facilis , in te ct in tuos dicta di- 

ccnli! Vide autem , quid inter te et avum tuum Intersit. 
Ille sensim dicebat, quod causae prodesset ; tu cur sim di- 
cis aliena. At quanta merces data est rhetori ? Audite , 
audite, Patres conscripti , et cognoscite reipublicae vul- 
nera. Duo millia iugerum campi Leontini Sex. Clodio 
rhetori assignasti, et quidem immuuia, ut populi rom an i 
tanta mercede nihil sapere disceres. Num etiam hoc, ho- 
mo audacissime , ex Caesaris commentariis ? Sed dicam 
alio loco et de Leontino agro et de Campano : quos iste 
agros , ereptos reipublicae , turpissimis possessoribus in- 

J uinavit. Iam enim, quoniam criminibus eius satis respon- 
i , de ipso emendatore et correctore nostro quaedam di- 
cenda sunt. Nec enim omnia effundam, ut, si saepius de- 
certandum sit, ut erit, semper novus veniam : quam fa- 
cultatem mibi multitudo istius vitiorum peccatorumque 
largitur. , i^, ■ . „ . 

XVIII. Visne igitur te inspiciamu9 a puero ? Sic o- 
pinor : a principio ordiamur. Tenesne memoria, prae- 
textatum te decoxisse? Patris, inquies, ista culpa est. Con- 
cedo. Etenim est pietatis plena defensio. Illud tamen au- 
daciae tuae, quod sedisti in quatuordecim ordinibus, quum 
esset lege Roscia decoctoribus certus locus constitutus , 
quamvis quis fortunae vitio , non suo decoxisset. Sum- 

S sisti virilem togam, quam statim muliebrem togam red- 
idisti. Primo vulgare scortum ; certa flagitii merces , 
nec ea parva ; sed cito Curio intervenit, qui te a mere- 
tricio quaestu abduxit ; et , tanquam stolam dedisset , in 
matrimonio stabili et certo locavit. Nemo unquam puer , 
emptus libidinis causa, tam fuit in domini potestate, quam 
tu in Curionis. Quoties te pater eius domo sua eiecit ? 
quoties custodes posuit , ne limen intrares , quum tu ta- 
men , nocte socia , hortante libidine , cogente mercede , 
per tegulas demilterere. Quae flagitia domus illa diutius 
ferre non potuit. Scisne, me do rebus mihi notissimis di- 
cere? Recordare tempus illud, quum paler Curio moerens 
iacebat iu lecto ; filius se ad pedes meos prosternens , 
lacrymans, te mibi commendabat ; orabat , ut te contra 
suum patrem, si sestertium sexagies peteret, defenderem; 
tantum enim se pro te intercessisse. Ipse autem amore ar- 
dens confirmabat, quod desiderium tui discidii ferre non 
posset , se in exsilium iturum. Quo ego tempore tanta 
mala florentissimae familiae sedavi , vel potius sustuli 

Patri persuasi , ut aes alienum filii dissolveret ; redime- 
ret adolescentem, summa spe et animi et ingenii praedi- 
tum , rei familiaris facultatibus ; eumque a tua non mo- 
do familiaritate , sed etiam congressione , patrio iure et 
potestate prohiberet. Haec tu : quum per me acta memi- 
nisses , nisi illis , quos videmus , gladiis confideres, ma- 
ledictis me provocare ausus esses? 

XIX. Sed iam stupra et fiagitia omittam. Sunt quae- 
dam , quae honeste non possum dicere : tu autem eo li- 
berior , quod ea in te admisisti, quae a verecundo inimi- 
co audire non posses. Sed reliquum vitae cursum videte: 
quem quidem celeriter perstringam. Ad haec enim, quae 
in civili bello , in maximis reipublicae miseriis fecit, et 
ad ea , quae quotidie facit , festinat animus. Quae peto, 
ut , quamquam multo notiora vobis , quam mihi sunt, ta- 
men , ut facitis , attente audiatis. Debet enim talibus 
in rebus excitare animos non cognitio solum rerum, sed 
etiam recordatio. Tametsi incidamus oportet media , ne 
nimis sero ad extrema veniamus. 

Intimus erat in tribunatu Clodio, qui sua erga me be- 
neficia commemorat; eius omnium incendiorum fax; cuius 
etiam domi quiddam iam tum molitus est. Quid dicam , 
ipse optime intelligit. Iter inde Alexandriam contra sena- 
tus auctoritatem , contra rempublicam et religiones ; sed 
habebat ducem Gabinium , quicum quidvis rectissime fa- 
cere posset. Qui tum inde reditus, aut qualis? Prius in 
ultimam Galliam ex Aegypto, quam domum. Quae autem 
erat domus? Suam enim quisque domum tum obtinebat , 
neque erat usquam tua. Domum dico? quid erat in terris, 
ubi in tuo pedem poneres, praeter unum Misenum, quod 
cum sociis, tanquam Sisaponem, tenebas ? 

XX. Venisti c Gallia ad quaesturam petendam. Aude 
dicere , te prius ad parentem tuam venisse , quam ad 
me. Acceperam enim iam ante Caesaris literas , ut mihi 
satisfieri paterer a te. Itaque ne loqui quidem sum te 
passus de gratia. Postea custoditus sum a te , tu a me 
observatus in petitione quaesturae. Quo quidem tempore 
P. Clodium , approbante populo romano , in- foro es co- 
natus occidere ; quumque eam rem tua sponte conarere, 
non impulsu meo : tamen ita praedicabas , te non existi- 
mare , nisi illum interfecisses , unquam mihi pro tuis ia 

‘ V me iniuriis satis esse faqturum. In quo demiror , cur Mi- 

Ionem impulsu meo rem illam egisse dicas , quum te , 
ultro mihi idem illud defereutem , nunquam sim adhorta- 
tus : quamquam , si in eo perseverares , ad tuam gloriam 
rem illam referri malebam , quam ad meam gratiam. 
Quaestor es factus ; deinde continuo sine senatusconsulto, 
sine sorte , sine lege ad Caesarem cucurristi : id enim 
unum in terris , egestatis , aeris alieni, nequitiae, per- 
ditis vitae rationibus perfugium esse ducebas. Ibi te quum 
et illius largitionibus et tuis rapinis explevisses ( si hoc 
est explere , ingerere quod statim effundas ) , advolasti 
egens ad tribunatum , ut in eo magistratu , si posses , 
viri tui similis eises. 

XXL Accipite nunc , quaeso , non ca , quae ipse ia 
se atque in domesticum dedecus impure atque intempe- 
ranter., sed quae in nos fortunasque nostras , id est , in 
universam rempublicam , impie ac nefarie fecerit. Ab 
huius enim scelere omnium malorum principium natum 
reperietis. Nam quum L. Lentulo , C. Marcello consuli- 
bus , Kalendis Ianuar. labantem et prope cadentem rem- 
publicam fulcire cuperetis , ipsique C. Caesari , si sana 
mente esset , consulere velletis : tum iste venditum atque 
emancipatum tribunatum consiliis vestris opposuit , cer- 
vicesque suas ei subiecit securi , qua multi minoribus ia 
peccatis occiderunt. In te, M. Antoni, id decrevit se- 
natus , et quidem incolumis , nondum tot luminibus ex- 
stinctis , quod in hostem togatum decerni est solitum 
more maiorum. Et tu apud patres conscriptos contra me 
dicere ausus cs , quum ab hoc ordine ego conservator 
essem , tu hostis reipublicae iudicatus ? Commemoratio 
illius tui sceleris intermissa est , non memoria deleta. 
Dum genus hominum, dum populi romani nomen exsta- 
bit ( quod quidem erit , si per te licuerit , sempiternum ), 
tua illa pestifera intercessio nominabitur. Quid cupide a 
senatu , quid temere bebat , quum tu , unus adolescens , 
universum ordinem decernere de salute reipublicae prohi- 
buisti ? neque id semel , sed saepius ? neque tu tecum 
de senatus auctoritate agi passus es ? Quid autem ageba- 
tur , nisi ne delere et evertere rempublicam funditus 
velles , quum te neque principes civitatis rogando , ne- 
que maiores natu monendo , neque frequens senatus a- 
gendo , de vendita atque addicta sententia demovere po- 
tuit ? Tum illud , multis rebus ante lentatis , necessarie 

tibi vulnus inflictum , quod paucis ante te ; quorum in- 
columis fuit nemo. Tum contra te dedit arma hic ordo 
consulibus reliquisque imperiis et potestatibus : quae non 
effugisses , nisi te ad arma Caesaris contulisses. 

XXII. Tu , tu , inquam , M. Antoni , princeps C. 
Caesari , omnia perturbare cupienti, causam belli contra 
patriam inferendi dedisti. Quid enim aliud ille dicebat? 
quam causam dementissimi sui consilii et facti afferebat, 
nisi quod intercessio neglecta , ius tribunicium sublatura, 
circumscriptus a senatu esset Antonius ? Omitto , quam 
haec falsa , quam levia : praesertim quum omnino nulla 
causa iusta cuiquam esse possit contra patriam arma ca- 
piendi. Sed nibil de Caesare : tibi certe confitendum est, 
causam perniciosissimi belli in persona tua constitisse. O 
miserum te , si intelligis , miseriorem , si non intelligis, 
hoc literis mandari , hoc memoriae prodi , huius rei ne 
posteritatem quidem omnium saeculorum unquam imme- 
inorem fore , consules ex Italia excussos , cumque bis 
Cn. Pompeium , qui imperii populi romani decus ac lu- 
men fuit , omnes consulares , qui per valitudinem exsequi 
fugam illam clademque potuissent , praetores, praetorios, 
tribunos plebis , magnam partem senatus , omnem subo- 
lem iuventutis , unoque verbo , rempublicam expulsam 
atque exterminatam suis sedibus 1 Ut igitur in seminibus 
est causa arborum , et stirpium ; sic huius luctuosissimi 
belli semen tu fuisti. Doletis , tres exercitus populi ro- 
mani interfectos : interfecit Antonius. Desideratis claris- 
simos cives : eos quoque eripuit vobis Antonius. Aucto- 
ritas huius ordinis afflicta est : afflixit Antonius. Omnia 
denique , quae postea vidimus ( quid autem mali non vi- 
dimus ? ) si recte ratiocinabimur , uni accepta referemus 
Antonio. Ut Helena Troianis , sic iste huic reipublicae 
causa belli , causa pestis atque exitii fuit. 

XXIir. Reliquae partes tribunatus principio similes. 
Omnia perfecit , quae senatus , salva republica ne fieri 
possent , perfecerat. Cuius tamen scelus in scelere cogno- 
scite. Restituebat multos calamitosos. In bis patrui nulla 
mentio. Si severus , cur non in omnes ? si misericors , 
cur non in suos? Sed omitto ceteros. Licinium Lenticu- 
lam , de alea condemnatum , collusorem suum , restituit ; 
non quasi ludere cum condemnato non liceret , sed ut , 
quod iu alea perdiderat , beneficio legis dissolveret. Quam 

allulisti rationem populi romano , cur eum restitui opor- 
teret ? Absentem credo in reos relatum ; rem indicta causa 
iudicatam ; nullum fuisse de alea lege iudicium ; vi op- 
pressum , et armis ; postremo, quod de patruo luo dice- 
batur , pecunia iudicium esse corruptum. Nihil horum. 
At vir bonus , et republica dignus. Nihil id quidem ad 
rem : ego tamen , quoniam condemnatum esse pro nihilo 
est, si ita esset, ignoscerem. Hominem vero omnium 
nequissimum , qui non dubitaret vel in foro alea ludere, 
lege , quae est de alea , condemnatum , qui in integrum 
restituit , is non apertissime studium suum ipse profite- 
tur ? In eodem vero tribunatu , quum Caesar in Hispa- 
niam proficiscens huic conculcandam Italiam tradidisset, 
quae fuit eius peragratio itinerum ? lustratio municipio- 
rum ? Scio me in rebus celebratissimis sermone omnium 
versari , eaque , quae dico , dicturusque sum , notiora 
omnibus rsse , qui in Italia tum fuere , quam mihi, qui 
non fui. Notabo tamen singulas res : etsi nullo modo po- 
terit oratio mea satisfacere vestrae scientiae. Etenim quod 
unquam in terris tantum fiagitium exstitisse auditum est? 
tantam turpitudinem ? tantum dedecus ? Vehebatur in es- 
sedo tribunus plebis; lictores laureati antecedebant: in- 
ter quos , aperta lectica , mima portabatur ; quam et 
oppidis municipales , Immines honesti , obviam necessario 
prodeuntes , non noto illo et mimico nomine, sed Volu- 
mniam consalutabant. Sequebatur rbeda cum lenonibus , 
comites nequissimi ; reiecta mater amicam impuri filii , 
tanquam nurum , sequebatur. 0 miserae mulieris foecun- 
ditutem calamitosam 1 Horum flagitiorum iste vestigiis 0- 
mnia municipia , praefecturas , colonias , totam deuique 
Italiam impressit. 

XXIV. Reliquorum factorum eius , Patres conscripti , 
difficilis est sane reprehensio et lubrica. Versatus in bello 
est ; saturavit se sanguine dissimillimorum sui civium. 
Fuit felix , si polest ulla esse in scelere felicitas. Sed 
quoniam veteranis cautum esse volumus , quamquam dis- 
similis est militum causa ct lua ; illi sequuti sunt r tu 
quaesisti ducem : tamen 7 ne apud illos me in invidiam 
voces , nihil de belli genere dicam. Victor e Thessalia 
Brundisium cum legionibus revertisti. Ibi me non occi- 
disti. Magnum beneficium : potuisse enim fateor. Quam- 
quam nemo erat eorum , qui tum lecum fuerunt y qui 

mihi non censeret parci oportere. Tanta est enim caritas 
patriae , ut vestris etiam legionibus sanctus essem , quod 
eam a me servatam esse meminissent. Sed fac, id te 
dedisse mihi , quod non ademisti , meque a te habere 
vitam , quia a te non sit erepta : licuitue mihi per tuas 
contumelias hoc beneficium sic tueri , ut tuebar , prae- 
sertim quum te baee auditurum videres ? 

XXV. Venisti Brundisium , in sinum quidem et in 
complexum tuae mimulae. Quid est? num jnentior? Quam 
miserum est id negare non posse , quod sit turpissimum 
Confiteri 1 Si te municipiorum non pudebat, ne veterani 
quidem exercitus ? Quis enim miles fuit , qui Brundisii 
illam non viderit ? quis , qui nescierit , venisse eam tibi 
iot dierum viam gratulatum ? quis , qui non indoluerit , 
tam sero se , quem hominem scquutus esset , cognoscere? 
Italiae rursus percursatio , eadem comite mima ; in oppida 
militum crudelis et misera deductio ; in urbe auri , ar- 
genti , maxiracque vini foeda direptio. Accessit , ut , 
Caesare ignaro , quum ille esset Alexandrine , beneficio 
amicorum eius , magister equitum constitueretur. Tum 
existimavit , se suo iure cum Hippia vivere, et equos 
vectigales Sergio mimo tradere. Tum sibi non hanc, quam 
nunc male tuetur , sed M. Pisonis domum , ubi habita- 
ret , legerat. Quid ego istius decreta, quid rapinas, quid 
hereditatum possessiones datas , quid ereptas proferam ? 
'Cogebat egestas ; quo se verteret , non habebat. Nondum 
ei tanta a L. Rubrio , non a L. Turselio hereditas ve- 
nerat ; nondum in Cn. Pompeii locum , multorumque a- 
■liorum , qui aberant, repentinus heres successerat. Erat 
ei vivendum latronum ritu , ut tantum haberet , quantum 
rapere potuisset. 

Sed haec , quae robustioris improbitatis sunt , omitta- 
mus ; loquamur potius de nequissimo genere levitatis. Tu 
istis faucibus , istis lateribus , ista gladiatoria totius cor- 
poris firmitate , tantum vini Hippiae nuptiis exhauseras, 
ut tibi necesse esset in populi romani conspectu vomere 
postridie. 0 rem non modo visu foedam , sed etiam au- 
ditu ! Si inter coenam , in ipsis tuis immanibus illis, >po- 
culis, hoc tibi accidisset , quis non turpe duceret ? In 
coetu vero populi romani , negotium publicum gerens , 
magister equitum , cui ructare turpe esset , is vomens , 
frustis esculentis, vinum redolentibus , gremium suum 

et totum tribunal implevit. Sed hoc ipse fatetur esse in 
suis sordibus ; veniamus ad splendida. 

XXVI. Caesar Alexandria se recepit , felix , ut sibi 
quidem videbatur ; mea autem sententia , si quis reipu- 
blicae sit infelix, felix esse non potest. Hasta posita pro 
aede Iovis Statoris , bona Cn. Pompeii ( miserum me ! 
consumptis enim lacrymis, tamen infixus animo haeret do- 
lor ) , bona , inquam, Cn. Pompeii Magni, voci acerbis- 
simae subiecta praeconis. Una in illa re servitutis oblita 
civitas ingemuit ; servientibusque animis , quum omnia 
metu tenerentur , gemitus tamen populi romani liber fuit. 
Exspectantibus omnibus , quisnam esset tam impius , tam 
demens , tam diis hominibusque hostis, qui ad illud sce- 
lus sectionis auderet accedere , inventus est nemo, prae- 
ter Antonium, praesertim quum tot essent circum hastam 
illam , qui alia omnia auderent. Unus invenlus est , qui 
id auderet , quod omnium fugisset et reformidasset auda- 
cia. Tantus igitur te stupor oppressit, vel, ut verius di- 
cam , tantus furor , ut primum, quum secter sis isto loco 
natus , deinde quum Pompeii sector, non te exsecrandum 
populo romano , non detestabilem , non omnes tibi deos , 
omnes homines, et esse inimicos , et futuros scias? 

XXVII. At quam insolenter statim helluo invasit in cius 
viri fortunas , cuius virtute terribilior erat populus roma- 
nus exteris gentibus , iustilia carior ? In eius igitur co- 
pias quum se subito ingurgitavisset , exsultabat gaudio , 
persona de mimo , modo egens , repente dives. Sed , ut 
est apud poetam nescio quem, male parta, male dilaban- 
tur '. Incredibile, ac simile portenti est , quonam modo 
illa tam multa, quam paucis, non dico mensibus, sed die- 
bus effuderit. Maximus vini numerus fuit , permagnum 
optimi pondus argenti , pretiosa vestis, multa et lauta su- 
pellex , et magnifica multis locis , non illa quidem luxu- 
riosi hominis , sed tamen abundantis. Horum paucis die- 
bus nihil erat. Quae Charybdis tam vorax ? Charybdin 
dico ? quae si fuit , fuit animal unum : Oceanus, medius 
fidius, vix videtur tot res , tam dissipatas , tam distanti- 
bus in locis positas , tam cito absorbere potuisse. JNihil 
erat clausum , nihil obsignatum, nihil scriptum. Apothe- 
cae totae nequissimis hominibus condonabantur. Alia mimi 
rapiebant, alia mimae; domus erat aleatoribus referta, 
plena ebriorum ; totos dies potabatur, atque id locis plu- 


Digitized by Google 



4-20 IN M. ANTONIUM 

ribus; suggerebantur etiam saepe (non enim semper iste 
felix) damna aleatoria. Conchyliatis Cn. Pompeii peristro- 
matis servorum in cellis lectos stratos videres. Quamobrem 
desinite mirari , haec tam celeriter esse consumpta. Non 
modo unius patrimonium, quamvis amplum, ut illud fuit, 
sed urbes et regna celeriter tanta nequitia devorare po- 
tuisset. 

XJtVIII. At eiusdem aedes etiam et hortos. 0 audaciam - 
immanem ! Tu ingredi illam domum ausus es ? tu illud 
sanctissimum limen intrare ? tu illarum aedium diis pe- 
natibus os impurissimum ostendere ? Quam domum ali- 
quandiu nemo adspicere poterat, nemo sine Jacrymis prae- 
terire , hac te in domo tamdiu deversari non pudet ? in 
qua , quamvis nihil sapias , tamen nihil tibi potest esse 
iucundum. An tu , illa in vestibulo rostra , spolia quum 
adspexisti , domum tuam te introire putas? Fieri non po- 
test. Quamvis enim sino mente , sine sensu sis , ut es , 
tamen et te , et tua, et tuos nosti. Nec vero te unquam , 
neque vigilantem , neque in somnis credo mente posse 
consistere. Neeesse est , quamvis sis, ut es, vinolentus et 
furens , quum tibi-obiecta sit, species singularis viri, per- 
territum te o somno excitari, furere etiam saepe vigilan- 
tem. Me quidem miseret parietum ipsorum atque tectorum. 
Quid enim unquam domus illa viderat , nisi pudicum , 
nisi ex optimo inore et sanctissima disciplina? Fuit enim 
ille vir, Patres conscripti , sicut scitis , quum foris cla- 
rus, tum domi admirandus ; mque rebus externis magis 
laudandus, quam institutis domesticis; huius in aedibus pro 
cubiculis stabula , pro tricliniis popinae sunt. Etsi' iam 
negat nolite , nolite quaerere : frugi faotus est. Mimam 
suam suas res sibi habere iussit ex duodecim tabulis; cla- 
ves ademit , exegit. Quam porro spectatus civis , quam 
probatus , cuius cx omni vita nihil est honestius , quam 
quod cuin mima fecit divortium ? At quam crebro usur- 
pat , et consul et Antonius? hoc est dicere , et consul , 
et impudicissimus : ct consul, ct homo nequissimus. Quid 
enim est aliud Antonius ? Nam si dignitas significaretur 
in lioiuine , dixisset , credo , aliquando avus tuus , se et 
consulem et Antonium. Nunquam dixit. Dixisset etiam 
collega meus , patruus tuus. Nisi tu solus es Antonius. 

XXIX. Sed omitto ea peccata, quae non sunt earum 
partium propria, quibus tu rempublicam vexavisti: ad i- 

psas (uas partes redeo, id est, ad civile bellum, quod na* 
tum, conflatum, susceptum opera tua est. Cui bello tum 
propter timiditatem tuam, tum propter libidines defuisti. 
Gustaras civilem sanguinem, vel potius exsorbueras; fue- 
ras in acie Pharsalica antesignanus ; L. Domitium , no- 
bilissimum et clarissimum virum, occideras; multos, qui 
de proelio effugerant , quos Caesar, ut nonnullos, fortas- 
se servasset, crudelissime persequutus trucidaras. Quibus 
rebus tantis ac talibus gestis, quid fuit causae, cur in A- 
fricam Caesarem non sequerere, quum praesertim belli 
pars tanta restaret? Itaque quem locum apud ipsum Cae- 
sarem post eius ex Africa reditum obtinuisti ? quo nu- 
mero fuisti ? Cuius tu imperatoris quaestor fueras , di- 
ctatoris magister equitum, belli princeps, crudelitatis au- 
ctor, praedae socius, testamento, ut ipse dicebas, filius, ap- 
pellatus es de pecunia, quam pro domo, pro hortis, pro 
sectione debebas. Primo respondisti plane ferociter : et, 
ne omnia videar contra te, propemodum aequa et iusta 
dicebas, t A me C. Caesar pecuniam? cur potius, quam 
ego ab illo ? an ille sijie me vicit ? at ne potuit qujdem. 
Ego ad illum belli civilis causam attuli; ego leges perni- 
ciosas rogavi ; ego arma contra consules imperatoresque 
populi romani, contra senatum, populumque romanum, con- 
tra deos patrios, arasque et focos, contra patriam tuli. 
Num sibi soli vicit ? Quorum facinus est commune, cur 
non sit eorum praeda communis ? > Ius postulabas ; sed 
quid ad rem ? plus ille poterat. Itaque, exclusis tuis vo- 
cibus, et ad te et ad praedes tuos milites misit: quum 
repente a te praeclara illa tabula prolata. Qui risus ho- 
minum ? tantam esse tabulam, tara varias, tam multas 
possessiones, ex quibus, praeter partem Miseni; nihil e- 
rat, quod is, qui auctionaretur, posset suum dicere. Au- 
ctionis vero miserabilis adspectus; vestis Pompeii non mul- 
ta, eaque maculosa; eiusdem quaedam argentea vasa col- 
lisa; sordida mancipia: ut doleremus quidquam esse ex 
illis reliquiis, quod videre possemus. Hanc tamen auctio- 
nem heredes L. Rubrii decreto Caesaris prohibuerunt. 
Haerebat nebulo; quo se verteret non habebat. Quia his 
ipsis temporibus domi Caesaris percussor, ab isto missus, 
deprehensus dicebatur esse cum sica: de quo Caesar in 
senatu, aperte in te invehens, questus est. 

XXX. Proficiscitur in Hispaniam Caesar, paucis tibi adi 

solvendum, propter inopiam tuam, prorogatis diebus. Ne 
tum quidem sequeris. Tam bonos gladiator rudem tam 
cito accepisti ? Hanc igitur quisquam, qui in suis parti* 
bus, id est, in suis fortunis, tam timidus fuerit, perti- 
mescat ? Profectus est tandem aliquando in Hispaniam : 
sed tuto, ut ait pervenire non potuit. Quonam modo igi- 
tur Dolabella pervenit ? Aut non suscipienda fuit ista 
causa, Antoni; aut, quum suscepisses, defendenda usque 
ad extremum. Ter depugnavit Caesar cum civibus, in 
Thessalia , Africa, Hispania. Omnibus affuit his pugnis 
Dolabella ; in Hispaniensi etiam vulnus accepit. Side meo 
iudicio quaeris, nollem; sed tamen consilium a primo re- 
prehendendum, laudanda constantia. Tu vero quid cen- 
ses ? Cn. Pompeii liberi primum patriam repetebant. E- 
sto: fuerit haec partium causa communis. Repetebant 
praeterea deos patrios, aras, focos, larem suum familia- 
rem, in quae tu invaseras. Haec quum repeterent armis 
ii, quorum erant legibus: etsi in rebus iniquissimis quid 

f otest esse aequi ? tamen erat aequissimum, contra Cn. 

ompeii liberos Cn. Pompeii pugnare sectorem. An tu 
Narbone mensas hospitum convomeres, Dolabella pro te 
in Hispania dimicaret? 

XXXI. Qui vero Narbone reditus ? Et tamen quaere- 
bat, cur ego ex ipso cursu tam subito revertissem. Ex- 
posui nuper, Patres conscripti, causam reditus mei. Vo- 
lui, si possem, etiam ante Kalendas Ian. prodesse reipu- 
blicae. Nam, quod quaerebas, quomodo redissem: primum 
luce, non tenebris; deinde cum calceis et toga, nullis nec 
Gallicis, nec lacerna. At etiam adspicis me, et quidem, 
ut videris, iratus. Nae tu iam mecurn in gratiam redeas, 
si scias, quam me pudeat nequitiae tuae, cuius te ipsum 
non pudet. Ex omnibus omnium flagitiis nullum turpius 
vidi, nullum audivi. Qui magister equitum fuisse tibi vi- 
derere, in proximum annum consulatum peteres, vel po- 
tius rogares: is per municipia coloniasque Galliae, a qua 
nos tum, quum consulatus petebatur, non rogabatur,* pe- 
tere consulatum solebamus, cum Gallicis et lacerna cu- 
curristi. At videte levitatem hominis. Quum hora diei de- 
cima fere ad Saxa rubra venisset, delituit in quadam 
cauponula, atque ibi se occultans, perpotavit ad vespe- 
rum: inde cisio celeriter ad urbem advectus, domum ve- 
nit capite involuto. Janitor ; Quis tu ? * A Marco tabel- 

» larius. i Confestim ad eam , cuius causa venerat, de- 
ducitur ; eique epistolam tradit. Quam quum ilia legeret 
flens ( erat «nim amatorie scripta ; caput autem litera- 
rum , sibi cum illa mima posthac nihil futurum ; omnem 
se amorem abiecisse illius , atque in hanc transfudisse ): 
quum mulier fleret uberius , homo misericors ferre non 
potuit ; caput aperuit ; in collum invasit. 0 hominem ne- 
quam 1 quid enim aliud dicam ? magis proprie nihil pos- 
sum dicere. Ergo ut te catamitum , nec opinato quum 
ostendisses , praeter spem mulier adspiceret , idcirco ur- 
bem terrore nocturno, Italiam multorum dierum metu 
perturbasti ? Et domi quidem causam amoris habuisti fo- 
ris etiam turpiorem , ne L. Plancus praedes tuos vende- 
ret. Productus autem in concionem a tribuno plebis , 
quum respondisses , te rei tuae causa venisse , populum 
etiam dicacem in te reddidisti. Sed nimis multa de nugis. 
Ad maiora veniamus. , ' 

XXXII. Caesari ex Hispania redeunti obviam longissi- 
me processisti. Celeriter isti , redisti , ut cognosceret te, 
si minus fortem , attamen strenuum. Factus es ei rursus, 
nescio quomodo , familiaris. Habebat hoc omnino Caesar : 
quem plane perditum aere alieno egentemque, si eundem 
nequam hominem audacemque cognorat , hunc in fami- 
liaritatem libentissime recipiebat. His igitur rebus prae- 
clare commendatus , iussus es renuntiari consul , et qui- 
dem cum ipso. Nihil queror de Dolabella , qui tum est 
impulsus , inductus, elusus. Qua in re quanta fuerit u- 
triusque vestrum perfidia in Dolabellam , quis ignorat ? 
Ille induxit , ut peteret , promissum et receptum inter- 
vertit , ad seque transtulit : tu eius perfidiae voluntatem 
tuam adscripsisti. Veniunt Kalendae Ianuariae ; cogimur 
in senatum ; invectus est copiosius multo in istum et 
paratius Dolabella , quam nunc ego. Hic autem iratus 
quae dixit , dii boni ? Primum quum Caesar ostendisset, 
se priusquam proficisceretur , Dolabellam consulem esse 
iussurum ( quem negant regem , qui et faceret semper 
eiusmodi aliquid, et diceret ); sed quum Caesar ita di- 
xisset , tum hic bonus augur, eo se sacerdotio praedit um 
esse dixit , ut comitia auspiciis vel impedire , vel vitiare 
posset , idque se facturum esse asseveravit. In quo pri- 
mum incredibilem stupiditatem hominis cognoscite. Quid 
enim ? istuc , quod te sacerdotii iure facere posse dixi- 



4«4 IN M. ANTONIUM 

sti , si augur non esses , et consul esses , minus facere 
potuisses ? Vide ne etiam facilius. Nos enim nuntiationem 
solum habemus ; consules et reliqui magistratus etiam spe- 
ctionem. Esto ; hoc imperite ; nec enim est ab homine 
nunquam sobrio postulanda prudentia ; sed videte impu- 
dentiam. Multis ante mensibus in senatu dixit , se Dola- 
bellae comitia aut prohibiturum auspiciis , aut id factu- 
rum esse , quod fecit. Quisquamne divinare potest, quid 
vitii in auspiciis futurum sit , nisi qui de caelo servare 
constituit ? quod neque licet comitiis per leges , et , si 
quis servavit , non habitis comitiis , sed priusquam ha- 
beantur, debet nuntiare. Verum implicata inscitia impu- 
dentia est , nec scit quod augurem , nec facit quod pu- 
dentem decet. Atque ex illo die recordamini eius usque 
ad Idus Martias consulatum. Quis unquam apparitor tam 
.humilis , tam abiectus ? Nihil ipse poterat ; omnia roga- 
bat; caput in aversam lecticam inserens , beneficia, quae 
venderet , a collega petebat. 

XXXIII. Ecce Dolabellae comitiorum dies , .sortitio 
praerogativae : quiescit. Renuntiatur : tacet. Prima clas- 
sis vocatur : renuntiatur. Deinde , ut assolet , suffraga- 
tum secunda classis vocatur ; quae omnia citius sunt fa- 
cta , quam dixi. Confecto negotio bonus augur ( Laelium 
diceres' ) alio die , inquit. 0 impudentiam singularem l 
Quid videras ? quid senseras ? quid audieras ? nec enim 
te de caelo servasse dixisti, neque hodie dicis. Id igitur 
obvenit vitium , quod tu iam Kalendis Ianuariis futurum 
esse provideras , et tanto ante praedixeras. Ergo , her- 
cule , magna , ut spero , tua potius , quam reipuhlicae 
calamitate ementitus es auspicia ; obstrinxisti populum ro- 
manum religione; augur auguri , consul consuli nuntia- 
sti. Nolo plura , ne acta Dolabellae videar convellere : 
quae necesse est aliquando ad nostrum collegium deferan- 
tur. Sed arrogantiam hominis insolenliamque cognoscite. 
Quamdiu tu vqles , vitiosus consul Dolabella : rursus , 
quum voles , salvis auspiciis creatus. Si nihil est , quum 
augur iis verbis nuntiat , quibus tu nuntiasti , confitere 
te , quum alio dib dixeris , sobrium non fuisse : sin est 
aliqua vis in istis verhis , ea quae sit , augur a collega 
requiro. 

XXXIV. Sed, ne forte ex multis robus gestis M.. An- 
tonii , rem unam pulcherrimam transiliat oratio , ad Lu,- 

pcrcalia veniamus. Non dissimulat , Patres conscripti ; 
apparet esse commotum ; sudat , pallet. Quidlibet , modo 
ne nauseet , faciat , quod in porticu Minutia fecit. Quae 
potest esse turpitudinis tantae defensio ? Cupio audire , 
ut videam , ubi rhetoris tanta merces , ubi campus Leon- 
tinus appareat. Sedebat in rostris collega tuus , amictus 
toga purpurea , in sella aurea , coronatus : adseendis : 
accedis ad sellam ( ita eras Lupercus, ut te consulem 
esse meminisse deberes ); diadema ostendis.: gemitus toto 
foro. Unde diadema ? non enim abiectum sustuleras, sed 
attuleras domo meditatum et cogitatum scelus. Tu dia- 
dema imponebas cum plangore populi ; ille cum plausu 
reiiciebat. Tu ergo unus , scelerate , inventus es , qui 
quum auctor regni esses , eum , quem collegam habebas, 
dominum habere velles ; et idem tentares , quid populus 
romanus ferre et pati posset. At etiam misericordiam 
captabas ; supplex te ad pedes abiiciebas : quid petens ? 
ut servires? tibi uni peteres, qui ita a puero vixeras, ut 
omnia paterere , ut facile servires : a nobis populoque 
romano mandatum id certe non habebas. 0 praeclaram 
illam eloquentiam tuam , quum es nudus concionatus I 
Quid hoc turpius? quid foedius ? quid suppliciis omnibus 
dignius ? Num exspectas , dum te stimulis fodiam? haec 
te , si ullam partem sensus habes , lacerat , haec cruen- 
tat oratio. Vereor , ne imminuam virorum summorum 
gloriam ; dicam tamen dolore commotus. Indignissimum 
est vivere eum , qui imposuerit diadema , quum omnes 
fateantur iure interfectum esse , qui abiecerit. At etiam 
adseribi i ussit iu fastis ad Lupercalia : C. Caesari , di- 
ctatori PERPETUO , M. ANTONIUM , CONSULEM , POPULI 
1USSU REGNUM DETULISSE, CAESAREM UTI NOLUISSE. IaBliam 

minime miror , te otium perturbare ; non modo urbem 
odisse , sed etiam lucem ; cum perditissimis latronibus 
non solum de die, sed etiam in diem vivere. Ubi enim 
tu in pace consistes? qui locus tibi in legibus et in iu- 
diciis esse potest , quae tu , quantum in te fuit , domi- 
natu regio sustulisti? Ideone L. Tarquinius exactus, Spu- 
rii Cassius , Melius , M. Manlius, necati , ut multis post 
saeculis a M. Antonio , quod fas non est , rex Romae 
constitueretur ? Sed ad auspicia redeamus. 

XXXV. De quibus rebus Idibus Marliis fuit in senatu 
Caesar acturus, quaero lum tu quid egisses. Audiebam 

quidem te paratum venisse r quod me de ementitis au- 
spiciis , quibus tamen parere necesse erat , putares esse 
dicturum. Sustulit illum diem fortuna populi romani. Num 
etiam tuum de auspiciis iudicium interitus Caesaris su- 
stulit ? Sed incidi in id tempus , quod iis rebus, in quas 
ingressa erat oratio , praevertendum est. Quae tua fuga? 
quae formido illo die r quae propter conscientiam scele- 
rum desperatio vitae , quum ex illa fuga , beneficio eo- 
rum , qui te , si sanus esses , salvum esse voluerunt , 
clam te domum recepisti ? 0 mea frustra semper veris- 
sima auguria rerum futurarum 1 Dicebam illis in Capito- 
lio liberatoribus nostris , quum me ad te ire vellent , ut 
ad defendendam rempublicam te adhortarer : quoad me- 
tueres , omnia te promissurum ; simul ac timere desiisses, 
similem te futurum tui. Itaque , quum ceteri consulares 
irent , redirent , in sententia mansi ; neque te illo die , 
neque postero vidi ; neque ullam societatem optimis ci- 
vibus cum importunissimo hoste foedere ullo confirmari 
posse credidi. Post diem tertium veni in aedem Telluris, 
et quidem invitus, quum omnes aditus armati obsiderent. 

• XXXVI. Qui tibi dies ille, M. Antoni , fuit? Quam- 
quam mihi subito inimicus exstitisti , tamen me tui mi- 
sere! , quod tibi invideris. Qui tu vir , dii immortales I 
et 'quantus fuisses, si illius diei mentem servare potuis- 
ses 1 Pacem haberemus ; quae erat facta per ■ obsidem , 
puerum nobilfim , M. Bambalionis nepotem. Quamquam 
te bonum timor faciebat , non diuturnus magister officii : 
improbum fecit ea , quae , dum timor abest , a te non 
discedit , audacia. Etsi tum, quum optimum te putabant, 
me quidem dissentiente , funeri tyranni , si funus illud 
fuit , sceleratissime praefuisti. Tua illa pulcra laudatio , 
tua miseratio , tua cohortatio. Tu , tu , inquam , illas 
faces incendisti , et eas , quibus semiustulatus ille est , 
et eas , quibus incensa L. Bellieni domus deflagravit. Tu 
illos impetus perditorum hominum , et ex maxima parte 
servorum, quos nos vi manuque repulimus , in nostras 
domos immisisti. Idem tamen , quasi fuligine abstersa , 
reliquis diebus in Capitolio praeclara senatusconsulta fe- 
cisti , ne qua post Idus Martias immunitatis tabula, neve 
cuiusquam beneficii figeretur. Meministi ipse , de exsuli- 
bus ; scis , de immunitate quid dixeris. Optimum vero , 
quod dictaturae nomen ia perpetuum de republica sus tu- 

listi. Quo quidem facto tantum te cepisse odium regni 
videbatur , ut eius omnem , propter proximum dictato* 
rem , tolleres metum. 

XXXVII. Constituta respublica videbatur aliis, mihi ve- 
ro nullo modo , qui omnia , te gubernante , naufragia 
metuebam. Num me igitur fefellit ? aut num diutius sui 
potuit esse dissimilis ? Inspectantibus vobis , toto Capito- 
lio tabulae figebantur ; neque solum singulis venibant 
immunitates , sed- etiam populis universis. Civitas non iam 
singillatim , sed provinciis totis dabatur. Itaque si haec 
manent , quae stante republica manere non possunt, pro- 
vincias universas , Patres conscripti , perdidistis : neque 
vectigalia solum, sed etiam imperium populi romani huius 
domesticis nundinis deminutum est. libi est septies mil- 
lies sestertium , quod in tabulis, quae sunt ad Opis, pa- 
tebat ? funestae illius quidem pecuniae ; sed tamen , si 
iis , quorum erat , non redderetur , quae nos a tributis 
posset vindicare. Tu autem quadringenties HS, quod Idi- 
bus Martiis debuisti , quonam modo ante Kalendas Apri- 
lis debere desisti ? Sunt ea quidem innumerabilia , quae 
a diversis emebantur , non insciente te : sed unum egre- 
gium de rege Deiotaro , populo romano amicissimo , de- 
cretum in Capitolio fixum. Quo proposito nemo erat, qui 
in ipso dolore risum posset continere. Quis enim cuiquam 
inimicior , quam Deiotaro , Caesar? aeque atque huic or- 
dini , ut equestri , ut Massiliensibus , ut omnibus, quibus 
rempublicam populi romani caram esse sentiebat. Igitur , 
a quo vivo , nec praesens , nec absens quidquam aequi 
boni impetravit , apud mortuum factus est gratiosus. Com- 
pellarat hospitem praesens , coniputarat , pecuniam impe- 
rarat ; in eius tetrarchia ex graecis comitibus suis coalo- 
carat ; Armeniam abstulerat a senatu datam. Haec vivus 
eripuit , reddidit mortuus. At quibus verbis ? Modo aequum 
sibi videri, modo non iniquum. Mira verborum complexio. 
At ille nunquam ( semper enim absenti affui Deiotaro ) 
quicquam sibi , quod nos pro illo postularemus , aequum 
dixit videri. Syngrapha HS centies per legatos, viros bo- 
nos , sed timidos et imperitos , sine nostra, sine reliquo- 
rum hospitum regis sententia , facta in gynaeceo : quo 
in loco plurimao res veniere et veneunt. Qua ex syngra- 
pha quid sis acturus, meditere censeo. Rex .enim ipse sua 
sponte nullis commentariis Caesaris } simul atque audivit 

eius interitum , suo Marte res suas recuperavit. Sciebat 
homo sapiens , ius semper hoc fuisse , ut , quae tyranni 
eripuissent , ea , tyrannis interfectis , ii , quibus erepta 
essent , recuperarent. Nemo igitur iureconsultus, ne iste 
quidem , qui Ubi imi est iureconsultus, per quem haec 
agis , ex ista syngrapha deberi dicit pro iis rebus , quae 
erant ante syngrapham recuperatae. Non enim a te emit: 
sed priusquam tu suum sibi venderes , ipse possedit. Ille 
vir fuit : nos quidem contemnendi , qui auctorem odimus, 
acta defendimus. 

XXXVIII. Quid ego, de commentariis infinitis, quid de 
innumerabilibus chirographis loquar? quorum etiam imita- 
tores sunt ,.qui ea, tanquam gladiatorum libellos, palam 
venditent. Itaque tanti acervi nummorum apud istum con- 
struuntur , ut iam appendantur , non numerentur pecu- 
niae. At quam caeca avaritia est 1 Nuper fixa tabula est, 

, qua civitates locupletissimae Cretensium vectigalibus li- 
berantur ; statuiturque , ne post M. Brutum proconsulem 
sit Creta provincia. Tu mentis es compos ? tu non con- 
stringendus ? An Caesaris decreto Creta post M. Bruti de- 
cessum potuit liberari, quum Creta nihil ad Brutum Cae- 
sare vivo, perlineret ? At huius venditione decreti (ne 
nihil actum putetis) provinciam Cretam perdidistis. Omni- 
no nemo ullius rei fuit emptor, cui defuerit hic venditor. 
Et de exsulibus legem , quam fixisti , Caesar tulit? Nul- 
lius insector calamitatem ; tantum queror, primum eorum 
reditus aequatos , quorum causam dissimilem Caesar iu- 
dic&rit ; deindo nescio cur reliquis idem non tribuas. 
Neque enim plus quam tres aut quatuor reliqui sunt. Qui 
simili in calamitate sunt, cur tua misericordia simili non 
fruuntur ? cur eos habes in loco patrui ? de quo ferre , 
quum de reliquis ferres , noluisti ; quem etiam ad cen- 
suram petendam impulisti, eamque petitionem comparasti , 
quae et risus hominum et querelas moveret. Cur autem 
ea comitia non habuisti ? An quia tribunus plebis sini- 
strum fulmen nuntiabat ? Quum tua quid interest , nulla 
auspicia sunt ; quum tuorum , tum fis religiosus. Quid ? 
eundem in septemviratu nonne destituisti ? Intervenit 
enim. Quid metuisti ? credo , ne salvo capite nfegare non 
posses. Omnibus eum contumeliis onerasti , quem patris 
loco , si ulla iu te pietas e 9 set , colere debebas. Filiam 
eius , sororem tuam , ciecisti, alia conditione quaesita et 

ante prospecta. Non est satis. Probri insimulasti pudicis- 
simam feminam. Quid est , quod addi possit ? Contentus 
eo non fuisti. Frequentissimo senatu Kalendis Ian. sedente 
patruo , hanc tibi esse cum Dolabella causam odii dicere 
ausus es , quod ab eo sorori et uxori tuae stuprum obla- ' 
tum esse comperisses. Quis interprdtari potest , impuden- 
tiorne , qui in senatu , an improbior, qui in Dolabellam , 
an impurior , qui patre audiente , an crudelior , qui iit 
illam miseram tam spurce , tam impie dixeris ? Sed ad 
chirographa redeamus. Quae tua fuit cognitio? Acta enim 
Caesaris pacis causa confirmata sunt a senatu, quae qui* 
dem Caesar egisset , non ea , quae Caesarem egisse di- 
xisset Antonius. Unde ista erumpunt ? quo auctore pro- 
feruntur ? Si sunt falsa , cur probantur? si vera, cur ve- 
neunt ? At sic placuerat , ut ex Kalendis Iuniis de Caesa- 
ris actis cum consilio cognosceretis. Quod fuit consilium? 
quem unquam advocasti? quas Kalendas Iunias exspecta- 
sti ? an eas , ad quas te , peragratis veteranorum colo- 
niis , stipatura armis retulisti ? > 

XXXIX. 0 praeclaram illam percursationem tuam men- 
se Aprili atque Maio , tum , quum etiam Capuam colo- 
niam deducere conatus es 1 Quemadmodum illinc abieris ; 
vel potius paene non abieris , scimus. Cui tu urbi mini- 
taris. Utiuam conere , ut aliquando illud paene tollatur ! 
At quam nobilitata est tua illa peregrinatio? Quid prandio- 
rum apparatus, quid furiosam vinolentiam tuam profe- 
ram? Tua ista detrimenta sunt; illa nostra. Agrum Cam- 
panum , qui quum de vectigalibus eximebatur , ut militi- 
bus daretur , tamen infligi magnum reipublicae vulnus 
putabamus , hunc tu compransoribus tuis et collusoribus 
dividebas. Mimos dico et mimas, Patres conscripti , ia 
agro Campano collocatos. Quid iam querar de agro Leon- 
tino ? Quandoquidem hae quondam arationes in populi ro- 
mani patrimonio grandi foenore et fructuosae ferebantur. 
Medico tria millia iugerum , quasi te sanasset ; rhetori 
duo , quasi te disertum facere potuisset. Sed ad iter Ita- 
liamque redeamus. 

XL. Deduxisti coloniam Casilinum , quo Caesar ante 
deduxerat. Consuluisti me per literas de Capua tu qui- 
dem ; sed idem de Casilino respondissem : possesne , ubi 
colonia esset , eo coloniam novam iure deducere ? Nega- 
vi , in eam coloniam , quae esset auspicato deducta, dum 

esset incolumis, coloniam novam iure deduci; colonos novos 
adscribi posse rescripsi. Tu autem insolentia elatus, omni 
auspiciorum iure turbato , Casilinum coloniam deduxisti , 
quo erat paucis annis ante deducta , ut vexillum tolleres, 
et aratrum circumduceres : cuius quidem vomere portam 
Capuae paene perstrinxisti , ut florentis coloniae territo* 
rium minueretur. Ab hac religionum perturbatione advolas 
in M. Varronis, sanctissimi atque integerrimi viri, fun- 
dum Cassinatem. Quo iure I quo ore ? Eodem , inquies , 
quo in heredum L. Rubrii, quo in heredum L. Turselii 
praedia , quo in reliquas innumerabiles possessiones. Et 
si ab hasta , valeant tabulae, modo Caesaris , non tuae , 
quibus debuisti , non quibus tu te liberavisti. Varronis 
quidem Cassinatem fundum quis veniisse dicit ? quis ha- 
stam istius venditionis vidit ? quis vocem praeconis au- 
divit? Misisse te dicis Alexandriam , qui emeret a Cae- 
sare : ipsum enim exspectare magnum fuit. Quis vero au- 
divit unquam ( nullius autem salus curae pluribus fuit ) 
de fortunis Varronis rem ullam esse detractam? Quid? si 
etiam scripsit ad te Caesar , ut redderes , quid satis po- 
test dici de tauta impudentia? Remove gladios parumper 
illos , quos videmus : iam intelliges , aliam causam esse 
hastae Caesaris, aliam confidentiae et temeritatis tuao. 
Non enim te dominus modo iliis sedibus, sed quivis ami- 
cus , vicinus , hospes , procurator arcebit. 

XXiI. At quam multos dies in ea villa turpissime est 
perbacchatus 1 Ab hora tertia bibebatur , ludebatur , vo- 
mebatur. 0 tecta ipsa misera , quam dispari domino / 
Quamquam quomodo iste dominus? Sed tamen quam a di- 
spari tenebantur 1 Studiorum enim suorum M. Varro vo- 
luit esse illud , non libidinum deversorium. Quae in illa 
villa ante dicebantur? quae literis mandabantur? lura po- 

S uli romani , monumenta maiorum , omnis sapientiae ra- 
io , omnisque doctrinae. At vero, te inquilino ( non enim 
domino ) , personabant omnia vocibus ebriorum ; nata- 
bant pavimenta vino; madebant parietes ; ingenui pueri 
cum meritoriis ; scorta inter matres familias versabantur. 
Cassino salutatum > veniebant, Aquino, Interamna. Admis- 
sus est nemo. Iure id quidem. In homine enim turpissi- 
mo obsolebant dignitatis insignia. Quum iude Romam pro- 
ficiscens ad Aquinum accederet , obviam ei processit (ut 
est frequens municipium ) magna sane multitudo. At iste 

operta lectica latus est per oppidum, ut mortuus. Stulte 
Aquinates; sed tamen in via habitabant. Quid Anagnini? 
qui quum essent devii , descenderant, ut istum , tanquam 
si esset consul , salutarent. Incredibile dictu ; tamen in- 
ter omnes constabat , neminem esse resalutatum ; prae- 
sertim quum duos secum Anagninos haberet; quorum al- 
ter gladiorum est princeps , alter poculorum. Quid ego 
illas istius minas contumeliasque commemorem , quibus 
invectus est in Sidicinos , vexavit Puteolanos , quod C. 
Cassium , quod Brutos patronos adoptassent? Magno qui- 
dem iudicio , studio , benivolentia , caritate , non vi et 
armis , ut te , ut Basilum , et alios vestri similes , quos 
clientes nemo habere velit, non modo esse illorum cliens. 
Interea dum tu abes, qui dies ille collegae tui fuit, quum 
illud, quod tu venerari solebas , bustum in foro evertit? 
qua re tibi nuntiata , ut constabat inter eos , qui una 
fuerunt , concidisti. Quid evenerit postea, nescio. Metum 
credo valuisse et arma. Collegam quidem de caelo de- 
traxisti ; effecistique , non tu quidem etiam nunc , ut sit 
similis tui , sed certe, ut dissimilis esset sui. 

XLII. Qui vero reditus inde Romam? quae perturbatio 
totius urbis? Memineramus Cinnam nimis potentem , Sul- 
lam postea dominantem ; modo regnantem Caesarem vi- 
deramus. Erant fortasse gladii, sed absconditi , nec ita 
multi. Ista vero quae et quanta barbaria estl Agmine 
quadrato cum gladiis sequuntur milites ; scutorum lecti- 
cas portari videmus. Atque his quidem iam inveteratis , 
Patres conscripti , consuetudine obduruimus. Kalendis 
luniis quum in senatum , ut erat constitutum , venire 
vellemus , metu perterriti repente diffugimus. At iste, qui 
senatu non egeret, nequfe desideravit quemquam, et potius 
discessu nostro laetatus est, statimque illa mirabilia facir 
nora effecit. Qui chirographa Caesaris defendisset lucri 
sui causa , is leges Caesaris, easque praeclaras , ut rem- 
publicam concutere posset , evertit. Numerum annorum 
provinciis prorogavit ; idemque , quum actorum Caesaris 
defensor esse deberet, et in publicis et in privatis rebus 
acta Caesaris rescidit. In publicis, nihil est lege gravius; 
in privatis firmissimum est testamentum. Leges alias sine 
promulgatione sustulit: alias ut tolleret, promulgavit. 
Testamentum irritum fecit , quod etiam infimis civibus 
semper obtentum est. Signa , tabulas , quas populo Cae- 

sar una cum hortis legavit, eas hic partim in hortos Pom- 
pei deportavit , partim in villam Scipionis. 

XLIII. Et tu in Caesaris memoria diligens ? tu illum 
amas mortuum ? Quem is maiorem honorem consequutus 
erat, quam ut haberet pulvinar , simulacrum, fastigium, 
flaminem? Est ergo flamen , ut Iovi , ut Marti , ut Qui* 
rino , sic divo Iulio M. Antonius 1 Quid igitur cessas ? 
cur non inaugurare? Sume diem : vide, qui te inauguret. 
Collegae sumus ; nemo negabit. 0 detestabilem hominem, 
sive quod tyranni sacerdos es , sive quod mortuil Quae- 
ro deinceps , num , hodiernus dies , qui sit , ignores ? 
Nescis , heri quartum in Circo diem ludorum romanorum 
fuisse ? te ipsum autem ad populum tulisse , ut quintus 
praeterea dies Caesari tribueretur ? Cur non sumus prae- 
textati ? cur houorem Caesari tua lege datum, deseri pa- 
timur ? An supplicationes addendo diem contaminari pas- 
sus es ; pulvinaria noluisti? Aut undique religionem tolle, 
aut usquequaque conserva. Quaeres , placeatne mihi pul- 
vinar esse , fastigium , flaminem. Mihi vero nihil isto- 
rum placet. Sed tu , qui acta Caesaris defendis, quid po- 
tes dicere , cur alia defendas , alia non cures ? nisi for- 
. te vis fateri , te omnia quaestu tuo , non -illius dignita- 
te metiri. Quid ad haec tandem ? exspecto enim eloquen- 
tiam tuam. Disertissimum cognovi avum tuum; at te etiam 
apertiorem in dicendo. Ille nunquam nudus est condona- 
tus; tuum , -hominis simplicis, pectus vidimus. Respon- 
debisne ad haec ? aut omnino hiscere audebis ? Ecquid 
reperies ex tam longa oratione mea , cui te respondere 
posse confidas ? 

XLIV. Sed praeterita omittamus. Hunc unum in- 
quam , hodiernum diem , boc punctum temporis , quo 
loquor , defende , si potes. Cur armatorum corona se- 
natus septus est ? cur me tui satellites cum gladiis 
audiunt? cur valvae Concordiae non patent? cur ho- 
mines omnium gentium maxime barbaros , Ityreos , cum 
sagittis deducis in forum ? Praesidii sui causa se facere 
dicit. Nonne igitur millies perire est melius , quam in 
sua civitate siue armatorum praesidio nou posse vivere? 
Sed nullum est istuc , mihi crede, praesidium. Caritate 
et benivolentia civium septum oportet esse , non armis. 
Eripiet, extorquebit tibi ista populus romanus , utinam 
salvis nobis ! sed quoquo modo nobiscum egeris , dum 

istis consiliis uteris , non potes , mihi crede , esse diu- 
turnus. Etenim ista tua minime avara coniux, quam ego 
sine contumelia describo , nimium debet diu populo ro- 
mano tertiam pensionem. Habet populus romanus , ad 
quos gubernacula reipublicae deierat : qui ubicumque 
terrarum sunt, ibi est omne reipublicae praesidium, vel 
potius ipsa respublica , quae se adhuc tantummodo Ulta 
est , nondum recuperavit. Habet quidem certe respublica 
adolescentes nobilissimos , paratos defensores. Quam vo- 
lent , illi cedant , otio consulentes : tamen a republica 
revocabuntur. Et nomen pacis dulce est, et ipsa res sa- 
lutaris. Sed inter pacem et servitutem plurimum interest. 
Pax est tranquilla libertas : servitus malorum omnium po- 
stremum , non modo bello, sed inorte etiam repellendum. 
Quod si se ipsos illi nostri liberatores e conspectu nostro 
abstulerunt , ut exemplum facti reliquerunt. Illi , quod 
nemo fecerat , fecerunt. Tarquinium Brutus bello est per- 
sequutus ; qui tum rex fuit , quum esse Romae regem 
licebat. Spurii Cassius et Melius, M. Manlius propter su- 
spicionem regni appetendi sunt necati. Hi primi cum gla- 
diis , non in regnum appetentem , sed in regnantem im- 
petum fecerunt. Quod quum ipsum factum per se prae- 
clarum atque divinum est , tum expositum ad imitandum; 
praesertim quum illi eam gloriam cousequuti sint, quae 
vix caelo capi posse videatur. Etsi enim satis in ipsa con- 
scientia pulcherrimi facti fructus erat, tamen mortali im- 
mortalitatem non arbitror contemnendam. 

•XLV. Recordare igitur illum , M. Antoni, diem, quo 
dictaturam sustulisti. Pone ante oculos laetitiam senatus 
populique romani ; confer cum nundinatione tua tuorum- 
que : tum intelliges , quantum iutcr laudem et lucrum in- 
tersit. Sed nimirum, ut quidam, morbo aliquo et sensus 
stupore, suavitatem cibi non sentiunt : sic libidinosi, ava- 
ri , facinorosi, verae laudis gustum non habent. Sed si 
te laus allicere ad recte faciendum non potest, ne metus 
quidem a foedissimis factis potest avocare ? Iudicia noa 
metuis ; si propter innocentiam , laudo ; si propter vim , 
non intclligis, ei , qui isto modo iudicia non timeat, quid 
timendum sit ? Quod si non metuis viros fortes , egre- 
giosque cives , quod a corpore tuo prohibentur armis ; 
tui te , milii crede , diutius non ferent. Quae est autem 
Vita, dies et noctes timere a suis? nisi vero aut maioribus 
Cicer. Orat. , 19 

habes beneficiis obligatos , quam ille quosdam habuit ex 
iis , a quibus est interfectus , aut tu es ulla re cum eo 
comparandus. Fuit in illo ingenium , ratio , memoria , 
literae , cogitatio , diligentia ; res bello gesserat, quam- 
vis reipublicae calamitosas , attamen magnas ; multos 
annos regnare meditatus, magno labore, magnis pericu- 
lis , quod cogitarat , effecerat ; muneribus , monumen- 
tis , congiariis , epulis , multitudinem imperitam lenie- 
rat , suos praemiis , adversarios clementiae specie de- 
vinxerat. Quid multa? attulerat iam liberae civitati, par- 
tim metu , partim patientia , consuetudinem serviendi. 
Cum illo ego te dominandi cupiditate conferre possum , 
ceteris vero rebus nullo modo es comparandus. Sed ex 
plurimis malis , quae ab illo reipublicae sunt inusta , 
hoc tamen boni est, quod didicit iam populus romanus, 
quantum cuique crederet , quibus se committeret, a qui- 
bus caveret. Haec igitur non cogitas ? nec intelligis, sa- 
tis esse viris fortibus didicisse, quam sit re pulcrum, be- 
neficio gratum, fama gloriosum, tyrannum occidere? an, 
quum illum homines non tulerint, te ferent? Certatim po- 
sthac, mihi crede, ad hoc opus curretur , nec occasionis 
tarditas exspectabitur. 

XLVI. Respice, quaeso, aliquando rempublicam , 31. 
Antoni; quibus ortus sis, non quibuscum vivas, considera: 
mecum , ut voles ; cum republica redi in gratiam. Sed de 
te tu ipse videris ; ego de me ipso profitebor. Defendi rem- 
publicara adolescens ; non deseram senex : contemsi Cati- 
linae gladios ; non pertimescam tuos. Quin etiam corpus 
libenter obtulerim , si repraesentari morte mea libertas ci- 
vitatis potest : ut aliquando dolor populi romani pariat , 
quod iamdiu parturit. Etenim si abhinc annos prope vi- 
ginti hoc ipso in templo negavi posse mortem immaturam 
e6se consulari , quanto verius nunc negabo seni? Mihi ve- 
ro, Patres conscripti , iam etiam optanda mors est , per- 
functo rebus iis , quas adeptus sum , quasque gessi. Duo 
modo haec opto : unum , ut moriens populum romanum 
lil erum relinquam,- hoc inihi maius a diis immortalibus dari 
nihil potest ; alterum , ut ita cuique eveniat , ut de re- 
publica quisque mereatur. 

Cum M. Antonius fugisset ex Urbe , et solicitatis mili- 
tibus veteranis , parasset cum exercitu Romam venire , 
represserat conatum eius Octavius Caesar. Cum inde 
tentasset Galliam , et prohibitus esset a D. Bruto , 
illum Mutinae obsederat. Ilis cognitis , convocato se- 
natu , hac Oratione dicit Cicero sententiam de Rep. 
Ut privatis Octavii consiliis contra M. Antonium pu- 
blica voluntas addatur : legionibus Octavium secutis 
praemia decernantur ; Brutus Galliam in Senatus , po- 
pulique Romani potestate retineat: Antonius hostis in- 
dicetur. 

I. Serius omnino , Patres conscripti , quam tempus rei- 
publicae postulabat , aliquando tamen convocati sumus r 
quod flagitabam equidem quotidie , quippe quum bellum 
nefarium contra aras et focos , contra vitam fortunasque 
nostras , ab homine profligato ac perdito non comparari , 
sed geri iam viderem. Exspectantur Kalendae Ianuar ; 
quas non exspectat Antonius , qui in provinciam D. Bru- 
ti , summi et singularis viri , cum exercitu impetum fa- 
cere conatur ; ex qua se instructum et paratum ad urbem 
venturum esse minitatur. Quae est igitur exspectatio , aut 
quae vel minimi dilatio temporis ? Quamquam enim adsunt 
Kalendae Ian. tamen breve tempus longum est imparatis. 

Dies enim affert , vel hora potius , nisi provisum est, ma- 
gnas saepe clades. Certus autem dies non ut sacrificii, sic 
consilii exspectari solet. Quod si aut Kalendae Ian. fuis- 
sent eo die , quo primum ex urbe fugit Antonius, aut hae 
non essent exspectatae , bellum iam nullum haberemus. 
Auctoritate emra senatus , consensuque populi romani fa- 
cile hominis amentis fregissemus audaciam. Quod confido 
equidem consules designatos, simulae magistratum inierint, 
esse facturos. Sunt enim optimo animo , summo consilio , 
singulari concordia. Mea autem festinatio non victoriae 
solum avida est , sed etiam celeritatis. 

II. Quo enim usque tantum bellum , tam crudele , tam 
nefarium privatis consiliis propulsabitur? cur non quam pri- 
mum publica accedit auctoritas ? C. Caesar adolescens , 
paene potius puer, incredibili ac divina quadam mente 
atque virtute , tum , quum maxime furor arderet Anto- 
nii , quumque eius a Brundisio crudelis et pestifer reditus 
timeretur , nec postulantibus , nec cogitantibus, ne optan- 
tibus quidem nobis ( quia fieri non posse videbatur, ] fir- 
missimum exercitum ex invicto genere veteranorum mi- 
litum comparavit , palrimoniumque suum effudit. Quam- 

? ;uam non sum usus eo verbo , quo decuit. Non enim ef- 
udit , sed in salute reipublicae collocavit. Cui quamquam 
gratia referri tanta non potest , quanta debetur: habenda 
tamen tanta est , quantam maximam animi nostri capere 
possunt. Quis enim est tam ignarus rerum , tam nihil de 
republica cogitans, qui hoc non intelligat : si M. Anto- 
nius a Brundisio cum iis copiis, quas se habiturum puta- 
bat , Romam , ut minabatur , venire potuisset , nullum 
genus eum crudelitatis praeteriturum fuisse? quippe qui in 
hospitis tectis Brundisii fortissimos viros , cives optimos , 
iugulari iussit: quorum ante pedes eius moriendum san- 
guine os uxoris respersum esse constabat. Hac ille crude- 
litate imbutus , quum multo bonis omnibus veniret iratior, 
quam illis fuerat , quos trucidarat ; cui tandem nostrum, 
aut cui omnino bono pepercisset ? Qua peste rempubli- 
cam privato consilio ( nec enim fieri potuit aliter) Caesar 
liberavit. Qui nisi in hac republica natus esset, rempubli- 
eam scelere Antonii nullam haberemus. Sic enim perspi- 
cio , sic iudico , nisi unus adolescens illius furentis im- 
petus, crudelissimosque conatus cohibuisset, rempublicam 
funditus interituram fuisse. Cui quidem hodierno die, Pa- 

tres conscripti ( nunc enim primum ita convenimus , 
ut illius beneficio possemus , ea quae sentiremus , libere 
dicere J , tribuenda est auctoritas } ut rempublieam non 
modo a se susceptam , sed etiam a nobis commendatam 
possit defendere» 

III. Nec vero de legione Martia ( quoniam longo inter- 
vallo loqui nobis de republica licet ) sileri potest. Quis enim 
unus fortior , quis amicior unquam reipublicae fuit, quam 
legio Martia universa ? quae quum hostem populi romani 
M. Antonium iudicassct , comes esse eius amentiae noluit; 
reliquit consulem : quod profecto non fecisset, si eum con- 
sulem iudicavisset , quem nihil aliud agere , nibil moliri, 
nisi caedem civium , atque interitum civitatis , videret. 
Atque ea legio consedit Albae. Quam potuit urbem elige- 
re , aut opportuniorem ad res gerendas , aut fideliorem , 
aut fortiorum virorum , aut amiciorum populo romano ci- 
vium ? Huiusce legionis virtutem imitata quarta legio , 
duce L. Egnaluieio quaestore, cive optimo et fortissimo, 
Caesaris auctoritatem atque exercitum persequuta est. Fa- 
ciendum est igitur nobis , Patres conscripti, ut ea, quae, 
sua sponte clarissimus adolescens atque omnium praestan 
lissimus gessit et gerit , haec auctoritate nostra compro' 
beulur: veteranorumque , fortissimorum virorum, tum le- 
gionis Martiae , quartacque mirabilis consensus ad rem- 
publicam recuperandam , laude et testimonio nostro confir- 
metur : eorumque commoda , honores , praemia , quum 
consules designati magistratum inierint , curae nobis fore, 
hodierno die spondeamus. 

IV. Atque ea quidem , quae dixi de Cesare, dequeeius 
exercitu , iain diu nota sunt nobis. Virtute enim admira- 
bili Caesaris , constantiaque militum Veteranorum , legio- 
numque earum optimo iudicio, quae auctoritatem nostram, 
libertatem populi romani , virtutem C. Caesaris sequutae 
sunt', a cervicibus nostris est depulsus Antonius. Sed, ut 
dixi , haec superiora : hoc vero recens edictum D. Bruti, 
quod paulo ante propositum est , certe silentio non potest 
praeteriri. Pollicetur enim , sc provinciam Galliam reten- 
turum in senatus populique romani potestate. 0 civem na- 
tum reipublicae , memorem sui nominis, imitatoremque 
umiorum 1 neque enim, Tarquinio expulso , maioribus no- 
stris tam fuit optata libertas , quam est, repulso Antonio, 
retinenda nobis. Illi regibus parere iara a condita urbe 

didicerant : nos post reges exactos servitutis oblivio cepe- 
rat. Atque ille Tarquinius, quem maiores nostri non tu- 
lerunt , non crudelis , non impius , sed superbus habitus 
est *et dictus. Quod nos vitium in privatis saepe tulimus , 
id maiores nostri ne in rege quidem ferre potuerunt. L. 
Brutus regem superbum non tulit : Decimus sceleratura 
atque impium regnare patietur? quid Tarquinius tale, qua- 
lia innumerabilia et fecit et facit Antonius? Senatum etiam 
reges habebant ; nec tamen, ut Antonio senatum habenti, 
in consilio regis versabanlur barbari armati. Servabant 
auspicia reges ; quae bic consul augurque neglexit, neque 
solum legibus contra auspicia ferendis, sed etiam collega 
una ferente eo, quem ipse ementitis auspiciis vitiosum fe- 
cerat. Quis autem rex unquam fuit tam insignite impudens, 
ut haberet omnia commoda, beneficia, iura regni venalia? hic 
quam immunitatem, quam civitatem, quod praemium, non vel 
singulis hominibus, vel civitatibus, vel universis provinciis 
vendidit ? Nihil humile de Tarquinio, nihil sordidum accepi- 
mus: at vero huius domi inter quasilla pendebatur aurum, 
numerabatur pecunia : una in domo omnes, quorum inter- 
erat , totum imperium populi romani nundinabantur. Sup- 
plicia vero in cives romanos nulla Tarquinii accepimus : 
at hic et Suessae iugulavit eos , quos in custodiam dede- 
rat , et Brundisii trecentos fortissimos viros, civesque o- 
ptimos trucidavit. Postremo Tarquinius pro populo romano 
bellum gerebat tum, quum est expulsus : Antonius contra 
populum roraauum exercitum adducebat tum , quum a le- 
gionibus relictus, nomen Caesaris exercitumque pertimuit, 
aeglectisque sacrificiis solemnibus , ante lucem , vota ea , 
,quae nunquam solveret, nuncupavit: et hoc tempore in 
provinciam populi romani conatur invadere. Maius igitur 
a Decimo Bruto beneficium populus romanus et habet, et 
exspectat , quam maiores nostri acceperunt a L. Bruto , 
principe huius maxime conservandi generis et nominis. 
Quum autem omnis servitus est misera , tura vero intole- 
rabile est servire impuro, impudico, effeminato, nunquam, 
ne in metu quidem, sobrio. Hunc igitur qui Gallia prohi- 
bet , privato praesertim consilio , iudicat , verissimeque 
iudicat, non esse consulem. 

V. Faciendum est igitur , Patres conscripti , nobis , ut 
D. Bruti privatum consilium auctoritate publica compro- 
bemus. Nec vero M. Antonium consulem post Lupercalia 

putare debuistis. Quo enim ille die , populo romano inspe- 
ctante , nudus , unctus, ebrius concionatus est, et id egit, 
ut collegae diadema imponeret; eo die non modo consula- 
tu , sed etiam libertate se abdicavit. Esset enim ipsi certe 
statim serviendum , si Caesar ab eo regni insigne accipere 
voluisset. Hunc igitur ego consulem , hunc civem roma- 
num, hunc liberum , hunc denique hominem putem , qui 
foedo illo et flagitioso die , et quid pati , Caesare vivo , 
posset, et quid eo mortuo, consequi ipse cupcret, osten- 
dit ? Nec vero de virtute , constantia , et gravitate pro- 
vinciae Galliae taceri potest. Est enim ille flos Italiae, Il- 
lud firmamentum imperii populi romani, illud ornamentum 
dignitatis. Tantus autem* e?t consensus municipiorum, co- 
loniarumque provinciae Galliae , ut omnes ad auctoritatem 
huius ordinis , mniestatemque populi romani defendendam 
conspirasse videantur. Quamobrcm , tribuni plebis, quam- 
quam vos nihil aliud , nisi de praesidio , ut senatum tuto 
consules Kalendis Ian. habere possent , retulistis , tamen 
mihi videmini magno consilio , atque optima mente pote- 
statem nobis de tota republica fecisse dicendi. Quum enim 
tuto senatum haberi sine praesidio non posse judicavistis; 
illud etiam statuistis , intra muros Antonii scelus , auda- 
ciamqtie versari. 

VI. Quamobrem ompia , mea sententia, complectar, vo- 
bis , ut inlelligo , non invitis , ut et praestantis-irais du- 
cibus a nobis detur auctoritas, et fortissimis militibus 
spes ostendatur praemiorum , et iudicetur non verbo , sed 
re , non motio non consul, sed etiam hostis Antonius. Nam, 
si ille consul, fustuarium meruerunt legiones, quae con- 
sulem reliquerunt; sceleratus Caesar, Brutus nefarius, qui 
contra consulem privato consilio exercitus comparaverunt ; 
sin autem militibus exquirendi sunt honores novi, propter 
eorum divinum atque immortale meritum , ducibus autem 
ne referri quidem potest gratia : quis est , qui eum non 
hostem existimet , quem qui armis persequuntur , conser- 
vatores reipublicae indicantur ? At quam contumeliosus in 
edictis ? quam barbarus ? quam rudis ? Primum in Caesa- 
rem ut maledicta congessit , deprompta ex recordatione 
impudicitiae et stuprorum suoium? Quis enim hoc adole- 
scente castior ? quis modestior ? quod in iuventute habe- 
mus illustrius exemplum veteris sanctitatis 1 quis autem 
illo maledico impurior ? Ignobilitatem obiicit C. Caesaris 

filio , cuius etiam naturalis pater , si vita suppeditasset , 
consul factus esset. «Aricina mater.) Trallianam aut Ephe- 
siam putes dicere. Videte , qtiam despiciamur omnes qui 
sumus c municipiis , id est , omnes plane. Quotus enim 
quisque non est ? Quod autem municipium non contemnit 
is , qui Aricinum tantopere despicit , vetustate antiquissi- 
mum , iure foederatum , propinquitate paene finitimum , 
splendore municipum honestissimum ? Hinc Voconiae, hinc 
Scatiniae leges ; hinc multae sellae curules , et patrum 
memoria et nostra ; hinc equites rotnani , lautissimi plu- 
rimi et honestissimi. Sed si Aricinam uxorem non probas, 
cur probas Tusculanam? Quamquam huius sanctissimae fe- 
minae atque optimae pater, M. Attius Balbus, in primis 
honestus , praetorius fuit : tuae conjugis, bonae feminae , 
locupletis quidem certe , Bambalio quidam pater , homo 
nullo numero. Nihil illo contemptius , qui propter haesi- 
tantiam linguae , stuporemque cordis , cognomen ex con- 
tumelia traxerit. At avus nobilis. Tuditanus nempe ille , 
ille qui cum palla et cothurnis nummos populo de rostris 
spargere solebat. Vellem hanc contemptionem pecuniae suis 
reliquisset ! Habetis nobilitatem generis gloriosam. Qui au- 
tem convenit , ut tibi Aricina natus ignobilis videatur , 
quum tu eodem materno genere soleas gloriari? quae porro 
ameutia est , cum dicere aliquid de uxorum ignobilitate , 
cuius pater Numiloriam Fregellanam , proditoris filiam , 
habuerit uxorem , ipse ex libertini filia susceperit liberos? 
Sed hoc clarissimi viri viderint, L. Philippus, qui habet 
Aricinam uxorem, C. Marcellus , qui Aricinae filiam: quos 
certo scio dignitatis optimarum feminarum non poenitere. 

Vlf. Idem etiam Q. Ciceronem, fratris mei filium, 
compellat edicto ; nec sentit amens y commendationem 
esse compellationem suam. Quid enim accidere huic ado- 
lescenti potuit optatius , quam cognosci ab omnibus, Cae- 
saris consdiorum esse socium , Antonii furoris inimicum? 
At etiam gladiator ausus est scribere, hunc de patris et pa- 
trui parricidio cogitasse. 0 admirabilem impudentiam, auda- 
ciam, temeritatem! in eum adolescentem hoc scribere aude- 
re, quem ego et frater meus, propter'eius suavissimos atque 
optimos inores, praestantissimumque ingenium, certatim 
amamus , omnibusque horis , oculis , auribus , complexu 
tenemus ? Nam me eisdem edictis, nescit, laedat an lau- 
det. Quum idem supplicium minatur optimis civibus, quod 

ego de sceleratissimis sumpserim , laudare videtur ; qua- 
si imitari velit : quum autem illam pulcherrimi facti me- 
moriam refricat, tum a sui similibus invidiam aliquam 
in me commoveri putat. 

VIII. Sed ipse quid fecit? Quum tot edicta proposuisset, 
edixit, ut adesset senatus frequens a. d. vm kalendas decem- 
bres ; eo die ipse non affuit. At quomodo edixit ? Haec ’ 
sunt , opinor , verba in extremo : Si qui non affuerit , 
hunc omnes existimare poterunt et interius mei ei per- 
ditissimorum consiliorum auctorem fuisse. Quae sunt per- 
dita consilia? an ea , quae perlinent ad libertatem po- 
puli romani recuperandam ? quorum consiliorum Caesari 
me auctorem et hortatorem et esse et fuisse fateor. Quam- 
quam ille non eguit consilio cuiusquam : sed tamen cur- 
rentem , ut dicitur , incitavi. Nam interitus quidem tui 
quis bonus non esset auctor , quum in eo salus et vita 
optimi cuiusque , et libertas populi romani dignitasque 
consisteret ? Sed quum tam atroci edicto nos concitavis- 
set , cur ipse non affuit ? Num putatis aliqua re tristi ac 
severa ? vino atque epulis retentus est : si epulae potius 
quam popinae nominandae sunt. Diem edicti obire negle- 
xit ; in ante diem quartum Kalendas Decembres distulit. 
Adesse in Capitolio iussit: quod in templum ipse, nescio 
qua , per Gallorum cuniculum , adseendit. Convenerunt 
corrogati , et quidem ampli quidam homines , sed im- 
memores dignitatis suae. Is enim erat dies , ea fama, is 
qui senatum vocarat, ut turpe senatori esset, nihil time- 
re. Ad eos tamen ipsos qui convenerant, ne verbum qui. 
dem ausus est facere de Caesare, quum de eo constituis- 
set ad senatum referre. Scriptam attulerat consularis qui. 
dam sententiam. Quid est aliud , se ipsum hostem iudi- 
care, nisi de eo referre non audere, qui contra se consu- 
lem exercitum duceret ? Necesse erat enim alterutrum es- 
se hostem ; nec poterat aliter de adversariis ducibus iu- 
dicari. Si igitur C. Caesar hostis , cur consul nihil re- 
fert ad senatum ? Sin ille a senatu notandus non fuit : 
quid potest dicere , quin , quum de illo tacuerit , se ho- 
stem confessus sit ? quem in edictis Spartacum appellat , 
hunc in senatu ne improbum quidem dicere audet. 

IX. At in rebus tristissimis quantos excitat risus I Sen- 
tentiolas edicti cuiusdam memoriae mandavi, quas vide- 
tur ille peracutas putare ; ego autem , qui iutelligerct , 

quid dicere vellet , adhuc neminem inveni. Nulla contu- 
melia est , quam facit dignus. Primum quid est dignus ? 
nam etiam malo digni multi , sicut ipse. An quam facit 
is , qui cum dignitate est? Quae autem potest esse maior? 
Quid est porro facere contumeliam ? quis sic loquitur ? 
.Deinde: Nec timor , quem denuntiat inimicus. Quid? er- 
go ab amico timor denuntiari solet ? Horum similia dein- 
ceps. Nonne satius est mutum esse , quam , quod nemo 
intelligat , dicere ? En , cur magister eius , ex oratore 
arator factus , possideat , in agro publico populi roma- 
ni , campi Leontini duo millia iugerum immunia; ut ho- 
minem stolidum magis etiam infatuet mercede publica. 
Sed haec leviora fortasse ; illud quaero , cur tam subito 
mansuetus in senatu fuerit , quum in edictis tam fuisset 
ferus ; quid autem, attinuerit , L. Cassio, tribuno plebis 
fortissimo , et constantissimo civi , mortem denuntiare , 
si in senatum venisset ; D. Carfulenum , bene de repu* 
blica sentientem , e senatu vi et minis mortis expellere ; 
Ti. Canutium , a quo erat honestissimis contentionibus et 
saepe et iure vexatus , .non templo solum , verum etiam 
aditu prohibere Capitolii ? Cui senatusconsulto ne inter- 
cederent verebatur ? de supplicatione , credo , M. Le- 
pidi , clarissimi viri. Atque id erat periculum , de cu- 
ius honore extraordinario quotidie aliquid cogitabamus , 
ne eius usitatus honos impediretur. Ac , ne sine causa 
videretur edixisse, ut senatus adesset : quum de republi- 
ca relaturus fuisset , allato nuntio de legione quarta , 
mente concidit , et fugere festinans , senatusconsultum 
de supplicatione per, discessionem fecit , quum id factum 
esset antea nunquam. 

X.Quae vero profectio postea? quod iter paludati? quae 
vitatio oculorum , lucis , urbis, fori ? quam misera fuga? 
quam foeda ? quam turpis ? praeclara tamen senatuscon- 
sulta illo ipso die vespertina, provinciarum religiosa sor- 
titio ; divina vero opportunitas, ut, quae cuique apta es- 
set , ea cuique obveniret. Praeclare igitur facitis , tri- 
buni plebis , qui de praesidio consulum senatusque refe- 
ratis ; meritoque vestro maximas vobis gratias omnes et 
agere et habere debemus. Qui enim carere metu et pe- 
riculo possumus in tanta hominum cupiditate et audacia? 
Ule autem homo afflictus et perditus , quae de se expe- 
ctat iudieia graviora , quam amicorum suorum ? Fami- 


Digitized by Google 



PHILIPPICA III. 443 

liarissimus eius , mihi homo coniunctus , L. Lentulus , 
et P. Naso , omni carens cupiditate , nullam se habere 
provinciam , nullam Antonii sortitionem fuisse indicave- 
runt. Quod idem fecit L. Philippus, vir patre , avo, ma- 
ioribus suis dignissimus. In eadem sententia fuit homo 
summa integritate atque innocentia, M. Turranius. Idem 
fecit P. Oppius , ipsi etiam, qui amicitiam M- Antonii 
veriti , plus ei tribuerunt, quam fortasse vellent, M. Pi- 
so , meus necessarius , et vir et civis egregius, parique 
innocentia M. Vehilius , senatus auctoritati se obtempe- 
raturos esse dixerunt. Quid ego de L. Cinna loquar ? cu- 
ius spectata multis magnisque rebus singularis integritas, 
minus admirabilem facit huius honestissimi facti gloriam; 
qui omnino provinciam neglexit : quam item magno ani- 
mo et constanti C. Caesetius repudiavit. Qui sunt igitur 
reliqui , quos sors divina delectet ? C. Antonius , et AI. 
Antonius. 0 felicem utrumque! nihil enim maluerunt.' C. 
Antonius Macedoniam. Hunc quoque felicem! hanc enim 
semper habebat in ore provinciam. C. Calvisius Africam. 
Nihil felicius. Modo euim ex Africa decesserat , et quasi 
divinans se rediturum , duos legatos Uticae reliquerat. 
Deinde M. Iccius Siciliam , Q. Cassius Hispaniam. Non 
habeo, quid suspicer. Duarutn credo provinciarum sortes 
minus divinas fuisse. 

XI. 0 C. Caesar ! ( adolescentem appello ) , quam tu 
salutem reipublicae attulisti! quam improvisam! quam re- 
pentinam ! Qui enim haec fugiens fecerit , quid faceret 
insequens ? Etenim in concione dixerat, se custodem fu- 
turum urbis ; usque ad Kalendas Maias ad urbem exer- 
citum habiturum. 0 praeclarum custodem ovium (ut aiunt) 
lupum I Custosne urbis , an direptor et vexator esset An- 
tonius ? Et quidem se introiturum in urbem dixit , exi- 
turumque , quum vellet. Quid illud ? nonne audiente po- 
pulo , sedens pro aede Castoris, dixit , nisi qui vicisset, 
victurum neminem ? 

Hodierno die primum , Patres conscripti , longo in- 
tervallo in possessionem libertatis pedem ponimus ; cuius 
quidem ego , quoad potui, non modo defensor, sed etiam 
conservator fui. Quum autem 'id facere non possem, quie- 
vi ; nec abieete , nec sine aliqua dignitate casum illum 
temporum et dolorem tuli. Hanc vero teterrimam belluam 
quis ferre posset , aut quomodo ? Quid est in Antonio 



444 IN M. ANTONIUM 

praeter libidinem, crudelitatem, petulantiam, audaciam? 
Ex his totus vitiis conglutinatus est. Nihil apparet in co 
ingenuum, nihil moderatum, nihil pudens, nihil pudicum. 
Quapropter, quoniam res in id discrimen adducta est, utrum 
ille poenas reipublicae luat , an nos serviamus : aliquan- 
do , per deos immortales I Patres conscripti, patrium ani- 
mum virtutemque capiamus , ut aut libertatem propriam 
romani generis et nominis recuperemus, aut mortem ser- 
vituti anteponamus. 

XII. Multa, quae in libera civitate ferenda non essent, 
tulimus et perpessi sumus : alii spe recuperandae liberta- 
tis, alii vivendi nimia cupiditate. Sed, si illa tulimus, 
quae nos necessitas ferre coegit, quae vis quaedam pae- 
ne fatalis ; quae tamen ipsa non tulimus: etiainne huius 
impuri latronis feremus teterrimum crudelissimumque do- 
minatum ? Quid hic faciet , si potuerit, iratus, qui quum 
succensere nemini posset, omnibus bonis fuerit inimicus? 
Quid hic victor non audebit , qui nullam adeptus victo- 
riam , tanta scelera post Caesaris interitum fecerit ? re- 
fertam eius domum exhauserit ? hortos compitarit ? ad se 
ex bis omnia ornamenta transtulerit ? caedis et incendio- 
rum causam quaesierit ex funere ? duobus aut tribus se- 
natusconsultis e republica factis , reliquas res ad lucrum 
praedaraque revocaverit ? vendiderit immunitates ? civi- 
tates liberaverit ? provincias universas ex imperii po- 
puli romani iure sustulerit? exsules reduxerit? falsas le- 
ges C. Caesaris nomine , et falsa decreta in aes inciden- 
da, et in Capitolio figenda curaverit earumque rerum o 
mnium domesticum mercatum instituerit? populo romano 
leges imposuerit ? armis et praesidiis, et populum et ma- 
gistratus foro excluserit? senatum stiparit armis? armatos 
in cella Concordiae , quum senatum haberet , incluserit? 
ad legiones Brundisium cucurrerit ? ex his optime sen- 
tientes centuriones iugulaverit ? cum exercitu Romam sit 
ad interitum nostrum , et ad disperditionem urbis venire 
conatus ? Atqqe is ab hoc impetu abstractus consilio et 
copiis Caesaris, consensu veteranorum, virtute legionum; 
ne fortuna quidem fractus minuit audaciam ; nec ruere 
demens, nec furere desinit. In Galliam mutilatum ducit 
exercitum ; cum una legione , et ea vacillante , L. fra- 
trem exspectat: quo neminem reperire potest sui similio- 
rem. Ille autem ex mirmillone aux , ex gladiatore impe- 

ratcr , quas fecit strages, ubicumque posuit vestigia? Ef* 
fundit apothecas ; caedit greges armentorum , reliquique 
pecoris , quodcumque naetus est ; epulantur milites ipse 
autem se , ut fratrem imitetur , obruit vino : vastantur 
agri ; diripiuntur villae ; matresfamilias , virgines , pue- 
ri ingenui abripiuntur, militibus traduntur, flaec eadem , 
quacumque exercitum duxit , fecit M. Antonius. 

XIII. His vos teterrimis fratribus portas aperietis? hos 
unquam in urbem recipietis ? non , tempore oblato , du- 
cibus paratis , animis militum incitatis , populo romano 
conspirante , Italia tota ad libertatem recuperandam exci- 
tata, deorum immortalium beneficio utemini ? Nullum erit 
tempus , hoc amisso. A tergo, a fronte, a lateribus tene- 
bitur , si in Galliam venerit. Nec ille armis solum , sed 
etiam no6tris decretis urgendus est. Magna vis est, ma- 
gnum numen , unum et idem sentientis senatus. Videtis 
refertum forum, populumque romanum ad spem recupe- 
randae libertatis erectum : qui longo intervallo quum fre- 
quentes hic videt nos, tum sperat etiam liberos convenis- 
se. Hunc ego diem exspectans , M. Antonii scelerata ar- 
ma vitavi , tum, quum ille in me absentem invehens , 
non inlelligebat , ad quod tempus me et meas vires re- 
servarem. Si enim illi tum , caedis initium a me quae- 
renti , respondere voluissem , nunc reipublicae consulere 
non possem. Hanc vero naetus facultatem , nullum tem- 
pus, Patres conscripti, dimittam, neque diurnum, neque 
nocturnum , quin de libertate populi romani ; de digni- 
tate vestra quod cogitandum sit, cogitem quod agendum 
atque faciendum , idem non modo non recusem , sed ap- 
petam etiam atque deposcam. Hoc feci , dum licuit ; in- 
termisi, quoad noo licuit. Iam non solum licet, sed etiam 
necesse est ; nisi servire malumus : quam, ne serviamus, 
»oimis armisque decernere. Dii immortales nobis haec 
praesidia dederunt : urbi Caesarem , Brutum Galliae. Si 
enim ille urbem opprimere potuisset statim; si Galliam te- 
nere paulo post: optimo cuique pereundum, reliquis esset 
serviendum. 

XIV. Hanc igitur occasionem oblatam tenete, per deos 
immortales I Patres conscripti , et amplissimi orbis terrae 
consilii principes vos esse , aliquando recordamini. Si- 
gnum date populo romano, consilium vestrum non deea- 
se reipublicae , quoniam ille virtutem suam non defutu- 

C?cer. Orat. so 

Tam esse profitetur. Nibil est, quod moneam vos. Nemo 
est tam stultus, qui non intelligat, si indormierimus Iiuic 
tempori , non inodo crudelem superbamque dominationem 
nobis , sed ignominiosam etiam et ilagitiosam ferendam. 
Nostis insolentiam Antonii , nostis amicos , nostis totam 
domum. Libidinosis , petulantibus , impuris , impudicis , 
aleatoribus, ebriis srrvire, ea est summa Iniseria, sum- 
mo dedecore coniuncta. Quod si iam (quod dii omen aver- 
tant l ) fatum extremum reipublicae venit : quod gladia- 
tores nobiles faciunt , ut honeste decumbant , faciamus 
nos , principes orbis terrarum genliumque omnium, ut. 
cum dignitate potius cadamus , quam cum ignominia ser- 
viamus. Nibil est detestabilius dedecore, nihil foedius ser- 
vitute. Ad decus et libertatem nati sumus : aut haec te- 
neamus , aut cum dignitate moriamur. Nimium diu texi- 
mus , quid sentiremus: nunc iam apertum est: omnes iam 
patefecerunt , in utramque partem quid sentiant, quid ve- 
lint. Sunt impii cires, pro caritate reipublicae, nimium 
multi ; pro multitudine bene sentientium , admodum pau- 
ci ; quorum opprimendorum dii immortales incredibilem 
reipublicae potestatem et fortunam dederunt. Ad ca enim 
praesidia , quae habemus , iam accedent consules summa 
prudentia, virtute, concordia, multos menses de populi 
romani libertate commentati atque meditati. His auctoribus 
et ducibus, diis iuvantibus , nobis vigilantibus , et mul- 
tum in posterum providentibus, populo romano consentien- 
te, erimus profecto liberi brevi tempore. Jucundiorem au- 
tem faciet libertatem servitutis recordatio. 

XV. Quas ob res , quod tribuni plebis verba fecerunt , 
ut senatus K alendis Junuar. tuto haberi, sententiacquc 
de summa republiea libere diei possent : de ea re ita 
censeo , uti C. Pansa , A. Hirtius , consules designa- 
ti , dent operam, uti senatus Ralendis Ianuar. tuto habe- 
ri possit ; quodque edictum D. Bruti , imperatoris , con- 
sulis designati , optime de republiea meriti , propositum 
sit , senatum existimare, D. Brutum, imperatorepi, consu- 
lem designatum, optime de republiea mereri , quum se- 
natus auctoritatem, populique romani libertatem, imperium- 
que defendat. Quodque provinciam Galliam citeriorem , o- 
ptimorum et fortissimorum virorum, amicissimorum populo 
romano civium, exercituinque in senatus potestate retineat, 
id eum . exercitumque eius, municipia, colonias provinciae 

Galliae, recte at quo ordine, cxque re publica fecisse et fa- 
cere : senatum ad summam rempublicam pertinere arbitra- 
ri , a D. Bruto , et ab L. Planco, imperatoribus , consu- 
libus designatis, itcmque a ceteris , qui provincias obti- 
nent , obtineri ex lege Iulia , quoad ex senatusconsulto 
cuique eorum successum sit: cosque dare operam, ut eae 
provinciae exercilusque in senati populique romani pote- 
state , praesidioque rcipublicae sint : quumque opera, vir- 
tute, consilio C. Caesaris , summoque consensu militum 
veteranorum , qui eius auctoritatem sequuti , reipublicae 
praesidio sunt et fuerunt, ct a gravissimis periculis popu- 
pulus romanus defensus sit , et hoc tempore defendatur ; 
quumque legio Martia Albae constiterit, in municipio fi- 
delissimo et fortissimo , seseque ad senatus auctoritatem , 
populique romani libertatem contulerit : quod pari consilio, 
eademque virtute legio quarta usa , L. Egnatuleio duce , 
civi egregio , senatus auctoritatem , populique romani li- 
bertatem defendat, defenderit: senatui magnae curae esse, 
ac fore , ut pro tantis eorum in rempublicam meritis ho- 
nores eis habeantur, gratiaeque referantur; senatui pla- 
cere, uti C. Pansa, A. Hirtius, consules designati, quum 
magistratum inierint , si eis videbitur, primo quoque tem- 
pore de his rebus ad hunc ordinem referant, ita uti e re- 
publica fideque sua censuerint. 

